
सम्पादकीयम्‌ 
वेदिक अमिनिहोत्र ओर ब्रह्माण्ड 


भारतीय वेदिक दर्शन की मान्यता रही है कि 'यथापिण्डे तथा ब्रह्माण्डे' जिस प्रकार पिण्ड में है, उसी 
प्रकार का ब्रह्माण्ड में है। यदि हम ब्रह्माण्ड को जानना चाहें तो उसका सरल उपाय यह है कि हम अपने शरीर 
को जान लें, शरीर से भी बहुत छोटी इकाई अणु को जान लें। जो एक अणु में विद्यमान है, वही समस्त 
ब्रह्माण्ड में विद्यमान है। 

आज के भौतिकतावादी युग में विज्ञान के तीत्र गति से होने वाले विकास ने समस्त विश्व का पर्यावरण 
प्रदूषित कर दिया है। इस प्रदूषण ने ध्वनि, वायु और जल आदि को पूरी तरह से न केवल प्रदूषित कर दिया है, 
अपितु उसे जीवन जीने योग्य भी नहीं रहने दिया है। आज स्थिति यह है कि जीवन की आधारभूत वायु शुद्ध 
रूप में उपलब्ध नहीं हो पा रही है। पृथिवीस्थित जल की बात जाने दीजिए, मानव ने अन्तरिक्षस्थ जल को भी 
इतना अधिक प्रदूषित कर दिया है कि वर्षा से विश्व के कतिपय भागों के जंगल जलने लग गए हैं। जो जल 
अन्न का मूल कारण माना जाता रहा है, वह अब अन्न और वनस्पतियों का विनाशक हो रहा है। सूर्य को 
पराबेंगनी किरणों से पृथिवीस्थित प्राणियों की रक्षा करने वाला सुरक्षाचक्र (ओजोन परत) मानव की 
अनियन्त्रित अभिलाषाओं का शिकार होकर छिन्न-भिन्न होता जा रहा है और जानते हुए भी प्रगतिशील कहलाए 
जाने वाले सभ्य देश इस दिशा में यथोचित प्रयास नहीं कर रहे हैं। इस प्रकार हम कह सकते हैं कि शने: शने: 
पृथिवी प्राणियों के रहने के अयोग्य होती जा रही है। आज का विज्ञान, भले ही, सुख-सुविधा के जुटाने का 
माध्यम हो, लेकिन वह तीव्रता के साथ मानवता के विनाश का पथ भी प्रशस्त कर रहा है और मनुष्य को 
मानसिक एवं शारीरिक रूप से रोगग्रस्त बना रहा है। 

लेकिन सृष्टि के आदि में परमात्मा के द्वारा प्रदान किया गया वेद और उसमें निहित यज्ञविज्ञान उक्त 
समस्या का समाधान करता हुआ स्पष्ट रूप से कहता है कि यज्ञ से सत्याचरण, अमृत की प्राप्ति, यक्ष्मा रोग का 
निवारण, नीरागता, दीर्घजीवन, शत्रुत्व का अभाव, अभय, सुख, निद्रा, सुन्दर उष:काल, दिन का शुभारम्भ प्राप्त 
होते हैं। एक अन्य मन्त्र में यज्ञ के महत्त्व का प्रतिपादन करते हुए कहा गया है कि जीवन के प्रत्यक क्षत्र में 
यज्ञ का आचरण करो। आयु यज्ञमय बनाओ, प्राण यज्ञमय बनाओ........... आत्मा यज्ञमय बनाओ। यहाँ तक 
कि अन्त में मन्त्र कहता है कि देव अर्थात्‌ विद्वान भी इस प्रकार का जीवन जीकर अमृत अर्थात्‌ अमर हो गए। 
इसके अतिरिक्त अन्तिम चरण में वेद कहता है कि प्रजापति की हम प्रजा बनें, इसलिये हमारा जीवन यज्ञमय 


१. गीता-३.१४. “ अन्नाद्धवन्ति भूतानि पर्जन्यादन्नसम्भव:। यज्ञाद्धवति पर्जन्यों यज्ञ: कर्मसमुद्धव:॥ ' 
२. यजु०१८.६. 'ऋतं च॑ मे5मृ्त॑ च मे5 यक्ष्मं च मे5नामयच्च में जीवातुश्न में दीर्घायुत्व॑ च॑ म5नमित्रं च मे5भयं च में सुखं च में 
शयनं च मे सूषा्थ मे सुदिन॑ च में यज्ञेन कल्पन्ताम्‌॥ 


हे । 

होना चाहिए।' 

प्रजापति ने स्वयं इस ब्रह्माण्ड को यज्ञ के द्वारा प्रादर्भूत किया हे। पुरुषसूक्त सृष्टि के प्रारम्भ में होने 
वाले यज्ञ का चित्रण करता करता हुआ कहता है कि सृष्टि के आरम्भ में होने वाले इस यज्ञ में परमपुरुष ने 
वसन्‍्त को आज्य, ग्रीष्म को समिधायें और शरद्‌ को हवि बनाकर प्रस्तुत किया था। इस प्रकार समस्त 
ब्रह्माण्ड का मूल उद्म यज्ञ ही है। पुरुषसूक्त के एक अन्य मन्त्र में इस यज्ञ की सात परिधियाँ' और २१ 
समिधायें' प्रतिपादित की हैं। यह यज्ञ भौतिक होता हुआ भी आध्यात्मिक है, सृष्टिविद्या के रहस्य का 
प्रतिपादन करता हुआ भी मानव की आज की समस्याओं का युक्तिसड्रत समाधान प्रस्तुत करता है। 


महर्षि दयानन्द भारत के ही नहीं, अपितु विश्व के एकमात्र ऐसे विचारक हुए हैं, जिन्होंने वेद और 
विज्ञान को एक साथ देखा। उनकी दृष्टि में विज्ञान का ही एक युक्तिसड्रत नाम यज्ञ है। इसका कारण यह रहा 
है कि वेद की दृष्टि में यज्ञ भुवन की नाभि है-'अयं यज्ञों भुवनस्य नाभि:।” वेद प्रतिपादित यज्ञविद्या हो 
अथवा आज का विज्ञान, दोनों का मूल ऊर्जा है। इसीको वेद की भाषा में अग्नि कहा गया है। इस अग्नि का न 
केवल जीवन के प्रत्येक क्षेत्र में, अपितु वैदिक देवताओं में भी प्रथम स्थान है, इसलिये ब्राह्मण-यग्रन्थों में 
'अग्नि: सर्वा देवता:”' कहा गया है। 'एकं सद्दिप्रा बहुधा वंदन्ति” के रूप में अग्नि का ही कथन किया 
गया है। सम्भवत: इसलिये ऋग्वेद का प्रारम्भ अग्नि की स्तुति के साथ होता है-'अम्निमील्ठे पुरोहित यज्ञस्य 
देवमृत्विजम्‌। होतारं रत्रधातमम्‌।” मन्त्र में अग्नि को यज्ञ का देव बताया गया है। इसकी एक व्याख्या 
ब्राह्मण 'वाग्वे यज्ञ:” के रूप में भी करता है। इस प्रकार अग्नि ही वाक्‌ है, विद्या के समस्त प्रकार एक 
प्रकार से अग्निहोत्र ही हैं, यदि वे पुरोहित अर्थात्‌ प्राणिमात्र के कल्याण की भूमिका को अज्भजीकार करते हुए 
विकसित होते हैं। यज्ञ का तात्पर्य ही प्राणिमात्र का कल्याण है। जो विज्ञान प्राणिमात्र के प्रति समर्पित होता है, 
वही यज्ञ है। इसी को ध्यान में रखकर ऋषियों ने 'यज्ञो वे श्रेष्ठतमं कर्म' ' कहा है। यज्ञ श्रेष्ठठम कर्म है और 


. यजु०१८.२९. 'आरुर्यज्ञेन कल्पतां प्राणो यज्ञेन कल्पतां चक्षुर्यज्ञेन कल्पता& श्रोत्र यज्ञेन कल्पतां वाग्यज्ञेन कल्पतां मनों यज्ञेन 
कल्पतामात्मा यज्ञेन कल्पतां ब्रह्मा यज्ञेन कल्पतां ज्योतिर्यज्ञेन कल्पता& स्व॒र्यज्ञेन कल्पतां पृष्ठ यज्ञेन कल्पतां यज्ञों यज्ञेन 
कल्पताम। स्तोम॑श्व॒ यजुश्च७ऋक्‌ च॒ सार्म च बृहच्च रथन्तुरं च॑। स्वर्देवा3 अगन्मामृर्ता3 अभूम प्र॒जाप॑ते: प्रजा अभूम वेद 
स्वाहा॥ 

४. ऋ०१०.९०.६. “यत्पुरुषैण हविर्षां देवा यज्ञमर्तन्वत। व॒सन्तो अस्यासीदाज्यं ग्रीष्म इध्म: शरद्धवि:॥ 

५. तै०३.८.१८.४. 'इमे वे लोका: परिधय:।' ( भू:, भुव:, स्व:, मह:, जन:, तप:, सत्यम्‌-इति सप्त लोका: परिध्य: |) 

६. श>्ब्रा०९.२.३.४९. 'प्राणा वे समिध: | ता०२.१४.२. ' प्राणा इन्द्रियाणि।' (१० इन्द्रियाँ> १०प्राण5 ९ मनज्ज २१ समिधाएँ।) 

७. ऋ०१०.९०.१५. ' सप्तास्यासन्परिधयस्रि: स॒प्त समिर्ध: कृता:।' 

८. ऋ०१.१६४.३५. 

९. ऐ०ब्रा०२.३. 

१०, ऋ०१.१६४.४६. 

११. ऋ०१.१.१. 

१२. ३.१.३.२७. 

१३. शत०्ब्ना०१.७. १.५. 

या यह भी कह सकते हैं कि जो भी श्रेष्ठतम कर्म है, वही यज्ञ है। 


प्राचीन काल में यज्ञ का उपयोग अनेक रूपों में होता रहा है, जहाँ यह यज्ञ चिकित्सा का माध्यम था, 
वहीं यह प्राणिमात्र के लिये पर्यावरण को सुरक्षित भी बनाता था। इसमें जहाँ एक ओर मनुष्य की आयु बढ़ाने 
के साधनों का प्रतिपादन किया गया है, जिसे कालान्तर में आयुर्वेद भी कहा गया हे, वहीं यह सूक्ष्मजीवों की 
रक्षा और हानिकारक कृमियों से प्राणियों को सुरक्षित करने का भी एक प्रयास रहा है। अथर्ववेद कहता है कि 
जिस प्रकार नदी फेन को बहाकर ले जाती है, उसी प्रकार यह हवि यातनादायक रोगकारक कृमियों को हमसे 
दूर ले जाए। इस अग्निहोत्र को करने वाले सत्री-पुरुष स्तुत्य अर्थात्‌ अनुकरणीय हें, जिस प्रकार वे हवि के द्वारा 
रोगकारक कृमियों से मुक्त हो गये, उसी प्रकार अन्यों को भी अग्नि का स्तवन करना चाहिये। 

महर्षि दयानन्द ने अपने वेद भाष्य में तीन प्रकार के यज्ञों का सड्लेत किया है-प्रथम-अग्निहोत्र से 
लेकर अश्रमेधपर्य्यन्त, द्वितीय-प्रकृति से लेकर पृथिवी पर्य्यन्त जगद्‌ का रचनरूप यज्ञ तथा शिल्पविद्या और 
तृतीय-सत्सड़ आदि विज्ञान से अध्यात्म एवं योगरूप यज्ञ। वेदभाष्यकारों में महर्षि दयानन्द ही अकेले ऐसे 
वेदभाष्यकार हैं, जो इतने व्यापक सन्दर्भ में वेद और यज्ञ को ग्रहण करते हैं। 


शतपथ ब्राह्मण कहता है कि अग्नि से धूम, धूम से मेघ, मेघ से वर्षा होती है। अत: अग्नि ही वर्षा 
का कारण है।" आचार्य मनु कहते हैं कि अग्नि में दी गयी आहुतियाँ सूर्यमण्डल में पहुँचती हैं, उससे मेघर 
बनते हैं, मेघ से वर्षा और उससे अन्न उत्पन्न होता है।' गीता में भगवान्‌ कृष्ण यज्ञ विषयक सत्य का उद्घाटन 
करते हुए कहते हैं कि अन्न से भूत उत्पन्न होते हैं, वर्षा से अन्न होता है, यज्ञ से पर्जन्य होते हैं और श्रेष्ठ कर्मों 
से यज्ञ होता है। 

उपर्युक्त उद्धरणों से यह बात पूर्णतया स्पष्ट हो जाती है कि यज्ञ न केवल जीवन को सुखमय बनाता 
है, अपितु वह जीवन का आधार भी है। जब भी इस पृथिवी पर जीवन अवतरित हुआ होगा, वैज्ञानिकों के 
अनुसार उस समय पृथिवी के वातावरण में प्राणवायु की बहुलता रही होगी। जब भी जीवन इस धरा पर समाप्त 
होगा, उसका भी एकमात्र कारण यह होगा कि उस समय पृथिवी पर प्राणवायु की नन्‍्यूनता हो जायेगी। इस 
प्रकार जीवन की आधारभूत आवश्यकता जो प्राणवायु है, उसका भी आधार यज्ञ है। इसलिये समस्त पुरातन 
भारतीय प्रज्ञा यज्ञ को जीवन के आधार रूप में प्रस्तुत करती है। 

जहाँ यज्ञ जीवन का आधार है, वहीं यज्ञ से अन्य अनेक भोतिक व आध्यात्मिक लाभ प्राप्त होते हैं। 
यज्ञ में जिन घटक द्रव्यों का प्रयोग होता है, वे सभी वायुशोधक तथा रोगनाशक होते हैं। इन सब में सबसे 
मुख्य घृत है। शास्त्रों में घृत को 'आयुरेव घृतम' कहकर सम्बोधित किया है। मन में यह प्रश्न उठना 
स्वाभाविक है कि ऐसा कया कारण है कि यज्ञ का सबसे प्रमुख घटक द्रव्य घृत है। जहाँ तक आध्यात्मिक और 


१४. अथर्व०१.८.४. 'इदं हविर्यातुधानान्‌ नदी फेन॑मिवारबहत्‌। य इ॒दं त्री पुमानकरिह स स्तुवतां जन:॥ 
१५. शत०ब्रा०५.३.५.१७. अगनेवें धूमो जायते, धूमादशभ्रमश्राद्‌ वृष्टि:। 
१६. मनु०३.७६. अग्नो प्रास्ताहुति: सम्यगादित्यमुपतिष्ठते। आदित्याञ्ञयते वृष्टिवृष्टिरन्न॑ तत: प्रजा: ।। 

व्यावहारिक उत्तर है, यह कहा सकता है कि घृत में स्नेहन है, जीवन का प्रारम्भ भी स्नेह से होता है। स्नेहरहित 
जीवन मरुस्थल से भी अधिक कष्टदायक है। परन्तु जहाँ तक वेज्ञानिक उत्तर का सम्बन्ध है, कहा जा सकता है 
कि यह रोगनाशक है। घृत को विषनाशक के रूप में प्रयोग भी किया जाता है। प्लेग के सम्बन्ध में यज्ञ के 
प्रभाव का उल्लेख करते हुए डॉ. हैम्पकिन का कहना हे कि घृत के परमाणु से जो वाष्प बनती है, वह रोग के 
कीटाणुओं को नष्ट कर देती है। मद्रास के 'सेनीटरी कमिश्नर' कर्नल किंग ने सन्‌ १८९८ में विद्यार्थियों को 
सलाह दी थी कि उन्हें चावल में घृत और केशर मिलाकर हवन करना चाहिये, उसकी गैस से रोग के कीटाणु 
“मर जाते हैं। उनका तो यहाँ तक कहना था कि अंग्रेजी शब्द 'हाईजीन' सम्भवत: 'हवन' से निकला होगा।' 
उक्त सम्भावना को आगे बढ़ाते हुए यह कहा जा सकता है कि अंग्रेजी भाषा में ऐसे अनेक शब्द हैं जो यह 
संकेत करते हैं कि प्रतिदिन के जीवन में हवन का महत्त्वपूर्ण स्थान है, जेसे-होम (]]0772) शब्द गृहवाचक 
है, परन्तु यदि हम उक्त शब्द का निर्वचनपरक अध्ययन करें तो स्पष्ट हो जाता है कि वह घर होम है, जिसमें 
प्रतिदिन हवन होता हो। इसी प्रकार का एक ओर शब्द होली (]09) है, यद्यपि अंग्रेजी में यह पवित्रता का 
वाचक है, परन्तु वह पवित्रता कैसे आ सकती है, यह जानना हो तो वह मार्ग हवन से होकर गुजरता है। जहाँ 
हवन होता है, वहाँ स्वाभाविक रूप से वातावरण पवित्र हो जाता है। ऋग्वेद में अग्नि को विश्वशुच्‌ अर्थात्‌ 
सम्पूर्ण विश्व को पवित्र करने वाला, बुद्धि को धारण करने वाला तथा असुरध्न अर्थात्‌ आसुरी-पर्यावरण को 
प्रदूषित करनी वाली शक्तियों के हनन करने वाले के रूप में चित्रित किया गया है। एक अन्य मन्त्र में अग्नि 
को कवितम (विद्वत्तम) ओर पावक नाम से सम्बोधित किया गया है। वाजसनेयि-संहिता में यज्ञ को बसु 
अर्थात्‌ निवासयोग्य संसार को पवित्र करने वाला कहा गया है।” महर्षि दयानन्द अग्निहोत्र का एक प्रमुख 
उद्देश्य जल और पवन की शुद्धि मानते हैं। वे कहते हैं- 

अग्नये परमरेश्वराय जलवायुशुद्धिकरणाय च होत्र॑ हबनं यस्मिन्‌ कर्मणि क्रियते 'तदमिहोत्रम्‌!। 
सुगश्िपृष्टिमिष्टबुद्धिवृद्धिशौर्यवलकरैरोंगनाशकरेर्गुणर्युक्तानां द्रव्याणां होमकरणेन वायुवृष्टिजलयो: शुद्ध्या 
पृथिवीस्थपदार्थानां. सर्वेषां शुद्धवायुजलयोगादत्यन्तोत्तमतया सर्वेषां जीवानां परमसुखं भवत्येव। 
अतस्तत्कर्मकर्तृणां जनानां तदुपकारतया5त्यन्तसुखलाभो भवतीश्चवरप्रसन्नता चेत्येतदाद्र्थमग्निहोत्रकरणम्‌। 

अग्नि वा परमेश्वर के लिये जल ओर पवन की शुद्धि वा ईश्वर की आज्ञा पालन के अर्थ होत्र जो हवन 
अर्थात्‌ दान करते हैं, उसे 'अमिहोत्र' कहते हैं। केशर, कस्तूरी आदि सुगन्ध; घृत, दुग्ध आदि पुष्ट; गुड़, शर्करा 





१७, डॉ. श्री गजानन शास्त्री मुसलगाँवकर, यज्ञों की उपयोगिता, पृ०८६. 

१८. ऋ०७.१३.१. प्राग्नये विश्वशुचे धियन्धे5सुरघ्ने मन्‍्म धीति भरध्वम्‌। 

१९, ऋ०७.१०.१. मन्द्र कवितम: पावक:। 

२०. यजु०१.२. वसो: पवित्रमसि द्योरसि पृथिव्यसि। शत०ब्रा०१.७.१.९. यज्ञो वे वसुर्यज्ञस्थ पवित्रमसि। 

आदि मिष्ट तथा सोमलतादि ओषधि रोगनाशक, जो ये चार प्रकार की के बुद्धिवृद्धि, शूरता, धीरता, बल और 
आरोग्य करने वाले गुणों से युक्त पदार्थ हैं, उनका होम करने से पवन और वर्षाजल की शुद्धि करके शुद्ध पवन 
और जल के योग से पृथिवी के सब पदार्थों की जो अत्यन्त उत्तमता होती है, उससे सब जीवों को परम सुख 
होता है। इस कारण उस अम्निहोत्र कर्म्म करने वाले मनुष्यों को भी जीवों के उपकार करने से अत्यन्त सुख का 
लाभ होता है। तथा ईश्वर भी उन मनुष्यों पर प्रसन्न होता हे। ऐसे ऐसे प्रयोजनों के अर्थ अग्निहोत्रादि का करना 
अत्यन्त उचित है।'' 


इस प्रकार यज्ञ न केवल प्राणिजगत्‌ की उत्पत्ति का मूल है, वरन्‌ वह आज उसके अस्तित्व का 
मूलाधार भी हे। इस तथ्य को हृदयड्रम करने के लिये आज के परिप्रेक्ष्य को समझना होगा। उर्दू भाषा में वायु 
के लिये 'हवा' शब्द का प्रयोग किया जाता है। यह हवा शब्द हवन को संकेतित कर रहा है, हवन की गन्ध 
लेकर आने वाला वायु ही 'हवा' है। लोक में 'हवा खायी जाती है' यह प्रयोग प्राय: सुनने को मिलता है। आज 
के प्रदूषित युग में शुद्ध हवा (ऑक्सीजन) का भक्षण करने की डॉक्टर सलाह देते हैं और बाकायदा केफे में 
उस ऑक्सीजन को लेने के लिये रु०१०० प्रति घण्टा के हिसाब भुगतान करना होता है। वातावरण जब तक 
अधिक प्रदूषित नहीं था, हम यज्ञ की उपयोगिता की उपेक्षा कर रहे थे, लेकिन आज हम उस स्थान पर खड़े 
है, जहाँ अग्निहोत्र की उपेक्षा करने पर मनुष्य की तो कया सम्पूर्ण प्राणिजगत्‌ का अस्तित्व संकट में पड़ सकता 
है। अत: हमको न चाहते हुए भी ऐसे उपायों को अपनाना होगा, जिनसे पर्यावरण सुरक्षित होता हो। पृथिवी के 
इतिहास में प्राणिजगत्‌ पर इससे बड़ा संकट इससे पहले कभी नहीं आया था। आज जब हम विज्ञान के क्षेत्र में 
बहुत आगे बढ़ा हुआ मानवजाति को मान रहे हैं, तब भी हम कोई ऐसा समाधान प्रस्तुत करने में समर्थ नहीं 
है, जो आम के आम और गुठलियों के दाम की कहावत को चरितार्थ करता हो, जो सबके लिये सुलभ हो, जो 
व्यक्ति के सामाजिक आचरण में सन्तुलन स्थापित करने के साथ-साथ भोतिक ओर आध्यात्मिक उन्नति भी 
सुनिश्चित करता हो। हमारे ऋषियों की दूरदृष्टि ने न केवल वर्तमान युग के अभिशाप का ही प्रत्यक्ष किया था, 
वरन्‌ उसका ऐसा समाधान भी प्रस्तुत किया था, जो सर्वसुलभ होने के साथ-साथ मानव की सर्वाड्भीण प्रगति 
का संवाहक भी हो। उन्होंने इसको अग्निहोत्र नाम से अभिहित किया था। इस नामकरण में अग्नि की प्रधानता 
है। इस नामकरण के माध्यम से यह स्पष्ट किया गया है कि जीवन में यदि 'तमसो मा ज्योतिर्गमय' के संदेश 
को चरितार्थ करना है तो अग्नि की शरण में आओ, जीवन में यदि आगे बढ़ना हो, प्रगति का पथ प्रशस्त करना 
हो, अग्नि की उपासना करो, इसलिये ऋषि बार “अग्ने नरय सुप्था राये'' का पाठ करता है। 


२१. प०म०य०वि० 
२२. यजु०४०.१६. 

अन्त में एक बार पुन: यज्ञ के वेद यजुर्वेद के माध्यम से यह कहना उचित प्रतीत होता है कि जो 
विश्व को धारण करने वाले इस श्रेष्ठठम कर्म को करते हुए, सुख से निरपेक्ष होकर यज्ञ का सम्पादन करते हें, वे 
दुःख से ऊपर उठकर प्रकाशलोक को प्राप्त करते हैं।' लेकिन जो यज्ञीय नाव पर आरूढ़ नहीं हो पाते हैं, ऐसे 
शासत्रविरुद्ध आचरण करने वाले पतन के गर्त में धँसते चले जाते हें।' इसलिये यदि दिव्य शक्तियों से 
अभिमण्डित होना चाहते हो और ऐसा कार्य करना चाहते हो जो असाधारण, विशिष्ट और सबके लिये 
कल्याणकर हो तो हमें अग्निहोत्र का आश्रय लेना चाहिये। 
प्रो. ज्ञानप्रकाश शास्त्री 
सम्पादक 
गुरुकुल-शोध- भारती 


२३. यजु०१७.६८. 'स्वर्य्यन्तो नापेक्षन्तु5आ दा रोहन्ति रोदसी। यज्ञ ये विश्वतोधारः सुविद्वा७सो वितेनिरे॥ ' 
२४. ऋ०१०.४४.६. न ये शेकुर्यज्ञियां नावमारुहमी्मैव ते न्‍्यविशन्त केपय: । 


अमिहोत्र-ब्रह्माण्डयो: शाश्रवतिक: सम्बन्ध: 


प्रो. वेद प्रकाश शास्त्री 


सकलनब्रह्माण्डनिर्मात्रा परमेष्ठिना परमेश्वरण जगत्सृष्टिक्मिण मानवा यज्ञकर्मकरणाय वेदविद्यया 
संदिष्ट: | सृष्टे प्रतिक्षणं दृश्यते यज्ञपद्धति:। परमात्मा यज्ञरूप एव, तेन यज्ञरूपेण परमात्मना निखिलं जगत्‌ सर्वा 
विद्या सर्वे वेदा: सर्वा ऋच: सर्वे प्राणिनश्व निर्मिता:। यजुर्वेदस्येकत्रिंशदध्याये सर्वेषु मन्त्रेषु परमात्मा 
यज्ञपुरुषरूपेणैव वर्णित: । यथा- 


तस्माश्ज्ञात्‌ सर्वहुत: सम्भृतं पृषदाज्यम्‌। 
पशुँस्तांश्रक्रे वायव्यानारण्या ग्राम्याश्ष ये।।' 
तस्माशज्ञात्‌ सर्वहुत: ऋच: सामानि जक्ञिरे। 
छन्दांसि जज्ञिरे तस्माद्यजुस्तस्मादजायत।॥। 

त॑ यज्ञ ब्हिषि प्रोक्षन्‌ पुरुष जातमग्रत:। 

तेन देवा अयजन्त साध्या ऋषयश्न ये।॥।' 

यत्युर॒ुषेण हविषा देवा यज्ञमतन्वत। 

वसन्तो5 स्यासीदाज्यं ग्रीष्म इध्म: शरद्धवि:॥ 
सप्तास्यासन्‌ परिधयस्त्रि: सप्त सप्रिथ: कृता:। 

देवा यद्यज्ञं तन्वाना अवध्नन्‌ पुरुष पशुम॥। 

यज्ञेन यज्ञमयजन्त देवास्तानि धर्माणि प्रथमान्यासन्‌। 
ते ह नाक॑ महिमान॑ सचन्त यत्र पूर्वे साध्या: सन्ति देवा:॥'" 


इमे मन्त्रा यज्ञशब्देनागिहोत्रस्य ब्रह्माण्डस्य च अविच्छिन्नं सम्बन्धविशेषं परिपुष्णन्ति। दिने दिने में 
जना अमि्निहोत्रविधो प्रवृत्तिमुद्भावयन्ति ते विष्वक्‌ प्रसृतिमुपगच्छन्तो लभन्ते सुखमूलम। स्वर्गमथ तत्सुखशञ्ञ 
कामयमाना ये मानवा अग्निहोत्रे श्रद्धां वितेनिरे ते लेभिरे समीप्सितं सुखम्‌। समुद्घोषयति वेदमन्त्र:- 


१. यजु०३१.६. 
२. यजु०३१.७. 
३२. यजु०३१.९. 


४. यजु०३१.१४. 
५. यजु०३१.१६. 

स्वर्यन्तो नापेक्षत्त आ हां रोहन्ति रोदसी। 
यज्ञ ये विश्वतोधारं सुविद्वांसो वितेनिरे॥। 
ऋग्वेदस्यथ प्रथमे मन्त्र अग्निरिव देवेरीडितोडइथ मनुष्येरीडितो वर्धितश्र। अग्निपदस्य यान्यपि 
गुणप्रकल्पितानि पदानि प्रयुक्तानि तानि सर्वाणि सन्ति होमविधानप्रख्यापकानि, यथा- 
अमिनमीढे पुरोहितं यज्ञस्य देवमृत्विजम। होतारं रत्रधातमम्‌॥।'" 
अएिि: पूर्वेभिऋषिभिरीड्यो नूतनेरुत। स देवानेह वक्षति॥।* 
क्‍ निखिले ब्रह्माण्डे खल्वग्निरिव शक्तिसझ्जारक:। अग्निरेव समेषां देवतानां मुखमस्तीति वेदेष्वभिहितम्‌। 
अग्निरेव सर्वान्‌ देवान्‌ अपवित्रान्‌ पवित्रयति दुर्बलानू करोति सबलानू। जलवायुपृथिव्याकाशादीनां शोधनं 
अग्निनैव क्रियते। अग्नो हुतं शुद्ध द्रव्यं सकल॑ ब्रह्माण्ड शोधयति न केवलं पावयति परिपुष्टमपि करोति। सर्वे 
देवा ये भौतिकदेवा: सन्ति ते अग्निमेव स्तुवन्ति, यथा शरीरे मुखस्य मुख्य स्थानं तथेव सकलब्रह्माण्डदेहे 
मुखमिव मुख्य स्थानमग्नेर्विद्यते, अत एवोक्तम्‌-अमिनमुखं प्रथम देवतानां सुतोत्तमानामृत्तमो विष्णुरासीत। 


अमिनिहोत्रप्रक्रिया-विनिमयवादिनी 


यथा द्वयो: पुरुषयो्यो: प्रान्तयो्ईयोर्देशयो: पारस्परिकविनिमयेन सुखप्रदा व्यवस्थास्थिरतामुपैति तथेव 
द्यावापृथिव्योईयोलॉकयोर्विनिमयं_ नि:मरुंशीतिपुरस्सरमग्निहोत्रपद्धतिरिव. करतुं प्रभवति। आदान- 
प्रदानव्यवस्थाविनिमयपदबोध्या। अत एवं “हु! दानादानात्मकधातोर्निष्पन्नं होत्रपदं अग्निपदेन सह 
सार्थकतामासाद्यावबोधावदानसम्पृक्तिमावहति। द्युस्थानीया देवा पर्जन्येन भूलोक॑ पालयन्ति, पृथिवीस्थानीया देवा 
अग्निनामिहोत्रेण दुलोक॑ तोषयन्ति। अथर्ववेदे प्रकृतार्थवाचको मन्त्र: समुपलभ्यते- 

पर्जन्या भूमि जिन्वक्ति दिवं जिन्वन्ति चाग्नय:। 

श्रुतिगामिनाउद्येन मनुना अम्निहोत्रस्थ महत्त्व प्रकटयतोभयोर्लोकयोर्विनिमययोर्वि विक्ते: 

सुवर्णाभरणेर्विभूषित:। यथा- 


अग्नो प्रास्ताहुति: सम्यगादित्यम्रुपतिष्ठते। 
आदित्याजायतेर्वष्टिवृष्टेरन्न॑ तत: प्रजा:॥ * 


द्यावापृथिव्योरमुमेवाग्निहोत्रसम्पाद्यं विनिमयं वेदशासत्रमर्मज्ञे यज्ञानुष्ठानपरम्परापरिपोषको नीतिनिपुणों 
धर्मध्वजोत्तोलको गीतोद्ायको भगवान्‌ श्रीकृष्ण: समुवाच- 


६. अथर्व०१.१४.४. 
3. ऋ०१.१.१. 

८. ऋ०१.१.२. 

९. अथर्व० 

१०. मनु०३.७६. 

अन्नाद्धवन्ति भूतानि पर्जन्यादन्नसम्भव:। 
यज्ञाद्भधवति पर्जन्यो यज्ञ: कर्मसमुद्भधव:।॥ 
अत्रास्मिनू पद्ये समभिव्यज्यते यज्जगज्जीवनदायिनी शक्तिरग्निहोत्राश्रिता। कवितावनिताविलासेन 

महाकविना कालिदासेन स्वकीये रघुवंशमहाकाव्ये विनिमयप्रसड़े यज्ञस्याद्भधुतं वर्णन कृतम्‌। स कथयति यद्राजा 
गोरूपधरां धरित्रीं नक्तन्दिवं दोग्धि यज्ञाय अर्थाद्‌ अग्निहोत्रमेव समुद्दिश्य राजा पृथिव्या दुग्धान्नादिकं लभते। 
अग्नि दूतमिव मत्वा तन्माध्यमेन पृथिवीप्रोद्धूतमन्नादिक॑ द्युलोक॑ प्रेषषति तथेव द्युलोकाधिपो मघवापि 
प्रभूतमन्नोद्भधवमभिलक्ष्य समग्रं द्युलोक॑ दोग्धि पर्जन्यपय:। पर्जन्यं भूलोके सम्प्रेषपति सहस्नरपरिवर्धयितुमन्नम्‌। 
यथोक्तम्‌- 


दुदोह गां स यज्ञाय सस्याय मघवा दिवम। 
सम्पद-विनिमयेनोभौ दधतुर्भुवनद्वयम।। 
अनिनिहोत्रपद्धते: प्रसारयिता रक्षिता च भूपतिरेव नृणां मध्ये परिगण्यते। राज्ञ: कर्तव्यमिदं यत्स सर्वदेव 
प्रजानामभ्युदयं सर्वतोभावेन समभिकाड्डमाणो निस्तन्द्रो भवेदग्निहोत्रविधानाभिरक्षणपे। स एवं राजा भवति 
प्रशस्यो यस्य राज्ये सस्यश्यामला भूमिर्विभाति। सस्यानि न जल॑ विना, जल॑ न जायते अग्निहोत्रं विना। अत एव 
पूर्वपूर्वतमा राजानो विहिताग्निहोत्रा पर्जन्यकृतां पृथिव्या: सस्यश्यामलतां कामयन्ते स्म। यथोक्तम्‌- 


राजा त्वर्थान्‌ समाहत्य कुर्यादिन्द्र महोत्सवम। 
प्रीणितो मेघवाहस्तु महतीं वृष्टिं समावहत्‌।॥ 
यजुर्वेदीयं 'देहि में ददामि ते” वाक्यमिदं परस्परं भावयन्त: गीतावाक्यमिदं पारस्परिक 
विनिमयमेवाभिव्यनक्ति। 


अमिहोत्रपद्धति्व्याप्तिवादिनी 


अम्निहोत्रं जना यज्ञनाम्नापि व्यपदिशन्ति शास्त्रे यज्ञो विष्णुपदवाच्य:। अत एवं “यज्ञो वै विष्णु:' इति 
निगद्य विष्णुयज्ञयो: साम्यमवधारितम्‌। वेवेष्टि व्याप्नोति सर्व जगतू य: स एवं विष्णु: परमात्मा, यथा 
विष्णुनिखिलं ब्रह्माण्डं व्याप्य वर्तते तथेव यज्ञोडपि सर्व ब्रह्माण्डं व्याप्नोति। 'यज्ञों वे भुवनस्थ नाभि: 
श्रुतिवचसा यज्ञों भुवने नाभिवद्‌ विराजते। यथा शरीरे नाभिमण्डलं मध्ये वर्तते, नाभिगतं अन्नजलादिकं सर्व 
समग्रे शरीरे व्याप्त भवति, शरीरस्य रोम्णि रोग्णि अड़े अड़े नाड्यां नाड्यां स्थूलेषु सूक्ष्मेषु च सर्वेषु भागेषु 
नाभिगृहीतं वस्तु स्वसत्तया तिष्ठति प्रभावं च जनयति। नाभिगतममृतं मरणासन्नमपि सञ्जीवयति तथैव नाभिगतं 
विष॑ जीवितमपि हन्ति। एतेन प्रतीयते नाभिगत: पदार्थ: समग्रे शरीरे व्याप्तिमान्‌ भूत्वा प्रभावं जनयति। 
मुखमाध्यमेन स्थूलं द्र॒व्यं उदरस्थं नाभिदेशमभिसरति पाचनक्रियया सूक्ष्मातिसूक्ष्मामवस्थामभ्युपेत्य प्राणशक्त्या 
सर्वत्र प्रसरति। व्यानवायुरेव द्रव्यगुणत्वं शरीरस्य द्वासप्ततिकोटिसंख्यासु नाडिषु प्रसारयति। यथा- 


११, गीता-३.१४. 
१२. रघु०१.२६. 

'हृदि ह्वोष आत्मा अन्नेतदेकशतं नाडीनां तासां शतं शतमेकैकस्यां ह्ीसप्ततिद्ठासप्तति: प्रतिशाखा नाडी 
सहस्राणि भवन्त्यासु व्यानश्षरति।।' 


अग्निहोत्रकाले यदाग्नो होमद्रव्यं हूयते तदाग्नि: स्वदाहपाकप्रकाशशक्त्या द्रव्यं कोटिधा विभज्य 
सूक्ष्मातिसूक्ष्मतया वायुना आकाशे प्रसारयति, स वायुरेव व्यानो भूत्वा समग्रे ब्रह्माण्डे चरति। एतेन प्रतीयते 
यदग्नो हुतं द्वव्यं वायुविभावसुसम्पर्केण पृथिवीस्थानीयेषु जलेषु वनस्पतिषु कीटपतड़पक्षिपशुमानवेषु देवेषु, 
अन्तरिक्षस्थानीयेषु सर्वेषु प्राणिषु देवेषु, द्युस्थानीयेषु सर्वेषु देवेषु च प्रसरति। यावदग्नो न हूयते तावदेकत्र स्थित॑ 
वस्तु दृश्यते यदा हूयते तदा अग्निना दह्मते न दृश्यते प्राणशक्त्यानुभूयते परमाणुतामुपेत्य सकलब्रह्माण्डगामी 
भृत्वा वेद्येषु चार्वेद्रेषु स्थानेषु व्याप्तिं वदति। यथा समग्रवृक्षजीवनसश्ञाराय तत्पर्णेषु जलसेचनं क्रियते, तरोमूले 
कृतं जलसेचनं समग्रे वृक्षे तिष्ठति। मूलस्थितं जल॑ यथेव मूले सक्रियं तथेव स्कन्धेषु शाखासु प्रतिशाखासु पर्णेषु 
पुष्पेषु फलेषु च क्रियां करोति। यथा प्राणेन्द्रियेणान्तर्गुहीत: प्राण: पञ्मधा दशधा वा प्रभूय सकलकामसश्चारी 
भवति तथेव समग्रस्य ब्रह्माण्डस्य ब्रह्माण्डस्थानां सर्वेषां देवानां चेतनानामचेतनानां वा विधाधर-रक्ष-गन्धर्व- 
किन्नर-सिद्ध-गुह्क- भूत-पिशाच-यक्षाप्सरसां देवयोनिनां मनुष्याणां दानवानां समेषां प्राणिनाञ्ल समर्चन॑ 
सञझीवनं वा युगपदेव अग्निहोत्रेण कर्तुं शक्यते। केनापि कविना समुचितं पद्चमुदीरितम्‌- 


यथा तरोमूलनिषेचनेन तृप्यन्ति तत्स्कथ्भुजोपशाखा:। 
प्राणोपहाराच् तथेड्रि!णां सर्वदेवाहणमच्युतेज्या।। 


अमिहोत्रप्रथा सदा सुखप्रदा 


संसारे नित्यमग्निहोत्ररता मनुष्या दुःखमपाकृत्य सुखभाजो भवन्ति। 'स्वर्गकामो यजेत्‌' इत्यनुसारं 
कृताग्निहोत्रा जना: सुखं प्राप्नुवन्ति। यो5पि शास्त्रविधिमनुसृत्य यथाकालं यज्ञकुण्डाग्नौ शुद्धां मन्त्रपूतामाहुति 
प्रयच्छति तामाहुतिं सूर्यस्य रश्मयो देवलोक॑ नयन्ति, यजमानस्य सुखविवृध्यर्थ देवान्‌ उदबोधयन्ति, यतो हि तेन 
यजमानेनाग्निहोत्रविधिना सर्वे देवा: संतृप्ता: कृता:। सूर्यस्य रश्मिभि: सह यज्ञनिर्मिति स्वर्गमार्गमारुद्य यजमाना 
स्वर्गसुखं लभन्ते। अर्थादिह लोके क्रियमाणो यज्ञो नित्यं सुखं प्रयच्छति जगत्कल्याणाय। प्रतिदिनमाहिताग्नीनां 
मानवानां यज्ञफलविषये देवकुलाधिवासविषये पुण्यलोकगमनविषये चोपनिषदि या सुखबोध्या अवधारणा कृता 
सा$तीव रम्या- 


एतेषु यश्वरते भ्राजमानेषु यथाकालं चाहुतयो ह्याददायन्‌। 

त॑ नयन्त्येता: सूर्यस्थ रश्मयो यत्र देवानां पतिरेको5धिवास :॥। 
एह्लेहीति तमाहुतयः सुवर्चस: सूर्यस्य रश्मिभिर्यजमानं वहत्ति। 

प्रियां वाचमभिवदन्त्योईर्चयन्त्य एष व: पुण्य: सुकृतो ब्रह्मलोक:॥ ' 


१३. प्रश्योपनिषद्‌ ३.६. 
१४. अज्ञात। 
१५. मुण्डक-१.२.५-६. 

ब्रह्मलोक एवं महान्‌ लोको विद्यते तत्प्राप्तियज्ञेन निर्विष्नतया प्रजायते। अधिगताग्निहोत्रजन्मसुखा 
ब्रह्मलोकमुपेत्य चिर॑ वसन्ति। उपनिषदामृषिभिरवितथमेवोच्यते, यथा- 

क्रियावन्त: श्रोत्रिया ब्रह्मनिष्ठा: स्वयं जुद्बत एकर्षि श्रद्धयन्त:। 

तेषामेवैतां ब्रह्मविद्यां बदेत्‌ शिरोत्रतं विधिवद्‌ यैस्तु चीर्णम्‌॥ 

अन्निहोत्रकाले यदाग्नाविष्टमिष्टपुष्टसुगन्धितद्रव्यमिश्रिता मन्त्रपूताहुतिर्दीयते तदाग्ने: सप्तजिह्ला: स्फुटतया 
विलोक्यन्ते। सप्तजिह्लाभिरग्निर्यजमानस्य समन्त्रोच्चारणप्रदत्तामाहुतिं परिगृह्ाति तृप्तिमनुभवन्‌ सर्वेभ्यो देवेभ्यो 
वितरति। यज्ञाग्नि: क्रमश इद्ध:, समिद्ध:, सुसमिद्धश्व भवति। सुसमिद्धे जाते हाग्नो घृतमिश्रितान्नाहुतिर्देया, 
यथा- 

यदा लेलायते ह्ार्चि: समिद्धे हव्यवाहने तदाज्यभागावन्तरेणाहुती: प्रतिपादयेत्‌॥ * 

काली कराली च मनोजवा च सुलोहिता या च सुधूप्रवर्णा। 

स्फुलिड्लिनी विश्ववरूची च देवी लेलायमाना इति सप्तजिल्ना:॥ * 

यद्यपि सर्वाणि भोतिकामिनिद्रव्याण्यनित्यानि परमग्निहोत्रविधिमुपेत्यानित्यान्यपि द्रव्याणि नित्यसुखसध्टिं 
कुर्वन्ति। ये जना अग्निहोत्रे रुचि न चिन्वन्ति तेडस्मिन्नेव लोके चिरं रजोगुणप्रभूतं कष्टमनुभवन्ति। परं ये 
खल्वस्माल्लोकात्‌ परलोकयानमिच्छन्ति ते त्वग्निहोत्रशक्त्या$नित्येद््व्येर्नित्यं प्राप्नुवन्ति। यथोच्यते- 

न साम्पराय: प्रतिभाति बाल प्रमाद्यन्तं वित्तमोहेन मूढम। 

अयं लोको नास्ति पर इति मानी पुनः पुनर्वशमापद्चते में।। 

जानाम्यहं शेवधिरित्यनित्यं न द्वाश्ठ॒वै: प्राप्यते हि श्वुवं तत्‌। 

ततो मया नाचिकेतश्चितो5म्निरनित्यैद्रन्यै: प्राप्तवानस्मि नित्यम्‌॥। 

अन्निहोत्रवेलायां यजमानेन ये मन्त्रा: पठ्यन्ते तेषु सुखधनधान्यप्राप्ये कामना-प्रार्थना वा विद्यते। एतेन 
प्रतीयते यदग्निहोत्रेण सर्वे कामा: सिद्धयन्ति, यथा- 

प्रजापते न त्वदेतान्यन्यो विश्वा जातानि परि ता बंभूव। 

यत्कामास्ते जुहुमस्तन्नोअस्तु वयं स्याम पर्तयो रयीणाम्‌॥ * 

स नो व्धुर्जनिता स विधाता धार्मानि वेद भुवनानि विश्वा। 


१६. मुण्डक-३.२.१०. 
१७. मुण्डक-१.२.२. 
१८. मुण्डक-१.२.४. 
१९, कठो०१.२.६. 

२०, कठो० १,२.१०. 
२१. ऋ०१०.१२१.१०. 

यत्र देवा 5 अमृर्तमानशानास्तृतीये धामत्नध्यैरयन्त॥ 
यज्ञो बभूव स आ वभूव स प्र जज्नञे स उ वावृधे पुनः। 
स देवानामधिपतिर्वभूव सो अस्मासु द्रविणमा दघातु॥ 


शतपथ-दब्राह्मणे स्पष्टतयाग्निहोत्राख्यो यज्ञ: सर्वेषां देवानां भूतानां च आत्मा कथ्यते। अग्निहोंत्र॑ 
प्रकुर्वाणस्य नरस्य नित्य॑ सुखवृद्धिर्भवति, स सर्वथा विद्यया वपुषा वर्चसा ब्रह्मणा प्रजया यशसा पशुभिश्र दिने 
दिने वर्धते। योउग्निहोत्रविरहितो भवति स: शने: शने: परिहीयते, यथा- 


सर्वेषां वा एव भूतानां सर्वेषां देवानात्मा यद्यज्ञ:, तस्य समृद्धिमनु यजमान: प्रजया पशुभिरऋध्यते। वि 
वा एष प्रजया पशुभिकशध्यते, यस्य धर्मो विदीर्यते।। 


यज्ञों हि त इन्द्र वर्धनो भूत्‌। ' 
मतिश्न सुमतिश्च मे यज्ञेन कल्पन्ताम॥ 


अथर्ववेदस्य येन मन्त्रेण देवानामभिलक्ष्याग्नो आह॒ति: प्रदीयते तस्मिन्‌ मन्‍्त्रे या कामना कृता सा 
सर्वसुखप्रदायिनी, मनोहारिणी, यश: प्रदायिनी, उल्लासकारिणी, सच्त्वोन्मेषकारिणी, भवभयहारिणी, 
वैमनस्यविघातिनी, सौमनस्यप्रसारिणी च विद्यते, यथा- 


स्तुता मया वरदा वेदमाता प्र चोटयन्तां पावमानी द्विजानाम। 
आयु: प्राणं प्रजां पशुं कीर्ति द्रविणं ब्रह्मवर्चसम। 
मह्मं दत्त्वा ब्रजत ब्रह्मलोकम्‌॥ ४ 


अमिनहोत्रपद्धतिरघविघातिनी 


अन्निहोत्रेण पापभावना शाम्यति। मनुष्याणां मनसि ये सन्ति दुर्विचारास्त एवं पापरूपा:। यज्ञवेद्यां 
स्थितो मानवो यदा मन्त्रमुद्रायति तदा पापतृत्तिस्तन्मानसं परित्यज्य दूरं प्रयाति। पापपदं 'अंहस्‌' पदबोध्यमपि 
भवति यज्ञेनाघहतिर्भवति। कदाचित्‌ पुरुष: पापं जानाति पश्यति च परं कदाचित्‌ आत्मकृतां परवेदनां हिंसनं वा 
न जानाति नापि च पश्यति। तस्य पापस्य नाम सूनादोष: शास्त्रेषु विद्यते। सूनादोषनिवृत्त्यर्थ शास्त्रेषु 
यज्ञस्याग्निहोत्रस्य नियमो विद्यते। यथास्मदवेद्यानि पापानि प्रादुर्भवन्ति तथेव अस्मदवेद्यानि पुण्यानि 
स्युरेतदर्थमेवाग्निहोत्रव्यवस्था शास्त्रेषु मनीषिभिर्महर्षिभिवेंदानुसारिणी प्रकल्पिता। मनुष्य: कदापि गूृहे प्राड़णे वा 
नगरे बने वा समाजे एकान्ते वा वदनकाले मौनकाले वा गमने संवेशने वा प्रवेशे निष्क्रमणे वा स्वभाववशात्‌ 


२२. यजु०३२.१०. 
२३. अथर्व०७.५.२. 

२४. शत०ब्रा०१४.३.२.१. 
२७. ऋ०३.२२.१२. 

२६. यजु०१८.११. 

२७. अथर्व०१९.७१.१. 


अगिनिहोत्र-ब्रह्माण्डयो: शाश्रतिक: सम्बन्ध: )3 


किमप्यकरणीयमनिच्छन्नपि अननुभवन्नपि अपश्यन्नपि करोति, यत्करोति तदेवाकलयति पापरूपम्‌। मनुना 
स्मृतिग्रन्थे सूनादोषवारणायेवाग्निहोत्रस्याख्यानं कृतम्‌। तेन पशञ्ममहायज्ञविधाने समुदीरितम्‌, यथा- 
पञ्च सूना गृहस्थस्य चुल्लीपेषण्युपस्कर :। 
कण्डनी चोदकुम्भश्ष वध्यते यास्तु वाहयन्‌। 
तासां क्रमेण सर्वासां निष्कृत्यर्थ महर्षिभि:। 
पञ्ञ क्लृप्ता महायज्ञा: प्रत्यह॑ं गृहमेधिनाम्‌। “ 
पश्चेतान्‌ यो महायज्ञान्‌ न हापयति शक्तित:। 
स गृहे5पि वसस्नित्यं सूनादोषैर्न लिप्यते।। 
यजमानो यज्ञकाले यदाग्नौ मन्त्रेण सहाहुति प्रददाति तदा मन्त्रे पापविनाशाय तत्प्रार्थना प्रकाशते। मन्ये 
सः प्रायश्षित्तपूर्वक॑ मन्त्रमुच्चार्य निजात्मशुद्धयर्थ जगतश्न शुद्धयर्थ होम॑ं करोति, यथा- 
यद्‌ ग्रामे यदरण्ये यत्सभायां यदिद्धिये यदेनश्रकृमा वयमिदं तदवयजामहे।। 
महाकविना कालिदासेनापि मन्त्र स्वबुद्धो निधाय सुविचार्य अग्निहोत्रस्याक्षय्यं प्रभावं प्रकाशयितुं 
अभिज्ञानशाकुन्तले सहदयहदयवेद्यं यज्ञप्रेरक॑ सूक्तियोग्यं वाग्विदां विदुषां कण्ठाभरणमिव पद्यं प्रकल्पितम्‌, 
यथा- 
अमी वेदि परित: क्लृप्तधिष्ण्या: समिद्वन्त: प्रान्तसंस्तीर्णदर्भा :। 
अपछ्नन्तो दुरितं हव्यगश्चैर्वेतानास्त्वां वह्लय: पावयन्तु॥' 
ऋषयो महर्षयो मानवानां पापवारणाय स्वकीयया वाचा चिन्तनेन कर्मणा च अग्निहोत्रस्थ महत्त्वं न 
केवलं शब्देरेव कथयामासुरपितु सार्थततया सफलतया च तत्प्रभावं प्रदर्शयामासु:। 
शरभड्मुनिनाउग्निहोत्रशक्त्या सकलमपि तपोवनं त्रिविधपापतापसंतापवितानरहितं कृतम्‌, यथा- 
अद: शरण्यं शरभड्डनाम्नस्तपोवनं पावनामाहिताग्ने:। 
चिराय संतर्प्य समिद्धिरग्नि यो मन्त्रपूतां तनुमप्यहोषीत्‌॥ 


अमिनहोत्रे श्रद्धामेधयो; समन्वय: 


वेदैरादिष्ठा जना यदमग्निहोत्रस्यादों मध्ये तथान्ते पूर्णतया श्रद्धामेधयो: समनन्‍्वयभावेन जीवितव्यम्‌। 
श्रद्धामेधयोरसमन्वयेन हुतमप्यहुतमिव वा जायते। अत एव श्रीमता भगवता गीतायामुद्वीतम्‌- 


२८. मनु०३.६८-६९. 
२९. मनु०३.७१. 
२०. यजु०३.४५. 
३१. अभिज्ञानशा०४.८. 
३२. रघु०१३.४५. 

अश्रद्धया हुतं दत्त तपस्तप्तं कृतं च यत्‌।॥ 
असदित्युच्यते पार्थ न च त॒त्‌ प्रेत्य नो इृह॥ 
श्रद्यया भक्तिरुत्यद्यते भक्त्या देवा: प्रसीदन्ति प्रसन्ना देवा प्रसादेन सर्वान्‌ प्रीणयन्ति। वेदेषु श्रद्धामेधयो: 


समन्वयकरणे ये मन्त्रा: सन्ति त एव प्रस्तूयन्ते- 


श्रद्धयाग्नि: समिध्यते श्रद्धया हूयते हवि:। श्रद्धां भगस्य मूर्धनि बचसा वेदयामसि॥ 

प्रियं श्रद्धे ददत: प्रियं श्रद्धे दिदासत:। प्रियं भोजेषु यज्वस्विदं मं उदितं कृधि:॥ " 

यथा देवा असुरेष श्रद्धामुग्रेष्‌ चक्रिरे। एवं भोजेषु यज्वस्वस्माकमुदितं कृधि।। 

श्रद्धां देवा यजमाना वायुगोपा उपासते। श्रद्धां हृदय्ययाकूत्या श्रद्धया विन्दते बसु॥ 

श्रद्धां प्रातर्हवामहे श्रद्धां मध्यंदिनं परि। श्रद्धां सूर्यस्य नि्नुचि श्रद्धे श्रद्धापयेह नः॥ 

प्रात:काले मध्याह्काले सायंकाले च त्रिष्वपि कालेषु शास्नैरग्निहोत्रव्यवस्था प्रदत्ता। सर्वेषु कालेषु यज्ञे 


स्यात्‌ श्रद्धामेघयो: समन्वय:। अत एवं यज्ञस्य कालत्रयं श्रद्धया दीप तथेव मेधया दीप्त स्यात्‌। 
श्रद्धामेधासमन्वयेन संदीपितो जातवेदाग्नि: सदेव यजमानस्य  श्रद्धामेधे वर्धयति। 


३३. 
३४. 
३५. 
३६. 
३७. 
३८. 


गीता- १७.२८. 

ऋइ०१०.१५१.१. 
ऋ०१०.१५१. २. 
ऋइ०१०.१५१.३. 
ऋ०१०.१५१.४. 
ऋ०१०.१५१.५. 


अम्निहोत्र- ब्रह्माण्डयो: शाश्रतिक: सम्बन्ध: ।5 


मेधामहं प्रथमां ब्रह्मण्वतीं ब्रह्मजुतामृषिषप्ठताम। 
प्रपीतां ब्रह्मचारिभि्देवानामवसे हुवे।। 

मेधां सायं मेधां प्रातमेंधां मध्यन्दिनं परि। 
मेधां सूर्यस्थ रश्मिभिर्वचसा वेशयामहे।। ” 
श्रद्धां सायं श्रद्धां प्रातः श्रद्धां मध्यन्दिनं परि। 
श्रद्धां सूर्यस्य रश्मिभिर्वचसा वेशयामसि।। 
समिधमहमहार्ष वृहते जातवेदसे। 

स मे श्रद्धां च मेधां च जातवेद: प्रयच्छतु।॥। 


अमिनहोत्रेण पर्यावरणप्रदूषणवारणम्‌ 


सम्प्रति भोतिक॑ मानसिक तथाध्यात्मिक॑ पर्यावरणं दोषयुक्त जातम्‌। पर्यावरणसमस्याया: 
समाधानमेकमेव शास्ज्जर्मनीषिभिर्दृष्टभू। अग्निहोत्रं विना पार्थिवं दोषम्‌ अन्तरिक्षीयं दोषं द्युलोकीयं दोषं च 
केनाप्यन्येनोपायेन शमयितुं न शक्‍्नुवन्ति जना:। अद्य जलमप्यपवित्र॑ वायुरप्यपवित्र: पृथिवी सदोषा वनस्पतय: 
सारहीना: प्रभावोत्पादनमन्दगतयश्न दृश्यन्ते। निखिलमपि व्योमजगतु दुर्गन्धदूषितं विद्यते। प्रदूषिते पर्यावरण 
प्रायशो विभिन्ना रोगा उत्पद्यन्ते येर्न केवल जीवहानिरेव भवति स्थावरजगदपि सरोगं जायते। यत्र जना व्सन्ति 
यदि तदगृहमेव दोषग्रस्तं जायेत्तर्हिं गृहवासिनामवस्था कीदृशी भवतीदं तु सर्वविदितमेव। सृष्टरादावेव 
सूक्ष्ममतिभिक्रषिभि: सुदूरं विलोक्य पर्यावरणसमस्याया: स्थिरं समाधानं केवलमग्निहोत्रे परिदृष्टम्‌। पर्यावरण 
दूषिते सति भोज्यमपि पेयमपि दूषितं भवति रोगयुक्तमशुद्धं भुक्त्वा पीत्वा मानव: सरोगो भूत्वा चिन्तनं मनन 
भाषणं वदनं व्यवहरणं दर्शनादिकं सर्व नक्तन्दिवमपवित्रमेव करोति। अत एवं विष्वगू अशान्तिट, कलह:, 
कोलाहल:, उद्देजनं, प्रतारणं, मारणं, हरणं, व्यभिचरणश्लञ परिश्रूयते परिदृश्यते च। अग्निहोत्रे सा शक्तिर्विद्यति 
यया मनसि शान्ति:, कायरोगहति:, सोमनस्यभाव:, उद्वेजनविनाश:, चित्तविकास:, भ्रान्तिनिरास: कर्तु शक्‍्यते। 
पृथिव्यामग्नो हुतस्य हव्यस्य गन्धमाप्राय सुदूरस्थो व्योमस्थो मनुष्य आत्मतृप्तिं प्राप्नोति। रघुवंशमहाकाव्ये यदा 
राम: सीतया सह अयोध्यामायाति तदा अग्निहोत्रस्य सुगन्ध॑ यज्ञधूमं नासा निपीय नितरां तृप्तो भवति। यथा- 


त्रेताग्निधूमाग्रमुदग्रकीर्तेस्तस्येदमाक्रान्तविमानमार्गम्‌। 
घ्रात्वा हविर्गथि रजोविमुक्त: समश्नुते मे लघधिमानमात्मा।। 
यज्ञकाले समिद्धमग्निमालोक्य तस्मिन्‌ हुत॑ द्र॒व्यं विलोक्य श्रुतिवाक्यानि समाकर्ण्य सारगर्भितानि महतां 


वचांसि श्रुत्वा सगन्धं वातावरणमीक्ष्य तत्रोपस्थितानामनुपस्थितानां च मनसि वचसि काये कापि वेलक्षण्यावहा 
शोभाकान्ति: शान्तिश्चोदेति। यज्ञेन मनुष्यो हिरण्यचक्षु:, हिरण्यपाणि:, हिरण्यजिह्न:, हिरण्यवाकू, हिरण्यमतिश्च 


३९. अथर्व०६.१०८.२. 
४०. अथर्व०६.१०८.५. 
४१. रघु०१३.३७. 

भवति। 


अमिनहोत्रेण वितरणव्यवस्था 


अन्निहोत्रपद्धतेरेकसमानवितरणव्यवस्थां प्रयच्छति, यथा पद्चभूतानि पदञ्जञभूतोद्धूतं सकल॑ ब्रह्माण्डं 
समेषां कृते समत्वमावहति तथेव अग्निदेवो द्रव्यं गृहीत्वा समतया समग्रं ब्रह्माण्ड समर्पयति। मनुष्यस्वबुद्धया न 
भवति सम:, अत एवं यदि स वितरकस्तहिं समतया वितरणं करतु कथं प्रभवेत्‌ ? भवतीच्छा यन्मम द्र॒व्यं भवतु 
नाम सर्वगतं पर स मानवनिर्मितयन्त्रस्थ शक्यत्वात्‌ कर्तु न शक्‍नोति। अत एवं परमात्मना अग्नियन्त्रं प्रदाय 
प्रबोधिता जना यदग्नियन्त्रमेव समवितरकं मत्त्वा अग्निहोत्रकाले तन्माध्यमेनेव समग्रे जगति ब्रह्माण्डे वस्तु 
प्रेषणीयम्‌। अग्नौ हुतं हव्यं विश्वव्यापि क्षणनेव भवति। 


एवं प्रकारेण वेदप्रदत्ताग्निहोत्रपद्धतिर्यथापूर्वे: स्वीकृतास्तथैवाद्यापि सर्वजगद्रक्षणार्थ प्रदूषणवारणार्थ 

त्रिविधतापदोीषशमनाय ज्ञाताज्ञातापविघाताय. सुखलाभाय भौतिकाधिभोतिकाध्यात्मिकशान्त्यर्थ 

ब्रह्माण्डस्थसर्वलोकानामादानप्रदानार्थ च निस्तन्‍द्रे: श्रद्धायुक्ते: सद्भावपूरितहदये: सर्वेरेव जनेरग्निहोत्रब्रह्माण्डयो 
सम्बन्ध: सर्वाभ्युदयाय रक्षणीयो वर्धनीयश्व। 

प्रो. वेद प्रकाश शास्त्री 

आचार्य एवं उपकुलपति 

गुरुककुल काँगड़ी विश्वविद्यालय 

हरिद्वार, 


अमिनहोत्र का सेद्धान्तिक और क्रियात्मक पक्ष 


आचार्य डॉ. रामनाथ वेदालड्गर 

अग्निहोत्र ब्रह्माण्ड में सर्वत्र व्यापक है। किसी वस्तु में दूसरी वस्तु की आहुति देकर शतगुणित लाभ 

प्राप्त करे का नाम अमिहोत्र है। प्रलयकाल में परब्रह्म परमेश्वर ने भी अग्निहोत्र किया था। ब्रह्म और प्रकृति 

अलग-अलग विद्यमान थे। ब्रह्म ने प्रकृति में अपनी शक्ति की आहुति दी, जिससे शान्त प्रकृति में हलचल 

उत्पन्न होकर जगत्‌ की रचना होगयी। इस प्रकार यह सकल सृष्टि अग्निहोत्र से ही उत्पन्न हुई है। सूर्यकिरणों या 

सूर्यताप की आहुति जब समुद्र-जल में पड़ती है, तब इस अग्निहोत्र से बादल बनने रूप महान्‌ लाभ की प्राप्त 

होती है। बादल के वृष्टिजल की भी जब पृथिवी पर आहुति पड़ती है, तब ओषधि-वनस्पतियों की उत्पत्ति-रूप 
महती उपलब्धि होती है। 


सैद्धान्तिक पक्ष 


यही स्थिति मनुष्यों द्वारा किये जाने वाले अग्निहोत्र की भी हे। अग्नि में जब तक हव्य द्रव्यों की 
आहुति नहीं पड़ती, तब तक पृथक्‌-पृथक्‌ रहते हुए वे बहुत कम लाभ पहुँचा पाते हैं। जब घृत एवं अन्य 
हवनीय ओषधियों की अग्नि में आहुति डाली जाती है, तब उससे उठी हुई औषधगन्ध वायु के माध्यम से श्वास 
द्वारा हमारे फेफड़ों में पहुँचती है, जहाँ पतली-पतली रक्त-नलिकाओं का जाल फैला हुआ है। इस प्रकार 
औषध सीधे रक्त में पहुँच जाती है। अन्दर लिया हुआ श्वास अपनी औषध रक्त में छोड़कर और रक्त की 
मलिनता को अपने में लेकर बाहर निकल जाता है। बार-बार यज्ञिय सुगन्ध में श्वास-प्रश्नास करने से रक्तशोधन 
होता है और औषध शरीर में पहुँचकर रोग को दूर करती है। यही प्रक्रिया वेद में इस रूप में वर्णित है- 
द्वाविमौ वातों वात आ सिशोरा परावत:। 
दक्ष ते अन्य आ वांतु परान्यो वातु यद्र्प:॥ 
आ वांत वाहि भेषजं वि वात वाहि यद्रप:। 
त्वं हि विश्वभेषजो देवानां दूत ईयसे॥ 
दो वायुएँ चल रही हैं, एक बाहर से रक्त समुद्र की ओर, दूसरी रक्त-समुद्र से बाहर की ओर। इनमें 
से पहली शरीर में बल लाये ओर दूसरी शरीरे के मल को बाहर निकाले। हे अग्निहोत्र की औषध से युक्त 
वायु! तू शरीर के अन्दर ओषध का संचार कर, शरीर का जो मल या रोग है, उसे बाहर कर। तू सब रोगों को 
दवा है, तू देवों का दूत होकर विचर रहा है। आजकल चिकित्सा में अन्त: श्वासयन्त्र (इन-हेलर) का प्रयोग 
बहुत किया जा रहा है। उसमें भी औषध सीधे रक्त में पहुँच जाती है। जो पद्धति 'इन-हेलर' की है, वही 
अमिनिहोत्र की है। 


१. ऋ०१०.१३७.,२-३. अथर्व०४.१३.२-३ 

राजयक्ष्म आदि की चिकित्सा 


इस अम्निहोत्र-प्रक्रिया का अवलम्बन करके बहुत से रोगों के निवारण का वर्णन वेदों में मिलता हे। 
उदाहरणार्थ- 
मुझामि त्वा हविषा जीवनाय कर्मज्ञातयक्ष्मादुत राजयक्ष्मात्‌। 
ग्राहिर्जग्राह यदि बैतदेनं तस्या इद्धाग्नी प्र मुमुक्तमेनम॥ ' 
इस मन्त्र में चिकित्सक रोगी को कह रहा है कि में तुझे अज्ञात रोग से अर्थात्‌ उस रोग से जिसका 
निदान नहीं हो पाया है और राजयक्ष्मा रोग से भी अग्नि में हवि डाल कर मुक्त कर दूँगा। यदि तुझे गठिया रोग 
ने जकड़ लिया हे, तो उसे भी इन्द्र ओर अग्नि उस रोग से तुझे छुटकारा दिला देंगे। यहाँ अज्ञात रोग, राजयक्ष्मा 
रोग और गठिया जाति के रोगों का अम्निहोत्र द्वारा उपचार करने का वर्णन है। गठिया रोग के प्रसड़ में अग्नि के 
साथ इन्द्र को भी जोड़ा गया हेै। इन्द्र विद्युत्‌ और सूर्य दोनों का नाम है। गठिया जाति के रोगों में अग्निहोत्र- 
चिकित्सा के साथ सूर्य-चिकित्सा और विद्युत्‌-चिकित्सा भी उपयोगी है, यह इससे सूचित होता है। 


ज्वर-चिकित्सा 
अधोलिखित मन्त्र में अग्निहोत्र द्वारा ज्वर-चिकित्सा का प्रतिपादन है- 
अमिनिस्तक्मानमर्प बाधतामित: सोमो आरावा वरुण: पूतदक्षा:। 
वेदिवीह: समिध: शोशुचाना अप द्वेषांस्यमुया भंवन्तु॥'* 
अर्थात्‌ अग्नहोत्र की अग्नि रोगी के शरीर से ज्वर को दूर कर दे। सोम बूटी का रस, बादल और 


पवित्र बल वाला वरुण (वायु या सूर्य) भी ज्वर-चिकित्सा में सहायक हों। यज्ञवेदि, कुशा घास ओर प्रज्वलित 
समिधाएँ भी ज्वर दूर करें। इस प्रकार इस रोगी के शरीर से ज्वर के सब उपद्रव दूर हो जायें। 


उन्माद-चिकित्सा 
अम्निहोत्र द्वारा उन्‍्माद-चिकित्सा का वर्णन भी वेद में मिलता है। यथा- 
अम्पिषप्टे नि शमयतु यदि ते मन उद्युतम। 
कृणोमि विद्ठान्‌ भेष॒जं यथानुन्मदितो$संसि॥ * 
वैद्य उन्मादरोगग्रस्त मनुष्य को आश्वासन देता हुआ कह रहा है कि यदि तेरा मन उन्मत्त हो गया हे, 


तो अम्निहोत्र उसे शान्त कर दे। में यज्ञाग्नि में ओषध का प्रयोग करता हूँ, जिससे तू उन्‍्मादरहित हो जायेगा। 
इस रोग में ब्राह्मी बूटी आदि शामक ओषधियों की हवि दी जायेगी। 


२. ऋ०१०.१६१.१ 
३. अथर्व०५.२२.१ 
४, अथर्व०६.१११.२ 

कीटाणु-विनाश 


बेद में रोग के कीटाणुओं को या रोगकृमियों को यातुधान (यातना पहुँचाने वाले), अत्त्रि (शरीर की 
शक्ति को खा जाने वाले), पिशाच (मांसभक्षक), क्रव्याद (मांसभक्षी), सपत्र (शत्रु) आदि नामों से स्मरण 
किया गया है। उन्हें भी अग्निहोत्र से नष्ट करके रोगों से बचा जा सकता है, ऐसी वेद की प्रेरणा है। निम्न ऋचा 
द्रष्टव्य है- 


इदं ह॒विर्यातुधानान्‌ नदी फेन॑मिवाबहत्‌। 
य डुदं स्त्री पुमानकरिह स स्तुवतां जन:॥" 
अर्थात्‌ अग्निहोत्र में डाली हुई हवि रोग के कीटाणुओं तथा रोगकृमियों को ऐसे ही दूर बहा ले जाती 
है, जैसे नदी झाग को। जो कोई स्त्री या पुरुष अग्नि में हवि दे, उसे चाहिये कि मन्त्रपाठ भी करे। 
पुत्र-प्राप्ति 
जिन दम्पती के सन्‍्तान न होती हो, मृत पेदा होती हो, विकृत पैदा होती हो, या जन्म से किसी रोग से 
ग्रस्त उत्पन्न होती हो, तो उसकी भी चिकित्सा अग्निहोत्र द्वारा की जा सकने का संकेत वेद में उपलब्ध होता है। 
पुत्र-प्राप्ति का निम्न मन्त्र देखिये- 
अमिनिस्तुविश्रवस्तमं तुविद्न्याणमुत्तमम्‌। 
अतूर्त श्रावयत्पति पुत्र ददाति दाशुषे॥' 
अर्थात्‌ यज्ञाग्नि में उपयुक्त ओषधियों की हवि देकर ऐसा पुत्र उत्पन्न किया जा सकता है, जो अतिशय 
यशस्वी बने, बहुत बुद्धिमान्‌ और ज्ञानी बने, सब बातों में उत्तम हो, किसी से हिंसित न हो सके ओर गृहपति 
की कीर्ति फेलाने वाला हो। 
इसके लिये अथर्ववेद ६.११.१. में विधान है कि शमी वृक्ष के ऊपर पीपल उग आया हो, उसकी 


समिधा, पत्र, पुष्प, फल, छाल आदि की आहुति दी जानी चाहिये, तथा इनका औषध रूप में सेवन भी करना 
चाहिये। अथर्व० ४.१७.६. में एतदर्थ अपामार्ग ओषधि का प्रयोग भी लिखा है। 


वृष्टि 


ऋग्वेद १०वें मण्डल के ९८वें सूक्त को निरुक्तकार यास्क ने वर्षकामेष्टि सृक्त कहा है। उसके अनुसार 
बारह वर्ष तक अनावृष्टि रहने पर आर्ट्रिषिण देवापि वृष्टियज्ञ द्वारा शन्तनु के राज्य में वर्षा कराता है। इस सूक्त 
का केवल एक मन्त्र हम यहाँ दे रहे हें- 


५, अथर्व०१.८.९ 
६. ऋ०५. २५.५ 

आष्ट्िषेणो होन्रमृषिर्निषीदन्‌ देवापिदेवसुमति चिकित्वान। 
द स उत्तरस्मादर्धरं समुद्रमपों दिव्या असृजद्दृर्ष्या अभि॥"“ 
इस मन्त्र का भाव यह है कि बादल बरसाने की विद्या जानने वाला देवापि वृष्टियज्ञ में पुरोहित बन 
कर बैठता है और आकाश में रुके हुए जलों को ऊपर के समुद्र अन्तरिक्ष से निचले पाथिव समुद्र की ओर 
बरसा देता है। 


कृष्णयजुर्वेदीय तैत्तितीय संहिता काण्ड २, प्रपाठक ४, अनुवाक ७-१० तथा काठकसंहिता स्थानक 
११, अनुवाक ९-१०, मन्त्र २१-३२ में वृष्टि कराने के लिये कारीरी इष्टि का विधान किया गया है, जिससे 
वृष्टियज्ञ में करीर वृक्षों की जड़, समिधा एवं फलों की आहुति अभीष्ट प्रतीत होती है। 

अग्निहोत्र द्वारा वर्षा कराने में अग्नि, समिधा, हवनीय द्रव्य, मन्त्र-ध्वनि, आहुति देने में समय के 
अन्तर आदि का महत्त्व तो है ही, परन्तु इसके साथ यजमान और ऋत्विजों का मनोबल भी काम करता है। 
शतपथ-ब्राह्मण १.५.२.१९. में लिखा है कि यजमान यदि वर्षा की कामना वाला हो, तो वह ' अध्वर्यु' को कहे 
कि आप मानसून वायु और बिजली का मन से ध्यान करो, 'अग्नीध' को कहे कि आप बादलों का ध्यान करो, 
'होता' को कहे कि आप स्तनयित्रु और वर्षा का ध्यान करो, ' ब्रह्मा' को कहे कि आप उक्त सबका एक साथ 
ध्यान करो। जब सब ऋत्विज्‌ इस प्रकार मिलकर मनोबल का प्रयोग करते हैं, तब अवश्य वर्षा होती हे। 
शतपथ १.८.३.११-१२. और ३.३.४.११. ' भी वृष्टि के कुछ प्रयोगों का वर्णन है। 


पर्यावरण-शोधन 


अम्निहोत्र से पर्यावरण भी शुद्ध हो सकता है। जब वायुमण्डल इतना अधिक दूषित हो कि सांस लेना 
कठिन हो रहा हो, तब आग जला दीजिए उससे प्रदूषण का वह घटाटोप फट जायेगा और कुछ राहत मिलेगी। 
अग्नि में सुगन्धित हवि की आहुति भी दें, तब और भी अधिक विश्रान्ति की अनुभूति होगी। अग्नि और सूर्य 
दोनों अशुद्धि के घटाटोप को फाड़ते हैं। रात्रि में वायु-प्रदूषण के कारण बेचैनी होती है, तो वह सूर्योदय से कम 
हो जाती है। यह शंका मत कीजिये कि अग्नि जलाने से वातावरण और भी अधिक अशुद्ध हो जायेगा, क्योंकि 
कार्बन डायोक्साइड गैस की वृद्धि होगी। परीक्षण करके देख लीजिए। अग्नि स्वयं भी शुचि है और शुचिता 
प्रदान भी करता है। उसे वेद में शुचि, शुचिजिह्न, शुचिदन्‌, शुचिपा, शुचिब्रत, शुचित्रततम, पावक, पावकवर्चस्‌ 
आदि विशेषणों से स्मरण किया गया हे। 

प्राचीन अग्निहोत्रियों ने बड़े पेमाने पर अग्निहोत्र द्वारा पर्यावरण-शोधन एवं पर्यावरण-परिवर्तन के 
परीक्षण किये थे। गोपथ-ब्राह्मण उत्तरभाग १.१९ में लिखा है कि जो चातुर्मास्य यज्ञ हैं, वे भेषज्य-यज्ञ 
कहलाते हैं, क्‍योंकि वे रोगों को दूर करने के लिये होते हैं। वे ऋतुसन्धियों में किये जाते हैं, क्योंकि 
ऋतुसन्धियों में ही व्याधियाँ फैलती हैं- 


39. ऋ०१०.९८.५ 

भैषज्ययज्ञा वा एते यद्चातुर्मास्यानि। तस्माद्‌ ऋतुसयिषु प्रयुज्यन्ते। 
ऋतुसश्थिषु वे व्याधिरजायते॥ 


ये सब अग्निहोत्र के भौतिक लाभ हैं। आध्यात्मिक या भावनात्मक लाभ भी बहुत हो सकते हैं-त्याग 
की भावना, ऊर्ध्वगामिता की शिक्षा, तेजस्विता कौ प्राप्ति, दुर्गणों का भस्मीकरण आदि। इस प्रकार सैद्धान्तिक 
दृष्टि से देखें, तो अग्निहोत्र अनेक प्रकारों से लाभकारी सिद्ध हो सकता है। 


क्रियात्मक पक्ष 


अभी हमने देखा हे कि अमिनिहोत्र द्वारा ज्वर, राजयक्ष्मा, गठिया, उन्‍्माद आदि रोगों की चिकित्सा हो 
सकती है, रोग के कीटाणुओं का विनाश हो सकता है, वन्ध्या को पुत्र-प्राप्ति हो सकती है, अनावृष्टि-काल में 
वृष्टि करायी जा सकती है, पर्यावरण-शोधन हो सकता है, यह सब सिद्धान्तत: ठीक है। किस प्रक्रिया से ऐसा 
हो सकता है, इस पर भी हमने विचार किया है। किन्तु अग्निहोत्र का सिद्धान्त-पक्ष जितना सुदृढ़ है, क्रियात्मक 
पक्ष उतना ही निर्बल है। रोग होने पर रोगी ऐलोपैथ डाक्टर, होमियोपैथ, आयुर्वेद के ज्ञाता वैद्य या प्राकृतिक 
चिकित्सक के पास तो चिकित्सा के लिये जाते हैं, पर अग्निहोत्री के पास कोई नहीं जाता। हम श्रद्धा से 
अभिभूत होकर अग्निहोत्र का महिमागान तो करते हैं, परन्तु हमने परीक्षण नहीं किये। जो औषध मुख द्वारा 
खाने या पीने से रोग दूर करती है, वही अग्नि में जलाने से भी करेगी, ऐसा कोई नियम नहीं है। यदि हम 
ऐलोपैथी, होमियोपैथी या आयुर्वेद की गोलियों से अग्निहोत्र करने लगें तो उससे रोगविनाश में सफलता नहीं 
मिलेगी। यह अनुसन्धान और परीक्षण करने की आवश्यकता है कि किन जड़ी-बूटियों के अग्नि में होम करने 
से ज्वर, राजयक्ष्मा, गठिया, उन्‍्माद आदि रोगों की निवृत्ति हो सकती है। इसका अनुसन्धान वैद्यजन ही कर 
सकते हैं. ओर वह किसी समर्थ संस्था से सम्बद्ध अथवा राजकीय प्रयोगशाला में ही किया जा सकता है। 
किसी रोगी को हम दैनिक अग्निहोत्र में कुछ दिन तक अपने साथ बेठा लें ओर उसका रोग दूर हो जाये, उससे 
यह परिणाम निकाल लेना उचित नहीं है कि अग्निहोत्र से अमुक रोग दूर हो सकता है। यह शोध का वैज्ञानिक 
तरीका नहीं है। ऐसे तो कोई रोगी श्रद्धापूर्वक कुछ दिन मन्दिर में जाकर शिवलिंग की पूजा करने से भी स्वस्थ 
हो सकता है। यदि हम अग्निहोत्र को वैज्ञानिक चिकित्सा-पद्धति सिद्ध करना चाहते हें, तो वेज्ञानिक ढंग से 
परीक्षण करके परिणामों पर पहुँचना होगा कि अमुक ओषधियों का होम अमुक रोग से स्वस्थ करने के लिये 
उपयोगी है। 

कुछ ओषधियाँ ऐसी होती हैं, जो सभी रोगों को दूर करने में सहायक होती हैं। इसी दृष्टि से स्वामी 
दयानन्द सरस्वती ने संस्कारविधि ग्रन्थ में होम के चार प्रकार के द्रव्य परिगणित किये हें-' प्रथम सुगन्धित 
कस्तूरी, केशर, अगर, तगर, श्रेतचन्दन, इलायची, जायफल, जावित्री आदि। द्वितीय पुष्टिकारक घृत, दूध, फल, 
कन्द, अन्न, चावल, गेहूँ, उड़द आदि। तीसरे मिष्ट शक्कर, सहत, छुवारे, दाख आदि। चौथे रोगनाशक सोमलता 
अर्थात्‌ गिलोय आदि ओषधियाँ।' इनके साथ उस-उस रोग के निवारण में विशेष उपयोगी ओषधियाँ भी ली 
जानी चाहियें। ऋतुओं के अनुकूल होम द्र॒व्यों में परिवर्तन भी किया जा सकता है। वेदों में ऋत्वनुकूल हविद्रव्यों 
का विधान मिलता है- 'देवानां पाथ ऋतुथा हवींषि' (अथर्व०५.१२.१०) अर्थात्‌ ऋतुओं के अनुसार देवयज्ञ 

या अनिनिहोत्र में अन्न और हवियाँ होनी चाहिएं। 


अर्थर्ववेद १९.३८. में गूगल (गुल्गुलु) को सर्वरोगहर कहा गया है। इसी वेद के ८.७.२० मन्त्र में 
अश्वत्थ (पीपल) दर्भ, सोम, ब्रीहि और यव की हवि का भी विधान है। आयुर्वेद के ग्रन्थों में जिस रोग के लिये 
जिन ओषधियों के चूर्ण, स्वरस, क्राथ, अवलेह, आसव आदि का विधान किया गया हे, उस रूप में भी उनका 
सेवन करें ओर उनके फल, फूल, पत्र, निर्यास, छाल, समिधा का होम भी करें, यह परीक्षण भी करके देखना 
चाहिये। बादाम का सेवन पुष्टिकारक होता है, किन्तु बादाम का अग्नि में होम करने से वैसी पुष्टि नहीं मिल 
सकती। तथापि बादाम के होम से अन्य किस प्रकार के लाभ हो सकते हैं, यह अन्वेषणीय है। परीक्षणों से दृष्टि 
से अमिहोत्र अभी शेशवावस्था में हे। 


अमिहोत्र के पुरोहित 


बहुत से विद्वान्‌ अम्होत्र का प्रचार करते हैं। वे अग्निहोत्र के पक्ष में भाषण करते हैं, लेख लिखते 
हैं, पुरोहित बन कर यज्ञ करते हैं और दक्षिणा लेते हैं। उनके विषय में यह द्रष्टव्य है कि वे अपने घर पर स्वयं 
भी अभग्निहोत्र करते हैं या नहीं। यदि घर पर दैनिक अमिनिहोत्र करते भी हैं, तो कितने घृत तथा अन्य हविर्द्रव्य 
से करते हैं। ऐसा तो नहीं हे कि अन्यों का यज्ञ तो कराते हों कई पीपे शुद्ध घृत से, ओर स्वयं करते हों एक 
चम्मच घी से बूंद-बूंद की आहुति देकर। भोजन में प्रयोग करते हों घर से निकले शुद्ध घी का और अमिनिहोत्र 
करते हों डालडा घी से। यदि ऐसा है तो दाल में कुछ काला है। उन्हें अग्निहोत्र पर सच्चा विश्वास नहीं है। 

स्वामी दयानन्द सरस्वती ने अपनी संस्कारविधि पुस्तक में घृत की प्रत्येक आहुति न्यूनतम छह माशे 
की लिखी है। वह घृत भी कस्तूरी, केशर, चन्दन, कपूर, जावित्री, इलायची आदि से सुगन्धित किया होना 
चाहिये। इसके अतिरिक्त सुगन्धि, मिष्ट, पुष्ट एवं रोगनाशक द्र॒व्यों की हवनसामग्री होनी चाहिये। समिधाएँ भी 
चन्दन, पलाश, आम आदि की होनी चाहिये। स्वामी जी ने अग्निहोत्र के जो लाभ अपने ग्रन्थों में लिखे हैं, वे 
इसी प्रकार के अग्निहोत्र को दृष्टि में रखकर हैं। इस प्रकार का अग्निहोत्र हो तो उसमें दोनों समय का मिलाकर 
पचास रुपये से अधिक ही दैनिक व्यय बैठेगा। जो विद्वान्‌ स्वयं ऐसा अम्निहोत्र प्रतिदिन अपने घर में करते है 
वे ही दूसरों के यहाँ बहुव्ययसाध्य यज्ञ का पौरोहित्य करने के अधिकारी हैं। पुरोहितों के जो अन्य गुण 
स्वामीजी ने लिखे हैं, वे भी उनमें होने चाहियें। 


बहुकुण्डी यज्ञ 


स्वामी दयानन्द का स्वप्न था कि घर-घर में अग्निहोत्र हो, जिससे समग्र देश का वातावरण यज्ञिय 
सुगन्ध से परिप्लावित होकर स्वस्थ एवं पवित्र हो उठे। अब बहुकुण्डी यज्ञ का प्रचलन प्रबलता से हो रहा है, 
जिसमें विभिन्न स्थानों के यजमान एक स्थान पर एकत्र होकर अपने अलग-अलग यज्ञकुण्डों में एक ही 
पुरोहित या ब्रह्मा की अध्यक्षता में यज्ञ करते हैं। मन्त्रपाठ वे स्वयं नहीं करते, उनके बदले सबके लिये समान 
रूप से अन्य वेदपाठी करते हैं। उनमें ऐसे यजमान भी होते हैं, जो शिक्षित नहीं होते, न मन्त्रोच्याण कर सकते 
हैं, न मन्त्रों का अर्थ समझ सकते है। हां, दक्षिणा देने का सामर्थ्य उनमें होता है। यज्ञ के प्रति श्रद्धा उन 

यजमानों में होती है, या पैदा कर दी जाती है। वे समझते हैं कि दैनिक अग्निहोत्र हम न भी करें, बहुकुण्डी यज्ञ 
में आहुतियाँ देकर हमें पुण्य की प्राप्ति हो गयी और हम स्वर्ग या मोक्ष के अधिकारी हो गये। जहाँ शतकुण्डी या 
सहसखकुण्डी यज्ञ होता है, उसके आस-पास कुछ दूर तक का ही वातावरण वायु के माध्यम से विशेष शुद्ध हो 
पाता है। आगे हविर्गन्‍्ध बहुत हल्की होकर पहुँचती है। यही यज्ञ यदि एक-एक कुण्ड में सौ या सहस्र स्थानों 
पर अलग-अलग होता, तो वे सब स्थान हविर्गन्ध से स्वच्छ-पवित्र होते। अब बताइये कि एक स्थान का ही 
वातावरण शुद्ध करना अभीष्ट हे या अनेक स्थानों का। प्रचार यह किया जाना चाहिये कि एक सहस्र यजमान 
एक स्थान पर आकर यज्ञ न करें, किन्तु अपने-अपने नगरों, ग्रामों में अलग-अलग यज्ञ का आयोजन करें। 
बहुकुण्डी यज्ञ में अल्प परिश्रम से तुरन्त दस, बीस, चालीस, पचास हजार या एक लाख रुपयों की दक्षिणा 
मिल जाती है। इसी कारण बहुकुण्डी यज्ञ का प्रचार हो रहा है। कहा जा सकता है कि अधिक दक्षिणा मिलना 
किसी को क्‍यों बुरा लगता है। कल्पना कीजिये, कोई छोटी सी संस्था है। वह अपने विकास के लिये शतकुण्डी 
यज्ञ का आयोजन करती है। पाँच-पाँच हजार रुपये की दक्षिणा देने वाले दो सौ यजमान दम्पती उसमें बैठते 
हैं। इस आयोजन से तत्काल दस लाख रुपये संस्था को अपने विकास के लिये मिल जाते हैं। इसमें क्या बुराई 
है ? परन्तु यज्ञ का उद्देश्य धन कमाना नहीं है। यज्ञ कोई सरकस का खेल नहीं है। इसी यज्ञ को एककुण्डी बना 
कर दो सौ स्थानों पर करें, तो कितना अधिक उपकार होगा। 


आधिक दृष्टिकोण 


वातावरण की शुद्धि का उपाय केवल अम्निहोत्र ही नहीं हे, अन्य भी बहुत से उपाय हैं। यज्ञ- 
अग्निहोत्र कीजिए, किन्तु सारा धन उसी में मत लगा दीजिए। किसी नगर में आप दस लाख रुपये से कई 
महीने चलने वाला विशाल अग्निहोत्र करते हैं। अग्निहोत्र समाप्त होने पर कया देखते हैं? यज्ञशाला के पड़ोस 
में ही गन्दी नालियों से वेसी ही दुर्गन्ध उठ रही है, नगर में जो लोग किसी रोग के रोगी थे, वे वेसे ही रोगी बने 
हुए हैं, जो कूड़े-कर्कट के ढेर लगे थे, वे पूर्ववत्‌ अपवित्रता फैला रहे हैं, वातावरण में कुछ भी सुधार नहीं 
हुआ। अग्निहोत्र में दस लाख लगाने की अपेक्षा यदि आप केवल एक लाख से अग्निहोत्र करते, शेष धन नगर 
की सफाई तथा अन्य वैज्ञानिक उपायों में लगाते, तो नगर का कायापलट ही हो जाता। 
वेद सब बातों में श्रद्धा और मेधा के समन्वय का उपदेश करते हैं- 'स मे श्रद्धां च मेधां च 
जातवेदा: प्रयच्छतु” (अथर्व०१९.६४.१)। निरुक्त में लिखा हे कि जब ऋषि होने बन्द हो गये, तब मनुष्यों को 
चिन्ता हुई कि अब हमारा मार्गदर्शक ऋषि कौन होगा। देवों ने उन्हें कहा कि तर्क को ही तुम अपना ऋषि 
समझो, जो तर्कानुकूल हो वही करो। यज्ञ और अग्निहोत्र के विषय में भी हम इस सूत्र को लागू करें। आइये, 
वेदों का प्रमाण, प्राचीन ऋषियों का अनुभव, आधुनिक विज्ञान का समर्थन, श्रद्धा, तर्क और वैज्ञानिक परीक्षणों 
का संबल लेकर हम आगे बढ़ें ओर अग्निहोत्र के यथोचित प्रयोग से लाभान्वित हों। 
आचार्य डॉ. रामनाथ वेदालड्डार 
वेद मन्दिर, ज्वालापुर 
हरिद्वार, 


महर्षि दयानन्द की दृष्टि में अमिहोत्र 


महर्षि दयानन्द ऐसी सीमा रेखा हैं, जिनसे युग का निर्धारण होता है। दयानन्द से पूर्व यह देश न 
केवल दासता की गहन श्रृड्डुला में जकड़ा हुआ था, अपितु वह धर्म, समाज, यहाँ तक कि, अध्यात्म के क्षेत्र में 
भी उसका दृष्टिकोण प्रतिक्रियावादी था। उस युग में वेद के विषय में यह मान्यता थी कि वास्तविक वेद तो 
भस्मासुर ले गया है या फिर कुछ लोगों का मानना था कि वेद जर्मनी में हैं। जब वेद के विषय में, जो हमारे 
संस्कृति के प्राणस्वरूप हैं, यह मान्यता थी तब अम्निहोत्र किस प्रकार के होते होंगे, इसकी मात्र कल्पना की 
"जा सकती हे। वर्तमान में होने वाले अनेक यज्ञ ऐसे हैं, जिनको वेद की निकषा पर यज्ञ कहा ही नहीं जा 
सकता। कोई किसी देवी या देवता को लक्ष्य कर, विना मन्त्र के कुछ श्लोकों से, कभी-कभी तो 
रामचरितमानस की चोपाइयों से यज्ञ करते देखे जा सकते हैं। महर्षि दयानन्द ही वे व्यक्ति हैं जिन्होंने विश्व को 
वेद का मार्ग दिखाया और उसके आधार पर देनिक पश्चमहायज्ञ का विधान करते हुए विश्व के समक्ष अग्निहोत्र 
का महत्त्व स्थापित किया। 


महर्षि दयानन्द अग्निहोत्र की परिभाषा देते हुए कहते हैं:-'अग्नये परमेश्रराय जलवायुशुद्धिकरणाय 
च, होत्रं हवनं दानं, यस्मिन्‌ कर्मणि क्रियते तदम्निहोत्रम्‌' जिस कर्म में अग्नि वा परमेश्वर के लिये, जल और 
पवन की शुद्धि वा ईश्वर की आज्ञापालन के अर्थ, होत्र हवन अर्थात्‌ दान करते हैं, उसे ' अम्निहोत्र' कहते हैं। 
उपर्युक्त परिभाषा से स्पष्ट हो जाता है कि अग्निहोत्र वह है जिसमें अग्नि और परमेश्वर के लिये आहुति दी जाती 
है। यहाँ महर्षि ने अग्निहोत्र का प्रथम प्रयोजन परमेश्वर की स्तुति और उपासना को माना है और अग्निहोत्र का 
दूसरा आनुषड्लिक प्रयोजन जल और पवन की शुद्धि को बताया है। साथ ही यह कहा है कि अग्निहोत्र ईश्वर की 
आज्ञा पालन करने के लिये करना चाहिये। 

उपर्युक्त क्रम पर विचार करने पर मन में अनेक शड्जायें उठना स्वाभाविक है। प्रथम श्र यह है कि 
अग्नि और परमेश्वर के लिये अग्निहोत्र क्यों किया जाये ? इसका उत्तर ऋग्वेद के पुरुष सूक्त से प्राप्त हो जाता 
है। पुरुषसूक्त में परमात्मा को यज्ञरूप में चित्रित किया गया है:- 


१ ऋ०भा०भू० (पञ्ञमहायज्ञविषय: ) 

तस्माशज्ञात्‌ सर्वहुत: सम्भृतं पृषदाज्यम्‌। 

पशुस्तांश्रक्रे वायव्यानारण्या ग्राम्याक्ष ये।। 

तस्माब्नज्ञात्‌ सर्वहुत: ऋच: सामानि जक्षिरे। 

उन्दांसि जज्ञिरे तस्माग्जुस्तस्मादजायत।॥ 

त॑ यज्ञ बर्हिषि प्रोक्षन्‌ पुरुष जातमग्रत:। 

तेन देवा अयजन्त साध्या ऋषयश्च ये॥' 

यत्पुरुषण हविषा देवा यज्ञमतन्वत। 

वसन्तो5 स्यासीदाज्यं ग्रीष्म इध्म: शरडद्धवि:॥" 

सप्तास्यासन्‌ परिधयस्त्रि: सप्त समिध: कृता:। 

देवा यद्यज्ञं तन्वाना अवध्ननू पुरुष पशुम॥। 

यज्ञेन यज्ञमयजन्त देवास्तानि धर्माणि प्रथमान्यासन्‌। 

ते ह नाक॑ महिमानं सचन्त यत्र पूर्वे साध्या: सन्ति देवा:॥' 

जिस प्रकार सृष्टि की उत्पत्ति करने के लिये परमात्मा ने अग्निहोत्र किया, उसी प्रकार का आयोजन 
मनुष्य को भी करना चाहिये। परमात्मा का यज्ञ निष्कामभाव से किया गया है, उसी प्रकार मनुष्य को भी 
निष्कामभाव से यह यज्ञ करना चाहिये। इसका कारण पुरुषसूक्त में स्पष्ट करते हुए बताया गया है कि जो ऐसा 
करते हैं वे उसी प्रकार नाक (दुःखरहित लोक मोक्ष) को प्राप्त करते हैं, जिस प्रकार साध्य देवों ने प्राप्त किया 
है।' अत: महर्षि दयानन्द उपर्युक्त निर्देश के माध्यम से मनुष्य को पुरुषार्थ चतुष्टय के अन्तिम सोपान मोक्ष पर 
पहुँचने का मार्ग प्रशस्त कर रहे हैं। 
जीवन में विद्या और अविद्या दोनों का महत्त्वपूर्ण स्थान है। परमात्मा की प्राप्ति का प्रयास विद्या हे, 

जबकि जीवन के लिये भौतिक सुख-सुविधाओं को प्राप्त करने का मार्ग अविद्या है। इनमें से किसी एक की भी 
उपेक्षा दु:ख का कारण हो सकती है। अत: महर्षि दयानन्द परमेश्वर के लिये यज्ञ करने के साथ यह भी निर्देश 
देते हैं कि यह यज्ञ जल और पवन की शुद्धि करने के लिये भी किया जाना चाहिये। कहने का तात्पर्य यह है 
कि अग्निहोत्र से जल और वायु की शुद्धि होती है। महर्षि दयानन्द जिस युग में हुए थे, उस समय पर्यावरण- 
प्रदूषण कोई समस्या नहीं थी, लेकिन ऋषि की दृष्टि ने आने वाले संकट को पहिचानते हुए अग्निहोत्र को 


२. यजु०३१.६. 

३. यजु०३१.७. 

४. यजु०३१.९. 

५. यजु०३१.१४. 

६. यजु०३१.१६. 

७. ते ह नाक॑ महिमानं सचन्त यत्र पूर्वे साध्या: सन्ति देवा: ॥। 
८. यजु०४०,१४. विद्यां चाविद्यां यस्तद्वेदोभयर सह। 

मनुष्य के लिये आवश्यक करणीय कर्तव्य बताया। जिस प्रकार शोचादि आवश्यक नैत्यिक कर्तव्य हैं, उसी 
प्रकार अग्निहोत्र भी आवश्यक करणीय कर्तव्य है। इसकी उपेक्षा कितनी भयड्भर हो सकती है, यह आज किसी 
के लिये भी रहस्य नहीं रह गया है। पर्यावरण-प्रदूषण के प्रभाव से महानगरों में रहने वालों का जीवन नरक हो 
रहा है। ये वस्तुत: महानगर न होकर महानरक ही हैं। समस्या इतनी गम्भीर हो चुकी है कि स्थिति को सुधारने 
के लिये उच्चतम न्यायालय को हस्तक्षेप करते हुए सरकारों का दिशा निर्देश देने पड़ रहे हैं। समाचार पढ्रों में 
प्राय: यह पढ़ने को मिलता है कि पर्यावरण-प्रदूषण के प्रभाव से ताजमहल के पत्थर अपनी चमक खोते जा 
रहे हें और उनकी आयु कम होने लगी है। जब पर्यावरण प्रदूषण के प्रभाव से पत्थर प्रभावित हुए बिना नहीं 
' रह सकते, तब जीव जगत्‌ की इससे कितनी हानि हो रही है, इसका अनुमान सरलता से लगाया जा सकता है। 


भोपाल गैस त्रासदी से हममें से कौन परिचित नहीं है। वहाँ गैस के प्रभाव से कुछ ही क्षणों में चार 
हजार लोग मृत्यु के ग्रास बन गये थे और उसके दंश से न जाने कितने आज भी भयड्डर व्याधियों से ग्रस्त 
होकर मृत्यु का शिकार बन रहे हैं। जिस क्षेत्र में यह भयानक घटना घटित हुई, उसमें कुछ परिवार नित्य यज्ञ 
करने वाले थे, जिन पर इस विभीषिका का प्रभाव नहीं पड़ा। यह तथ्य इससे बात को पुष्ट करने के लिये पर्याप्त 
है कि यज्ञ मनुष्य के लिये आवश्यक करणीय कर्तव्य हे। एक बार यह सम्भव है कि हम विना भोजन के 
जीवित रह लें ओर हमारा अस्तित्व भी बचा रह जाये, परन्तु आज जिस स्थान पर हम खड़े हुए हैं, वहाँ से 
साफ दिखायी देर रहा है कि अग्निहोत्र के अभाव में जीवन की कल्पना भी नहीं की जा सकती। तभी तो आज 
कहा जाने लगा हे कि वन ही जीवन है। जीवन का भाषावेज्ञानिक मूल स्रोत कुछ भी हो, परन्तु जीववेज्ञानिक 
मूल निश्चित रूप से वन है। वन है तो प्राणवायु है और उस वन का भी आधार यज्ञ है। तभी तो आचार्य मनु 
कहते हैं कि अग्नि में दी गयी आहुतियाँ सूर्यमण्डल में पहुँचती हैं, उससे मेघ बनते हैं, मेघ से वर्षा ओर उससे 
अन्न उत्पन्न होता हे।' गीता में भगवान्‌ कृष्ण यज्ञ विषयक सत्य का उद्घाटन करते हुए कहते हैं कि अन्न से भूत 
उत्पन्न होते हैं, वर्षा से अन्न होता है, यज्ञ से पर्जन्य होते हैं और श्रेष्ठ कर्मों से यज्ञ होता है। इस प्रकार जहाँ 
जीवन का आधार वन है, वहाँ उस वन की उत्पत्ति का कारण यज्ञ है। 

सन्‌ १९१२ में 'इण्डियन रिव्यू' में हवन पर एक लेक निकला था, जिसमें प्रयोगों के आधार पर डॉ. 
ट्रिलिट ने ग्रतिपादित किया था 'कि चीड़ की लकड़ी के धुएँ से ३२ प्रतिशत, शाहबलूत की लकड़ी से ३५ 
प्रतिशत, शुद्ध खाण्ड के जलने से ७० प्रतिशत अंश में 'आल्डिहाइड' नामक गैस उत्पन्न होती है, यह गैस 
बहुत रोगनाशक होती है। इससे रोगियों के कमरे शुद्ध किये जाते हैं।'" 

उपर्युक्त वक्तव्य से यज्ञ की उपयोगिता विज्ञान के आधार पर सिद्ध होती हुई देखी जा सकती है। 
गुरुकुल काँगड़ी विश्वविद्यालय के पर्यावरण तथा सूक्ष्मजीवविज्ञान विभागों के विद्वान्‌ प्रोफेसर भी इस दिशा में 
गम्भीर प्रयास कर रहे हैं। उनके प्रयासों ने यह सिद्ध कर दिया हे कि मधुमेह और यक्ष्मा जेसे घातक रोगों की 
चिकित्सा यज्ञ से सफलतापूर्वक की जा सकती है। 


९, मनु०३.७६. अग्नो प्रास्ताहुति: सम्यगादित्यमुपतिष्ठते। आदित्याझ्यते वृष्टिवृष्टिरन्न॑ तत: प्रजा:।। 
१०. इण्डियन रिव्यू, १९१२ 

मेरी दृष्टि में ऐसा कोई दूसरा मार्ग नहीं है जिसमें विद्या और अविद्या, आध्यात्मिकता और भोतिकता, 
इहलोक और परलोक, सक्ाम ओर निष्काम दोनों मार्गों का समन्वय हो, जिसमें मनुष्य का सर्वाड्रीण विकास 
निहित हो, जहाँ सृष्टि का प्रारम्भ ओर अन्त हो। अत: वेद यज्ञ को समस्त भुवन की नाभि घोषित करता है- 
'अय॑ यज्ञों भुग्नस्थ नाभि:।' इसी कारण शतपथ-ब्राह्मण यज्ञ को श्रेष्ठतम कर्म के रूप में प्रतिपादित करता 
है।'' 
जो निष्काम भाव से निरन्तर अग्निहोत्र करता रहता है, एक दिन ऐसा आता है कि उसका जीवन ही 
यज्ञ बन जाता है। अथर्ववेद कहता है- 
यज्ञस्य चक्षुः प्रभृतिर्मुखं च वाचा श्रोत्रेण मनसा जुहोमि। 
इमं यज्ञ विततं विश्वकर्मणा देवा यन्तु सुमनस्यमभाना:॥ 
परमात्मा स्वयं यज्ञरूप हैं, उनका दिया यह जीवन भी एक यज्ञ है। उसमें जीवन के सर्वस्वभूत वाणी, 
श्रोत्रादि की आहुति देने वाले मानव का जीवन भी यज्ञमय हो जाता है। विश्वकर्मा प्रभु द्वारा रचित इस यज्ञ में 
समस्त देव शुभविचारों की आहुति प्रदान करें। 


डॉ. रामप्रकाश शर्मा 

रीडर संस्कृत विभाग 

गुरुकुल काँगड़ी विश्वविद्यालय 
हरिद्वार. 


११. ऋ०१.१६४., २५. 
१२ शत०ब्रा०१.७.१.५. यज्ञो वे श्रेष्ठतमं कर्म। 
१३ अथर्व०२.३५.५. 


द श्रोत एवं महर्षि दयानन्दाभिमत अग्निहोत्र-विवेचन 


डॉ0 वेदपाल 
वैदिक वाडरमय में अनेकत्र यज्ञ को प्रथम धर्म कहा है।' ब्राह्मणग्रन्थों एवं श्रौतसूत्रों में विहित 
राजसूय, वाजपेय, अग्निष्टेम, अश्वमेध, अग्न्याधेय, अग्निहोत्र आदि यज्ञों का नामोल्लेख संहिताओं में 
प्राप्त होता है।! संहिताओं में यज्ञ शब्द व्यापक अर्थों में प्रयुक्त है। इसीलिए इसे भुवन की नाभि 
(केन्द्र) कहा गया हे।' अथर्ववेद के अनुसार-प्रजापति ने तेंतीस (33) लोकों का निर्माण किया तथा 
श्उनके प्रज्ञान के लिये यज्ञ का सृजन किया" अर्थात्‌ ब्रह्माण्ड का परिज्ञानयज्ञ का प्रयोजन हे। संभवत: 
इसीलिए यज्ञ शब्द की मूल 'यज्‌' धातु भी देवपूजा, सड्गतिकरण और दान इन विविध अर्थों में पढ़ी 
गयी है।' 
ब्राह्मण-ग्रन्थों में यज्ञ को सोम, हवि: एवं पाक इस संस्थात्रय में विभक्त किया गया हे। 
प्रत्येक संस्था में सात-सात यज्ञ हैं। संस्थात्रय के अतिरिक्त पञ्चमहायज्ञों का वर्णन भी उपलब्ध होता 
है।! सोम एवं हवि: संस्थान्तर्गत यज्ञ श्रोतयज्ञ तथा पाक संस्थान्तर्गत यज्ञ स्मार्तयजज्ञ कहलाते हैं। 
पञ्चमहायज्ञ भी स्मार्त की श्रेणी में ही हें। 
हविः संस्थान्तर्गत अग्न्याधान के अनन्तर द्वितीय स्थान पर वर्णित यज्ञ है-अग्निहोत्र। वहाँ 
अग्न्याधान एवं अग्निहोत्र दोनों पृथक-पृथक्‌ हैं। सभी यज्ञों को नित्य नेमित्तिक एवं काम्य इन तीन 
श्रेणियों. में विभक्त किया जा सकता है। अग्निहोत्र यावज्जीवन क्रियमाण नित्यकर्म है।! इससे यजमान 
की मुक्ति शिथिलगात्र अथवा मृत्यु होने पर ही होती है। इसीलिये इसे जरामर्य सत्र भी कहा गया है। 
अग्निहोत्र शब्द विशिष्ट कर्म तथा हवि: दोनों का बोधक है-(।) अग्नये होत्रं होमो5स्मिन्‌ 


. यज्ञेन यज्ञमयजन्त देवास्तानि धर्माणि प्रथमान्यासन्‌। ऋ..64.50; अथर्व.7.5.; यजु.3.6.; तै.सं. 3.5..5; ते. 

आ.3.2.7; श0ब्रा0 ।0.2.2.2 

राजसूयं वाजपेयमग्निष्टोमस्तदध्वर;। अकंश्विमेधावुच्छिष्टे जीवबर्हिर्मदिन्तम:॥॥ अग्न्याधेयमथो दीक्षा........................ || 

अग्निहोत्रं च श्रद्धा च वषटकारो ब्रतं तप:।। षोडशी सप्तरात्रश्चोच्छिष्टाज्जज्ञिरे सर्बे ये यज्ञा अमृते हिता:॥॥ अथर्व.॥. 

7.7-9, | 

, क-इयं॑ बेदि: परोअन्त: पृथिव्या अय॑ यज्ञों भुवनस्य नाभि:। ऋ..64.35 ख-अयं यज्ञों विश्वस्य भुनवस्य नाभि:। 

अथर्व.9,0.4; यजु.23.62 

एतस्माद्वा ओदनात्त्रयस्त्रिशतं लोकान्निरमिमीत प्रजापति:॥ तेषां प्रज्ञानाय यज्ञमसृजत।। अथर्व.]].3.52-53 

यज्‌ देवपूजासद्गतिकरणदानेषु। 

सप्त सुत्या: सप्त च पाकयज्ञा: हविर्यज्ञा: सप्त तथेकविंशति:। गो.ब्रा.।.5.25 

. पञ्चेव महायज्ञा:। तान्येव महासत्राणि भूतयज्ञों मनुष्ययज्ञ: पितृयज्ञों देवयज्ञों ब्रह्ययज्ञ इति-श0ब्रा0.5.6. | 

. क-यावज्जीवमग्निहोत्रं जुहोति-आप. श्री.3.4.]। ख-दीर्घसत्तव॑ ह वा एत5उपयन्ति ये अग्निहोत्रं जुहृत्येतद्वे जरामय* 
सत्त्रं यदग्निहोत्रं जरया वा होवास्मान्मुच्यते मृत्युर्न वा। श0ब्रा0 2.4..] ग-अग्निहोत्रं* सायं प्रातर्गहाणां निष्कृति: 
-तै.आ.6.63 

9. डॉ. मनोहरलाल द्विवेदी-' कात्यायन यज्ञपद्धति विमर्श '-पृ.69 

कर्मणि, इति बहुब्रीहि व्युत्पत्त्या अग्निहोत्रमिति कर्म नाम। (2) अग्नये होत्रमिति तत्पुरुष व्युत्पत्त्या 
हविनाम। 


महर्षि दयानन्द सरस्वती की दृष्टि में अग्निहोत्र शब्द विशिष्ट कर्म का वाचक हे। 
तद्यथा- अग्नये परमेश्वराय जलवायु शुद्धिकरणाय च होत्रं हवनं यस्मिन्‌ कर्मणि क्रियते' 
तदग्निहोत्रम।'” ऋग्वेदादिभाष्यभूमिका में हवन के पश्चात्‌ दानं' तथा अन्त में “ईश्वराज्ञापालनार्थ 
वा' शब्द अधिक हें।' अग्निहोत्र की महर्षिकृत परिभाषा अन्य पूर्वाचार्य कृत परिभाषा से व्यापक हे। 
महर्षि की दृष्टि में ईशस्तवन के साथ ही जल, वायु तथा पृथिवीस्थ पदार्थों का शुद्धिकरण -पर्यावरण 
की पे एवं समाज व्यवस्था में सनन्‍्तुलग बनाए रखने के लिये दान भी अग्निहोत्र के महत्त्वपूर्ण 
अद्ज हैं। 

देवता-अग्निहोत्र के दो प्रमुख देवता हैं-.अग्नि, 2.सूर्या यत: अग्निहोत्र का प्रारम्भ 
सायंकाल होने पर होता है। रात्रि का देवता 'अग्नि' है। अत: सायं अग्नि देवता को उद्दिष्ट कर 
आहुति दी जाती हे। प्रात: (दिन) का देवता 'सूर्य' है। अत: प्रात: काल सूर्य को उद्दिष्ट कर द्रव्य 
त्याग करना होता है। महर्षि ने सायं एवं प्रात: उभयकाल अग्नि-सूर्य के पश्चात्‌-“सजूरात्येन्द्रवत्या ' 
तथा “सजूरुषसेन्द्रवत्या' आहुति विहित की हैं। इससे प्रतीत होता है कि-वायु अथवा इन्द्र तृतीय 
देवता के रूप में महर्षि को अभिमत हें। 


अग्निहोत्र प्रारम्भ करने से पूर्व क्रियमाण कर्म है-अग्न्याधान। आधान से पूर्व आधान हेतु बेदी 
निर्माण भी किया जाता है। इसमें ऊपर की सामान्य मिट॒टी हटाकर-(।)जलसिज्चन, (2)वराह 
विहत-सूअर से खोदी गई मिट्टी, (3) वल्मीकवपा-दीमक की बांबी मिट्टी, (4)ऊष-ऊसर भूमि 
की मिट्टी-रेह, (5)सिकता-बालू, (6) शर्करा-रोडी, (7) स्वर्ण 


अग्न्याधान के पश्चात्‌ प्रसद्ग प्राप्त सायंकालीन यज्ञ क्रियमाण कर्म है। “अग्निहोत्र 
सायमुपक्रमं प्रातरपवर्गम्‌ आचार्या ब्लुवते'-इस बोधायनीय'' परिभाषानुसार अग्निहोत्र सायं प्रारम्भ 
होकर प्रात: पूर्णता को प्राप्त होता है। अत: उभयकालिक कर्म को उभयकाल साध्य एक ही कर्म 
होने के कारण मीमांसा वर्णित तत्प्रख्य न्याय से अग्निहोत्र कहा जाता है।'' 


अग्नि:-अग्न्याघान में गार्हपत्यागार में अरणि मन्थन द्वारा उत्पन्न अग्नि को गार्हपत्यखर में 


]0. पञ्चमहायज्ञविधि-अग्निहोत्र प्रकरण.पृ. 65 

]. ऋग्वेदादिभाष्यभूमिका-अग्निहोत्र विषय :-पृ.264 

।2. विस्तरेण द्रष्टव्य-मैत्रायणी सं? .6.3 आधान प्रकरण; श0ब्रा0 2..4-8 के अनुसार-जल, हिरण्य, ऊष, 
आखुकरीष, शर्करा; का. श्रो.4.8.4-5 के अनुसार-' स्थानमुल्लिख्याभ्युक्षान्वाब्धे हिरण्यं निधायोषाखूत्करान्निवपत्यन्तेषु 
शर्करा:। हिरण्यमुपर्येके।;; वैखा.श्रो.].7 के अनुसार-सिकता, ऊष, आखुकरीष, वल्मीक वपा, सूद-गीली मिट्टी, 
वराह विहत, शर्करा ये सात हें। 

3. बो. श्री.24.30; 'सायमारम्भणमग्निहोत्रं प्रागपवर्गम्‌'-वाराह. श्रौ..5.2.7 

!4. अपि वा नामधेयं इस्यादुत्पत्तावपूर्वमविधायकत्वातू; यस्मिनू_गुणोपदेश: प्रधानतो5भिसम्बन्ध:, 
तत्प्रख्यज्चान्यशास्त्रम-मीमांसा ]4.2-4 

स्थापन किया जाता है। अग्निहोत्र के समय यजमान गार्हपत्यखर से अग्नि लेकर उसे आहवनीय खर 
में स्थापित कर यज्ञ सम्पन्न करता है। काम्य अग्निहोत्र गार्हयत्य एवं दक्षिणाग्नि में सम्पन्न होता है।' 


हृव्यः-आश्वलायन श्रौतसूत्र'' एवं शतपथ-ब्राह्मण'' के अनुसार नित्य अग्निहोत्र का मुख्य 
हव्य 'पय:' है। शांखायन श्रौतसूत्र में पय, यवागू, दधि ओर आज्य को हव्य रूप में स्वीकार किया 
गया है।” बेखानसश्रोतसूत्र में उक्‍त के साथ-साथ तण्डुल, ओदन एवं सोम भी हव्य रूप में 
परिगणित हैं,” किन्तु-'पयसा स्वर्गकाम: पशुकामो वा, यवाग्वा ग्रामकामः, तण्डुलै्बलकाम: , 
दध्नेन्द्रियकाम:, घृतेन तेजस्काम: ”” कात्यायन सूत्रानुसार ये काम्य अग्निहोत्र के हव्य हैं। 
_ आश्वलायन के अनुसार भी-यवागू, ओदन, दघि, घृत काम्य हव्य हैं।'' महर्षि दयानन्द ने सुगन्धित- 
कस्तूरी, केसर, अगर, तगर, श्वेतचन्दन, इलायची, जायफल, जावित्री आदि पुष्टिकारक-घृत, दूध, 
फल, कन्द, अन्न, चावल, गेहूँ, उड़द आदि, मिष्ट-शक्‍्कर, शहद, छआरे, दाख आदि, 
रोगनाशक-सोमलताअर्थात्‌ गिलोय आदि औषधियाँ-उक्त चतुर्विध द्रव्यों को हव्य कहा है।” 


यहाँ यह स्मरणीय है कि अग्निहोत्र में सम्पूर्ण हव्य का होम नहीं होता है, अपितु कुछ हव्य 
भक्षणार्थ अग्निहोत्र हवणी में बचाकर रखते हें। 


ऋत्विक्‌-अग्निहोत्र को यजुर्वेद से सम्पाद्यमान कर्म कहा गया है।'' अत: इसका एकमात्र 
ऋत्विक्‌ भी अध्वर्यु हे।/ किसी ऋत्विक्‌ का वरण किये विना यजमान स्वयं भी अग्निहोत्र कर 
सकता है अथवा उसकी अनुपस्थिति में उसका शिष्य भी इसका अनुष्ठान करने का अधिकारी है।* 


 काल-ऋग्वेदीय आश्वलायन एवं शुक्लयजुर्वेदीय कात्यायन श्रौतसूत्रानुसार साय॑ अग्निहोत्र का 
समय सूर्यास्त होने पर है। कृष्ण यजुर्वेदीय वैखवानस एवं सामवेदीय सत्याषाढ श्रौतसूत्रानुसार जब सूर्य 
अस्त हो रहा हो, वह सायं अग्निहोत्र का समय हे।” ऋग्वेदीय शांखायन श्रोतसूत्रानुसार सूर्यास्त के 


दक्षिणाग्नौ-का. श्रो.4.4.22.24 

]6. पयसा नित्यहोम:-आश्व. श्रो.पूर्वषट्के 2.3 

।7. किमिति। पय एवेति-श0ब्रा0.3.2.4 

।8. पयोयवागूर्दध्याज्यमित्यरिनहोत्रहवींषि-शां. श्री. 2.7.9 

।9. पयसाघृतेन दध्नातण्डुलैर्यवाग्वौदनेन सोमेन वाग्निज्योतिरग्नि: स्वाहेति सायम्‌-वेखा.2.4 

20. का. श्री.4. 5.20-25 

2]. यवागूरोदनो दघिसर्पिग्रामकामान्नाद्यकामेन्द्रियकामतेजस्कामानाम्‌-आश्व.पूर्वषट्के 2.3 

22. क-संस्कारविधि-सामान्यप्रकरण, पृ.4 ख-पज्चमहायज्ञविधि- 'बुद्धिवृद्धिशोर्यधैर्यबलकरे..........गुणयुक्तानाम्‌' 
इत्यधिक: पाठ:-.65 

23. यजुर्वेदेनाग्निहोत्रम्‌-सत्याषाढ श्री. ॥.] 

24. क-एकरतविजमग्निहोत्रम्‌-बौ.श्री. 2. 3 ख-अग्निहोत्रस्यथ यज्ञक्रतोरेक ऋत्विगध्वर्यु:-वैखा. श्रो. 2.। 

25. क-स्वयं वा जुहुयात्‌-का.श्रो. 4. ।5. 34 ख-अहरहर्यजमान: स्वयमग्निहोत्रं जुहुयाच्छिष्यो वा-वैखा.श्रो. 2. 9 

26. क-अस्तमिते होम: -आश्व. श्रो. 2. 2; ख-अस्तमिते जुहोति-का. श्रो. 4.4. 6 

27. क-सायमधिवृक्षसूर्य 5 धास्तमिते वा-वैखा. श्रो.2.] ख-अधिवक्षसूर्य सायमग्निहोत्रायोषसि प्रातरग्निहोत्राय-सत्याषाढ श्रौ. 


'साकनी 

पश्चात्‌ नक्षत्र दिखायी देने पर सायं अग्निहोत्र का काल है,” किन्तु अथर्ववेदीय वाराह श्रौतसूत्रानुसार 
नक्षत्र दिखाई देने के साथ-साथ सूर्यास्त से पूर्व का भी विकल्प है।” इस प्रकार कहा जा सकता हे 
कि सामान्यतः सूर्यास्त होने पर साय॑ अग्निहोत्र का काल है। 

प्रातःकालीन अग्निहोत्र के विषय में ब्राह्मण एवं श्रोतकारों के () उदिते होतव्यम्‌-सूर्योदय 
होने पर, (2) अनुदिते होतव्यम्‌-सूर्योदय से पूर्व जब नक्षत्र दिखाई दे रहे हों, (3) समयाध्युषिते 
होतव्यम्‌-नक्षत्र दिखाई देने बन्द हो जायें तथा सूर्योदय न हुआ हो-ये तीन मत उपलब्ध हैं। ऋग्वेदीय 
श्रौतसूत्रों में तीनों विकल्प स्वीकार किये गए हैं।'" ऐतरेय ब्राह्मण में उदित'' तथा कात्यायन श्रौतसूत्र” 
एवं मी ) में अनुदित पक्ष स्वीकार किया गया हे। वाराह को उदित एवं अनुदित दोनों पक्ष 
स्वीकार हैं।* 


प्रातः:कालीन अग्निहोत्र के लिए उदित, अनुदित और समयाध्युषित इन तीन कालों का विधान 
होने के कारण यजमान को किसी एक काल में ही अग्निहोत्र का संकल्प करना होता है। संकल्पित 
कालातिक्रमण करने पर प्रायश्चितत का विधान हे। न्यायदर्शन के- 
“तदप्रामाण्यमनृतव्याघातपुनरुक्तदोषे भ्य:” तथा “अभ्युपेत्यकालभेदे दोषवचनात्‌'” सूत्रों के 
वात्स्यायन भाष्य में संकल्पित कालातिक्रमण होने पर दोष विधायक निम्न निन्दावचन उपलब्ध होते 


करन 


(१) श्यावोअस्याहुतिमभ्यवहरति य उदिते जुहोति-जो यजमान अनुदित अथवा 
समयाध्युषित काल का संकल्प करके सूर्योदय होने पर अग्निहोत्र करता हैँ, काले रंग का कात्ता 
उसकी आहुति खा जाता हे। 


( २) शबलो3स्याहृतिमभ्यवहरति यो5नुदिते जुहोति-उदित अथवा समयाध्युषित काल का 
संकल्प करके अनुदित काल में अग्निहोत्र करने पर सफेद रंग का कुत्ता उसकी आहुति खा जाता है। 


(३) श्यावशबलोौ वास्याहुतिमभ्यवहरतो यः समयाध्युषिते जुहोति-उदित अथवा अनुदित 
काल का संकल्प करके समयाध्युषित काल में अग्निहोत्र करने पर काले और सफेद रंग के कूत्ते 
उसकी आहुति खा जाते हैं। 


वात्स्यायन के उक्तवचन वस्तुत: मीमांसकों के न्‍्याय-“नहि निन्दा निन्दितुं प्रवर्तते, अपितु 


3. 7 

28. प्रभान्त्यां रात््यामू-शां,श्रो. 2. 6. 3 

29. प्रदोषमग्निहोत्रं जुहुयाननक्षत्रं दुष्ट्वानस्तमिते वा-वाराह श्रो.. 5. 2. 7 
30. उपोदयं व्युषित उदिते बा-आश्व. श्री.2.4, शां. श्री. 2. 7. 3-4 

3।. तस्माद्‌ उदिते होतव्यम्‌-ऐ.ब्रा. 5. 5. 4. 6 

32. प्रातर्जुहोत्यनुदिते - का.श्री. 4. ।5. । 

33, श0ब्रा0 2. 2. 3. 4-5, 9 

34. व्युच्छन्त्यां प्राररव्युष्टायामुदितेउनुदिते वा. वाराह श्रो. ।. 5. 2. 8 

35. न्यायदर्शन 2..56, 58 


रा 

विधेयं स्तोतुम्‌”* के परिप्रेक्ष्य में संकल्पित समय पर अग्निहोत्र करने की प्रशंसा में हैं- 
विधि:-अग्निहोत्र की विधि वा पद्धत्ति के दो भाग हैं- 
(]) सामान्य अथवा अनिवार्य अग्निहोत्र विधि। 
(2) विशिष्ट अथवा काम्य अग्निहोत्र विधि। 


अनिवार्य अग्निहोत्रविधि का संक्षिप्त विवेचन निम्नवत्‌ है। उन्नीसवीं सदी में महर्षि दयानन्द 
सरस्वती ने मृतप्राय यज्ञसंस्था का पुनरुद्धार किया। महर्षि ने अनेकत्र अग्निहोत्र से लेकर अश्वमेध 
पर्यन्त यज्ञों के प्रचार-प्रसार की बात कही हे। संस्कारविधि के गृहाश्रमसंस्कार, ऋग्वेदादिभाष्यभूमिका 
के पञ्चमहायज्ञ प्रकरण तथा पञ्चमहायज्ञविधि में देनिक अग्निहोत्र की विधि वर्णित है। संस्कारविधि 
का सामान्यप्रकरण श्रौतसूत्रों के परिभाषा प्रकरण से किसी भी प्रकार भिन्न नहीं है। अत: विधि के दो 
भाग किये जा सकते हैं- 


(|) श्रौत प्रतिपादित विधि 
(2) महर्षि दयानन्दाभिमत विधि 


श्रौत प्रतिपादित विधि:-यजमान (उपवीती) आचमन करके गार्हपत्य से अग्नि लेकर 
आहवनीय में स्थापित करता हेै। गार्हपत्य से ही दक्षिण खर में भी अग्नि स्थापन होता है। गार्हपत्य 
से अग्नि ले उत्तर में रख उस पर णरगण/हव्य-को तप्त करके उसमें से चार आहुतियों के लिए पय: 
अग्निहोत्रहवणी में पृंथक्‌ कर लेता है।” चतुर्गुहीत हव्य को लेकर आहवनीय के समीप पहुँचकर 
'अग्नि ज्योतिषं त्वा वायुमतीं प्राणवतीश स्वर्ग्या&? स्वर्ग्यायोपद्धामि भास्वतीम्‌'” मन्त्र से समिदाधान 
करता है। यजमान पत्नी का स्थान नेऋ#तिकोण (यजमान के दक्षिण में दायीं ओर ) है।” प्रक्षिप्त 
समिधा के प्रदीप्त होने पर- 


अग्निज्योंतिज्योतिरग्नि: स्वाहा अथवा 

सजूर्देवेन सवित्रा सजू रात्रयेन्द्रवत्या। जुषाणो5अग्निर्वेतु स्वाहा" 
यन्त्र से प्रथम आहुति” तथा- 

प्रजापतये स्वाहा''-पूर्व मोन द्वितीयाहुति देनी होती है। 


36. मीमांसा ।.4.26-' प्रशंसा ' सूत्र पर शाबर भाष्य 

37. चतुरः सुवानुन्नयति-का. श्री.4.4.0 

38. मध्ये निगृद्योदगृह्योपविश्य समिधमादधात्यग्निज्योतिषं...... भास्वतीमिति का.श्री.4.4.3; आश्व. श्री. पूर्वषट्क 2.3-4 
के अनुसार-समिदाधान-' भूर्भुव: स्वरोम्‌' पूर्वक वैतान श्री. 2.3.9-'सूर्य ज्योतिषमिति प्रात: ' 

39. पत्नी च पूर्ववत्‌-का.श्री.2.3.3; पत्नी च यथादेशम्‌-वही 4.5.3 तथा 'दर्शपौर्णमास' प्रसड़ो पत्नीसन्‍नहनम्‌-2.7.] 
भी द्रष्टव्य है। 

40. यजु.3.9 

4]. यजु 3.0 

42. प्रदीप्तामभि जुहोत्यग्नि्ज्योतिरिति सजूरिति वा-का. श्री. 4.4.4 

यदि ब्रह्मवर्चस्‌ कौ कामना हो तब-अग्निर्वर्चोज्योतिर्वर्च: स्वाहा” से प्रथम आहुति देवे।* 
यह सायंकालीन नित्य अग्निहोत्रविधि है। प्रात: काल- 


सूर्यो ज्योतिज्योति: सूर्य: स्वाहा अथवा सजूर्देबेन सवित्रा सजूरुषसेन्द्रवत्या। जुषाण: सूर्यो वेतु 
स्वाहा” मन्त्र से प्रथमाहुति” तथा द्वितीय मौन प्राजापत्याहुति दे। 


ऋग्वेदीय आश्वलायन श्रौतसूत्रानुसार-गार्हपत्य अग्नि में मौन समिदाधान करके-' अग्नये 
गृहपतये स्वाहा 'कहकर गार्हपत्य में भी आहुति दी जाती है। इसी प्रकार दक्षिणाग्नि में भी मोन 
समिदाधान पूर्वक-' अग्नये संवेशपतये स्वाहा' अथवा 'अग्नये5न्नादानान्नपतये स्वाहा' से आहुति विधान 


हे (१ 


सत्याषाढ श्रौतसूत्रानुसार-एक, दो या तीन समिधाएँ हैं। “एषा ते अग्ने समित्‌' कहकर प्रथम 
समिदाधान, शेष दो समिधाओं में मन्त्र-विकल्प है। समिदाधान के पश्चात्‌ सायं अग्निहोत्र 
की-“'भूर्भुवःसुव:ः सूर्यो ज्योति्ज्योति: सूर्य: स्वाहा ''एवं ““अग्निर्ज्योतिर्ज्योति: सूर्य: स्वाहा' दो 
ही प्रधान आहुतियाँ हैं। प्रात! काल प्रथमाहुति सायं के सदृश तथा द्वितीयाहुति-'“सूर्यो 
ज्योतिज्योतिरग्नि: स्वाहा” है। इस प्रकार इन चार आहतियों से सायं प्रात: सम्पाद्यमान अग्निहोत्र 
एक कर्म है। काम्य अग्निहोत्र की आहतियाँ व मन्त्र वही द्रष्टव्य हैं। प्रायः सभी श्रोतकारों को साय॑ 
प्रात: की दो-दो, कुल चार आहुतियाँ ही अभिप्रेत हें। 


संसृष्ट होम-सत्याषाढ में संसृष्टटोम स्वीकृत है। इसमें सायं की द्वितीयाहुति के अन्तिम पद 
'अग्नि! के स्थान पर 'सूर्य' पद तथा प्रातः द्वितीयाहुति के अन्तिम पद “सूर्य” के स्थान पर 'अग्नि' 
पद का पाठ होता है। यद्यपि सूत्रकार ने 'संसष्ठहोममेके समामनन्ति' कहकर संसृष्ट का विकल्प दिया 
है, किन्तु टीकाकार महादेव का कथन हे कि-इस शाखा में असंसृष्ट होम की विधि भी नहीं है। इस 
शाखा में संसृष्ट होम ही होता है। 


कृष्णयजुर्वेदीय वैखानस श्रौतसूत्रानुसार-आपत्काल में प्रातःकालीन आहुति से पूर्व 
सायंकालीन आहुति का समय है। इसी प्रकार सायंकालीन आहुति से पूर्व प्रातःकालीन का" अर्थात्‌ 
किसी कारण वश यदि सायंकालीन अग्निहोत्र न किया जा सका हो, तब आने वाले प्रात: अग्निहोत्र 
से पूर्व सायं होम किया जा सकता है। इसी प्रकार किसी विशेष कारण वश प्रातहोंम के छूटने पर 


(3 


43. क-तुष्णीमुत्तरां भूयसीम्‌-का. श्री.4.4.7 ख-प्रजापतिं मनसाध्यायात्तृष्णीं होमेषु सर्वत्र- आश्व. श्रौ.पूर्वषट्के 2.3 
44. यजु, 3.9 

45. अग्निर्वर्च इति ब्रह्मवर्चसकामस्य-का. श्री.4.4. 5 

46. यजु. 3.9 

47. यजु.3.0 

48. अग्निशब्दे सूर्य:, रात््युषसान्हेति वा- का. श्रो.4.5.8-9 

49. आश्व. श्री.पूर्वषषट्के 2.4 

50. सत्याषाढ श्री.3.7 

5. आ प्रातराहुतिकालातू सायमाहुतिकाल आ सायमाहुति कालात्‌ प्रातराहुतिकाल इत्यापत्कल्प: - वैखा. श्रो. 2.2 


( 


<> 

सायं होम से पूर्व वह किया जा सकता है। यह स्थायी व्यवस्था न होकर मात्र आपत्कल्प है। 
यद्यपि 'संसष्टटीममेके समामनन्ति'” सूत्रानुसार वहाँ संसृष्ट होम पक्ष भी उपलब्ध है, किन्तु आपत्कल्प 
व्यवस्था को देखते हुए संसृष्ट होम कृष्णयजुर्वेदियों का अभिमत प्रतीत नहीं होता हे। 


महर्षि दयानन्दाभिमत विधि-सन्ध्योपासन के अनन्तर” अर्थात्‌ सायं सूर्यास्त तथा प्रातः 
सूर्योदय के पश्चात्‌ समन्त्रक अग्न्याधान-यह ब्राह्मण, क्षत्रिय वा वेश्य के घर से अग्नि ला अथवा घृत 
का दीपक जला उससे कपूर में लगा कर करे। अग्नि के प्रज्वलित होने पर समन्त्रक ही समिदाधान 
के पश्चात्‌-“अदिते5नुमन्यस्व' आदि गोभिलीय तथा'देव सवितः प्रसुव यज्ञं.... स्वदतु“* से वेदी 
के चारों ओर जलप्रोक्षण करके-आधघारावाज्यभागाहुति चार, सायंकालीन” अथवा प्रात:कालीन" चार, 
'भूरग्नये प्राणाय' आदि चार, “आपो ज्योतिरसो5मृतम्‌"* से एक, “यां मेघां देवगणाः"“ 
“विश्वानिदेव"' तथा “अग्ने नय सुपथा०“” से एक-एक कुल मिलाकर सोलह 
(4+4++4+]+]+|+]56) आहुति देकर “ओश्म्‌ सर्व बै पूर्ण स्वाहा' से तीन पूर्णाहुति देवे। 

पञ्चमहायज्ञविधि एवं ऋग्वेदादिभाष्यभूमिका के अनुसार-वेदी में समिधाचयन कर, 
अग्नि प्रज्बलित करके-'सूर्योज्योति:'० आदि चार प्रातःकालीन अथवा-“अग्निर्ज्योति:०' आदि चार 
सायंकालीन तथा “भूरग्नये प्राणाय' आदि चार उभयकालार्थ एवं “आपोज्योति०' से एक आहुति 
देकर'ओ३१म्‌ सर्व वै पूर्ण स्वाहा' से पूर्णाहुति दे। एकस्मिन्‌ काले सर्वाभिर्वा" के अनुसार 
तत्काल की चार आहुतियाँ बढ़ाकर यह एक समय भी सम्पन्न हो सकता है। 


वेश्वदेव (देवयज्ञ) एवं ओपासन होम भी अग्नि होम के सदृश नित्य कर्त्तव्य हें, किन्तु 
इनका अनुष्ठान आवसथ्य अग्नि पर होता है। अतः ये स्मार्त यज्ञ के अन्तर्गत आते हैं। पञ्चमहायज्ञ 
विधि का देवयज्ञ एवं ऋग्वेदादिभाष्यभूमिका का यज्ञ स्मार्त यज्ञों के ही समीप हैं तथा इनकी विधि 
संसृष्ट होम की है। संस्कारविधि वर्णित यज्ञ श्रोतयज्ञों की श्रेणी में आता हेै। 


52. बेखा. श्रो. 2.4 

53. क-तत्र रात्रिन्दिवयो: सन्धिवेलायामुभयोस्सन्ध्ययो: सर्वेर्मनुष्यैरवश्यं परमेश्वरस्येव स्तुतिप्रार्थनीपासना: कार्या:-पं.म.य. 
विधि.पृ.22, ख-प्रकाश में और प्रकाश के दर्शन तक यह इसका सम्ध्या समय है-वही पृ.59, 
ग-सन्ध्योपासनकरणानन्तरमेतैर्मन्त्रेहोमं कृत्वा0 वही.पृ.65 घ-...तीन आचमन करके अग्निहोत्र का आरम्भ करें-संस्कार 
विधि-सन्ध्योपासनविधौ पृ.83 

54. यजु.30.] 

55. यजु.3.9.0 

56. यजु.3.9.0 

57. तै.आ.6.27 

58. यजु.3।.4 

6. ऋग्वेदादि भा.भू, पठचमहायज्ञविषय:, पञ्चमहायज्ञविधि-अग्निहोत्र प्रकरण-पृ. 62 


श्रोत एवं महर्षि दयानन्दाभिमत अग्निहोत्र-विवेचन 35 


श्रौत एवं संस्कारविधि के विधिभाग में प्रमुख अन्तर- 

श्रात सस्कारावाध 
!. अग्न्याधान गार्हपत्य से आहवनीय में। आश्व. | ।. ब्राह्मण, क्षत्रिय वा वैश्य से लाकर 
श्री.2.2 के अनुसार वैश्यगृह से अग्नि लाकर भी | अथवा दीपक से। 
सम्भव है। 2. तीन समिधाएँ सामिधेनी पाठ पूर्वक, यज्ञ की 
2. कात्यायन के अनुसार एक समिधा, वेसे- | रूप समृद्धि। 
समिदाधान अग्न्याधान के अन्तर्गत ही हो जाता | ३, व्याहतियों की ब्रह्माण्ड एवं पिण्डविषयक 
है। व्याख्या पूर्वक- “भूरग्नये प्राणाय' आदि आहुति 
3. व्याहति से आहुतियों का वर्णन नहीं, मात्र | उभयकाल अनिवार्य। 
प्रवर्ग्यान्तर्गत अग्निहोत्र में बेश्वा.श्रो.3.4 4. '“मह:' की आध्यात्मिक व्याख्यानुसार ओश्म्‌ 
सूत्रानुसार व्याहत्या वा उभयत्र तूष्णीं वा' से | आपो ज्योतिरसो5मृतं ब्रह्म भूर्भुव: स्वरोम्‌' से 
उभयकाल आहुति। 


विकल्प। 
4. चतुर्थ व्याहति “मह:' से कोई आहुति नहीं। | 5. “अग्निर्ज्योति्ज्योतिरग्नि: स्वाहा' से साय॑ 
मौन रहकर तृतीयाहुति। 


5. सायंकाल “अग्नि ज्योतिज्योतिरग्नि: स्वाहा' से 
तृतीयाहुति नहीं 6. महर्षि विहित विध्यनुसार सायं रात्रि एवं प्रात: 
6. कात्यायन के अस्तमिते, अनुदिते के कारण | दिन में। 

7. अति संक्षिप्त न होने पर भी सरल। 


उभयकालिक यज्ञ रात्रि में। 
7. श्रौत यज्ञ अतिसंक्षिप्त होने पर भी दुरूह। 8. हव्य के कारण रोगनाशक, प्रदूषण का 
निवारक, बलवर्द्धक। 


8. मात्र प्रतीक। 

अतः सार रूप में कहा जा सकता है कि महर्षे द्वारा विहित विधि अग्न्याधान एवं 
अग्निहोम दोनों का समन्वित, किन्तु महर्षिकृत व्याख्या, व्याहति आहुति तथा हव्य की विशिष्टता आदि 
के कारण यह सर्वातिशायी विधि है, साथ ही यह महर्षि को कल्पकारों की श्रेणी में प्रतिष्ठित करती 


है। 






































डॉ0 वेदपाल, रीडर संस्कृत 
जनता बैदिक कालेज, बडोत 


दयानन्द यजुर्भाष्य में यज्ञ का स्वरूप 


डॉ0 वीरेन्द्र कुमार अलंकार 
स्वामी दयानन्द सरस्वती अद्भुत प्रतिभा के धनी हैं। वेद हो या दर्शन, लोक हो या 
धर्म-सर्वत्र वे समन्वयात्मक दृष्टि रखते हैं। ऐसी दृष्टि जिसमें तर्क उपकारक है तथा अपने मन्तव्य के 
प्रति वे पूर्वाग्रहग्रस्त दिखाई नहीं देते, बल्कि वेद का प्रामाण्य उपस्थापित करते हैं। किन्तु वेद के नाम 
पर निरंकुशता से वे अत्यन्त व्यथित हैं। वे सम्पूर्ण मानव जाति के लिए एक सर्वग्राह्य समाधान 
“रबोजकर उसे एक सूत्रता में बाँधना चाहते थे। उनकी विश्वात्मक दृष्टि में प्राणिमात्र समाया हुआ है, 
पुनरपि वे विखण्डित भारत से अतीव क्षुब्ध दिखाई देते हैं। उनके निष्कर्ष केवल गम्भीर ही नहीं, 
असन्दिग्ध भी हैं। वे नमन के लिए एक शब्द, एक उपास्य, एक भाषा की प्रमुखता, एक सम्राट, 
एक मात्र वेद का ही सम्पूर्ण प्रामाण्य तथा एक ही उपासना पद्धति के पक्षधर थे। यह उपासना 
पद्धति वैदिक परम्परा में “यज्ञ! कहलाती है। 


दयानन्द साहित्य में 'यज्ञ' एक महत्त्वपूर्ण अवधारणा है। इसमें मनुष्य की प्रमुख प्रतिज्ञा 
है-इृद॑ न मम। इस दृष्टि से जब कुछ भी आचरण किया जाता है, तब वह आचरण यज्ञ का रूप ले 
लेता है। इस दृष्टि से दयानन्द साहित्य में यज्ञ का क्षेत्र अत्यन्त विस्तृत एवं व्यापक है। यद्यपि वे 
वैदिक यज्ञ विधि के आचार्य हैं, किन्तु व बैदिक यज्ञ की जिस स्तर पर व्याख्या करते हैं, वहाँ वह 
केवल ईश्वरोपासना न होकर सामाजिक अभ्युदय भी हो जाता है। इस प्रकार लोक तथा अध्यात्म का 
विलक्षण तारतम्य दयानन्दसाहित्य में उपलब्ध होता है। 


प्रस्तुत लेख का आधार यजुर्वेद के यज्ञदेवताक मन्त्र' ही हैं। यजमान देवताक मन्त्रों' का भी 
यथाशक्य उपयोग है। यद्यपि अन्यत्र भी यज्ञ सम्बन्धी प्रसड्र यजुर्भाष्य में भरे पडे हैं, किन्तु 
अल्प-सामर्थ्यवशात्‌ उनका यहाँ समावेश किंचिन्मात्र ही हो पाया हे। 


यजुर्भाष्य में यज्ञ शब्द का अर्थ हे-विद्याज्ञानधर्मानुष्ठानवृद्धानां देवानां विदुषामैहिक 
पारमार्थिकसुखसम्पादनाय सत्करणं सम्यक्‌ पदार्थगुणसंमेलविरोधज्ञानसंगत्या शिल्पविद्याप्रत्यक्षीकरणं नित्य॑ 
विद्वत्समागमानुष्ठानं, शुभविद्यासुखधर्मादिगुणानां नित्यं दानकरणमिति।* 


यजुर्वेद का विषय किसी यज्ञविशेष की विधि प्रदर्शित करना नहीं हे। किन्तु यज्ञविषयक 
प्रसद्र अनेकत्र उपलब्ध हें, जहाँ स्वामी जी ने यज्ञ के प्रयोजन, उद्देश्य और फल को इंगित किया है। 
यज्ञपरक इस विवेचन को निम्न शीर्षकों में विभकत किया जा सकता हे- 


!. यज्ञदेवताक मन्त्र निम्न हैं-.2, .7, ।.4, .5, .2।, .22, .27-3], 2., 2.2, 2.5, 3.48, 3.49, 4.5, 4. 
6, 4.0, 4.24, 4.26, 4.37, 5.3, 5.3, 5.23, 5.25-28, 5.43, 6.34, 7.20, 7.26, 8.62, 8.63, 9.2, 

2. यजमान देवताक मन्त्र निम्न हैं- 4.34, 9.40, 20.8, 20.20-4, 0.8, 0.28 यज्ञपतिदेवताक मन्त्र हैं - 7.27, 
7.28। 

3. दयानन्दयजुर्भाष्य- .2 

(क) यज्ञ का अर्थ और अभिप्राय:- 

स्वामी जी ने कई स्थलों पर त्रिविध यज्ञ का उल्लेख किया है। इन स्थलों में त्रिविध का 
अभिप्राय देवपूजा, सड्गतिकरण ओर दान प्रतीत होता हे-सर्वसुखोत्यादिकायै राजलक्ष्म्यै त्रिविधो 
यज्ञ: देवपूजा से उनका अभिप्राय विद्या ज्ञान धर्म के अनुष्ठान में लगे विद्वानों का सत्कार हे, संगति 
का भी अर्थ वे विज्ञानपरक करते हैं-पदार्थों के गुणों के मेल और विरोध के ज्ञान से शिल्पविद्या का 
प्रत्यक्षीकरण ओर दान का अर्थ है-शुभगुण, विद्या, धर्म ओर सत्य का नित्य दान करना। ध्यातव्य है 
कि दयानन्द भाष्य में देवताओं के त्रिविध रूप गृहीत होते हैं। आधिभोतिक आध्यात्मिक और 
आधिदेविक वस्तुत: अग्नि में घी डाल देना यज्ञ नहीं है। अग्निमीब्ठे पुरोहितम्‌" में हवनकुण्ड की 
अग्नि की उपासना ही अभिप्रेत नहीं है। एक साथ तीन यज्ञ यहाँ चलते है। एक भोतिक अग्नि की 
उपासना, किन्तु वहीं आत्मिक और पारमार्थिक अग्नि की प्रतीक भी है। इसलिए दूसरा यज्ञ आत्माग्नि 
को प्रज्वलित करना हे तथा तीसरा यज्ञ ब्रह्म के साथ सम्पूर्ण तादात्म्य स्थापित करना हैं। इसके साथ 
ही अग्नि स्वरूप विद्वान्‌ तथा प्रकाश स्वरूप ईश्वर की पूजा मनुष्यमात्र वा प्राणिमात्र के लिए दान 
करना भी है। इसी त्रिविध यज्ञ के नित्यानुष्ठान की चर्चा स्वामी जी करते हैं-त्रिविधो यज्ञो 
नित्यमनुष्ठेय: । 
( ख ) यज्ञसम्पादन एवं प्रक्रिया:- 

यज्ञसम्पादन की प्रक्रिया का व्यवस्थित रूप निश्चयेन संस्कारविधि आदि में उपलब्ध हे, पर 
कुछ संकेत यजुर्भाष्य में भी उपलब्ध हैं। यज्ञ की पहली व्यवस्था यह है कि वेदमन्त्रों से ही यज्ञ 
होना चाहिए, इतना ही नहीं, वेद-मन्त्र के अर्थ के साथ भी सम्पूर्ण भावात्मक सामञ्जस्य होना 
चाहिए, तभी यज्ञ की अर्थवत्ता हे। इस सामञ्जस्य के लिए यह भी आवश्यक है कि इस पृथिवी में 
वायु, जल तथा औषधियों को दूषित करने वाले दुर्गन्‍न्ध अपगुण तथा दुष्ट मनुष्यों का भी निवारण हो।' 
यहाँ स्वामी जी ने स्पष्ट निर्देश किया है कि यज्ञीय सामग्री शुद्ध व रोगहारक होनी चाहिए। होमकर्त्ता 
एवं सामग्री दोनों में उत्तमता होनी चाहिए। उनका मानना हे कि जो वेद आदि शास्त्रों के द्वारा 
यज्ञक्रिया और उसका फल जानके शुद्धि ओर उत्तमता के साथ यज्ञ करते हैं, तब वह सुगन्धि आदि 
पदार्थों के होम द्वारा परमाणु अर्थात्‌ अति सूक्ष्म होकर वायु और वृष्टि जल में विस्तृत हुआ यज्ञीय 
पदार्थ सब पदार्थों को उत्तम करके दिव्य सुखों को उत्पन्न करता है।' 


स्वामी जी ने मनुष्यमात्र को यज्ञ करने का उपदेश किया हे-यज्ञसम्पादनाय 
ब्राह्मण-क्षत्रिय-वैश्य-शूद्राणां चतुर्विधा वेदाध्ययनसंस्कृता सुशिक्षिता वागू गृह्मते।' वस्तुत: मनुष्य 


वही-.22 

ऋ...] 

बही-.2! 
ट्र0-वही-.27, 2.6 
द्र0-वही-.25 
वही-.।5 


पी जे अर ही: 

हो या राष्ट्रपुरुष-उसकी पूर्णता इन चार वर्णों के विना सम्भव ही नहीं है। यह चातुर्वर्ण्य संस्कृति ही 
मनुष्य को मनुष्य बनाती है। प्रत्येक मनुष्य में परात्पर तत्त्व के अन्वेषण की प्रवृत्ति उसका ब्राह्मणत्व 
है, असत्य के विरुद्ध लडने की प्रवृत्ति क्षत्रियत्व है, भोग और अपवर्ग की साधना के निमित्त 
संसाधनों को जुटाना वैश्यत्व है तथा कर्मशीलता शूद्र॒त्व है। इन सभी के समन्वय में शरीर-यज्ञ की 
पूर्णता है। इसीलिए प्रत्येक यज्ञ में प्रत्येक मनुष्य की भूमिका भी स्वीकार्य है। तभी यज्ञकर्ता की 
सन्‍्तानें शारीरिक, मानसिक ओर वाचिक रूप से निश्चल सुखवाली होंगी। इसलिए यज्ञ से भागना 
अपनी प्रजा (सन्तान) को सुख से विहीन करना हे-नैब केनापि मनुष्येण 
यज्ञसत्याचारविद्याग्रहणस्य सकाशाद्‌ भेतव्यम॥” पत्नी की पूर्णता यज्ञ में हैं। स्वामी जी ने पत्नी 
शब्द का अर्थ यज्ञसहायक किया है।' 


(ग) यज्ञ के प्रयोजन तथा फल:- 


यज्ञ किस प्रयोजन से किया जाए अथवा यज्ञ का फल क्या हे-यह विचार दयानन्दभाष्य में 
केवल सैद्धान्तिक दृष्टि से ही सुदृढ़ नहीं हे। अमुक यज्ञ करके अमुक स्वर्गादि पारलाकिक फल का 
निर्देश स्वामी जी ने इन स्थलों में नहीं किया हे। उनकी दृष्टि में यज्ञ का फल समस्त संसार में सुख 
की वृद्धि करना है-अनुष्ठितो5यं यज्ञों जगति रक्षाहेतु:/” यह यज्ञ वृष्टि का हेतु है। इसलिए ईश्वर 
मनुष्यों को आज्ञा देता हे कि सुख देने योग्य घर को बना के वर्षा का हेतु यज्ञ का अनुष्ठान करना 
चाहिए, क्योंकि यज्ञ से वायु और वृष्टिजल की शुद्धि होती हे।'' वेदचतुष्टयी ईश्वर की वाणी है और 
उस वाणी का प्रत्यक्ष यज्ञ ओर पुरुषार्थ से ही सम्भव हे।* इस प्रकार स्वामी जी ने रोगनाश, 
जीवनधारण, बलप्राप्ति, शुभगुणों के धारण, पूर्ण आयुवर्धन, एवं अन्न-जल-वायु आदि शोधन को यज्ञ 
का प्रयोजन बताते हुए कहा है कि यक्ञकार्य से कभी भी भागना नहीं चाहिए।' वस्तुतः भौतिक 
अग्नि के संयोग से वह यज्ञ सूर्य की किरणों में स्थिर होता और पवन उसको धारण करता हे, वह 
सर्वोपकारक होकर हजारों सुखों को प्राप्त कराके दुःखों का विनाश करने वाला होता हे यज्ञ से 
आकाश और वायु की शुद्धि ही नहीं, बल्कि प्रकाश भी शुद्ध होता हैं” यह विचारणीय व अनुसन्धेय 

प्रसड़ है। विद्या और भौतिक विज्ञान की सिद्धि भी यज्ञ से करणीय है। यज्ञ से शिल्पविद्या की 
उत्पत्ति की चर्चा स्वामी जी ने अनेकत्र की हे।' यह यज्ञ अपत्य और धन तथा उत्तम वीरों का योग 
कराने वाला है।'” 


वस्तुत: स्वामी जी की दृढ़ धारण थी कि यज्ञ के विना सुख-कल्पना व्यामोहमात्र है। यह 
यज्ञ मन्त्रोच्चारण रुत्र नहीं है और न ही अग्नि में घृतादि आहुति डालना ही यज्ञ है। यज्ञ पहले 
अन्तस्‌ में होना चाहिए। अन्धाधुन्ध आहुति डालना यज्ञ नहीं है। इसीलिए बे स्थाने-स्थाने 
“विद्याक्रियामययज्ञ' कहते हें। पूरे ज्ञान पूर्वक यह प्रक्रिया होनी चाहिए। तभी वह लोकिक विज्ञान 
भी यज्ञीय प्रक्रिया हो जाएगा ओर ऐसा विज्ञान किसी के लिए भी विनाशक नहीं होगा। 


(घ) यज्ञ अर्थ का विस्तार:- 


निःसन्देह दयानन्द से पूर्व यज्ञ के इतने पक्षों पर विचार सुदुर्लभ है। 'यज्ञ” अपने पारिभाषिक 
अर्थ अग्निहोत्रादि तक ही सीमित था। दयानन्द ने यज्ञ के जिस व्यापक स्वरूप पर उदारता से विचार 
किया है, उससे सब कुछ ही यज्ञमय सा हो गया हे। दयानन्द की यज्ञीय व्याख्या ने ही यह सिद्ध 
किया कि-'यज्ञो वै श्रेष्ठतमं कर्म” यज्ञवाची शब्दों के अर्थों का संकलन किया जाए और उनकी 
दयानन्दीय व्याख्या का अनुशीलन किया जाए, तो उससे पर्याप्त याज्ञिक स्वरूप स्पष्ट होने की 
सम्भावना है। दयानन्द का यजुर्भाष्य यह संकेत करता हे कि समधष्टिभाव से किया जाने वाला कर्म 
यज्ञमय हो जाता है। इसलिए सम्पूर्ण सृष्टि ही यज्ञमय है। राजा का सुराज्य भी यज्ञ है। शिल्पविद्या भी 
यज्ञ है, स्वामी जी ने तो गृहस्थ जीवन को भी यज्ञ कहा है। ईश्वर, विद्वान्‌ ओर ईश्वराज्ञा की पालना 
भी यज्ञ है। इतना ही नहीं दुष्टों का विनाश भी यज्ञ है, इन्द्र-वृत्र का युद्ध भी यज्ञ है, यन्त्रविद्या भी 
यज्ञ हे।” 


इस प्रकार स्वामी जी ने यज्ञ को एक संस्कृति, जीवन जीने की कला माना हेै। यज्ञ वेदी 
को आकाश कि वा ब्रह्माण्ड तथा यज्ञाहुति से उस ब्रह्माण्ड में होने वाले विज्ञान को भी स्वामी जी ने 
इद्धित किया है।” ऐसा प्रतीत होता है कि ब्रह्माण्ड में होने वाली वैज्ञानिक प्रक्रिया का प्रतीक ही यह 
यज्ञ है। यज्ञकुण्ड की गम्भीरता कदाचित्‌ भूगर्भ विद्या की भी सूचिका है।” 

'यज्ञ” के उपर्युक्त अर्थों का आधार खोजना कठिन कार्य भले ही हो, पर उन्हें नकारा भी 
नहीं जा सकता। इसमें तो निश्चय ही कोई सन्देह नहीं है कि दयानन्द ने जो यज्ञविषयक अर्थवाद 
पैदा किया है, उससे यज्ञीय अध्ययन में एक क्रान्ति ने जन्म लिया है। इस क्रान्ति में उनके प्रयास 
की सफलता को सहज ही देखा जा सकता है। 

यजुर्वेद में उपलब्ध यज्ञपरक सभी सन्दर्शों का अध्ययन किया जाए तो यह विषय और 
अधिक व्यवस्थित होकर उभरेगा। “'यज्ञ' देवता अपूं, सूर्य, अग्नि, सविता आदि देवताओं के साथ भी 
दिखाई देता है।“ उपर्युक्त विवेचन के आधार पर यज्ञ देवताक मन्त्रों के भाष्य में निम्न निष्कर्ष तो 
रेखांकित किए ही जा सकते हैं। 

!.पाणिनीय धात्वर्थ को स्वीकार करके “यज्ञ' शब्द में यज्‌ धातु के अर्थ देवपूजा, संगति 
करण ओर दान अर्थ की समन्विति सर्वत्र विद्यमान है। 

2,अग्निहोत्र आदि यज्ञों की स्थापना की गई हे। 

3.यज्ञीय अर्थ का विस्तार करके प्रत्येक कर्म को यज्ञमय करने का सन्देश है। 

4.शिल्प, यन्त्र, भूगर्भ, वृष्टि-पत्रादि याग ओर अन्य अर्थ भी स्वामी जी ने गृहीत किए हें। 

5.अग्निहोत्रादि यज्ञ वेदमन्त्रों से ही सम्पादित होने चाहिए। 

6.घृतादि सामग्री ही केवल शुद्ध नहीं होनी चाहिए, बल्कि सम्पूर्ण रूप से यजमान पवित्र 
होकर मन, वाणी और कर्म से यज्ञ करे। 

7.यज्ञ केवल पारलोकिक सुख का ही साधन नहीं हैं, बल्कि ऐहलोकिक सुखों का मूल भी 
यज्ञ है। 

8.याज्ञिक विधि में आध्यात्मिक, आधिभोतिक और पारमार्थिक-ये त्रिविध यज्ञ एक साथ होने 
चाहिए। 

9.यज्ञ के प्रयोजन वा फल पूर्णायुष्य-प्राप्ति, बलवृद्धि, अन्न, जल, वायु, आकाश ओर प्रकाश 
की शुद्धता, रोगनाश तथा अन्य सभी लोकिक सुख-समृद्धि हें। 

]0.यज्ञकुण्ड को खगोल और भूगर्भ स्वीकार करके आहुतियों से ब्रह्माण्ड की गति और 
प्रक्रिया का प्रतीक माना हेै। 

]].उपर्युक्त सभी अर्थ परमसुख की ओर ले जाते हें। 

यहाँ यह भी उल्लेखनीय है कि स्वामी जी ने जो यज्ञ शब्द का अर्थ विस्तार किया है, 
उसका आधार यजुरवेद में विभिन्न प्रसड्रों में आए 'यज्ञ' शब्द ही प्रतीत होते हें, तद्यथा- 


यज्ञ यज्ञ गच्छ यज्ञपतिं गच्छ स्वां योनिं गच्छ स्वाहा। 
एप ते यज्ञों यज्ञपते सहसूक्तवाक: सर्ववीरस्तं जुषस्व स्वाहा॥*" 
यज्ञेन यज्ञमयजन्त देवा: इन दोनों मन्त्रों में क्‍या यज्ञ का एक ही अर्थ स्वीकार किया जा 
सकता है? इसी प्रकार “यज्ञीयो गर्भ: यज्ञ के योग्य गर्भ' यहाँ यज्ञ शब्द अग्निहोत्रवाची नहीं है। 
इन प्रसद्गनुरूप अर्थों को देखना ही दयानन्द का ऋषित्व है। इस प्रकार यज्ञ का व्यापक स्वरूप 
दयानन्द यजुर्भाष्य में निरूपित हुआ हेै।। 
डॉ0 वीरेन्द्र कुमार अलंकार 
अध्यक्ष, संस्कृत विभाग 
पंजाब विश्वविद्यालय, चण्डीगढ 

स्वामी विवेकानन्द सरस्वती 
अशेष लोकिक तथा वैदिक संस्कृत वाडःमय में यज्ञ शब्द बहुव्यापी अर्थों में प्रयुक्त होता है। 
इसीलिये समस्त ज्ञान विज्ञान, चिकित्सा-आयुर्वेद, शासन-प्रशासन, सामाजिक-आर्थिक एवं शिक्षाक्षेत्र 
के सभी गूढार्थ यज्ञपदवाच्य हैं। ऋषि दयानन्द ने अपने वेदभाष्यों तथा अन्य सभी ग्रन्थों में 
यत्र-तत्र-सर्वत्र इन्हीं अर्थों में इसका प्रयोग बहुधा किया है। ऐसा प्रतीत होता है कि प्राचीन आचार्यों 
«के बहुव्यापी दृष्टिकोण को समझते हुए उन्होंने अतिविस्तृत अर्थ किया है। यद्यपि पाणिनि व्याकरण 
की दृष्टि से यज्ञ शब्द यज्‌ धातु से जिसका अर्थ देवपूजा, संगतिकरण एवं दान है, भाव में नडः 
प्रत्यय करके निष्पन्न होता है। धात्वर्थ तीन अर्थों में दृष्टिगोचर होते हुए भी देवपूजा, संगतिकरण, दान 
क्रियायें भी क्षेत्रभेद से अनेक अर्थों को अपने अन्दर समाहित करने में समर्थ हैं, इसलिये व्याकरण 
की दृष्टि से भी ऋषि दयानन्द का बह्नर्थक यज्ञ शब्द का मानना युक्तियुक्त है, क्योंकि अपने से 
वरिष्ठ व्यक्ति विविध गुणों से युक्त होने पर पूजा का अधिकारी हे ओर उसका सभी प्रकार से 
सत्कार करना यज्ञ है। समवयस्कों तथा आप्तजनों के साथ संगति करना एवं कनिष्ठों को कुछ देना, 
वरिष्ठों को भी सेवा दान देना यज्ञपदवाच्य है। जिस प्रकार व्यक्ति अपने बडे-छोटे तथा समवयस्कों 
को अपने व्यवहार, कार्यकुशलता के 0 उन्हें अपने जीवन के लिए उपयोगी बनाता है, उसी प्रकार 
वह भी दूसरे के लिए उतना ही उपयोगी बन सके। यही नहीं जड-पदार्थों पृथ्वी, जल, वायु, तेज, 
आकाश को भी पूजा, संगतिकरण, दान के योग्य बना देने के क्रियाकलाप को यज्ञ कहते हें। इन्हीं 
भावों को वैदिक वाडग्मय के उद्धट विद्वान्‌ स्वामी समर्पणानन्द ने शतपथ-ब्राह्मण में इन शब्दों में 
कहा है-सामुदायिक योगक्षेमुद्िश्य समुदायगतया क्रियमाण: कर्मयज्ञ:।' 
इस प्रकार यज्ञ शब्द अनेक अर्थों से युक्त होते हुए भी मुख्यतया अग्नि में वेद-मन्त्रों से 
विशेष विधि से साकल्यों का हवन करने के अर्थ में सर्वाधिक प्रयुक्त है तथा इसी अर्थ में वह रूढ़ 
भी है। यास्क ने भी निरुक्‍्त में यज्ञ का निर्वचन करते हुए कहा हे-यज्ञ: कस्मात्‌? प्रख्यातं यजति 
कर्मेति नैरुक्ता: अर्थात्‌ यज्ञ वह हे जिसमें यज्‌ धात्वर्थक यज्ञकर्म जो अतिप्रसिद्ध है, पाये जावें। 
महर्षि दयानन्द ने विषयभेद की दृष्टि से वेदों को चार भेदों में विभकत किया हे-विज्ञान, 
कर्म, उपासना ओर ज्ञान। इनमें द्वितीय विषय कर्मकाण्ड क्रिया प्रधान होता है मुख्यरूप से इसके दो 
प्रयोजन हैे-परमपुरुषार्थ की सिद्धि और लोकव्यवहार की सिद्धि। यह कर्मकाण्ड चार प्रकार के द्रव्यों 
से किया जाता हे, सुगन्धयुक्त, मिष्ठगुणयुक्त, पुष्टिकारकगुणयुक्त तथा रोगनाशकगुणयुक्त। इन चारों 
द्रव्यों को शुद्ध संस्कारित करके अग्नि में जब होम किया जाता है तो उससे सम्पूर्ण जगत्‌ को सुख 
मिलता है- 


स॒ चाग्निहोत्रमारभ्याशवमेधपर्यन्तेषु. यज्ञेषु सुगन्धिमिष्टरोगनाशकगुणैर्युक्तस्थ सम्यक्‌ 


।. स्वामी समर्पणानन्द, शतपथ ब्राह्मण। 

संस्कारेण शोधितस्य द्रव्यस्य वायुवृष्टिजलशुद्धिकरणार्थमग्नौ होमः क्रियते, स तदद्वारा सर्वजगत्‌ 
सुखकारयव भवति।' 

क्योंकि इस यज्ञ से जो वाष्प उठता है वह वायु ओर वृष्टिजल को निर्दोष ओर सुगन्धित 
करता हुआ जगत्‌ के लिये सुखदायक होता है। इसलिये यह यज्ञ परोपकार के लिये ही हे-तथैव 
यज्ञाद्यो वाष्पो जायते स वायुं वृष्टिजलं च निर्दोषं कृत्वा सर्वजगति सुखायैव भवति।' अत: यज्ञ 
से ही वायु, जल और ओषधि आदि शुद्ध होते हैं तथा इसी यज्ञ से ही वृष्टि भी होती है- 

जो होम करने के द्रव्य अग्नि में डाले जाते हैं, उसमें धुँआ और वाष्प (भाष) उत्पन्न होते 
हैं, क्योंकि अग्नि का यही स्वभाव हे कि पदार्थों में प्रवेश करके उसको छिन्न-भिन्न कर देता है, फिर 
वे हल्के होके वायु के साथ ऊपर आकाश में चढ़ जाते हैं, उनमें जितना जल का अंश है वह भाप 
(वाष्प) कहलाता है और जो शुष्क है वह पृथ्वी का भाग है, उन दोनों के योग का नाम धूम हे। 
जब वे परमाणु मेघमण्डल में वायु के आधार से रहते हैं, फिर वे परस्पर मिल के बादल होके उससे 
वृष्टि, वृष्टि से औषधि, औषधियों से अन्न, अन्न से धातु------ ; 

यो होमेन सुगन्धयुक्तद्रव्यपरमाणुयुक्त उपरिगतो वायुर्भवति स वृष्टिजलं शुद्ध कृत्वा 
वष्लाधिक्यमपि करोति। 

उनके निम्न पत्र से भी यही अभिप्राय व्यक्त होता हे'-'आरोग्य और अधिक वर्षा होने के 
लिये एक वर्ष में 0,000/-दस हजार रुपये के घृतादि का जिस रीति से होम हुआ था, उसी रीति 
से प्रतिवर्ष होम कराइए परन्तु इनमें से पाँच हजार (5000) रुपये के सुगन्धित घृत मोहन भोग का 
होम वर्षा ही में कि जिस दिन वर्षा का आर्द्रों नक्षत्र उस दिन से लेकर विजयादशमी तक चारों वेदों 
के ब्राह्मणों का वरण कर एक सुपरीक्षित धार्मिक पुरुष उन पर रखकर होम कराइयेगा। सबसे मेरा 
आशीर्वाद कहियेगा ओर इस लेख को यथावत्‌ सफल कीजिएगा।' 


इस देश में वर्षा प्राय: न्यून होती है। इसके लिये यदि मेरे कहे अनुसार एक-एक वर्ष 
में ९०,००० (दस हजार रु.) का घृतादि का नित्य प्रति और वर्षाकाल में चार महीने तक 
होम करावें। यदि ऐसा प्रतीत होता रहे तो सम्भव है कि देश में रोग न्‍्यून और वर्षा अधिक 
हुआ करे! 


'“होम-हवन से वायु शुद्ध होकर सुवृष्टि होती हे” उससे शरीर नीरोग और बुद्धि विशद होती 
है। पूना प्रवचन ''इस प्रकार हवन की विशेष योजना के कारण विशेष उष्णता होकर विशेष वृष्टि 


, ऋग्वेदादिभाष्यभूमिका पृ. 34 

ऋग्वेदादिभाष्यभूमिका पृ. 35 

वही. पृ.36 

वही. पृ. 4। 

उत्पन्न होती है।' “'सुवृष्टि और वायुशुद्धि होम हवनादि से होती है, इसलिये होम-हवनादि करना 
चाहिये।' 

“'स्त्री-पुरुषों को चाहिये कि स्वयंवर विवाह करके अतिप्रेम के साथ आपस में प्राण के 
समान प्रियाचरण, शास्त्रों का सुना और औषधि आदि के सेवन ओर यज्ञ के अनुष्ठान से वर्षा 
करावें। ” 

“जैसे अच्छे प्रकार सेवन हुई गो दुग्धादि के दान से सबको प्रसन्न करती है, वैसे ही वेदों में 
चयन की हुई ईंटें वर्षा की हेतु होके वर्षादि के द्वारा सबको सुखी करती हैं।" 


वर्षा का हेतु जो यज्ञ हे, उसका अनुष्ठान करके नाना प्रकार के सुखों को प्राप्त करो।'' 
अच्छी प्रकार पदार्थों को इकट्ठा कर यज्ञ का अनुष्ठान करना चाहिये जो वृष्टि व बुद्धि बढ़ाने वाला 
है।'' 

“अग्नि में जो हवन किया जाता है तथा जिसकी सूर्य अपनी किरणों से खींच कर वायु के 
वेग से ऊपर मेघमण्डल में स्थापना करता है और फिर वह उसको वहाँ से मेघ द्वारा गिरा देता हे।"' 


मनुष्य लोगों को चाहिये कि जिस मेघ से सबका पालन होता हे, उसकी वृद्धि वक्षों के 
लगाने, वनों की रक्षा करने और होम करने से सिद्ध करें, जिससे सबका पालन सुख से होवे।' 


महर्षि दयानन्द ने पर्यावरण के बिगड़ते सन्तुलन को ठीक रखने के लिए एकमात्र उपाय यज्ञ 
बताया है। उनके अनुसार जहाँ जितने मनुष्य आदि के समुदाय अधिक होते है, वहाँ उतना ही अधिक 
दुर्गनध होता हे, क्‍योंकि मनुष्य अपने स्वार्थवश वायु, वृष्टि और जल का दूषण करता है, अतः वही 
इसका निवारण कर सकता हे- 

क्योंकि जो सुगन्ध आदि युक्‍त द्रव्य अग्नि में डाला जाता है, उसके अणु अलग-अलग हो 
के आकाश में रहते ही हैं, क्योंकि किसी द्रव्य का वस्तुत: अभाव नहीं होता। इससे वह द्रव्य 
दुर्गन्धादि दोषों का निवारण करने वाला अवश्य होता है। फिर उससे वायु ओर वृष्टिजल की शुद्धि के 
होने से जगत्‌ का बड़ा उपकार और सुख अवश्य होता है क्योंकि जो होम के परमाणुयुक्त शुद्ध वायु 
है, इसी पूर्वस्थित दुर्गन्धवायु को निकाल के उस देशस्थ वायु को शुद्ध करके रोगों का नाश करने 
वाला होता है और मनुष्यादि सृष्टि को उत्तम सुख को प्राप्त कराता हे। इसलिये महर्षि दयानन्द ने 
स्थान-स्थान पर बलपूर्वक कहा है- 


8. वही 

9. यजुर्वेद, 4/8 

]0. यजुवेंद, ॥/4 

।।. वही./4 

।2. वही ॥/4 

3. वही 2/8 

]4. ऋग्वेदादिभाष्य. 4.83.4 

१.यज्ञ: कर्त्तव्य: इतीयमप्याज्ञा तेनेव दत्तास्ति, तामपि य उल्लंघयति, सो5पि पापीयान्सन्‌ 
क्लेशवांश्च भवति। 

२. अस्स्मात्‌ कारणात्‌ सर्वोपकाराय सर्वैर्मनुष्यैर्यज्: कर्त्तव्य एव। 

३. अतः कारणाद्यज्ञ: कर्त्तव्य एवेति। 

४. तस्माद्धोमकरणमुत्तमेव भवतीति निश्चेत्तव्यम।" 


अपने अमर ग्रन्थ सत्यार्थप्रकाश में भी यज्ञ को नेरोग्य का कारण कहा है-''जब तक होम 
करने का प्रचार रहा तब तक आर्यावरत्त देश रोगरहित और सुखों से पूरित था।' 


यज्ञ को सम्पन्न करने के लिए निम्न आयोजन करने पड़ते हैं या हमें निम्न वस्तुओं की 
आवश्यकता होती है- 


!. कार्यकर्त्ता 2. स्थान 3. वेदी 4. उपकरण (साधन) 5. साकल्य 6. विधि ओऔचित्य तथा 
विशेषता 7. उपयोगिता 8. वर्तमान समय में उसका 9. प्रचार प्रसार। 


भावनाओं का प्रभाव समाज में चतुर्दिक्‌ वातावरण पर क्या पड़ता हे? यह बात अब भौतिक 
विज्ञान को एक मात्र प्रमाण मानने वाले व्यक्तियों के लिए अप्रत्यक्ष नहीं रहा। अनेक परीक्षणों के 
द्वारा यह सिद्ध होता जा रहा है कि भावनाओं का प्रभाव, कार्य एवं फल पर्यावरण पर विशेष रूप से 
प्रत्यक्ष रूप में पड़ता हे। सम्मोहन, ध्यान, व्यायाम के समय श्रेयस्कर, अनुकूल चिन्तन मनुष्यों के ही 
नहीं, अपितु वृक्ष, वनस्पतियों के भी विकास में सहयोगी हो रहे हैं। इस कारण द्र॒व्ययज्ञ कर्ता 
यजमान, पुरोहित, ब्रह्मा आदि का शुद्ध, सरल, पवित्र, दृढ़संकल्पी, आत्मविश्वासी होना सुतरां 
आवश्यक हे। जिस किसी प्रकार की अवस्था-परिवेश में होकर यज्ञ करने (अग्नि में आहुति देने) से 
यजमान को अभीष्ट फल की सिद्धि नहीं होती। या सिद्धद्र्थ यजमान को वेद के-शुद्धा पूता भवत 
यज्ञियास:'' के अनुसार शुद्ध, पवित्र होना चाहिए, तभी यज्ञ अभीष्ट फल को प्रदान कर सकता है। 


इसी यज्ञ को करते समय वेदमन्त्रों के स्थान पर अन्य किसी के पाठ का विरोध तथा 
वेदमन्त्रों के पाठ की आवश्यकता पर बल देते हुये वे कहते हैं कि ईश्वर के वचन से जो सत्य 
प्रयोजन सिद्ध होता है सो अन्य के वचन से कभी नहीं हो सकता। क्योंकि जेसा ईश्वर का वचन 
सर्वथा भ्रान्तिहित सत्य होता हे, वेसा अन्य का नहीं और जो कोई वेदों के अनुकूल अर्थात्‌ आत्मा 
की शुद्धि, आप्तपुरुषों के ग्रन्थों का बोध और उनकी शिक्षा से वेदों को यथावत्‌ जानके कहता हे, 
उसका भी वचन सत्य ही होता है। ओर जो केवल अपनी बुद्धि से कहता है वह ठीक-ठीक नहीं हो 
सकता। इसलिए सब उत्तम कर्म वेद मन्त्रों से ही करने उचित हें। 

यज्ञ के अनुष्ठान में वेदिरचना, यज्ञशाला की आवश्यकता को बताते हुये स्वामी जी कहते हैं 
कि वेदि बनाके उसमें होम करने से वह द्रव्य शीघ्र छिन्न-भिन्न परमाणुरूप होके, वायु और अग्नि के 
साथ आकाश में फैल जाता है, ऐसे ही वेदि में भी अग्नि तेज होने और होम का साकल्य 


5. ऋ. भा. भू, 37-4| 
6. यजुर्वेद 

इधर-उधर बिखरने से रोकने के लिये वेदि अवश्य रचनी चाहिये और वेदि त्रिकोण, चतुष्कोण, गोल 
तथा श्येन पक्षी आदि के तुल्य बनाने के दृष्शन्त से रेखागणित विद्या भी जानी जाती हे कि जिससे 
त्रिभुज आदि रेखाओं का भी मनुष्यों को यथावत्‌ बोध हो। वैसे श्येन आदि आकार के वेदिनिर्माण 
का प्रतीकार्थ ब्राह्मण आदि ग्रन्थों में अन्य प्रकार से किया गया है, जो विभिन्न प्रकार की यज्ञवेदियों 
के निर्माण का निहितार्थ अवगत कराता है। स्थूल रूप से भी हम देखें तो जिस प्रकार आज कल के 
वैज्ञानिक विभिन्न आकार प्रकार के चूल्हों के निर्माण से स्वल्प काष्ट-ईंधन आदि से अधिक ताप तथा 
दीर्घ काल तक स्थायी ताप उपभोक्ता को उपभोग के लिये प्राप्त कराते हैं, जिससे वह स्वल्प 
शाकल्य से अधिक लाभ यजमान को प्राप्त हो और वह अभीष्ट उद्देश्य को सद्य: प्रचुर मात्रा में प्राप्त 
कर सके, यही यहाँ परिलक्षित होता है। देनिक अग्निहोत्री अपनी सुविधा के अनुसार ताम्र आदि 
धातुओं से निर्मित चतुष्कोण, छोटे-बडे यज्ञकुण्डों में यज्ञ सम्पन्न कर सकता है। इससे उसको यज्ञकार्य 
में कभी भी प्रत्यवाय नहीं उपस्थित होगा। ऐसे ही यज्ञशाला बनाने का एक प्रयोजन यह भी है कि 
जिससे अग्नि की ज्वाला में वायु अत्यन्त न लगे ओर वेदि में कोई पक्षी कि वा उनका मल भी न 
गिरे। क्योंकि यज्ञशाला ही देवालय होता हे-अतो होमस्थानं यज्ञशालैव देवालयशब्देन ग्राह्मेति 
निएचय:।" 

यज्ञ करने के उपकरणों के सम्बन्ध में भी ऋषि दयानन्द ने प्राचीन आचायों का अनुसरण 
करते हुए अपनी संस्कारविधि में विस्तत उल्लेख किया है, जिसमें सामान्य अग्निहोत्र के लिए 
यज्ञकुण्ड, आज्यस्थाली-घृत रखने का पात्र, प्रणीता, प्रोक्षणी, ख्रुवा-इन चार उपकरणों का विशेष रूप 
से संत्यार्थ-प्रकाश में निर्देश किया है। उपकरणों में दीपशलाका, दीपक, साकल्य रखने का पात्र भी 
अपेक्षित होते हैं, जो आनुषंगिक रूप से इन्हीं के अन्तर्गत आ जाते हें। यज्ञ में समिधा एक महत्त्वपूर्ण 
वस्तु है। वह समिधा इस प्रकार के वृक्ष की होनी चाहिए, जिसके जलने से दुर्गन्ध न निकलती हो, 
कोयला अधिक न बनता हो, अर्थात्‌ वह समिधा स्वयं पूर्णरूप से जलकर साकल्य को भी साकल्येन 
भस्म कर दे। 


यज्ञ के समय के सम्बन्ध में प्राचीन आचार्यों ने पर्याप्त विवेचना प्रस्तुत की हे कि यज्ञ किस 
समय करना चाहिए? प्राय: अधिकांश आचारयों ने प्रातःकाल सूर्योदय के समय तथा सायंकाल सूर्यास्त 
से पूर्व दिन रात की संधि वेला में अग्निहोत्र सम्पन्न करना चाहिए, इसका ही प्रतिपादन किया है। 
'' अग्निहोत्र कर्म दोनों सन्धि वेला अर्थात्‌ सूर्योदय और सूर्यास्त को करने का समय है।'* 

अब प्रश्न है कि क्‍या इस विज्ञान के भाग-दौड़ के जीवन में अग्निहोत्र करना सम्भव हे? 
हमारा कथन प्राचीन आचार्यों के स्वर में स्वर मिलाते हुए यह हे-जिस प्रकार सूर्य चन्द्र का उदय 
होना, नदियों का बहना, वायु का प्रवाहित होना जीवन के लिए अनिवार्य है, उसी प्रकार अग्निहोत्र 
का करना भी अनिवार्य है। वर्तमान समय में चिकित्सालयों की भाँति अग्निहोत्र गृहों की आवश्यकता 
बढ़ गयी है। आवश्यकता आविष्कार की जननी हे, इस अभियुक्त वचन के अनुसार यदि मनुष्य 


]7. वेदविरुद्धमतखण्डन. पृ. 787 
]8. सत्यार्थ प्रकाश, तृतीय समुल्लास 

अपने को स्वस्थ रखना चाहता है तो उसे अग्निहोत्र की शरण लेनी पडेगी। शतपथ-ब्राह्मण में इसे 
स्वर्ग नौका कहा गया है-नौहवा स्वर्ग्य यदग्निहोत्रम्‌॥* 

ऋग्वेद में भी स्पष्ट कहा गया है कि जो लोग यज्ञरूपी नौका पर नहीं आरूढ होते हैं, वे 
दुःख समुद्र में गिर जाते हैं- 

न ये शेकुर्यज्ञियां नावमारुहमीमैंब ते न्‍्यविशन्त केपय:।*” 

इसलिये इस यज्ञ को वेदभगवान्‌ ने भी भुवन की नाभि कहा है - 

अयं॑ यज्ञों भुवनस्य नाभि:।'' 

ऋग्वेद में तो यज्ञ को सर्वात्मना रूप से प्रतिपादित किया है - 

चत्वारि थ्रृंगा त्रयो अस्य पादा द्वे शीर्षे सप्त हस्तासो अस्य। 

त्रिधा बद्धो वृषभो रोरवीति महाँ देवो मर्त्या आ विवेश।'' 


इस परमेश्वर से व्याप्त संसार में यज्ञ के चार वेद ओर नाम आख्यात उपसर्ग और निपात, 
विश्व, तैजस्‌, प्राज्ञ, तुरीय, धर्म, अर्थ, काम ओर मोक्ष आदि चार श्रृंग हैं। तीन सवन अर्थात्‌ 
त्रेकालिक यज्ञकर्म, तीन काल कर्म, उपासना, ज्ञान, मन, वाणी, शरीर इत्यादि पाद हें, दो-व्यवहार 
और परमार्थ नित्यकार्य, शब्दस्वरूप उदयन ओर प्रापणीय, अध्यापक और उपदेशक इत्यादि शिर हें 
गायत्री आदि सात छन्द, सात विभक्तियाँ, सात प्राण, पञ्चकर्मेन्द्रिय, शरीर ओर आत्मा हस्त हें। तीन 
मन्त्र ब्राह्णण, कल्प और हृदय, कण्ठ शिर में श्रवण, मनन, निदिध्यासनों में ब्रह्मचर्य श्रेष्ठ कर्म उत्तम 
विचारों के बीच सिद्ध यह व्यवहार महान्‌ सत्कर्त्तव्य और मनुष्यों के बीच प्रविष्ट है, यह सब जाने।' 


आचार्य यास्क ने तो इस मन्त्र की सर्वथा यज्ञपरक व्याख्या की है-इस यज्ञ ब्रह्म के चार वेद 
चार सींग हैं, इसके तीन लोक तीन पेर हें, सृष्टि और प्रलय ये दो इसके शिर हैं और गायत्री आदि 
सात छन्द सात हाथ हैं। यह सुख पूर्वक यज्ञब्रह्म ऋक्‌ यजु और साम अर्थात्‌ स्तुति और उपासना इन 
तीन प्रकारों से बंधा हुआ तीनों लोकों में गर्जना करता है तथा यह महान्‌ देव संगति के लिये मनुष्यों 
में प्रविष्ट होता है। 


महर्षि दयानन्द ने स्वलिखित ग्रन्थ आयरदिश्यरत्ममाला, सत्यार्थप्रकाश, संस्कारविधि तथा 
ऋग्वेदादिभाष्य में जहाँ कहीं भी यज्ञ का प्रसंग आया हे वहाँ सर्वत्र उन्होंने 
अगिनिहोत्रमार भ्याश्वमेधपर्यन्तेषु वाक्य का व्यवहार किया है। ये यज्ञ कौन से हैं? ऋषिकृत ग्रन्थों में 
इसका स्पष्ट उल्लेख नहीं है। परन्तु इन शब्दों से ऐसा प्रतीत होता हे कि स्वामी जी का अभिप्राय 
श्रोतपज्ञों से ही होगा, क्योंकि ऋग्वेदादिभाष्यभूमिका के प्रतिज्ञाविषय में उन्होंने कहा 


9. शतपथ ब्राह्मण। 

20, ऋक्‌ 0.44.6 

2. यजुर्वेद 

22. ऋग्वेद, 4.58.3 

. स्वामी दयानन्द यजुर्वेदभाष्य 

हे-कर्मकाण्डानुष्ठानस्यैतरेयशतपशथब्राह्मणपूर्वमीमांसाश्रौतसूत्रादिषु यथार्थ विनियोजितत्त्यात।'* 
स्वामी जी ने इन सभी यज्ञों को कर्त्तव्य के रूप में करने का उपदेश किया है। इस प्रकार 
के संक्षिप्त विवेचन से प्रतीत होता हे कि जिस प्रकार मनुष्य के जीवन-निर्वाहार्थ भोजन, वसन, 
आसन एवं शिक्षा संस्कार आवश्यक हे, उसी प्रकार से यज्ञ भी आवश्यक है। ऋषि दयानन्द की दृष्टि 
। है केवल धार्मिक कृत्यमात्र नहीं है, अपितु सृष्टि को सन्तुलित बनाये रखने का एक आवश्यक 

अंग है। 

स्वामी विवेकानन्द सरस्वती 
गुरुकुल प्रभात आश्रम 
भोला-झाल टीकरी, 
मेरठ-25050] 


24. ऋग्वेदादिभाष्यभूमिका-प्रतिज्ञाविषय पृ. 263 


स्वामी दयानन्द और यज्ञ शब्द का अर्थ-एक विवेचन 


(दयानन्दयाजुषभाष्य के आलोक में) 

डॉ0 (श्रीमती) वसुन्धरा रिहानी 
लोकोपयोगी सकल ज्ञान विज्ञान के स्रोत चारों वेद भारतीय जनमानस में एक अनुपम स्थान 
रखते हैं। वेदिक सन्देश चिरन्तन काल से मानवमात्र के हृदयों को पवित्र करते आ रहे हैं। उन्नीसवीं 
शताब्दी में वेद-मर्मज्ञ स्वामी दयानन्द ने वेद ज्ञान के प्रचारार्थ ओर वेद तथा यज्ञादि के सम्बन्ध में 
तत्कालीन समय में फैली हुई भ्रान्तियों के निराकरण हेतु वेदभाष्य करने का संकल्प किया। स्वामी 
दयानन्द के ऋग्वेद के अपूर्ण भाष्य के अतिरिक्त वाजसनेयि माध्यन्दिन शुक्ल-यजुर्वेद-संहिता का 
पूर्ण भाष्य प्राप्त है। इससे पूर्व उब्बट तथा महीधर शुक्ल यजुर्वेद-संहिता पर भाष्य लिख तो चुके थे, 
परन्तु उनका भाष्य कात्यायन श्रौतसूत्र में विनियोजित कर्मकाण्ड का अनुसरण करता है, जिसके 
अन्तर्गत दर्शोष्टि और पोर्णमासेष्टि, अग्निहोत्र और चातुर्मास्य, सोमयज्ञों, वाजपेय, राजसूय, सोत्रामणी, 
अश्वमेध प्रभृति यज्ञों के विधिविधानों का उल्लेख आता है, परन्तु दयानन्द का भाष्य इन विनियोगों 
से स्वतन्त्र है। स्वमीजी ने प्रकरणानुसार मन्त्रों के भिन्न विनियोग निर्धारित किए हैं, जो अनेक स्थानों 

पर मन्त्र के आरम्भ में दी गई भूमिका में देखे जा सकते हैं। 
ऋषि दयानन्द के अनुसार वेदों में अवयव रूप विविध विषयों के अतिरिक्त विज्ञान, कर्म, 
उपासना और ज्ञान ये चार विषय मुख्य हैं।! इनमें से वेदों का द्वितीय विषय “यज्ञ' अर्थात्‌ कर्मकाण्ड 
है तथा यह कर्मकाण्ड यजुर्वेद का प्रतिपाद्य है। मन का योग बाहर की क्रिया और भीतर के 
व्यवहार में सदा रहता है अत: कर्मकाण्ड के विना विद्याभ्यास और ज्ञान पूर्ण नहीं हो सकते।' 
दयानन्द का मन्तव्य है कि विधिविधान पूर्वक किए जाने वाले दर्शपौर्णमासादि यज्ञ ही केवल 
कर्मकाण्ड नहीं है अपितु जीवन के सभी सद्व्यवहार कर्मकाण्ड में समाहित हैं। स्वामी जी लिखते 
हें-वबह कर्म अनेक प्रकार का है किन्तु उसके भी दो भेद मुख्य हैं, एक परमार्थ की सिद्धि 
कराने वाला अर्थात्‌ जो ईश्वर की स्तुति-प्रार्थना-उपासना, ईश्वर की आज्ञा का पालन रूप 
धर्म का अनुष्ठान तथा ज्ञान के द्वारा मोक्ष की सिद्धि के लिए किया जाता है। दूसरा 
लोकव्यवहार की सिद्धि के लिए किया जाने वाला जो धर्म के द्वारा अर्थ और काम की 
प्राप्ति हेतु किया जाता है। अतः: स्पष्ट है कि स्वामी जी की दृष्टि में यह कर्त्तव्य-कर्मकाण्ड 


|. अन्न चत्वारों वेदविषया: सन्ति, विज्ञानकर्मोपासना ज्ञानकाण्डभेदात्‌। ऋग्वेदादिभाष्यभूमिका, वेदविषयविचार। 

2, तत्र यद्‌ यदडगं यद्‌ यत्‌ साधन चापेक्षितं तत्तदत्र यजुर्वेदे प्रकाश्यते। यजुर्वेदभाष्य के आरम्भ में। 

3. क-यावत्‌ क्रियानिष्ठ ज्ञानं न भर्वत नेव तावच्छेप्ठ सुखं कदाचित्‌ जायते। यजुर्वेदभाष्य के आरम्भ में। 
ऋग्वेदादिभाष्यभूमिका, वेदविषयविचार, ख-नैतेन विना विद्याभ्यासज्ञानेडपि पूर्ण भवत:। 

4. ऋग्वेदादिभाष्यभूमिका, वेदविषयविचार, परं तु तस्यापि खलु द्वौ भेदो मुख्यो स्त:। एक: परमपुरुषार्थसद्धथरथोंर्थाद्य 
ईश्वरस्तुतिप्रार्थनीपासनाज्ञापालनधर्मानुष्ठानज्ञानेन मोक्षमेव साधयितु प्रवर्ते। अपरो लोकव्यवहारसिद्धये यो धर्मार्थकामों 
निर्वत्तियितुं संयोज्यते। 

पारमार्थिक और व्यावहारिक दृष्टि से द्विविध है जो कि कर्त्ता की भावना के अनुरूप क्रमश: निष्काम 
कर्म और सकाम कर्म कहलाता है। 


स्वामी दयानन्द की यज्ञविषयक धारणा:- 


स्वामी जी ने श्रोतयज्ञों आदि के विषय में स्वतन्त्ररूपेण कहीं कुछ नहीं लिखा अत: यह 
निश्चित रूप से नहीं कहा जा सकता कि इस विषय में उनकी क्‍या धारणा थी; परन्तु उनके ग्रन्थों 
में यत्र तत्र यज्ञ विषयक बहुत से विचार उपलब्ध होते हैं अत: उन्हीं के आलोक में इस विषय पर 
किचित्‌ विचार किया जा सकता है। दयानन्द के समय में क्रियमाण हवन यज्ञ के प्रयोजन के विषय 
*में विशेष रूप से सन्देह किया जाता था। तत्कालीन पाश्चात्त्य विद्वान्‌ और उन्हीं के मत का अनुसरण 
करने वाले पौरस्त्य विद्वान्‌ अग्नि में घी आदि द्र॒व्यों से दी जाने वाली आहुतियों को प्राचीन मनुष्यों 
द्वारा कपोल-कल्पित और अज्ञान-मूलक मानते थे। इसके विपरीत स्वामी दयानन्द ने अपने ग्रन्थों में 
अग्निहोत्रादि यज्ञ के द्वारा जल और वायु आदि के शुद्धि होने पर भौतिक लाभ को युक्‍्तिपूर्वक सिद्ध 
किया है।' स्वामी जी ने वेदों के आधार पर ब्रह्मयज्ञ, अग्निहोत्र, पितृयज्ञ, बलिवैश्वदेव और 
अतिथियज्ञ इन पाँच महायज्ञों का विवेचन भी अपने ग्रन्थों में किया हे।" 


यद्यपि स्वामी दयानन्द ने ब्राह्मणग्रन्थ-प्रतिपादित दर्श और पोर्णमासादि यज्ञों के सम्बन्ध में 
अधिक कुछ नहीं लिखा तथापि वे इन यज्ञों की करणीयता एवं औचित्य को निःसंकोच स्वीकार 
करते हैं। जेसा कि वे ऋग्वेदादिभाष्यभूमका में लिखते हैं-“इस वेदभाष्य में कर्मकाण्ड (याज्ञिक 
प्रक्रिया ) का वर्णन शब्दार्थ रूप में करेंगे। कर्मकाण्ड में विनियोजित इन वेद मन्त्रों से जहाँ 
अग्निहोत्र से लेकर अश्वमेध पर्यन्त में जो-जो करना होता है उसका यहाँ विस्तार से वर्णन 
नहीं किया जाएगा; क्‍योंकि कर्मकाण्ड के अनुष्ठान का ऐतरेय, शतपथ आदि ब्राह्मण, 
पूर्वमीमांसा, श्रौतसूत्र आदि में यथार्थ विनियोग कहा हुआ है और उसके पुनः कथन से अनार्ष 
ग्रन्थों के समान पुनरुक्त और पिष्टपेषण दोष की प्राप्ति होने लगेगी। अतः युक्तिसिद्ध वेदादि 
प्रमाणानुकूल मन्त्रार्थ का अनुसरण करने वाला उन ग्रन्थों में कहा गया विनियोग भी ग्रहण 
करने के योग्य है। इस सन्दर्भ से स्पष्ट होता है कि स्वामी दयानन्द श्रौतयज्ञों व दर्शपोर्णमासादि यज्ञों 
के विषय में एक विशिष्ट विचारधारा के समर्थक थे, परन्तु वे मन्त्रार्थनुसारी विनियोग के पक्षधर थे। 


ऋग्वेदादिभाष्यभूमिका के राजधर्म विषय के अन्तर्गत शतपथ-ब्राह्मण प्रतिपादित अश्वमेध 
प्रकरण में भी स्वामी जी ने अश्वमेध यज्ञ का जो तात्पर्य बतलाया है वह अपने आप में एक 


5. द्रष्टव्य, सत्यार्थप्रकाश, चतुर्थ समुल्लास। 

6. ये पञ्चमहायज्ञा मनुष्येरनित्यं कर्त्तव्या:। ऋग्वेदादिभाष्यभूमिका पञ्चमहायज्ञविषय। 

7. अत्र वेदभाष्ये कर्मकाण्डस्थ वर्णनं॑ शब्दार्थद: करिष्यते। परन्तु एतेर्वेंदमन्त्रै: कर्मकाण्डविनियोजितैर्यत्र 
यत्राग्निहोत्राश्वमेधान्ते यद्‌ यत्‌ कर्त्तव्यं_तत्तदत्र॒ विस्तरतो न॒वर्णयिष्यते। कुत:? कर्मकाण्डानुष्ठानस्येतरेय- 
शतपथब्राह्मणपूर्वमीमांसा श्रौतसूत्रादिषु यथार्थ विनियोजितत्वात्‌। पुनस्तत्कथनेनानपि3त्रग्रन्थवत्‌ पुनरुक्तपिष्टपेषण- 
दोषापत्तेश्चेति। तस्माद्युक्तिसिद्धों वेदादिप्रमाणानुकूलो मन्त्रार्थनुसृतस्तदुक्तोषपि विनियोगो ग्रहीतुं योग्यो5स्ति। 
ऋग्वेदादिभाष्यभूमिका, प्रतिज्ञाविषय। 


स्वामी दयानन्द और यज्ञ शब्द का अर्थ-एक विवेचन 5] 


उपयुक्तता एवं नवीनता लिए हुए है। वहाँ वे ब्राह्मण वचन के प्रमाण से लिखते हैं-'राष्ट्र वा 
अश्वमेध:' अर्थात्‌ राष्ट्र ही अश्वमेध है ओर जो न्याय से राज्य का पालन करना है, वही क्षत्रियों का 
अश्वमेध कहा जाता है, न कि घोड़े को मार कर उसके अंगों का होम करना। 


स्वामी जी ने स्वकीय ग्रन्थ संस्कारविधि में भी कर्मकाण्डात्मक कार्यों की व्याख्या विस्तार 
से की है। वहाँ पर उन्होंने प्रत्यक्ष रूप से क्रियमाण विविध कमों की विशिष्टता एवं उनके अनुष्ठान के 
प्रयोजन को भी स्पष्ट किया है। यथा-विवाहप्रकरण में 'अश्मारोहण' एवं ' ध्रुवदर्शनादि' क्रियाओं की 
संगति बिठाते हुए उन्होने सुस्पष्ट किया है कि यहाँ वर और वधू दोनों को सम्बोधन कर कहा गया हे 
कि हे वर और वधू! जैसे ये दृढ़ और स्थिर हैं, इसी प्रकार आप एक दूसरे के प्रियाचरणों में दुढ़ 
स्थिर रहें। इस सन्दर्भ से स्वामी जी ने सूचित किया कि गृहस्थाश्रम में पति-पत्नी का एक-दूसरे के 
प्रति अटल प्रेम, सोहाद््र ओर विश्वास होना चाहिए। यह भाव इस क्रिया में प्रयुक्त मन्त्रों से ही प्रकट 
होता हे ओर यही स्वमी जी की धारणा है कि मन्त्रों का विनियोग अर्थानुसारी होना चाहिए। यहाँ पर 
उन्होंने प्राचीन ऋषि-मुनियों द्वारा सम्मत विनियोग की परिपाटी को स्वीकार किया है और उसी को 
उचित भी ठहराया हे। इस से अनुमान किया जा सकता है कि उन्होंने दर्शपोर्णमासादि यज्ञों के 
अनुष्ठानत्व को अंगीकार करके उनके ओचित्य की ओर संकेत किया है। 


दयानन्द सम्मत यज्ञ शब्द का अर्थ:- 

स्वामी दयानन्द के वेदभाष्य एवं अन्य ग्रन्थों के अनुशीलन से स्पष्ट होता हे कि वे यज्ञ शब्द 
को सब प्रकार के श्रेष्ठ कर्मों का वाचक मानते हैं। “यज्ञो वै श्रेष्ठतमं कर्म” ओर “देवो व: सविता 
प्रार्पयतु श्रेष्ठठमाय कर्मणे”* प्रभृति मन्त्रांश उक्त तथ्य की पुष्टि करते हैं। उन्होंने पाणिनि-धातुपाठ में 
पठित यज्‌ धातु के देवपूजा, संगतिकरण और दान'' इन तीनों अर्थों का अनुसरण करते हुए स्वकीय 
याजुषभाष्य में 'यज्ञ' शब्द की व्याख्या करते हुए लिखा है कि- “धात्वर्थाद्‌ यज्ञार्थस्त्रिधा' अर्थात्‌ 
धात्वर्थ के कारण-शब्द का अर्थ तीन प्रकार का होता हे। 


(]) विद्या ज्ञान और धर्माचरण से वृद्ध विद्वानों का इस लोक और परलोक के सुख की 
सिद्धि के लिए सत्कार (देवपूजा है), (2)अच्छी प्रकार पदार्थों के गुणों के मेल और विरोधज्ञान कौ 
संगति से शिल्प विद्या का प्रत्यक्ष करना एवं नित्य विद्वानों का संग करना (संगतिकरण हे),(3) शुभ 
विद्या धर्मादि गुणों का नित्य दान करना (दान हे)।” वे सत्यार्थप्रकाश में स्वमन्तव्यामन्तव्य प्रकाश में 
भी लिखते हें-““यज्ञ उसको कहते हैं कि जिसमें विद्वानों का सत्कार, यथायोग्य शिल्प अर्थात्‌ 


8. आरोहमस्मानमश्मेव त्व स्थिरा भव। इत्यश्मारोहणे ध्रुवदर्शनञज्च भ्रुवमसि ध्रुवाहं पतिकुले भूयासम्‌। स्वामी दयानन्द, 
संस्कारविधि, विवाहप्रकरण। 

9. शतपथ ब्रा..7..5. 

]0. यजुर्वेद ।.. 

]]. पाणिनीयधातुपाठ, भ्वादिगण, सूत्र संख्या 724 

!2. यजुर्वेद .2, दयानन्दभाष्य, मन्त्रभाष्यपदार्थ, भावार्थ। 

रसायन जो कि पदार्थ विद्या उससे उपयोग और विद्यादि शुभ गुणों का दान, अग्निहोत्रादि 
जिनसे वायु,वृष्टि, जल, औषधि की पवित्रता करके सब जीवों को सुख पहुँचाना, उसको 
उत्तम समझता हूँ।"* 


यद्यपि वैयाकरण 'यज्ञ' शब्द की सिद्धि यज्‌ धातु से “यजयाचयतविच्छप्रच्छ रक्षो नडः' 
सूत्र के द्वारा नड प्रत्यय करके करते हैं और यहाँ नडः प्रत्यय, जैसा कि काशिकाकार ने इसी सूत्र में 
कहा हे, भाव ओर अकर्तरि कारक में होता हे परन्तु दयानन्दभाष्य में 'यज्ञ' शब्द कर्तरि कारक में 
भी व्युत्पन्न किया गया हे। इसलिए स्वामी जी ने “यज्ञ' शब्द की सिद्धि ओणादिक प्रत्यय से भी की 
है क्‍योंकि यह ओणादिक प्रत्यय “ताभ्यामन्यत्रौणदय: "* इस सूत्र के नियम के अनुसार औणादिक 
प्रत्यय कर्त्ता, कर्म, करण और अधिकरण कारकों में भी होते हैं। इस प्रकार व्याकरण की रीति से 
'यज्ञ' शब्द असंख्य अर्थों को प्रकट करने में समर्थ हे। शब्दार्थ करने की इसी प्राचीन रीति का 
अनुसरण करते हुए स्वामी दयानन्द ने अपने वेदभाष्य में 'यज्ञ' शब्द के अग्निहोत्र, दुष्ट गुणों का 
निषेध, ईश्वर, उपकार, पशुपालन, औषध से रोग निवारण, उत्तम शिक्षा, विद्यादाता गुरु, यजनशील 
मनुष्य आदि विविध अर्थों को प्रकाशित किया है। अग्रिम पंक्तियों में स्वामी जी के याजुषभाष्य में 
से 'यज्ञ' शब्द के विविध अथ्थों पर निरर्रनार्थ कुछ प्रकाश डाला जाएगा। 


१. दिद्वानू:- 
यज्ञस्य दोहो विततः पुरुत्रा सो5अष्टधा दिवमन्वाततान। 
स यज्ञो धुक्ष्व महि मे प्रजायां रायस्पोषं विश्वमायुरशीय स्वाहा।” 


इस मन्त्र में सम्बोधनानत 'यज्ञ' शब्द की व्याख्या करते हुए स्वामी दयानन्द लिखते हैं- 
यज्ञ-यः संगम्यते तत्‌ सम्बुद्धौ अर्थात्‌ जो संगतिकरण को करता है, उसके संबोधन में। आगे भाषार्थ 
में उसी भाव को प्रकाशित करते हुए पुनः कहते हैं; “हे (यज्ञ) संग करने के योग्य, यज्ञानुष्ठान 
करने वाले विद्वान्‌ पुरुष!' स्पष्ट हे कि यहाँ पर उन्होंने यज्‌ धातु से कर्त कारक में प्रत्यय मानकर 
'यज्ञ' शब्द की निष्पत्ति की हे; अथवा तात्स्थ्य उपाधि नियम से यहाँ पर “यज्ञ' शब्द से यज्ञ पर बेठे 
हुए लोगों ब्रह्मा या विद्दान्‌ आदि का भी ग्रहण होता है, ऐसा मानकर उक्त मन्त्र की व्याख्या की है। 


।3. स्वमन्तव्यामन्तव्य प्रकाश 

]4, अष्टाध्यायी, 3.3.90. 

]5. वही 3.4.75 

।6. द्रष्टव्य, पं0 सुदर्शनदेव आचार्य, दयानन्द यजुर्वेदभाष्य-भास्कर, देवतार्थ सूची, पृ. 9. आर्ष साहित्य प्रचार ट्रस्ट, 
दिलली-6, 973 ई. 

॥7. यजुर्वेद, 8.62. 

ब्राह्मण-ग्रन्थों में भी अनेक स्थलों पर यज्ञ का सम्पादन करने वालों के लिए 'यज्ञ' शब्द का ग्रहण 
किया गया हे। तद्यथा- 


(क) पुरुषो वै यज्ञ:। पुरुषस्तेन यज्ञों यदेनं पुरुषस्तनुते। 
(ख ) पुरुषो यज्ञ: पुरुषसम्मतो यज्ञ:। 
(ग) यज्ञो यजमान:। 
२. गृहस्थ:- 
यज्ञों यज्ञ गच्छ यज्ञपतिं गच्छ स्वां योनिं गच्छ स्वाहा। 
एष ते यज्ञों यज्ञपते सह सूक्तवाकः सर्ववीरस्तं जुषस्व स्वाहा॥** 


इस मन्त्र की व्याख्या में भी “'यज्ञ' को कर्तरि कारक में ओणादिक प्रत्ययान्त मानकर 
व्याख्यात किया गया हे। अत: भाषार्थ में वे लिखते हें, “हे (यज्ञ)- शुभ कमों से संगत होने वाले 
गृहस्थ पुरुष! ' 


३. गृहस्थधर्म :- 

उपर्युक्त मन्त्रगत द्वितीयान्त “यज्ञ! शब्द को स्वमी दयानन्द ने गृहस्थधर्म वाचक मानकर 
व्याख्या करते हुए लिखा हे-'' (यज्ञम्‌) अर्थात्‌ विद्वानों के सत्कार नामक गृहाश्रम के धर्म को (प्राप्त 
हो)' 
४. परमेश्वर:- 


स्वामी जी स्वकीय याजुषभाष्य में अनेक स्थानों पर “यज्ञ' शब्द को परमेश्वर का वाचक 
माना है। यथा- 

तं यज्ं बहिंषि प्रौक्षन्‌ पुरुषं जातमग्रत:। 

तेन देवा5 अयजन्त साध्या5हऋषयश्च ये॥*“* 

यहाँ पर “यज्ञ' शब्द से परमेश्वर का ग्रहण करते हुए अन्वय में वे कहते हैं-“यमग्रतो जात॑ 
यज्ञं पुरुषं बर्हिषि प्रौक्षन' अर्थात्‌ जिस सृष्टि से पूर्व प्रादुर्भूत जगत्‌ के कर्त्ता (यज्ञम्‌) पूजनीय 
(पुरुषम्‌)5 पूर्ण ईश्वर को मानस ज्ञानयज्ञ में उत्तम रीति से सींचते हैं। आगे भावार्थ में वे और भी 


8. शतपथ ब्राह्मण, क्रमश: ।.3.2.; 3..4.23; 4.3.2. 
]9. यजुर्वेद, 8.22. 
20. वही, 3.9. 

स्पष्ट रूप से कहते हैं-विद्वान्‌ मनुष्य सृष्टि के कर्त्ता ईश्वर का योगाभ्यास आदि से सदा हृदयाकाश में 
ध्यान करें और उसकी पूजा करें। 


५, क्रियाकाण्डजन्य संसार:- 

पक इमं देव यज्ञ स्वाहा वाते धा:?' 

इस मन्त्रांश में स्वामी जी ने 'यज्ञ' शब्द से क्रियाकाण्डजन्य संसार अर्थ ग्रहण किया हे। 
६. यात्रा, संग्राम और हवन:- 

.._ दैव्यावध्वर्यू 5 आ गत॑ रथेन सूर्यत्वचा। 

मध्वा यज्ञ समउ्जाथे।* 

मन्त्र की व्याख्या करते समय स्वामी जी ने “यज्ञ' शब्द के बहुत से अन्य अर्थ दिखाए हें। 
तद्यथा-संस्कृत पदार्थ में 'यज्ञ' शब्द का अर्थ ““यात्राख्यं संग्रामाख्यं हवनाख्यं वा' करके भाषार्थ में 
कहा गया हे-हे विद्वानों वा दिव्य गुणों में कुशल अपने अहिंसा यज्ञ के इच्छुक दो राजपुरुषो! तुम 
सूर्य के तुल्य देदीप्यमान त्वक-बाह्य आवरण वाले यान से आओ, और कोमल सामग्री से (यज्ञम्‌) 
यात्रा, संग्राम अथवा हवन नामक यज्ञ को सिद्ध करो। आगे भावार्थ में कहा गया है कि राजा आदि 


मनुष्य सूर्य के प्रकाश के तुल्य विमान आदि यानों, संग्राम तथा हवन आदि को बनाकर यात्रा आदि 
व्यवहारों को सिद्ध करें। 


७, योग:- 

स्वामी दयानन्द ने “यज्ञ' शब्द से आध्यात्मिक पक्ष में 'योग' अर्थ का भी ग्रहण किया है। 
उदाहरणार्थ- 

या वां कशा मधुमत्यश्विना सूनृतावती। 

तया यज्ञ नि्मिक्षतम।' 

मन्त्र में 'यज्ञ' शब्द का 'योग' अर्थ करते हुए भावार्थ में उपमालंकार द्वारा कहा गया 
है-योगी लोग मधुर वाणी से शिष्यों को योग का उपदेश करें। वे योग को ही अपना सर्वस्व समझें; 
दूसरे लोग ऐसे योगी का सर्वत्र संग करें। 


2]. बही, 2.2।. 
22. वही, 33.33. 
23, वही, 7.!. 

८. गृहस्थाश्रम:- 
देवा गातुविदों गतं वित्त्वा गातुमित। 
मनसस्पत<5 इमं यज्ञं स्वाहा वाते धा:॥** 


मन्त्र में स्वमी दयानन्द ने 'यज्ञ' शब्द से 'सर्वविध सुखों को प्राप्त कराने वाले गृहस्थाश्रम' 
इस अर्थ को स्वीकार किया हे। जैसा कि उन्होंने मन्त्र का पदार्थ करते हुए लिखा हे-““यज्ञं- 
सर्वसुखावहम्‌ गृहस्थाश्रमम्‌।' इसी प्रकार ऋग्वेदभाष्य में भी वे “यज्ञ' शब्द से-विद्या की वृद्धि 
कराने वाला व्यवहार अध्ययन अध्यापनादि* और धर्मानुष्ठान” प्रभूति अर्थ ग्रहण करते हैं। 

इसी भाँति देखा जा सकता है कि स्वामी दयानन्द ने स्वकीय वेदभाष्य में ब्राह्मणादि ग्रन्थों 
के प्रमाणपुरस्सर 'यज्ञ' शब्द से क्रियाकौशल, परोपकारी कर्म, प्रजापालन, संगति करने योग्य शिष्य, 
सूर्य इत्यादि अनेक अर्थों को ग्रहण किया है। 


डॉ0 (श्रीमती) वसुन्धरा रिहानी 
दयानन्द वैदिक शोधपीठ 
पंजाब विश्वविद्यालय, चण्डीगढ 


24. वही, 8.2. 

25. ऋग्वेद, 4.34.6. दयानन्दभाष्य। 
26. वही, 4.33.3. वही 

27. वही, 4.20.3. वही 


महर्षि दयानन्द और यज्ञ 


वेदरत्न डॉ. सत्यत्रत राजेश 

अग्निहोत्र, जीवनोपयोगी तत्त्वों को वायुमण्डल में भरने की एक वेज्ञानिक प्रक्रिया है। काठक 
शाखा में कहा हे कि-में यज्ञ को ऐसे दुहता हूँ जैसे कोई उत्तम दूध देने वाली गाय को दुहता हे।' 
जैसे गाय से हम पुष्ट, मिष्ट, सुगन्धित तथा रोगनाशक दूध चाहते हैं तो हमें गाय को ऐसे ही पदार्थ 
खिलाने होंगे जो पुष्ट, मिष्ट, सुगन्धित तथा रोगनाशक हों। इसी प्रकार यदि हम वायुमण्डल से भी 
उपर्युक्त वातावरण चाहते हैं तो हमें उसमें पुष्ठटादि पदार्थ भरने होंगे। क्योंकि वायुमण्डल में रस या 
विष जो भी भरा जाएगा वही हमें वह लोटा देगा। उपर्युक्त तत्त्वों को वातावरण में केसे भरा जाए, 
जब यह समस्या सम्मुख आती है तो हमारे मन में यह भी आ सकता है कि उपर्युक्त वस्तुओं को 
महीन पीस कर जल में मिलाकर अन्तरिक्ष में उसका छिड़काव कर दिया जाए। किन्तु इसमें दो 
समस्याएँ सामने आयेंगी। प्रथम तो किसमें इतनी सामर्थ्य हे कि पूरे अन्तरिक्ष में उसे छिड़क सके। 
दूसरे अन्तरिक्ष का स्वभाव है कि वह सूक्ष्म वस्तु को तो धारण करता है, किन्तु स्थूल को नीचे 
फेक देता है। जल जब तक वाष्प रूप में रहता है, तब तक अन्तरिक्ष उसे धारण करता हे किन्तु 
स्थूल बूंद बनते ही उसे फेक देता है। अतः हमारे द्वारा छिड़फके जल को भी वह नीचे फेंक देगा तथा 
हमारा व्यय किया धन तथा पुरुषार्थ व्यर्थ जाएगा। इसके लिए हमें ऐसा उपाय करना होगा जो 
मिष्टादि पदार्थों को सूक्ष्म कर दे, जिससे वायुमण्डल उसे धारण कर सके। 

वेद ने इसका उपाय बताते हुए एक मन्त्र में कहा है-समिधा से अग्नि को जलाओ, 
अतिथिवत्‌ पूज्य इस अग्नि को घी से चेतन करो तथा इसमें हवि की आहुति दो। यह हे वस्तुओं के 
सूक्ष्मीकरण का प्रकार। इस विषय में महर्षि दयानन्द सत्यार्थप्रकाश के तृतीय समुल्लास में लिखते 
हैं- 

प्रश्न-चन्दनादि घिस के किसी को लगावें वा घृतादि खाने को देवें तो बड़ा उपकार हो, 
अग्नि में डाल के व्यर्थ नष्ट करना बुद्धिमानों का काम नहीं। 

उत्तर-जो तुम पदार्थविद्या जानते तो कभी ऐसी बात न कहते। क्योंकि किसी द्रव्य का 
अभाव नहीं होता। देखो, जहाँ होम होता है वहाँ से दूर देश में स्थित पुरुष के नासिका से सुगन्ध 
का ग्रहण होता हे, वैसे दुर्गनध का भी। इतने से ही समझ लो कि अग्नि में डाला हुआ पदार्थ सूक्ष्म 
हो के वायु के साथ दूर देश में जा कर दुर्गन्‍्ध की निवृत्ति करता है। 

प्रश्न-जब ऐसा ही है तो केशर, कस्तूरी, सुगन्धित पुष्प और अतर (इत्र) आदि के घर में 
रखने से सुगन्धित वायु हो कर सुख कारक होगा। 

उत्तर-उस सुगन्ध में वह सामर्थ्य नहीं हे कि गृहस्थ वायु को बाहर निकाल कर शुद्ध वायु 


।. काठक 3।.4. 
2. यजु03.।. समिधाग्निं दुवस्यत घृतेबोंधयतातिथिम्‌। आस्मिन्‌ हव्या जुहोतन।। 

का प्रवेश करा सके। क्‍योंकि उसमें भेदक शक्ति नहीं हे ओर अग्नि का सामर्थ्य हे कि उस वायु 
और दुर्गन्‍्धयुक्त पदार्थों को छिन्न-भिन्न ओर हल्का करके बाहर निकाल कर पवित्र वायु का प्रवेश 
करा देता है।' 


ऋग्वेदादिभाष्यभूमिका में इस विषय पर विशद विचार किया गया हे। वहाँ भी यही प्रश्न 
किया गया है कि-सुगन्धयुक्त जो कस्तूरी आदि पदार्थ हैं, उनको अन्य द्रव्यों में मिला के अग्नि में 
डालने से उनका नाश हो जाता है, फिर यज्ञ से किसी प्रकार का उपकार नहीं हो सकता। किन्तु ऐसे 
उत्तम पदार्थ मनुष्यों को भोजनादि के लिए देने से होम से भी अधिक उपकार हो सकता हेै। फिर 
यज्ञ किस लिए करना है? 


इसका उत्तर देते हुए महर्षि दयानन्द कहते हें कि-किसी पदार्थ का विनाश नहीं होता, 
केवल वियोगमात्र होता है। आगे वे वस्तु ज्ञान के लिए प्रत्यक्षादि आठ प्रमाणों का उल्लेख करने 
के पश्चात्‌ लिखते हैं “'नाश को समझने लिए यह दृष्टान्त है कि कोई मनुष्य मिट्टी के ढेले को 
पीस के वायु के बीच में बल से फैक दे, फिर जैसे वे छोटे छोटे कण आँख से नहीं दिखते, 
क्योंकि णश्‌ धातु का अदर्शन ही अर्थ हे। जब अणु अलग-अलग हो जाते हें तब वे देखने में नहीं 
आते, इसी का नाम नाश है। ओर जब परमाणु के संयोग से स्थूल द्रव्य अर्थात्‌ बड़ा होता हे तब 
देखने में आता हे। और परमाणु उसको कहते हें कि जिसका विभाग फिर कभी न हो सके। परन्तु 
यह बात केवल एकदेशी हे, क्योंकि उसका भी ज्ञान से विभाग हो सकता है। जिसकी परिधि ओर 
व्यास बन सकता हे उसका भी टुकड़ा हो सकता है। यहाँ तक कि जब पर्यन्त वह एकरस न हो 
जाय तब पर्यन्त ज्ञान से बराबर कटता ही चला जाएगा।' 


वैसे ही जो सुगन्ध आदि युक्‍त द्रव्य अग्नि में डाला जाता है, उसके अणु अलग-अलग हो 
के आकाश में रहते ही हे, क्योंकि किसी द्रव्य का वस्तुता से अभाव नहीं होता। इससे वह द्रव्य 
दुर्गनधादि दोषों का निवारण करने वाला अवश्य होता है। फिर उससे वायु ओर वृष्टिजल की शुद्धि के 
होने से जगत्‌ का बड़ा उपकार ओर सुख अवश्य होता है इस कारण से यज्ञ को करना चाहिये।” 


घरों को अतर और पुष्पादि रख कर सुगन्धित करने के उत्तर में वे लिखते-यह कार्य अन्य 
किसी प्रकार से सिद्ध नहीं हो सकता। क्योंकि अतर और पुष्पादि का सुगन्ध तो उसी दुर्गन्ध वायु में 
मिल के रहता है, उसको छेदन करके बाहर नहीं निकाल सकता और न वह ऊपर चढ़ सकता हे, 
क्योंकि उसमें हल्कापन नहीं होता। उसके उसी अवकाश में रहने से बाहर का शुद्ध वायु उस ठिकाने 
में जा भी नहीं सकता। क्योंकि खाली जगह के विना दूसरे का प्रवेश नहीं हो सकता। फिर सुगन्ध 
और दुर्गन्‍्धयुक्त वायु के वहीं रहने से रोगनाशादि फल भी नहीं होते।' 


जब अग्नि उस वायु को वहाँ से हल्का करके निकाल देता है, तब वहाँ शुद्ध वायु भी 


3. सत्यार्थप्रकाश-तृतीय समुल्लास। 

प्रवेश कर सकता है। इस कारण यह फल यज्ञ से ही हो सकता है, अन्य प्रकार से नहीं। क्योंकि जो 
होम के परमाणु युक्त वायु है, सो पूर्वस्थित दुर्गन्धवायु को निकाल के, उस देशस्य वायु को शुद्ध 
करके, रोगों कां नाश करने वाला होता और मनुष्यादि सृष्टि को उत्तम सुख को प्राप्त कराता है। 


जो वायु सुगन्ध्यादि द्रव्य के परमाणुओं से युक्त होम द्वारा आकाश में चढ़ के वृष्टिजल को 
शुद्ध कर देता और उससे वृष्टि भी अधिक होती है। क्योंकि होम करके नीचे गर्मी अधिक होने से 
जल भी ऊपर अधिक चढ़ता है। शुद्ध जल और वायु के द्वारा अन्न और ओषधि भी अत्यन्त शुद्ध 
होती है। ऐसे प्रतिदिन सुगन्ध के अधिक होने से जगत्‌ में नित्य प्रति अधिक सुख बढ़ता है। यह 
फल अग्नि में होम करने के विना दूसरे प्रकार से होना असम्भव हे। इससे होम करना अवश्य हे 
और भी सुगन्ध के नाश नहीं होने में कारण है कि किसी पुरुष ने दूर देश में सुगन्ध चीजों का 
अग्नि में होम किया हो, उस सुगन्ध से युक्त जो वायु है सो होम के स्थान से दूर देश में स्थित हुए 
मनुष्य के नाक इन्द्रिय के साथ संयुक्त होने से उसको यह ज्ञान होता है कि यहाँ सुगन्ध वायु है। 
इससे जाना जाता हे कि द्रव्य के अलग (विभकत) होने में भी द्रव्य का गुण द्रव्य के साथ ही बना 
रहता है ओर वह वायु के साथ सुगन्ध ओर दुर्गन्धयुक्त सूक्ष्म होके जाता आता है। परन्तु जब वह 
द्रव्य दूर चला जाता है तब उसके नाक इन्द्रिय से संयोग भी छूट जाता है, फिर बालबुद्धि मनुष्य को 
ऐसा भ्रम होता हे कि वह सुगन्धित द्रव्य नहीं रहा। परन्तु यह उनको अवश्य जानना चाहिये कि वह 
सुगन्ध द्रव्य आकाश में वायु के साथ न्‍ना ही रहता है। इससे अन्य भी होम करने के बहुत से उत्तम 
फल हैं। उनको बुद्धिमान लोग विचार से जान लेवें।' 

यह सब कुछ इतना स्पष्ट है कि इस विषय में कुछ भी कहने को स्थान नहीं रहता। मनु ने 
भी अग्नि में डाली आहुति के प्रसार का उल्लेख किया हे। 

अग्नो प्रास्ताहुति: सम्यगादित्यमुपतिष्ठते। 
आदित्याज्जायते वृष्ट्रिवृष्टिरन्नं ततः प्रजा:॥* 

अर्थात्‌ अग्नि में अच्छी प्रकार डाली हुई आहुति आदित्य को प्राप्त होती हे। आदित्य से वृष्टि 
होती है तथा उससे अन्नादि तथा प्रजाएँ उत्पन्न होती हें। 
एक अन्य यज्ञ का लाभ- 

महर्षि दयानन्द ने यज्ञ से एक अन्य महत्त्वपूर्ण लाभ का भी उल्लेख किया हे। वे लिखते 
हे-सो उनकी (वायु तथा वृष्टि जल की) शुद्धि में दो प्रकार का प्रयत्न है-एक तो ईश्वर का किया 
हुआ और दूसरा जीव का। उनमें से ईश्वर का किया हुआ यह हे कि उसने अग्नि रूप सूर्य ओर 
सुगन्ध रूप पुष्पादि पदार्थों को उत्पन्न किया है। वह सूर्य निरन्तर सब जगत्‌ के रसों को पूर्वोक्त 
प्रकार से ऊपर खेंचता हे ओर जो पुष्पादि का सुगन्ध हे, वह भी दुर्गन्ध का निवारण करता रहता हे। 
परन्तु वे परमाणु सुगन्‍न्ध ओर दुर्गन्‍न्धयुक्त होने से जल ओर वायु को भी मध्यम कर देते हैं। उस जल 


7. ऋग्वेदादिभाष्यभूमिका-वेदविषयविचार, पृ053-57. 

की वृष्टि से औषधि, अन्न, वीर्य और शरीरादि भी मध्यम गुण वाले होते हैं तथा उनके योग से बुद्धि, 
बल, पराक्रम, धेर्य और शूरवीरतादि गुण भी मध्यम ही होते हैं। क्योंकि जिसका जैसा कारण होता 
है, उसका वैसा ही कार्य होता है। यह दुर्गन्ध से वायु ओर जल का दोषपूर्ण होना सर्वत्र देखने में 
आता हे। सो यह दोष ईश्वर की सृष्टि से नहीं किन्तु मनुष्यों ही की सृष्टि से होता है। इस कारण से 
उसका निवारण करना भी मनुष्यों को ही उचित हे। जेसे ईश्वर ने सत्यभाषणादि धर्मव्यवहार करने 
की आज्ञा दी है, मिथ्याभाषण की नहीं, जो इस आज्ञा से उलटा काम करता है, वह अत्यन्त पापी 
होता है और ईश्वर की न्यायव्यवस्था से उसको क्लेश भी होता है, वैसे ही ईश्वर ने मनुष्यों को यज्ञ 
करने की आज्ञा दी हे, उसको जो नहीं करता वह भी पापी हो के दुःख का भागी होता है।" 


यहाँ एक महत्त्वपूर्ण तथ्य की ओर महर्षि ने ध्यान दिलाया है जिसकी ओर न विश्व के 
धार्मिकों का ध्यान है, न दार्शनिकों का और न वेज्ञानिकों का। वह है यज्ञ के भाव में बुद्धि, बल 
आदि का मध्यम होना, उत्तम न होना। जब बुद्धि आदि मध्यम होंगे तो उनसे चिन्तन आदि कार्य भी 
मध्यम होंगे ओर मानव उच्च तथा उत्तम कार्य करने से वंचित रहेंगे। यज्ञ का यह लाभ संसार के 
लोगों के सामने लाने का प्रयत्न करना अपेक्षित है। 


दूसरे उन्होंने यज्ञ न करने वालों को पापी बतलाया हैे। उसके लिए वे तर्क देते है-क्योंकि 
सबका उपकार करने वाले यज्ञ को नहीं करने से मनुष्यों को दोष लगता है। जहाँ जितने मनुष्यादि 
समुदाय अधिक होते हैं, वहाँ उतना ही दुर्गनध भी अधिक होता है। वह ईश्वर की सृष्टि से नहीं 
किन्तु मनुष्यादि प्राणियों के निमित्त से ही उत्पन्न होता है। क्योंकि हस्ती आदि के समुदायों को मनुष्य 
अपने ही सुख के लिए इकट्ठा करते हैं। इससे उन पशुओं से भी जो अधिक दुर्गन्‍्ध उत्पन्न होता हे 
सो मनुष्यों के ही सुख की इच्छा से होता है। इसस मनुष्यों के ही निमित्त से उत्पन्न होता है तो 
उसका निवारण करना भी उनको ही योग्य है।'" 


क्योंकि जितने प्राणी देहधारी जगत्‌ में हैं उनमें से मनुष्य ही उत्तम हे। इससे वे ही उपकार 
ओर अनुपकार को जानने को योग्य हैं। मनन नाम विचार का है, जिसके होने से मनुष्य नाम होता 
है, अन्यथा नहीं। क्योंकि ईश्वर ने मनुष्य के शरीर में परमाणु आदि के संयोग विशेष इस प्रकार रचे 
हैं कि जिनसे उनको ज्ञान की उन्नति होती है। इसी कारण से धर्म का अनुष्ठान और अधर्म का त्याग 
करने को भी वे ही योग्य होते हैं, अन्य नहीं। इससे सबके उपकार के लिए यज्ञ का अनुष्ठान भी 
उन्हीं को करना उचित हे। 


महर्षि दयानन्द ने वैसे तो यज्ञ को पूर्णता प्रदान की है। उन्होंने यज्ञदेश, यज्ञशाला, यज्ञकुण्ड 
का परिमाण, यज्ञसमिधा, होम के चार प्रकार के द्रव्य, स्थालीपाक, चरु अर्थात्‌ होम के लिए पाक 
बनाने की विधि, यज्ञपात्र, ऋत्विजों के लक्षण से लेकर यज्ञविधि आदि विषयों का संस्कारविधि आदि 
ग्रन्थों में समग्रता से उल्लेख किया है। यहाँ यज्ञ से तात्पर्य देवयज्ञ से ही हे, अत: यहाँ उसी पर 
उनकी ही भाषा में विचार किया गया हे। अन्यथा वे ब्रह्मयज्ञ, देवयज्ञ, पितृयज्ञ, बलिवेश्वयज्ञ एवं 

अतिथियज्ञ को तो महायज्ञों के अन्तर्गत मानते ही हैं, साथ ही उनकी दृष्टि में यज्ञ एक विस्तृतता को 
अपने अन्दर समाहित किए हुए हे। में यजुर्वेदभाष्य .2 के पदार्थ में उनका यज्ञ का अर्थ देकर इस 
लेख को विराम देता हूँ। वे लिखते हैं कि धातु के अर्थानुसार यज्ञ तीन प्रकार का है। -विद्या, ज्ञान 
तथा धर्म के अनुष्ठान में अधिक बढ़े हुए विद्वानों की लोक तथा परलोक के सुख सम्पादनार्थ सेवा 
तथा सत्कार करना। 
2-अच्छे प्रकार पदार्थों के गुणों को जान कर उनके मेल से, गुणों के मेल विरोध का ज्ञान 
करके शिल्पविद्या का प्रत्यक्ष करना। 
3-नित्य विद्वानों का संग एवं शुभविद्या, सुख तथा धर्मादि गुणों का दान करना। 
इनके अतरिक्त अन्य अनेक अर्थ उन्होंने यज्ञ तथा उसके पर्यायवाची मख शब्द के किए हैं, 
उन्हें जानने के लिए लेखक की पुस्तक-महर्षि दयानन्द के यजुर्वेदभाष्य में समाज का स्वरूप का 
पञ्चम अध्याय, करणीय यज्ञ एवं संस्कार देखें। 
वस्तुत: महर्षि दयानन्द ने हमारे सम्मुख यज्ञ का वैज्ञानिक तथा लोक हितकारी विस्तृत रूप 
प्रस्तुत किया है जो प्रशंसनीय एवं ग्राह्म है। 
वेदरत्न डॉ. सत्यव्रत राजेश 
दयानन्द नगरी, 
ज्वालापुर, हरिद्वार 


यज्ञ का आयुसंवर्धन में महत्त्व वैदिक संहिताओं के परिप्रेक्ष्य में 


डॉ0 शशि तिवारी 
यज्ञ वेदिक धर्म, संस्कृति ओर चिन्तन का आधार स्तम्भ है। सम्पूर्ण वैदिक वाडम्मय में यज्ञ 
को अत्यधिक महत्त्व दिया गया है, तथापि ब्राह्मणग्रन्थों में याज्षिक परिकल्पनाओं और कल्पसूत्रों में 
उनके विशद एवं सर्वाड्रीण विकास को देखा जा सकता है। भारतवर्ष में यज्ञसंस्था का विकास एक 
सांस्कृतिक संकल्पना के रूप में हुआ है। इसकी संरचना की सूक्ष्मता के अवबोधार्थ गम्भीर शोध 
अपेक्षित है। विद्वानों की सामान्य धारणा के अनुसार वैदिक यज्ञ आधिभौतिक, आधिदेविक ओर 
आध्यात्मिक-तीनों रूपों में ग्रहणीय हे। यज्ञप्रक्रिया ही सृष्टि की उत्पति और स्थिति का आधार है। 
यह वह विधि हे, जिससे प्रकृति ओर प्राकृतिक जगत्‌ में आवश्यक सन्तुलन बना रहता है। प्राकृतिक 
यज्ञ तो विश्व में प्रतिक्षण चलता है। इसीलिए यजुर्वेद ओर अथर्ववेद में यज्ञ को सृष्टिचक्र या विश्व 
की नाभि कहा गया है।' इसी प्रक्रिया को स्पष्ट करते हुए ऋग्वेद में कहा गया है कि यज्ञ के द्वारा 
इुलोक को प्रसन्न किया जाता है ओर द्युलोक वर्षा के द्वारा पृथ्वी को तृप्त करता हे। यज्ञ से मेघ 
बनते हैं ओर मेघ से वर्षा होती हे। आदान-प्रदान, स्वाहा, समर्पण आदि यज्ञ की मूल भावनाएँ हें। 


'यज्ञ' शब्द की उत्पत्ति यज्‌ धातु से की जाती है, जिसके तीन अर्थ हैं-देवपूजा, संगतिकरण 
और दान। अतः परमेश्वर और प्राकृतिक तत्वों की पूजा, विविध कार्यों की सिद्धि के लिए 
अग्न्यादिक पदार्थों का संयोजन ओर विद्वानों या परमात्मा से संयोग तथा प्राणिमात्र के कल्याण के 
लिए स्वार्थरहित समर्पण यज्ञ के व्यापक त्रिविध अर्थ हैं- 


तदनुसार यज्ञ वह शुभ कर्म हे- जो प्राणिमात्र के कल्याण के लिए किया जाता है। यह 
परिभाषा द्राह्मणग्रन्थों और कल्पसाहित्य में वर्णित द्रव्ययज्ञ पर घटित नहीं होती है। कात्यायन श्रौतसूत्र 
के अनुसार द्रव्ययज्ञ की परिभाषा है-'वह यज्ञ जिसमें देवता को उद्दिष्ट करके किसी पदार्थ का त्याग 
किया जाता है। यज्ञ की परिकल्पना ऋग्वेद-संहिता में अपने सम्पूर्ण रूप में प्राप्त होती है। वहाँ वह 
सृष्टि यज्ञों से अधिकांशतया सम्बद्ध है। अनन्तर वैदिक ग्रन्थों में द्रव्य यज्ञों के रूप में उसका विस्तार 
होता गया हे। युधिष्ठिर मीमांसक का कथन उल्लेखनीय है-“यज्ञ की कल्पना ब्रह्माण्ड और पिण्ड 
की सूक्ष्म रचना का बोध कराने के लिए की गयी है-ब्रह्माण्ड ओर पिण्ड की स्थूल वा सूक्ष्म 
रचना का क्रमश: ज्ञान कराने के लिए अग्निहोत्र, दर्शपोर्णमास और चातुर्मास्य आदि विभिन्न छोटे-मोटे 
यज्ञों की कल्पना की गयी। इसी कल्पना के कारण यज्ञों का नाम 'कल्प' भी है “कल्पनात्‌ 
कल्प:। 


'यज्ञ' की अनेक प्रकार से व्याख्याएँ की गयी हे। इसे श्रुति में सर्वश्रेष्ठ कर्म घोषित किया 


।. अय॑ यज्ञों भुवनस्य नाभि:। ऋग्वेद ।.64.35; यजुर्वेद 23. अयं यज्ञों विश्वस्य भुवनस्थ नाभि:। अथर्ववेद 9.0.4. 
2. भूमि पर्जन्या जिन्वन्ति दिव॑ जिन्वन्त्यग्नय:। ऋग्वेद .64.5।. 
3. युधिष्ठिर मीमांसक, श्रोतयज्ञमीमांसा, सोनीपत, पृ0 ।37-38 

गया हे-“यज्ञो बै श्रेष्ठतमं कर्म।” इसको सम्पूर्ण भुवन में निश्चय ही “ज्येष्ट/ बताया गया है।' 
श्रीमद्धगवद्गीता के अनुसार यज्ञ बहुत “बितत' है, वहाँ अनेक प्रकार के यज्ञ बताए गए हैं।' यज्ञ की 
परिकल्पना वैदिक महर्षियों की सर्वोत्कृष्ट देन हे। इसके विस्तृत पक्ष, विविध आयाम और नाना उद्देश्य 
ही इसकी गरिमा और महिमा के आधार हें। 


यज्ञ की उपयोगिता गरिमा और महिमा के उल्लेख अनेकश: हुए हैं। इसको विभिन्न 
सांसारिक कामनाओं की पूर्ति का मुख्य साधन माना गया है।' दीर्घायु, तेज, ब्रह्मवर्चस्‌, स्वर्ग, श्री, 
यश, पराक्रम, भोजन, पशु, अन्न,” प्रजा,” आदि कामनाओं की पूर्ति यज्ञ से सम्भव है। यज्ञ परम 
शक्ति का स्रोत हे। वह यज्ञकर्ता को समस्त पापों से मुक्त करते हैं।' वेद में प्रजापति के सम्पूर्ण 
कार्य का निर्वाहक यज्ञ को बताया गया है। कोषीतकि-ब्राह्मण में भी मानवीय अंगों को यज्ञांग रूप में 
निरूपित करते हुए यज्ञपुरुष का सविस्तर विवेचन किया गया है।” पुरुषसूक्त में यज्ञ क्रियाओं से 
सृष्टि की उत्पत्ति का प्रतिपादन हुआ है।” अन्य लोकिक कामनाओं की पूर्ति के अतिरिक्त स्वर्ग 
प्राप्ति, शान्ति प्राप्ति, शत्रुनाश, लोकप्राप्ति आदि भी यज्ञों के उद्देश्य कहे गये हें।'“ 


फलाकांक्षा से किये गए यज्ञकर्म द्वारा फल प्राप्ति अवश्यम्भावी हे, तो निष्काम भावना से 
किये गये यज्ञकर्म निःश्रेयस्‌ के साधक हें।' इसीलिए श्रीमद्धगवद्गीता ने यज्ञ को सर्वार्थसिद्धि का 
साधक बताते हुए कहा है कि-एष वोउस्त्विष्टकामधुक।'* यज्ञ की उपयोगिता में बाह्य पर्यावरण के 
प्रदूषण से निदान जितना महत्त्वपूर्ण ऐे, उतने ही उल्लेख्य हैं-उससे सम्भव होने वाले रोगनाशन, 
दीर्घायुष्प और अन्य शारीरिक एवं मानसिक उपलब्धियाँ। यहाँ इस पत्र में वेद की संहिताओं के 
आधार पर केवल यज्ञ के आयु एवं दीर्घायु से सम्बन्ध का अध्ययन ओर विश्लेषण करना अपेक्षित 
है। 


ऋग्वेदीय पुरुषसूक्त के अनुसार यज्ञप्रक्रिया सृष्टि का प्रथम धर्म हे-देवताओं ने यज्ञ के 
सम्पादन द्वारा यज्ञस्वरूप प्रजापति का यजन किया था ओर वे 'धर्म' ही प्रथम हुए थे। आज भी जो 


4 शतपथ ब्रा0 7..5. 

5. यज्ञो वे भुवनेषु ज्येष्ट। कोषीतकिब्राह्मण 25.॥ 

6. श्रीमद्धगवद्गीता 4.24-32 

7. कोषीतकि ब्राह्मण |3.,4.! ,2; ऐतरेयब्राह्मण 25.2. 

8. ऐतरेयब्राह्मण .5. 

9. कोषीतकि ब्राह्मण 4.5. 

]0. ऐतरेयब्राह्मण |7.7. 

।।. कोषीतकि ब्राह्मण 8.7; शतपथ ब्राह्मण 2.3..6. 

2. कोषीतकि ब्राह्मण ।7.7. 

।3. ऋग्वेद 0.90., यजुर्वेद 3], अथर्ववेद 9.6. 

]4. बलवीर आचार्य, ऋग्वेदीय ब्राह्मणों का सांस्कृतिक अध्ययन, दिल्ली, 99] पृ0 235-270 
|5. आद्यादत्त ठाक्र, वेदों में भारतीय संस्कृति, जयपुर, पृ0 297 
॥6 गीता 3.0 

महात्मा उपासक उसी धर्म के अनुसार यज्ञ आदि कर्म करते हैं, वे उसी स्वर्ग को प्राप्त करते हैं 
जिसको प्रथम यज्ञकर्ता देवों ने सुप्राप्त किया था।” ऋग्वेद के मन्त्र में जहाँ यज्ञ की महत्ता स्थापित 
की गई है, वहीं उसको काम्यफल सिद्धि का साधन भी बताया है। इस मन्त्र में यजन साधन और 
यजनीय की तादात्म्य प्रतीति से वेदिक धर्म में आध्यात्मिक उपासना का सूत्रपात हुआ हे, अनन्तर 
आरण्यक, उपनिषद्‌ और गीता में इस विचार का विकास होता गया है। सृष्टि सर्जन कार्य पर यज्ञकर्म 
के आरोपण द्वारा ही ऋग्वेद ने सामान्य जीवन में यज्ञ की प्रधानता निर्दिष्ट की है। 


ऋग्वेदीय ज्ञानसूक्त ने ज्ञान और वाणी के सम्बन्ध पर विचार करते हुए प्रतिपादित किया हे 
कि “धीरजनों ने यज्ञ के द्वारा वाक्‌ के यातव्य पथ को प्राप्त किया, अनन्तर ऋषियों में प्रविष्ट 
उस वाक्‌ को ढूँढ निकाला।' ऋषि प्रदत्त ज्ञान वाणी के माध्यम से यज्ञ के द्वारा ही विद्वानों को 
प्राप्त हो सकता है। 'यज्ञ' ज्ञान और वाक्‌ का सम्बन्ध सेतु जेसा है। अतः ऋग्वेद में यज्ञप्रक्रिया देवों 
ऋषियों और मनुष्यों के मध्य आदान-प्रदान में एक विधान के रूप में परिकल्पनीय रही हे। 
शतपथ-ब्राह्मण के अनुसार देवों के लिए इसकी उत्पति हुई, परन्तु ऋषियों ने अपने तपस्‌ से उसे 
खोज निकाला और मनुष्यों तक फेलाया।” 


ऋग्वेद-संहिता ने यज्ञ से मनुष्य के स्वास्थ्य, नीरोगता और आयु का सम्बन्ध प्रतिपादित 
करते हुए उसे कल्याण मार्ग बताया है। शुक्लयजुर्वेद की घोषणा है कि “कर्मों को करते हुए ही सो 
वर्ष तक जीने की इच्छा करनी चाहिए”" के अनुकूल एक ऋचा में स्पष्ट निर्देश है-'हे मनुष्य 
प्रतिदिन बढ़ता हुआ सौ वर्ष तक-सौ शरद्‌ ऋतु तक जीवित रह। सौ हेमनत और सौ वसन्‍्त ऋतु 
तक जी। इन्द्र, अग्नि, सविता ओर बृहस्पति- ये सब सौ वर्ष की आयु को देने साधन हवि (हविषा) 
से इसकी जीवनी शक्ति पुन: प्रदान करें।”' 'हविष्‌' का शतायुष विशेषण यज्ञ द्वारा दीर्घ आयु प्राप्ति 
के ऋग्वैदिक दृष्टिकोण का प्रमाण हे। 


प्राजापत्य यक्ष्माशन का ऋग्वेदिक सूक्‍त मुख्यतया राजयक्ष्म आदि रोगों से मुक्ति की चर्चा 
कर रहा है, परन्तु सर्वत्र साधन 'हवि' को बताया गया है। इसके “मुज्चामि त्वा हविषा जीवनाय'” 
मन्त्रांश से नीरोगता और दीर्घजीवन के लिए हविरद्रव्य की उपयोगिता से यज्ञ और आयु के अनिवार्य 
सम्बन्ध का तथ्य प्रकट होता है। सूक्‍त के प्रारम्गिक चार मन्त्र अथर्ववेदीय सूक्‍त 3.] में पुनः पठित 
हैं। इन्द्राग्गी, आयुष्य ओर यक्ष्मनाशन को विषयीकृत करने वाले-आठ मन्त्रों के इस सूक्‍त में 'हवन 
से दीर्घ आयुष्य प्राप्ति का निर्देश मिलता है और आरोग्य, बल, दीर्घजीवन की प्राप्ति के लिए यज्ञ 


॥7. यज्ञेन यज्ञमयजन्त देवास्तानि धार्माणि प्रथमान्यासन्‌। ते ह नाक॑ महिमान: सचन्त यत्र पूर्व साध्या: सन्ति देवा:॥ 
ऋग्वेद ॥0॥90। 6 

॥8. यज्ञेन वाच: पदवीयमायन्‌ तामन्वविन्दन्नृषिषु प्रविष्टाम। ऋग्वेद ]0॥7]॥3 

।9. वेदों में भारतीय संस्कृति, आद्यादत्त ठाकुर, पृ० 0 शतपथ ब्रा0 .2.5.26. 

20. कार्वश्नेवेह कर्माणि जिजीविषेच्छतं समा:। यजुर्वेद 40.2 

2]. शत जीव शरदो वर्धमान: शतं हेमन्ताच्छतमु वसन्‍्तान। शतमिन्द्राग्नी सविता बृहस्पति: शतायुषा हविषेमं पुनर्दु:॥ 
ऋग्वेद 0.6.4 

22. ऋग्वेद 0.6.. 

यागों की शक्ति एवं सामर्थ्य की चर्चा की गई है। यजुर्वेद में अग्नि देव से मन, आयु, प्राण, आत्मा, 
चक्षु, श्रोत्र आदि की प्राप्ति की प्रार्थनाओं का निहितार्थ भी यज्ञविधान से इष्ट कामनाओं की पूर्ति का 
विवरण ही है।” इसी का विस्तार उस यजुष्‌ में दिखाई देता है, जहाँ कहा गया है-यज्ञ से आयु की 
वृद्धि हो, यज्ञ से प्राण बलिष्ठ हो, यज्ञ से नेत्र उत्कृष्टता को प्राप्त हों, यज्ञ से श्रोत्र इन्द्रिय उत्कर्षता 
को प्राप्त हो, यज्ञ से वाक्‌ इन्द्रिय उत्कर्ष को प्राप्त हो। मन, आत्मा भी उत्कर्ष को प्राप्त हो। यज्ञ से 
स्वयं प्रकाश परमात्मा प्राप्त हो, यज्ञ से स्वर्ग प्राप्त हो........। '* 


यज्ञ का अग्नि से साक्षात्‌ सम्बन्ध हे। अग्नि तत्त्व की प्रधानता जीवनी शक्ति का सार है 
अत: यज्ञकर्म को शारीरिक, मानसिक और आत्मिक शक्तियों का संपोषक मानना तत्त्वत: वैज्ञानिक 
दृष्टि से प्रेरित विचार हे। वेदिक संहिताओं ने यत्र-तत्र इस तथ्य को विविधतया प्रस्तुत किया है। 
ऋग्वेद के एक मन्त्र में अग्नि को सम्बोधित करते हुए जीवनी शक्ति, सामर्थ्य, पुष्टि ओर इनसे 
समवेत आयुवय का आधार जातवेदस्‌ में प्रतिदिन “समिधाएँ प्रदान करना' कहा गया हे। अथर्ववेद 
में दीर्घायु प्राप्ति के उपायों के प्रकाशक सूकक्‍त प्राप्त होते हें। जिनका देवता 'आयु' है।” जातदेवस्‌ से 
दीर्घायु की कामना की गई है, जिसको एक ओर ज्ञान की सहायता से आयु बढाने का संकेत माना 
जा सकता हे, तो दूसरी ओर जातवेदस्‌ अग्नि के माध्यम से अनुष्ठानादिक क्रियाओं के विधिवत्‌ 
सम्पादन द्वारा आयुष्य लाभ की सम्भावना के अर्थ में ग्रहण किया जा सकता हे। अथर्ववेद के 
उन्नीसवें काण्ड में प्राप्त दीर्घायुत्वण' सूक्‍त का देवता सूर्य है-इसमें सो वर्ष तक देखने, जीवित 
रहने, पुष्ट रहने की कामना व्यक्त की गई है।” यज्ञ की महिमा गाने वाले तीन सूक्‍त अथर्ववेद के 
उन्नीसवें काण्ड में मिलते हें।” एक मन्त्र में इन्द्रिय शक्तियों, प्राण ओर तेज के साथ आयु की 
अविच्छिन्नता के लिए यज्ञ की गरिमा का गुणगान किया गया हे-'मन लगाकर' देवी शक्तियों के 
साथ घी की अविच्छिन्न गति हवि से संवत्सर को बढाती हे। हमारी कान, आँख और प्राण की 
शक्तियाँ अविच्छिन्न रहें, आयु और तेज से हम अविच्छिन्न रहें।'" 

ऋग्वेद-संहिता का मण्डूकसूक्त' एक पर्जन्य सूक्‍त है, जिसमें एक रूपक के माध्यम से 
वर्षकाल आने पर अनुकारिणी वाणी बोलने वाले मण्डूकों की रूपकता ब्रतचारी, तपस्वी ब्राह्मणों से 


23. यजुर्वेद 4.53.63. 

24. आयुर्यज्ञेन कल्पतां प्राणो यज्ञेन कल्पतां चक्षुर्यज्षेन कल्पतां श्रोत्रं यज्ञेन कल्पतां वाग्यम्नेन कल्पतां मनो यज्ञेन 
कल्पतामात्मा यज्ञेन कल्पताम्‌.........। यजुर्वेद 8.29. 

25. स घा यस्ते ददाशति समिधा जातवेदसे। सो अग्ने धत्ते सुवीर्य स पुष्यति॥ ऋग्वेद 3.0.3. 

26. अथर्ववेद 8,।, 2.5.30, 5.28, .35 

27. आयुरस्मै धेहि जातवेद:। अथर्ववेद 2.29.2 

28. पश्येम शरद: शतम्‌। जीवेम शरद: शतम्‌। अथर्ववेद ]9.67.-8 

29. अथर्ववेद ]9., 58, 59 

30. घृतस्य जूति: समना सदेवा संवत्सरं हविषा वर्धयन्ती। श्रोत्रं चक्षु: प्राणो5च्छिन्नो नो अस्त्वच्छिन्ना वयमायुषों वर्चस:॥ 
अथर्ववेद |9.58.] 

3]. ऋग्वेद-संहिता-मण्डूकसूक्त 7.03 

की गयी हे, जो वर्ष पूरा होने पर सोमयाग में यज्ञ करते हुए एक साथ मन्त्रों का उच्चारण करते हें। 
सूक्त के अन्तिम मन्त्र में ऋषि वसिष्ठ की प्रार्थना है कि “गो के समान शब्द करने वाला, अज के 
समान शब्द करने वाला, हरित वर्ण वाला, चितकबरा आदि सभी प्रकार के मण्डूक हमें धन दें और 
“'सहस्रसाव' वर्षा ऋतु आने पर गायों को सैकडों की संख्या में देते हुए हमारी आयु को बढ़ायें।'' 
याज्ञिकों के समकक्ष गुणों ओर कर्म से प्रशंसित मण्डूकों से आयु वृद्धि की कामना इस ऋग्वैदिक 
दृष्टिकोण को अभिव्यक्त कर रही है कि यज्ञ का आयु से निश्चित सम्बन्ध हे ओर विधिपूर्वक किये 
जा रहे यज्ञयागादि आयुष्यलाभ करने में समर्थ हें। 

इस प्रकार हम देखते हैं कि वैदिक मन्त्रों में यक्षत और आयु का सम्बन्ध अनेकश: दर्शाया 
गया है। यज्ञदर्शन और यज्ञविज्ञान की सूक्ष्म मीमांसा वैदिक संहिताओं का विषय नहीं है। पर यज्ञ के 
ज्ञान, प्राण, वाक्‌ और अग्नि से सम्बन्ध की गवेषणा वैदिक मन्त्रों में हुई हे ओर इसी आधार पर 
आयुष्य ओर जीवनीशक्ति की सिद्धि 'यज्ञ' से संयुक्त की गयी है। देवयजनात्मक, समर्पणात्मक, 
संयोगात्मक 'यज्ञ' के संहितागत निर्देशों से स्पष्ट है कि यज्ञों की परम्परा का विकास और अनन्तर 
उसके दार्शनिक एवं आध्यात्मिक स्वरूप का अनुचिन्तन भी वस्तुतः संहिताओं से ही प्रारम्भ हो गया 
था। उसमें परिवर्धन ओर परिवर्तन होते रहे-पर मूलाधार वही रहा। यज्ञों की परम्परा भारतीय चिन्तन 
की सार्वभौम परम्परा है, इसीलिए यज्ञ से आयुस्तत्त्व के सम्बन्ध की स्थापना भी सर्वप्रथम वैदिक 
ऋषियों द्वारा संहिताओं में ही की गयी हे। वेद वाडग्मय में अनन्तर यज्ञविज्ञान के प्रयोजन और उद्देश्य 
में आयुष्य को सर्वोपरि स्थान दिया गया। यजू धातु के तीनो अर्थों में “यज्ञ के स्वरूप' का ग्रहण 
करने पर भी इस उद्देश्य की संगति में विरोध नहीं दिखता है। अत: यजुर्वेद की उक्ति आयुर्यज्ञेन 
कल्पताम्‌ स्वत: प्रमाण है। 


डॉ0 शशि तिवारी 
रीडर, संस्कृत विभाग 
मैत्रेयी कालेज 

(दिल्ली विश्वविद्यालय) 
दिल्ली. 


32. गोमायुरदादजमायुरदात्पृश्निरदादृहरितो नो वसूनि। गवां मण्डूका ददत: शतानि सहस्रसावे प्रतिरन्‍त आयु:॥ ऋग्वेद 7. 
]03.0. 


आयुष्यसम्वर्धने यज्ञस्य महत्त्वम्‌ 


डॉ0 रामकृष्ण शर्मा, 
“यज्ञायाचरत: कर्म समग्र प्रविलीयते' ““यज्ञशिष्टामृतभुजो यान्ति ब्रह्म सनातनम्‌। नायं॑ 
लोकोउस्त्ययज्ञस्य कुतोउन्‍्य कुरुसत्तम' सत्सु  भारतीयचिन्तनाचारपरम्परापरमहाभारतादि- 
ग्रन्थानामीदृग्वचस्सु कस्यापि सश्रद्धस्य बुद्धिमतोी जनस्थ आयुष्यसम्वर्धनप्रसठगे यज्ञाचारं प्रति 
संशीतिलेशो न स्यात। अत्र प्रत्यक्षानुमानाप्तवाक्यानि प्रमाणानि प्रयोक्तुमपि शकक्‍्यन्ते। अथ किक्नाम 
आम्युस्त्वम्‌ू, किज्च यज्ञत्वमिति चेदू-एतीति (गच्छति) आयु:, देवानां पूजनम्‌-सह्ृलतिकरणम्‌ दानज्च 
यज्ञ:। अथात्र प्रतिपाद्यते, यत्‌ यज्ञ: (यजनम्‌) आयुष्यं (आयुष: सम्वर्धनम्‌) प्रति कारणान्तरं अस्ति न 
वा। 
श्रूयते यद्‌ ““यज्ञों वै विष्णु:।' विष्णुरव्यक्ताव्यक्त: विष्णुपदमाकाश:। अत एव यज्ञो ब्रह्म इति 
स्यात्‌। तथैवोच्यते “कर्म ब्रह्मोद्धवं विद्धि ब्रह्माक्षरसमुद्भधवम' अत: यज्ञरूपब्रह्मजन्यत्वान्‌ कर्मण: 
स्वत एवं यज्ञत्वम। श्रीमद्धगवद्गीतानुसारमपि “भूतभावोद्धवकरों विसर्ग: कर्मसंज्ञित:' एतत्‌ 
“अधियज्ञोहमेवात्र देहे' इतिवचो5पि सद्भच्छते। एतावता यज्ञ एव करणीयत्वेन कर्म, धारणीयत्वेन 
धर्म: सुखात्मकत्वात्‌ शर्म इति प्रतिपद्यतेत'े अत एवोक्तम्‌ ““यज्ञार्थात्कर्मणो5न्यत्र लोकोठय 
कर्मबन्धन:।' 


भगवता कृष्णद्वैपायनेन पञ्चसंख्याका: यज्ञा: समुल्लेखायिता:। द्रव्ययज्ञ:, तपोयज्ञ:, योगयज्ञ:, 
स्वाध्याययज्ञ:, ज्ञानयज्ञ:। एतेष्वेव यज्ञेष्वन्तर्भवन्ति हविष्यादिद्रव्यवितरणम्‌, श्रोत्रस्पर्शगन्धादीनां इन्द्रियाणां 
संयमाग्नो हवनम्‌, समस्तानां भोमवेद्युतसोराग्नीनां यमनियमादियोगाडगाचारमाध्यमेन ब्रह्मागगो समसनम्‌ 
(0500० 5प्रगागांडशांणा ० 6४०) परिप्रश्नेनसेवयाब्रह्मचर्य्य्या वा श्रवर्ण, मनन॑ निबोधनज्च, 
पवित्रतमस्य ज्ञानस्य सायुज्याप्ति; '' फांश्लाइथ्यारशांणा ती जातशकवपरभाए & गातिरांत्रपगीरभाणत 
प्रांभ्शाइथा।५ 


एतदतिरिक्तमपि ये शब्दादीन्‌ विषयात्रिन्द्रियाग्नी जुह्ति, बलिवेश्वादिकर्मकुर्वाणा: प्रजातन्तु 
परिपालयन्ति तेषपि यज्ञमेव समाचरन्ति। प्राणस्य अपाने, अपानस्यथ प्राणे वा यद्धवनम्‌ 
प्राणापानगत्यवरोधनम्‌, नियताहारविहारादीनि यज्ञा एव मता शास्तरेष। तथा हि “प्राणएच मे5पानएच में 
यज्ञेन कल्पन्ताम्‌' ““यज्ञेन यज्ञमयजन्त देवास्तानि धर्माणि प्रथमान्यासन्‌' इत्यादीनि वेदवाक्यानि 
भुशं साधयन्ति विश्वयज्ञस्थ चतुरस्रव्यापकताम। एतेनेव उक्त भवति ““ब्रह्मार्पणं ब्रह्महविर्रह्याग्नौ 
ब्रह्मणा हुतम। ब्रहौव तेन गन्तव्यं. ब्रह्मकर्म समाधिनेति' अथ चिरायुषो. यज्ञेन सह क: सम्बन्ध :, 
इति प्रश्ने सति उच्यते अयज्ञस्थ मानवस्य तु सदायुरस्त्येव न हि। तस्य असदायुरित्युच्यते। ““नाय॑ 
लोको5स्त्ययज्ञस्य कुतो5न्य: कुरुसत्तम' इति गीतावचनम्‌। अयज्ञस्थ मानवस्य वु अस्मिन्नपि लोके न 
शुचिता, न स्मितता, न स्वास्थ्यं, नो कीर्ति्न सम्मान:। स तु धृतः शरीरेण मृतों जीवति। किन्नाम 
तादृशस्य चिरययुष्यमू? अत एवं यजुर्वेदस्य नवमाध्यये एकविंशतितमेन मन्त्रण काम्यते “आयुर्यज्ञेन 
कल्पताम्‌ प्राणो यज्ञेन कल्पताम्‌'......... चक्षुरादीनि च। यज्ञाचारानन्तरे याज्षिके: काम्यते; शरद: 


आयुष्यसम्वर्धने यज्ञस्य महत्त्वम्‌ 67 


शतं जीवेम........भूयश्च शरदः शतात्‌॥ तदेव तत्त्वज्ञेन तेन कविना कालिदासेन प्रणीतम्‌ “पत्नी 
सुदक्षिणेत्यासीदध्वरस्थेब दक्षिणा' यज्ञव्रतस्य प्रतिफलं दीक्षा, दीक्षायाश्च दक्षिणा इति वेदवाक्यम्‌। 
एतावता सर्वविधदाक्षिण्यम्‌ सायु:सम्वर्धनं यज्ञस्यैव फलमिति। 

आयुर्वेदग्रन्थरलं॑ चरकसंहिता आयु: सम्वर्धनकारणतया सद्वृत्तमेव प्रस्तोति। देव-गो-ब्राह्मण- 
गुरु-वृद्ध सिद्धाचार्याणामर्चनमू, अतिथीनां पूजनम्‌, मड्भलाचारशीलता, वश्यात्मता, धर्मात्मता, आस्तिकता 
अग्निहोत्रज्व॒ आयुष्कामेन धारणीयानि। अस्नात्वा, अजपित्वा, अहुत्वा कार्याणि नारभेत। तत्रोच्यते:- 
अथाचम्य ॒प्राणानायम्य हुत्वा आत्मानमाशीराशिभिराशंसेत्‌॥। तद्यथा-अग्निर्मे नापगच्छेच्छरीरात। 
वायुर्में प्राणानादधातु। विष्णुमें बलमादधातु। इन्द्रो मे वीर्यम्‌। शिवा मां प्रविशन्त्वाप:। अहं 
ब्रह्मचर्यज्ञानदनमैत्रीकारुण्यहर्ष-उपेक्षा प्रशमपर: स्याम, इति। वस्तुत:, ईदृग यज्ञश्नद्धः, 
यमनियमादिबद्ध:, सदाचारवृद्ध: शतं समायुषा न वियुज्यते। 

भारतीयवाडममये यज्ञस्य पर्यायत्वेन सज्चिता: प्रायश: सर्व एव शब्दा, सव:, अध्वर:, याग:, 
सप्ततन्तुड, मख:, क्रतुरादये: ऐहिकसुखसम्प्राप्तिव्याख्यातृतयेव। स्वर्गादि सुख सन्दर्शका: सन्ति। 
आयुष्यन्तु यज्ञानां प्रथथ एव कल्प:। अत एवं आयु: सम्वर्धनप्रक्रियायां उपर्युक्ता: यज्ञा एवं प्रथमा 
क्रिया। 


डॉ0 रामकृष्ण शर्मा, 
चिद्विलास, हरिपुरकलां 
जि. देहरादून, उत्तरांचल 


यज्ञ का आयु-सम्वर्धन में महत्त्व 


डॉ0 हरिगोपाल शास्त्री 

“एति इति आयुः' क्षण-प्रतिक्षण, दिन-प्रतिदिन, वर्ष-प्रतिवर्ष क्रम से जो नियमित रूप से 

जीवन चल रहा है, उसे आयु शब्द से जाना जाता हे। श्रीमद्धगवद्गीता के चतुर्थ अध्याय में जहाँ यज्ञो 

की गणना की गई हे, वहीं पर श्रोत्र आदि इन्द्रियों को संयम की अग्नि में, शब्द आदि विषयों को 

इन्द्रियों की अग्नि में हवन करने की गम्भीर चर्चा भी की गई है। इसके मनन से स्पष्ट होता है कि 

झ्ायु की गति स्वयं में एक यज्ञ है। इस यज्ञ में जब जीवन असावधान होता है तो उसकी आयु 

अर्थात्‌ जीवन गति लडखड़ाने लगती है ओर मृत्यु निकट आने लगती है। यह तथ्य स्वयं ही इस 
सिद्धान्त का प्रतिबोधक हे कि आयु सम्वर्धन में यज्ञ ही महत्त्वपूर्ण है। 


वैयाकरणों ने देव पूजा, संगतिकरण ओर दानार्थक यज-धातु से नड॒ प्रत्यय करके यज्ञ शब्द 
सिद्ध किया है। धात्वर्थ के आधार पर यज्ञ शब्द का प्रथम अर्थ देवपूजा है। सब देवों का देव 
परमपिता परमात्मा है, उसकी पूजा करना, उसके बनाये गये वेद का पढ़ना-पढ़ाना और तदनुकूल 
आचरण करना ब्रह्मययज्ञ कहलाता हे। वेदानुकूुल आचरण करना, ईश्वर स्तुति करना, वेद का 
पढ़ना-पढ़ाना आयु सम्वर्धन में विशेष महत्त्व रखता है। ब्रह्म-यज्ञ ज्ञान की प्रथम सीढी हे। पञ्च 
महायज्ञों के अनुष्ठान के विना साधक को सिद्धि प्राप्त नहीं हो सकती है। यज्ञ शुद्धिकारक होने के 
कारण योग के दूसरे अंग नियम से सम्बन्ध रखता है। यम, नियम आसन, प्राणायाम और प्रत्याहार 
इन पाँच योगांगों के अनुष्ठान से ब्रह्मययज्ञ सफल होता है। नित्य होम करके अपने इष्ट को स्मरण किया 
जाता है, इसलिए मोक्षाभिलाषी साधक को नित्य होम करना चाहिए। 

विश्व व्यवस्था के सृक्ष्म पारखी कृष्ण द्वैपायन ने महाभारत के भीष्म पर्व में स्पष्ट किया 
है-““नायं लोकोउ3स्त्ययज्ञस्थ कुतोउन्यः: कुरुसत्तम:।' यज्ञ न करने वाले का यह लोक ही नहीं 
सधता फिर परलोक की तो बात ही क्या है? अतः परमात्मा की प्रसन्नता दीर्घ जीवन की आधारशिला 
हे। 


“अग्निर्वै देवानामवम:' ““अग्रिवैं देवता:' इत्यादि ब्राह्मण वचनों के अनुसार जड़ देवताओं 
में सर्वप्रथम स्थान अग्नि का है। अग्नि में प्रदान की गई हवि का भाग वायु आदि सभी देवताओं को 
प्राप्त हो जाता है। इसलिए सभी कार्यों के प्रारम्भ में अग्निहोत्र करने की परम्परा है। ऐतरेय ब्राह्मण में 
लिखा है-““अग्निर्वे देवानां होता' “अग्नि देवानां गोपा' इस अग्नि की पूजा अग्निहोत्र के द्वारा 
की जाती हे। जाठराग्नि भी इसी अग्नि का स्वरूप है, अत: जाठराग्नि के प्रदीप्त होने से, उसमें किये 
जाने वाले हवि रूपी अन्न से रक्तरस का निर्माण होकर मानव को दीर्घजीवन प्राप्त होता है, ऐसा 
चरक का मानना है, अतः ब्रह्मययज्ञ और देवयज्ञ करने में कोई अवकाश नहीं होता ऐसा मनु का 
विधान है- 


वेदोपकरणे चैव स्वाध्याये चैव नेत्यके। 
नानुरोधो5स्त्यनध्याये होममन्त्रेषु चैव हि। 

नित्य कर्मो में अनध्याय नहीं होता, गीता में श्रीकृष्ण कहते हैं- 
यज्ञदानतपः कर्म न त्याज्यं कार्यमेव तत्‌। 
यज्ञों दानतपश्चैव पावनानि मनीषिणाम्‌॥' 
माता, पिता, गुरु ये तीनों जीवित देवता हैं, ये तीनों ही अपने पुत्र या शिष्य को उत्तम 


उपदेश, उत्तम संस्कार एवं उत्तम विद्या देने के कारण ही देवता कहलाते हें। पुत्र अथवा शिष्य का 
कर्तव्य इनकी सेवा-सुश्रुषा करना है। नीति वाक्य हे- 

अभिवादनशीलस्य नित्य॑ं वृद्धोपसेविन:। 

चत्वारि तस्य वर्धन्ते आयुर्विद्यायशोबलम्‌॥ 

अर्थात्‌ माता, पिता, गुरुजनों की सतत सेवा से आयु, विद्या, यश एवं बल की प्राप्ति होती 

है, यह पितृयज्ञ का महत्त्वपूर्ण एवं प्रत्यक्ष फल है। इसी प्रकार बलिवैश्वदेव यज्ञ में सिद्धान्न का 
पाकाग्नि में होम, दिव्यगुणों के लिए किया जाता है। इस होम के करने से पाकशाला की वायु शुद्ध 
होती हे ओर अनजाने में हुई अदृश्य जीवों की हत्या का प्रतिकार या प्रायश्चित्त होता है। अतिथियज्ञ 
भी अत्यन्त लाभकारी है, क्योंकि जब तक जगत्‌ में उत्तम अतिथि नहीं होते हैं, तब तक उन्नति भी 
नहीं होती। उसके सब देशों में घूमने और सत्योपदेश करने से पाखण्ड की वृद्धि नहीं होती। गृहस्थों 
को सहज भाव से सत्यज्ञान की प्राप्ति होती रहती है। संदेहों की निवृत्ति होने से दृढ़ निश्चय एवं 
निश्चय से सुखप्राप्ति होती हे। अतः ““यज्ञो वै श्रेष्ठतमं कर्म' अर्थात्‌ यज्ञ ही श्रेष्ठठम कर्म हे। 
छान्दोग्य उपनिषद्‌ में “पुरुषो वाव यज्ञ: इत्यादि के द्वारा पुरुषयज्ञ की बहुत सुन्दर व्याख्या की 
गई है, जिसमें आयु के 24 वर्षों को प्रातःसवन, 44 वर्षों को माध्यन्दिन-सवन, 48 वर्षों को 
तृतीय- सवन कहा गया है, अत: 24+44+48 का योग ।॥।6 वर्ष होता है, जो कोई ब्रह्मचारी नियम से 
48 वर्ष का ब्रह्मचर्यात्मक यज्ञानुष्ठान करता है, वह पूर्वोक्त दोनों सवनों का भी वर्ष परिमित फल 
पाता है और वह ॥6 वर्ष की रोग रहित आयु प्राप्त करता है। 


स्वामी दयानन्द सरस्वती ने भी सत्यार्थ प्रकाश और संस्कारविधि में इस पुरुषयज्ञ को उद्धृत 
करके अन्त में लिखा है-सन्तान आप ही आप अखण्डित ब्रह्मचर्य सेवन से तीसरे उत्तम ब्रह्मचर्य का 
सेवन करके पूर्ण अर्थात्‌ चार सौ वर्ष पर्यन्त आयु को बढावे, वैसे तुम भी बढ़ाओ। क्योंकि जो मनुष्य 
इस ब्रह्मचर्य को प्राप्त होकर लोप नहीं करते, वे सब प्रकार के रोगों से रहित होकर धर्म, अर्थ, काम 
और मोक्ष को प्राप्त होते हैं।' 


पूर्व मीमांसा दर्शन, वेदिक वाडःमय तथा निरुक्‍क्त आदि के प्रमाणों के आधार पर यह कहा 
जा सकता है कि यज्ञ की परिभाषा ओर स्वरूप पूर्णतः वैज्ञानिक है। यज्ञ का आयु सम्बर्धन में 
सुनिश्चित योगदान हे। यज्ञ के लिए जहाँ बाह्मशुद्धि की आवश्यकता है, वहीं आन्तरिक शुद्धि भी 


). गीता- 8.।4 
2, छान्दोग्य उपनिषद्‌ में 3-6. 
3. स्वामी दयानन्द सरस्वती, सत्यार्थ प्रकाश और संस्कारविधि। 

अपेक्षित है। 

अपवित्र: पवित्रो वा सर्वावस्थागतो5पि वा। 

यः स्मरेत्‌ पुण्डरीकाक्षं स ब्राह्माभ्यन्तरशुचि:॥ 

चरक के अनुसार स्वास्थ्य और अस्वास्थ्य मन एवं शरीर में रहता है। बाह्मशुचिता का 

सम्बन्ध शरीर से हे और आभ्यन्तर शुचिता का सम्बन्ध मन से है। मन उभयात्मक इन्द्रिय है, यह 
इन्द्रियों के सुख-दुख: के आभास को आत्मा तक पहुँचाता है। ये दोनों स्थितियाँ हमारी आयु की 
क्षीणता और वृद्धि में कारण बनती हें। उक्त मन्त्र में पुण्डकीक शब्द का अर्थ हत्कमल तथा 
ख़हस्रारल कमल हे। इन दो कमल रूपी लोचनों का जो स्मरण करता है उसकी बाह्य अर्थात्‌ 
शारीरिक तथा आशभ्यन्तर अर्थात्‌ मानसिक शुचिता हो जाती है। समस्त यज्ञों के आरम्भ करने का यह 
मन्त्र इस बात का बोधक है कि रोग के आश्रय शरीर तथा मन, जब दोनों ही शुद्ध हो जायेंगे तो 
यज्ञ प्रवर्तन ही रोगों का अवरोध बन जाता है ओर यही आयुसम्वर्धन की भूमिका सिद्ध हो जाती है। 
फलत: यज्ञ-प्रवर्तन, आयु-सम्वर्धन का भी मन्त्र बन जाता है। 


डॉ0 हरिगोपाल शास्त्री 
प्राचार्य 
गुरुकुल महाविद्यालय, ज्वालापुर 


यज्ञ ओर स्वास्थ्य 


प्रो? महावीर 
प्राचीन एवं अर्वाचीन काल में वैदिक विद्वानों, वैज्ञानिकों एवं चिकित्सकों द्वारा किये गए 
अनुसंधान कार्यों से यह सिद्ध हो चुका है कि यज्ञ का मानव जीवन, प्रदूषण निवारण, स्वास्थ्य 
संरक्षण, रोगों के अपाकरण तथा समय-समय पर सन्तुलित वर्षा कराने में अत्यन्त महत्त्वपूर्ण स्थान 
है। कुछ समय पूर्व तक हम अपनी इस अनुपम निधि को विस्मृत कर बेठे थे। सौभाग्य हे इस देश 
का कि युग प्रवर्तक महर्षि दयानन्द सरस्वती ने इस धराधाम पर जन्म लेकर प्राचीन ऋषियों का 
सन्देश पुनः आर्य जाति को दिया। वेद, यज्ञ, धर्म, संस्कृति का वास्तविक स्वरूप प्रतिपादित किया, 
वेदमन्त्रों और मनुस्मृतियों आदि ग्रन्थों के प्रमाण देकर यज्ञ का महत्त्व बताया। तत्पश्चात्‌ अनेक 
विद्वानों ने “यज्ञो बै श्रेष्ठतमं कर्म' को व्यवहार में परिणत कर दिखाया। 
प्रस्तुत लेख में हम स्वास्थ्य के लिए यज्ञ किस प्रकार अमृतोपम है, इस विषय में चिन्तन 
करेंगे। 
यज्ञ (अग्निहोत्र) से वायु का शुद्ध होना ओर सुगन्धि का फैलाना सर्वविदित है। सुगन्ध 
किसे प्रिय नहीं है? देवों को भी सुगन्ध प्रिय है। वृक्ष एवं वनस्पति भी सुगन्ध से प्रेम करते हें। इसमें 
आह्ादकता, प्रसन्नता उत्पन्न करने की सामर्थ्य है। इसमें मन को शान्त एवं स्थिर करने की शक्ति हे। 
मन, बुद्धि, चित्त एवं अहंकार को बाह्य विषयों से हटाकर अन्तर्मुख करने की योग्यता है। ऐसे 
सुरभित वातावरण में साधक अतिशीघ्र ध्यानावस्था को प्राप्त हो जाता हे। 


यज्ञ द्वारा प्रकृति का कण-कण प्रभावित होता है। सर्वत्र सुगन्ध व्याप्त हो जाती हे। जेसे 
वृक्षों ओर लताओं को जल से सींचने पर सम्पूर्ण वृक्ष या लतायें हरे-भरे हो जाते हैं, उसी प्रकार 
यज्ञ, अग्निहोत्रादि करने से सृष्टि के सभी तत्त्वों को नवजीवन प्राप्त होता है, क्योंकि सृष्टि की उत्पत्ति 
यज्ञ से हुई है अथवा यह कहा जा सकता हे कि सृष्टि उत्पत्ति और स्थिति स्वयं परमपिता परमात्मा 
का महान्‌ यज्ञ हे। यह यज्ञ निरन्तर चल रहा हे। पुरुष सूक्‍त में सृष्टि-यज्ञ का हृदयग्राही आलंकारिक 
वर्णन किया गया हे। 


यत्पुरुषेण हविषा देवा यज्ञमतन्वत। 

बसन्तो5स्यासीदाज्यं ग्रीष्म इध्म: शरद्धवि:॥ 
यज्ञ से विचारों का शोधन 

यज्ञ से सुरभित वैदिक मन्त्रों की मधुर ध्वनि से पावित वातावरण में सद्विचारों का स्वतः 

उच्छलन होता हे, जिस प्रकार यज्ञाग्नि में सुगन्धित पदार्थ का होम करने से वायुमण्डल शुद्ध होता है 
उसी प्रकार विचार भी शुद्ध होते हैं। महर्षि दयानन्द सरस्वती द्वारा प्रतिपादित यज्ञपद्धति में सर्वप्रथम 
ईश्वर-स्तुति-प्रार्थनीपासना मन्त्रों में 'विश्वानि देव सवितर्दुरितानि परासुब। यद्धद्रं तन्न आसुब' मन्त्र 
में दुर्गुण, दुर्व्यसनों को दूर करने और जो कल्याणकारक गुण, कर्म स्वभाव हैं, उन्हें प्राप्त कराने की 

प्रार्था की गई है। यज्ञ से दूषित विचार दूर होते हैं ओर कल्याणकारी विचार चहूँ ओर से प्राप्त होते 
हैं। यज्ञ से “तन्मे मन: शिव संकल्पमस्तु' की प्रार्थना साकार होने लगती है। यज्ञकर्ता का मन सदैव 
कल्याणकारी संकल्प से परिपूर्ण रहता हे। 


वायु का औषधीकरण 

ऋग्वेद में प्रार्था की गई है “बात आवतु भेषजम्‌” अर्थात्‌ औषधयुक्त वायु चारों ओर 
प्रवाहित हो। वायु को भेषजयुक्त अथवा ओषधियुक्त बनाने का सबसे सुगम एवं सशक्त मार्ग है-यज्ञ। 
मानव के जीवन में वायु का महत्त्व खाद्य पदार्थों से भी अधिक है। वायु अनेक प्रकार की गेसों का 
सम्मिश्रण हे। नाइट्रोजज ओर ऑक्सीजन इसमें प्रमुख है। अप्राकृतिक रूप से इसे दूषित कर दिये जाने 
पर यह वायु मनुष्य के अस्तित्व के लिए कष्टदायक बन जाता हे। वायु प्रदूषण से संसार विषाक्त हो 
जाता हे। 


यह सर्वविदित हे कि पृथ्वी सूर्य की परिक्रमा करती है और इसके साथ ही वह अपनी धुरी 
पर भी चक्कर काटती है। उसके साथ हवाएँ बहती हैं और वायुमण्डल भी घूमता है। वायु में 
घुलकर विषाक्त धूम्र सारी पृथ्वी के वायुमण्डल को प्रभावित करता है। इसका समाधान यज्ञविधान में 
ही निहित है। यज्ञाग्नि में सुगन्धित, ओषधरूप द्रव्यों की हवि प्रदान करने से निकलने वाले सृक्ष्म 
धूप्र परमाणु प्रदूषित कार्बन परमाणुओं में प्रवेश कर उन्हें शुद्ध तत्त्व रूप में परिवर्तित कर देते हैं। 
यज्ञीय धूम्र में वायु के विषेले तत्त्वो को नष्ट करने की विलक्षण क्षमता हे। अथर्ववेद में कहा 
है- “वायु अन्तरिक्षस्याधिपति:।" 

यज्ञ से वायु शुद्ध होकर औषधि रूप हो जाती है। वायुमण्डल के प्रदूषित होने से प्राकृतिक 
सन्तुलन बिगड़ता हे। दुर्भिक्ष, अतिवृष्टि, अनावृष्टि, महामारियों का उद्रेक, भूकम्प जैसी दुर्घटनाओं से 
प्रकृति का बिगड़ा हुआ सन्तुलन बहुत कष्टप्रद होता है, इसका समाधान यज्ञ है। यज्ञ में यदि गोघृत 
का प्रयोग हो तो वह अत्यधिक कल्याणकारी हेता है। गोघृत में अनेक विशेषताएँ हैं। यह विष 
विनाशक होता है। जब किसी को सर्पदंश हो जाता है तो उसको गोघृत पिलाया जाता है, जिससे 
विष नष्ट होकर जीवन मिलता है। इसी प्रकार विषाक्त वायुमण्डल का विष भी गोघृत से यज्ञ करने 
पर सरलता से नष्ट हो जाता है। कहा भी है-घृतमेव आयु:, आयुरेव घृतम। 


यज्ञ की सुरभि से परिपूर्ण वायु नासिका रन्ध्रों से प्रवेश करके वक्षस्थल में फुफ्फुसों फेफडों 
में प्रवेश करती हे तो अन्दर के छोटे-छोटे वायु कोशों में वायु के भर जाने पर अन्दर का अशुद्ध 
भाग शुद्ध हो जाता हे। 


यज्ञ से रोग प्रतिरोधक क्षमता:- 
ऋषियों ने गोघृत के अतिरिक्त रोगनाशक पदार्थों की आहुति का निर्देश दिया है जो बहुत 

लाभकारी होता है। यदि किसी को कोई विशेष प्रकार का रोग नहीं है जिसके निवारक पदार्थों की 
हवि दी जा रही है तो भी विशेष प्रकार का लाभ होता है। उस यज्ञ से जुड़े हुए व्यक्तियों को रोग 
प्रतिरोधक शक्ति प्राप्त हो जाती है, जिससे उन पर रोग आसानी से आक्रमण नहीं कर सकते। 
यज्ञकर्ताओं की दिनचर्या नियमित होती है। वे समय पर जागते और समय पर शयन करते हैं। इससे 
भी स्वास्थ्य की रक्षा होती है। 


यज्ञ से चिकित्सा:- 


प्रतिदिन यज्ञ द्वारा वायु, जल, ध्वनि, पृथ्वी आदि के प्रदूषण-निवारण के साथ-साथ मन्त्रोक्त 
मधुर अमृतोपदेशों से मन, बुद्धि, चित्त आदि के दोषों को दूर कर देने पर मानव स्वस्थ जीवन प्राप्त 
करता ही हेै। दुर्भाग्य से कभी कोई रोग आक्रमण कर भी देता है तो उसकी चिकित्सा भी यकज्ञ द्वारा 
जितनी प्रभावी और सरल रूप से सम्भव हे, वेसी किसी अन्य चिकित्सा-पद्धति द्वारा नहीं हो 
सकती। यजुर्वेद में जहाँ सैकड़ों कामनाओं की पूर्ति यज्ञ द्वारा वाज्छित हे, वहाँ “अयक्ष्मं च मे, 
अनामयच्च मे, जीवातुश्च मे, दीर्घायुत्व च मे, यज्ेन कल्पताम्‌” के द्वारा प्रार्था की गई है कि 
यज्ञ से मेरे यक्ष्मादि रोग दूर हो। अथर्ववेद में कहा गया है-“मुज्चामि त्वा हविषा 
जीवनायकमज्ञातयक्ष्मादुत राजयक्ष्मात्‌” अर्थत्‌ मैं तुझ रोगी को जीवन प्रदान करने के लिए ज्ञात 
और अज्ञात बडे राजयक्ष्मादि रोगों को यज्ञ में हवि प्रदानकर रोगमुक्त करता हूँ। इसका अभिप्राय यह 
है कि प्रकट या अप्रकट तथा सूक्ष्मातिसूक्ष्म रोगों से मुक्ति प्रदान करने का प्रबलतम साधन यज्ञ है। 
अथर्ववेद में अनेक प्रकार क॑ रोगोत्पादक कृमियों का वर्णन आता है। वहाँ इनका यातुधान, क्रव्याद, 
पिशाच, रक्ष आदि नामों से उल्लेख किया गया है। इनसे मानव को अपनी रक्षा करना आवश्यक 
होता है। इसलिए इन्हें रक्ष: या राक्षस कहते हैं। अग्नि में कृमविनाशक औषधियों की आहुति देकर 
इन रोगकृमियों को नष्ट कर यज्ञ द्वारा रोगों से बचा जा सकता हे। अथर्ववेद में मन्त्र कहते हें कि 
अग्नि में हवि, रोगकृमियों को उसी प्रकार दूर बहा ले जाती हे, जिस प्रकार पानी झाग को। 

इदं हविर्यावुधानान्‌ नदीफेनमिवावहत्‌।' 

यज्ञ के आरोग्यर्वधक और रोग निवारक गुणों का वर्णन करने वाले अनेक मन्त्र वेदों में देखे 
जा सकते हें। जेसे शरीर पुष्टिवर्धक, दीर्घायु की कामना वाले पुत्रकामानार्थ समग्र व्यक्तित्व विकास 
हेतु यज्ञीय ऊर्जा की प्राप्ति हेतु ऋग्वेद के दशम मण्डल में यज्ञाग्नि द्वारा गर्भदोषों के निवारण की 


3 यजु08.6. 

बात कहीं गई है। अथर्ववेद में भी इस प्रकार के उल्लेख प्राप्त होते हैं। यथा- 
ब्रह्मणाग्नि: संविदानो रक्षोहा बाधतामित:। 
अमीवा यस्ते गर्भ दुर्णामा योनिमाशये॥ 
चिकित्सा विज्ञान का एक महत्त्वपूर्ण सिद्धान्त यह है कि रोग के आ जाने पर उसकी 
चिकित्सा करने की अपेक्षा ऐसे उपाय किये जाने चाहिए कि जिससे रोग को शरीर में प्रवेश का 
अवसर ही प्राप्त न हो। यदि मनुष्य अपना आहार, विहार, आचार-विचार, सुव्यवस्थित एवं मर्यादित 
'खे, नित्यप्रति ब्रह्मययज्ञ द्वारा मन, चित्त, बुद्धि और इन्द्रियों को पवित्र रखे और प्रतिदिन देवयज्ञ 
(अग्निहोत्र) द्वारा आन्तरिक ओर बाह्य प्रदूषणों को दूर रखे तो स्वस्थ रहते हुए वेदमाता के सन्देश 
आयुर्यज्ञेन कल्पताम्‌' अर्थात्‌ 00 वर्ष की आयु के संकल्प को साकार कर सकता है। 
हमारे प्रात: स्मरणीय ऋषियों ने यज्ञ के विषय में विस्तृत चिन्तन किया है। यज्ञ को सम्पूर्ण 
चिकित्सा-पद्धति के रूप में प्रस्तुत किया हे। किन वक्षों की समिधाएँ किस ऋतु में या किस रोग के 
लिए प्रयुक्त की जायें? हवन-सामग्री में कौन-कौन से पदार्थ डाले जायें? किन विशेष रोगों के लिए 
किस प्रकार की विशिष्ट हवन-सामग्री का प्रयोग करना लाभप्रद होता है? इन विषयों में आयुर्वेद के 
ग्रन्थों में विस्तार से वर्णन किया गया है। 


समिधाएँ:- 

यज्ञ के लिए आम, पीपल, गूलर, बेल, ढाक आदि क॑ पुराने पेड़ की सूखी लकडी लेनी 
चाहिए। चन्दन, देवदारु आदि सुगन्धित लकडियों का प्रयोग भी उपयुक्त होता है। 
हवन-सामग्री:- 

चन्दन, इलायची, जायफल, जावित्री, केसर, गिलोय, अगर, तगर, असगन्ध, वंशलोचन, 
गुग्गुल, लोंग, ब्राह्मी पुनर्नवा, जीवन्ती, कचूर, छारछबीली, शतावरी, खस, कपूर, कचरी, बच, 
कमलगट्टा, शीतल चीनी, तालीस पत्र, नागकेशर, रास्ना, आँवला, दालचीनी, जटामासी, इन्द्रजो, 
छोहारा, मुनक्का, नारियलगिरि, चिरोंजी, किशमिश। 

उपर्युक्त सामग्री के पदार्थ समान भाग के रूप में प्रयुक्त किये जाने चाहिए, किन्तु बहुत 
मूल्यवान्‌ होने के कारण केशर वंशलोचन आदि की मात्रा न्‍्यून भी हो सकती हे। 


आयुर्वेद ग्रन्थों में यज्ञोपचार में प्रयुक्त होने वाली ओषधियाँ इस प्रकार परिगणित की गई 

हैं:-. मण्डूकपर्णी 2. ब्राह्मी 3. इन्द्रायण जड़ी 4. शतावरी 5. असगन्ध 6. विधारा 7. शालपर्णी 8. 
मकोय 9. अडूसा 0. गुलाब फूल ॥]. तगर 2. वंशलोचन ]3. रास्ना 4. पण्डरी ।5. क्षीर 
काकौली 6. मुनक्का !7. बड़ी इलायची ॥8. गोखरू 9. तालमखाना 20. जटामासी 2. बादाम 
22. बड़ी हरड़ 23. जायफल 24. छोटी पीपल 25. आँवला 26. गिलोय 27. चीड बुरादा 28. 
जीवन्ती 29. पुनर्नवा 30. चन्दन 3. केशर 32. पित्त पापड़ा 33. कपूर 34. गुग्गुल 35. अगर 36. 
पानडी 37. नागेन्द्रवामड़ी 38. मोथा 39. चीता 40. लोंग। 


हमारे ऋषि-मुनि साक्षात्कृतरर्भा ओर उच्चकोटि के वैज्ञानिक थे। पदार्थ-विज्ञान से लेकर 

चेतना के विभिन्न घटकों का गहन शोध उनके द्वारा सम्पन्न होता रहा है। यज्ञ इन ऋषियों के शोध 

का अनुपम उपहार है। इस शोध प्रक्रिया द्वारा यज्ञ-चिकित्सा पूर्ण रूप में विकसित हुई हे। यह एक 

समग्र जीवन-पद्धति है, जिसके स्मरणपूर्वक अपनाने वाला सदैव स्वस्थ, प्रसन्न, तेजस्वी, यशस्वी, 
होता हुआ दीर्घायु प्राप्त करता है। 

प्रो0 महावीर 

प्रोफेसर संस्कृत विभाग, 


गुरुकुल काँगडी वि0 वि0 


यज्ञ-चिकित्सा 


डॉ0 देवेन्द्र शर्मा 
आधुनिक विज्ञान एवं चिकित्सा-विज्ञान के युग में मनष्य जैसे-जैसे उन्नति करता जा रहा हे, 
और भौतिक सुख सुविधा-सम्पन्न होकर प्रकृति से दूर होता जा रहा है, वैसे-वैसे वह अनेक भयंकर 
रोगों यथा केंसर, एड्स डाइबिटीज रक्तचाप आदि रोगों का शिकार होता जा रहा है। मेडीकल साइन्स 
में जिस अनुपात से नये-नये आविष्कार हो रहे हैं, उसी अनुपात में रोगों का हास होना चाहिए। 
परन्तु उसी अनुपात में वृद्धि हो रही है ओर आज का चिकित्सा-विज्ञान उपर्युक्त रोगों के मूल कारणों 
के हटाने में न केवल असफल है, वरन्‌ दूर करने के लिए किये गए उपायों से रोगों के और अधिक 
जीर्ण होने में योगदान कर रहा है, सिवाय शल्य-चिकित्सा सम्बन्धी समस्याओं के। अत: आज की 
आवश्यकता है एक ओषधरहित अचूक एवं सर्व सुलभ चिकित्सा की जिसका नाम हे-यज्ञ-चिकित्सा। 
यद्यपि यह चिकित्सा-पद्धति कोई नई नहीं है, परन्तु इस पर अत्यन्त कम ध्यान दिया गया हे 
ओर इसका अभी तक वैज्ञानिक आधार पर परीक्षण नहीं हुआ है, जबकि इससे सम्बन्धित प्रचुर 
सामग्री वेदों में उपलब्ध है। अत: मानवजीवन पर इसका प्रभाव एवं रोगों के उपचारार्थ प्रयोग आज 
विश्व के लिए अत्यन्त आवश्यक है। एतदर्थ मेंने अपने चिकित्सालय में विभिन्न रोगों के उपचार में 
यज्ञ के जो प्रयोग किये हैं, उनका और इस यज्ञ का रोगों के समूल उपचार में योगदान इन दोनों का 
वर्णन करना मेरे इस लेख का उद्देश्य है। 


(१) त्वक्‌ रोग ( जैसे-सोराइसिस ( /28049&$ ), एकक्‍्जीमा एवं यक्ष्मा तथा दमा रोग) 
न त॑ यक्ष्मा अरुन्धते नैनं शपथो अश्नुते। 
यं भेषजस्य गुल्गुलो: सुरभिर्गन्धो अशनुते॥' 
अर्थ-गुग्गुल औषधि की उत्तम गन्ध जिस रोगी को प्राप्त होती हे उसको रोग नहीं फंसाते 
हैं। उसका स्पृश्य रोग नहीं प्राप्त होता है। 
उपर्युक्त मन्त्र में गुग्गुल की गन्ध देकर रोगी को स्वस्थ बनाने का आदेश है जो कि अग्नि 
में डालकर प्रयोग किया जाता है। इस मन्त्र में वर्णित विधि का मैंने अपने चिकित्सालय में अनेकों 
रोगियों पर सफल प्रयोग किया है। यज्ञ में प्रयुक्त गुग्गुल का प्रभाव वायु द्वारा रोगी के श्वास नलियों 
से फेफडों में पहुँचकर कफ आदि दोषों को स्थानच्युत कर देता है ओर रोग के कौटाणुओं को बाहर 
लाकर नष्ट करता है, रक्त को शुद्ध करता है। इस प्रकार इस गुग्गुल सहित सामग्री का एक जीवन 
शक्तिप्रद रसायन की तरह रोगियों पर प्रभाव पड़ता है। प्रमाण के लिए कुछ रोगियों के नाम- 
(१ )श्रीमती सुशीला देवी (55 वर्ष) (फरीदपुर) अमरोहा। रोग-सोराइसिस (28 वर्ष 
पुरानी) अवधि-25-9-96 से 22-0-96 तक उपचार। परिणाम-पूर्ण सफल फोन 


]. अथर्व.-9.38. | 

नं-955922-245308 
(२) डॉ0 अमर चन्द खण्डेलवाल, मथुरा (50 वर्ष)। रोग-दमा अवधि-8-।2-2000 से 
2]-0-0। तक उपचार। परिणाम-पूर्ण सफलता। फोन नं-0565-2402302 
(२) उन्माद ( 75१ & प5८९-३ ) रोग- 
त्वया पूर्वमर्थर्वाणो जषघ्नू रक्षांस्योषधे 
त्वया जघान कश्यपस्त्वया कण्वो अगस्त्य:॥'" 
अर्थ-हे ओषधे! तेरे द्वारा स्थिर चित्तवाले मनोवैज्ञानिक जन (चिकित्सक) राक्षसों का जिनसे 
अपनी रक्षा करनी चाहिए ऐसे रुधिर पीने वाले जन्तुओं कृमियों को उनके आक्रमण और प्रभाव से 
पूर्व ही नष्ट करते हैं तथा तेरे द्वारा विशेष सूक्ष्मदर्शी तथा तेरे द्वारा मेधावी चिकित्सक और वृक्षों और 
ओषधियों का संग्रह करने वाला केमिस्ट भी नष्ट करता हे। 
इस रोग में हींग, सरसों, तुलसी, गुग्गुल, भिलावा आदि गन्ध वाली वस्तुओं से यज्ञ करने से 
उन्माद, मिर्गी, हिस्टीरिया आदि मात्र सात दिन में लगभग चले जाते हैं। प्रमाण स्वरूप कुछ रोगियों 
के नाम यहाँ दे रहा हूँ - 


(१) सुरेश चन्द शर्मा पुत्र श्री प्यारेलाल शर्मा, ग्राम-सिवार, जिला-मथुरा। 
फोन-0565-2462562 रोग-दोरे। रोग अवधि-2-08-2000 से 27-08-2000 परिणाम-पूर्ण 
सफलता। 


(२) पूनम (डॉली) पुत्री श्री डी.पी. चौहान, ग्राम+पो0-साथा (कासिमपुर पावरहाउस), 
जिला-अलीगढ़, फोन-9557], 2483347, रोग-हिस्टीरिया, एपेन्डिक्स।, रोग अवधि-30-05-99 से 
[0-06-99, परिणाम-पूर्ण सफलता 
(३) गर्भदोष निवारण: ( पफल ('प्रा€ "गरशित। ) 

ब्रह्मणाग्नि संविदानो रक्षोहा बाधतामित:। 
अमीवा यस्ते गर्भ दुर्णामा योनिमाशये।।* 

अर्थ-हे नारी! जो बुरे नाम वाला रोगकृमि व रोग तेरे गर्भ में या योनि में प्रविष्ट हो गया है 
तो उसे वेदमन्त्र से युक्त कृमिविनाशक यज्ञाग्नि यहाँ से दूर कर दे। 

इस रोग में यज्ञ सामग्री (सामान्य) में विशेष रूप से अपामार्ग (चिरचिटा) वच, पिंग (प्रिय 
बाँसुरा) गुग्गुल, किशमिश, गिलोय आदि का प्रयोग किया जाता है। 


यदि इससें महिला रोगी पथ्य रखते हुए ऋतुकाल में गर्भाधान करे तो गर्भदोष दूर होकर 
उचित समय सन्तान प्राप्त होती है। प्रमाण स्वरूप कुछ सफल रोगियों का विवरण- 


2. अथर्ववेद 4.37.. 
3, अथर्ववेद 20.96.] | 

(१) गुडडी पत्ली श्री ज्ञान सिंह, ग्राम+पो0 बाद, जिला-मथुरा, जिसे विवाह के 20 वर्ष 
पश्चात्‌ सन्‍्तानप्राप्ति। 


(२) श्रीमती गायत्री पत्नी श्री विजेन्द्र सिंह रोग-सन्तान न होना, गर्भपात होना चिकित्सा 
अवधि-2 माह परिणम--पुत्र प्राप्ति। 
अत: जिन स्त्रियों में गर्भ ठहरने ही नहीं पाता या ठहरकर 2-3 महीने बाद गिर जाता हे, 
या प्रसव हो भी जाये तो रोगाक्रान्‍्त होकर शिशु शीघ्र मर जाता है। ऐसी स्त्रियाँ हवि चिकित्सा से 
लाभ प्राप्त कर सकती हैं। ऐसा वेद का आशय है यथा- 
यस्ते हन्ति पतयन्तं निषत्स्नुं यः सरीसृपम्‌। 
जात॑ यस्ते जिघांसति तमितो नाशयामसि॥* 


(४ ) ज्वयर चिकित्सा (९एश 7€व्रताशा( ) 

यज्ञाग्नि द्वारा ज्वर के सहकारी कास, शिर पीड़ा, अंगों का टूटना आदि भी दूर हो सकते हें। 
यह अथर्ववेद .2 तथा 5.22 सुकतों से ज्ञात होता है- 

अड्जे-अड्रे शोचिषा शिश्रियाणं नमस्यन्तस्त्वा हविषा विधेम। 

अद्डान्त्समद्भान्‌ हविषा विधेम यो अग्रभात्‌ पर्वास्या ग्रभीता॥'" 

अर्थ-हे ज्वर! अंग-अंग में ताप के साथ व्याप्त हुए-हुए तेरा हवि द्वारा अग्निहोत्र करते हुए 
हम प्रतिकार करें। अंगों को जकड़ने वाले जिस ज्वर ने इस मनुष्य के अंगों को जकड़ लिया है 
उसके लिए हवि द्वारा पकड़ने वाले पाशों को तैयार करें। 

सामग्री के सामान्य घटक के साथ अतिरिक्त रूप से मुनक्का, किशमिश, गिलोय, भिलावा, 
अपामार्ग, गुग्गुल की मात्रा आनुपतिक दृष्टिकोण से मिलाकर यज्ञसामग्री तैयार की जाती है ओर जहाँ 
पर नित्यप्रति यज्ञ इस हवि द्वारा किया जाता है। वहाँ मलेरिया के लिए अर्थात्‌ मच्छः आदि 
कीटाणुयुक्त वातावरण शुद्ध होकर ज्वर रोधी वातावरण बनता हे। 

टायफाइड बुखार के लिए किसमिश मिलाकर यज्ञ सामग्री से यज्ञ करके बिगड़े हुए 
टायफाइड हमने उपने चिकित्सालय में ठीक किये हें। प्रमाण स्वरूप कुछ सफल रोगियों का 
विवरण- 

(१. ) डॉ0 मैत्रेयी (32 वर्ष) (अध्यापिका उजीना (नूँह)) जिला-गुड़गाँव, रोग-टायफाइड, 
अवधि-] मास, परिणाम-पूर्ण सफलता, फोन-94|603388 

२. कु0 चंचल (]8 वर्ष) पिता श्री डॉ0 अमरचन्द, कठूमर (अलवर) राज0, 
रोग-टायफाइड दौरे, अवधि-॥ मास, परिणाम-सफलता। 

अब हम रोग निवारणार्थ वेदों से कुछ मन्त्र उद्धत करते हैं-जिनमें यज्ञ द्वारा रोग दूर करने 


4. अथर्ववेद 20.96.।3. 
5. अथर्ववेद .2.2. 

की अत्यन्त महिमा वर्णित हैं- 
यथा वृत्र इमा आपस्तस्तम्भ विश्वधा यती:। 
एवा ते अग्निना यक्ष्मं वैश्वानरेण वारये॥' 


अर्थ-जेसे बॉध चारों ओर जाने वाले इन जलों को रोक लेता है, वेसे ही सर्वजन हितकारी 
यज्ञाग्नि द्वारा तेरे रोग को मैं फेलने से रोक लेता हूँ। 


आ ते प्राणं सुवामसि परा यक्ष्मं सुवामि ते। 

आयुरनों विश्वतो दधदयमग्निर्वरेण्य:॥" 

अर्थ-हे रोगी। तेरे अन्दर प्राण को हम प्रेरित कर देते हैं। वह तेरे रोग को दूर कर देता हे। 
यह वरणीय श्रेष्ठ यज्ञाग्नि हम को सर्वत्र दीर्घायुष्य प्रदान करे। 

अनाधृष्यो जातवेदा अमर्त्यों विराडग्ने क्षत्रभूद्‌ दीदिहीह। 

विश्वा अमीवा: प्रमुञ्चन्‌ मानुषीमि: शिवाभिरद्य परि पाहि नो गयम्‌॥* 


अर्थ-हे यज्ञाग्नि! तू अपराजेय, उत्पन्न पदार्थों का प्रकाशक, विशेष तेजस्वी, रोगत्राणकारी बल 
को धारण कराने वाला होता हुआ यहाँ हमारे घरों में प्रज्वलित हो। सब रोगों को छुडाता हुआ तू 
आज मनुष्यों का कल्याण करने वाली सुखदायक रक्षाओं से हमारे घर की रक्षा कर। 


उपसंहार 

हस प्रकार शास्त्रीय प्रमाणों से एवं स्वयं किए गये यज्ञ-चिकित्सा के प्रयोगों के आधार पर 
हमने यह प्रतिपादित करने का यत्न किया है कि यज्ञ द्वारा समस्त रोगों का निवारण सम्भव हे। किस 
रोग में किन पदार्थों की हवि देनी चाहिए, यह भी संक्षेप में प्रस्तुत करने का प्रयास किया है लेकिन 

इस क्षेत्र में अभी और अनुसन्धान अपेक्षित है। 
डॉ0 देवेन्द्र शर्मा 
ग्राम-बाद, मथुरा 
फोन-0565-243]886 


6. अथर्य 6/85/3 

7. अथर्ववेद 7/53/6 

8. अथर्व, 7/84/] 

9, डॉ0 रामनाथ वेदालंकार, यज्ञ-मीमांसा पृष्ठ 68 से साभार उद्धृत है। 


यौनजनित रोग में यज्ञ की भूमिका 


डॉ. एस. के. पाठक एवं श्रीमती सुनीता पाठक 
वर्तमान वैज्ञानिक युग में यज्ञोपैथी एक सम्पूर्ण चिकित्सा-पद्धति के रूप में स्थापित हो चुकी 
है। इस पद्धति से न केवल शारीरिक-मानसिक व्याधियों का उपचार होता है, शरीर में प्रतिरोधात्मक 
शक्ति में वृद्धि होती है, अपितु बहुत से असाध्य रोगों से मुक्ति भी प्राप्त होती हे। 
यज्ञ-चिकित्सा द्वारा संक्रमण जन्य बीमारियों जेसे क्षय रोग, चेचक, प्लेग, योन संक्रमित रोगों 
का उपचार सरलतापूर्वक, सक्षम तरीके से किया जा सकता है। यह पद्धति अन्य चिकित्सा-पद्धतियों 
जैसे आयुर्वेदिक, होमियोपेथिक, एलोपैथिक, यूनानी आदि की अपेक्षा अधिक कारगर, सुरक्षित एवं 
हानिरहित है। 


विश्व की युवा पीढ़ी इस भौतिकतावादी समय में असाध्य योनजनित रोगों से ग्रसित होती जा 
रही है। इस रोग से बचने के लिए यज्ञ-चिकित्सा सक्षम है। प्रस्तुत शोधपत्र कुछ यौनरोग जैसे उपदंश 
एवं सूजाक के निदान की व्याख्या करता है। 


चिकित्सा-विज्ञान में गुप्तांग रोगों को वेनेरियल डिसिजेज या सेक्सुअली ट्रासमिटेड डिसिजेस 
(570)) कहते है, यह रोग विभिन्न सूक्ष्म जीवों द्वारा फैलते हैं। सूजाक भी (गोनेरिया) एवं उपदंश 
(सिफलिस) जीवाणुजन्य रोग एवं गुप्तरोग है। 


यज्ञ द्वारा उपचार 

यज्ञोपैथी (यज्ञोपचार) से रोग को नियन्त्रित एवं उसे समूल नष्ट किया जा सकता है। इस 
पद्धति से इलाज करने पर उसके दुष्प्रभाव (साइड इफेक्ट) नहीं होते और जीवनशक्ति एवं प्रतिरोधी 
क्षमता का विकास भी होता हेै। यज्ञोपैथी से उपचार के समय रोगी के समीप उपस्थित मनुष्य भी 
जीवनी शक्ति संवर्द्धस यज्ञीय ऊर्जा से परोक्ष रूप से लाभान्वित होते हैं। यज्ञोपैथी द्वारा उपचार हेतु 
हवन-सामग्री में लगभग 60 वनोषधियाँ मिलाई जाती हैं;- 

(।) रसौत, (2) आक-मूल, (3) चित्रक, (4) शरपुंखा, (5) पाठा, (6) दारुहल्दी, 
(7) नीम छाल, (8) अपराजिता पञ्चाग, (9) चोप चीनी, (॥0) कनेर-मूल, () अरणी, (।2) 
अनंतमूल, (3) स्वर्णक्षीरी-मूल, (4) गुलबास के पत्ते, (5) काले धतूरे की जड़, (6) चमेली 
के पत्ते, (।7) श्वेत गुडहल की जड़, (8) कत्था, (9) सुपारी, (20) मंजीष्ठ, (2।) चिरायता, 
(22) मकोय पत्ते, (23) कनेर मूल, (24) शीतल चीनी, (25) लोंग, (26) त्रिफला, (27) 
कांटा चौलाई, (28) दूर्वा-मूल, (29) गिलोय, (30) शीशम की छाल, (3।) विलायती बबूल के 
पत्ते, (32) कसौदी के पत्ते, (33) लाल एवं श्वेत चन्दन, (34) कडुई तोरई के बीज, (35) 
गूगल, (36) जायफल, (37) पर्णबीज, (38) बरगद की जड़ एवं पत्ते, (39) दालचीनी, (40) 
अजमाद, (4]) सूरजन-मीठा, (42) अपामार्ग, (43) खुरासानी अजवायन, (44) गांवजवां, (45) 
जायफल, (46) छिरेंट की जड़, (47) विजयसार, (48) बबूल के फूल, (49) कतीरा, (50) 
सारिवा, (5) तुलसी, (52) काली मिर्च, (53) भृंगराज, (54) तालमखाना, (55) मुनक्का, 

(56) सौंफ, (57) अकरकरा, (58) नागरमोथा, (59) इन्द्रयण-मूल, (60) सनाय। 

सभी 60 वनोषधियाँ बराबर मात्रा में मिलाकर विशेष हवन-सामग्री तैयार करते हैं। इस 
विशेष हवन-सामग्री में समान मात्रा में सामान्य हवन-सामग्री मिलाकर चिकित्सकीय हवन-सामग्री 
तैयार करते हैं। इस चिकित्सकीय हवन-सामग्री से सूर्योदय एवं सूर्यास्त के समय सूर्य गायत्री मन्त्र के 
द्वारा हवन-सामग्री की 24-24 आहुतियाँ देने पर रोगी को अधिक लाभ प्राप्त होता है। हवन के लिये 
पलाश, आम या गूलर की समिधा का प्रयोग करना चाहिए। आहुति देने का मन्त्र निम्न हे-ऊँ 
भूर्भुव:ः स्व:। भास्कराय विडाहे, दिवाकराय धीमहि। तन्न:ः सूर्य: प्रचोदयात्‌। 


यज्ञोपचार के साथ-साथ 60 वनोषधियाँ की समान मात्रा लेकर जोकुट चूर्ण पीस-कूट कर 
तैयार कर इस पावडर की 30 ग्राम मात्रा को रात्रि में आधा लीटर पानी में भिगो देते हैं। प्रात: इसका 
काढ़ा (क्वाथ) बनाकर आधीमात्रा सुबह एवं आधी मात्रा शाम को रोगी द्वारा पीने पर उसे शीघ्र 
स्वास्थ्य लाभ प्राप्त होता है। पुराने उपदंश रोग में सत्यानाशी (स्वर्णक्षीरी) के रस के बराबर शहद 
मिलाकर नित्य खाली पेट सेवन करने पर रोगी को आराम मिलता है। 


पथ्य एवं अपथ्य 

उपदंश से ग्रसित मनुष्य को यज्ञोपैथी चिकित्सा के समय निम्न सामग्री के सेवन से बचना 
चाहिए :- 

ठण्डे पानी से स्नान, ठण्डे पेय, खट्टे एवं अम्लीय पदार्थ, फ्रिज का पानी, गुड, मद्यपान, 
दिन में सोना, भारी एवं गरिष्ठ पदार्थ, नमक, अत्यधिक परिश्रम, स्त्री प्रसंग (सम्भोग)। 

उपदंश रोगी का यज्ञोपचार के साथ-साथ काढा एवं सत्यानाशी के रस का सेवन करने पर 


यह रोग समूल नष्ट हो जाता हे तथा रोगी शारीरिक एवं मानसिक दोनों रूप से स्वस्थ होकर 
आनन्दमय जीवन व्यतीत कर अपना विकास कर सकता हे। 


सूजाक ( गोनोरिया ) 

सूजाक योनरोगों में प्रमुख संक्रामक रोग है। आयुर्वेद में इसको पूयमेह, वब्रणमेह, ओपसर्गिक 
मेह, आगन्तुकमेह आदि नामों से जाना जाता है। यह रोग स्वच्छन्द एवं असुरक्षित यौन संबंध के 
कारण फेलता है तथा इससे स्त्री-पुरुष दोनों ही ग्रसित होते हैं। विश्व में इस रोग से ग्रसित व्यक्तियों 
की संख्या, प्रतिदिन बढ़ती जाती है। किशोर इस रोग के अधिक शिकार होते हैं। सूजाक रोग 
गोनोकोकस नामक जीवाणु जिसे नाइसेरिया गोनोरी कहते हैं, के द्वारा फैलता है। 


लक्षण: - 
इस रोग के जीवाणु शरीर में मूत्र जनन मार्ग एवं मल द्वार की त्वचा से प्रवेश कर मूत्रजनन 


तन्त्र तथा श्वेतरक्‍्त कणिकाओं पर आक्रमण करते हैं। समय पर चिकित्सा के अभाव में अपना 
विषैला प्रभाव निम्न अंगों/तन्त्र पर डालते हैं- 


(।) मूत्रनलिका (2) वृषण (3) शुक्रवाहिकाओं (4) गर्भाशय ग्रीवा। विषेले प्रभाव के 
कारण जलन, पेशाब का बार-बार आना (मूत्र कृच्छ), मवाद निकलना, सूजन आदि लक्षण दृष्टिगोचर 

होते हैं। गोनोकोकस जीवाणु से दूषित हाथ के नेत्र कान आदि आंगों पर स्पर्श से क्रमश: नेत्राभिष्यन्द 
तथा नासाशोथ हो जाता है। 


उपचार: - 
एलापेथी में इस रोग के इलाज हेतु पेनिसिलीन, स्ट्रेप्टोमाइसिन, टेट्रासाइक्लिन, सल्फोनामाइड 
आदि एंटीबायोटिक दवाइयों का उपयोग किया जाता हे। आयुर्वेद चिकित्सा में ““विषस्य 
विषमौषधम्‌' के सिद्धान्त पर इलाज किया जाता हे। शास्त्रों में उल्लेख हे- 
औपदंशिकसौजाका ब्रणा विषसमुद्धवा:। 
"७ विषजातो यथा कीटो विषेणैव विपद्यते॥ 
इस रोग का इलाज परम विष जैसे संखिया (रोमल) पारा (रसकपूर) से किया जाता हे। 
यज्ञोपैथी द्वारा सोजक के जीवाणुओं को बड़ी सरलतापूर्वक नष्ट किया जा सकता है। यज्ञोपचार के 


उपयोग से रोगोपचार के साथ प्राणशक्ति (जीवनीशक्ति) में वृद्धि तथा अन्य दुष्प्रभावों से रक्षा भी 
सम्भव हे। 


सूजाक के इलाज हेतु विशेष हवन-सामग्री तैयार करने के लिए निम्नानुसार वनोषधियों का 
उपयोग किया जाता है। 


(]) गोक्षुरू (गोगरु), (2) रसौत, (3) सौंफ, (4) अनंतमूल, (5) कमरकस, (6) 
कालीमिर्च, (7) अपराजिता पंचागं, (8) कलारा, (9) पीपल की छाल, (]0) अपामार्ग, () 
चोपचीनी, (।2) इमली की छाल, (3) कंघी (अतिबला पंचांग), (4) अरिमेद विलायती बबूल 
के पत्ते, (5) माजूफल, (6) मुलहठी, (7) नीम छाल, (8) आम छाल, (।9) आँवला, 
(20) बल (खिरेंटी) के बीज, (2]) सफेद चन्दन, (22) हरड, (23) कत्था, (24) गावजवाँ, 
(25) शीशम, (26) चीड का गोंद (गन्ध कबरोजा), (27) छोटी इलायची, (28) शीतल चीनी 
(कंबाव चीनी), (29) कांटा चौलाई की जड़, (30) दारुहलदी, (3]) अवासा, (32) शतावर, 
(33) तृण पञ्चमूल (कुश, कोस, खस, ईख, शरंकडे की जड़), (34) शरपुंखा, (35) मेंहदी के 
पत्ते, (36) रेवंद चीनी, (37) सत्यानाशी जड़ (स्वर्णक्षीरी), (38) सुरंजान, (39) शतावर, (40) 
दुग्धिका, (4]) सेमर का गोंद (मोचरस), (42) सालवृक्ष छाल, (43) इन्द्र जो, (44) मंजीष्, 
(45) बिधारा। 

उपर्युक्त सभी वनौषधियों की समान मात्रा लेकर उनका जौकूट पाउडर बना कर, उसमें 
सामान्य हवन-सामग्री की बराबर मात्रा मिलायें। इस यज्ञ में आम या पलाश की समिधा उपयोग में 
लाई जाती है। हवन प्रतिदिन प्रात: “सूर्य गायत्री मन्त्र' की 24 या 5] या ॥08 आहुतियाँ रोग की 
स्थिति अनुसार दी जानी चाहियें। रोगी को हवन के साथ काढ़ा (क्वाथ) का सेवन अधिक 
लाभकारी होता है तथा इससे चिकित्सा काल को कम किया जा सकता है। काढा बनाने के लिए 
विशेष हवन-सामग्री की वनौषधियों में रसौत, कत्था, मोचरस, कतीरा और गन्ध विरोजा वर्जित हें, 
शेष वनोषधियों को जोौकुट पाउडर में मिलाकर उसमें से 5 से 0 चम्मच पाउडर को आधा लीटर 
पानी में रात भर भिगोकर सुबह आँच पर पकाना चाहिए। 25 मि.ली. शेष रहने पर उसे ठंढा होने 

के पश्चात्‌ छानकर रोगी को सुबह एवं शाम पिलाते रहना चाहिए। 
पथ्य:- 


रोगी को यज्ञोपैथी से उपचार तथा क्वाथ सेवन के समय खान-पान का विशेष परहेज करना 
चाहिए साथ ही नीरोगी होने तक स्त्री सम्भोग (संसर्ग) से बचना चाहिए। चिकित्सा अवधि में कठिन 
परिश्रम, घोड़े की सवारी, साईकिल चलाना आदि वर्जित है। मद्यपान, गरम मसाले, खट्टे पदार्थ, 
मांस-मछली कॉफी का सेवन भी निषिद्ध है। रोगी को शीघ्र पचने वाले आहार जैसे पालक, हरी 


शाक, बथुआ, दलिया, मूंगदाल, गाय का दूध, नारियल के पानी का सेवन शीघ्र लाभान्वित होने में 
हितकारी है। 


ग्रन्थ ;- 
]. यज्ञ का ज्ञान विज्ञान: द्वारा बह्मवर्चस, अखण्ड ज्योति संस्थान, मथुरा। 
2. अख्ण्ड ज्योति: नवम्बर एवं दिसम्बर 03 अंक। 
एस. के. पाठक एवं श्रीमती सुनीता पाठक 
शासकीय होल्कर विज्ञान महाविद्यालय, इन्दोर 
शासकीय स्नातकोत्तर महाविद्यालय, महू 


यज्ञ से मधुमेह-चिकित्सा 


डॉ. देवराज खन्‍ना एवं डॉ. नवनीत 
आदि काल से लेकर वर्तमान काल तक कोई समय ऐसा नहीं मिलता किसी न जब किसी 
रूप में अग्निहोत्र न किया जाता रहा हो। वेदों यज्ञ की महिमा को विस्तार से प्रतिपादित किया हे। 
अग्निहोत्र से लम्बी आयु, उत्तम स्वास्थ्य आदि सम्बन्धी ऋचायें वेदों में वर्णित हैं। अग्निहोत्र से 
विविध रोगों को नष्ट करने का उपाय आयुर्वेद में भेषज सामग्री द्वारा दिया गया है। महर्षि चरक ने 
“मी औषधीय धूम लेने की बात कही है। “आत्मवान्‌ धूमयो भवेत्‌' अर्थात्‌ आत्मवान्‌ बनने के लिये 
ओषधीय धूम ग्रहण करें। “पीतमात्रे धूमे प्रशान्तिं लभते जरास्य' अर्थात्‌ ओषधीय धूम लेने से 
मनुष्य शरीर के रोगों का नाश होता हे। 
यहाँ ओषधीय धूम को तम्बाकू, गांजा, चरस आदि के नशे के रूप में नहीं ग्रहण करना 
चाहिये, बल्कि यह भेषज्य-यज्ञ की ओर संकेत हे। 
भेषज्य-यज्ञ से ही आरोग्य लाभ होने के साथ-साथ सौ वर्ष तक जीने की बात अथर्ववेद ने 
कही हे। 
सहसाक्षेण शतवीरयेण शतायुषा हविषाहार्षमेनम। 
इन्द्रो यथेनं शरदो नयात्यति विश्वस्थ दुरितस्य पारम॥' 
' अर्थात्‌ हजारों शक्तियों से युक्त, सो वर्ष की आयु देने वाले इस यज्ञ द्वारा रोगी को मौत के 
पंजे से बचाता हूँ। परमात्मा इसे (मनुष्य को) समस्त पापों तथा रोगों से मुक्त करें। 
यज्ञोपेथी (भैषज्य-यज्ञ) द्वारा विभिन्न रोगों जैसे क्षय रोग, उन्माद, ज्वर तथा पीतरोग 
([9७१0॥0०८) आदि को समाप्त किया जा सकता है। 
गुरुकुल काँगड़ी विश्वविद्यालय में हमने यज्ञोपैथी प्रोजेक्ट पर काम करते हुए मधुमेह के 
रोगियों पर प्रयोग किए। मधुमेह से पीड़ित व्यक्तियों को नित्य प्रात: अग्निहोत्र के लिए निमन्त्रित 
किया गया। इसके पूर्व उनके रक्त शुगर का परीक्षण करवाया गया। फिर प्रत्येक 0 दिन पूर्ण होने 
पर रक्‍त शुगर का परीक्षण करवाया गया। 


उपर्युक्त यज्ञ में प्रयोग में लायी गयी सामग्री का विवरण- 

।. समिधा-पलाश की, 2. गाय का घी, 3. हरड-फल, 4. बेल-फल, 5.गुडमार-पत्तियाँ, 7. 
आँवला-फल, 8. तिल-बीज, 9. गिलोय-पोधा, 0. चन्दनचूरा-लकड़ी, ॥।. जामुन-गुठली, ॥2. 
गूलर-छाल, 3. तुलसी-पत्र, 4. मैथी-बीज, ।5. सदाबहार-पत्तियाँ (सफेद फूल वाली), ॥6. 
गुग्गुल-गोंद, ।7. कपूर-निर्यास (॥%08०)। 


|. अथर्व03.।॥.3. 

सामग्री का वर्गीकरण: 

सामग्री में मिश्रित अधिकांश जड़ी-बूटियों का वैज्ञानिक वर्गीकरण व चित्र नीचे दिए गए हैं। 

प्रथम प्रयोग 0-02-04 को प्रारम्भ किया गया तथा 0-03-04 को समाप्त हुआ। इस 
प्रयोग के अन्तर्गत प्रति ।0-0 दिन पर प्रत्येक रोगी का रक्त परीक्षण किया गया, जिसका विवरण 
तालिका-। व ग्राफ-। में विस्तार से दिया गया हे। जिनके अनुसार प्रथम दोनों व्यक्तियों का रक्त 
का मधुमेह लगभग सामान्य आ गया। जबकि तीसरे मरीज का मधुमेह स्तर कम तो हुआ, लेकिन 
वह पूरी तरह से ठीक नहीं हुआ जिसका कारण था कि वह रोगी निरन्तर प्रयोग में उपस्थित नहीं 


गुरुकुल-शोध- भारती 


रहे अपितु कभी-कभी ही आते थे। तालिका-] 


नवम्बर 2004 

अम्निहोत्र द्वारा मधुमेह पर प्रभाव - 


रोगी का नाम रक्त परीक्षण (भोजनोपरान्त) ड़ 
]0.02.04 20.02.04 0.03.04 


क्ष मद कुम _ आर 
प्रथम दो व्यक्ति निरन्तर आते रहे, जबकि रजत सिन्हा कभी कभी ही यज्ञ में उपस्थित हुए। 
दूसरे प्रयोग के लिए सात व्यक्तियों को चुना गया और यह प्रयोग दि0।0-03-04 से दि030-03-04 
तक यह परीक्षण चला। इसमें भी प्रति दस-दस दिवस के अन्तर से ही प्रत्येक मरीज का रक्त 
परीक्षण करवाया गया ओर प्रयोग के अन्त में पाया गया कि प्रत्येक रोगी का मधुमेह स्तर लगभग 
सामान्य हो गया। (तालिका-2) 





तालिका-२ 
क्र.स. रागा का नाम रक्त पराक्षण ( भाजनापरान्त) 

[0.03.04 20.03.04 30.03.04 
|4. | श्री महेन्द्र कुमार |2 


2 
श्री वी. के. जग्गा ]85 .._]50 
श्री रमेश सिंह ]75 |40 ]25 


उपर्युक्त विवेचन से स्पष्ट हे कि यज्ञ से असाध्य रोगों को चिकित्सा सम्भव है। अत: अब 
समय आ गया है कि हम प्राचीन ऋषि-मुनियों द्वारा प्रदत्त ज्ञान-विज्ञान का दोहन कर मानव के 
आध्यात्मिक, आधिभोतिक ओर आधिदेविक दुःखों का शमन करें। 


डॉ. देवराज खन्‍ना एवं डॉ. नवनीत 
गुरुकुल काँगड़ी विश्वविद्यालय 
हरिद्वार. 


33 

डॉ. सुधा दुबे 

औषधि उपचार में शरीर के विभिन्न अवयवों तक पदार्थ को पहुँचाने का माध्यम रक्त हें। 

रक्त पदार्थ का ठीक तरह परिवहन नहीं कर सकता। फिर भी कठिनाई ओर भी है कि रक्त में रहने 

वाले स्वास्थ्य प्रहरी श्वेत-कण किसी विजातीय पदार्थ को सहन नहीं करते ओर उससे लड़ने मरने 

को उधार खाये बेठे रहते हैं। औषधि जब तक रोग कीटाणुओं पर आक्रमण करने की स्थिति तक 
प्रहँचे, तब तक उसे इन स्वास्थ्य प्रहरियों से ही महाभारत करना पड़ता है। 


यज्ञप्रक्रिया को चिकित्सा प्रयोजन के लिए प्रयुक्त करने पर इस कठिनाई का हल सहज ही 
सम्भव हो जाता है। ओषधि को पेट में पचकर, रक्त में मिलकर, श्रेत प्रहरियों से लड़ने के उपरान्त 
पीड़ित स्थान तक पहुँचाने की लम्बी मंजिल पार नहीं करनी पड़ती, वरन्‌ इस सारे जंजाल से 
बचकर, साँस द्वारा अभीष्ट स्थान तक पहुँचने का एक नया रास्ता मिल जाता है। शरीर शास्त्र के 
विद्यार्थी जानते हैं कि मात्र रक्त ही कोषों की खुराक पूरी नहीं करता, वरन्‌ श्वास द्वारा भी शरीर में 
आहार पहुँचाता हें ओर वह इतना महत्त्वपूर्ण होता है कि इसकी गरिमा मुँह द्वारा खाये ओर पेट द्वारा 
पचाए गये आहार की तुलना में किसी भी प्रकार कम नहीं होती। रक्त की भाँति प्राणवायु भी 
ऑक्सिजन के रूप में समस्त शरीर मे परिभ्रमण करती है। पोषण पहुँचाने ओर गंदगी को बुहारने में 
उसका बहुत बड़ा हाथ है। दृश्य रूप से यह कार्य पाचन ओर रक्तमिश्रण क्रिया द्वारा भी संपन्न होता 
है। ये दोनों ही पद्धतियाँ मिलकर दो पहियों की तरह जीवनरथ को गतिशील बनाये रखती हैं। 


स्वास्थ्य-सुधार और रोगनिवारण की आवश्यकता को पूरा करने के लिए श्रासोच्छस प्रक्रिया 
को अवलम्बन बनाने पर उससे कहीं अधिक लाभ उठाया जा सकता हे, जो रकतमिश्रण पद्धति से 
आमतौर पर काम में लाया जाता है। यह कार्य यज्ञ-चिकित्सा द्वारा सम्पन्न होता हे। इस माध्यम से न 
केवल विषाणुओं से सफलता पूर्वक संघर्ष संभव हो सकता हे, वरन्‌ पोषण की आवश्यकता भी पूरी 
हो सकती है। यज्ञ द्वारा वायुभूत बनाई गई औषधियाँ विषाणुओं से सूक्ष्म होने की विशेषता के कारण 
उन पर आक्रमण करके उन्हें सरलता पूर्वक परास्त कर सकती हैं। पाचन, परिवहन और प्रहरियों से 
उलझने जैसे झंझट मार्ग में नहीं हैं और न विलय का अवरोध ही हे। साँस द्वारा अभीष्ट पदार्थों को 
शरीर के अन्तरंग किसी भी अंग अवयव तक आसानी से पहुँचाया जा सकता है। 


विषाणुओं का मारण जितना आवश्यक हे, उतना ही स्वस्थ कोशिकाओं में समर्थता की 
अभिवृद्धि भी आवश्यक हे। अस्वस्थता का एकमात्र कारण विषाणुओं का आक्रमण ही नहीं होता, 
दूसरा हेतु यह भी है कि सामान्य जीवाणुओं की समर्थता और स्वास्थ्य संरक्षक श्वेत-कणों की प्रखरता 
गड़बड़ा जाती है। इसलिए वे रोगों के प्रवेश को रोकने और प्रविष्ट को निरस्त करने में सफल नहीं 
हो पाते। यदि जीवनीशक्ति की न्यूनता न हो तो न विषाणुओं का शरीर के सुदृढ़ दुर्ग में सहज ही 
प्रवेश हो सकता है और न प्रवेश करने वालों को देर तो ठहरने की सुविधा ही मिल सकती हे। 
दुर्बलता, क्षीणता यदि बढ़ती जाए तो आवश्यक नहीं कि बाहर से ही रोग प्रवेश करें। निरन्तर टूटते 

रहने वाले अपने ही जीवकाषों की लाशें बाहर ढोकर फेंकी जाने पर स्वतः सडने लगती हें और 
उन्हीं का स्वरूप विषाणुओं के रूप में प्रकट होता है। 


गहन अनुसन्धानों के कारण अब यह मान्यता निराधार सिद्ध हो चुकी हे कि विषाणु कहीं 
बाहर से आते हैं और उसके कारण मनुष्य बीमार पड़ता है। बाहर तो हवा, धूल पानी और खाद्य 
पदाथों में सर्वत्र कितनी विषाक्तता भरी पड़ी हे। शरीर को शरीर न छुए यह तो संभव हे, पर नाक 
से निकली हुई साँस का एक दूसरे के शरीर में प्रवेश कर जाने पर प्रतिबन्ध केसे लगाया जा सकता 
है। इस दृष्टि से तो किसी भी व्यक्ति का स्वस्थ रह पाना संभव नहीं होता। क्‍योंकि सभी एक हो, 
वायुमण्डल में श्रांस लेते हैं ओर हर किसी के आस-पास कोई न कोई बीमार व्यक्ति रहता है। रोगों 
की उत्पत्ति बाहर के विषाणुओं से ही नहीं होती, अपितु शरीर में निरन्तर उत्पन्न होते रहने वाला मल 
ठीक तरह से बाहर नहीं निकल पाने पर उसी से विषाणु उत्पन्न होते जाते हें। 


इस नये संशोधन के साथ रोगोपचार का एक पक्ष जहाँ विषाणुओं को मारना है, वहीं 
दुर्बलता को दूर कर सफलता का परिपोषण करना भी है। आधुनिक चिकित्सा-पद्धति का सारा ध्यान 
संहार उपचार पर ही केन्द्रित रहता है। यह एकांगीपन जब तक दूर नहीं किया जाएगा, तब तक 
चिकित्सा-प्रक्रिया अधूरी ही बनी रहेगी। 


यज्ञ-चिकित्सा में ये दोनों ही विशेषतायें विद्यमान हैं। उसके माध्यम से उपयोगी रासायनिक 
पदार्थों को इतना सूक्षम बना दिया जाता है कि वे अपने-अपने उपयुक्त प्रयोजनों को पूरा कर सकें। 
अणुओं में पाया जाने वाला चुम्बकत्व अपनी आवश्यकताएँ पूरी करने के लिए वातावरण में से 
अभीष्ट तत्त्व अनायास ही ग्रहण करता रहता है। यज्ञप्रक्रिया के सहारे वायुभूत रासायनिक पदार्थ शरीर 
के समस्त भीतरी असयवों में अनायास ही जा पहुँचते हें और स्थानीय जीवाणुओं की आवश्यकता 
पूरी करते हैं। पेड आकाश में परिभ्रमण करने वाले बादलों को अपनी ओर खींचते हैं। सशक्त 
वायुभूत रसायन जब शरीर के भीतर पहुँचता है तो वहाँ की आवश्यकता सहज ही पूरी होने लगती 
हे। 


प्रकृति एक ओर तो वस्तुओं का परिवर्तन करने के लिए विनाश व्यवस्था चलाती हे और 
दूसरी ओर अनावश्यक क्षरण रोकने और क्षतिपूर्ति के साधन भी जुटाती है। इसी संतुलन के आधार 
पर सृष्टि क्रम चल रहा हे, अन्यथा विनाश या विकास में से एक के अत्यधिक उग्र हो जाने पर 
एकांगी स्थिति बन जाती और असंतुलन की अराजकता दिखाई देती। रोग कौटक जिस प्रकार स्वस्थ 
जीवाणुओं पर आक्रमण करते हैं, उसी प्रकार उन्हें भी नियन्त्रित करने के लिए वातावरण में 
आवश्यक तत्त्व बने रहते हैं। यज्ञ द्वारा उत्पन्न विशेष गेसों में यह विशेषता रहती है कि वे रोग 
कीटकों पर नभसेना की तरह बरस पडें। रक्त के श्रेत कण जहाँ भूमिगत लड़ाई लड़ते और 
आमने-सामने को गुत्थम-गुत्था करते हैं, वहाँ यज्ञ की वायु, नभ मार्ग से बम गिराने की तरह 
शत्रुसेना को निरस्त करती है। यह उपचार प्राकृतिक परम्परा के अनुसार स्वत: ही सम्पन्न होता रहता 
है। गर्मी के दिनों में सूखी धरती की प्यास शीघ्र ही वर्षा ऋतु को घसीट लाती है। जिस साल गर्मा 
कम पड़ती हे उस साल वर्षा भी कम होती है। यह प्रकृति चक्र हे। बच्चा रोकर माता का ध्यान 
आकर्षित करता है और उससे अपनी क्षुधा के लिए पयपान का अनुदान प्राप्त कर लेता है। ठीक 

इसी प्रकार दुर्बलता ग्रस्त जीवाणु अपने लिए समर्थ परिपोषण की याचना करते हैं। इसकी पूर्ति वे 
रासायनिक पदार्थ करते हें जो यज्ञप्रक्रिया द्वारा वायुभूत होकर जीवाणुओं के निकट जा पहुँचते हैं। 
इस प्रकार संफाई ओर परिपोषण, ध्वंस ओर निर्माण- ये दोनों ही प्रयोजन यज्ञ वायु के द्वारा पूरे होने 
लगते हैं ओर अस्वस्थता का बहुत हद तक समाधान होता है। 


विष कीटकों को मारने के लिए अनेकानेक विशेषताओं से युक्त औषधियाँ निरन्तर बनती 
ओर बढ़ती चली जा रही हैं। यह सभी ऐसी हें तो प्रत्यक्ष स्पर्श के उपरान्त ही अपना प्रभाव आरम्भ 
करती हें। इससे भी सरल तरीका यह है कि विषाणु मारक पदार्थों को वायुभूत बनाकर वहाँ पहुँचा 
दिया जाए, जहाँ संशोधन की आवश्यकता है। फ्रांस के रसायन शास्त्री डा. ट्रिलवर्ड तथा भारत के 
रसायनविद्‌ डा. सत्यप्रकाश (स्वामी सत्यप्रकाशानन्द) ने अपने प्रयोगों से सिद्ध किया है कि लकडी 
जलाने से जो फार्मल्डीहाइड गैसें निकलती हैं, उनमें रोग कौटकों से निपटने की अद्भुत क्षमता रहती 
है। संभवत: भारतीय परम्परा में मृत शरीर को जलाने के पीछे यह दृष्टि भी रही होगी कि निर्जीव 
काया में उत्पन्न होने वाली सडन से वातावरण को विषाक्त होने से बचाने के लिए उसे 
अग्नि-संस्कार द्वारा समाप्त किया जाए। 


सामान्य स्वास्थ्य संवर्धन के लिये यज्ञाग्नि द्वारा वायुभूत बनाए गए पदार्थों का सेवन, मुँह 
द्वारा खाए गए ओर पेट द्वारा पचाए गए पौष्टिक पदार्थों की तुलना में कहीं अधिक लाभदायक सिद्ध 
होता हे। इस प्रकार बीमारियों से लड़गे वाली जीवनीशक्ति को बढ़ाने तथा विषाणुओं के आक्रमण 
को निरस्त करने में भी यज्ञीय ऊर्जा का सफल उपयोग हो सकता हे। स्वास्थ्य रक्षा के अतिरिक्त 
बल बढ़ाने ओर व्यक्तित्व को विकसित करने में समर्थ विचारणाओं तथा भावनाओं का संवर्धन इतना 
बड़ा लाभ हे, जिसे स्वास्थ्य रक्षा से हजार गुना मूल्यवान्‌ और महत्त्वपूर्ण कहा जा सकता है। यज्ञ 
द्वारा रोग निवारण एवं बलवर्धन के अतिरिक्त इसमें शारीरिक, मानसिक एवं आत्तमिक क्षेत्र की सभी 
विकृतियों के निराकरण की पूरी-पूरी सम्भावना सन्निहित है। 


जो भी |/८४४०ाश)॥०॥५ लिये गये उन में क्रोमेटोग्राफ, गल्टभ्चेनल फिसिओग्राफ टोटल 
(.3.0' और 7.ए.२.०0. 9406५ 7२.8.0., ए४्ठ5 आदि टेस्ट ये प्रमाणित करते हैं कि साधक के 
रक्त में जो जेव रासायनिक परिवर्तन हुए उससे उनके ब्लड यूरिया शुगर, कालैस्ट्राल क्रीटीनिन थ्ा॥ 
000५ [.॥॥, और रोगी की प्रतिरोध क्षमता में विशेष अन्तर प्राप्त हुआ हे। 

280-0870, और ४८506 की रीकार्डिंग न्यूरोफिजिओलॉजी की प्रयोगशाला में और 
सायकोमेट्री लेबोरेटरी में लेने के पश्चात्‌ रोगी में लर्निंग पोटेंशियल स्मरणशक्ति, बोद्धिक क्षमता और 
इमोशनल क्रोशेन्ट में जो सुधार होना है। वो यजन के सकारास्मक परिणामों की जानकारी देता है। 
उपर्युक्त सभी प्रयोगों में यजन प्रक्रिया को लगातार 2क माह |2क निश्चित अवधि में करने के 
पश्चात्‌ ही परिणाम प्राप्त हुआ हैं। ये प्रयोग कुछ न्यूरोकेमिस्ट के सहयोग से भी किये गये, जिसके 
फलस्वरूप विभिन्न हार्मोन्स कार्टिसोल, थायराक्सीन,। (प्न, 72 8/8९ आदि की न्यूरोलॉजी की 
लेबोरेटरी। । 


भोपाल गैस ट्रेजडी एवं अग्निहोत्र:-3 दिसम्बर 984 में भोपाल की यूनियन कार्बाईड फेक्ट्री 

में विषाक्त गैस |धा0 जब लीक हो गई थी तो हजारों की संख्या में जनसमुदाय की मृत्यु हो गई 
थी, सैकड़ों को हॉस्पीटलाईज्ड किया था, किन्तु इस करुण कथा के दृष्टा दो ऐसे परिवार भी उसी 
परिसर में मौजूद थे, जिनके घर के सभी सदस्य कुशल थे। ऐसे श्री मोहनलाल कुशवाह और श्री 
एम.एल. राठौर के घर के सभी सदस्य कुशल थे। इन परिवारों में नियमित अग्निहोत्र करने की 
परम्परा थी। ये ऑब्जवेशन यह सिद्ध करती हे कि अग्निहोत्र अत्यन्त गहन प्रदूषण का भी ४॥00९ 
है।' 

शान्तिकूज में भी साधक ओर असाधक दो ग्रुप्स को लेकर कई प्रकार के प्रयोग असाध्य 
रोगों के निवारण के लिये किए जा रहे हैं। जिन्हें ५7७०० के रूप में चुना जाता हे, उन्हें 
०४०शगगाथा$ के दौरान ग्लास चेम्बर से बनी प्रयोगशाला में बैठाया जाता है और यजन की गैस को 
79८ कराया जाता है। एक विशिष्ट अवधि के पश्चात्‌ जब उन साधकों और असाधकों की बॉडी 
और मस्तिष्क की अवस्था का विश्लेषण करवाया जाता है। उपर्युक्त प्रयोगों से प्राप्त परिणामों से यह 
निष्कर्ष निकला कि यजन की निरन्तरता एवं नियमबद्धता से वायरस एवं पेथोजिनिक बैक्टीरिया से 
प्राणिमात्र की प्रतिरक्षात्मक प्रणाली में जेविक ऊर्जा में वृद्धि तो होती ही हे साथ ही मानसिक शान्ति 
एवं भावनात्मक स्थिरता के साथ मस्तिष्क की सृजनशीलता साइकॉलॉजिकल फ्रंट पर प्राप्त होती है। 


यजनपद्धति द्वारा एक नवीन वैज्ञानिक चिकित्सा-प्रणली का विकास हुआ हे। जिसके 
अन्तर्गत भविष्य में ऐलोपैथी, होम्योपैथी, नेचुरोपैथी, क्रोमोपेथी के समान ही यज्ञोपैथी भी 
चिकित्सा-विज्ञान की एक ४(7४०॥४८ 0४००५ सिद्ध होगी। जो कि भोतिक-चिकित्सा के साथ-साथ 
आध्यात्मिक चिकित्सा भी कर पायेगी। 


प्राणशक्ति के स्तर में उन्नति होने पर यजन के बाद जो परिणाम प्राप्त हुए हैं। याजक के 

हाथ का किप्लीयन फोटोेग्राफ के द्वारा मापा जा सका है। यह प्रयोग जर्मनी के डॉ. मालाचियस 
प्मरबिन्जर के द्वारा प्रमाणित किया गया है। [यजन साइटिफिक इन्टरप्रिटेशन] 

डॉ. सुधा दुबे 

प्राध्यापक, प्राणि विज्ञान विभाग 

केलकर विज्ञान महाविद्यालय, इन्दौर 

यज्ञ और चिकित्सा 


श्रीमती डॉ0 प्रमोद बाला मिश्रा, 

भारतीय धर्म एवं संस्कृति का आधार वेद है। वेदों की सम्यूक व्याख्या याज्ञिक परिप्रेक्ष्य में 

ही सम्भव हे। यज्ञ का क्षेत्र अत्यन्त व्यायक हे और वह वैदिक संस्कृति का प्राणतत्त्व है। 

ब्राह्मण-ग्रन्थों में “यज्ञों वै विष्णु:' “प्रजापति वे यज्ञ:' आदि पंक्तियों में विष्णु एवं प्रजापति को 

यज्ञ रूप कहकर उसके महत्त्व का ही उद्घोष किया गया है। वेद, उपनिषद्‌, कल्प, स्मृति, पुराण 

आदि सभी शास्त्रों में यज्ञ का उल्लेख उसकी व्यापकता, लोकप्रियता, सार्वभीमिकता तथा सतत 

गतिशीलता को सूचित करता है। वैदिक वाझुमय में सृष्टि को भी यज्ञ माना गया है। ऋग्वेद के 

प्रसिद्ध पुरुष सूक्‍त में सृष्टि को यज्ञ से उत्पन्न कहा गया है। वहाँ पुरुष के रूपक द्वारा सृष्टि के 
विविध तत्त्वों की उत्पत्ति का वर्णन प्रतीकात्मक शैली में किया गया हे। 


वैदिक साहित्य में विश्व की नियामक शक्ति के रूप में ऋत की कल्पना की गयी है तथा 
ऋत को यज्ञ का स्वरूप मानते हुए यज्ञ को ऋत का कारण कहा गया है। “यज्ञों वे ऋतस्य 
योनि:।' ऋत और यज्ञ के तादात्म्य का कारण सम्भवत: यह हो सकता है कि तत्त्वदर्शी मनीषी 
ऋषियों ने सम्पूर्ण सृष्टि विज्ञान को एक अलोकिक यज्ञ मानकर उसे स्थूल जगत्‌ में यज्ञ के रूप में 
रूपायित करने का प्रयास किया। इस स्थूल यज्ञविधान को परमात्मा के सृष्टियज्ञ का पूरक एवं 
सहयोगी माना। “ऋ गतौ” धातु से निष्पन्न ऋत शब्द सार्वभौम सत्ता की निरन्तर गतिशीलता का 
द्योतक है। इसी ऋत के अनुकरण की चेष्टा को भौतिक धरातल पर यज्ञ कहा जा सकता है। इसके 
माध्यम से वे इस ऋत की धारा को आगे बढाने का प्रयास करते हैं। सृष्टि प्रक्रिया में जो कुछ घटित 
हो रहा है, वह देवी ओर अलोकिक यज्ञ है। उसी को ऋत की संज्ञा दी गयी हे। यह ऋत निरन्तर 
गतिमान्‌ हे। इसीलिए वैदिक ऋषि वरुण से प्रार्थना करते हैं-'मुझसे पाप को रज्जु के समान शिथिल 
करो, जिससे हम तुम्हारी ऋत की धारा को संवर्धित करें। हमारी बुद्धि को वर्धित करते हुए हमारी 
संतति का उच्छेद न करो ओर न ही ऋत अथवा यज्ञ की प्रक्रिया को हिंसित करो।" 

यज्ञ शब्द यज्‌ धातु से निष्पन्न है। यह धातु देवपूजा, संगतिकरण, दान आदि अर्थों में प्रयुक्त 
है। इस धातु से भाव अर्थ में नडः प्रत्यय करके यज्ञ शब्द बनता है। देव शब्द दिवादिगण के दिवु 
धातु से निष्पन्न हे, जो अनेकार्थक है- 'दिवु क्रीडा-विजिगीषा-व्यवहार-चद्युति-स्तुति-मोद-मद 
स्वप्न-कान्ति-गतिषु।' पूजा शब्द वन्दना, अर्चना, श्रद्धा, समर्पण आदि अर्थों का वाचक है। देवपूजा 
का अर्थ हे-बड़ों का आदर-सत्कार, सम्मान, अग्न्यादि देवों को हवि-अर्पण द्वारा तृप्त करना, 
प्रकारान्तर से सम्पूर्ण जीवों तथा वनस्पतियों का कल्याण करना। यज्ञीय आहुतियों द्वारा वायुमण्डल का 
शोधन होने से शुद्ध जल की वृष्टि होती है। संगतिकरण का अभिप्राय सन्तुलन, समन्वय, पदार्थों का 

सम्यक्‌ उपयोग व सत्संग से है। यज्ञ में किन-किन औषधियों का किस-किस ऋतु में होम के लिए 
प्रयोग किया जाए, किन-किन ओषधियों के प्रयोग के क्या-क्या प्रयोजन हैं? यह सब संगतिकरण में 
समाविष्ट किया जा सकता है। दान का अभिप्राय हे-अभिमान की भावना से रहित होकर त्याग करना। 
यज्ञ के द्वारा यज्ञकर्ता हविष्‌ द्रव्यों को प्राणिमात्र के कल्याणार्थ अग्नि में समर्पित करता है। परोपकार 
की भावना से प्रेरित ओर प्रतिदान की भावना से रहित होकर दूसरों को कुछ देना दान है। इन अर्थों 
से स्पष्ट हे कि यज्ञ मानवमात्र के लिए श्रेष्ठ कर्म है। तथा सश्री को इस दिशा में गतिशील होना 
चाहिए। 


वैदिक वाडमय की प्राचीनतम ऋग्वेद-संहिता के प्रथम मन्त्र में यज्ञ शब्द का उल्लेख 
मिलता है-अग्निमीछे पुरोहितम्‌ यज्ञस्य देवमृत्विजम। होतारं रत्नधातमम्‌॥' 

ऋषि दयानन्द ने इस मन्त्र के वेद भाष्य में यज्ञ शब्द के तीन अर्थ किये हैं-. अग्नि से 
लेकर अश्वमेध पर्यन्त यज्ञ, 2. अव्यक्त प्रकृति से लेकर कार्यकारण की संगति से उत्पन्न यह संसार 
ही यज्ञ है। 3. सत्यपूर्ण धर्माचरण, सत्संगति से प्राप्त ज्ञान! इस प्रकार यज्ञ शब्द का अर्थ अत्यन्त 
व्यापक हे। यजुर्वेद के प्रथम मन्त्र में यज्ञ श्रेष्ठटम कर्म कहा गया हे।' 


यज्ञ शब्द वाच्य इन अनेक अर्थों पर दृष्टि निक्षेप कर यह कहा जा सकता है कि यज्ञ के दो 
रूप सम्भव हैं-. शाश्वत कल्याण के लिए, 2. भौतिक सुखसमृद्धि एवं शान्ति के लिए। 
प्रथामावस्था में वह मात्र हविसमर्पण तक सीमित नहीं है, प्रत्युत उसमें आत्म-समर्पण की पुनीत 
भावना निहित है। दूसरी अवस्था में वह मात्र हविष्यादि-समर्पण तक सीमित है। 


मनुष्य को संस्कारित करने के लिए भारतीय संस्कृति में अनेक गृह्य संस्कारों का विधान है। 
इन गृह्य संस्कारों का विशद विवेचन ब्राह्मण-पग्रन्थों एवं गृह्यसूत्रों में मिलता है। सूक्ष्म दृष्टि से विचार 
करने पर यह स्पष्ट प्रतीत होता है। कि गर्भाधान से लेकर मृत्युपर्यन्त जो भी संस्कार वर्णित हैं, उनमें 
किसी न किसी रूप में यज्ञ का विधान हे। पृत्रेष्टि यक्ष हो या नामकरण, यज्ञोपवीत, विवाह आदि 
संस्कारों में किया जाने वाला हवन अथवा मृत्यु के अनन्तर विहित अन्त्येष्टि-सब यज्ञ के विविध रूप 
हैं। यज्ञ एक प्रकार का विज्ञानमय विधान है, जिससे मानव का आध्यात्मिक और भौतिक उत्कर्ष 
होता है। प्राचीन भारतीय वाडमय में वर्णित विभिन्न यज्ञों और उनकी फललबश्रुतियों का समीक्षात्मक 
अध्ययन करने पर स्पष्ट होता हे कि जहाँ कुछ यज्ञ भौतिक सुख-सुविधाओं, धन, ऐश्वर्य, पुत्र, 
आरोग्य आदि की प्राप्ति के लिए हैं, वही कुछ यज्ञविधान आध्यात्मिक उपलब्धियों के साधन हें। 

मानवजीवन की सर्वोत्तम आध्यात्मिक उपलब्धि हे-द्वैत।भान का मिट जाना, आत्मा का 
परमात्मा में विलय होना अर्थात्‌ “अहं ब्रह्मास्मि' की प्रत्यक्षानुभूति करना। यज्ञ की दीर्घकालीन साधना 
से मानव धीरे-धीरे इस पथ पर अग्रसर होता है। भौतिक उपलब्धियों हेतु अनेक काम्येष्टियों का 
विधान श्रोत साहित्य में मिलता है। वैसे तो सामान्य रूप से वेदिक ऋषियों में भोतिक समृद्धि की 

कामना नहीं थी। वे अपने यजमान के मंगल की कामना करते थे, ऐसा “यजमानस्य पशून्‌ पाहि' 
तथा “ता वां वास्तूनि उश्मसि गमध्यै” आदि मन्त्रांशो से स्पष्ट है। वैदिक ऋषियों में स्वस्थ रहने 
तथा शतायु होने की कामना अवश्य व्यापक रूप से देखी जा सकती है। यज्ञ दीर्घायुष्य एवं स्वास्थ्य 
का प्रदाता भी है। सुखी दीर्घ जीवन के प्रसंग में यजुर्वेद में एक स्थान पर स्पष्ट कहा गया है कि 
मनुष्य अग्निहोत्र आदि यज्ञों को नियमित रूप से करने के फलस्वरूप सामान्य सौ वर्ष की आयु की 
अपेक्षा तीन सो वर्षों के सुखपूर्ण आयुष्य को प्राप्त कर सकता है।' अथर्ववेद के एक मन्त्र में स्पष्ट 
रूप से उल्लिखित है-यदि व्यक्ति की जीवनशक्ति क्षीण हो गयी है, मृत्यु निकट आ गयी है, 
शारीरिक अवस्था निराशाजनक है तो यज्ञ उसे मृत्यु से बचाकर पुनः सौ वर्ष की आयु प्रदान करता 
है 
इस प्रकार वैदिक यज्ञ को स्वास्थ्य-संवर्धक और चिकित्सा का श्रेष्ठ एवं सफल साधन भी 

स्वीकार किया जा सकता हे। आचार्यों ने विशेष लक्ष्य की पूर्ति या उपलब्धि के लिए विशेष 
आहुतियों का विधान किया हे। विभिन्न रोगों को दूर करने के लिए तत्तत्‌ रोगनाशक विशिष्ट 
गुणधर्मयुक्त औषधियों की आहुतियों का विधान है। हविरद्रव्यों का मन पर भी प्रभाव होता है। सोम्य 
द्रव्य जेसे घृत, शहद, दुग्ध, शर्करा, सोमलता आदि क्रोध, लोभादि मनोविकारों को दूर करते हें। 
सुगन्धित द्रव्य जैसे चन्दन, केसर, कस्तूरी, देवदार, अगर, तगर, गुग्गुल, राल, लोवान आदि काम, 
मोह आदि मनोविकारों को दूर करते हें। मध्यवर्ति पदार्थ जेसे जो, रक्तचन्दन, खस, पित्तपापडा, 
कमलगद्टा आदि अहंकार को नष्ट करते हैं। इस प्रकार इन हविष्‌ द्रव्यों द्वारा मनोविकारजन्य मानसिक 
व्याधियों का भी दूरीकरण होता है। इतना ही नहीं, मेधा की प्राप्ति हेतु आहुतियों के अग्नि प्रक्षेप का 
निर्देश हमें वैदिक यज्ञों में मिलता है- 

यां मेधां देवगण: पितरश्चोपासते। 

तया मामद्य मेधयाउग्ने मेधाविनं कुरु स्वाहा॥ 

मेधां मे वरुणो दधातु मेधागिन: प्रजापति:। 

मेधामिन्द्रश्च वायुश्च मेधां धाता ददातु मे स्वाहा॥' 

यज्ञों में जो हवनीय द्रव्यों की आहुतियाँ दी जाती हैं, उनसे एवं वेद मन्त्रों के प्रभाव से यज्ञ 

में भाग लेने वाले व्यक्ति एवं परिसरीय वायुमण्डल पर विशेष परिणाम होता है। पाप व ताप-नाश 
होता है, जो कि कर्मज रोगों का हेतु है। यज्ञ से सत्त्वगुण की वृद्धि होती है, जिससे प्रज्ञापपाध कम 
होते हैं। इससे आकाश में अदृश्य विद्युतीय तरंगें निर्मित होकर दूर-दूर तक फेलती हैं, जिनके प्रभाव 
से लोगों के मन से द्वेष, पाप, अनीति, वासना, स्वार्थ परायणता मिट जाती है तथा मानव का 

मानसिक एवं शारीरिक स्वास्थ्य उत्तमोत्तर होता है। 


भारतीय चिकित्सा शास्त्र में रोग-निवारण हेतु अनेक चिकित्सीय पद्धतियों का उल्लेख हे। 
औषधि सेवन, सूँघना, लेप करना घृत व तैल सिद्ध करके मालिश करना, सुई के माध्यम से सीधे 
रक्तवाहनियों में पहुँचाना, अग्नि में डालकर धूमित करना व सेंकना आदि अनेकों चिकित्सा की 
विधियाँ हैं। याज्ञिक चिकित्सा-पद्धति में जिस रोग विशेष को दूर करने के लिए जिस यज्ञ विशेष का 
सम्पादन होता है, उस यज्ञ के हवनीय पदार्थों में उन विशेष द्रव्यों का हवन किया जाता है, जिनका 
प्रयोग उस रोग नाशक ओषधि के रूप में विहित हे। यदि यज्ञ के द्वारा चेचक की चिकित्सा करनी 
हो तो जिन आयुर्वेदीय औषधियों के सेवन से चेचक का विनाश होता है, उन्हीं काष्ठादिक औषधियों 
को यज्ञ सामग्री बनाकर हवन करना चाहिए। जो ओषधि खाने से शरीर के अन्दर प्रविष्ट होकर रोग 
नष्ट करती है, वही यज्ञ के माध्यम से घृत के परमाणुओं से संयुक्त होकर सूक्ष्म गेस बनती है और 
श्वास के द्वारा शरीर में प्रविष्ट होकर तत्काल रक्त से मिलकर रोग का नाश करती है तथा अविलम्ब 
फलदायक होती है। यज्ञ के लिए सुगन्धित, रोगनाशक, पौष्टिक तथा मधुर- चार प्रकार के पदार्थों का 
प्रयोग हवनसामग्री बनाने में होता है। ऋतु देखकर तथा यज्ञ के लक्ष्य को ध्यान में रखकर तदनुकूल 
सामग्री का निर्माण किया जाता है। यज्ञ के माध्यम से सम्पूर्ण वायुमण्डल का शोधन होता है। इसका 
धुआँ रोग के जीवाणुओं को नष्ट करता हे, जेसे- एक रत्ती हींग से संस्कारित सम्पूर्ण दाल पात्र में 
सुवासित हो जाती है, वैसे ही यज्ञीय सूक्ष्म परमाणु वायु तथा आकाश मण्डल को नीरोग, सुवासित 
तथा स्वास्थ्यप्रद बना देने की क्षमता रखते हैं। अग्नि में घृत आदि का प्रयोग करने से विषेले 
कीटाणुओं का विनाश होता है। इसी प्रकार जलती शक्कर में वायु शुद्ध करने की बहुत बडी शक्ति 
विद्यमान हे। 


यज्ञ के लिए जिन वनस्पतियों की समिधाओं को ग्रहण करने का निर्देश धर्मशास्त्रीय ग्रन्थों 
में प्राप्त होता है वे हैं-देवदारु, चन्दन, पलाश, आम्र, पीपल, खदिर आदि। अथर्ववेद के अनुसार ये 
सप्रिधाएँ सर्वविध रोगाणुओं को नष्ट करती हैं। इन सभी वनस्पतियों के आरोग्यवर्धक गुणों का वर्णन 
सुश्रुत, अष्टड्भहददय, भावप्रकाश आदि ग्रन्थों के द्रव्यगुण भाग में विस्तार के साथ किया गया है। अतः 
आरोग्य एवं रोगनिवारण के प्रसंग में उनकी हेतुता पर सन्देह करने का अवकाश ही नहीं है। 
यज्ञ-सम्पादन के लिए जिस शाकल्य (हवन-सामग्री) का प्रयोग किया जाता है, उनमें मुख्यतः तीन 
गुणों वाले द्रव्यों का संग्रह किया जाता है-सुगन्धित, पौष्टिक ओर आरोग्यदायक।” इन तीनों गुणों 
अथवा इनमें से अन्यतम गुण से युक्त प्रत्येक औषधि आरोग्य प्रदान करने वाली है। इन द्र॒व्यों में घृत 
सबसे मुख्य हे। आयुर्वेदशास्त्र के अनुसार घृत बल, वीर्य का उत्पादक तथा पोषक है, रुक्षता नाशक 
होने के कारण वातजन्य रोगों का निवारक और शामक है। जठराग्नि उद्दीपक होने के साथ ही साथ 
यह पित्तनाशक एवं पित्तजनित रोगों को दूर करने वाला है। आयुर्वेदीय ग्रन्थों ने पुरातन गोघृत को 
अमृत कहा हे। द 


अग्निहोत्र में प्रयुक्त मन्त्रों तथा उनसे सम्बद्ध विनियोगों में आरोग्यदायकता का सुस्पष्ट निर्देश 


0. संस्कार विधि-पृ0 20. सम्पादक युधिष्ठिर मीमांसक 

स्थान-स्थान पर मिलता है। उदाहरणार्थ-आश्वलायन गृह्यसूत्र में निर्दिष्ट आचमन मन्त्रों में आचमनीय 
जल के लिए अमृत का उपस्तरण और अमृत का अपिधान विशेषणों का प्रयोग हुआ है।' जिनका 
अर्थ है अमृत का आसन और अमृत का आच्छादन। इससे स्पष्ट हे कि यज्ञ के समय किया जाने 
वाला आचमन आरोग्य के लिए अमृत के समान फलदायी है। आचमन करने के पश्चात्‌ जलसहित 
अंगों का स्पर्श किया जाता है। इस अंगस्पर्श क्रिया में जिन मन्त्रों का विनियोग किया गया हे, उनमें 
यह स्पष्ट संकेत है कि यह क्रिया प्रत्येक इन्द्रिय को अपेक्षित शक्ति से सम्पन्न करती हे।” विश्ष्ट 
संस्कारों में विशेष आहुतियों के लिए प्रयुक्त मन्त्रों में यज्ञाग्नि को पवमान अर्थात्‌ आयुष्य को प्रदान 
करने वाला और सर्वविध रोग आदि से मुक्त रखने वाला बताया गया है।' ऋग्वेद के मन्त्र में यज्ञ 
को सर्वविध सौख्य प्रदान करने वाला कहा गया है।* विवाह-संस्कार के अंगरूप में एक अभ्यातन 
होम का आयोजन किया जाता है, जिसमें अठारह मन्त्रों के द्वारा यज्ञ में आहुतियाँ दी जाती हे। इन 
मन्त्रों में अग्नि, इन्द्र, यम, वायु, सूर्य, चन्द्रमा आदि को अपना रक्षक मानकर स्मरण किया गया है।' 
अभ्यातन होम के अनन्तर इसी संस्कार में आठ विशिष्ट आज्याहुतियों का विधान है। इस समय प्रयुक्त 
मन्त्रों में पत्नी को मृत्यु के बन्धन से सुरक्षित रखने, उसकी रक्षा करने, पुत्र-पोत्रादि से युक्त होने 
तथा सन्‍्तानहीनता आदि विविध रोगों से मुक्त करने की कामना का संकेत प्राप्त होता है। विवाह के 
समय पत्नी-पति के आयुष्य ओर कुटुम्ब की समृद्धि के लिए लाजा होम करती हे। 


अधर्ववेद में ऐसा उल्लेख हे कि घृत की आहुति समस्त शारीरिक रोगों को दूर करने में 
सक्षम है।'” यहाँ यह भी संकेत है कि गण्डमाला जैसे दुःसाध्य रोग विधिपूर्वक यज्ञ करने से ठीक हो 
जाते हैं।' “यज्ञ शाकल्य के उपादान द्रव्यों में गुग्गुल अन्यतम है। अथर्ववेद के अनुसार यज्ञ में प्रयुक्त 
गुग्गुल की सुगन्धि से धातुवेषम्य अथवा शाप इत्यादि से उत्पन्न भयानक रोग भी सहज भाव से नष्ट 
हो जाते हें। 

विभिन्न ओषधियों व वृक्षों के काष्ठ की समिधा प्रज्बलित करने से अनेकानेक असाध्य एवं 
कष्टप्रद रोगों की चिकित्सा का उल्लेख अथर्ववेद में मिलता है। अथर्व संहिता के छठे काण्ड के 
पच्चीसवें सूक्त के एक मन्त्र में स्पष्टरूप से वरण वृक्ष को राज्यक्ष्म रोग का नाशक कहा गया है। 
वेद में वरण नाम से उल्लिखित वनस्पति को संस्कृत भाषा में वरुण कहा गया है। वरुण वक्ष के 
उपयोग से यक्ष्मा रोग दूर होता है। इसको हिन्दी में विलि वृक्ष कहते हैं। इसके गुणों का उल्लेख इस 
प्रकार मिलता है- 


।]. अमृतोपस्तरणमसि, अमृतापिधानमसि। आश्वलायन गृद्यसूत्र-/24/!2, 2. 
।2. पारस्कर गुृह्मसूत्र-/3/25. 

3. ऋ0 9/66/9. ३७ भूर्भुव: स्व:। अग्न आयूंषि पवस आ ............. । 

[4. ऋ0 4//5. वीहि मृत्ठीक॑ सु हवो न एधि। 

]5. मन्त्र ब्राह्मण-..4 

6. पारस्कर गृह्मसूत्र-.6.2. 

[7. अथर्व0 6.32.. 

।8, अथर्व0 6.83.2-4. 


यज्ञ और चिकित्सा 97 


वरुण: पित्तलो मेदो श्लेष्मकृच्छाश्ममारुतान। 
निहन्ति गुल्मवातादीन्‌ क्रिमीश्चोष्णाग्निदीपनम्‌। 
कषायो मधुरस्तिक्त: कटुको रूक्षको लघु:। 
यह वरुण ओषधि रक्तदोष, शिरस्थानीय वातदोष दूर करने वाली है। यह कटु, उष्ण, स्निग्ध 
तथा आग्नेय गुणयुक्‍्त हे। श्लेष्मा, वातदोष, गुल्म, वातरक्त तथा कृमिदोष आदि को दूर करने वाली 
है। इस वरुण वृक्ष की समिधा के प्रयोग से राज्यक्ष्मा रोगी के सम्पूर्ण शरीरांगों से यक्ष्मा रोग दूर हो 
जाता है। 
अड्जेअड्डे लोम्निलोम्नि यस्ते पर्वणिपर्वणि। 
यक्ष्मं त्वचस्यं ते वयं कश्यपस्य वीबहेण विष्वञ्यं वि वृहामसि॥**" 
इसी प्रकार यज्ञीय आहुतियों से विष के प्रभाव को भी शान्त किया जा सकता हे- 
इयं वीरुन्मधुजाता मधुश्चुन्मधुला मधू:। सा विहुतस्य भेषज्यथो मशकजम्भनी।” 
यह वनस्पति मधुरता के साथ उत्पन्न हुई, मधुरता देने वाली तथा स्वयं भी अत्यन्त मधुर है, 
इसका नाम मधु है। यह विषबाधा से टेढे-मेढे हुए रोगी के लिए उत्तम औषधि हे। इससे मच्छर भी 
दूर होते हैं। सभी प्रकार के ज्वरों की चिकित्सा के रूप में यज्ञों एवं आहुतियों का उल्लेख भी 
अथर्व संहिता के पाँचवें काण्ड में निर्दिष्ट है। वहाँ कहा गया हे-अग्नि, सोम, पत्थर, वरुण, ये पवित्र 
बल वाले देव और वेदी, क॒शा, प्रदीप्त समिधाएँ-यहाँ से ज्वरादि रोग को दूर करें। 
अग्निस्तक्मानमप बाधतामित: सोमो ग्रावा वरुण: पूतदक्षा:। 
वेदि्बहिं: समिध: शोशुचाना अप द्वेषांस्यमुया भवन्तु।॥*' 
यह ज्वर रोग सबको निस्तेज करता है, अग्नि के समान संतप्त करता हुआ कष्ट देता है। उस 
ज्वर को भगाते हुए ऋषि कहते हें कि तू नीरस हो जा ओर नीचे के स्थान से दूर हो जा। बहुवृष्टि 
वाले और मुंजा घास वाले देशों में यह ज्वर बहुत होता है।” शाकभोजी लोगों में एक विशेष बल 
होता है, इस कारण उनसे यह ज्वर दूर भागता है।”' 
ज्वर को वरुण राजा का पुत्र कहा गया है अर्थात्‌ वरुण से इसकी उत्पत्ति हुई है। वरुण 
जल के अधिपति हैं। वरुण राजा के जल रूपी साम्राज्य में यह जन्म लेता हे। इससे स्पष्ट है कि 
जहाँ जल स्थिर रूप से रहता या सड़ता है, वहाँ से इस ज्वर की उत्पत्ति होती हे। वैज्ञानिक दृष्टि से 
भी यह सत्य सिद्ध हो चुका है कि जहाँ जल प्रवाहित नहीं होता, स्थिर रहता है, वही शीतज्वर की 
उत्पत्ति होती है तथा ऐसे ही स्थानों में शीतज्वर फैलता है। इसी संहिता में प्रथम काण्ड के चौबीसवें 


]9., अथर्व0 2.33,7. 
20. अथर्व0 7.56.2. 
2]. अथर्व0 5.22.. 
22. अथर्व0 5.22.5. 
23. अथर्व0 5.22.4. 

सूक्‍त में कुष्ठ रोग के विनाशक औषधि के रूप में आसुरी वनस्पति के सेवन एवं हवन का उल्लेख 
मिलता है। गण्डमाला की चिकित्सा के प्रसंग में एक मन्त्र में निर्देश है कि जिसके घर में हवन 
होता है वहाँ रोग के बीज हवन से जल जाते हैं। 


इसी प्रकार कृमि जन्य रोगों, सन्धिवात तथा आनुवंशिक रोगों को दूर करने के निमित्त अनेक 
होमों तथा ओषधियों के प्रयोगों का वर्णन अथर्व-संहिता में है। 


हवन अथवा यज्ञ में दिव्य अलोकिक शक्ति है। इससे आरोग्य, बल, दीर्घायुष्य आदि प्राप्त 
होता हें बड़े-बड़े यज्ञों का विधान ऋतु सन्धियों में किया गया है। इसका एक स्पष्ट कारण यह प्रतीत 
होता हे कि ऋतु सन्धियाँ प्राय: व्याधियों को अधिक बढाती हैं। ऋतु-परिवर्तन से वायुमण्डल विकृत 
व परिवर्तित होता है, फलस्वरूप अनेकों रोगों के उत्पन्न होने की सम्भावना बढ़ जाती है। इन्हीं रोगों 
को प्रतिबन्धित करने के लिए प्राचीन भारत में ओषधि याग किये जाते थे। इन यज्ञों में विशेष रूप 
से रोगनाशक, आरोग्यवर्धक, पुष्टिकारक तथा बलवर्धक औषधियों एवं वनस्पतियों का हवन किया 
जाता है। ये हवन ज्ञात-अज्ञात तथा राज्यक्ष्मा आदि रोगों को नष्ट कर देते हैं। छान्दोग्योपनिषद्‌ में 
विधिपूर्वक सम्पन्न किये गए यज्ञ को सर्वविध सुखपूर्ण आयुष्य देने के कारण भेषजस्वरूप ही मान 
लिया गया हे।” 


श्रीमती डॉ0 प्रमोद बाला मिश्रा, 
वरिष्ठ रीडर, संस्कृत-विभाग, 
बरेली कालेज, बरेली। 


24. अथर्व0 ।.24.2. 
25. छा0उप0 'भेषजकृतो ह वा एष यज्ञो यत्रेवंविद्‌ ब्रह्मा भवति।' 


यज्ञ और गोघृत 


डॉ. महेन्द्र कुमार मिश्र 
गाय की विश्वव्यापी उपयोगिता का वर्णन पृथ्वी के सम्पूर्ण धर्मग्रन्थों में प्राप्त होता हे। गो 
नित्य नूतन पुष्टि का कारण तथा लक्ष्मीप्राप्ति का अक्षय भण्डार प्रदान करने वाली है। गाय को यह 
स्थान उसके गुणसूत्र के कारण प्राप्त है। गुणसूत्र का आधार गाय की उत्पत्ति से सम्बन्धित हे। शास्त्रों 
का मत है कि “'गो' नामक सूर्य किरण से पृथ्वी का स्थावर स्वरूप निर्मित हुआ और उसी किरण 
से गाय जंगम मूर्ति में परिवर्तित हुई। पृथ्वी और गाय जड़ चेतन के शाश्वत आधार हैं। गाय मात्र 
पशु नहीं है। “तिलं न धान्यं, गावो न पशु:।' 
आधुनिक काल के जीव विज्ञानी प्रो. जे. वी. हाल्डेन के मतानुसार गाय और नाग एक ही 
प्रजाति के प्राणी हैं। कुछ वैज्ञानिकों का भी मत है कि वराह और गाय कुल विकास के क्रम में एक 
ही गुणसूत्र व प्रजाति से सम्बन्धित हैं। दोनों में जो भी थोड़ी बहुत भिन्नताएँ हें, वे गुणसूत्र की संख्या 
के कारण तथा प्रकृति के ल्‍्कोनिंग के कारण हैं।' गाय के गोबर के प्रयोग से रेडियो ऐक्टिविटी से 
होने वाली त्रासदी से बचा जा .सकता है। प्रायोगिक सत्यता को प्रस्तुत करते हुए कहा गया है कि 
गोबर से लिपे भूखण्ड पर परमाणु बम विस्फोट के साथ होने वाली रेडियो ऐक्टिविटी का घनत्व 
प्रभावी नहीं होता और यदि होता भी है तो विनाशकारी नहीं होगा। घरों में ग्राम वनिताएँ सम्भवत: 
अपने पारम्परिक अनुभव के कारण ही, सूर्य से निःसृत रेडियो, गामा एक्सरे आदि किरणों से सुरक्षा 
हेतु घर के धरातल को गोबर से लीपतीं थीं। महाराजा रणजीत सिंह ने आर्थिक, सामरिक, धार्मिक 
एवं सामाजिक दृष्टि से ही गोरक्षा का ब्रत जीवन पर्यन्त निर्वाह किया। गोमूत्र, पञ्चगव्य के औषधिक 
प्रयोग की संस्तुति चरक सुश्रुत आदि आचार्यों ने की है। धार्मिक संस्कारों में गंगा जल के अभाव में 
शुद्धि हेतु गोमूत्र का विधान है। 


गोघृत का प्रयोग वैदिक यज्ञों में शास्त्रमतानुसार आवश्यक है। बैदिक संस्कृति में 'यज्ञ', 
अग्निहोत्र सर्वाधिक महत्त्वपूर्ण कार्यानुष्ठान रहा है। “यज्ञो बे श्रेष्ठतमं कर्म । प्राचीन धर्मशास्त्रकारों ने 
संस्कृत द्विजों के लिए अनुष्ठेय कार्यों में गिनाये जाने वाले यज्ञों को संस्कारों में शामिल करते हुए 
संस्कारों की संख्या 48 तक पँहुचायी तथा 2] प्रकार की यज्ञसंस्थाओं को संस्कारों में गिना दिया।' 
सुसंस्कृत गृहस्थों द्वारा 2। प्रकार के यज्ञ प्राचीन भारत में सुविदित थे, जो तीन वर्गों में विभाजित 
थे-(क) पाक यज्ञ, (ख) हविर्यज्ञ, (ग) सोम यज्ञ। 

गृहस्थों द्वारा विवाह के समय जिस गृह्याग्गि का आधान किया जाता है, उसमें लौकिकागिन, 
बैतानाग्नि, सभ्याग्नि या आहवनीय, दक्षिणाग्नि, गार्हपत्याग्नि एवं श्रौताग्नि में किस प्रकार यज्ञ सम्पन्न 


). अमृत कलश-प्रो रामचन्द्र सिंह, काशीविद्यापीठ, वाराणसी पृष्ठ 94 
2. कलानाथ शास्त्री, राज. संस्कृत एकेडेमी-आधु. सं. में श्रोतभागों की उपादेयता-प्रकाशकीयम्‌। 
3. गोपथ ब्राह्मण-//2 'स एवं त्रिवृतं सप्तन्तुमेकविंशतिसंख्यं यज्ञमपश्यत्‌।' 

किए जाए 37 विधियों का वेदिक वाडःमय में विपुल विस्तार हे।' गार्हपत्याग्नि जीवन भर गृहस्थ द्वारा 
अखण्ड रखा जाने वाला अग्नि था, जो घर बसाने के लिए अपरिहार्य होता हे। परन्तु संस्कारी गृहस्थ 
अन्य वैदिक यज्ञ समय-समय पर करना चाहें तो वे ' श्रोताग्द' का आधान करते थे। ये वैदिक सात 
प्रकार के हविर्यज्ञ दो प्रकार से सम्पन्न किए जा सकते थे। विभिन्न हविष्यों से जिनमें पय, घृत, दधि 
से लेकर पशु तक गिनाये जा सकते हें। दूसरे सोम से किए जाने वाले सात प्रकार के सोम यज्ञ कहे 
गए हें। 'देवता विशेष के उद्देश्य से द्रव्य का त्याग' (हविष्यादि का) यह यज्ञ की परिभाषा संस्तुत 
हुई। अत: इन देवताओं का उन द्रव्यों का, उन यज्ञीय विधियों का और यज्ञों का विवेचन अनन्त 
विस्तार वाले ऐसे वाडःमय की सृष्टि कर गया, जिनका मन्‍न्थन कर आज तक वैदिक विद्वानों के शोध 
अनवरत होते रहे हें। 


वेदों ओर यज्ञों के गोघृतादि शाकल्य पदार्थों के अविनावभाव सम्बन्ध को विज्ञान की दृष्टि से 
कसौटी पर कसें तो यह स्पष्ट हो जाता है कि यज्ञसृष्टि विकास की योनि है-अप: शुचि: अग्नि और 
शब्द सृष्टि के मूल कारण हें। यज्ञ मैटर को इनर्जी और इनर्जी को मैटर में परिवर्तित करने की गुद्म 
कार्यशालायें हैं।' यज्ञ का मूल मन: शक्ति अथवा मन्त्रशक्ति है। महर्षि ऐतरेय के अनुसार पदार्थ का 
मन में ओर मन का पदार्थ में बदल जाना यज्ञ है। 


श्रौतयागों में प्रमुख सोमयाग, रासायनिक, प्रक्रिया से अपूर्व की सृष्टि करता है, अग्नि में सोम 
की आहुति सोमयाग का मूल रूप है। अग्नि ओर सोम, आण्विक स्तर पर धन और ऋण का, 
जैविक स्तर पर स्त्री ओर पुरुष का, पर्यावरण स्तर पर उष्ण और शीत का उपलक्षण है। सोमयाग 
का सन्देश यह है कि दो परस्पर विरोधी तत्त्वों के संगतिकरण से एक नवीन (अपूर्व) की सृष्टि होती 
है। यज्ञशाला में कृत वेध यज्ञ प्रकृति में चलने वाले सनातन या का अनुकरण मात्र है। प्रकृति में 
नवीन सृष्टि दो पदार्थों के परस्पर रासायनिक सम्बन्ध पर निर्भर हे। रासायनिक सम्बन्ध होने पर एक 
पदार्थ दूसरे को आत्मसात्‌ कर लेता है। एक पदार्थ यज्ञ के सन्दर्भ में अन्नाद है तो दूसरा अन्न। अन्नाद 
अग्नि है तो अन्न सोम।' 

सोम एवं गोघृत का जो अंश पदार्थ में आहुत होता है, वह सभी-सभी पदार्थों का अंग नहीं 
बन जाता। पदार्थ का जो अंश बनता है, वह ब्रह्मोदन कहा गया हे तथा शेष रहा अंश प्रवर्ग्य या 
यज्ञशेष हे। प्रवर्ग्य ग्रहणीय है, ब्रह्मोदन नहीं। इसी प्रकार गो का प्रवर्ग्य उसका दूध, घी और दही 
आदि है। गोबर मानव का नहीं, वनस्पति का आहार है। वनस्पति भी अपने शरीरनिर्माण के बाद कुछ 
फल-फूल, पत्ते आदि प्रदान कर देती है। फल मानवीय आहार बनते हैं तो पत्ते पशु-आहार बनते हें। 
इस प्रकार एक के प्रवर्ग्य से दूसरे का निर्माण होता है। मानव नि:सृत कार्बन-डाइ ऑक्साइड पौधों 
का तथा उनके द्वारा निःसृत ऑक्सीजन मानवीय आहार बनता हे। पर्यावरण प्रदूषण, प्राकृतिक 


4. जेमिनी उपनिषद्‌ ब्राह्मण-3/3/4/8 

5. ताओ-आन फिजिक्स, टर्निंग पोइंट, इण्डियन माइथोलोजी एण्ड मॉडर्न फिजिक्स पृ. क्रमश: 02, 86, ।7 
6. ऐतरेय आरण्यक 2/3/3/5 वाचश्चित्तस्योत्तरोत्तरि क्रमो यद्यज्ञ:। 

7. जाबलोपनिषद्‌-में जगत्‌ को अग्निषोमात्मक कहा गया हेै। 


यज्ञ और गोघृत [0| 


असंतुलन का व्यतिक्रम तब उत्पन्न होता हे, जब लालच में मानव प्रवर्ग्य के अलावा ब्रह्मौदन भी 
छीनने का प्रयास करता है। यह सब वैदिक यज्ञीय जीवनशैली के उल्लंघन का ही परिणाम हे। 


आखिर यह गोघृत के वैज्ञानिक समीकरण क्या हैं? काठक संहिता के अनुसार यज्ञ गौ और 
अश्वों से बढ़ता है।' ब्राह्मण ग्रन्थों में गोघृत में पशु रूप कहा।" गोघृत से कृत यज्ञ अश्वमेध का रूप 
है।” श्रोतयाग भागों में दक्षिणा में 'गायें' दिए जाने वाली वस्तुओं में शामिल है। 

वेदों में निहित यज्ञसंस्था व्यक्ति एवं लोक को आध्यात्मिक, आधिभोतिक, आधिदेविक तीनों 
प्रकार से समृद्ध करने की आश्वस्ति प्रदान करती है।' यज्ञमय जीवन व्यक्ति और समाज को ही 
नहीं सृष्टि के प्रत्येक पदार्थ को दिव्य एवं ऊर्जस्वित बनाता हे। वैदिक यज्ञों में स्थूल रूप से अग्नि, 
वेदमन्त्र, यज्ञ हवि ऋत्विज्‌ ही प्रमुख हैं। यज्ञ में गोधघृ्त अग्नि को और अधिक आयतन प्रदान कर 
ऊर्जा का अजस्र प्रवाह सृष्टि को प्रदान करता है, जो प्राणिमात्र, जड़, जंगम, सृष्टि में वायुमण्डल, 
पर्यावरण एवं अन्तरिक्ष तथा सूर्य तक को प्रभावित करती देखी जा सकती हे। 


यज्ञ और गोघृत विषय पर विचार करने से पूर्व यज्ञ, गो और गोघृत पदों की व्याख्या करना 
आवश्यक हे। 


गाय, गंगा, गीता और गायत्री- ये चार हिन्दू धर्म के प्रशस्त स्तम्भ हें। इन में गो प्रथम 
स्तम्भ है, जिसका माहात्म्य वेद में अनेकश: वर्णित हे। गोवंश आज व्यावहारिक उपयोगिता की दृष्टि 
से भौतिक तुला पर तोला जा रहा हे, परन्तु वर्तमान विज्ञान गोवंश की उस सक्ष्मातिसूक्ष्म गुणवत्ता को 
जानने में सक्षम नहीं है, जिसे भारतीय शास्त्रकारों ने दिव्य दृष्टि से प्रत्यक्ष कर लिया था। गोधन का 
यागीय महत्त्व भाव जगत्‌ से सम्बन्ध रखता हे। अत: वह या तो ऋतम्भरा प्रज्ञा द्वारा अनुभवगम्य हे 
या शास्त्रीय प्रमाणों द्वारा ज्ञेय हे, क्योंकि गायों से प्रेय एवं श्रेय की प्राप्ति होती हे। 


भारतीय संस्कृति कर्म प्रधान हे ओर यज्ञ भी कर्म का एक रूप है। जिस प्रकार यज्ञचक्र गो 
के विना सम्भव नहीं है, इसी प्रकार कर्मचक्र को भी सुन्दर, सुखद और अनुकूल बनाने हेतु गो 
आवश्यक हे। यज्ञ में पञ्चगव्य का प्रयोग होता हे। मानवजीवन में भी पञ्चगव्य का महत्त्वपूर्ण स्थान 


है। 


जगत्‌ सृष्टि यज्ञ से ही हुई है, अतः यज्ञ मानवीय अभ्युदय ओर निः:श्रेयस्‌ का साधन है। 
गोघृत सर्वश्रेष्ठ रसायन कहा गया हे। ( आयुर्व घृतम्‌ ) घृतरहित अन्न अपवित्र बताया है। यज्ञ में घृत 
से चूती हुई आहुति का उल्लेख भागवतकार'” ने भी किया हे। गौ यज्ञ का अंग ही नहीं साक्षत्‌ यज्ञ 


8. काठक सं. 35/3 

9, शतपथ-6/2//2, अन्यत्र यागीय पशु के उल्लेख हेतु द्रष्टव्य ब्राह्मणोद्धारकोष-पृष्ठ 476-489, शतपथ- ।]/6/3/9, 
यजु: 23/7, अथर्व. 8/4/32, महाभारत अनु. पर्व-।5/49 

0. ब्राह्मणोद्धारकोष-पृष्ठ- 725-26 

]. यजु, 8/6, ऋत॑ च मेउमृतं च मे..........................५५५५-- यज्ञेन कल्पन्ताम्‌। 

।2. भागवत पुराण 3/6/8 

रूप है।'' यज्ञ, मन्त्र (ब्राह्मण) और हवि (गौ) की समघष्टि है। यज्ञ करने से पञ्च महाभूतों की शुद्धि 
होती है। पञ्च महाभूतों से ही शरीर बना हे। शारीरिक सुरक्षा हेतु इन भूतों का शुद्ध रूप में उपयोग 
आवश्यक है। गोघृत से संपादित यज्ञ से विस्तृत परमाणु मेघ सृष्टि कर वर्षा करते हैं। गोघृत की 
आहुति से प्राप्त पोष्टिक शक्ति तन-मन-धन को समृद्ध करती है। गोघृत की आहुति वैदिक भाषा में 
इडा कही गयी हे। वाजसनेयी संहिता में गो को चित्त, मन, धी तथा दक्षिण नाम से अभिहित किया 
गया है। गायत्री ओर गंगा की भाँति ही गो का सम्बन्ध सूर्य और चन्द्र से है। यज्ञों में जिस सोम 
की चर्चा की गयी है वह भी कपिला से प्राप्त होता है-“यज्जैराप्पयायते सोम: स च गोषु प्रतिष्ठित:।' 
ग़ोघृत 
गोघृत का आरोग्यप्रद माहात्म्य सविस्तार विवेचित है। यथा- 

गव्यं घृतं विशेषेण चक्षुष्यं वृष्यमग्निकृत्‌। 

स्वादु पाककरं शीतं वातपित्तकफापहम्‌॥ 

मेधालावण्यकान्त्योजस्तेजो वृद्धिकरं परम्‌। 

अलक्ष्मीपापरक्षोघ्न वयस: स्थापक मुदा॥ 

बल्य॑ पवित्रमायुष्यं सुमंगल्यं रसायनम्‌। 

सुगन्धं रोचनं चारु सर्वाज्येषु गुणाधिकम्‌॥ 

इस प्रकार सभी आज्यों में श्रेष्ठ गोघृत धर्म कर्म के साथ इस प्रकार जुड़ा है कि देवपूजन, 

यज्ञ एवं पितृ कार्यों में उसकी अपरिहार्य आवश्यकता हे। गोघृत की पीताभ दीप्ति के पीछे एक 
अद्भुत सत्य निहित है कि गाय की रीड की हड्डी के अन्दर सूर्यकेतु नाम की नाडी होती है। सूर्य 
किरणें जब गाय का स्पर्श करती हैं तो सूर्यकेतु नाड़ी किरणों से स्वर्ण का संग्रह कर अपने दूध एवं 
घृत को स्वर्णमयी बना लेती हें। गोघृत में विषनाशक तत्त्व होते हें। शुद्ध औषधियों के साथ गोघृत से 
सम्पन्न यज्ञ का एक परमाणु 2000 विषैले परमाणुओं को नष्ट करने की क्षमता रखता है। उसका 
स्वर्णतत्त्व पार्श्ववर्ती वातावरण को पर्याप्त समय तक शुद्ध बनाए रखता है। यही कारण प्रतीत होता हे 
कि ऋग्वेद गाय को रुद्रों की माता वसुओं की पुत्री, अदिति पुत्रों की बड़ी बहन, अमृत नाभि बताते 
हुए “ गोवध करने वाले को सीसे की गोलियों से बींधने का आदेश देता हे। अमृतवर्ष सहस्रधार 
वाला कभी न सूखने वाला झरना गौ प्रत्येक मानव को सम्यक्‌ शारीरिक सुगढ़ता प्रदान करता हे।" 
अथर्ववेदीय गोसूक्त गाय का दिव्य वर्णन करता है।'” देव, पितर, असुर, ऋषि सभी गो के अंग 


3. महाभारत अनु0 83/7-2। यज्ञांगं कथिता गावो यज्ञ एवं स वासव। एताभिश्च विना यज्ञों न वर्तते कथंचन।। 

]4. शतपथ ब्राह्मण 3/3/3/2 

5. ऋ.४/॥0/5 

6. अथर्व0 ॥/6/4, ऋग्वेद-8/0/5, महाभारत शा0 262/473. 

]7. अथर्व0 गोसूकक्‍त-4/2/5, गावो भगो गाव इन्द्रो म इच्छाद्‌ गाव: सोमस्य प्रथमस्य भक्ष:। इमा या गाव: स जनास 
इन्द्र इच्छामि हृदा मनसा चिदिन्द्रमा। सामवेद-834-36, मनुष्य ही नहीं देवता भी गोघृत आहति से तृप्त रहते हें। 

प्रत्यंगों पर निवास करते हैं। अत: गौ विश्वरूप है।'' 


विज्ञान के दो प्रशस्त मार्ग हैं-एक निर्माण, दूसरा विध्वंस। भारत में सदा निर्माण पक्ष को 
महत्त्व दिया गया है। गोदुग्ध और घृत उपयोग पर भारतीय मनीषा का सर्वाधिक बल इसलिए है कि 
उसमें शताधिक उपयोगी पदार्थ हैं। यह आज का विज्ञान भी स्वीकार करता है यथा-गोदुग्ध में 89 
प्रतिशत जल तथा ।॥3 प्रतिशत में 4.9 प्रतिशत शर्करा, 3.7 प्रतिशत घृत जिसमें ओलिक, पामिटिक 
आदि |] ऐसिड हें। 3.6 प्रतिशत प्रोटीन जिसमें ल्यूसन, ग्लूकेटिव, टिरासिन अमोनियाँ, फास्फोरस 
आदि 2। तत्त्व हैं तथा 0.75 प्रतिशत क्षारों में पोटेशियम सोडियम आदि ।/7 क्षार हैं। 

पाचक रसों में डाइस्टेज लैकटेज, 9 ऐंजाइम, ७.७ .« लोकटोक्रोम, क्रियेटिन, यूरिया, 
धोलिन फास्फेट आदि पदार्थ तथा विटामिन 8.))., तथा ४ भरपूर मात्रा में हें। 

यहाँ यह स्पष्ट करना यथेष्ट होगा कि गोघृत से यज्ञ करने पर वायुमण्डल में एटोमिक 
रेडियेशन का प्रभाव क्षीण होते देखा गया हे। 


धेनु; सदनं रयीणाम्‌” कि गौ संपत्ति का सदन है। निघण्टुकार ने अपना ग्रन्थारम्भ ही 'गौ' 
शब्द से किया हे। गोघृत आध्यात्मिक उषा की प्रसारिका शक्ति है।” गोघृत वागिन्द्रिय का पोषक हे 
अत: गौ की वाक्‌ रूपता सिद्ध होती हे। निरुक्‍्त में गो पद 24 अर्थों में प्रयुक्त कहा है।” गोघृत एवं 
गोदुग्ध के प्रयोग से समाधि अनायास ही लग जाती है। यज्ञ में गोघृत की आहुति कामना पूर्ति का 
साधन हे। भागवतपुराणानुसार उर्वर्शी जब पुरुरवा के पास गई तो अमृत की नहीं, गोघृतपान की इच्छा 
व्यक्त की थी।” 


गोघृत का चिकित्सापरक चमत्कार 

आयुर्वेद में विभिन्न प्रकार की औषधियों से युक्त गोघृत रोगों का नाश करता है। गठिया दर्द 
में (श्यामा गाय को एक माह हरा चारा 250 ग्रा0 गेहूँ, गुड, गिरी, मूंगफली, आमाहल्दी, चना, 
सफेद दूब, बेलपत्र, महुआ, सेंधव, 54 ग्राम अजवायन, मैथी प्रतिदिन खिलायें। स्वच्छ गाय से प्राप्त 
दुध को देशी प्रकार से गरम कर घृत निकाल एक सप्ताह मालिश की जाए तो गठिया जड़ से 
समाप्त हो जायेगा)। 

गोघृत के विषय में रूसी वेज्ञानिक शिरोविच का कहना हे कि गोघृत एवं दूध में रेडियो 
विकिरण से सुरक्षा की सर्वाधिक क्षमता है जो घर गोबर के लिपे हैं, वहाँ रेडियो विकिरण का प्रभाव 
नहीं होता है। गोघृत की आहुति के धूम्र से वायुमण्डलीय रेडियेशन पर्याप्त कम हो जाता है। गोघृत 
से सम्पन्न यज्ञ कार्बन डाईऑक्साइड के बढ़ते खतरे से समाज को बचा सकता हे। डॉ0 अग्रवाल के 


8. अथर्व0 9.4.25. 
9, अथर्व0//34 
20. ऋ. 2.24.3. 

2!. निरु03.9. 

22. भाग0पु0 9.4.22. 

अनुसार गोघृत में निहित पीताभ केरोटीन द्रव्य मुँह, फेफड़ों और मूत्राशय की झिल्ली के केंसर से 
बचाता है, यह केरोटीन शरीर में विटामिन ए तैयार करता हे जो त्वचा एवं आँखों के लिए लाभप्रद 
है। गोघृत का अग्निहोम के रूप में प्रयोग मानव की कान्ति स्मृति, बल, मेधा को बढाता है तथा 
त्रिदोषविकार नाशक है।” यज्ञाग्नि में गोघृत भेदक शक्ति को बढ़ा देता है। गोघृत यज्ञ में प्रयुक्त हो 
लक्षाधिक लोगों का उपकारक बन जाता हैे। एक आहुति में घृत की मात्रा 6 माशे कम से कम कही 


गई है। 


यज्ञात्‌ भवति पर्जन्य: 

« ... आधुनिकतम भौतिकी के अनेक ध्रुव सूत्र वेदिक सूक्‍तों के आधार पर निर्णीत किए गए हैं। 
अग्नि शिखाओं से जलकर द्रव्य गैस बनकर ऊपर उठने लगे तो उसके सूक्ष्म कण (|078) 
तडितशक्ति युक्त ((+्न8००) हो जाते हैं। आकाश में धूल के कण मिलें तों ये ॥0॥5 ( आयोन्स) 
उन पर सवार हो जाते हैं। जैसे यज्ञ में गोघृत की आहुति देने पर हवन किया गया द्रव्य अवश्य ही 
धुआँ बनकर ऊपर उठता है। हुत द्रव्य के कुछ अंश गेस बनकर अग्निशिखा से निकलते हें। तीव्र 
ताप ओर रासायनिक संयोग दोनों यज्ञ स्थल पर होते हैं। फलत: हुत द्रव्य का गैस तडितशक्ति 
विशिष्ट 0॥5८०* हो उठेगा। अग्निशिखा को छोड़कर बहुत दूर जाने पर भी ठण्डा हो जाने पर भी 
गेस अणु अपने चार्ज को सहज ही त्याग नहीं देते। वे ॥0॥ धूम कणों या धूलिकणों के साथ जुटकर 
ऊपर जा सकते हें। 


विज्ञान मानता है कि वे चार्जड पार्टिकलूस ऊपर उठकर वायु के जलीय वाष्प को जमा कर 
मेघ बना देने में समर्थ होते हैं। किन कारणों से जलीय वाष्प घनीभूत होता है। कारणों की खोज 
विज्ञान में जारी है। उदाहरणत: एक वायलर से भाप बाहर आती ही है। अल्य वायलेट लाइट तथा 
एक्स-रे आदि के संस्पर्श से उनको घनीभूत होते वैज्ञानिकों ने देखा हे। धूलिकण भी वाष्प के 
घनीभूत होने में सहायक हैं, ऐसा विज्ञान मानता है। धूलिकण ही नहीं ॥0 भी जलीय वाष्प का 
घनीभाव केन्द्र बनता है अर्थात्‌ तडितशक्ति विशिष्ट कणों को केन्द्र बनाकर वाष्प जम कर मेघ बनता 
है। मेघ निर्माण हेतु दो व्यवस्थाएँ करणीय हें। 


गैस के आयतन को कुछ बड़ा करके उसे ठण्डा होने दिया जाता हे ओर एक भाव केन्द्र 
(धूलिकण या 407) जुटाया जाता है। इस प्रकार के प्रयास से धूलकण युक्त वायु विस्तृत नभ में 
व्याप्त हो कर घना कोहरा उत्पन्न कर देता है।” 


धूलिकणों के कुहासों में घुलकर नीचे गिर जाने पर भी गैस का आयतन और बढ़ा दिया 


23. भाव प्रकाश-पूर्व0 8/4-6 

24. सत्यार्थ प्रकाश तृतीय समुल्लास 

25. किसी द्रव्य का दाना (पार्टिकल) यदि थोड़ी सी तडित शक्ति (धनात्मक या ऋणात्मक) वहन करते हुए घूमे तो 
वह चार्जड पार्टिकल ॥0॥ होता है। किसी भी तरल या वायवीय पदार्थ के टुकड़े यदि इसी प्रकार इलैक्ट्रिक चार्ज 
के वाहन बन जायें तो वह तरल या वायवीय पदार्थ 40॥5९6 कहा जाता है। 

26 विलसन। 

जाए तो मेघों की उत्पत्ति की जा सकती है। विलसन ने तो स्वीकार किया है कि यदि गैस कुछ 
एक्सपेंड हो सके तो उसके भीतर ॥99 बिखरे रहने पर मेघ बनाने में पर्याप्त सुविधा होती है। रंजन'' 
किरणों के प्रयोग से गेस कुछ अधिक फैली अवस्था में रहे तो उक्त किरणें उसमें शीघ्र ही अस्वच्छ 
मेघ की रचना कर देती है। गेस फेली हो, रंजन किरणें न छोड़ी जाने पर दो चार जलबिन्दु भी रंजन 
किरणें डालने पर अनन्त जलकणिकाओं में बदल जाती है। 


गोघृत से सम्पन्न यज्ञ की वैज्ञानिकता को इस सन्दर्भ में देखें यज्ञाग्नि दी गई आहुति वायु 
होकर किस प्रकार वेद्युत्‌ शक्ति से सम्पन्न होती हे।” यज्ञ में प्रयुक्त गोघृत और मन्त्र पाठ का भी 
एक अलग विज्ञान है। अग्नि का विद्युत रूप (005) जलीय गर्भ की रचना करता है; स्पष्ट है। 


यस्माद ऋते न सिध्यति..................... “ जिसके विना ज्ञान सम्पन्नों का यज्ञ भी सम्पन्न 
नहीं होता, वही अग्नि 'धीनां योगमिन्व॒ति' हमारे मानसिक वृत्ति समूह के योग को व्याप्त किए हुए 
है अर्थात्‌ अग्नि चैतन्य आत्मा हे। 


निष्कर्ष :-गोघृत द्वारा कृत यज्ञ से संपूर्ण ब्रह्माण्ड उपकृत होता है। 
डॉ. महेन्द्र कुमार मिश्र 
नारायणीयम 
]/62 सी, सुरेन्द्र नगर, अलीगढ़ उ0प्र0 


27. रंजन किरण अर्थात्‌ (२07।ए20॥ 7२४५४ ) 
28. प्रो0 प्रमथ नारथ मुखोपाध्याय-वेद विज्ञान पृष्ट 22॥ 
29. ऋ. /8/] 


अग्निहोत्र का वैज्ञानिक आधार 


प्रो. ब्रजबिहारी चोबे 

अम्निहोत्र एक दैनिक श्रोतकृत्य हे, जो यजमान के द्वारा नित्य सायं और प्रात:काल सम्पन्न 

किया जाता हे। देनिक अग्निहोत्र का विधान उस यजमान के लिये हे, जो आहिताग्नि हे अर्थात्‌ 

जिसने विधिवत्‌ गार्हपत्य, अन्वाहार्यपचन, आहवनीय, सथ्य एवं आवसथ्य अग्नि का आधान विधिवत्‌ 

कर लिया है। वैधयाग में यह अग्निहोत्र इस दृष्टि से सम्पादित किया जाता है कि यजमान की पाँचों 

अग्नियाँ नित्य प्रज्वलित रहें। सायं अग्निहोत्र से रात्रिकालपर्यन्त अग्नि प्रज्बलित रहती है। यदि यजमान 

के पास पाँचों अग्नियों को प्रज्बलित रखने लिए पर्याप्त साधन नहीं हैं तो वह कम से कम गार्हपत्य 

ओर दक्षिणाग्नि को सायं प्रातः अग्निहोत्र द्वारा प्रज्लित अथवा केवल गार्हपत्य को प्रज्वलित रखे 
ओर आहवनीय में अग्निहोत्र के समय गार्हपत्य से या दक्षिणाग्नि से अग्नि ग्रहण करे। 


अग्निहोत्र अग्न्याधान के बाद सायंकाल से शुरू होता है और प्रतिदिन प्रात: एवं सायंकाल 
को सम्पन्न किया जाता है। इस प्रकार क्रम में सायं अग्निहोत्र प्रथम और प्रात: अग्निहोत्र द्वितीय है। 
अग्निहोत्र सायं और प्रात: किस समय करना चाहिए इस विषय में ब्रह्मवादियों में मतभंद हे। ब्राह्मण 
तथा सूत्रग्रन्थों में इस विषय में कई विचार दिये गए हैं। किन्तु सर्वाधिक प्रचलित मत यही है कि 
साय अग्निहोत्र सूर्यास्त से ठीक थपू+ तथा प्रात: अग्निहोत्र सूर्योदय से ठीक पूर्व किया जाए। 
काम्येष्टियों में इनके सम्पादन काल में कुछ विविधता दिखाई पड़ती है। अग्निहोत्र में द्रव्य के रूप में 
गोदुग्ध का योग किया जाता है। इसीलिये जिस गाय के दुध से नित्य अग्निहोत्र किया जाता है, उस 
गाय की अग्निहोत्री संज्ञा है। विभिन्न कामनाओं की पूर्ति के लिये किए जाने वाले अग्निहोत्र में 
यवागु, चावल, दही, आज्य का भी प्रयोग किया जाता हे। यह उल्लेखनीय हे कि दुग्ध या घृत को 
गर्म करके ही आहुति प्रदान की जाती है। यदि अन्न की आहति होगी तो उसे गार्हपत्य पर पकाकर 
किया जाता हे। 


सायं अग्निहोत्र में “अग्निर्ज्योतिर्ज्योतिरग्निः स्वाहा' इस मन्त्र से आहुति प्रादान की जाती 
है। अथवा “सजूर्देवेन सवित्रा सजूरात्रयेन्द्रवत्या जुषाणो अगि्निर्वेतु स्वाहा' इस मन्त्र से आहुति दी 
जाती है। ये दोनों वेकल्पिक मन्त्र हें। यह विकल्प शाखाभेद से है। प्रातरग्निहोत्र में “सूर्यो 
ज्योतिर्ज्योति: सूर्य: स्वाहा' इस मन्त्र से अथवा “सजूर्देवेन सवित्रा सजूरुषसेन्द्रवत्या जुषाण: सूर्यो 
वेत्तु स्वाहा' इस मन्त्र से आहुति दी जाती है। यह विकल्प शाखाभेद से है। यदि यजमान ब्रह्मवर्चस्‌ 
की कामना करता है, तब वह सायम्‌ अग्निहोत्र में दूध की आहुति “अग्निर्वर्चों ज्योतिर्वर्च: स्वाहा' 
तथा प्रातरग्निहोत्र में “सूर्यो वर्चो ज्योतिर्वर्च: स्वाहा' इस मन्त्र से आहुति प्रदान करे। इस प्रकार 
सायं तथा प्रातः: अग्निहोत्र में एक आहुति डालने के बाद इन्हीं मन्त्रों से दूसरी आहुति डालता है 
जिनकी उत्तराहुतिसंज्ञा है। किन्तु इस बार जितना दूध का प्रयोग प्रथम आहुति में किया था, उससे 
अधिक दूसरी आहुति में करता है। यह दूसरी आहुति प्रथम दी गई आहुति के उत्तर में उपांशुरूप से 
दी जाती है। यह बात उल्लेखनीय है कि “अग्निर्ज्योतिज्योतिरग्नि:ः स्वाहा' “सूर्यो ज्योति्ज्योतिः 
सूर्य: स्वाहा' मन्त्रों से जो प्रातः अग्निहोत्र में मुख्यरूप से जो आहुति दी जाती है, उसको 

“अन्तर्ज्योतिरग्निहोत्र' कहा जाता है। तथा “ज्योतिः सूर्य: सूर्यो ज्योति: स्वाहा' मन्त्र से जो प्रात: 
अग्निहोत्र किया जाता है, उसे “बहिज्योतिरग्निहोत्र' कहा जाता है। 


इस अग्निहोत्र का वेज्ञानिक तथा आध्यात्मिक सवरूप क्‍या है और ये “अन्तर्ज्योतिरग्निहोत्र' 
तथा “बहिंज्योतिरग्निहोत्र' क्या है, इसका विवेचन विस्तृत रूप से प्रस्तुत शोधपत्र में किया जाता है। 


ऐतरेय ब्राह्मण में अग्निहोत्र के महत्त्व के विषय में चर्चा की गयी है। जिस समय यजमान 
अग्निहोत्र करता है उस समय सबसे पहले अध्वर्यु से 'उद्धर' अर्थात्‌ अग्नि को गार्हपत्य कुण्ड से 
जलते हुये आग को आह्ृवनीय में लावे। ऐसा प्रेष अन्न है। यह बात उल्लेखनीय है। यजमान अध्वर्य 
को यह प्रेष सायं तथा प्रातः दोनों समय करता है। इस प्रेष करने का दृष्ट उद्देश्य तो आहवनीय में 
अग्नि को स्थापित करना है, ताकि उसमें अग्निहोत्र कर्म किया जा सके। इसका अदृष्ट प्रयोजन बताते 
हुये ऐतरेय ब्राह्मण कहता हे कि दिनभर में यजमान ने जो साधु कर्म किया उसको सर्वप्रथम भयरहित 
आहवनीय स्थान में रखने वाला हो जाता है-यदेवाह्ना साधु करोति तदेव तत्प्राडुद्धृत्य तदभये 
निधत्ते। यही बात प्रात: अग्निहोत्र के समय कहता हे उसका अदृष्ट प्रयोजन हे, जैसा सायं अग्निहोत्र 
का है वैसा ही है अर्थात्‌ रात्रि में जो उसने शुभ कर्म किया उसको सर्वप्रथम भयरहित आहवनीय में 
स्थापित करता है। उद्धरा55हवनीयमिति प्रातराह, यदेव रात्र्या साधु करोति तदेव तत्प्राडद्धृत्य 
तदभये निधत्ते।' ऐतरेय ब्राह्मण कहता है-कि यज्ञ आहवनीय है और स्वर्गलोक भी आहवनीय हे। 
गार्हपत्य से अग्नि को आहवनीय में स्थापित करना मानो स्वर्ग रूप आहवनीय में स्वर्ग लोक को 
स्थापित करना है। 


गार्हपत्य से प्रज्बलित अग्नि को आहवनीय में ले जाना यजमान के आत्मा को पार्थिव 
धरातल से आहवनीय रूप दिव्य धरातल पर ले जाना है। प्रतिदिन को यही अग्निहोत्र रूप देनिक 
अग्नि को यजमान अपने अन्दर जागृत कर दिव्य अग्नि के साथ संयुक्त करने का अभ्यास करता है। 
ब्राह्मण की दैनिक पार्थिव अग्नि का अपने में धारण करना तथा उस की शक्ति पाकर उसे दिव्य 
तक पहुँचाना, यही अग्निहोत्र का उद्देश्य है। यह अग्निहोत्र यजमान के दिव्य रूप प्राप्ति का साधन 
है। 


ऐतरेय ब्राह्मण अग्निहोत्र के षोडशकला अभिधान का प्रयोग करता है। घोडशकला परमेश्वर 
है। अग्निहोत्र को घोडशकल संज्ञा क्यों है। इस विषय में ऐतरेय ब्राह्मण का कथन है कि अग्निहोत्र 
में जिस द्रव्य की आहुति दी जाती है, उसका सम्बन्ध 6 देवताओं के साथ होने से उसका स्वरूप 
वेश्वदेव है। अग्निहोत्र का द्रव्य दुग्ध हे। जब दुग्ध गाय के शरीर में रहता है, तब उसका देवता रुद्र 
होने से वह रौद्र कहलाता हे। जब दुहने समय बछड़ा गाय के समीप रम्भाता है, तब उसका देवता 
वायु होने से वह वायव्य कहलाता हे। यजुर्वेद के मन्त्र में इसीलिए बछड़े को “बायबस्थ' कहकर 
गाय से अलग किया जाता हे। जब दूध दुहा जाता है तब उसका देवता अश्विनी कुमार होने से वह 

आण्विन कहलाता है। 


देवता सोम होने के कारण वह सौम्य कहलाता है। जब दूध को अग्नि पर गर्म करने के 
लिये रखा जाता है, तब उसका देवता वरुण होने के कारण वह वरुण कहलाता है। जब अग्नि पर 
रखने के बाद उसमें उबाल आता है तब उसकी पूषा देवता होने के कारण वह पौष्ण कहलाता है। 
उबाल आने के बाद जब दूध पात्र से गिरने लग जाता है तब उसका देवता मरुत्‌ होने के कारण वह 
मारुत कहलाता है जब दूध बूंदयुक्त हो जाता है, तब वह विश्वेदेव देवता के होने से वह बैश्वदेव 
कहलाता है। जब ठोस रूप में बन जाता है, तब उसका देवता मित्र होने के कारण वह मैत्र 
कूहलाता है। जब उसे अग्नि पर से हटाकर बाहर स्थापित किया जाता है, तब उसका देवता 
द्यावापृधिवी होने के कारण वह द्यावापथिवीय कहलाता है। जब आहुति के लिये लाये जाने के लिये 
तैयार होता हे, तब उसका देवता सविता होने के कारण वह सावित्र कहलाता है। जब ले जाया जाता 
है, तब उसका देवता विष्णु होने के कारण वह वैष्णव कहलाता है। जब वह अग्नि के पास पहुँच 
जाता है, तब उसका देवता बृहस्पति होने के कारण वह बारहस्पत्य कहलाता है। जब उसकी पूर्णाहुति 
दी जाती है, तब उसका देवता अग्नि होने के कारण वह आग्नेय कहलाता है। उत्तर आहुति जब दी 
जाती है, तब उसका देवता प्रजापति होने से वह प्राजापत्य कहलाता है और जब इन्द्र को दी जाती 
है, तब उसका देवता इन्द्र होने के कारण वह ऐन्द्र कहलाता है।' 


ऐतरेय ब्राह्मण इस दूध रूप अआनिहोत्र को जो वेश्वदेव होने के कारण षोडशकल है, पशुओं 
में प्रतिष्ठित बताता है-एतद्वा अग्निहोत्रं वैश्वदेवं घोडशकलं पशुषु प्रतिप्ठितम्‌। जो व्यक्ति इस रहस्य 
को जानता है, वह पशुओं में षोडशकल अग्निहोत्र से समृद्ध होता है।' 


अग्निहोत्र में पूर्वा-आहुति और उत्तरा-आह॒ति ये दो आहतियाँ होती हैं। यह उत्तरा आह॒ति 
आवहनीय में पूर्व से पश्चिम की ओर डाली जाती है। उत्तरा आहुति के विषय में वाधूल अन्वाख्यान 
एक महत्त्वपूर्ण जानकारी देता है। आहवनीय में जो उत्तर आहुति डाली जाती है, वह उत्तरा आह॒ति 
क्या है इस विषय में चर्चा करते हुये उसे वाक्‌ रूप कहा गया है। वह वाक्‌ गौ रूप में भी जानी 
जाती है। वाक्‌ का यह गो नाम श्रेष्ठ नाम है। उत्तर आहुति गौ रूप धारण कर आहवनीय अग्नि को 
पूर्व से पश्चिम की ओर चाटती हुई स्थित हुई। आहवनीय ऋषभ रूप धारण कर उसके पास गया 
और उसमें चार यक्ञों-अग्निष्टोम, उक्थ्य, अतिरात्र तथा अप्तोर्याम-को गर्भरूप में धारण कराया। ये ही 
चार सोमयाग गाय के चार थन हें।' अग्निहोत्र में जो अग्निहोत्री गाय से दूध दूहा जाता है, वह 

उसके चारों थनों से दृहना चाहिये। ऐसा करने से यजमान प्रतिदिन सायं-प्रात: अग्निहोत्र करता हुआ 
चार यजक्रतुओं- अग्निष्टोम, उक्थ्य, अतिरात्र तथा अप्तोर्याम-के सम्पादन का फल प्राप्त करता है।' 


अग्निहोत्र की परम्परा प्रजापति से शुरू हुई इसका उल्लेख वाधूल अन्याख्यान करता है। वहाँ 
कहा है कि प्रजापति ने सर्वप्रथम अग्निहोत्र किया। उससे वह समृद्ध हुआ, उससे उसने सभी भूतों 
को तृप्त किया और सम्पूर्ण व्याप्तियों को प्राप्त किया और स्वर्गलोक को जीता, जब उस प्रजापति ने 
स्वर्गलोक जाते समय अपने पुत्रों देवों को अग्निहोत्र विद्या का ज्ञान कराया। उससे देवताओं ने 
अग्निहोत्र किया। उससे सभी प्राणियों को तृप्त किया, सम्पूर्ण व्याप्तियों को व्याप्त किया तथा 
स्वर्गलोक को जीता। तब देवताओं ने स्वर्गलोग को जाते समय अपने पुत्रों, ऋषियों को अग्निहोत्र 
विद्या का ज्ञान कराया। ऋषियों ने अग्निहोत्र किया व सभी भूतों को तृप्त किया और सभी व्याप्तियों 
को व्याप्त किया तथा स्वर्ग लोक को गये। स्वलोक जाते समय ऋषियों ने अपने पुत्रों ओर ब्राह्मणों 
को अग्निहोत्र विद्या प्रदान की। उसी अग्निहोत्र को आज ब्राह्मण करते हैं। जो इस रहस्य को जानता 
हुआ अग्निहोत्र करता है, वह सभी ऋद्धियों को प्राप्त होता है, सभी प्राणियों को तृप्त करता है, 
सम्पूर्ण व्याप्तियों को व्याप्त करता है तथा स्वर्लोक को जीतता है।' 


यह बात उल्लेखनीय है कि प्रजापति ने जो अग्निहोत्र किया उस अग्निहोत्र का स्वरूप 
साप्टिक हे। चार खुवा से जो हविग्रहण किया, उससे सम्पूर्ण संवत्सर उत्पन्न हुये। प्रथम स्रुव के उन्नयन 
से उसने प्रथम तीन मासों को उत्पन्न किया। दूसरी बार जब हविरद्रव्य को ग्रहण किया, उससे आगे 
के तीन महीनों को उत्पन्न किया और चौथे अपने शरीर से वायु को उत्पन्न किया। जब तीसरी बार 
हविरद्रव्य ग्रहण किया तब उसने संवत्सर के अगले तीन मासों को उत्पन्न किया और अपने शरीर से 
आदित्य को उत्पन्न किया। जब चोथी बार हविद्रव्य को ग्रहण किया उससे संवत्सर के शेष तीन 
महीनों को तथा अपने शरीर से देवताओं में चन्द्रमा को उत्पन्न किया। इन्ही संभारों से संभूत होकर 
अपने आत्मरूप से संवत्सर के द्वारा, अग्निहोत्र के द्वारा तथा व्याहतियों के द्वारा शीघ्र स्वर्गलोक को 
प्राप्त किया। जो व्यक्ति इस रहस्य को जानता हुआ अग्निहोत्र करता है वह आत्मारूप, संव॒त्सर रूप 
अग्निहोत्र से तथा व्याहृतियों से स्वर्गलोक को जीतता हे।' 


वाधूल अन्वाख्यानम्‌ दो प्रकार के अग्निहोत्र का उल्लेख करता है-एक अन्तर्ज्योतिरग्निहोत्र 
तथा दूसरा बहिज्योतिरग्निहोत्र। जब सायंकाल अग्निर्ज्योतिज्योतिरग्नि: स्वाहा से आहुति दी जाती 
है, तब यह अन्त्ज्योंतिरग्निहोत्र कहलाता है तथा “ज्योतिः सूर्य: सूर्यो ज्योति: इस मन्त्र से आहृति 
दी जाती है, तब वह बहिज्योंतिरग्निहोत्र कहलाता है। इसी अन्त: ज्योतिरग्निहोत्र के कारण सृष्टि में 
रात्रि को सभी प्राणी अपने दोनों पक्षों को समेट कर सोते हैं, क्योंकि दोनों ज्योति ही दो पक्ष हैं। इसी 


7 वाधू अन्वा 2.2.] त उ ह वा एते गोरेव चत्वार: सतना: सायं प्रातर्ह वा एतैश्चतुर्भियज्ञक्रतुभिरग्निहोत्रधिक्रमते; तस्मान्नु 
ह ॒सर्वेषामेव स्तनानामग्निहोत्रं दुह्मात्‌। सायं प्रातहैंवास्येतेश्चतुर्भियज्ञक्रतुभिरिष्ट भवति य एवं विद्वानग्निहोत्रं जुहोति, 
यस्य वेवाँविद्वानाग्निहोत्रं जुहोति। 

8 वाधू अन्वा 2.2.3-5. 

9 वाधु0 अन्न0 2.3.]-7 

प्रकार बहिज्योतिरग्निहोत्र के कारण सभी प्राणी दिन में दोनों पक्षों को फैलाकर चलते हें। 

( अन्यज्ज्योति्ह वा अन्यदग्निहोत्रं बहिज्योतिरन्यत्‌॥। तन्नु ह 'सायं जुहुयाद्‌ अग्निर्ज्योति ज्योतिरग्नि: 

स्वाहा” इति तदेदन्तर्ज्योतिरग्निहोत्रमू, तस्मान्नु ह सर्वाणि भूतानि समस्य पक्षौ रात्रिं नयन्ति, पक्षों 

हि ज्योति: अथ ह प्रातर्जुहुयाद्‌ “ज्योति: सूर्य: सूर्यो ज्योति: स्वाहा' इति तदेतद्‌ बहिरग्निहोत्रम्‌ 
तस्मान्नु ह सर्वाणि भूतानि उदीरणान्येव प्रसार्य पक्षावति चरन्ति, पक्षौ हि ज्योति:।” 

प्रो. त्रजबिहारी चोबे 

चतुर्वेद निकेतन जोधामल रोड, 

75 होशियारपुर (पंजाब) 

यज्ञ ओर पर्यावरण 


डॉ0 आशारानी राय 
वर्तमान वैश्विक समाज पर्यावरण के असन्तुलित होने से अनेक समस्याओं का सामना कर 
रहा है। समस्या के व्यापक होने के लिए मानव के पर्यावरण के प्रति अमैत्रिक रूप तथा वस्तु और 
उपभोक्ता का सम्बन्ध कारण के रूप में स्पष्ट दृष्टिगोचर होता है, लेकिन मूल समस्या आध्यात्मिक 
संस्कृति और उपभोगवादी संस्कृति में असन्तुलन की है। उपभोगवादी संस्कृति ने आध्यात्मिक संस्कृति 
पर प्रभुत्व स्थापित कर लिया है, जिसने वर्तमान प्राणियों के जीवन पर प्रश्नचिह्न लगा दिया है। 
पर्यावरण शब्द 'परि' और 'आड्‌' उपसर्ग पूर्वक 'व' आवरणे धातु से ल्युट्‌ प्रत्यय के योग 
से निष्पन्न हुआ है। इस प्रकार पर्यावरण शब्द का अर्थ हुआ 'परि' अर्थात्‌ चारों ओर तथा आवरण 
अर्थात्‌ 'घेरा' अत: जो हमारे चारों ओर का घेरा है, उसे पर्यावरण कहा जा सकता है। अत एवं हम 
कह सकते हैं कि जो हमें तथा अन्य सभी जीवों को प्रभावित करे वह पर्यावरण हे। 


वर्तमान में जेसे-जैसे पर्यावरण असन्तुलन बढ़ रहा है, मानव ने अपनी शिक्षा के माध्यम से 
इसे सन्तुलित करने के लिए अनेक योजनाओं का निर्माण व प्रयास प्रारम्भ कर दिया हे, परन्तु जो 
योजनाएँ व व्यवस्था हमारी भारतीय वैदिक संस्कृति ने हमें उपलब्ध करायी है, वह अद्वितीय और 
सदियों से परखी हुयी हे और वह हे हमारे कल्याण और बहुमुखी विकास की परिचायक “यज्ञ' 
व्यवस्था। पर्यावरण ओर यज्ञ परिस्थिति की के अभिन्न अंग है। वैदिक संस्कृति के प्रमुख कृत्य के 
रूप में यज्ञव्यवस्था का महत्त्वपूर्ण स्थान हे। यह भारतीय संस्कृति और सभ्यता को विकसित करने 
का प्रमुख माध्यम रहा है। वर्तमान में इसके द्वारा ही सम्पूर्ण विश्व का कल्याण सम्भव हो सकता है। 

यज्ञ शब्द 'यज्‌' धातु से 'नड्‌' प्रत्यय करने पर बनता है। यज्‌ धातु का प्रयोग मुख्य रूप से 
देवपूजा, संगतिकरण तथा दान के अर्थ में होता है। इसके अतिरिक्त यज्ञ शब्द के कुछ व्युत्पत्तिजन्य 
अर्थ निम्नवत्‌ हैं- 

९. येन सदनुष्ठानेन इन्द्रप्रभतयो देवा: सुप्रसन्ना सुवृष्टिं कुर्युस्तद्‌ यज्ञपदाभिधेयम्‌ अर्थात्‌ 
जिस सदनुष्ठान के द्वारा इन्द्रदि देवगण प्रसन्न होकर सुवृष्टि प्रदान करे वह यज्ञ है। 

२. येन सदनुष्ठानेन स्वर्गादिप्राप्ति: सुलभा स्यात्‌ तद्‌ यज्ञपदाभिधेयम्‌ अर्थात्‌ जिस 
सदनुष्ठान के द्वारा स्वर्गादि की प्राप्ति सुलभ हो उसे यज्ञ कहते हैं। 

३. येन सदनुष्ठानेन सम्पूर्णविश्व॑ कल्याणं भजेत्‌ तद्‌ यज्ञपदाभिधेयम्‌ अर्थात्‌ जिस 
सदनुष्ठान के द्वारा सम्पूर्ण संसार का कल्याण हो उसे यज्ञ कहते हैं। 

४. येन सदनुष्ठानेन आध्यात्मिक-आधिदेविक-आधिभौतिकतापत्रयोन्मूलनं सुकरं स्थात्‌ 
तद्‌ यज्ञपदाभिधेयम्‌ अर्थात्‌ जिस सदनुष्ठान के द्वारा आध्यात्मिक, आधिदैविक तथा आधिभौतिक 
विपत्तियाँ दूर हों, उसे यज्ञ कहते हैं। 

५. यागाड्गसमूहस्य एकफलसाधनाय अपूर्ववान्‌ कर्मविशेषो याग: अर्थात्‌ यागाड्र समूह 

क एक फल साधनार्थ अपूर्व से युक्त कर्मविशेष को यज्ञ कहते हैं। 

६. मन्त्रैदेवतामुद्दिश्य द्वव्यस्थ दानं याग: अर्थात्‌ वैदिक मन्त्रों के द्वारा देवताओं को उद्देश्य 
करके किये द्रव्य के दान को यज्ञ कहते हैं।' 

कलिका पुराण में कहा गया है कि 'सर्व यज्ञमयं जगत्‌' अर्थात्‌ यह सम्पूर्ण जगत्‌ यज्ञमय 
है। अत एव हम अपने शब्दों में इस प्रकार कह सकते हैं कि इस जगत्‌ में प्राणिमात्र तथा उसके 
पर्यावरण के कल्याण व उन्नति के लिए हम जिस भी कृत्य को करते हैं, उन सभी कृत्यों को यज्ञ 
कहा जा सकता हे। 'गीता' भी उपर्युक्त बचनों का समर्थन करते हुये कहती है कि 
यज््पर्थात्कर्मणो उन्यत्र लोको5यं कर्मबन्धन:' अर्थात्‌ मनुष्य के समस्त कर्म यज्ञ के लिये होने 
चाहिए। इस प्रकार मनुष्य के धर्म समन्वित सभी सत्कर्मयज्ञ हो सकते हैं, यदि वे स्वेच्छाचारिता से 
प्रेरित न होकर वेदादि सद्ग्रन्थों पर आधारित हों। अत: कहा जा सकता हे कि शास्त्रों के अनुकूल 
होने वाले यज्ञ ही फलप्रद और महत्त्वपूर्ण होते हैं। 


भारतीय संस्कृति में मानव और प्रकृति की अविभाज्य अड्ग के रूप में कल्पना की गयी है। 
जिस प्रकार मनुष्य का यज्ञ नित्य हुआ करता है, उसी प्रकार प्रकृति भी नित्य निरन्तर याज्ञिक क्रिया 
को सम्पन्न करते हुये विश्व कल्याण में तत्पर रहती हे। भारतीय मनीषियों ने प्रकृति के साथ सभी 
प्राकृतिक शक्तियों को देवता स्वरूप माना हे। ऊर्जा के अपरिमित स्रोत सूर्य को देवता माना गया हे। 
'सूर्य देवो भय' सूर्य के अभाव में पृथ्वी पर जीवन सम्भव नहीं है। इस सन्दर्भ में वेदिक ऋषि 
प्रथा करता है कि -सूर्य से हमारा अलगाव कभी न हो। “नः सूर्यस्य संदृशे मा युयोथा।'* 
उपनिषदों में सूर्य को प्राण की संज्ञा दी गयी हे। आदित्यो ह वै प्राण:/" इसलिए आकाश में जो 
सूर्य है, उसे यज्ञ कुण्ड कहा गया है। उसमें जो जल है उसे हवनीय पदार्थ कहा गया। सूर्य अपनी 
याज्ञिक क्रिया में स्वर्णमयी किरणों द्वारा समस्त प्राणियों तथा वनस्पतियों को प्रकाश और उष्णता 
देकर जीवनशक्ति देता है, इसीलिये सूर्य को प्राणिमात्र का जीवन कहा गया है-सूर्य आत्मा 
जगतस्तस्थुषश्च।' 


भारतीय संस्कृति में भूमि का मानव विकास में महत्त्वपूर्ण स्थान है। भूमि के विना प्राणिमात्र 
के जीवन की कल्पना करना भी आकाश कुसुम के सदृश हे। शायद इसीलिए भारतीय मनीषी कहते 
हैं कि “माताभूमिः पुत्रोडहं पृथिव्या:' अर्थात्‌ भूमि हमारी माँ है और हम उसके पुत्र हैं। नमो मात्रे 
पृथिव्यै। नमो मात्रे पृथिव्यै। माता पृथ्वी को प्रणाम है। माता पृथ्वी को प्रणाम है। भारतीय विद्वज्जनों 
ने पृथ्वी को भी यज्ञकुण्ड के रूप में अवलोकित किया है। उसमें बीज का वपन करना विश्व 

कल्याण के लिए आहुति डालने के समान है। जिस प्रकार अग्नि में डाला हुआ हवनीय पदार्थ भस्म 
होकर देवताओं को प्राप्त होता है। उससे देवगण प्रसन्न होकर समस्त विश्व का कल्याण करते हैं, 
उसी प्रकार पृथ्वी में डाला हुआ बीज भी मिट्टी में मिलकर सूर्य, जल और वायु आदि देवताओं की 
सहायता से वृक्ष लतादि रूपों में परिणत होकर विविध पुष्पों, फलों ओर अन्नों आदि द्वारा प्राणिमात्र 
का कल्याण करता है। जिस प्रकार प्रकृति का यज्ञ निरन्तर हुआ करता है, उसी प्रकार पर्यावरण 
सुरक्षा के लिए प्राकृतिक देवताओं का यज्ञ भी निरन्तर चलता रहता हे। जैसे सूर्यदेव हमें प्रकाश देते 
हैं, चन्द्रमा हमें शीतलता देता है, अग्नि उष्णता, वायु प्राणशक्ति, गंगा आदि नदियाँ सुमधुर पवित्र 
जल, वृक्षों के द्वारा फल, छाया और ओषधियाँ, पृथ्वी के द्वारा निवास के लिए स्थान तथा 
भरण-पोषण की सुविधा आदि प्राप्त होते हें। यह सब भी उनके द्वारा किया गया याज्ञषिक कृत्य ही 
है। इस प्रकार जगत्‌ कल्याणार्थ तथा पर्यावरण की सुरक्षा में ब्रह्माण्ड का प्रत्येक तत्त्व अपनी क्षमता 
के अनुसार यज्ञक्रिया का सम्पादन नित्य निरन्तर करता रहता हे। 


इतना ही नहीं पर्यावरण द्वारा जीवमात्र को दी गई सुविधाओं को देखते हुये हमारे भारतीय 
ऋषि उसकी सुरक्षा तथा चिरस्थायी रहने के लिए बहुत ही चिन्तनशील रहे हैं ओर शायद इसीलिए 
उन्होंने यह प्रार्थना की है- 
दो: शान्तिरन्तरिक्षछं: शान्ति: पृथिवी शान्तिराप: शान्तिरोषधय: शान्ति:। वनस्पतय: 
शान्तिर्विश्वे देवा: शान्तिबत्रह्य शान्ति: सर्व शान्ति: शान्तिरेव शान्ति: सा मा शान्तिरेधि। 
अर्थात्‌ पृथ्वी ही नहीं अपितु उसके ऊपर अन्तरिक्ष अनन्त आकाश में शान्ति स्थापित हो, 
पाताल- भूगर्भ में शान्ति हो, वृक्षों में शान्ति हो, वनस्पतियों में शान्ति हो, औषधियों में शान्ति हो, 
जलादि भी शान्त रहें। गीता का कथन है- 
यत्करोषि यदश्नासि यज्जुहोषि ददासि यत्‌। 
यत्तपस्यसि कौन्तेय तत्कुरुष्व मदर्पणम्‌॥* 
मनन्‍्मना भव मद्धक्तो मद्याजी मां नमस्कुरु 
इत्यादि बचनों से सिद्ध होता है कि विश्व के समस्त पदार्थ यज्ञ स्वरूप हैं और उन समस्त 
यज्ञों का आश्रयभूत परब्रह्म परमात्मा ही है। अत: जब सांसारिक सभी चलाचल वस्तुएँ यज्ञ ही हैं। 
तब उन सभी यज्ञों का अनुष्ठान सविध और सनियम करना चाहिए, जिससे यज्ञ मानवमात्र के लिए 
कल्याणकारी हों। 
यज्ञ की इतनी उदात्त भावना, विश्व बन्धुत्व, विश्व कल्याण, सर्वधर्म समभाव, सर्वप्राणी 
सद्भाव एवं विशालता का दृष्टान्त अन्यत्र कहाँ दिखाई दे सकता हे? भारतीय संस्कृति का प्रमुख कृत्य 
यज्ञ ही हे, जिसने उसे जगदुरु की संज्ञा से विभूषित कराया। 


7. गीता 
8. गीता 

यज्ञ और ब्रह्माण्ड 


डॉ0 गणेशदत्त शर्मा 

व्यापक परिप्रक्ष्य में ब्रह्माण्ड की प्रत्येक प्रक्रिया यज्ञषमय हे। यज्ञ विश्व की नाभि है-““अयं 
यज्ञों विश्वस्य भुवनस्यथ नाभि:।” इस वेद-वाक्य के अनुसार यज्ञ समस्त संसार के केन्द्र में है। 
और सारा पाञ्चभोतिक ढाँचा अथवा पर्यावरण इसकी परिधि है और जिस प्रकार वैज्ञानिक अवधारणा 
में केन्द्र तथा परिधि एक दूसरे के पूरक अथवा सहकारी हैं, ठीक उसी प्रकार यज्ञ और ब्रह्माण्ड भी 
एक दूसरे के पूरक हें। पृथ्वी, जल, अग्नि, वायु और आकाश, इन पज्चमहाभूतों के संघातरूप 
ब्रह्माण्ड की प्रत्येक वस्तु इस विश्व यज्ञ की अंगभूत है। स्वयं मानव भी स्वभावत: ब्रह्माण्ड-यज्ञ का 
ही एक हिस्सा हे। 

यज्ञ का चश्मा लगाकर देखें तो सारी सृष्टि में यज्ञ ही या दिखाई देता हे ओर वह परब्रह्म 
परमात्मा इस ब्रह्माण्ड यज्ञ का सर्वप्रथम यज्ञकर्ता (होता) है। कल्याण्मयी वेदवाणी स्वयं इस सिद्धान्त 
का प्रतिपादन करती है-““अयं होता प्रथम: पश्यतेमम्‌।" 

भगवद्वीता में इस सिद्धान्त को और अधिक स्पष्ट करते हुए कहा गया हे कि सृष्टि के आदि 
में यज्ञ के साथ प्रजा की रचना करके प्रजापति ने कहा कि इस यज्ञ से तुम लोग प्रसव अर्थात्‌ 
उत्पत्ति और वृद्धि प्राप्त करो। यह यज्ञ तुम्हारे लिए इष्ट कामनाओं का देने वाला होवे- 

सहयज्ञा: प्रजा: सृष्टवा पुरोवाच प्रजापतिः:। 
अनेन प्रसविष्यध्वमेष वोउस्त्विष्टकामधुक॥' 

सृष्टियाग की इस प्रक्रिया में यज्ञ शब्द का धात्वर्थ (देवपूजा, संगतिकरण, दान) भी चरितार्थ 
होता है। तदनुसार प्रजापति ने सर्वप्रथम सृष्टि के लिए तप किया-“स तपो5तप्यत्‌। स प्रजा 
असृजतू।* यह तप ही मानो ब्रह्माण्ड के स्र्ठ उस आदि होता की देवपूजा है। स्रष्टा के तीव्र तप 
(अभीद्धतपस्‌) से सृष्टि के मोलिक तत्त्व ऋत ओर सत्य उत्पन्न हुए, जिन्हें वैज्ञानिक शब्दावली में 
गतितत्त्व व स्थितितत््व कहा जा सकता है-““ऋतं च सत्यं चाभीद्धात्तपसो5ध्यजायत।" 


उपर्युक्त तत्त्वों का परस्पर एक-दूसरे के साथ समुचित संयोग ही सृधष्टितत््वों का संगतिकरण 
है। ओर इस संगतिकरण के फलस्वरूप प्राणिमात्र के हित के लिए जन्म लेने वाली सृष्टि की समस्त 
भौतिक संपदा ही दानक्रिया है। वस्तुत: यही उस ब्रह्मा का ब्रह्माण्डयज्ञ है। तैत्तिरीय ब्राह्मण के 


यजुर्वेद 23.62 

ऋग्वेद 6.9.4 

गीता 3.0 

शतपथ ब्राह्मण -2.3.। 
ऋक्‌ 0.90,| 


0७ #+ (४2 >> (८ 

अनुसार यज्ञ शब्द विष्णु अर्थात्‌ सर्वव्यापक परमात्मा का वाचक है-““यज्ञो वै विष्णु:।" यज्ञरूप प्रभु 
के इस सृष्टि के कण-कण में यज्ञ का ही विस्तार दिखाई देता है। सूर्य, चन्द्र, नदी, पर्वत, समुद्र एवं 
वृक्ष आदि, संसार के सभी पदार्थ अपनी संपादाओं का स्वयं उपभोग न करके उन्हे यज्ञीय प्रक्रिया के 
अनुसार दूसरों के लिए अर्पित कर रहे हैं। मानव भी इस यज्ञमय सृष्टि की एक इकाई हे ओर देखा 
जाये तो मानव एवं उसके व्यवहारों में यह यज्ञ-प्रक्रिया परिलक्षित भी होती है। दान, द्योतन व दीपन 
गुणयुक्त भौतिक देव, अग्नि-वायु-आकाश-जल एवं पृथ्वी, तथा विद्या एवं ज्ञान के दान द्वारा मानव 
समाज को विद्योतित करने वाले चेतनदेव रूप विद्वज्जनो के महत्त्व को हृदयंगम करना व उनको 
समुचित स्थान व सम्मान देना ही देवपूजा है। अन्न-वस्त्र आदि की उत्पत्ति में अग्नि-वायु तथा जल 
आदि का यथासमय यथोचित उपयोग करना तथा ज्ञान व सद्विद्या हेतु विद्याविनय सम्पन्न व्यक्यों से 
तादात्म्य स्थापित करना ही संगतिकरण है ओर उपर्युक्त संगतिकरण द्वारा प्राप्त धनसम्पदा व ज्ञान का 
त्याग व सह अस्त्वि की भावना द्वारा उपभोग करना ही दान की प्रक्रिया हे। अग्निहोत्र में इसी 
प्रक्रिया के दर्शन होते हैं। उपर्युक्त यज्ञविधि से प्राप्त घृत एवं अन्न आदि की अग्नि में आहुति से- 
सूर्य, मेघ, वायु, एवं जल, आदि-सृष्टि के समस्त दिव्य तत्त्व सुपुष्ट एवं मानव के लिए मंगलमय हो 
जाते हैं तथा अपेक्षाकृत अधिक रूप में समृद्धि प्रदान करते हैं। अग्निहोत्र एवं ब्रह्माण्ड का यह 
शाश्वत सिद्धान्त भगवद्वीता में अत्यन्त सुन्दर रूप में चित्रित है - 
देवान्‌ भावयतानेद ते देवा भावयन्तु वः। 
परस्परं भावयन्त: श्रेय: परमवाप्स्यथ।॥' 
मानवकृत यज्ञ द्वारा देवताओं की वृद्धि ओर देवताओं द्वारा वृष्टि आदि से मानवसमाज की 
समृद्धि-पारस्परिक आदान-प्रदान द्वारा अभ्युन्नति की यह प्रक्रिया भारतीय संस्कृति की आधारशिला है। 
यज्ञ द्वारा संतुष्ट हुए देवता मानव को अन्न, दुग्ध, पशु, स्त्री व पुत्र आदि अभीष्ट भोग प्रदान 
करते हैं, किन्तु मनुष्य का यह कर्तव्य है कि वह देवताओं द्वारा प्राप्त अन्न आदि की अग्नि में 
आहुति द्वारा उन्हें देवताओं को समर्पित करके त्यागमयी यज्ञीय भावना से उनका भोग करे, जो ऐसा 
नहीं करता वह गीता के अनुसार चोर है। - 
इष्टानू भोगान्‌ हि वो देवा दास्यन्ते यज्ञभाविता:। 
तैर्दत्तानप्रदायैभ्यो यो भुक्डस्ते स्तेन एबं सः॥* 
इतना ही नहीं, जो केवल अपने ही लिए पकाते हैं अर्थात्‌ अपना ही पेट भरने में लगे रहते 
हैं, जिन्हें दीन-दुखियों का ख्याल नहीं हे और दुनिया की सारी दौलत अपने घर में समेट कर दूसरों 
को खाने-पीने का अवसर ही देना पसन्द नहीं करते, वे पापी हैं और पाप ही खाते हैं- 


भुज्जते ते त्वघं पापा ये पचन्‍्त्यात्मकारणात। 


6. ते. ब्रा. ।.2.5.] 
7. गीता 3.] 
४. गीता 3.2 


यज्ञ ओर ब्रह्माण्ड ।7 


गीता की इस उक्ति का आधार ऋग्वेद की वह मान्यता है जिसके अनुसार अकेल खाने 
वाला पापी कहा गया है-केवलाधो भवति केवलादी।" किन्तु जो दूसरों को खिलाकर खाने की 
भावना रखते हैं और अग्निहोत्र के साथ-साथ बलिवैश्वदेव तथा अतिथियज्ञ से बचे हुए अन्न का 
भोजन करते हैं वे-“यज्ञशिप्टाशी' जाने अनजाने में किये गये सभी पापों से छूट जाते हैं- 
यज्ञशिष्टाशिन: सन्‍्तो मुच्यन्ते सर्वकिल्विषै:।'' गीता में ''यज्ञशिष्ट' को साक्षात्‌ अमृत कहा है और 
बताया है कि इसका भोग करने वाले चिरन्तन ब्रह्म को प्राप्त करते हैं-““यज्ञशिष्टामृतभुजो यान्ति 
ब्रह्मसनातनम्‌।'*' गीता की इस उक्त में यज्ञीय भावना की चरमपरिणति दिखाई देती है। 


विशाल ब्रह्माण्ड को संरचना, उसकी उत्पत्ति-स्थिति तथा प्रलय का चक्र जिस अनादि व 
अनन्त व्यवस्था के अन्तर्गत संचालित हो रहा हे, उसको चिरन्तन ऋषियों ने यज्ञ का नाम दिया हे। 
यह विशाल सृष्टियाग अबाधगति से सतत चल रहा है ओर देखा जाये तो इस विशाल यज्ञ के 
अन्तर्गत भी अनेकानेक अवान्तर यज्ञ चल रहे हैं। विशाल भूमि, अन्तहीन अन्तरिक्ष एवं महान्‌ 
चुलोक, इस विराट्‌ यज्ञ की अपने में पृथक-पृथक्‌ वेदियाँ हैं। इन वेदियों की भी अपनी-अपनी 
परिधियाँ हैं जिनमें अणु से लेकर उत्तरोत्तर निर्मित पिण्डों में नाना प्रकार के यज्ञ चल रहे हैं। और वे 
सभी एक विशाल ब्रह्माण्डयज्ञ को सम्पन्न कर रहे हैं। इस दृष्टि से तैत्तिरीय ब्रह्मण की वह उक्ति 
अपने यथार्थ रूप में चरितार्थ होती है, जिसके अनुसार समस्त ब्रह्माण्ड ही यज्ञ का रूप हे-“यज्ञो वे 
भुवनम्‌। 

वैदिक 'पुरुषसूक्त' के अनुसार परमात्मा ने जब सृष्टियाग सम्पन्न किया, तब सृष्टि के प्रत्येक 
पदार्थ में नवरस व ओजस्विता का संचार करने वाले वसनन्‍्त ऋतु ने उसमें घी का काम किया, ग्रीष्म 
ऋतु ने अपनी ऊर्जा व प्रचण्ड उष्णतारूप समिधा द्वारा उस याग में अपना योगदान किया और शरद्‌ 
ने अभिनव अन्न एवं नाना औषिधियों को उत्पन्न व परिपक्व करके उस सृष्टियाग की शानदार हवि 
तैयार की, जिसका आलंकारिक चित्रण निम्न मन्त्र में सुचारु रूप से किया गया है- 


यत्पुरुषेण हविषा देवा यज्ञमतन्बत। 
वसन्‍न्तो5स्यासीदाज्यं ग्रीष्प इध्मः: शरद्धवि:॥* 
वैदिक सृष्टियाग के निरूपण में एक वैज्ञानिकता के दर्शन होते हैं। वेदिक परम्परा में केवल 


ब्रह्माण्ड को ही नहीं अपितु इसके स्रष्टा प्रजापति को भी यज्ञ का प्रतिमान स्वीकार किया गया है। 
शतपथ-ब्राह्मण में कहा है कि-यह जो प्रजापति है, वह प्रत्यक्ष रूप से यज्ञ ही हे-“एष बे प्रत्यक्ष 


9, गीता 3.]3 

0. ऋक्‌ ॥0.7.6 
]।. गीता: 3.3 

2. गीता 4.3] 

3. ते. ब्रा, 3.3.7.5 
4, यजु3.4 

यज्ञों यत्प्रजापति:।'" इसी भाँति ''ऐतरेय ब्राह्मण' में ब्रह्म को साक्षात्‌ यज्ञ कहा है-ब्रह्म वै यज्ञ:।'५ 

ये श्रुतियाँ भगवद्गीता के उस सिद्धान्त का आधार कही जा सकती हैं, जिसके अनुसार यज्ञ 
में अर्पित की जाने वाली हवि भी ब्रह्म है, जिस साधन द्वारा वह अर्पित की जाती है वह भी ब्रह्म है 
और ब्रह्मरूप अग्नि में ब्रह्मरूपकर्ता द्वारा जो हवन क्रिया की जाती है, वह भी ब्रह्म है तथा ब्रह्मरूप 
कर्म में समाधिस्थ हुए पुरुष द्वारा प्राप्त करने योग्य जो फल हे, वह भी ब्रह्म है- 


ब्रह्मार्पणं ब्रह्महवि: ब्रह्माग्नी ब्रह्मणौं हुतम। 
ब्रहोव तेन गन्तव्यं ब्रह्मकर्मसमाधिना॥।'* 


शअ इस भाँति भारतीय मनीषा-ब्रह्म, ब्रह्माण्ड एवं यज्ञ में तादात्म्य स्वीकार करती है, जो कि 
दार्शनिक धरातल पर अपने में एक वास्तविकता हे। 


जैसा कि पूर्व में उल्लेख किया जा चुका है-'यत्‌ ब्रह्माण्डे तत्पिण्डे' के अनुसार मनुष्य भी 
इस विशाल विश्वयज्ञ का एक अभिन्न अंग हेै। श्रुतिपरम्परा भी इस सिद्धान्त का अनुमोदन करती है- 
क-पुरुषो वे यज्ञ:।“ ख-पुरुषो वाव यज्ञ:।' ग-आत्मा वै यज्ञ:।” यद्यपि उपर्युक्त संदर्भो 
में प्रयुक्त पुरुष शब्द को परमात्मा का वाचक भी माना जा सकता है, किन्तु मनुष्य के जीवन में भी 
हमें यज्ञ की प्रक्रिया स्पष्ट दिखाई देती हे, अत: पुरुष शब्द से यहाँ देहधारी मानव का ग्रहण करना 
भी युक्तितुक्त हैे। यज्ञ के प्रसंग में मानवजीवन की आयु का प्रथमभाग प्रातःसवन, मध्यभाग 
माध्यन्दिससवन और अन्तिमभाग सायंसवन हे। मनुष्य का प्रत्येक कर्म यज्ञप्रक्रिया में ही अन्तर्भूत हे, 
ओर श्रीकृष्ण ने तो मानव द्वारा किए जाने वाले “अग्निहोत्र, दान तप, योग, स्वाध्याय, ज्ञान एवं 
ब्रत'-इन सभी कर्मों को जीवनयज्ञ की पुनीत परम्परा में अनुस्यूत कर दिया है- 
द्रव्ययज्ञास्तपोयज्ञा योगयज्ञास्तथापरे। 
स्वाध्यायज्ञानयज्ञाश्थ यतयः संशितद्रता:॥** 
इतना ही नहीं, गीता के अनुसार तो इन्द्रियसंयम एवं प्राणों का नियन्त्रण भी यज्ञ है जिसके 
अनुसार योगीजन श्रोत्रादि इन्द्रियों को संयमरूपी अग्निओं में होम देते हें ओर शब्दादि विषयों को 
इन्द्रिय रूपी अग्निओं में स्वाहा कर देते हैं। दूसरे प्रकार के साधक इन्द्रियों के सम्पूर्ण कायों को तथा 
प्राणों की आकुञज्चन-प्रसारणादि क्रियाओं को ज्ञान से प्रदीप्त हुई आत्मसंयमरूप योगाग्नि में होम देते 


हैं- 


]5. शतपथ 4.3.4.3 

॥6. ऐतरेय ब्रा. 7.22 

]7. गीता 4.24 

।9. छान्दोग्योपनिषद्‌।3.6 
20. शतपथ.6.2..7 

श्रोत्रादीनीन्द्रियाण्यन्ये संयमाग्निषु जुह्नति। 
शब्दादीन्‌ विषयान्यन्य इन्द्रियाग्निषु जुह्नति॥'" 
सर्वाणीन्द्रियकर्माणि प्राणकर्माणि चापरे। 
आत्मसंयमयोगाग्नौ जुद्बति ज्ञानदीपिते॥** 
यज्ञ को जीवन की प्रत्येक क्रिया में उतार देना और उसके व्यापक रूप को सरलतम एवं 
अलंकृत भाषा में चित्रित कर देना गीता की अपनी विशेषता है। गीता की भाषा में तो पूरक एवं 
रेचक नामक प्राणायाम करने वाले भी याज्ञिक हैं, क्‍योंकि वे अपानवायु में प्राणवायु का ओर 
प्राणवायु में अपानवायु का हवन करते हें और कुम्भक नामक प्राणायाम करने वाले प्राण एवं अपान 
दोनों की ही गति को रोककर उनका होम कर देते हैं तथा कुछ नियमित आहार वाले साधक प्राणों 
को प्राणों में ही झोंक देते हैं- 
अपाने जुद्नति प्राणं प्राणेडपानं तथापरे। 
प्राणापानगती रुदध्वा प्राणायामपरायणा:॥* 
अपरे नियताहारा: प्राणन्‌ प्राणेषु जुह्ति॥*“ 
भगवान्‌ कृष्ण ने उपर्युक्त रूप में कर्म करने वाले सभी को '“यज्ञविद:' कहा है-“'“सर्वेउप्येते 
यज्ञविद:। 
इसका अभिप्राय हुआ कि-आत्मकल्याण एवं विश्वकल्याण के निमित्त किया जाने वाला 
प्रत्येक कर्म यज्ञ है। आगे चलकर श्रीकृष्ण स्वयं कहते हैं-““कर्मजान्‌ विद्धि तान्‌ सर्वान।'* 
अर्थात्‌- (हे अर्जुन) उन सब यज्ञों को तू कर्मज अर्थात्‌ कायिक, वाचिक, और मानसिक क्रियाओं 
द्वारा सम्पन्न होने वाला जान। साथ ही गीता में स्पष्ट रूप से यज्ञ का उद्धव भी कर्म से ही माना 
गया है-““यज्ञ: कर्मसमुद्धव:।''“ 
वैदिक साहित्य में यज्ञ के लिए क्रतु शब्द का प्रयोग हुआ है। आचार्य यास्क ने-“क्रतु: कर्म 
वा यज्ञों वा-कहकर यज्ञ एवं कर्म का तादात्म्य स्थापित किया है और भगवद्वीता में-“अहं क्रतुरहं 


यज्ञ::” कहकर श्रीकृष्ण ने जहाँ भगवान्‌ को यज्ञरूप बताया है वहीं यज्ञ एवं कर्म की एकरूपता भी 
प्रतिपादित की है। यह भी एक रोचक एवं तथ्यात्मक साम्य है कि वेद मन्त्रों में-यज्ञ, कर्म एवं क्रतु 


>> 

ये तीनों ही शब्द पर्यायवाची के रूप में प्रयुक्त हुए हैं।" 


भारत की चिरन्तन परम्परा में यज्ञ एवं ब्रह्माण्ड के तादात्म्य का प्रतिपादन जहाँ एक वैज्ञानिक 
एवं दार्शनिक यथार्थ को लिए हुए है, वहीं इसमें मानवता के लिए एक शाश्वत संदेश भी निहित है। 
इसका प्रयोजन विश्व को यह अमर सन्देश देना हे कि-जब सकल ब्रह्माण्ड के संचालन में एक ही 
यज्ञीय व्यवस्था हे, जिसका संचालक परमात्मा स्वयं भी एक याज्ञिक हे और मनुष्य भी उस यज्ञमय 
सृष्टि की ही एक इकाई है,-तब उसे भी यज्ञचक्र के अनुरूप ही चलना चाहिए. एवं अपनी जीवन 
यात्रा में अपनी भोतिक व आध्यात्मिक संपदाओं को दूसरों के लिए होम करते जाना चाहिए। इसी 
शाश्वत सिद्धान्त के प्रकाशन में यजुर्वेद के 8वें अध्याय में जहाँ-“ब्रीहयश्च में यवाएच मे........ ”'' 
तथा “बसुश्च मे बसतिएच मे......... ”” इत्यादि मन्त्रों में समस्त अन्न व धन आदि की कामनायें की 
गई हैं, वही प्रत्येक मन्त्र के अन्त में-“यज्ञेन कल्पन्ताम्‌' इस टेक अथवा ध्रुवर्षक्ति को दोहराया गया 
है। अभिप्राय यह है कि समस्त उपभोग सामग्रियाँ हमें यज्ञ द्वारा अर्थात्‌ यज्ञप्रक्रियानुसार ही सबको 
यथायोग्य, विना किसी भेदभाव के प्राप्त हों ओर सभी लोग उनका उपभोग भी त्यागमयी 
यज्ञभावनानुसार ही करें। इतना ही नहीं-“आयुर्यज्ञेन कल्पताम्‌-प्राणो यज्ञेन कल्पताम्‌...... '' इत्यादि 
मन्त्रानुसार-'' समस्त आयु को, प्राणों को, अर्थात्‌ जीवन के एक-एक सांस को तथा चन्षु, श्रोत्र एवं 
वाक्‌ इन्द्रियों को भी यज्ञ से, यज्ञीय भावना से सुसम्पन्न करने की प्रार्थनाएँ की गई हें। अभिप्राय यह 
हुआ कि-मानव का आत्मा, शरीर, इन्द्रियाँ व उसका रोम-रोम यज्ञ की भावना से अनुप्राणित हो और 
वह यज्ञ के ढाँचे ढलकर ही कार्य करे ओर आगे चलकर मन्त्र में-““यज्ञों यज्ञेन कल्पताम्‌' कहकर 
वैदिक ऋषि ने यह भी द्योतित कर दिया हे कि-यज्ञ भी वास्तविक रूप में यज्ञीय भावना से ही 
सुसम्पन्न हो, -वह केवल एक दिखावा अथवा नाटकमात्र बनकर न रह जाये। 
निष्कर्षत:, यज्ञ एवं ब्रह्माण्ड विषयक विवेचना के आधार पर यह कहा जा सकता है 
कि-' यदि विश्व में यज्ञ की सत्य-सनातन एवं शाश्वत विचारधारा का प्रसार हो जाये और प्रत्येक 
व्यक्ति अग्निहोत्र को अपनी दिनचर्या में सम्मिलित करने के साथ-साथ यज्ञ की भावना को अपनी 
जीवनचर्या का भी अभिन्न अंग बना ले तो संसार में भोतिक पर्यावरण की शुद्धि तथा पुष्टि के 
अतिरिक्त मानसिक व आध्यात्मिक पर्यावरण की पवित्रता एवं रागद्रेष व छलछिद्र आदि की समाप्ति 
से ब्रह्माण्ड में सुख-शान्ति तथा सौहार्द्र की स्थापना निश्चित रूप से संभव हे।' 
डॉ0 गणेशदत्त शर्मा 
पूर्व प्रचार्य 
लाजपतराय पोस्ट ग्रेजुएट कॉलिज 
साहिबाबाद( गाजियाबाद ) 

यज्ञ ओर पर्यावरण 


डॉ0 श्रीराम वर्मा 

वेद प्रकृति के प्रांगण में ईश्वर द्वारा प्रदत्त अनुपम उपहार है, जो सदैव हर क्षेत्र में 

मानवजाति का मार्ग दर्शन करते रहे हैं। वेदों में भिन्न-भिन्न सूकतों में प्रकृति की महत्ता की ओर इंगित 

किया गया है। इन सूकतों के प्रत्येक शब्द में भाव संबेदना एवं ज्ञान के उच्चस्वर ध्वनित होते हैं। 

भारत के ऋषियों ने अपनी प्रखर एवं प्रज्ञावान्‌ दृष्टि से पर्यावरण परिष्करण के लिए एक अत्यन्त 

उत्तम प्रक्रिया, यज्ञ का अन्वेषण किया। यजुर्वेद में प्रधान रूप से यज्ञों के विधि-विधानों का विस्तृत 
वर्णन मिलता हे। 


राष्ट्रिय जीवन के उत्कर्ष, उत्थान एवं चतुर्दिक्‌ विकास में संजीवनी शक्ति की तरह काम 
करने वाली यज्ञ की विधा पर इस युग में युग ऋषि परम पूज्य स्वामी दयानन्द ने नवीनतम प्रकाश 
डाला है। यज्ञ के वैज्ञानिक एवं दार्शनिक स्वरूप को उभारने में व इसे जन-जन के बीच लोकप्रिय 
बनाने में इनकी सराहनीय भूमिका रही हे। 

पर्यावरण प्रदूषण आज विश्व की ज्वलन्त समस्या है। जल, थल एवं वायु सभी अवांछित 
अपशिष्टों से परिपूर्ण हो गये हैं। इस प्रदूषण के कारण मनुष्यों का स्वास्थ्य अनेक व्याधियों से युक्त 
हो गया है। सामयिक पर्यावरणीय विकृतियों में कमी लाने तथा विश्व के सभी प्राणियों को स्वस्थ 
एवं सुखी बनाने में यज्ञ परम सहायक है। यज्ञ के माध्यम से मन्त्र का प्रभाव शरीर संस्थानों पर 
विशेष प्रकार से पड़ता है। मन्त्रोच्चारण करते समय सारा स्वर संस्थान झंकृत हो उठता है। मन्त्रों के 
प्रभाव से होम किये गये पदार्थ ओषधियों से अधिक प्रभावशाली हो जाते हैं। दहन की सामान्य 
प्रक्रिया में अग्नि में डाला गया हविष्य असामान्य शक्तिवान्‌ हो जाता है। मन्त्रों के उच्चारण से उत्पन्न 
ध्वनि एवं अग्नि देवता के पूजन से उत्पन्न ऊष्मा संयुक्त रूप से भौतिक, मनोवेज्ञानिक एवं 
आध्यात्मिक लाभ देती है। 

यज्ग्नि का सुगंधित धुआँ पर्यावरण में फैले विषाणुओं को नष्ट कर देता है। यज्ञ में प्रयुक्त 
पदार्थों विशेषतया गाय के घी को अग्नि में डालने पर उससे उत्सर्जित धुआ आण्विक विकरण 
(७0०70 7२४0970०॥) के प्रभाव को कम कर देता है। केवल हमारे देश में ही नहीं वरन्‌ विश्व के 
कई दूशों में यज्ञ से सम्बन्धित काफी अनुसन्धान किये गये हैं। सोवियत रूस के वैज्ञानिक शिरोविच 
ने अपनी पुस्तक में लिखा है कि हम लोगों ने गव्य (दूध, मक्खन, घी, गोमूत्र, गोबर इत्यादि) के 
परीक्षण से निष्कर्ष निकाला हे कि गाय के दूध में आण्विक विकरण के प्रभाव से रक्षा करने की 
अद्भुत शक्ति है। गाय के गोबर से लिपा हुआ स्थान आण्विक विकिरण के प्रभाव से पूर्ण सुरक्षित 
रहता है। गाय के घी को अग्नि में डालने पर उससे उत्सर्जित धुआँ आण्विक विकिरण के प्रभाव को 
काफी कम कर देता है। 


सूरत में 994 में प्लेग फैलने पर वहाँ भी चिकित्साधिकारियों ने वातावरण को विषाणु 
रहित बनाने क॑ लिए घी मिश्रित धूप, हल्दी तथा कपूर जलाने को कहा था और हवन सामग्रियों के 

लाखों पैकेट भी बाँटे थे। यज्ञ के समय सुगंधित पदार्थ वाष्पीकृत होकर वायु के साथ विसरित होते 
हैं एवं यज्ञीय परिवेश में सुगंधि की अनुभूति होती हे। जब सारे वाष्पशील पदार्थ विसरित हो जाते 
हैं, तब सूर्य के प्रकाश में प्रकाश रासायनिक (फोटो केमिकल) अभिक्रिया आरम्भ होती है। यही 
कारण है कि यज्ञ सूर्य के प्रकाश की पूर्ण उपस्थिति में ही सम्पन्न किये जाते हैं। इस प्रकार के 
परिवर्तन पराबेंगनी तथा अन्य लघु तरंग देर्ध्य वाले क्षेत्रों में होते हैं। सुगंधित धुआँ युक्त पदार्थों का 
रसायनिक संगुणन (डिकम्पोजिशन), उपचयन एवं अपचयन होता है। 

वायुमण्डल में व्याप्त कार्बन मानोक्साइड ((०), कार्बन डाइऑक्साइड ((७) एवं नाइट्रोजन 
के ऑक्साइड इत्यादि प्रदूषकों को यज्ञ के द्वारा नियन्त्रित किया जाता है। ऑक्सीजन के परिमाण में 
वृद्धि होती है। पर्यावरण में उपस्थित धन विद्युतीय आवेश बढ़ाकर उसे प्रदूषित करता रहता है। यज्ञ 
में पदार्थों की उपचयन क्रिया के द्वारा वायुमण्डल में ऋण विद्युतीय आवेश (इलेक्ट्रोन) पैदा होते हें, 
जो धन आवेश के हानिकारक प्रभाव को नष्ट कर देते हैं तथा बादलों के साथ संयुक्त होने पर ये 
इलेक्ट्रोन उसके विषांश को समाप्त कर देते हैं। वर्षा के रूप में भूमि पर गिरता हुआ वह जल 
बिल्कुल शुद्ध एवं स्वास्थ्यप्रद होता है। यज्ञ के द्वारा परिशोधित जल एवं वायु मनुष्यों के अलावा 
वृक्षों-लताओं इत्यादि के लिए भी वृद्धिकारक और कीटाणुनाशक हो जाते है, जिससे हरीतिमा का 
संवर्द्धन भी होता हे। 

यज्ञ से उत्सर्जित गैसों में अनेक रोगों के रोगाणुओं को नष्ट करने की पूर्ण क्षमता है। 
पाश्चात्त्य चिकित्सा शास्त्री एम0 मोनियर ने अपनी पुस्तक 'एन्शिएंट हिस्ट्री ऑन मेडिसन' में लिखा 
है कि रोगों के कीटाणुओं को समाप्त करने के लिए यज्ञ से सरल एवं सुलभ कोई पद्धति नहीं हे। 
फ्रांस के वैज्ञानिक प्रोफेसर टिलवर्ट ने यह निष्कर्ष निकाला है कि यज्ञ से उत्पन्न धुएँ में पर्यावरण 
परिशोधन की विचित्र शक्ति है। 


अमेरीकी वैज्ञानिक डॉ0 हार्वड स्टिर्गुल ने अपने परीक्षण में पाया कि गायत्री मन्त्र के सस्वर 
उच्चारण से एक सेकेण्ड में ।0,000 तरंगें उत्पन्न होती हैं, जो दुर्भावनाओं को काफी हद तक शान्त 
कर देती हैं। हमारे तत्त्वदर्शोी ऋषियों ने आविष्कार किया कि किस-किस शब्द का, किस-किस क्रम 
से, किस भावना ओर किस स्थिति में, केसा उच्चारण किया जाये तो उसकी क्‍या प्रतिक्रिया व्यक्ति 
एवं समष्टि पर होगी। इसी वैज्ञानिक उपलब्धि पर यज्ञ में मन्त्रोच्चारण का प्रावधान हुआ। ध्वनिशक्ति 
का ही स्वरूप वेद मन्त्रों में भी अपरिमित ऊर्जा पैदा करता है। ध्वनि के इस प्रभाव को अब विज्ञान 
भी समझने लगा हे। 


विचारों को ईश्वोन्मुख बनाने, कषाय-कल्मषों का परिशोधन कर पात्रता विकसित करने तथा 
अनन्त के प्रति तादात्म्यभाव विकसित करने के रूप में यज्ञ परम सहायक है। यज्ञीय भाव से किये 
गये कर्म दिव्य कर्म बन जाते हैं। जिस तरह अग्नि यज्ञ कुण्ड में प्रज्बलित होती है, वैसे ही ज्ञानाग्नि 
अन्त:करण में, तापाग्नि इन्द्रियों में तथा कर्माग्नि देह में प्रज्जलित रहनी चाहिए। यही यज्ञ का 
आध्यात्मिक रूप है। हर श्वास में सम्पादित दिव्य कर्म ही यज्ञ है। यज्ञ में समाहित विचार एवं 
प्रेरणाएँ-आस्था परिशोधन एवं आदशों की प्रतिष्ठापना का एक सशक्त माध्यम हें। 

उपर्युक्त विवेचन से स्पष्ट है कि पर्यावरण चाहे भौतिक हो, सामाजिक हो, सांस्कृतिक हो या 
आध्यात्मिक, यज्ञ हर तरह के पर्यावरण को शुद्ध व चैतन्य बनाने में सक्षम है। इसलिए सभी प्रकार 
की उन्नति को सामने रख कर भारतीय मनीषियों ने प्राणिमात्र को सुख प्रदान करने के लिए यज्ञ को 
जीवन पद्धति का अभिन्न अंग बनाया, जिससे मानव ही नहीं अपितु पशु-पक्षी, चल-अचल, थलचर, 
नभचर वृक्ष तथा सम्पूर्ण पर्यावरण सुरक्षित रहे तथा सभी को विकसित होने का पूर्ण अवसर मिले। 


डॉ0 श्रीराम वर्मा 
रीडर, भौतिक विभाग 
डी0बी0एस0 कालेज देहरादून 


यज्ञ और पर्यावरण 


डॉ0 रामप्रकाश वर्णी डी0 लिट्‌ 
यह एक अनुभवसिद्ध तथ्य हे कि यदि कोई मानव शुद्ध वायु में श्वास ले, शुद्ध जल का 
पान करे ओर शुद्ध अन्न का सेवन करे एवं शुद्ध मिट्टी में खेले-कूदे, कृषि कार्य करे तो वह 
अवश्य ही दीर्घजीवी हो सकता है। वह शारीरिक दृष्टि से भी पूर्ण स्वास्थ्य लाभ प्राप्त कर सकता हे, 
परन्तु आज वैश्विक पर्यावरण के प्रदूषण ने यह सब कर पाना असम्भव सा बना दिया है। मनुष्य को 
नः्शुद्ध वायु सुलभ है ओर न शुद्ध जल। प्रदूषण का प्रवेश भूमि की अन्तःपरतों में भी तेजी से होता 
चला जा रहा है, अत: शुद्ध अन्न की सम्प्राप्ति भी खपुष्पायित सी होने लगी है। कल-कारखानों से 
निकलने वाले अपद्रव्य धूँआ, गैस, कूडा-कचरा और निरन्तर कटते हुए वन प्रदूषण के कारण बन 
रहे हैं। मानवजीवन के प्रत्येक स्तर पर प्रदूषण का साम्राज्य स्थापित हो गया है। परिणामत: “जीवेम 
शरदः शतम्‌' ओर “भूयश्च शरद: शतात्‌' की कामना करने वाला मनुष्य नित्य नये- नये रोगों का 
ग्रास बनकर अल्पायु और अकाल में ही कालकवलित हो रहा है। स्थिति यहाँ तक आ पहुँची है कि 
अमृत रूप वृष्टिजल भी तेजाबी हो गया है। यदि यह प्रदूषण इसी गति से निरन्तर बढ़ता रहा तो वह 
दिन दूर नहीं, जब यह भूमि मानव तथा अन्य प्राणियों के निवास योग्य नहीं रह जायेगी। क्षतिग्रस्त 
होती हुई ओजोन की परत हमारी इस 3स्लेक्षा को बल प्रदान कर रही हे। 


प्राणियों के लिए स्वच्छ वायु का सेवन कितना हितकर है यह बात ऋग्वेद के निम्नांकित 
मन्त्र से भलीभाँति स्पष्ट हो जाती है- 


बात आ वातु भेषजं शंभु मयोभु नो हृदि। प्र ण आयुंषि तारिषत्‌॥' 


यहाँ वायु को परमौषध बताते हुए उसे शान्ति, आरोग्य और आयुष्कर माना है। तद्यथा-यददो 
नो वात ते गुहे5मृतस्य निधिहित:। ततो नो देहि जीव से॥' 

वायु की जिस निधि का वर्णन इस ऋग्मन्त्र में है, वह प्राणवायु या ओषिजन (ऑक्सीजन) 
ही हे। इसका प्रचुरमात्रा में होना प्राणिवर्ग के लिए अत्यन्त आवश्यक हे। इसी प्रकार शुद्ध जल भी 
शरीर में आरोग्य और ऊर्जा को उत्पन्न करता है तथा कण्ठस्थ कफ की निवृत्ति कर उसे मधुर 
बनाकर दृष्टिशक्ति को बढ़ाता है।' भूमि महत्त्व की दृष्टि से सभी प्राणियों की माता हे,' अत: उसका 
शुद्ध होना अत्यन्त आवश्यक है। वेद में “मातरिश्वा' वायु को इसका शोधक बतलाया गया है। 


. ऋग्वेद ॥0/।86/2., 

2. वही 0/86/3. 

3 आपो हि ष्ठा मयोभुवस्ता न ऊर्जे दधातन। महे रणाय चक्षसे।। वही ।0/9/| 

4. यो व: शिवतमों रसतस्य भाजयतेह न:। उशतीरिव मातर:॥ वही ॥0/9/] 

5. अग्नये गृहपतये स्वाहा सोमाय वनस्पतये स्वाहा मरुतामोजसे स्थवाहेन्द्रस्येन्द्रयय स्वाहा। पृथिवी मातर्मा मा हिंसी 
मो5अह त्वाम्‌॥। यजु, 0/23 

स्मार्त साहित्य में 'पञ्चैताँस्तु महायज्ञान्‌ यथाशक्ति न हापयेत्‌” के अनुसार अवश्य करणीय पञ्च 
महायज्ञों में देवयज्ञ"' अर्थात्‌ 'अग्निहोत्र' का अन्यतम स्थान है। यह यज्ञाग्नि में शुद्ध घृत एवं 
सुगन्धित वायुशोधक, रोगनाशक और पुष्टिकारक पदा्थों की आहुतियों के द्वारा सम्पन्न किया जाता है। 
इसके निम्नलिखित दो प्रयोजन हो सकते हैं-. श्रोत-स्मार्त प्रभृति धार्मिक विधि विधानों के अनुसार 
मन्त्रपाठ पूर्वक किये जाने वाला यज्ञ “अदृष्ट विशेष' जिसे कि “अपूर्व' भी कहते हैं, का जनक होता 
है। 2. यज्ञ का द्वितीय प्रयोजन वैज्ञानिक ओर चिकित्साशास्त्रीय दृष्टि से उसका पर्यावरण शोधक और 
रोगकारक कृमियों का विनाशक होना हे। महर्षि दयानन्द ने यज्ञ के द्वितीय प्रयोजन पर विशेष बल 
दिया है।' वेट में बहुत्र पठित 'पावक, अमीवचातन, पावकशोचिष्‌, सपत्नदम्भन' प्रभूति विशेषण 
अग्नि की वायुशोधकता को इड्लित करते हैं। उन सभी विशेषणों से विशिष्ट अग्नि यज्ञाग्नि ही हो 
सकती है। यह अग्नि वायु के माध्यम से यज्ञीय फल का चतुर्दिक्‌ प्रापण करती है” और अग्निहोत्र 
ओषध का कार्य करता हे" तथा इसके नित्य निषेवण से शारीरिक नेयून्य दूर होता है।' यही नहीं, 
वायुमण्टल के समस्त प्रदूषण का उन्मूलन भी इसी के द्वारा सम्भव होता हे।” इसी कारण शोधक 
द्रव्यों की आहुतियों के द्वारा वायुमण्डल को शुद्ध करने का विधान सामवेद में किया गया है।'' 
अथर्ववेद में भी यज्ञ के द्वारा रोग के कृमियों के विनाश का विधान है। दूषित भोजन, दुग्ध, जल 
ओर अपक्वान्न आदि के माध्यम से जो रोग के कृमि शरीर में प्रविष्ट हो जाते है, उन्हें भी यज्ञ के 
द्वारा विनष्ट करने का विधान अथर्ववेद में प्राप्त होता है।' यहीं सिरदर्द और खाँसी की निवृत्ति भी 
अग्निहोत्र के द्वारा बतलायी गयी है।'' टी.वी. जेसे घातक रोगों से भी यज्ञ के द्वारा बचा जा सकता 


6. सं ते वायुर्मातरिश्वा दधातूत्तानाया हृदयं यद्‌ विकस्तम्‌। यो देवानां चरसि प्राणथेन कस्मै देव वषडस्तु तुभ्यम्‌॥ यजु, 
]/39 

7. तु. मनु. 4/2| 

8. द्र0 स्वमन्तव्यामन्तव्यप्रकाश -यज्ञ।। 

9. यज्ञस्थ दोहो वितत: पुरुत्रा सो5अष्टधा दिवमन्वाततान। स यज्ञ धुक्ष्व महि मे प्रजायाश रायस्योषं विश्वमायुरशीय 
स्वाहा।। यजु. 9/62| 

।0. हिमस्य त्वा जरायुणा शाले परि व्ययामसि। शीतह्ृदा हि नो भुवो$ग्निष्कृणोतु भेषजम्‌॥॥ अथर्व, 6/06/3 

।. तनूपा $अग्ने3असि तन्‍ये मे पाह्मयुर्दा5 अग्ने5स्यायुमें देहि वच्चोंदा 5अग्नेइसि वर्चो मे देहि। अग्ने यन्मे तन्‍्वा $ऊन॑ 
तन्‍्म $आपृण॥ यजु. 3/॥7 

।2. अग्नेरणस: समिदस्तु भद्राग्निमही रोदसी आ विवेश। अग्निरेक॑ चोदयतू समत्स्वग्निर्वत्राण दयते पुरूणि। ऋक्‌ 
0/80/2।| 

3. आ जुहोता हविषा मर्जयध्वं नि होतारं गृहपतिं दधिध्वम्‌। इडस्पदे नमसा रातहव्यं सपर्यत यजतं पस्त्यानाम्‌। साम. पू 
2/2/] 

।4. इदं हविर्यातुधानानू नदी फेनमिवा वहतू। य इदं स्त्री पुमानकरिह स स्तुव॒तां जन:॥ अथर्व, ॥/8/ 

।5. आमे सुपकक्‍्वे शबले विपक्बे यो मा पिशाचों अशने ददम्भ। तदात्मना प्रजया पिशाचा वि यातयन्तामगदो5यमस्तु।। 
अथर्व 5/29/6 

)6. मुञ्च शीर्षक्त्या उत कास एन॑ परूष्परुरविवेशा यो अस्या। यो अश्रजा वातजा यश्च शुष्मो वनस्पतीनृत्सचतां 
पर्वताश्च।। वही ।/2/3 

है।' यज्ञीय हवि में गोघृत, पिप्पली, अज श्रृंगी” ओर गूगल” जैसे पदार्थों को सम्मिलित करके 
पर्यावरण के विविध प्रदूषणों को रोकने का उपाय वेद में प्रतिपादित हैं। 


बेदप्रतिपादित उक्त लाभ यज्ञीय हवि: पर निर्भर होते हैं। यदि उपर्युक्त 'सुगन्धित, पौष्टिक, 
रोगनाशक' और “मिष्ट' पदार्थों के योग से निर्मित द्रव्य से सुनिश्चित तापक्रम पर प्रदीप्त अग्नि में 
आहुतियाँ प्रदान की जाती है तो अवश्य ही पर्यावरण को प्रदूषण से मुक्त बनाया जा सकता है। 
आजकल के पठित वर्ग में यह धारणा बनती चली जा रही है कि यज्ञ के द्वारा बहुमूल्य पदार्थों को 
अग्नि की भेंट करके धन का तो अपव्यय हो ही रहा है, साथ ही पर्यावरण भी “कार्बनडाई 
ऑक्साइड' जैसी घातक गैसों से दूषित हो रहा हे। अत: हम उनकी इस भ्रान्ति के निवारणार्थ 
हकवनीय द्रव्यों के गुण-धर्म और उनकी रासायनिक बनावट पर विचार कर रहे हैं- 


१, कपूर:-अग्निहोत्र में कपूर का विशेष महत्त्व हे। यज्ञाग्नि कपूर को जलाकर ही प्रज्वलित 
की जाती हे। यह जलते समय धुआँ उत्पन्न करता है और इसका कुछ अंश विना किसी रासायनिक 
परिवर्तन के उड़ जाता है ओर वायु में मिश्रित होकर उसे सुगन्धित कर देता है। कपूर के शेष भाग 
से एक तेल बन जाता है, जिसमें पाइनीन, डाइपैण्टीन, सीनिओल, युनिजोल, सैफ्रोल और 
'टर्पिनिऔल' आदि होते हैं।”' 

२, लकड़ी (सम्िधा ):-अग्निहोत्र में प्रक्षिप्त किये जाने वाले द्रव्यों में समिधाओं का भाग 
लगभग 75% होता है। इनके जलने ऐ यज्ञाग्नि का तपांश लगभग 5000 सेल्शियस हो जाता हे। 
लकडी का मुख्य भाग 'सूलुलोस' तथा “लिग्नोसेलुलोस' होता है। इसमें 46.62% हाइड्रोजन, 28. 
57% कार्बन तथा 23.8% ऑक्सीजन होती है। लकड़ी के जलने से 'सेलुलोस' और 
'लिग्नोसेलुलोस' ऑक्सीकृत हो जाते हैं। तदनन्तर शने:-शने: 'हाइड्रोकार्बन' उत्पन्न होती है ओर 
400-600 सेल्शियस के बीच जल जाती है। लकड़ी के उक्त दोनों घटक 'सेलुलोस' ओर 
'लिग्नोसेलुलोस' ऑक्सीजन के साथ मिलकर कार्बनडाइ ऑक्साइड तथा पानी को उत्पन्न करते हैं। 
यत: यज्ञशाला को चहँँ ओर से खुला हुआ बनाया जाता है अत: “कार्बन मानो ऑक्साइड' और 
कार्बन की धूल के उत्पन्न होने की कोई सम्भावना नहीं होती है। यज्ञ में सर्वप्रथम अग्नि के द्वारा 
काष्ठ की आसवन क्रिया होती है, जिसके कारण अनेक पदार्थ उत्पन्न हो जाते हें। 
तद्यथा-' हाइड्रोकार्बन ' एज्ल्डिहाइड (फार्मेल्डी हाइड, ऐसीट एल्डिहाइड आदि) कीटोन (ऐसीटोन, 
मैथिल, एथिल आदि) अम्ल (फार्मिक, एसीटिक, प्रॉपिऑनिक आदि) एल्कोहॉल (मैथिल, ऐथिल) 
फीनोल, कार्बनडाइऑक्साइड ओर पानी।” 


|7. विद्या वे ते जायान्य जान॑ यतो जायान्य जायसे। कथ॑ं ह तत्र त्वं हनो यस्य कृण्मों हविर्गहे।। वही 7/76/5 
8. त्वया वयमप्सरसो गन्धर्वाश्चातयामहे। अजश्रुद्भ यज रक्ष: सर्वान्गन्‍न्धेन नाशय॥ वही 4/37/2 

]9. न त॑ यक्ष्मा अरुन्धते नैनं शप्थे अश्नुते। यं भेषजस्य गुल्गुलो: सुरभिर्गन्धो अश्नुते। वही |9/38/। 

20. उपप्रागाद्‌ देवो अग्नी रक्षोहामीवचातन:। दहन्नप द्वयाविनों यातुधानान्‌ू किमीदिन:॥| वही ।/28/| 

2. द्र. 'यज्ञविमर्श! ले0 डॉ0 रामप्रकाश, पृ0 40॥। 

22. द्र0 वही-पृ0 54-56 

रालयुक्त काष्ठ के जलने से मुख्यत: फार्मेल्डीहाइड की उत्पत्ति होती है, साथ ही अल्पमात्रा 
में 'टपिनिऑल, टर्पिन सीनिऑल तथा अन्य उडनशील पदार्थ भी बनते हैं। समिधाओं के जल जाने 
के बाद अशिष्ट 20 प्रतिशत या 4 प्रतिशत राख में मुख्यतः 'केल्श्यिम, पोटेशियम, मैग्नीशियम तथा 
कुछ ऐलुमीनियम, लोहा, मैग्नीज, सोडियम, फास्फोरस व गन्धक आदि रह जाते हैं। पोटिशियम 
ऑक्साइड के कारण वह राख खाद के रूप में भी प्रयोगार्ह हो सकती है। 


घृत-यज्ञीय हव्य का प्रमुख घटक है। यह आयुर्वेदिक दृष्टि से तो अति महत्त्वपूर्ण है हीं” 
वैज्ञानिक दृष्टि से भी इसका कम महत्त्व नहीं हे। यह 'ग्लिसरॉल' तथा 'कार्बोक्सिलिक' अम्लों के 
मेल से बना है। इसमें निम्नलिखित अम्ल पाये जाते हैं। पामिरिक अम्ल, ऑलिक, मिरिस्टिक, 
स्टिऐटिक, लिनोलीइक अम्ल। घी में स्वल्पमात्रा में 'केप्रिलिक' ओर “केप्रोइक' अम्ल भी होते हैं। 
घृत में विद्यमान ग्लिसरोल के जलने से उसके परमाणुओं में से जल निकलने पर “एक्रोलीन' बन 
जाती है, जो ऑक्सीकृत हो जाने पर “फॉर्मेल्डीहाइड' को बनाती है।” 

क्योंकि घृत में सन्तृप्त और असन्तृप्त दोनों ही प्रकार के अम्ल होते हैं। अतः ऑक्सीकरण 
के समय सन्तृप्त वसीय अम्लों के परमाणु टूटकर कुछ 'ऐल्डिहाइड' बना देते हैं, ये ऐल्डिहाइड 
ऑक्सीजन के साथ मिलकर अ5लों में परिवर्तित हो जाते हैं वे 'हाइड्रोकार्बन की उत्पत्ति में कारण 
बनते हैं। घृत के जलने से जो सुगन्धि उत्पन्न होती है, उसका कारण उक्त 'एल्डिहाइड' तथा 'अम्ल' 
ही हैं। ये सभी वायु में मिल जाते हैं, जिससे सर्वत्र सुगन्धि फैल जाती है। घृत के कुछ कण विना 
जले ही वायु में उड़ जाते हैं ओर वे वर्षा के लिये धूलिकणों का कार्य करते हैं।' 


कपूर कचरी, नागरमोथा, जटामांसी, चन्दनचूरा तथा अगर आदि लकड़ी की भाँति स्वयं 
जलकर शेष क्रियाओं को पूर्ण कराने के लिये गर्मी भी उत्पन्न करते हैं। तिलों में 'ग्लिसरोल और 
'इलेइडिक' व 'स्टिऐरिक' अम्ल होते हैं। इसी प्रकार चिरोंजी, नारियल, लोंग, गेंहू, जो तथा चावल 
आदि में भी कुछ वसीय अम्ल विद्यमान होते हैं। अत: इनके जलने से जहाँ अन्य पदार्थ उत्पन्न होते 
हैं, वहाँ पूर्वोक्त पदार्थ भी बनते हैं।” 


यज्ञ सामग्री की अन्य वस्तुओं में 'कार्बोहाइड्रे' भी विद्यमान होते हैं। शक्कर तथा स्टार्च 
इसी कार्बोहाइड्रेट के दो प्रकार हैं। चावल, गेंहू, जो, उड़द ओर कपूर कचरी तथा तगर में स्टार्च होता 
है। शर्करा वाले द्रव्यों में खाँड प्रमुख हैं। इसके अतिरिक्त 'शहद, दुग्ध, तगर, गेंहू, लोंग, दारख, 
छुआरे आदि में भी शर्करा पायी जाती है। इनके जलने से स्वास्थ्य के लिये हितकर गैंसें उत्पन्न होती 
हैं। यज्ञीय द्रव्य से जो वायु सुगन्धित होती हे, उसका कारण उन द्र॒व्यों से वाष्पशील सुरभित पदार्थों 
का उत्पन्न करना है। ध्यातव्य हे कि अग्नि में जलाने पर किसी वस्तु का रूपान्तरण ही होता हे। 
विनाश नहीं। जलने पर पदार्थ सूक्ष्म तक हो जाते हैं, जिससे इन्हें वायु में मिलने एवं फैलने में 


23. वही।। 24 द्र, 

24, वही पृ0 56-59 

25. द्र. वही 26-द्र0 वही पृ. वही॥। 
26 द्र. वही 26-द्र0 वही पृ. वही।। 

सुविधा होती है। वायु में उड़ने वाले परमाणुओं का व्यास लगभग ॥%02 से %07 मिली मीटर 
होता है। यज्ञ के द्वारा सम्प्रेषित ये परमाणु विविध प्रकार से जीवन ओर जगत्‌ को लाभ पहुँचाते हैं। 


किन्तु यह विशेष रूप से ध्यातव्य हे कि उक्त सभी रासायनिक लाभ यज्ञ से तभी प्राप्त हो 
सकते हैं। जब एक सम नियत मात्रा में समुचित कालान्तर का ध्यान रखते हुए सुसमिद्ध वह्ि पर 
द्रव्य का प्रक्षेपण किया जाये। इसी रहस्य को ध्यान में रखकर ही याज्ञिक विधियाँ और मन्त्रों का 
विनियोग किया गया है। यदि सामग्री का प्रक्षेप अग्नि में विलम्ब से होगा तो उसकी ऊष्मा का 
समुचित लाभ नहीं उठाया जा सकेगा। इसी कारण विधिहीन यज्ञ को अयज्ञ माना जाता हे। महर्षि 
दुयानन्द का स्पष्ट लेख है कि “योग्य रीति से यथाविधि होम करना चाहिए। एक दम मन भर 
घी जला दिया व चम्मच-चम्मच करके मन भर घृत को वर्ष भर जलाते रहे तो भी होम नहीं 
होगा।''४ 

धार्मिक दृष्टि से यज्ञ में मन्‍्त्रों के विनियोग का कारण शास्त्र संरक्षण हो सकता हे, किन्तु 
वैज्ञानिक दृष्टि से उक्त विनियोग से हव्य की आहुतियों के मध्य समुचित समयन्तराल भी व्यवस्थित 
हो जाता है और उक्त रासायनिक सूर्योदय और सूर्यास्त में खुली यज्ञशाला में यज्ञ करने से प्रकाश 
का संश्लेषण भी होता है। जिससे कुछ ऐल्डिहाइड और एल्कोहल ऑकक्‍्सीकृत हो जाते हैं तथा कई 
'हाइड्रोकार्बन व फीनोल का बहुलीकरण भी संभव हो जाता है। साथ ही पराबेंगनी प्रकाश में कुछ 
'कार्बन डाइऑक्साइड' पानी के साथ मिलकर “फार्मेल्डीहाइड भी बना लेते हें। यज्ञ के द्वारा उत्पन्न 
हुई 'कार्बन डाइऑक्साइड ' हानि नहीं पहुँचाती वह पेड़ पौधों के लिये भोजन देती है। वे इसके विना 
जीवित नहीं रह सकते हें। वनस्पति जगत्‌ प्रति वर्ष 60:0।2 कि. ग्राम कार्बन डाइऑक्साइड को 
निज भोजन में परिवर्तित कर रहा है। भूमि पर पड़ने वाली सूर्य की शक्ति का ४04 भाग केवल 
इसी क्रिया में व्यय हो रहा है। अत: यज्ञ के द्वारा कार्बन डाइऑक्साइड की मात्रा में कुछ वृद्धि हो 
जाने से कोई हानि तो निश्चित नहीं होगी। साथ ही प्रकाशक संश्लेषण की मात्रा और अधिक बढ़ 
जायेगी, जिसका कृषि पर बहुत ही गुणकारी प्रभाव पडेगा। 


इस प्रकार उक्त विवेचन के आधार पर हम इस निष्कर्ष पर पहुँचे हैं कि यज्ञ 'पर्यावरण 
सुरक्षा का एक सस्ता और सुलभ प्राकृतिक उपाय है, जिसे भारतीय ऋषि-मुनियों की मेधा ने बहुत 
पहले ही जान लिया था और दिन-रात्रि के प्रत्यवायों से बचने के लिये इसकी प्रातः सायं अनिवार्यत: 
करने की व्यवस्था की थी। प्राचीन सन्दर्भो की भाँति यह आज भी प्रासंगिक है। यह एक सम्पूर्ण 
वैज्ञानिक क्रिया है, मात्र धार्मिक अनुष्ठान नहीं। 


डॉ0 रामप्रकाश वर्णी डी0 लिट 
रीडर एवं अध्यक्ष संस्कृत विभाग 
एल0आर0 कॉलिज, जसराना 
जि0 फिरोजाबाद 


27 द्र, वही 26-द्र0 वही पृ. बही।। 

डॉ0 उमा जेन 

पर्यावरण शब्द परि+आ+वृ+ल्युट्‌ से बना है, जिसका अर्थ हे-हमारे चारों तरफ का वातावरण 
जिससे हम ढके हुए हैं, वह पर्यावरण कहलाता है अर्थात्‌ जो मानव को चारों ओर से घेरे हुए है 
तथा जो जीवन और क्रिया-कलापों पर प्रभाव डालता है। पर्यावरण में वायुमण्डल-विभिन्न गैसों का 
सम्मिश्रण स्थल मण्डल-चट्टानें, मिट्टी, रेत ओर धात्वीय परत और जलमण्डल-भौतिक तथा 
रासायनिक तत्त्वों को शामिल किया जाता है। भौतिक पर्यावरण में मृदा, जल, वायु और प्रकाश हें। 
ये सभी मिलकर पर्यावरण का निर्माण करते हैं। मानव के क्रियाकलापों से उत्पन्न अवशिष्ट उत्पादों के 
रूप में छोड़े गये अवांछनीय तत्त्वों से जो पर्यावरण विघटन होता है, वही पर्यावरण-प्रदूषण कहलाता 
है। ये प्रमुख प्रदूषण हें- 

बायु-प्रदूषण-वायुमण्डल में रहने वाली विभिन्न गैसों के आनुपातिक विघटन को 
वायु-प्रदूषण कहते हैं। वायु में पायी जाने वाली विषेली गेसों के सूक्ष्म कणों से आँखों में जलन, 
छींक, कैंसर, फेफडे के रोग, बेहोशी, खाँसी ओर दम घुटने जैसे रोग उत्पन्न हो जाते हैं। 

जल-प्रदूषण-ओद्योगिक एवं प्लास्टिक कारखानों, गोशाला, कृषि में प्रयुक्त कौटनाशक 
पदार्थों, घरेलू गन्दगी एवं रेडियो-एक्टिव अपशिष्ट के द्वारा प्रदूषित जल-पान करने से अनेक 
बेक्टीरियाजनित तथा वाइरिसजनित रोग जैसे-टाइफाइड, पेचिश, पीलिया उत्पन्न होते हैं। इससे जलीय 
पौधों पर भी प्रतिकूल प्रभाव पड़ता है। मछलियाँ आदि अन्य जीव भी मरने लगते हैं। 

भूमि-प्रदूषण-बढ़ती हुई जनसंख्या की आवश्यकता पूर्ण करने के लिए कृषि उपज बढ़ाने 
हेतु प्रयोग किए गए विविध रासायनिक खादों एवं कौटनाशक दवाओं से अनेक बीमारियाँ-पेचिश, 
दमा, हृदय रोग, कैंसर, पागलपन, अन्धापन, बांझपन आदि उत्पन्न होते हैं। 

ध्वनि-प्रदूषण-अवांछनीय ध्वनि ही शोर है। जो ध्वनि-प्रदूषण को उत्पन्न करता है जिसके 
परिणाम स्वरूप रक्तचाप में वृद्धि, आहारनली में गड़बड़ी, मांसपेशियों में तनाव, अनिद्रा, बहरापन, 
अल्सर, दमा, सिदर्द, गर्भपात जैसे रोग उत्पन्न होते हैं। 


रेडियोधर्मी प्रदूषण-परमाणु परीक्षण के समय रेडियोधर्मी पदार्थ से जल, वायु, मृदादि 
प्रदूषित हो जाते हैं, जिससे मानव में रक्त केंसर होने की आशंका रहती है। रेडियोधर्मी पदार्थ जीन्स 
में बिकार उत्पन्न कर देते हैं जिससे आनुवंशिक रोग उत्पन्न होते हें।' 


बेदों में पर्यावरण संरक्षण 
वेदों में पर्यावरण संरक्षण अर्थात्‌ वायु, जल, पृथ्वी और आकाशादि की शुद्धि के लिए 
विशेष सावधानी बरती गयी है। वायु मानव-जीवन का आधार है, इसलिए जीवन-रक्षा हेतु 


।. पर्यावरण एवं प्राकृतिक संसाधनों का संरक्षण 

वायु-प्रदूषण के सभी तत्त्वों का नियन्त्रण आवश्यक है। ऋग्वेद में वायु के महत्त्व पर कहा गया है 
कि वायु अमृत का खजाना है, वह जीवन शक्तिदाता है। वह पिता, भाई और मित्र और सब रोगों 
की ओषधि हे।' वायु में अमृत अर्थात्‌ ऑक्सीजन है। उसे नष्ट न होने दें। इसका अभिप्राय है कि 
ऐसा कोई कार्य न करें, जिससे वायु में ऑक्सीजन की कमी हो।' अथर्ववेद में आपो वाता 
औषधय: ' कहकर यह निर्देश किया गया है कि पर्यावरण की रक्षा हेतु वायु की शुद्धि पर ध्यान 
देना अनिवार्य है। अथर्ववेद में वायु ओर सूर्य के महत्त्व का वर्णन करते हुए कहा गया है कि तुम 
दोनों संसार के रक्षक हो। तुम अन्तरिक्ष में व्याप्त हो। तुम ही सभी प्रकार के रोगों को नष्ट करते 
हो।' वायु में दो गुण हैं-प्राणवायु के द्वारा मनुष्य में जीवन शक्ति का संचार करना तथा अपान वायु 
' के द्वारा सभी दोषों को शरीर से बाहर निकालना। इसलिए वायु को विश्वभेषज कहा गया है, क्योंकि 
यह सभी रोगों ओर दोषों को नष्ट करता है।' अथर्ववेद में कतिपय पर्यावरण-शोधक तत्त्वों पर्वत, 
जल, वायु, वर्षा और अग्नि का उल्लेख है, जो प्रदूषण को नष्ट करते हें। वहाँ मनुष्य, पशु-पक्षी 
आदि सभी सुखपूर्वक जीवित रहते हें। 


वेदों में वायुमण्डल की शुद्धि के लिए द्यावापृथिवी के संरक्षण पर विशेष बल दिया हे। 
द्यावापृथिवी में सूर्य आदि लोक, अन्तरिक्ष ओर पृथिवी तीनों का समावेश है। द्यावापृथिवी परस्पर 
सम्बद्ध है। इनमें पोष्य-पोषक सम्बद्ध है। सूर्य ऊर्जा का स्रोत है, अन्तरिक्ष वृष्टि का कारक है और 
पृथ्वी ऊर्जा और वृष्टि आदि का उपयोग कर अन्नादि की समृद्धि से मानव-जीवन को संचालित करती 
है। ये तीनों परस्पर अनुस्यूत हैं। वायुमण्डल प्राण ऊर्जा (०५४४०१) देकर मानव को शक्ति प्रदान 
करते हैं। वृक्ष-वनस्पतियों का जीवन वर्षा पर निर्भर है, अतः वृष्टि-चक्र को अक्षुण्ण बनाए रखने के 
लिए यज्ञादि की उपयोगिता पर बल दिया गया हे। 

वेदों में पर्यावरण-शुद्धि के लिए अग्नि का बहुत अल्लेख है। अग्नि का गुण हे-दाहकता। 
वह जहाँ भी अशुद्धि है, प्रदूषण हे या घातक कीटाणु हैं, उनको सदा नष्ट करता है। चाहे यज्ञ की 
अग्नि हो, घरेलू अग्नि हो, वन की अग्नि हो या समुद्री अग्नि हो, वह सर्वत्र ही प्रदूषणकारी तत्त्वों 
को नष्ट करती हे। इसलिए वेदों में अग्नि का दोषनाशक के रूप में बहुत गुणगान है। अग्नि को सारे 
प्रदूषणकारी तत्त्वों को नष्ट करने वाला कहा गया हे। प्रदूषणकारी तत्त्वों को वृत्र, रक्षस्‌, अत्रिनू, असुर 
आदि कहा गया हे।' अग्नि को विश्वशुच्‌ अर्थात्‌ संसार को पवित्र करने वाला कहा गया है। वह 
पर्यावरण को शुद्ध करता है, अत: उसे पावक कहते हैं।' अग्नि को रक्षोनाशक, वृत्रहा, असुरहन्ता 


2. ऋग्वेद 0.85.]-3 
3. वही 6.37.3 

4. अथर्ववेद 4.25.]-4 
5. वही 4.]3.3 

6. वही 8.2.25 

है 

8. 


ऋग्‌ 06.6.28, यजु07.6, 33.9, ऋग0 7.5.0 
ऋग्‌0 7.3.। 

आदि उपाधियों से विभूषित किया गया है।' 


चारों वेदों में यज्ञ/अग्निहोत्र का बहुत अधिक महत्त्व वर्णित किया गया है। इसका मुख्य 
कारण है कि यज्ञ ही वह विधि है, जिसके द्वारा प्राकृतक सन्तुलन बनाए रखा जा सकता है। यज्ञ 
के द्वारा पर्यावरण की सुरक्षा, वायुमण्डल की पवित्रता, विविध रोगों का नाश, शारीरिक-मानसिक 
उन्नति तथा रोग-निवारण के कारण दीर्घायुष्य की प्राप्ति होती है। यज्ञ के द्वारा भू-प्रदूषण, 
४०० ४ और ध्वनि-प्रदूषण दूर किया जा सकता है। इसलिए वेदों में यज्ञ पर इतना बल दिया 
गया है। 

यज्ञ या अग्निहोत्र वह वैज्ञानिक प्रक्रिया है, जिसके द्वारा वायुमण्डल में ऑक्सीजन और 
कार्बन डाई-ऑक्साइड का सन्‍्तुलन बना रहता हे। प्रकृति में एक चक्र की व्यवस्था है, जिसके 
अनुसार प्रत्येक पदार्थ अपने मूल स्थान पर पहुँचता है। इसी के आधार पर ऋतुचक्र, वर्षचक्र, 
अहोरात्रचक्र, सोरचक्र, चान्द्रचक्र आदि परिवर्तित होते हैं। इस प्राकृतिक चक्र को ही पारिभाषिक 
शब्दावली में यज्ञ कहा जाता है। यह प्राकृतिक यज्ञ विश्व में प्रतिक्षण चल रहा है। ऋग्वेद और 
यजुर्वेद में इस प्राकृतिक यज्ञ का वर्णन करते हुए कहा गया हे कि वर्षचक्र रूपी यज्ञ में वसन्‍्त ऋतु 
घी है, ग्रीष्म ऋतु समिधा और शरद्‌ ऋत हव्य।" वसन्त के बाद ग्रीष्म ऋतु, ग्रीष्म ऋतु के बाद 
वर्षा और वर्षा ऋतु के बाद शरद्‌ ओर शरद्‌ ऋतु के बाद वसन्‍्त। इस प्रकार यह वर्ष चक्र पूरा होता 
है। 


ऋग्वेद में कहा गया है कि यज्ञ के द्वारा ुलोक को प्रसन्न किया जाता है और च्युलोक वर्षा 
के द्वारा पृथिवी को तृप्त करता है। यज्ञ से मेघ और मेघ से वर्षा होती है।' ऋग्वेद और अथर्ववेद 
में नदी, तालाबों आदि के जल को शुद्ध करने के लिए यज्ञ को आवश्यक बताया गया है, क्योंकि 
यज्ञ की वायुशोधक प्रक्रिया से जल भी शुद्ध होता है। इसी बात को गीता में कहा गया है कि यज्ञ 
के द्वारा देवों को प्रसन्‍न करो ओर देवता वर्षा के द्वारा तुम्हें प्रसन्न करें। इस प्रकार परस्पर आदान 
प्रदान से तुम्हारी श्रीवृद्धि हो।'' 


यजुवेद में यज्ञ को सृष्टिचक्र का केन्द्र कहा है। उत्तम कृषि के लिए यज्ञ को आवश्यक 
बताया गया है। यज्ञ से बादल, बादल से वर्षा और वर्षा से उत्तम कृषि होती है।'* यजुर्वेद में यज्ञ का 
इतना अधिक महत्त्व वर्णन किया गया है कि यज्ञ से सभी प्रकार के सुख प्राप्त होते हैं। यज्ञ से 
पृथिवी, अन्तरिक्ष और चुलोक के सभी दोष या प्रदूषण दूर होते हैं। यज्ञ शरीरिक, मानसिक और 

आत्मिक उन्नति का साधन है। यज्ञ से सभी प्रकार की कृषि, वर्षा, ऊर्जा, दीर्घायुष्य, वृक्ष-वनस्पतियों 
की समृद्धि, अन्नसमृद्धि, बौद्धिक और आत्मिक उन्नति, शारीरिक पुष्टि, नीरोगता, प्रदूषण-नाशन के द्वारा 
सुख-शान्ति की प्राप्ति होती है।'* इसलिए यज्ञ को भुज्यु कहा गया है-“भुज्यु: सुपर्णो यज्ञ: ।' 

ब्राह्मण-ग्रन्थों में यज्ञ का बहुत विस्तार से महत्त्व वर्णित किया गया है। यज्ञ को सृष्टि का 
केन्द्र बताया गया है-“यज्ञों वै भुवनस्थ नाभि:।'* यज्ञ सारे जीवों का रक्षक है।” यज्ञ जीवन को 
सुरक्षा प्रदान करता है।” ऋतुसंधियों पर होने वाले संक्रामक रोगों को दूर करने के लिए भैषज्य यज्ञों 
का विधान हे। ये यज्ञ रोगों के साथ ही विविध प्रदूषणों को दूर करते हैं।” यज्ञ प्रदूषण दूर करके 
पवित्रता प्रदान करता है।”” 


छानन्‍्दोगय उपनिषद्‌ में यज्ञ को पर्यावरण-प्रदूषण के निराकरण का सर्वोत्तम साधन माना है। 
यज्ञ सभी अशुद्धियों, दोषों या प्रदूषण को दूर करके पवित्र बनाता है, अत: यज्ञ कहा जाता है।” 


यज्ञ में किन-किन द्र॒व्यों का प्रयोग केसे करना चाहिए, जिससे वह प्रदुषण दूर कर पर्यावरण 
शुद्ध बना सके। इस सम्बन्ध में वैदिक अग्निहोत्र में समिधा, घृत, सामग्री और स्थालीपाक का प्रयोग 
होता है। इनके लिए भी कुछ विशेष नियम हैं, जिनका पालन आवश्यक हे। जितना बड़ा या छोटा 
यज्ञ करना होता हे, उसी अनुपात में यज्ञकुण्ड का निर्माण होता हे। शुल्वसूत्र ग्रन्थों में यज्ञकुण्डों के 
बनाने की वैज्ञानिक विधि दी गई है। ज्यामिति की दृष्टि से शुल्वसूत्रों का बहुत वैज्ञानिक महत्त्व हे। 


यज्ञ में समिधा के लिए ऐसे वृक्षों का चयन किया गया है, जिनसे कार्बन डाई-ऑक्साइड 
की मात्रा बहुत कम निकलती है ओर जो शीघ्र जल जाते हैं। इनका कोयला नहीं बनता, अपितु राख 
ही बनती है। इनसे धुआँ भी बहुत कम बनता हे। कार्बन डाई-ऑक्साइड कम बनने से वायु-प्रदूषण 
की सम्भावना कम रहती है। अत एवं समिधा के लिए आम, गूलर, पीपल, शमी, पलाश (ढाक), 
बड़, बिल्व (बेल) आदि का विधान है। ठोस लकडियाँ शीशमादि का निषेध है। 


घृत यज्ञ का प्रमुख द्रव्य हे। घृत में भी गाय का घी सर्वोत्तम माना गया है। यह शरीर को 
तेज और बल देता है। यज्ञ में डाला हुआ घी रोग-निरोधक है। यह वायुमण्डल को शुद्ध करता है। 
यह विषनाशक भी है, क्योंकि साँप के काटे हुए को घी पिलाया जाता है। पुराने घी को सुघाने से 
उन्माद रोग दूर हो जाता है। यज्ञ में घी का प्रयोग वायु-प्रदूषण को दूर करने का उत्तम साधन है।” 

यज्ञ में डाली जाने वाली हव्य वस्तुओं को सामग्री कहते हैं। हव्य वस्तुएँ चार प्रकार की 
हैं-१. सुगन्धित-कस्तूरी, केसर, अगर, तगर, चन्दन, जायफल, इलायची, जावित्री आदि ये सभी 
अग्नि में पड़कर सुगन्धित वायु देते हैं और वायुमण्डल को शुद्ध करते हैं। २. पुष्टिकारक-इनमें घृत 
के अतिरिक्त दूध, फल, मूल, कन्द, गेहँ, चावल, उड॒द, तिल आदि पदार्थ हैं। ३. रोगनाशक- 
सोमलता, गिलोय, गूगल, अपामार्ग (चिरचिटा) आदि ओषधियाँ यज्ञ में प्रयुक्त होकर विभिन्न रोगों 
को दूर करते हैं। यज्ञ-चिकित्सा (यज्ञोपैथी) में अलग-अलग रोगों में अलग-अलग औषधियों को 
यज्ञ में डालने का विधान हे। मिष्ट पदार्थ-मीठी चीजें जेसे गुड, शक्कर, चीनी, किशमिश, छुआरा, 
द्राक्षा (दाख, अंगूर) आदि मिष्ट पदार्थों से वायुमण्डल शुद्ध होता है। ४, स्थालीपाक-विशेष 
आहुतियों के लिए स्थालीपाक का उपयोग होता है। इसमें लड्डू, खीर, मोहनभोग, मीठा चावल, 
विना नमक की खिचडी, हलुआ, अपूप (पूआ) आदि हें। चावल, खिचड़ी आदि में भी घी डालकर 
आहुति देने का विधान है। महर्षि दयानन्द ने भी मोहनभोग बनाने की निम्न विधि दी है” सेर भर घी 
के मोहनभोग में रत्तीभर कस्तूरी, माशाभर केसर, दो माशा जायफल ओर जावित्री, सेर भर मीठा 
डालना। स्थालीपाक में प्रयुक्त सभी वस्तुएँ रोगगाशक और वायु शोधक हें। 


ये चारों प्रकार के होमद्रव्य जब अग्नि में डाले जाते हैं तो अग्नि के द्वारा उनका विघटन 
होता है ओर वे अत्यन्त सूक्ष्म अणुरूप में हो जाते हें। जिस प्रकार अणुबम अत्यन्त प्रभावशाली होता 
है, उसी प्रकार ये चारों होमद्रव्य सूक्ष्मरूप होकर वायुमण्डल को शुद्ध करते हैं। यह वेज्ञानिक तथ्य हे 
कि जो पदार्थ जितना सूक्ष्म होता है, उतनी ही उसकी शक्ति बढ़ जाती है। होम्योपेथी ओर 
बायोकैमिक औषधियों में यही पद्धति काम करती है। विज्ञान यह मानता है कि कोई भी पदार्थ नष्ट 
नहीं होता, अपितु उसका केवल रूप परिवर्तन होता है। 


यज्ञ में प्रयुक्त हव्य-पदार्थ अग्नि में पड़कर हल्का हो जाता है। वह वायु की सहायता से 
सर्वत्र फैल जाता है। जहाँ तक यज्ञ की सुगन्धित वायु फैलती हे, वहाँ तक दूषित वायु नष्ट हो जाती 
है और प्रदूषण का निवारण होता है। यज्ञ में प्रयुक्त थोड़ी सी मात्रा वाले घी, शक्कर और 
केसर-कस्तूरी आदि से लाखों लोगों को लाभ पहुँचता है। 


इस सम्बन्ध में विविध वैज्ञानिक अनुसन्धानों से भी यह सिद्ध हो चुका है कि अग्निहोत्र से 
कुछ ऐसी गैसें निकलती हैं, जो वातावरण को शुद्ध कर ओर प्रदूषण को दूर करती हैं। इनमें से कुछ 
गैसें ये हैं- सीशिलारट 0जातट, ?2ऊृशंशा०,58 0९४५श५॥८। एक जर्मन वैज्ञानिक ने स्वयं अग्निहोत्र का 
परीक्षण करके पाया कि भारतीयों के हाथ में एक आश्चर्यजनक शस्त्र है, जिसका प्रदूषण निवारण 
के लिए प्रयोग किया जा सकता है। न्यू जर्सी अमेरिका में 'अग्निहोत्र' नामक एक संस्था है, जो 
अमेरिका में प्रदूषण-निवारण हेतु अग्निहोत्र का बड़े पैमाने पर प्रयोग एवं प्रचार कर रही है, जिसको 
वहाँ की जनता ने बहुत पसन्द किया है। 993 में न्यूयार्क में हुए एक आयोजन में अमेरिकन लोगों 
में इस अग्निहोत्र की लोकप्रियता देखी गयी है। 


प्रसिद्ध रसायन शास्त्री डॉ0 सत्यप्रकाश स्वामी ने यज्ञ सामग्री का विश्लेषण करते हुए लिखा 

है कि इसमें कुछ ऐसे तत्त्व हैं, जिनसे फार्मेल्डीहाइड गैस उत्पन्न होती है। यह विना परिवर्तन हुए 
वायुमण्डल में फैल जाती है। कुछ अंश तक कार्बन डाइ-ऑक्साइड गैस भी फार्मेल्डीहाइड में 
परिवर्तित हो जाती है। यह एक शक्तिशाली कीटाणुक्शक तत्त्व है। फार्मेल्डीहाइड का प्रभाव तभी 
होता है जब तक यह पानी के वाष्प के साथ हो, अन्यथा इसका कीटाणुनाशक प्रभाव नहीं होता। 
इसीलिए यज्ञकुण्ड के चारों ओर जल-सेचन होता है।'* फ्रांस के एक वैज्ञानिक ट्रिलबर्ट का कथन है 
कि सामग्री में प्रयुक्त शक्कर आदि मिष्ट पदार्थों में वायु को शुद्ध करने की असाधारण शक्ति है। 
इसके धुएँ में क्षय, चेचक, हेजा आदि बीमारियों के कीटाणु नष्ट करने की क्षमता है। फ्रांस के एक 
अन्य वैज्ञानिक डॉ0 हैफकिन का कथन है कि घी को जलाने से रोगाणुओं का विनाश हो जाता हे। 


ऋतु-परिवर्तन के समय प्रकृति में कतिपय दूषित तत्त्व उत्पन्न हो जाते हैं। इनके कारण 
वायुमण्डल प्रदूषित हो जाता है और अनेक रोग उत्पन्न हो जाते हैं। इस वायु-प्रदूषण को ओर विभिन्न 
रोगों के निवारण के लिए गोपथ-ब्राह्मणण ओर कोौषीतकि-ब्राह्मण में भैषज्य यज्ञों का विधान किया 
गया है।” भैषज्य यज्ञों से अनेक रोगों की चिकित्सा भी की जाती हे। फ्रेंच विद्वान्‌ डॉ0 डेमोसी ने 
यज्ञ से क्षयरोग दूर करने की विधि कही है।” मद्रास के एक सेनिटरी-कमिश्नर डॉ0 कर्नल किंग ने 
कहा है कि घी और चावल में केसर मिलाकर जलाने से रोगाणु नष्ट हो जाते हें।” पाश्चात्त्य विद्वान्‌ 
वैज्ञानिक हाले, पामर और बुगे ने शोध निष्कर्ष दिया है कि यज्ञीय अग्नि से गैस के रूप में अनेक 
पदार्थ निकलते हैं। ये वायु में मिलकर सुगन्ध पैदा करते हैं, जिससे वायु-प्रदूषण दूर होता है और 
रोग का निवारण होता हे।” 
' यज्ञ के द्वारा एक स्थान पर वायु पुज्जीभूत रूप में गर्म होने से हल्की हो जाती है ओर वह 
ऊपर उठती है। उसका स्थान दूसरे स्थान की वायु आकर ले लेती है। इस प्रकार दूरस्थ शुद्ध वायु 
के आने से वायु-प्रदूषण दूर होता है। 


वैदिक विधि द्वारा यज्ञ के समय वेद मन्त्रों का सस्वर मधुर ध्वनि से पाठ या श्रवण-सुखद 
ध्वनि से मन्त्रों, श्लोकों का उच्चारण ध्वनि-प्रदूषण की समस्या का उत्तम हल है। क्‍योंकि सस्वर 
मन्त्र पाठ से होने वाली ध्वनि-तरंगें ध्वनि-प्रदूषण को बहुत अंश तक नष्ट करती हैं। ब्राह्मण-पग्रन्थं 
आदि में भी इसी बात की ओर ध्यान आकृष्ट किया गया है। ब्राह्मण-ग्रन्थों में वाणी को वज्र कहा हे 
जिसका प्रभाव बहुत भयंकर होता हे। शब्द ही सारे रोगों और समस्याओं का हल है, ओषधि हेै। 
वाणी या शब्द एक महान्‌ शस्त्र हे।' इसका सदुपयोग करना सीखना चाहिए। 


उपर्युक्त विवेचन के आधार पर हम कह सकते हैं कि पर्यावरण संरक्षण में वैदिक अग्निहोत्र 

का विशेष योगदान रहा है। यज्ञ प्रकृति के सन्तुलन को बनाये रखता है। इससे स्वच्छ और स्वस्थ 
प्राणवायु प्राप्त होती है। यह पर्यावरण में प्रदूषण की मात्रा को कम करता है। पर्यावरण-प्रदूषण से न 
केवल शारीरिक हानि होती है, अपितु निर्बलता, कुविचारों का आना, दुर्व्यसनों में प्रवृत्ति, आत्महत्या 
जैसे दुर्विचारों की ओर प्रवृत्ति, मानसिक तनाव आदि रोग उत्पन्न होते हैं। 


इन शारीरिक ओर मानसिक रोगों से मुक्ति के लिए यज्ञ ही एक ऐसा माध्यम है जो सभी 

प्रकार से शिवसंकल्प, सद्भावना, शान्ति और नीरोगता प्रदान करता है। साथ ही अग्निहोत्र आत्मशक्ति 
और इच्छाशक्ति को प्रबुद्ध करके मानसिक विकास भी करता हे। 

डॉ0 उमा जेन 

रीडर संस्कृत-विभाग 

मु, ला. एण्ड जय. ना. खे. गर्ल्स कॉलिज 

सहारनपुर 


वायुमण्डल एवं वातावरण की विषाक्तता निवारण में यज्ञों का योगदान 


डॉ. मनमोहन प्रकाश एवं डॉ. स्नेहलता श्रीवास्वत 
भारतीय दर्शन में आकाश, वायु अग्नि, जल ओर पृथ्वी को 'पञ्च विनायक' कहा गया है। 
जब ये पजञ्च तत्त्व अपने प्रकृत रूप में होते हैं तो जीवन को पोषित करते हैं ओर जब प्रदूषित हो 
असंतुलित हो जाते हैं तो जीवन के विनाश के हेतु बन जाते हें। आज पर्यावरण क्रान्ति का युग है। 
औद्योगिक और वैज्ञानिक प्रगति ने हमारे जीवन को सरल ओर समृद्ध तो बनाया है, पर हमारे 
बातावरण और पर्यावरण दोनों को प्रदूषित ओर असंतुलित कर दिया हे। कृत्रिम साधन, बढ़ता भोग 
और प्रचण्ड होता मानव स्वार्थ हमें महाविनाश की ओर ले जा रहा हे। आज हम न शुद्ध हवा में 
साँस ले सकते हैं, न ही शुद्ध जल से आचमन कर सकते हैं, न शुद्ध वातावरण में रह कर स्वस्थ 
चिन्तन कर पाते हैं। आज मानव जनित गतिविधियों (दहन, प्रक्रम, औद्योगिक निर्माण प्रक्रम, 
विलायकों का प्रयोग, कृषि रसायनों का प्रयोग, पारमाण्विक ऊर्जा संयन्त्रों एवं गतिविधियों आदि) 
द्वारा वायुमण्डल में हानिकारक गैसों एवं पदार्थों का समावेश निरन्तर बढ़ता जा रहा है, जो हमारे 
स्वास्थ्य के लिए अनेक नये-नये खतरों एवं आपदाओं को निमन्त्रण दे रहा है। 


निरन्तर विकराल होते वायु-प्रदूषण को नियन्त्रित करना आज विश्व की प्रमुख समस्या हे। 
विश्वस्तर पर सभी देश इस कार्य में जुटे हुए हैं। अनुसन्धान, प्रयोग और विचार-मन्थन की प्रक्रिया 
निरन्तर चल रही हे; अनेक वैज्ञानिक पद्धतियाँ अपनायी जा रही हैं, किन्तु फिर भी परिणाम 
उत्साहवर्द्धक नहीं हैं। 


भारतीय ऋषियों की दूरदर्शी अन्वेषक दृष्टि ने अपनी भावी पीढियों की इस दुरूह समस्या 
का अनुमान कर लिया था और “यज्ञो बै श्रेष्ठतमं कर्म' कहकर यज्ञ द्वारा वायुमण्डल को परिशोधित 
करने की युक्ति पर बल दिया था। यजुर्वेद में यज्ञ को विश्व के नाभिस्थल (आधार-केन्द्र) के रूप 
में कल्पित किया गया हे।' 


यज्ञ से ही संसार की उत्पत्ति बताई गई है ओर यज्ञ से ही उसके रक्षण की मन्त्रणा भी दी 
गई है। यज्ञ को स्वर्गप्राप्ति का साधन माना गया है। इसका आशय यही है कि हम यज्ञ से संसार को 
स्वर्गोषम, समृद्ध, शान्त और सुखी बना सकते हैं। आज हमें यह समझ लेना है कि वेदों में यज्ञकर्म 
की प्रतिष्ठा मात्र एक धार्मिक अनुष्ठान नहीं है, वरन्‌ एक वेज्ञानिक प्रक्रिया है, जो पर्यावरण के साथ 
ही मानसिक एवं सामाजिक वातावराण का शोधन करने में आज भी कारगर है। यज्ञकर्म को भारतीय 
समाज में एक धार्मिक-कर्म माना- जाता है, इसी कारण उसके प्रति लोगों की आस्था तो है पर वह 
व्यावहारिक रूप में स्वीकृत नहीं हे। आज का युग विज्ञान का युग है, जब तक लोकमानस में यज्ञ 
की वेज्ञानिकता का उद्घाटन नहीं होगा, तब तक उसे व्यवहार में नहीं लाया जा सकंगा। 


वायुमण्डल और वातावरण की विषाक्तता को कम करने में यज्ञ की महत्त्वपूर्ण भूमिका हो 

सकती है। यज्ञ से वायुमण्डल के दूषक तत्त्व नष्ट हो जाते हैं और वातावरण भी जीवन्त तथा 
सात्त्विक बनता है। वायुमण्डल प्रत्यक्ष होता है जबकि वातावरण परोक्ष है। वातावरण सचेतन, बौद्धिक 
और भावनात्मक है। वायुमण्डल के प्रदूषण से प्राकृतिक सन्तुलन बाधित होता है-पशु-पक्षी, 
जीव-जन्तु, पेडु-पौधे और मानवजाति अस्वस्थ होती है। बीमारियों का प्रकोप बढ़ता है। सूखा बाढ़, 
भूकम्प जैसी प्राकृतिक आपदाओं की आवृत्ति होने लगती है और जब वातावरण दृषित होता है तो 
सामाजिक सन्तुलन भी डगमगाने लगता है-मनुष्य का चिन्तन पतनोन्मुखी हो जाता है, दुष्प्रवृत्तियाँ 
प्रबल होने लगती हें। व्यवहार में आक्रामकता उत्तेजनगा और हिंसा का समावेश हो जाता है और 
सम्पूर्ण समाज अशान्त, असुरक्षित एवं अस्थिर हो जाता है। इसी कारण आज वायुमण्डल ओर 
वातावरण दोनों को प्रदूषणमुक्त बनाना हमारी प्रथम आवश्यकता हे। 


यज्ञों में वह सामर्थ्य हे जो प्रदूषण को समानान्तर गति से रोक सकता है। यज्ञों में ज्वलित 
सुगन्धित द्रव्य-सामग्री को धुएँ के सूक्ष्म परमाणु प्रदूषित कार्बन के परमाणुओं में प्रवेश कर उन्हें शुद्ध 
तत्त्वों में परिवर्तित कर देते हैं। साथ ही यज्ञाग्नि के उत्ताप से यज्ञस्थान की वायु गर्म और हल्की 
होकर ऊपर उठती है, इससे चारों ओर से शुद्ध वायु उस रिक्तता को भरने के लिए खिंची हुई आती 
है। यज्ञ द्वारा पर्यावरण शुद्धि में “विषस्थ विषमौषधम्‌' के सिद्धान्त का प्रयोग होता है, जिसमें दूषित 
वायु का उपयोगी संशोधक वायु के द्वारा निशगाकरण किया जाता हे। यज्ञों का वैज्ञानिक आधार ही यह 
है कि अग्नि अपने में जलाई गई वस्तुओं को करोड़ों गुना अधिक सूक्ष्म बनाकर वायु में फेला देती 
है। अग्नि की इस सूक्ष्मीकरण सामर्थ्य को वैज्ञानिक स्तर पर प्रयोगों द्वारा प्रमाणित करने का 
महत्त्वपूर्ण कार्य फ्रांस के डॉ0 हाफकिन तथा चेन्नई के डॉ0 कर्नलसिंह ने सम्पन्न किया है। प्रयोगों से 
सिद्ध हुआ है कि घी, चावल, केसर आदि से धुएँ के विष का नाश हो जाता है ओर वायु में 
समाविष्ट विषाक्त तत्त्व वर्षा के साथ जमीन में चले जाते हैं और खाद बनकर पृथ्वी की उर्वरा शक्ति 
को बढ़ाते हैं।' 

यज्ञीय धूम में वायु के विषेले तत्त्वों को नष्ट करने की अद्भुत क्षमता है। अथर्ववेद का प्रस्तुत 
मन्त्र भी इस तथ्य को प्रमाणित करता है-“वायु: अन्‍्तरिक्षस्याधिपति:।” यजुर्वेद में ऋषि कहते हैं 
'हे यज्ञ। तू निश्चय ही कल्याणकारी है।" 


ऋग्वेदादिभाष्यभूमिका के 'वेद विषयविचार' प्रकरण में यज्ञों के प्रयोजन को स्पष्ट करते हुए 
ऋषि ने लिखा हे-स चाग्निहोत्रमारभ्याश्वमेधपर्यन्तेषु यज्ञेषु सुगन्धितमिष्टपुष्टरोगनाशकगुणैर्मुक्तस्य 
सम्यक्‌ संस्कारेण शोधितस्य द्रव्यस्थ वायुवृष्टिशुद्धिकरणार्थमग्नी होम: क्रियते स तदद्वारा 
सर्वजगत्‌- सुखकार्यैव भवति।' अर्थात्‌ अग्निहोत्र से लेकर अश्वमेध पर्यन्त जो भी किये जाते हैं, 
उनमें भली भाँति शुद्ध किये सुगन्धित, मिष्ट, पुष्टिकारक और रोगनाशक द्रव्यों से आहुतियाँ दी जाती 


2. यज्ञ एक समग्र उपचार प्रक्रिया-पं0 श्रीराम शर्मा आचार्य 
3. अथर्व0 5/24/8 

4. यजु0 3/53 

5. ऋग्वेदादिभाष्यभूमिका, वेदविषय विचार। 

है जिससे वायु और वृष्टि जल की शुद्धि हो जाती है। इस कारण यज्ञ सारे जगत्‌ के लिए सुखकारी 
हो जाता है। सत्यार्थ प्रकाश के तृतीय समुल्लास में भी यज्ञों के प्रयोजन से जल-वायु शुद्धि की 
चर्चा है। 


वैदिक यज्ञ में जिन समिधाओं से होम किया जाता है, उनसे कार्बन डाइ ऑक्साइड बहुत ही 
कम मात्रा में निकलती हैे। यज्ञ की ज्वलन क्रिया भट्टी में सम्पन्न होने वाली ज्वलन क्रियाओं से 
भिन्न है। भट्टी में तापमान अधिकतम सीमा तक ले जाया जाता है, जितना कि समिधा को 
ज्वलनशील रखने के लिए आवश्यक हे। इस प्रकार अग्निहोत्र से पदार्थों के कण छोटे-छोटे कणों में 
विभक्त हो जाते हैं। इस प्रक्रिया की समानता रासायनिक विखण्डन से की जा सकती है अर्थात्‌ यज्ञ 
'से समिधा के साथ प्रयुक्त औषधि घटक या तो वाष्पीभूत हो जाती है, या फिर अवशिष्ट भस्म का 
रूप ले लेते हैं। यज्ञ में प्रजजलन क्रिया के धीमे होने के कारण उत्पन्न धूम्र कार्बन डाइ ऑक्साइड 
एवं कार्बन मोनो ऑक्साइड रहित होता है। इसके विपरीत इसमें इथीलिन ऑक्साइड, प्राप्लीन 
ऑक्साइड, फार्मल्डीहाइड एवं बीटाप्रोपियो लेक्टेन तथा एसीटिलीन का अनुपात अधिक होता है। इस 
यज्ञ-धूम्र-वायु को शोधक सम्मिश्रण की अभिधा दी जा सकती हे। 

पूना के फर्ग्यूसन कॉलेज के वैज्ञानिकों ने प्रयोगोपरान्‍्त पाया कि 6%6५४2.5" गहरे ताम्रपात्र में 
आम की समिधाओं के माध्यम से सामान्य वनोषधि सम्मिश्रण से किया गया अग्निहोत्र एक बार की 
]08 आहुतियों से 36५22%0" के टॉल की ]000 से भी अधिक घनफुट वायु में कृत्रिम रूप से 
विनिर्मित वायुप्रदूषण समाप्त करने में सफल रहा है, क्‍योंकि यज्ञकक्ष की वायु की वैज्ञानिक जाँच से 
इसे पूरी तरह शुद्ध पाया गया। वैज्ञानिक यह भी प्रमाणित करने में सफल रहे हैं कि हवन से जो 
वायु बनती है, उसमें अधिक भाग प्राणवायु (ऑक्सीजन) का होता हे। 

पर्यावरण को शुद्ध करने के उद्देश्य से किये जाने वाले यज्ञ में निम्न सावधानियाँ रखना 
अत्यन्त आवश्यक हे- 
. समिधाएँ अधिक छोटी-बडी न हों। 
2. समिधाएँ गीली न हों। 
3, समिधाओं को इस प्रकार चुना जाए कि हवा जाने की गुंजाइश बनी रहे। 
4. समिधाओं को इस प्रकार जमाया जाए कि वह कुण्ड की परिधि में ही रहें। 


. हवनकृण्ड ऊपर से खुला तथा नीचे से संकुचित होना आवश्यक है, ताकि लो की 
स्थिति ऊपर जाकर शंकु जैसी हो सके। 


6. याज्षिक क्रिया में धुएं की स्थिति निर्मित न होने दें। 


7. अग्नि में डाली गई सामग्री उतनी ही होनी चाहिए जितनी कि प्रज्बलित अग्नि उसे 
आत्मसात्‌ करती चले। 


ही 


! 


७. वेद और उसकी वैज्ञानिकता: भारतीय मनीषा के परिप्रेक्ष्य में-आचार्य प्रियक्रत्त बेदबाचस्पति 


वायुमण्डल एवं वातावरण की विषाक्तता निवारण में यज्ञों का योगदान 39 


8. अग्निहोत्र की शास्त्रीय विधि में वनोषधियों का ही विधान है, केवल शर्करा और घृत के 
समावेश की ही छूट है। 


9. केवल अन्नों का हवन निषिद्ध है। 


0. समिधाओं में किसी भी प्रकार के काष्ठ का प्रयोग नहीं किया जा सकता हे अर्थात्‌ 
नीम, बबूल आदि का प्रयोग वर्जित है। वट, पीपल, पलाश, आम, छोंकर, चन्दन आदि को प्रयुक्त 
किया जाना चाहिए। 

।]. अधजले हव्य को कुरेदकर जलाना निषेध हे, क्‍योंकि वायुमण्डल को शुद्ध करने के 
उद्देश्य से किये गए यज्ञ में हव्य पूर्ण: जलने न देकर उसका वाष्पीयन किया जाता है। 


मानसिक एवं सामाजिक वातावरण को शुद्ध एवं सात्त्विक बनाने में यज्ञ की महत्त्वपूर्ण 
भूमिका होती है। आज मानसिक विषाक्तता के कारण ही विश्व-समाज, आतंकवाद, हिंसा, स्वार्थ 
और भय से आक्रान्त है। प्रेम, पारस्परिकता, सहिष्णुता, क्षमा, उदारता जैसे सामाजिक गुणों का लोप 
हो गया है। अत: विश्वबन्धुत्व ओर शान्ति के प्रसार में भी यज्ञ सहायक हो सकते हैं। यज्ञ से 
वातावरण का परिशोधन तभी सम्भव हे, जब हम यज्ञकर्म को मात्र बाह्य क्रिया के रूप में न कर 
उसे अन्तरतम में प्रवेश कराएँ। हमारे चरित्र ओर व्यवहार की भूलों को मानसिक दोषों को स्वार्थ 
ओर मोह को भी यज्ञाग्नि में होम कर दें। इस यज्ञदर्शन के जनमानस में प्रवेश से निश्चित ही 
सद्विचारों और गुणों का प्रसार होगा और मानसिक पतन एवं कर्तव्यविमुखता का परिष्कार हो 
सकेगा। सामूहिक यज्ञकर्म से सोहार्द्र एवं उदारता का विकास होता है। यह सब तभी संभव होता है 
जब यजक्ञ-कर्ता के मन में अपने जीवन को यज्ञमय बनाने की ललक हो, कामना हो। 

यज्ञाग्नि की ऊर्जा के माध्यम से वायुमण्डल को प्राणशक्ति से आपूरित किया जा सकता है 
और मानव की शारीरिक और मानसिक शक्तियों का विकास किया जा सकता है। यज्ञकर्म से 
उत्सर्जित ऊर्जा वायुमण्डल एवं वातावरण को शुद्ध संतुलित रखने में समर्थ है। यदि हम अपने 
वर्तमान और भविष्य को सुरक्षित बनाना चाहते हें, समाज में सद्वृत्तियों का प्रसार चाहते हैं, तो हमें 
हमारी यज्ञमयी संस्कृति को सुरक्षित रखना होगा, ऋग्वेद की इस मन्त्रणा को मानना ही होगा- 

मुज्चामि त्वा हविषा जीवनाय कमज्ञातयक्ष्मादुत राजयक्ष्मात्‌। 

ग्राहिर्जग्राह यदि वैतदेनं तस्या इन्द्राग्नी प्र मुमुक्तमेनम॥* 

अर्थात्‌ मेरी सन्‍्तानों को अज्ञात और क्षयरोगों से मुक्ति दिलाने में इन्द्राग्नी (विद्युतू, अग्नि) 
वायु, सूर्य ही समर्थ हें। शुद्ध वायुमण्डल से ही तू स्वस्थ रह सकता है, इसलिए तू हवन कर, इन 
शक्तियों को जागृत कर और नीरोग बन। अत: हमें यज्ञमयी संस्कृति को आत्मसात्‌ करना चाहिए 
जिसमें “इदं न मम' का व्यवहार सिखाया जाता है, तभी हमारी “जीवेम शरदः शतम्‌' की कामना 
पूर्ण हो सकंगी। 

निष्कर्ष रूप में हम यह कहना चाहेंगे कि वायुमण्डल और वातावरण की विषाक्तता को 


7. ऋ. |0/6[/] 

कम करने में यज्ञों की महत्त्वपूर्ण भूमिका है। यज्ञ से वायुमण्डल के प्रदूषकतत्त्व नष्ट हो जाते हैं और 
वातावरण जीवन्त और सात्विक बनता है। वैज्ञानिक प्रयोगों ने भी यह सिद्ध कर दिया है कि यज्ञ में 
प्रयुक्त होने वाले दिव्य मन्त्रोच्चार एवं यज्ञाग्नि में प्रज्ज्जलित पवित्र औषधयुक्त हवन-सामग्री के धूम्र 
से वायुमण्डल में उपस्थित विषाक्ततत्त्व नष्ट हो जाते हेैं। यज्ञों में प्रयुक्त हविष्य का प्रत्येक भाग 
पुष्टिवर्धक, रोगनिरोधक और चेतनावर्धक होता है। इसकी वायु और गन्ध अति सूक्ष्म, गतिमान्‌ और 
प्रतिक्रियावादी होती है, जो कुछ समय में ही समस्त वायुमण्डल और वातावरण में फैलकर प्रदूषण 
को समाप्त कर देती है तथा मनुष्य, जीव-जन्तु और वनस्पति सभी को लाभान्वित करती हे। 
4. वेदत्रयी परिचय-ओमप्रकाश पाण्डेय 
5. वैदिक संस्कृति के मूल तत्त्व-ओमप्रकाश पाण्डेय 
डॉ. मनमोहन प्रकाश एवं डॉ. स्नेहलता श्रीवास्व॒त 
प्राणीशास्त्र विभाग, होलकर विज्ञान महाविद्यालय, इन्दौर (म.प्र.) 
हिन्दी विभाग, शासकीय नूतन कन्या महाद्यालय, इन्दोर (म.प्र.) 


यज्ञ: पर्यावरणज्च 


डॉ0 जगदीश प्रसाद सेमवाल 

यज्ञ शब्द: ऋग्वेदस्य प्रथमे मन्त्र षष्ठयन्तोपलभ्यते, तत्र हि- ओ३म्‌ अग्निमीछ्ठे पुरोहित॑ 

यज्ञस्य देवमृत्विजम्‌ होतारं रलधातमम्‌॥' इति। अनेन यज्ञस्य प्राचीनता सिद्धद्यति। श्रीमद्धगवद्वीतायां 
तृतीये5 ध्याये भगवता श्रीकृष्णेन यदुक्तं तच्चाप्यवधेयम्‌ - 


सह यज्ञा: प्रजा: सृष्टवा पुरोवाच प्रजापति:। 
अनेन प्रसविष्यध्वमेष वोउस्त्विष्टकामधुक॥' 


अस्मिन्‌ श्लोके अनेकेषां प्रश्नानां समाधानं दृश्यते। प्रथमं यज्ञस्थ अविर्भाव: कदा अभवत्‌? 
यदा प्रजापतिना आदो प्रजा: सृष्ठः, सहेव यज्ञा अपि सृष्टा;। नात्रेदं निर्णेतुं शक्‍्यं यत्‌ प्रथम प्रजा: सृष्टा: 
अथवा यज्ञा:। यतो हि श्लोके सह शब्ददानेन एतदेवावगम्यते यद्‌ उभयो सृष्टियुगपत्‌ कृता। 


एकस्यापरस्यापि प्रश्नस्य समाधानमत्र द्रष्ठ शक्यते यत्‌ सर्वप्रथमं यज्ञ: केन कृत: इति, अस्मिन्‌ 
विषयेडपि एतदेव इदमेव वक्‍तुं शक्‍्यते यद्‌ यथा सर्वप्रथमं प्रजा: प्रजापतिना एवं सृष्टा: तथेव यज्ञा अपि 
तासां प्रजाभि: सहैव सृष्टा: इति तु कथितमेव, एतच्चानेन प्रकारेण वकतुं शक्‍्यते यद्‌ यज्ञस्यापि 
प्रथमकर्ता प्रजापतिरेवास्ति। अपरस्याप्येकस्य प्रश्नस्थ समाधानं श्लोके5स्मिन्‌ दृश्यते, तच्च यज्ञस्य कि 
प्रयोजनमिति? 


अत्र विषये श्लोके यदनेनेति पदं तेन यज्ञ एवं परामृश्यते, अनेन प्रसविष्यध्वमित्यस्य यज्ञेन 
वृद्धि गच्छत इत्यर्थ। नैतावदेवापितु एष वो$स्त्विष्टकामधुक्‌। एषनयज्ञ:, वःच्युष्माकं कृते इष्टकामधुग्‌ 
अस्तु-भवतु इत्यर्थ:। एतेन श्रीमद्धगवद्गीताया वचनेन यज्ञ: मनुष्याणां सर्वानिषि ताँस्‍्तान्‌ इश्टन्‌ू कामान्‌ 
दातुं शक्‍नोति इति गम्यते। 
अय॑ यज्ञ: इष्टकामधुक्‌ कथं भविष्यतीति जिज्ञासायां तत्रैवोक्तं यथा- 
देवान्‌ भावयतानेन ते देवा भावयन्तु वः। 
परस्परं भावयन्त: श्रेय: परमवाप्स्यथ:॥* 
यज्ञेन देवान्‌ भावयत>पूजयत अथवा तर्पयत, ते देवाश्च वः युष्मान्‌ यज्ञकर्तुनू भावयन्तु-इश्टान्‌ 
कामान्‌ू.[_ दत््वा तर्पयन्तु हइत्यर्थ। अन्योन्यानू भावयन्त: यज्ञों धृतशरीरानू यज्ञकर्त॑न्‌ 
भावयन्‌-तर्पयन्‌-इष्टकामदानेन धृतशरीरा यज्ञकर्तारो मनुष्याश्च यज्ञ भावयन्त: हविदनिन परम्‌ उत्तमं श्रेय: 
कल्याणम्‌-अवास्यथ। अन्यच्चायं यज्ञ: कथं कृत्वा इष्टकामधुगू भवतीत्यस्य प्रश्नस्य समाधानाय 
तत्रेवोक्तम्‌। 


।. ऋ0।... 
2. गीता 3/0 
3. गीता 3/]] 

अन्नाद्‌ भवन्ति भूतानि पर्जन्यादन्नसम्भव:। 
यज्ञाद्‌ भवति पर्जन्य: यज्ञ: कर्मसमुद्धव:॥' 
कर्म ब्रह्मोद्धवं विद्धि ब्रह्माक्षरसमुद्धवम्‌। 
तस्मात्सवगतं ब्रह्म नित्यं यज्ञे प्रतिष्ठितम॥' 
अन्नभूतानि अन्नेन वृद्धि यान्ति। अन्नञ्च पर्जन्याद्‌ भवतिज्वृद्धि गच्छति। पर्जन्य: यज्ञेन काले 
वर्षति। यज्ञश्च कर्मणा वेदिकेन कर्मणा भवति। अयमेवार्थ: भगवता मनुनापि प्रोक्‍्तः यथा- 
अग्नौ प्रास्ताहुति: सम्यगादित्यमुपतिष्ठते। 
आदित्याज्जायते वृष्ट्रिवृष्टिरत्नं ततः प्रजा: इति॥ 
अत्र कश्चिद्‌ वेज्ञानिक: तार्किक: एवं जिज्ञासते यद्‌ यज्ञेन वृष्टिभवति इति यदुच्यते तत्‌ कि 
समन्त्रकेनेव यज्ञेन वृष्टिभवति यद्वा अमन्त्रकेनापि आज्यादिहविर्दानेन वृष्टिभवितुं शक्नोति? इति॥। अस्मिन्‌ 
विषये शास्त्रकाराणां ऋषीणां वाचनमेव प्रमाणं मत्वा ब्रूमो यद्‌ समन्त्रकेण यज्ञेन पर्जन्य: काले वर्षति, 
सुवृष्टिश्च भवति अन्यथातिवृष्ट्यादीनां सम्भावना न निराकर्तु शक्यते। ऋषीणां वचनेषु श्रददधान आचार्यों 
भर्तृहरि: वाक्यपदीये ब्रह्मकाण्डे ब्रूते- 
अतीन्द्रियानसंवेद्यान्‌ पश्यन्त्यार्षेण चक्षुषा। 
ये भावान्‌ वचन तषां नानुमानेन बाधते॥* 
महाभाष्ये भगवान्‌ पतजञ्जलि: “'शास्त्रेण धर्मनियम:' इति वार्तिकस्य व्याख्यानावसरे 
ब्रूते-भक्ष्यं हि. नाम क्षुत्प्रतिघातार्थमुपादीयते शक्‍यं चानेन श्वमांसादिभिरपि क्षुत्प्रतिहन्तुम्‌ तत्र शास्त्रेण 
धर्मनियम:, इद भक्ष्यमू इदमभक्ष्यमिति। एवं खेदात्स्त्रीषु प्रवृत्तिभवति समानश्चखेदविगमो 
गम्यायाज्चागम्यायामू, तत्र शास्त्रेण धर्म नियम:, इय॑ गम्या, इयमगम्येति। वैदिके दृष्टन्ते- 
कपालान्यग्नावधिश्रित्य ऋषिर्मन्त्रयते-ओ३म्‌ भृगूणामड्»भिरसां तपसा तपध्वमिति,' तत्र अग्निर्दहनकर्मा 
विनापि मन्त्र कपालानि संतापयिष्यति, किन्तु शास्त्रेण नियम: य: एवं करोति स एवं अभ्युदयं 
प्राप्पोति। अस्यायं संक्षेप: यद्‌ विधिपूर्वक: कृत: यज्ञ एवं इष्टकामधुग्‌ भवति। तेनेव पर्यावरणं शुध्यति, 
इति। 
डॉ0 जगदीश प्रसाद सेमवाल 
वि.वे.शो, संस्थान, होशियारपुर 


, गीता 3/]4 

, गीता 3/5 

मनुस्मृति। 

. वाक्यपदीय, ब्रह्मकाण्ड। 

, महाभाष्य, प्रथम आहिक। 

डॉ0 दुर्गाप्रसाद मिश्र 

पर्यावरण और यज्ञ के पारस्परिक सम्बन्ध को समझने के लिए सर्वप्रथम यह जानना अत्यन्त 
आवश्यक है कि पर्यावरण क्या है? पर्यावरण का व्युत्पत्ति परक अर्थ है-परि+आवरण अर्थात्‌ चारों 
ओर से ढकना, जिसके द्वारा यह चराचर भौतिक जगत्‌ घिरा हुआ है, वही पर्यावरण है। परित: 
आवृणोतिनप्राणिजणत्‌ को सब ओर से आवरण देने वाले प्रकृति के अंग-पृथ्वी, जल, वन फल, 
औषधियाँ, वायु, अग्नि आकाश, सूर्य चन्द्र आदि ग्रह सभी प्राण-पोषक तत्त्व पर्यावरण कहे जाते हैं। 
श्रीमद्धगवद्गीता में पर्यावरणभूत प्रकृति के आठ अंग माने गए हैं- 

भूमिरापो5नलो वायु: खं मनोबुद्धिरिव च। 
अहंकारमितीयं मे भिन्ना प्रकृतिरष्टधा।।' 

पर्यावरण के इन अंगों से मानव पूर्णतः बँधा हुआ हे। यजुर्वेद स्पष्ट घोषणा करता हे- तुम 
इससे उत्पन्न हुए हो, यदि तुम सुख चाहते हो तो ध्यान रखो कि यह तुमसे उत्पन्न होता है -अस्मात्‌ 
त्वमधि जातो5सि त्वदयं जायतां पुन:। असौ स्वर्गाय लोकाया। 

मानव शरीर भी पृथ्वी, जल, अग्नि, वायु तथा आकाश इन पाँच भोतिक तत्त्वों से बना हे। 
अत: मानव को सुरक्षित रहने के लिए पर्यावरण के सभी तत्त्वों को स्वच्छ रखना आवश्यक हे। 

वर्तमान युग में समृद्धि तथा प्रभुत्व की प्रबल इच्छा से किए जा रहे विज्ञानपरक परीक्षण 
कालसर्प बन रहे हें, प्रकृति के वशीकरण का प्रयास आज मानवता को पज्चतत्त्वों में लीन करने को 
तत्पर है। निजी स्वार्थ और लाभ के लिए मानव सतत वक्ष, वनस्पतियों, नदी, समुद्रों का विनाश कर 
रहा है, चारों ओर हमें जीवन देने वाले पर्यावरण के अंग प्रदूषित होकर असंख्य विसंगतियाँ उत्पन्न 
कर रहे हें। 

इन प्राकृतिक विसंगतियों को दूर करने क॑ लिए हमारे प्राचीन ऋषियों ने पृथ्वी, अन्तरिक्ष 
और द्युलोक में स्थित पर्यावरण को सन्तुलित रखने वाली प्राकृतिक शक्तियों का गहन अध्ययन किया 
और उन्हें मनुष्य की शक्ति से परे समझकर उनके स्वरूप के अनुरूप उन शक्तियों को विभिन्न 
देवताओं के रूप में कल्पित किया। उन शक्तियों को अपने अनुकूल बनाए रखने के लिए ऋषियों ने 
नाना कर्मों से उनकी आराधना की, इन्ही कर्मों में यज्ञ भी एक श्रेष्ठतम कर्म है। 

विश्व की सम्पूर्ण रचना, उत्पत्ति, स्थिति और प्रलय का चक्र जिस व्यवस्था से संचालित हे। 
उसे वेद के शब्दों में यज्ञ कहते हैं। इस प्रकार विश्व में एक विशाल यज्ञ चल रहा है और विशाल 
यज्ञ के अन्दर भी अनेक अवान्तर यज्ञ चल रहे हैं, अत: एक यज्ञ में अनेक यज्ञ चल रहे हैं, चलते 


।. श्रीमद्धगवद्गीता-74, 2. 
2. यजु, 35/22 

रहते हैं ओर चलते रहेंगे। यज्ञ वस्तुत: ब्रह्माण्ड का केन्द्रबिन्दु एवं उद्धव स्थल भी है।' अनेक मन्त्रों 
में ऋत तथा यज्ञ की अभिन्नता सिद्ध है यज्ञ ऋत का कारण है जो शाश्वत नियमों का पर्याय 
हे-यज्ञों बे ऋतस्य योनि:। उसी ऋत के अन्तर्गत समग्र सृष्टि नियन्त्रित है। उसी को सार्वभौम सत्ता 
के रूप में स्वीकार किया गया है-ऋतेन विश्वं भुवनं विराजते। यह यज्ञप्रक्रिया सृष्टि की उत्पत्ति 
के पूर्व भी अव्यक्त रूप से चल रही थी। इसका प्रत्यक्षीकरण विराट रूप में सबसे पहले हुआ, 
जिसमें जगत्‌ का बीज अन्तर्निहित है- 


ततो विराडजायत विराजो अधि पूरुष:। 
स जातो अत्यरिच्यत पश्चाद्‌ भूमिमथो पुरः॥* 
विराट्‌ में यज्ञ की प्रक्रिया चल रही है ओर उसमें सर्वहुत यज्ञ हो रहा है। जिसमें आज्य की 
आहुतियाँ हो रही हैं ओर उनसे वायव्य, आरण्य और ग्राम्य पशुओं की अवतारणा और विकास इस 
विश्व की यज्ञभूमि में हो रहा हे- | 
तस्माद्यज्ञात्सर्वहुत: सम्भृतं॑ पृषदाज्यम्‌। 
पश्‌श्ताँश्चक्रे वायव्यानारण्या ग्राम्याश्च ये॥* 
जिस दिव्यसत्ता ने इस सृष्टि यज्ञ का सम्पादन किया, उसने इस यज्ञ के सम्पादन में वसनन्‍्त 
का आज्य (घृत) ग्रीष्म का इध्म और णरत्‌ का हवि के रूप में प्रयोग किया- 
यत्पुरुषेण हविषा देवा यज्ञमतन्व॒त। 
वसन्‍्तो5स्यासीदाज्यं ग्रीष्म इध्म: शरद्धवि:॥' 
ऋषियों ओर देवपुरुषों ने दिव्यसत्ता द्वारा प्रदत्त इस यज्ञ से ही सृष्टि के कार्यक्रमों को आगे 
विकसित किया अर्थात्‌ यज्ञ के द्वारा यज्ञों का विकास हुआ- 
यज्ञेन यज्ञमजयन्त देवास्तानि धर्माणि प्रथमान्यासन्‌। 
ते ह नाक॑ महिमान: सचनन्‍्त यत्र पूर्वे साध्या: सन्ति देवा:॥*“ 


मानव को जन्म देकर जन्मदाता ने उससे श्रेष्ठ कर्म करने की अपेक्षा की ओर श्रेष्ठकर्म केवल 
यज्ञों के द्वारा ही सम्पादित होते हैं। इन्द्र जेसे ऐश्वर्य की मानव के लिए अपेक्षा की गई और नीरोग, 


. यज्ञ: बभूव भुवनस्य गर्भ: तै.ब्रा.2/4/75, ।] यज्ञों वे भुवनमू-वही 3/3/75 3 यज्ञों वे विश्वरूपाणि यज्ञमेबैतेन 
सम्भरति-जै.ब्रा0/74, 

ऋत वे सत्यं यज्ञ:-मै.सं. /0/2, 

श.ब्रा. [.3.4.6, 

श.ब्रा. |0.9.4, 

यजु. 3.5 

यजु.3.6 

यजु. 3.]4 

0. यजु, 3.6 

बलवान्‌ सन्‍्तति का विधान भी यज्ञ द्वारा किया गया। 


ऊर्जा प्राणिमात्र के लिए आवश्यक तत्त्व है, जिससे उन्हें बल और प्राण प्राप्त होता है। वे 
सभी तत्त्व ऊर्जा हैं, जिनसे मनुष्य दैहिक तथा आध्यात्मिक शक्ति प्राप्त करता है। औषधियों का 
उत्तम रस एवं अन्न का सार ऊर्जा है।' प्राकृतिक शक्तियाँ ही ऊर्जा का स्रोत हैं। अत: श्रेष्ठठतम कर्म 
यज्ञ भी इसी ऊर्ज की प्राप्ति के लिए संचालित होता हे। यज्ञ मानव का परम धर्म है। मानव शरीर 
परमात्मा ने शुभ एवं श्रेष्ठ कर्म करने के लिए प्रदान किया है। परमात्मा ने यज्ञकर्म के द्वारा ही 
जीवात्मा को यह शरीर देकर पृथिवी पर भेजा है और उसके श्रेष्ठ, भद्र एवं शुभ कर्मों की यज्ञ द्वारा 
ही अपेक्षा की हे- 


इयं ते यज्ञिया तनूरपो मुज्चामि न प्रजाम। 
अश्होमुच:ः स्वाहाकृता: पृथिवीमाविशत पृथिव्या सम्भव॥''* 
मानव से यह अपेक्षा की गई है कि वह अपने सज्चित और क्रियमाण फलों को भोगता 
हुआ अपने लिए अपवर्ग का मार्ग प्रशस्त करे। उसके पास हेतु साधन के रूप में आयु, प्राण, चक्षु, 
श्रोत्र आदि उपलब्ध हैं। मानव का कर्तव्य हे कि वह इन साधनों को योगयज्ञ द्वारा सबल एवं समर्थ 
बनाए- 
आयुर्यज्ञेन कल्पतां प्राणो यज्ञेन कल्पतां 
चश्षुर्यज्ञेन कल्पतां श्रोत्रं यज्ञेन कल्पताम। 
पृष्ठ यज्ञेन कल्पतां, यशो यज्ञेन कल्पतां 
प्रजापते: प्रजा5 अभूम स्वर्देबा3$अगन्मामृता5$अभूम।।' 
हम अपने प्राण, मन, नेत्र, श्रोत्र, बुद्धि, मन, चित्त आदि समस्त आंगों से श्रेष्ठठटम कर्म (यज्ञ 
कर्म) ही करते रहें। कानों से भद्र सुनें, आँखों से भद्र देखें अपने सुदृढ़ एवं स्थिर अंगों से इस धरा 
के मानव का हित यज्ञ (श्रेष्ठटम कर्म) द्वारा करते रहें- 
भद्रं कर्णेभि: श्रूणुयाम देवा भद्रं पश्येमाक्षभिर्यजत्रा:। 
स्थिरैरड्रैस्तुष्टवाः सस्तनूभिर्व्यशेमहि देवहितं यदायु:॥** 
यज्ञ के प्रमुख पाँच अंग हें-समिधा, गोघृत, पात्र, मन्त्र तथा भावना। सर्वोत्तम समिधा गौ के 
गोबर का उपला है, ओषधिगुण वाले चन्दन, गूलर, ढाक, पीपल, शमी, आम आदि की लकडियाँ ही 
प्रयोज्य हैं। गाय के गोबर में मेन्थाल, अमोनिया, फिनाल, इन्डाल, नाइट्रोजन, अम्ल, पोटाश पाया 
जाता है इटली के वैज्ञानिक डॉ0 विगेड की खोज है कि गाय के ताजे गोबर की गन्धमात्र से ज्वर 


।।. यजु. .। पर उव्वट महीधर भाष्य। 

]2. यजु, 4/3 

।3. यजु, 9.2, 

4. यजु, 25.2। 

5. अग्निहोत्र-मनोहर माधव जी पोतदार, इन्स्टीट्यूट फार स्टडीज इन वैदिक साइंसेज अक्कलकोढ, महाराष्ट्र। 

तथा मलेरिया के जीवाणु नष्ट हो जाते हैं। गाय का गोबर विकिरणरोधक है। अग्निहोत्र में गोघृत का 
महत्त्वपूर्ण स्थान है। इसमें अभी तक ग्यारह अम्ल, बारह धातुएँ, दो लैक्टोजन तथा चार गैसीय पदार्थ 
होते हैं। पात्र के विषय में सर्वाधिक उपयोगी पिरामिड आकार का पात्र माना गया है। ऐसे पात्र से 
यज्ञ करने से वायुमण्डल शोधन के आश्चर्यजनक परिणाम होंगे। ताँबा सर्वोत्तम धातु मानी गई हे। 
जिस देववाणी अर्थात्‌ मन्त्र का यज्ञ में उच्चारण किया जाता हे, वह भी यज्ञरूपा है, क्योंकि वह 
ध्वनि-प्रदूषण को दूर करती है, इसीलिए उसे विश्ववायु:, विश्वधाया ओर विश्वकर्मा कहा गया 
है।” वह सबको दीर्घायु प्रदान कर-“सा गौर्विश्वस्थ जगतः आयुषो दात्री'” उनका धारण-पोषण 
करती है और पर्यावरण को शुद्ध रखते हुए सभी कार्यों के सुचारु संचालन में सहयोग देती है। अतः 
यज्ञ पर्यावरण शोधक है। वाजसनेयि-संहिता में यज्ञ को राक्षसों अर्थात्‌ कीटाणु आदि को नष्ट करने 
तथा दानहीनता की भावना को नष्ट करने वाला माना गया है। अत: यज्ञ की उदार-उदात्त भावना का 
उद्देश्य ही वातावरण की शुद्धि के द्वारा समस्त प्राणियों का कल्याण करना हे। में यज्ञानुष्टान सब 
प्राणियों के सुख के लिए तथा दरिद्रता के नाश के लिए करता हूँ, दानहीनता के लिए नहीं-उत्पन्नानां 
प्राणिनां सुखाय बहुदानकरणार्थ दारिद्रविनाशाय त॑ यज्ञं.......... !! मनुष्य को यह निर्देश दिया 
गया है कि यज्ञानुष्ठान करते हुए शुद्ध द्र॒व्यों को अग्नि में समर्पित करे, जिससे वातावरण पवित्र हो- 
“यज्ञस्येमौ व्याप्तिकर्तारा पतनपावकौ यथा शुद्धौँ तथा शुद्धानि द्रव्याणि अग्नौ नयत प्रापयत।'' 


यज्ञ अग्नि के संयोग से विस्तत होकर समस्त वायुमण्डल को शुद्ध करता है, यज्ञ से ही 
अन्नादि तथा उत्तम रस प्राप्त होता हे। 


यज्ञ स्वच्छता का प्रतीक है, इसमें ओषधियों और वनस्पतियों की हिंसा का निषेध किया 
गया है -'पृथिवि देवि यजन्यौषध्यास्ते मूलं मा हिंसिषम्‌'।" यज्ञ को सुख लाने वाला-*“यो देवानां 
प्रत्येति सुम्मम्‌”' तथा सूर्यादे लोक में स्थित होकर सम्पूर्ण विश्व को ऐश्वर्य युक्त करने वाला माना 
गया है-“आदित्यासो भवतामृडयन्तः 


पर्यावरण के प्रसंग में वेदिक ऋषियों की दृष्टि में अग्नि का महत्त्व सर्वाधिक है। अग्नि 
समस्त प्राणियों की उसी प्रकार रक्षा करता है जिस प्रकार पिता पुत्र की रक्षा करता हे-स नः पितेव 
सूनवे5अग्ने सूपायनो भव 


पर्यावरण की शुद्धता में अग्नि का योगदान सर्वाधिक होने के कारण ही ऋषियों ने उसका 


6. वाज. सं. [.4, ८ 
]7, तत्रेव उव्वट तथा महीधर भाष्य। 
8. वाज.सं..।, पर दयानन्द भाष्य, 
9. वाज.सं. .2 पर दयानन्द भाष्य। 
20. वाज.सं. ।.25, 

2[. तत्रेसं, 8/4 पर महीधर भाष्य 
22. वही, 8/4 पर महीधर भाष्य 

23. यजु. 3.24, 


>> 

नाम पावक रखा-पावको अस्मभ्यं: शिवो भवा अग्ने पावका रोचिषा०....। स न: पावक 
दीदिवो5ग्ने ०.......... । पावमान विशेषण भी अग्नि के लिए अनेक बार प्रयुक्त हुआ हे-अग्निऋषि: 
पवमान: पाउचजन्य:।' अजीजनो हि पावमान:।'* 


अग्नि की इन्ही विशेषताओं के कारण पर्यावरण की पूर्ण शुद्धि की कामना की गई हे-यत्ते 
पवित्रमर्चिष्यग्ने विततमन्तरा। ब्रह्म तेन पुनातु माम्‌॥*“ 


पारिवारिक सुख-समृद्धि तथा सर्वविध वैभव का आधार पर्यावरण की शुद्धता है। अत: अग्नि 
को प्रज्ज्जलित कर (यज्ञ करके) उसके द्वारा इश्टपूर्त, प्रजा, पशु-अन्न, ब्रह्मवर्चस्‌ आदि भोग पदार्थों 
की प्राप्ति की आशा की गई है-उद्बुध्यस्वाग्ने प्रतिजागृहि त्वमिष्टापूर्ते सर्ंसृजेथामयं च।* 
यज्ञाग्नि से कृमियों का भी नाश होता है।” 


आज पर्यावरण प्रदूषण की भयावह समस्या विश्व के सामने चुनोती के रूप में हे। 
जलप्रदूषण, वायुप्रदूषण, ध्वनिप्रदूषण, मृत्तिकाप्रदूषण, रोडियो सक्रियता आदि के मूल में मानव का 
वैचारिक प्रदूषण हे। इन समस्त प्रदूषणों से रक्षा का एक मात्र उपाय वैदिक नियम पालन तथा 
अग्निहोत्र है। वैदिक ऋषि इन विभीषिकाओं से परिचित थे, इसीकारण मानव कल्याणार्थ वेदज्ञान में 
यज्ञक्रिया का उपदेश दिया। यज्ञ का महत्त्व इसी बात से प्रमाणित हो जाता है की प्राकृतिक 
चिकित्सा, रोगाणु शमनाद्डू ओषधि वित्तान, मानसिक व्यापार, असाध्य रोग निवारण, दुर्व्यसन निवारण, 
स्मैक से मुक्ति, शराब से मुक्ति, बीजाडःकुरण, उत्तमफल प्राप्ति आदि क्षेत्रों में वैज्ञानिकों ने प्रयोग 
करके अद्भुत परिणाम प्राप्त किए हें। 


इस प्रकार उपर्युक्त विवेचन के आधार पर कहा जा सकता है कि प्रदूषण-शोधन, पर्यावरण 
संरक्षण में स्थूल (कर्मकाण्डीय) एवं सूक्ष्म (आधिदेविक) दोनों दृष्टियों से वैदिक यज्ञ उत्तम साधन 
हे। 


डॉ0 दुर्गाप्रसाद मिश्र 
संस्कृत-विभाग, मेरठ कालेज, मेरठ 


24, यजु, 7.7, 
25. यजु, ।7.8-9, 
26. ऋ0 9.66.20 
27. यजु0 22/8. 
28. यजु. ॥9.4। , 
29. यजु. ॥5.54, 
30. अथर्व, ।.28 


पदक 


बैदिक यज्ञ तथा पर्यावरण 


डॉ0 राजेश्वर मिश्र 
पर्यावरण और यज्ञ का परस्पर क्‍या सम्बन्ध हे? इसे समझने के लिए सर्वप्रथम यह जान 
लेना आवश्यक है कि पर्यावरण क्‍या है? 'पर्यावरण' शब्द का व्युत्पत्तिपरक अर्थ हे-परि अर्थात्‌ चारों 
और से आवरण अर्थात्‌ ढकना अर्थात्‌ जो हमें चारों ओर से आवृत किया हुआ है अथवा जिसके 
द्वारा यह चराचर जड-चेतन भोतिक जगत्‌ घिरा हुआ हे, वही पर्यावरण हे। तात्पर्य यह हे कि पृथ्वी, 
कस पर स्थित, जल, नदी, झरने, सरोवर, वन, पुष्प एवं फलयुक्त वृक्ष, उन पर क्रीडा करने वाले 
अनेक रंगों वाले पक्षी, पुष्प-्फल और औषधियों की गन्ध से युक्त वायु, सबके ऊपर फेला हुआ 
तारों और नक्षत्रों से खचित आकाश, सूर्य, चन्द्रमा आदि ग्रह-नक्षत्र सभी तत्त्व प्राणपोषक पर्यावरण के 
अभिन्न अंग हैं, जिनसे यह सम्पूर्ण जगत्‌ व्याप्त है। चराचर सभी प्राणी इस भौतिक पर्यावरण में 
आश्रित रहते हुए जीवन धारण करते हैं। हमारा शरीर भी पृथ्वी, जल, अग्नि, वायु और आकाश इन 
पाँच भौतिक तत्त्वों से बना हुआ है। अत: इसको प्रदूषणरहित और सुरक्षित रखने के लिए पर्यावरण 
के सभी तत्त्वों को स्वच्छ और सुरक्षित रखना परमावश्यक है। परन्तु हम सब अपने निजी स्वार्थ और 
लाभ के लिए अथवा अपने बुरे संस्कारों एवं पापकर्मों से या अज्ञानता वश उपेक्षा से सतत वृक्षों, 
वनस्पतियों, पशु-पक्षियों, नदी-निर्झरों, अ्षमुद्रों आदि का विनाश कर रहे हैं, इन्हें प्रदूषित कर रहे हैं। 
इनके प्रदूषण से पृथ्वी, जल, तेज, वायु और आकाशादि भौतिक तत्त्वों पर भी इसका प्रभाव पड़ता 
है। जब चारों ओर से हमें जीवन देने वाले पर्यावरण के ये अंग अपने मूलरूप में नहीं रह पाते या 
इनमें किसी प्रकार का दोष आ जाता है, तब पर्यावरण-प्रदूषण की समस्या का जन्म होता है अर्थात्‌ 
हमारा वातावरण प्रदूषित हो जाता है ओर असंख्य प्राकृतिक विसंगतियाँ उत्पन्न हो जाती हैं। नाना 
प्रकार के रोग, व्याधि और देवी आपदाओं का प्रादुर्भाव होता है, जिनका प्रभाव प्राणियों के शरीर 
ओर मन पर भी पड़ता है और इसके फलस्वरूप मनुष्यों में शारीरिक और मानसिक दोष उत्पन्न हो 
जाते हैं। अत: पर्यावरण के सभी अंगों का यथावत्‌ या स्वाभाविक रूप में बने रहना नितान्त 
आवश्यक ही, क्योंकि ये सूक्ष्म और गुप्त शक्तियाँ ही जगत्‌ का संचालन करती हैं। 


इन प्राकृतिक विसंगतियों को दूर करने के लिए हमारे प्राचीन ऋषियों ने पृथ्वी, अन्तरिक्ष 
और च्युलोक में स्थित पर्यावरण को संतुलित रखने वाली प्राकृतिक शक्तियों का गहन अध्ययन किया 
और उन्हें मनुष्य की शक्ति से परे का समझकर उनके स्वरूप के अनुसार उन शक्तियों को विभिन्न 
देवताओं के रूप में कल्पित किया। वस्तुत: शक्ति मूलरूप से एक होने पर भी उपाधिभेद से नाना 
प्रकार की है। उसी प्रकार देवता भी मूलतः: एक और अभिन्न होने पर भी बाह्य दृष्टि से अनेक एवं 
भिन्न हैं! उन शक्तियों को यथावत्‌ तथा अपने अनुकूल बनाए रखने के लिए ऋषियों ने नाना कर्मों 


।. ऋ0.64.46: एक सदविप्रा बहुधा वदन्त्यग्निं यमं मातरिश्वानमाहु:। ; नि0, 7.4: महाभाग्याद्ेवताया एक आत्मा 
बहुधा स्तूयते, एकस्यात्मनो5न्ये देवा: प्रत्यड्रानि भवन्ति। 

से उनकी आराधना की। इन्हीं कर्मों में यज्ञ भी एक श्रेष्ठतटम कर्म है, जिसके माध्यम से देवरूपी 
प्राकृतिक शक्तियों को उद्बुद्ध एवं सक्रिय किया जाता है, क्योंकि शक्ति व्यक्त तथा अव्यक्त भेद से 
दो प्रकार की है। अव्यक्त शक्ति द्वारा कोई कार्य सम्पन्न नहीं होता। अत: कार्य-साधन के लिए 
शक्ति को उद्बुद्ध करना पड़ता है। समुचित रूप से उद्बुद्ध तथा नियुक्त होने पर शक्ति का अपक्षय 
होता है। इस अपक्षय की आपूर्ति के लिए अर्थात्‌ शक्ति की पुष्टि के लिए उसमें भक्ष्य का समर्पण 
आवश्यक है, जिसे प्राप्त कर शक्ति पुष्ट होकर अपना संरक्षण करने में समर्थ होती है। यही शक्ति 
का आहार हे। यह आहार भी शक्तियों की भाँति व्यावहारिक दृष्टि से अनेकविध होने पर भी 
परमार्थत: एक ओर अभिन्न है। सुप्तावस्था में शक्तियों को किसी आहार की आवश्यकता नहीं होती, 
परन्तु वह निष्क्रिय होने से किसी कार्य को सिद्ध भी नहीं करती हें। अत: उन्हें सक्रिय करने के 
लिए उनका उद्बोधन ओर उनके अनुरूप आहार प्रदान करना आवश्यक है। यही देवता या शक्ति के 
उद्देश्य से द्रव्य-त्याग करना है, यही यज्ञ है।' 


'यज्ञ' शब्द देवपूजा, संगतिकरण ओर दान अर्थवाली यज्‌ (धातु) से निष्पन्न हे, जिसका 
तात्पर्य हे-प्राणरूप देवशक्तियों को प्रसन्न करना, दो तत्त्वों के मेल से नूतन तत्त्व का निर्माण करना 
अथवा अखिल जगत्‌ में प्रवर्तित आदान-प्रदान की सतत प्रक्रिया में संतुलतल बनाए रखना। यज्ञ की 
यह प्रक्रिया प्रकृति में निरन्तर चलती रहती है। 


जिसके परिचालक देवता आदित्यरूप अग्नि ओर सोम हें। सूर्यरूपी अग्नि अनवरत प्रकृति से 
सोमरूपी अन्न की आहुति ग्रहण (भक्षण) करती रहती हे ओर अपनी शक्ति को पुष्ट करती रहती हे; 
यही कारण हे कि सूर्य से रात-दिन अनन्त ऊर्जा निकलती रहती है तथा अखिल ब्रह्माण्ड में फेलती 
रहती है (सोमेन आदित्या बलिन:), तथापि उसकी शक्ति क्षीण नहीं होती। इसीलिए इस प्रपञ्च 
को “अग्निषोमात्मक” कहा जाता हे। हमारे शरीर में भी यही क्रिया चलती रहती है। जठराग्नि के 
रूप में यहाँ विद्यमान वेश्वानर अग्नि भी नित्यश: अन्न (भोज्य पदार्थ) की आहुति ग्रहण करता है 
जिससे शक्ति-सम्वर्द्धन होता रहता है। इसी प्राकृतिक यज्ञ की भाँति ऋषियों ने भी यज्ञ करना 
प्रारम्भ किया, जिससे प्राकृतिक शक्तियाँ क्षीण न हों तथा उनमें विसंगतियाँ उत्पन्न न हों ओर वे 
वातावरण को शुद्ध बनाकर पर्यावरण में संतुलन बनाए रखें। स्वयं 'यज्ञ' शब्द से भी यह बात सिद्ध 
है, क्योंकि यह शब्द यज्‌ धातु से निष्पन्न हे, जिसका एक अर्थ संगतिकरण भी हे। अत: निश्चयेन 
यज्ञ से प्राकृतिक शक्तियों में संगति स्थापित की जाती हे। एतदर्थ यह सर्वाधिक उपयुक्त कर्म हे। 


यज्ञ वस्तुत: ब्रह्माण्ड का केन्द्रबिन्दु एवम्‌ उद्धवस्थल भी हे।" 'तैत्तिरीय-ब्राह्मण' में इसी को 


2. शत0 ब्रा0,.7..5: यज्ञो वे श्रेष्ठतमं कर्म। 

3. वाचस्पति, भामती, देवतामुद्दिश्य हविरमृश्य च तद्विषयसत्त्वत्याग इति 

4. बृह0 उप0, 2.7: अग्नीषोमात्मकं जगतू; तुल0रामपृ0 उप0 4.6] 

5. शत0 ब्रा0,4.8.0.: अयमग्निर्वैश्वानरों योइ्यमन्त: पुरुषे येनेदमन्नं पच्यते यदिदमद्चते; तुल0 गीता. ।5.4: अहं 
वैश्वानरो भूत्वा प्राणिनां देहमाश्रित:। 

6. तै0ब्रा0, 2.4.7.5: यज्ञ: बभूव भुवनस्य गर्भ:; जै.ब्रा. .74: यज्ञों वे विश्वरूपाणि यज्ञमेवैतेन सम्भरति। 

भुवन रूप स्वीकार किया गया हे। अनेक मन्त्रों से ऋत तथा यज्ञ की अभिन्नता सिद्ध है।' 
'शतपथ-ब्राह्मण' के अनुसार यज्ञ ऋत का कारण है, जो शाश्वत नियमों का पर्याय है। उसी 'ऋत' 
के अन्तर्गत समग्र सृष्टि नियन्त्रित हे।" उसी को सार्वभौम सत्ता के रूप में स्वीकार किया गया है 
तथा वही परमेष्ठी स्वीकार किया गया है, जिसका कोई अतिक्रमण नहीं कर सकता। उसी ऋत के 
अन्तर्गत यह भूमि प्रतिष्ठित है।” अत: ऋतरूप यज्ञ-तत्त्व ब्रह्म से अभिन्न माना गया है।” 'गीता' में 
भी ब्रह्म को यज्ञ में प्रतिष्ठित माना है।' अत: विश्व की सत्ता यज्ञ में निहित है तथा सृष्टि के अन्त में 
यही अवशिष्ट रहता है।' अतः शतपथ-ब्राह्मण में यज्ञ तथा विष्णु की अभिन्नता" स्वीकार करते हुए 
इसे प्रजापति तथा आदित्य से भी अभिन्न माना गया हे।'' 


'ऊर्ज' प्राणिमात्र के लिए आवश्यक तत्त्व हे, जिससे उन्हें बल और प्राण प्राप्त होता है। वे 
सभी तत्त्व ऊर्ज शक्ति हैं, जिनसे मनुष्य दैहिक तथा आध्यात्मिक शक्ति प्राप्त करता है। औषधियों 
का उत्तम रस एवम्‌ अन्न का सार ऊर्ज है।” तात्पर्य यह है कि ऊर्ज शक्ति का नामान्तर है। 
प्राकृतिक शक्तियाँ ही ऊर्जा का स्रोत हैं। अतः हमारा श्रेष्ठठम कर्म यज्ञ भी इसी “ऊर्ज' की प्राप्ति के 
लिए संचालित होता हे।” अत एवं यज्ञ केवल कर्मकाण्ड मात्र नहीं, प्रत्युत ब्रह्माण्ड में कार्यरत प्रकृति 
की अनन्त शक्तियों में परस्पर समन्वय एवं सामञ्जस्य स्थापित करने के लिए ऊर्जा प्रदान करता हे। 
सभी शक्तियों के अधिष्ठात्री देवता यज्ञकर्म से सन्तुष्ट होते हैं, तभी उनमें समरूपता आती है। उन 
विराट्‌ महाशक्तियों को अनुरूप एवं परस्पर बाँधे रखने का मूल उद्देश्य यज्ञसम्पादन से ही सम्भव 
होता हे। अग्नि में निक्षिप्त आहुतियाँ भस्म होकर कदापि नष्ट नहीं होतीं, प्रत्युत अग्नि की महाशक्ति 
तत्तत्‌ देवताओं के निमित्त प्रक्षिप्त इन आहुतियों की गन्ध को सूक्ष्मरूप में तत्तत्‌ू देवताओं तक 


7. तै0ब्रा0, 3.3.7.5: यज्ञों वै भुवनम्‌। 

8. मै0सं., ।.0.2: ऋतं वै सत्य यज्ञ:। 

9. शत0 ब्रा0, ।.3.4.6: यज्ञों वै ऋतस्य योनि:। 

0. क0, 0.92.4: ऋतस्य हि प्रसितिद्यौरुरुष्यचों नमो महारमति: पनीयसी। 

।]. वही, 5.63.7: ऋतेन विश्व भुवनं विराजते। 

।2. ते0ब्रा0, 2.5.5.: ऋतमेव परमेष्ठी ऋत॑ नात्येति किज्चन ऋते भूमिरियं श्रिता। ; मै.सं., 4.4.243; आप. श्रो.सू 8.4. 
2] 

।3. शत.ब्रा. 3..4.।5: ब्रह्म यज्ञ; वही, ।..2.3; यज्ञों वै विष्णु:। 

!4. गीता, 3.5: ब्रह्म नित्यं यज्ञे प्रतिष्ठितम्‌। 

5. तै.ब्रा., ।.8.।.2: यज्ञ एवं अन्तत: प्रतितिष्ठति। 

।6. शत. ब्रा. ।..2.3: यज्ञो वे विष्णु: 

|7. वही. 4.3.4.3: एष वे प्रत्यक्ष यज्ञों यत्‌ प्रजापति:; वही, स य: यज्ञोईसो आदित्य:। 

|8, यजु., ।.। पर द्रष्टव्य उव्वटभाष्य-ऊर्ज बलप्राणनयो:। ब्रीह्मादेर्धान्यस्य क्षीरादेश्व सेचनस्योत्पत्यर्थ त्वां सनमयामि। 
रसपरिणामो हि वृष्टिरन्नादिकं च यथा-' अन्नेवें धूमो जायते धूमादश्रमभ्राद्‌ वृष्टि:' इति। तत्रेव मही धरभाष्य-ऊर्जति 
सर्वान्मनुष्यपश्वादीन्वलयति पानादिना दृढशरीरान्करोति। यद्वा प्राणयति प्रकर्षण चेष्टयतीति व्युत्पत्तिद्ययेन वृष्टिगतो 
जलात्मको रस ऊर्ज शब्देनोच्यते। 

।9. यजु., .: इषे त्वोर्जे त्वा वायव स्थ देवो व: सविता प्रार्पयतु श्रेष्ठठटमाय कर्मणे। 


वैदिक यज्ञ तथा पर्यावरण |5] 


पहुँचाती हे तथा हविर्गन्ध पाकर इन महाशक्तियों के अधिष्ठातृ देवता प्रसन्न हो उठते हैं, जिसके 
परिणामस्वरूप प्रकृति अर्थात्‌ ब्रह्माण्ड में तनाव नहीं रहता, क्योंकि यज्ञ ब्रह्माण्ड का केन्द्रबिन्दु हे” 
तथा यही विश्व का भरण-पोषण करता हे।' क्योंकि देवतागण एवं मनुष्य अध्वर के विभिन्न मार्गों 
(विधियों) पर जीवन धारण करते हें।” इसीलिए यज्ञ को पर्यावरण का महान्‌ शोधक माना जाता हे। 

अग्नि में आहुतियाँ अर्पित करना ही यज्ञ नहीं है, प्रत्युत यज्ञ एक भावना भी है, जो समस्त 
पर्यावरण को प्रभावित करती है, सुवासित करती है। अकारण या स्वार्थवश हिंसा होने पर वातावरण 
दुर्गनधपूर्ण हो जाता हे। हिंसा से होने वाले इस भोीतिक ओर मानसिक प्रदूषण से मनुष्य अछूता नहीं 
रह सकता। इसीलिए यज्ञ के द्वारा सर्वविध हिंसा का विरोध किया गया हे। इसी विरोध के कारण ही 
यज्ञ को 'अध्वर' कहा जाता हे।” यज्ञ मनुष्य की मानसिक ओर वाचिक शुद्धि भी करता है; 
क्योंकि यज्ञ के समय सत्य बोलने आदि का संकल्प कराया जाता है। जिस देववाणी अर्थात्‌ मन्त्र 
का यज्ञ मे उच्चारण किया जाता हे, वह भी यज्ञरूपा है, क्योंकि वह ध्वनि-प्रदूषण को दूर करती है। 
इसीलिए उसे “विश्ववायु:', विश्वधाया' ओर “विश्वकर्मा' कहा गया हें” अर्थात्‌ वह सबको 
दीर्घायु प्रदान कर” उनका धारण-पोषण करती है ओर पर्यावरण को शुद्ध रखते हुए सभी कार्यों के 
सुचारु-संचालन में सहयोग देती हे, अत: यज्ञ पर्यावरण-शोधक हे। 

'वाजसनेयि-संहिता' में यज्ञ को वसु अर्थात्‌ निवासयोग्य संसार को पवित्र करने वाला कहा 
गया है; क्‍योंकि यज्ञार्थ किए जाने वाले समग्र कर्म पवित्र हें,” अत: वे सम्पूर्ण वातावरण को पवित्र 
करते हैं। यह मातरिश्वा अर्थात्‌ वायु का शोधक माना गया हे।" वायु-शुद्धि से दुर्गन्धादि दोष-समूह 
तथा हानिकारक कीटपतंगादि सन्तप्त होकर नष्ट हो जाते हैं। इस प्रकार यज्ञ वायु को शुद्ध करके 
वातावरण को शुद्ध बनाता है, जिससे अनायास ही पर्यावरण की शुद्धि होती है। अत: इसे 
'विश्वधाया' कहा गया है।' यह 'शतधार' ओर 'सहस्रधार' अर्थात्‌ असंख्य देवों एवं प्रणियों को भी 


20. तै.ब्रा,, 2.4.75: यज्ञ: बभूव भुवनस्य गर्भ:। 
2।. जै. ब्रा., .74: यज्ञों वै विश्वरूपाणि यज्ञमेवेतेन सम्भरति; ते.ब्रा. ।.8..4 
22. वही, ।.2.77: देवा अन्यां वर्त्मनिमध्वरस्य मानुषास उपजीवन्ति अन्याम्‌। 


23. नि.,.8: अध्वर इति यज्ञनाम। ध्वरति हिसाकर्मा तत्प्रतिषेध:। 
24. वाज.सं. ।.. 
25. क शत.ब्रा. ...4-5: सत्यं चैवानृतं च सत्यमेव देवा अनृतं मनुष्या इदमहमनृतात्सत्यमुपैमीति तन्‍्मनुष्येभ्यो 


देवानुपेति। स वे सत्यमेव बदेत्‌। 

26. वाज.सं., ।.4: सा विश्वायु: सा विश्वकर्मा सा विश्वधाया:। 

27. तत्रेव द्रष्टव्य, उव्वटभाष्य-सा गौर्विश्वस्य जगत: आयुषो दात्री; महीधरभाष्य। 

28. वाज सं., ।.2: वसो: पवित्रमसि चोरसि पृथिव्यसि--। अत्रेव द्रष्टव्य महीधरभाष्य वासयति वृष्ट्यादिद्वारा स्थापर्यात 
विश्वमिति वसु: यज्ञ:। तुल.शत.ब्रा., ।.7..9: यज्ञों वै वसुर्यज्ञस्थ पवित्रमसि। 

29, वाज.सं. .3], 

30. वही, .2: मातरिश्वनो घमों$सि। 

3]. वाज.सं. .2 तथा 4; अत्रेव द्रष्टव्य उव्वट एवं महीधरभाष्य- त्रयाणां लोकानां धारणात्‌ त्वं विश्वधा विश्व॑ं 
दधातीति विश्वधा: विश्वधारणसमर्थासि लोकत्रयरूपत्वात्‌। 

धारण करने वाला बतलाया गया है।” 'वाजसनेयि-संहिता' में एकत्र यज्ञ को राक्षसों अर्थात्‌ कीटाणु 
आदि को सनन्‍्तप्त करने वाला तथा दानहीनता की भावना को भी नष्ट करने वाला माना गया है।'' 
अत: यज्ञ की उदार-उदात्त भावना का उद्देश्य ही वातावरण की शुद्धि के द्वारा सब प्राणियों का 
कल्याण करना है। इसी को दृष्टिगत करते हुए 'वाजसनेयि-संहिता' में ऋषि कहता है कि “'में 
यज्ञानुष्ठान सब प्राणियों के सुख तथा दरिद्रता के नाश के लिए करता हूँ, दानहीनता के लिए नहीं।“ 
अत: यज्ञ दानहीनता की भावना नष्ट करके के परस्पर सहयोग का वातावरण भी बनाता हे। यज्ञ का 
जितना अधिक विस्तार एवं प्रसार एवं प्रचार होगा, उतना ही मनुष्य के स्वभाव में दुष्टता का अभाव, 
,हदारता का भाव उत्पन्न और सर्वत्र सद्भाव का वातावरण बनेगा साथ ही पर्यावरण भी शुद्ध होगा, 
क्योंकि यह सबका संस्कार करता है।" इस प्रकार यज्ञ भौतिक परिवेश की शुद्धि के साथ व्यापक 
स्तर पर मनुष्य के स्वभाव की भी शुद्धि करता है, जो पर्यावरण-शोधन में सहायक हे। 


इसके अतिरिक्त वायु ओर अग्नि दोनों की सहायता से यज्ञ सर्वत्र व्याप्त होकर सबका 
कल्याण करता हे; क्योंकि ये दोनों ही तत्त्व वातावरण के शोधक हें।” इसीलिए 'वाजसनेयि-संहिता' 
में “अग्रे नयत सुधातुम्‌”* का उपदेश करते हुए मनुष्य को यह निर्देश दिया गया है। कि यज्ञानुष्ठान 
करते हुए शुद्ध द्र॒व्यों को अग्नि में समर्पित करें, जिससे वातावरण पवित्र हो;” क्‍योंकि सन्धिकाल में 
(अर्थात्‌ दो ऋतुओं अथवा प्रात:-सायं समयों) प्रकृति में नानाविध रोगादि विकृतियाँ उत्पन्न होती हैं, 
अत: इन्हीं कालों में यज्ञानुष्ठान का व्थान किया गया है।” यज्ञ के उपकरणों और सम्पूर्ण याज्ञिक 
क्रियाओं को शुद्धता से करने पर वायु की ही नहीं, अपितु जल की भी शुद्धि होती हे।” यज्ञ अग्नि 
के संयोंग से विस्तृत होकर समस्त वायुमण्डल को शुद्ध करता है। यज्ञ से ही अन्नादि तथा उत्तम रस 
प्राप्त होता है, अत: यह अनुष्ठान अपरिहार्य हे। यह वृष्टि का वर्धक है, क्योंकि इसके माध्यम से ही 
अग्नि आहुति के रूप में अर्पित पदार्थों को सूक्ष्म रूप में पृथक-पृथक्‌ करके वायुमण्डल में पहुँचा 


32. वाज.सं. ।.3; अत्रेव द्रष्टव्य महीधरभाष्य-विश्वान्सर्वान्देवान्दधाति क्षीरदध्यादिहविर्दानिन पुष्णातीति विश्वधाया:; द्र. 
दयानन्द भाष्य। 

33. वाज.सं.,।.7: प्रत्युष्टं रक्ष: प्रत्युष्ण अरातयो निसृप्तं रक्षो निसृप्ता अरातय:। तत्रेव द्रष्टव्य महीधरभाष्य। 

34. वही,।.।: भूताय त्वा नारातये स्वरभिविख्येषं दुहन्तां दुर्या: पृथिव्याम्‌। अत्रेव, दयानन्दभाष्य-उत्पन्नानां प्राणिनां 
सुखाय बहुदानकरणार्थ दारिद्रथविनाशाय वा त॑ यज्ञम्‌। उव्बट-महीधरभाष्य। 

35. वही, .9; द्रष्टव्य उव्वट-मही धरभाष्य। 

36. तै.ब्रा. 3.2.7.4.: यज्ञमेव प्रजापतिं संस्करोति आत्मानमेव तत्संस्करोति। 

37. वाज.सां. ।.2: पवित्रे स्थो वैष्णव्यो सवितुर्व: प्रसव उत्पुनाम्यच्छिद्रेण....। 

38 वा0सं0 ।.2 

39. वही, ।.2 पर दयानन्द: भाष्य-यज्ञस्थेमौ व्याप्तिकर्तारो पवनपावकौ यथा शुद्धों तथा शुद्धानि द्रव्याणि अग्नौ नयत 
प्रापयत। 

40. गो.ब्रा. .9: भैषज्ययज्ञा: वा एते यच्चातुर्मास्यानि तस्माद्‌ ऋतुसन्धिषु प्रयुज्यन्ते। ऋतुसन्धिषु वे व्याधिर्जायते। 

4. वाज0सं0 .3: दैव्याय कर्मणे शुन्धध्व॑ देवयज्यायै यद्वोउशुद्धा: पराजध्नुरिदं वस्तच्छुन्धामि। द्र॒ष्टव्य अत्रेव. 
उव्वट- मही धर भाष्य। 

कर वृष्टि में सहायक होता है।” यह सर्वविदित है कि यज्ञकर्म से उठे हुए धूम से ही बादल बनते 
हैं; बादलों से वृष्टि होती है; वृष्टि से अन्न उत्पन्न होता है और अन्न से ही समग्र प्राणी उत्पन्न होते हैं 
अर्थात्‌ जीवन धारण करते हैं।” इसी बात की ओर संकेत करते हुए यजुर्वेद में भी यज्ञ को “धान्य' 
कहा गया हे,“ जो सभी जीवों को और देवों को प्रसन्न करता है।* अत: वृष्टि द्वारा यज्ञ पर्यावरण के 
अभिन्न अंगो-नदी, जल, पृथ्वी, वनस्पति, वन, पर्वत आदि को पुष्ट करता हे ओर शस्य-श्यामला 
औषधियों एवं वनस्पतियों से युक्त धरती से जगत्‌ के प्राणियों को नीरोग एवं स्वस्थ बनाता है। इस 
प्रकार यज्ञ पर्यावरण को ही नहीं, प्रत्युत निखिल जड़-जगत्‌ को भी सर्वथा पुष्ट करता है। इसीलिए 
'गीता' में भगवान्‌ कृष्ण ने ब्रह्म की प्रतिष्ठा यज्ञ में मानी हैं। 


यज्ञ का उद्देश्य उत्पत्ति है, विनाश नहीं; क्‍योंकि जो अन्त में शुद्ध हवि अग्नि के मध्य 
अर्पित की जाती है, वही विस्तीर्ण होकर अग्नि और सोम अर्थात्‌ विद्युत्‌ और वृष्टि या 
औषधियों-वनस्पतियों के मध्य स्थित होकर शुद्धान्न के लिए सहायक होती है।” इस प्रकार यज्ञ अपने 
अग्नि, सोम (अन्न), वायु आदि अंगों के माध्यम से विस्तीर्ण होकर वातावरण की शुद्धि के द्वारा सब 
को जीवन प्रदान करता हे। इस प्रकार सर्वव्यापक होने के कारण यज्ञ पर्यावरण का महान्‌ रक्षक है। 
प्राणियों को प्रदूषण-मुक्त कर सुख पहुँचाना ही इसका उद्देश्य है। यज्ञ की इसी सर्वव्यापकता तथा 
सभी जीवों का नाना प्रकार से पोषक होने के कारण इसको वाक्‌, पुरुष (परमात्मा), प्रजापति, प्राण, 
विष्णु आदित्य आदि देवी शक्तियों से समीकृत किया गया है। यही नहीं, यज्ञ मनुष्य को सभी पापों 
से भी मुक्त करवाता हे।” मनुष्य के पापरहित होने पर समाज में सर्वविध हिंसा और अनेतिकता का 
अभाव हो जाएगा। इसीलिए यज्ञ को 'ऋत्‌' अर्थात्‌ जगत्‌ को धारण करने वाली नेतिक शक्ति 
(नियम) तथा भुवन कहा जाता हे।” 

यज्ञ स्वच्छता का प्रतीक हे, क्योंकि यज्ञ के समय भूमि को स्वच्छ किया जाता हे। इसमें 
औषधियों -वनस्पतियों की भी हिंसा का निषेध किया गया हैे। इसीलिए यज्ञ के समय यजमान से 
भूमि पर स्थित औषधियों के मूल को हिंसित न करने की प्रतिज्ञा करवाई जाती हे।” यजमान यज्ञ में 


42. वाज.सं. .6: वायुर्वों विविनक्तु...; दयानन्दभाष्य-वायु: यज्ञे अग्निना विच्छिन्नान्‌ पदार्थकणान्‌ परमाणुजलादि 
पदार्थान्‌ विशेषेण वेचयति। 

43. गीता, 3.4: अन्नाद्धवन्ति भृतानि पर्जन्यादन्‍नसम्भव:। यज्ञाद्‌ भवति पर्जन्यो यज्ञ: कर्मसमुद्धव:।। 

44. यजुर्वेद .6 

45. वाज.सं. ।.20: धान्यासि धिनुहि देवान्प्राणाय त्वोदानाय त्वा व्यानाय त्वा। तत्रेव, दयानन्दभाष्य-धातुमर्ह यद्‌ यज्ञात 
शुद्धसुखकारक ब्रीह्यादिकमन्नं भवति तत्‌ जीवान्‌ प्रीणाति। द्र॒ष्टव्य उव्वट-महीधरभाष्य भी। 

46. गीता, 3.5: ब्रह्म नित्य॑ यज्ञे प्रतिष्ठितम्‌। 

47. वाज.सं. ।.22: जनयत्ये त्वा संयोगीद्मग्नेरिदमग्नीषोमयोरिषे त्वा घर्मोडईसि विश्वायुरुरुप्रथा उरु प्रथस्वोरु ते यज्ञपति: 
प्रथतामग्निष्टे त्वचं मा हिंसीद्देवस्त्वा सविता श्रपयतु वर्षिष्ठेतधि नाके। अत्रैव, दयानन्दभाष्य-अस्माभिर्यदिदं संस्कृत॑ 
हविरम्नेर्मध्ये प्रक्षिप्पे, तदिदं विस्तीर्ण भूत्वा5 5ग्नीषोमयोर्मध्ये स्थित्वेषे भवति। 

48. शत.ब्रा. 2.3..6: सर्वस्मात्पाप्मनोनिर्मुच्यते य एवं विद्वानग्निहोत्रं जुहोति। 

49. मै.सं. ।.0.2: ऋत॑ वे सत्यं यज्ञ:; ते.ब्रा., 3.3.75; यज्ञों वे भुवनम। 

50. वाज.सं..25 पृथिवि देव यजन्योषध्यास्ते मूलं मा हिंसिषम्‌'” वाज.सं. .25 पर द्र॒ष्टव्य उव्वट- महीधरभाष्य। 

पृथ्वी पर वृष्टि के लिए प्रार्थना भी करता है।' सम्भवत: यज्ञ सम्बन्धी ये बातें पर्यावरण-संरक्षण को 
ध्यान में रखकर की गयीं हें; क्‍योंकि वनस्पतियों की कमी के कारण वातावरण में 
कार्बनडाई-ऑक्साइड गैस की मात्रा बढ़ जाती है, जिससे वातावरण प्रदूषित होने से विनाशकारी हो 
जाता है। अत: यज्ञ पेड-पौधों की हिंसा का निषेध कर पर्यावरण में सहायक है। इसके अतिरिक्त 
यज्ञ- भूमि के वरण के समय उच्चरित मन्त्र पर्यावरण-संरक्षण रूप यज्ञ के उद्देश्य को स्पष्ट करता हे, 
जिसमें यह कामना की जाती है कि अग्नि में निश्षिप्त उत्तम हवि से यह भूमि शोभन हो जाए; 
कल्याणकारी गुणों से मंगलप्रदा हो ओर सब प्रकार के सुखों से पूर्ण होकर निवास के योग्य हो; 
उत्तम अन्नों से रसवती हो; मधुर, उत्तम रस वाले फलों से युक्त हो जाएँ।” पृथ्वी का यह रूप 
पर्यावरण की शुद्धि पर ही निर्भर है, जो यज्ञ के माध्यम से सम्भव है। अतः “यजुर्वेद' में यज्ञ को 
सुख लाने वाला” तथा सूर्यादे लोक में स्थित होकर सम्पूर्ण विश्व को ऐश्वर्ययुक्त करने वाला माना 
गया हे।” इसे दोषों को नष्ट करने वाला भी कहा गया है; क्योंकि यज्ञीय मन्त्रों में अग्नि को 
गतिशील कहा गया है।* इससे सिद्ध होता हे कि अखिल ब्रह्माण्ड में अग्नि की सूक्ष्म तरंगे ताने-बाने 
के साथ निरन्तर प्रवहमान हें। जो वस्तु स्थूल अग्नि में डाली जाती है, उसे वह वाष्प के रूप में 
बदल कर उसके केन्द्र तक पहुँचा देती हे। इसीलिए यह दूत है। अत: यज्ञाग्नि को 'अथर्ववेद' में 
विविध कष्टों को दूर करने वाली, प्रदूषणों तथा घातक तत्त्वों को नाश करने वाली, पीडाओं को हरने 
वाली महोषधि कहा गया है।* उसे दोषों को नष्ट करने वाली तथा शुद्धि का हेतु भी माना गया हे।*' 
इस प्रकार यज्ञाग्नि दुर्गन्‍्ध्यादि दोषों को नष्ट करती है।* 


वेद सुखकारी ओषधितत्त्वों से युक्त” वायुमण्डल के लिए वृक्ष-वनस्पतियों के लगाने के 
लिए उपदेश" करने के साथ-साथ “शम्‌ सनन्‍्तु यज्ञा: कहकर यकज्ञ-हवन द्वारा वायुमण्डल के 
निर्माण के लिए नुस्खे भी बताता हे। यजुर्वेद में भेषजवायु से युक्त पर्यावरण-परिशोधक यज्ञ हेतु यह 
उपदेश किया गया है कि यज्ञीय वृक्षों की समिधाओं की अग्नि को घृताहुतियों से प्रचण्ड करके 
उसमें हविरद्रव्यों की आहुतियाँ प्रदान करो।” इस प्रकार अग्नि के माध्यम से यज्ञीय आहुतियों की 
गन्ध एवं धूम्र से वायुमण्डल तैयार होता है, जिससे पर्यावरण शुद्ध होकर जीवनप्रद वायु प्राप्त होती 


5]. वाज. .25-26 'यथा-''ब्रजं गच्छ गोष्ठानं वर्षतु ते चयो:'', वही, ।.25-26 पर द्रष्टव्य उव्बट-मही धरभाष्य। 

52, वही, .27: गायत्रेण त्वा छन्दसा परिगृह्यामि त्रेष्टुभेन त्वा छन्दसा.... जागतेन त्वा....। सुक्ष्म चासि शिवा चासि 
स्योना चासि सुषदा चासि, ऊर्जस्वती चासि पयस्वती च.द्र. उव्वट-महीधरभाष्य भी। 

53. वही, 8.4: यो देवानां प्रत्येति सुम्नम्‌। 

54. वही, 8.4: आदित्यासो भवतामृयन्त:। 

55. का.श्री.सू,, 5..।: अयाश्चाग्नेड3स्यनभिशस्तिपाश्च सत्यमित्त्वामयाउअसि। अया नो यज्ञं वहास्यया नो धेहि भेषज्ञं 
स्वाहा। - 

56. अथर्व. 8.2.28। 

57. वाज.सं. ।.8-9: धूरसि धूर्व धूर्वन्तं तं योस्मान्‌ धूर्वति त॑ धूर्व य॑ वयं धूर्वाम:....इत्यादि। 

58, वही, 6.22: अन्तरिक्षं गच्छ स्वाहा। 

59. ऋ0 7.35.5: शं न ओषधीर्वनिनो भवन्तु। 

60.क वाज.सं. ॥6.7: नमो वक्षेभ्यो हरिकेशेभ्य:। 

6. ऋ0 7.35.9 

62. यजु0 3.: समिधाग्निं दुवस्यत घृतैबोंधयतातिथिम्‌। आस्मिन्‌ हव्या जुहोतन। 

है।” अतः अन्तरिक्ष और दो के पर्यावरण की विषमता को समता में बदलने हेतु घृत की आहुतियों 
से समुत्पन्न सूक्ष्म वाष्पकणों से इनके क्षेत्र को परिपूर्ण करने का निर्देश दिया गया है।“ जिससे ये 
कभी विकृत न होने पायें, क्‍योंकि यज्ञ में प्रयुक्त घृत नष्ट नहीं होता, प्रत्युतु उसकी आहुति से भेषज 
वायु की तेजस्विता तथा अनेकविध प्रदूषणों को भस्मीभूत करने की सामर्थ्य शक्ति बढ़ जाती हे। 
इस प्रकार यज्ञ पर्यावरण में सहायक होता हुआ उसमें सन्तुलन बनाए रखता है। 


विधि-विधानों की दृष्टि से भी यज्ञ स्वच्छता का प्रतीक है। यज्ञ में प्रयुक्त होने वाले सभी 
उपकरणों को पवित्र करने की जो प्रतिज्ञा यजुर्वेद में की गयी है, “ वह भी पर्यावरण की शुद्धता का 
द्योतक है। यज्ञ के सभी उपकरण-वेदी के लिए भूमि, वेदी, जल, कुश, अग्नि, समिधा, पात्र, 
हवनसामग्री, यजमान, ऋत्विक्‌ और यज्ञ में प्रयुक्त मन्त्रादि भी परोक्ष रूप से पर्यावरण की शुद्धता में 
सहायक हें, क्‍योंकि इनकी शुद्धता में वातावरण को स्वच्छ रखने की भावना छिपी है। पर्यावरण की 
शुद्धता में यज्ञ की भूमिका की पराकाष्ठा यज्ञ की समाप्ति पर होने वाले शान्तिपाठ” में देखी जा 
सकती है, जिसमें आकाश, अन्तरिक्ष, जल, ओऔषधियों-वनस्पतियों, देवरूपी सभी प्राकृतिक शक्तियों, 
सम्पूर्ण जगत्‌-प्रपण्च को धारण करने वाली देवी शक्तियों की शान्ति की कामना की गयी हे। 
परोक्षत: इस शान्ति-पाठ में भी पर्यावरण के अभिन्न अंगों (उपर्युक्त सभी तत्त्वों) के परस्पर 
विरोधोपशमन की कामना की गयी है, जिससे उनमें सामञ्जस्य रहे ओर वे सर्वथा मंगलकारी हों। 
इनमें परस्पर विरोध न होने पर प्राकृतिक शाक्तियाँ अपने मूल रूप में रहती हुई पर्यावरण में संतुलन 
बनाए रखती हैं। अत: यज्ञ शुद्धिकारक है, क्‍योंकि यह स्वयं शुद्ध हे। इसके प्रत्येक उपकरण तथा 
विधि-विधान पर्यावरण की शुद्धता में सहायक हें। 

इस प्रकार उपर्युक्त निवेचन के आलोक में यह कहा जा सकता है कि प्रदूषण-शोधन ओर 
पर्यावरण-संरक्षण में स्थूल (कर्मकाण्डीय) एवं सूक्ष्म (आधिदेविक) दोनों दृष्टियों से वेदिक यज्ञ 
उत्तम साधन हे और सर्वसुलभ है, जो वैदिक ग्रन्थों में उपलब्ध है। अत: आज जब अखिल विश्व 
पर्यावरण-प्रदूषण की भीषण समस्या से चिन्तित है तो हम सबको अपनी रक्षा तथा राष्ट्र को 
प्रदूषणमुक्त करने हेतु प्राकृतिक शक्तियों के पारखी ऋषियों द्वारा प्रदत्त यज््रूपी सुलभ साधन से 
भोतिक ओर आध्यात्मिक दोनों प्रकार की शुद्धता प्राप्त करनी चाहिए। 


डॉ0 राजेश्वर मिश्र 
उपाचार्य (संस्कृत) 
क्रुक्षेत्र विश्वविद्यालय, 
करुक्षेत्र-36 ]9 

श्रीमती डॉ0 वीना विश्नोई 

भारतीय संस्कृति में पर्यावरण के प्रति संवेदनशीलता वैदिक काल से ही मिलती है। हमारे 

वेद, पुराण, उपनिषद्‌ तथा अन्य शास्त्रों में धारती को माता कहकर सम्बोधित किया है, जो हमारी 

सम्पूर्ण प्राकृतिक शाक्तियों की जननी व पोषक है। प्रकृति का मानव के साथ जो गहरा रिश्ता है, 
उसे जिस तरह से भारतीय प्राचीन ग्रन्थों में दर्शाया गया है, वेसा अन्यत्र मिलना दुर्लभ हे। 


'* वेदों में प्रकृति को देवी के रूप में प्रतिष्ठापित किया है। प्रकृति में व्याप्त वायु, जल, भूमि, 
वनस्पति ओर हमारे आस-पास की वह सभी बाह्य परिस्थितियाँ, वस्तुएँ एवं भिन्न-भिन्न अवस्थाएँ, जो 
हमारे जीवन को प्रभावित करती हैं, वे पर्यावरण कहलाती हैं। पर्यावरण शब्द 'परि' ओर 'आड' 
उपसर्ग पूर्वक वृज्‌ आवरणे धातु से ल्युट्‌ प्रत्यय करने पर निष्पन्न होता है। जिसका अर्थ चारों ओर 
का घेरा, ढकना, छिपाना ओर मूँदना है।' पर्यावरण का वेद में आच्छादन के अर्थ में प्रयोग हुआ है, 
क्योंकि जल वायु, भूमि व सजीव-निर्जीव के परस्पर सम्बन्ध से ही चारों ओर का जीवमण्डल 
आच्छादित रहता है। अत: पर्यावरण ओर जीवन का घनिष्ठ सम्बन्ध हे। स्वच्छ वातावरण में रहकर ही 
प्राणिमात्र आरोग्य प्राप्त करता हे, जिससे बल, आयु और सुख की प्राप्ति होती है।' पर्यावरण के 
प्रमुख घटक ५जञ्चमहाभूतों के समवाय स शरीर की रचना हुई है।' पर्यावरण मात्र भौतिक या लोकिक 
वातावरण तक ही सीमित नहीं है, अपितु समस्त ब्रह्माण्ड के निर्माण में इसकी अहम्‌ भमिका हे। 


ब्रह्माण्ड एक सक्रिय इकाई हे, जहाँ प्रत्येक वस्तु निरन्तर परिवर्तित होती रहती है, कुछ भी 
अकारण व अकस्मात्‌ नहीं होता ओर प्रत्येक कार्य का प्रयोजन व उद्देश्य हुआ करता है। हम एक 
व्यक्ति के तौर पर इस परिवर्तनशील ब्रह्माण्ड का हिस्सा हैं। मानव एक ऐसी अविभाज्य इकाई है 
जिसे छोटे-छोटे हिस्सों में नहीं बाॉँठ जा सकता और न ही ब्रह्माण्ड से अलग एक स्वतन्त्र इकाई के 
रूप में देखा जा सकता है। हाल ही के कुछ वर्षों में हमारे भूमण्डल से जुड़ी कुछ विध्वंसक 
घटनाओं ने हमें आधुनिक विज्ञान के खण्डित या अपूर्ण दृष्टिकोण पर ध्यान देने को विवश कर दिया 
है। ओजोन की परत में छिद्र, चेरनोबिल की आण्विक दुर्घटना और खाडी युद्ध ने हमें महसूस करा 
दिया है कि इन भूमण्डलीय घटनाओं का दुष्प्रभाव कहाँ तक हो सकता हे। 


सम्पूर्ण जगत्‌ का भोतिक अस्तित्व पाँच मूल तत्त्वों से मिलकर बना है। जो इस दृश्यमान 
संसार में विविधता का कारण हे। पाँचों तत्व मिलकर अलग-अल स्तरों पर वेश्विक यथार्थ का 
निर्माण करते हैं। ब्रह्माण्ड में इनका साम्य लय व सन्तुलन को दिखाता है। जबकि इनमें आया विकार 
विपत्ति का कारण बनता है। उदाहरण के लिए कुछ ही क्षणों में एक भूकम्प भयंकर विनाश कर 


!. धातुपाठ चुरादिगण 2 आप्टे कोश 

2, ऋग्वेद 2.34.4 

3, ऋग्वेद ।2.88 '' आरोग्याद्‌ बलमायुश्च सुखं च लभते महत्‌।'' 

4. चरक, शरीर-संस्थान ।.27'' महाभूतानि स॑ वायुरग्निराप: क्षितिस्तथा।'' 

सकता है। जीवन प्रद्यायक शान्त और सुन्दर नदी भी विनाश का कारण बन सकती है। सूर्य इस 
धरती पर जीवन को सम्भव बनाता है, लेकिन उसका, भीषण ताप ,अनावृष्ठि और उपज की विनाश 
का कारण भी बनता है।. 

वेदों में “अ्नीषोमात्मकं जशत्‌' कहकर समस्त संसार में प्रकृति' सन्तुलन में अग्नि और 
सोम का समन्वय माना गया है। वैज्ञानिकों के अनुसार प्राण की उत्पत्ति सर्वप्रथम पेड पौधो से हुई, 
परन्तु प्राण का वास्र जीवद्रव्य में होता है। करोड़ों वर्ष पूर्व उत्पन्न एक कोशीय जीव ने जीबद्रव्य का 
रूफ धारण किया, यही जीव्रद्रव्य जीवन का भौतिक आधार है।. मनुष्य क़ा जन्म ही पज्चतत्त्वों से 
मिलकर हुआ है व अन्त मे इन्ही में उसका विलय हो जाता है। इन तत्तों पर संक्षेप में बिचार करना 
आवश्यक हे- * हा 

आकाश-आ उपसर्ग पूर्वक काश दीप्तो श्रातु से आकाश शब्द: निष्पन्न होत्ता है, जो सर्वत्र 
व्यापक हो उसे आकाश कहते हैं। यह जो बाहर आक़ाश है वही तुझ में और मुझ में है।' जैमिमीय 
ब्राह्मण, पैत्तिरीय ब्राह्मण में कहा है कि जहाँ-जहाँ वायु चल्नता है वहीं-ब्रहीं आकाश है।' तैत्तिरीय 
ब्राह्मण में कहा है कि अन्तरिक्ष तथा वायु के आश्रय पर अग्नि है। एक्र अन्य स्थान पर बर्णन 
मिलता है कि यह सम्पूर्ण विश्च्न अन्तरिक्ष से व्याप्त है और यह अन्तरिक्ष छिद्रयुंक्त है।' ये खब' स्वयं 
पवित्र हैं तथा इनका आश्रय स्थान आकाश भी पवित्र है। क्रत: इन सबके द्वारा पर्यावरण की शुद्धि 
होती है। वायु से अधिक तेज चलने वाले वायुयान, मोटर कार, स्कूटर, टेलीफोन, वाचद्ययन्त्र, 
लाउडस्पीकर आदि यत्त्र ध्वनिप्रद्ूषण क्य कारण है, जिसका परिणाम व प्रभात्र लम्बे समय बाद 
देखने में आता है। अधिक शोरगुल होने के कारण उन में: तनाक्न उत्पन्न हो जाता है, जिस्नसे 
श्रत्रण शक्ति पर प्रभाव पड़ता हे, निद्रा न आग्र आदि बीमारियाँ हो जाती। हैं। अत: पर्यावरण को 
सुधारने में शब्द का अप्रना स्थात्न है। 


स्ायु-वेद काःक़थन है कि वायु प्राण हे।” यह' वायु ही। प्राण- होकर नसिका मे प्रविष्ट 
हुआ।” वायु अमृत का कोश हैं" जहाँ अमृत वायु पहुँचता है वहाँ रोग नहीं होता। बायु शरीर 
अवबयवों को धारण करने गाली प्राण, अप्रान, व्यान, उद्षन और सामान इन पाँचो वायुओं की आत्मा 
सभी इन्द्रियों को अपने विषयों में प्रवृत्त करती है। जिस व्यक्ति के शरीर में, वायु त्रिना रुकावद के 
गमन करती रहती है, वह व्यक्ति रोग रहित सौ वर्ष से अधिक जीवित रहता है।'' पृथ्वी को धारण 


5 व्याकरण-महाभाष्य, पस्पशाहिक,'' आ समन्तात्‌ काशन्ते प्रकाशन्ते-व्यवतिष्ठन्ते पदार्था यत्र'' 
0 जैमिनीय ब्राह्मण उपनिष्नद्‌ .20.2 '' अये मे आकाश समे त्वश्ि'' 

7 ताण्ड्य ब्राह्मण ।5 |2 2, 302 '' 

8 तैत्तिरीय उपनिषद्‌ 29 

9 अथर्ववेद ५97 ''वात: प्राण:'' 

0 ऐतरेय उपनिषद्‌ | 23 वायु: प्राणो भूत्वा नासिक प्राविशत्‌। 

।। ऋग्वेद 0 ।86.3 

।2 चरक, चिकित्सास्थान 28 4 


।58 गुरुकुल-शोध- भारती नवम्बर 2004 


करना, जल को बरसाना, गेहूँ आदि शस्यों को बढ़ाना आदि वायु के कार्य हें।' जब हम श्वास लेते 
हैं, तो वायु में विद्यमान परम उपयोगी तत्त्व ऑक्सीजन हमारे फेफड़ों में बिछे रक्त कोशिकाओं के 
जाल में प्रविष्ट होकर हमारे शरीर की कोशिकाओं में पोषण तत्तवों को ऑक्सीकरण द्वारा शारीरिक 
ऊर्जा को बढ़ाता हे, परन्तु दुर्गन्ध युक्त वायु स्वास्थ्य विनाशक है। अत: वातावरण शुद्ध होना 
चाहिए। 


अग्नि-न्याय वैशेषिक के अनुसार जो द्रव्य उष्ण स्पर्श का आश्रय है, वह अग्नि है। यह 
नित्य व अनित्य भेद से दो प्रकार की हे। परमाणु रूप अग्नि नित्य है व कार्य रूप अग्नि अनित्य है। 
यहू अग्नि शरीर, इन्द्रिय विषय भेद से तीन प्रकार की हे। शरीर रूप अग्नि सूर्य लोक में है, इन्द्रिय 
रूप अग्नि नेत्रेन्द्रिय हे। विषय रूप अग्नि चार प्रकार की है, भोग, दिव्य, उदर्य और आकरजन्य। 
भोग अग्नि वह है जिससे भोजन बनाते हैं। विद्युत्‌ जल आदि से प्राप्त दिव्य अग्नि है। उदरस्थ 
भोजन को पचाने वाली अग्नि उदर्य है तथा खान से उत्पन्न सुवर्णाद आकरजन्य अग्नि है।' 


सूर्य-सूर्य स्थावर जंगम रूप संसार की आत्मा है क्‍योंकि वह प्राण रूप होकर अपने तेज 
से सारे संसार को प्रकाशित करता है। सारी प्रजाओं का प्राण रूप होकर उदय होता हे। जहाँ जहाँ 
सूर्य की किरणें जाती है। वहाँ-वहाँ जीवन जाता हे। अत: निश्चय ही मनुष्य सूर्य से उत्पन्न होते हैं।'' 
वेद का कथन है कि प्रकाश स्वरूप सूर्य की सात प्रकार की किरणें समुद्र, अन्तरिक्ष या मेघ्र के 
जलों को धारा रूप में नीचे भूमि पर लाती हैं, वे धाराएँ हे पुरुष। तेरे कष्टों का नाश करें।" अर्थात्‌ 
सूर्य अपनी किरणों से पृथ्वी के ऊपर के जल को वाष्प बनाकर ऊपर ले जाता है और उससे मेघ 
बनाता हे पश्चात्‌ वृष्टि होती हे तथा भूमि पर जल प्रवाह बहने लगता है।” इस प्रकार जल चक्र के 
चलने से भूमि पर पेड़-पोधे, वन औषधियाँ पर्याप्त मात्रा में उत्पन्न होते हैं। ऋग्वेद में कहा है कि 
सूर्य अपने तापमान से बहुत रूपों वाली औषधियों को पकाता है।” वनस्पतियों से ऑक्सीजन प्राप्त 
होती है, जिससे मनुष्य जीवन धारण करता है। अतः सूर्य के ताप का पर्यावरण के परिशोधन में 
विशेष स्थान हे। 


जल-जल द्रव, स्नेह तथा रूप, रस और स्पर्श गुण वाले हैं।' इनके सेवन से बल, वीर्य की 
वृद्धि होकर प्रसन्नता व पवित्रता आती है तथा रोग दूर होते हैं।” ऋग्वेद में जल अमृतरूप कहा है,“ 


3, चरक सूत्र स्थान 2.7. 

।4. स्वास्थ्य विज्ञान, स्वच्छ वातावरण पृ0 9. लेखक डॉ0 सत्यदेव आर्य। 

|5. तर्क संग्रह, अग्नि लक्षण 

।6. ऋग्वेद ।.]5.9. सूर्य आत्मा जगततस्थुषश्च। महाभारत, वनपर्व 3.36. त्वं भानो जगतश्चक्षुस्त्वमात्मा सर्वदेहिनाम्‌। 
7. ऋग्वेद 7.63.4. नूनं जना: सूर्येण प्रसूता। 

8. ऋग्वेद 7.07.।. 

जो शरीर में पोषणतत्त्व उत्पन्न कर दीर्घकाल तक सूर्य के दर्शन कराने वाला व ज्ञानेन्द्रियों तथा 
मानसिक शक्तियों को बढ़ाने वाला कहा गया हे। जल में अग्नितत्त्व विद्यमान है, जिससे शरीर में 
विशेष प्रकार के वर्चस्‌ का आधान होता है। दीप्तिमान्‌ू, शुद्ध और पवित्र जल शरीर की रक्षा करता 
है। पृथ्वी पर जल के स्रोत नदी, नाले, झरने, तालाब व समुद्र प्रमुख रूप से हैं, जिनका मानव 
कल्याणार्थ शुद्ध होना आवश्यक है। 


पृथ्वी-वेद का कथन हे कि पृथ्वी शब्द पृथु विस्तारे से बना है। अत: जिस भूमि पर समुद्र, 
नदी, झरने आदि नाना प्रकार के जल हैं ओर जिस पर अन्न व नाना खेतियाँ होती हैं, जिस पर यह 
जीता-जागता मानव चलता-फिरता हे, समस्त विश्व का भरण-पोषण करने वाली यह पृथ्वी ही सब 
बहुमूल्य धन-सम्पत्तियों का खजाना है। वह सब की प्रतिष्ठा, मान ओर सम्मान को बढाने वाली, 
स्वर्ण आदि धातुओं को अपनी कोख में धारण करने वाली ओर सम्पूर्ण संसार को अपने ऊपर बसाने 
वाली है।' ऋग्वेद में कहा हे कि यह पृथिवी हमारी नाभि है।”” यह माता के समान पुत्रों का पालन 
करने वाली है, यह पृथ्वी हमारा शरीर हे। अत: इसका स्वच्छ निर्मल होना अत्यावश्यक हे। 


इसके प्रदूषित होने से इस पर पेदा होने वाला अन्न दूषित हो जाता हे ओर दूषित अन्न को 
खाकर प्राणी रोगी हो जाते हैं। आज के इस वैज्ञानिक युग में कारखानों आदि का प्रदूषित जल 
अनाज व पौधों के लिए विनाशक रासायनिक पदार्थों का प्रयोग आदि ऐसे कारण हें, जिनसे पर्यावरण 
प्रदूषित ओर हानिकारक हो रहा हे। 


गत लाखों वर्षों से जल, वनस्पति ओर प्राणियों में एक ऐसा सम्बन्ध स्थापित हे जो 
पर्यावरण को सन्तुलित बनाये रखता हे तथा एक दूसरे के पूरक पदार्थों का निर्माण करता है, लेकिन 
हम अपनी उच्चाकांक्षाओं, जीवन में सभी प्रकार की अधिक सुविधाओं को जुटाने के प्रयास में 
पर्यावरण में स्थापित सन्तुलन को बिगाड़ते जा रहे हें। जिस प्रकार किसी क्रिया की प्रतिक्रिया होती 
है। उसी प्रकार नये-नये वैज्ञानिक उपकरणों के परिणाम भी दूरगामी दृष्टि से हानिकारक सिद्ध होगें, 
इसके लक्षण आज दिखाई पड़ने लगे हे। 

दो हजार वर्ष पूर्व आयुर्वेदीय मनीषी चरक ने लिखा है कि मनुष्य को इहलोक और परलोक 
में भलाई के लिए तीन कामना करनी चाहिए। जीवन की कामना, धन की कामना, परलोक में सुख 
की कामना। इन तीनों कामनाओं में से मनुष्य को जीवन की कामना को पहली प्राथमिकता देनी 
चाहिए, क्योंकि जीवन के जाने पर सब कुछ चला जाता हे।” 


स्वास्थ्य सुरक्षा का ही पर्याय है, जिसका अर्थ है देह का प्राकृतिक सन्तुलन बनाये रखना व 


| कक । 
(् 

शेष विश्व से' उसका 'तालमेंल बनानों।''देहं कीं*रचनां करने वाले पाँचों' तत्त्वों को त्रिदोष के रूप में 
मामा गया है; जो सभी शारीरिक और भमानसिर्क क्रियाओं के लिए उत्तरंदायीं है। ये त्रिंदोष वात्त, पित्त 
और कफ हैं।” इंन' दोधों' कॉ ' ब्रह्माण्डीय“ तत्त्वों से सम्बन्ध ईंस प्रकार है-वात की उत्पत्ति आकाश 
शरीर में मन ओर बुद्धि है, जिसका त्रिरूप सत्त्व, रजस्‌ और तमसे में संन्तुलन बनाये रखना ही' 
स्वास्थ्य है।!- 'जबःप्शरीर न्में सम्तुलित वायु नः होकर अधिक॑या न्यूंन होंतीं है ती बातर्ज''रौंग उत्पन्न 
होते . हैं; जेसेटगृुधसीः ओर पक्षाघातत- तथा, अग्नितत्त्व 'का कैँम वे अधिक होंगों“पित्िज रोगों जैसे- भ्रम, 
दाहा, बंमन; -अम्लक, आदि' सेगों।'को उत्पन्न 'करता है 'तथों' अपेक्षित! जल बे पार्थिव तत्वों के 


का 


न्यूनीध्विक्यःसे- कफज+रोगः जैसे>गलगण्ड, मुख संख्रोव मलांधिंक्य' आंदिं उत्पन्न' हों जोतें हैं।। . / 5 


सम्पूर्ण विश्व' में जो सर्जन, निर्माण और 'विंकास की अविरल धारा बह रहा है तथा मन 
प्रांण और भूत का 'जी' निरन्तर संयौगे-वियोग हो रहा है, यही यस्ज हैं।” यज्ञ मानव शरीर में जीवित 
रहने और श्वार्स लेने “की क्रिया भी है। 'यें यज्ञ मनुष्य और 'प्रकृति के बीच सेतु बनाते हैं। इनके 
माध्यमः से 'ममुष्य प्रकृति से सम्बन्ध जोड़ता हैं: और 'उसकी" शक्तियों का 'उंपयोग कैरने' की क्षमता 
प्राप्त करता है। + +॥. हा न्‍ 


थैज्ञ का पर्यावरण की दृष्टि से अत्यन्त महस्व है। अथर्ववेद में उसे समस्त ब्रह्माण्ड को बाँधनें 
वाला नाभिस्थल बताया गया है तथा उदगे पृथ्वी को धारण करने वाले तत्त्वों में गिनाया है।* वेदीं में. 
यक्ञ- को. सर्वान्षिक महत्त्य “दिया. गया 'है कोई: भी नित्य नैमित्तिक क्रिया ऐसी नहीं है, जिसका सम्पादन 
यज्ञ +के वित्ता “किया'-जाता हो। 'घेदों। में: आयें मम्त्रों: द्वार! हीं कई अंबसरों पर देवताओं का आहान 
किया जाता है, गज्ञःमें आहुतियाँ 'छाली “जाती हैं। ऋग्वेद में स्यागं। दाम ओर यज्ञ 'को विशेष मंहत्त्व 
दिखा. गया है।. देघेपूजा, “संगतिकरंण। और दान॑ तीनों ही अथों में: थर्ज्ञ| उपर्युक्त' 'लक्ष्यी की प्राप्ति' में 
सहायक : है; ,इसलिएः बार-बार वेदों-में * यज्ञ/'कीं प्रेरणा दी गई हैं। यजुर्वेदें में एक 'स्थल' पर अंपनी 
सभी सम्पत्ति, सब पदार्थ अपना सब कुछ यज्ञ में समर्पित करने कीं प्रेरणा दी 'गई है। यहाँ तक फी “ 
साधक, ग्रह. प्रार्थत्ता कर॒ता है| कि, .मेरा- प्राण, ..अपाम, .व्यान 'ओर' मेरी-हर 'साँस, मेरा मन, मेरी वाणी, 
मेरी ,निपुणता ; और मेरा: बल, .,ये सब, यज्ञ ,भाषना :से,' युक्त हों।' ।शतपथ-ब्राह्मण | में यज्ञ को विष्णु, '' 


/ पदार्थ विज्ञान 

30. पदार्थ विज्ञान 

3]. चंरक संहिता, स्वास्थ्य विज्ञान 

32. चरक संहिता 

33. भारतीय संस्कृति, धर्म एवं पर्यावरण संरक्षण पृ0 77 

34. अथर्ववेद 9.0.4. यज्ञों विश्वस्य भुवनस्य नाभि:। 

35. ऋग्वेद ॥0.90.6. यज्ञेन यज्ञमयजन्त देवास्तानि धर्माणि प्रथमान्यासन्‌। 

36. वासजनेयी संहिता ॥8.2. प्राणश्च मे अपानश्च मे5सुश्च मे।' 'वाक्‌ च मे मनश्च मे दक्षश्च में बल॑ च मै यंज्ञेन 
कल्पन्ताम्‌। ह 


हि 


पु <ड£ 


यज्ञ एवं पर्यावरण ]6] 


कर्म तथा पुरुष की संज्ञा दी है।” विष्णु पुराण में “यज्ञा: कल्याण हेतव:' कहा गया है।* अग्नि 
तथा मत्स्य पुराण में यज्ञ को देवताओं की प्राप्ति का साधन बताया गया हे।” अथर्ववेद में यज्ञहीन 
मनुष्य को तेजहीन कहकर निन्दित किया गया है।” पद्मपुराण में यज्ञ द्वारा देवों तथा मानवों की वृद्धि 
का उल्लेख किया गया हे।” आश्वालायन गृह्मसूत्र में यज्ञ को सन्‍्तान, पशु, ब्रह्मतेज, अन्न का वर्धन 
करने वाला बताया हे।' 


गौतम धर्म सूत्रकार ने प्रमुख रूप से तीन यज्ञ-पाकयज्ञ, हविर्यक्ष और सोमयज्ञ का उल्लेख 
करते हुए इनके सात-सात अवान्तर भेद गिनाकर यज्ञों की संख्या कुल इक्‍्कीस गिनाई गई है। इन 
इक्कीस के अतिरिक्त पञ्च महायज्ञों को सम्मिलित कर छब्बीस यज्ञ हो जाते हैं।” स्मृतियों, पुराणों 
व महाभारत में गृहस्थी के लिए नित्य प्रति इन पञ्च महायज्ञों का करना अनिवार्य बताया गया हे।“ 
ब्रह्मययज्ञ, देवयज्ञ, पितृयज्ञ, अतिथियज्ञ व बलियज्ञ इन पाँच यज्ञों में से देवयज्ञ में कहा गया है कि 
प्रकृति को नियन्त्रित करने वाले देवताओं, जो अपनी शक्तियों द्वारा विभिन्न रूपों सूर्य, चन्द्र, अग्नि, 
जल, इन्द्र, वरुण आदि द्वारा जगत्‌ का कल्याण कर रहे हें, उन्हें होम द्वारा प्रसन्न करना चाहिए। 
भगवद्वीता में भी कहा है कि प्रजापति ब्रह्मा ने कल्प के आदि में यज्ञसहित प्रजा को रचकर कहा 
कि इस यज्ञ द्वारा तुम वृद्धि को प्राप्त करो यह यज्ञ तुमको इच्छित कामनाओं वाला बनाये।“ मनुस्मृति 
में कहा गया है कि यज्ञ में डाली गई वस्तुएँ आहुति द्वारा सूर्य तक (धुएँ के माध्यम से) पहुँचती हें, 
सूर्य से वर्षा होती है, वर्षा से अन्न होता है, जिससे प्रजा की रक्षा होती है- 
अग्नौ प्रास्ताहुति: सम्यगादित्यमुपतिष्ठते। 
आदित्याज्जायते वृष्ट्रिवष्टिरन्नं ततः प्रजा:॥* 
वैदिक आर्यों का यह विश्वास है कि यज्ञों से आरोग्यता, संतति, वर्षा, राज्य विद्या, सुख, 
शान्ति एवं परमात्मा की प्राप्ति होती हे। सन्‌ 962 में देशी-विदेशी भविष्यवक्ताओं ने जब सम्पूर्ण 


संसार को प्रलय के कगार पर खडा पाया तो भारतवासियों को अपनी प्राचीन पद्धति यज्ञ की याद 
आई।" 


37. शतपथ ब्राह्मण ।.... यज्ञों वे विष्णु:। 

38. विष्णु पुराण 6.8. 

39. मत्स्य पुराण ।4.3.33. यज्ैश्च देवानामाप्नोति। अग्निपुराण 3.80. 
40. अथर्ववेद 

4]. पद्मपुराण 

42. आश्वालयगृद्य सूत्र ।.0.2. 

43. गौतम धर्मसूत्रकार 

44. महाभारत शान्ति पर्व 46.7. 

45. मनुस्मृति होमो देवो.............. 

46. गीता 3.0. सहयज्ञा: प्रजा: सृष्ट्वा पुरोवाच प्रजापति:। अनेन प्रसविष्यध्वमेष यो$स्त्विष्टकामधुक।। 
47. मनु03.76 

48. भारतीय संस्कृति, धर्म एवं पर्यावरण संरक्षण पृ0 80. 


िललनकनन्‍न्‍ाका, 


आवक 


!62 गुरुकुल-शोध- भारती नवम्बर 2004 


यज्ञ विना हविर्द्रव्यों के सम्पन्न नहीं होता, अत: यज्ञ के लिए हवि आवश्यक द्रव्य है। यज्ञ 
की हवि प्रधान रूप से घृत ही है। वेद में कहा हे-समिधाओं से यज्ञाग्नि को प्रज्जतवलित करो पुनः 
उस अतिथि स्वरूप अग्नि को घृत से प्रबुद्ध करो और प्रदीप्त अग्नि में उत्तमोत्तम हवि की आहतियाँ 
प्रदान करो।” घृत से अतिरिक्त अन्य हवियों का भी निर्देश है। मन्त्र में चार प्रकार की हवि द्रव्यों 
का संकेत हे-(क) सुगन्धियुक्त, (ख) पुष्टिवर्धक, (ग) रोगनाशक, (घ) मिष्ट 


ये चार प्रकार के पदार्थ यज्ञ की हवि के लिए उपदिष्ट हैं। इन द्र॒व्यों का नाम उल्लेख महर्षि 
दयानन्द सरस्वती ने संस्कारविधि में निम्न प्रकार किया है-प्रथम सुगन्धित होमद्रव्य-कस्तूरी, केसर, 
अगर, श्वेत चन्दन, इलायची, जायफल, सावित्री आदि। द्वितीय पुष्टिकारक-घृत, दूध, फल, कन्द, 
अन्न, चावल, गेहूँ आदि। तृतीय मिष्ट-शक्‍्कर, शहद, छुआरे, दाख आदि। चतुर्थ रोगनाशक-सोमलता 
अर्थात्‌ गिलोय आदि ओषधियाँ।" यज्ञ में नियत वृक्षों से समिधायें लायी जाती हैं जेसे-पलाश, शमी, 
पीपल, बड़, गूलर, आम बिल्व आदि।” अथर्ववेद में कहा है कि जिस मनुष्य को गूगल औषध का 
उत्तम गन्ध प्राप्त होता है, उसे रोग पीडित नहीं करते और आक्रोश उसे नहीं घेरता।” 


प्राचीन काल में महामारी फैलने पर उनके निवारण के लिये बडे-बडे यज्ञ किये जाते थे, 
इन्हें चातुर्मास्य या भैषज्य यज्ञ कहा जाता है।” इसी अभिप्राय से सुश्रुतकार ने गूगल, अगर, राल, 
चन्दन व सफेद सरसों के चूर्ण तथा लवण ओर नीम की पत्ती को घृत के साथ मिलाकर उनके 
धूपन से रोग दूर करने का विधान ठिया है।* राजयक्ष्मा को यज्ञों के प्रयोग से जीता जाता था। 
यजुर्वेद में अनेक स्थलों पर यज्ञ से दूर होने वाली व्याधियों का वर्णन मिलता हे। जैसे-अंगों में 
व्याप्त ज्वर का प्रतिकार, उन्मत्त पुरुष को नियन्त्रित करना, गण्डमाला की ग्रन्थियों को उखाड़ कर 
दूर करना, गर्भ के दोष आदि का निवारण यज्ञाग्नि द्वारा सम्भव है।* अथर्ववेद में एक स्थान पर यज्ञ 
के प्रमुख देवता अग्नि से प्रर्थना की गई है-हे प्रकाशक अग्ने! गुप्त से गुप्त स्थानों में छिपे बेठे हुए 
भक्षक रोग कृमियों को तू जानता है। वेदमन्त्रों के साथ बढ़ता हुआ तू उन रोग कृमियों को नष्ट कर 
दे ओर उनसे होने वाली सैकडौ हानियों को निवृत्त कर।" अथर्ववेद में पर्यावरण की दृष्टि में प्रात: 
सांय दोनों समय यज्ञ करना कहा है क्‍योंकि इससे बल आरोग्य, दीर्घायु व अन्य सहस्रों लाभ होते 
हें । 57 

यज्ञ से निकले धुएँ का विश्लेषण करने पर पाया गया कि जलती हुई शक्कर में वायु शुद्ध 


49. यजुर्वेद 2.30. 

50. संस्कार विधि महर्षि दयानन्द 

5।., सामान्य प्रकरण पृ0 20. प्रथम संस्करण रामलाल कपूर ट्रस्ट बहावलगढ़ 
52. अथर्ववेद |9.38.. 

53. गोपथ ब्रा050 ॥.9. 

54. सुश्रुत सूत्रस्थान 5.7. 

55. यजुर्वेद |2.30.3.60. 

56. अथर्ववेद .2.2, 6,.0., 6.87.-4. 20.96.|. 

57. अथर्ववेद |9.55.3. अग्निहोत्रं सायं प्रातर्गृहाणां निष्कृति:। 

करने की क्षमता तथा इसके धुएँ में क्षय, चेचक व हैजा आदि बीमारियों के कीटाणु नष्ट करने की 
क्षमता पाई जाती हे। मुनक्का, किशमिश आदि फलों के धुएँ में टाईफाईड के रोगकीट मारने की 
क्षमता है। घी और चावल में केसर मिलाकर अग्नि में आहुति देने से रोग कीट मर जाते हैं। धुएँ का 
कड॒वापन समाप्त करने के लिए अगर का प्रयोग किया जाता हे।* 

यज्ञ के धूपन से दुर्गन्‍्ध नष्ट होती है। रोगवाहक कृमि कौट आदि नष्ट होकर पर्यावरण शुद्ध 
व स्वास्थ्यवर्धक होता हे। जब हम यज्ञाग्नि में घृत, अन्न, औषधियों आदि की आहुति देते हैं, तब 
उनकी रोगनिवारक गन्ध वायुमण्डल में फैल जाती हे। उस वायु को हम श्वास द्वारा अपने फेफड़ों में 
भरते हैं। वहाँ उस वायु का रक्त से सीधा सम्पर्क होता हे। वह वायु अपने में विद्यमान रोग निवारक 
परमाणुओं को रक्त में पहुँचा देती है। उससे रक्त में जो रोगकृमि होते हैं, वे मर जाते हैं। रक्त के 
अनेक दोष वायु में आ जाते हैं और जब हम वायु को बाहर निकालते हैं, तब उसके साथ वे दोष 
भी हमारे शरीर से बाहर निकल जाते हें। इस प्रकार यज्ञमय संस्कृत वायु में बार-बार श्वास लेने से 
शने: शौ: रोगी स्वस्थ हो जाता है। इस प्रकार यज्ञों द्वारा पर्यावरण स्वास्थ्यवर्धक हो जाता है।” 


श्रीमती डॉ0 वीना विश्नोई 
संस्कृत प्रवक्‍्ता-कन्या गुरुकुल महाविद्यालय 
हरिद्वार 


58, भारतीय संस्कृति, धर्म एवं पर्यावरण संरक्षण पृ0, 79. डॉ0 बी0बी0एस0कपूर 
59. यज्ञमीमांसा अर्थात्‌अग्निहोत्र दर्पण पृ0 ॥8 प्रथम संस्करण 980 रामनाथ वेदालंकार 


यज्ञ की विलक्षण पर्यावरण-संवर्द्धन-क्षमता 


डॉ0 डी0 डी0 ओझा एवं एफ. एम. गिलानी 

वस्तुत: सम्पूर्ण विश्व में जो सृजन, निर्माण और विकास की अखिल धारा बह रही है तथा 

मन, प्राण ओर भूत का जो निरन्तर संयोग-वियोग हो रहा है, यही यज्ञ है। यज्ञ मानव शरीर में 

जीवित रहने ओर श्वास लेने की क्रिया भी हे। यज्ञ मनुष्य तथा प्रकृति के बीच सेतु बनाते हैं। इनके 

माध्यम से मनुष्य प्रकृति से सम्बन्ध जोड़ता है ओर उसकी शक्तियों का उपयोग करने की क्षमता 
प्राप्त करता हे। 


यज्ञ के द्वारा पर्यावरण की सुरक्षा, वायुमण्डल की पवित्रता, विविध रोगों का नाश, शारीरिक 
और मानसिक उन्नति तथा रोग निवारण के कारण दीर्घायुष्य की प्राप्ति होती है। भारतीय महर्षियों ने 
अपनी प्रखर एवं सूक्ष्म दृष्टि से पर्यावरण परिष्करण के लिये अत्यन्त उत्तम प्रक्रिया 'यज्ञ' का 
अन्वेषण किया। वस्तुतः यज्ञ या अग्निहोत्र वह वैज्ञानिक प्रक्रिया हे, जिसके द्वारा वायुमण्डल में 
ऑक्सीजन ओर कार्बन डाइऑक्साइड का संतुलन बना रहता है। इसी के आधार पर ऋतुचक्र, 
वर्षचक्र, अहोरात्रचक्र, सोरचक्र, चान्द्रचक्र आदि परिवर्तित होते हैं। ऋग्वेद तथा यजुर्वेद में प्राकृतिक 
यज्ञ का उल्लेख करते हुए कहा गया हे कि वर्षचक्र रूपी यज्ञ में वसन्‍्त ऋतु घी है, ग्रीष्म ऋतु 
समिधा ओर शरद्‌ ऋतु हव्य है। वसन्‍्त के बाद ग्रीष्म, ग्रीष्म के बाद वर्षा तथा वर्षा के बाद शरद्‌ 
तथा शरद्‌ के बाद वसन्‍्त ऋतु। इस प्रकार यह वर्षचक्र पूरा होता है। जब समुद्रमन्‍्थन के पश्चात्‌ 
वायुमण्डल प्रदूषित हो गया था तो पर्यावरण को शुद्ध करने के लिये सर्वप्रथम यज्ञ का आयोजन 
राजा दक्ष ने किया था। 
यत्‌ पुरुषेण हविषा देवा यज्ञमतन्वत। 
वसन्तोस्यासीदान्यं ग्रीष्म इध्म: शरद्धवि:॥ 
सनातन धर्म के अनुसार प्रत्येक व्यक्ति के लिये प्रतिदिन पाँच महायज्ञ करने का विधान है, 
यथा-देवयज्ञ, भूतयज्ञ, पितृयज्ञ, ब्रह्मययज्ञ एवं मनुष्य यज्ञ। छान्दोग्योपनिषत्‌ में यज्ञ को पर्यावरण प्रदूषण 
के निराकरण का सर्वोत्तम साधन बताया गया है तथा यह भी कहा गया है कि यह सभी अशुद्धियों, 
दोषों या प्रदूषण को दूर करके पवित्र बनाता है। 


एष ह वे यज्ञों योष्यं पवते इदं सर्व पुनाति, तस्मादेष एवं यज्ञः' 
गीता में भी यही उपदेश है कि यज्ञ के द्वारा देवताओं को प्रसन्न करो ओर देवता वर्षा के 
कारण तुम्हे सुख देंगे। 
देवान्‌ भावयतानेन, ते देवा भावयन्तु वः। 


. यजुर्वेद 3.4 
2. छान्‍्दो. उप. 4.6.] 

परस्पर भावयन्तः श्रेय: परमावाप्स्यथ।। 


यजुर्वेद में उत्तम कृषि के लिये यज्ञ को आवश्यक बताया गया हे यज्ञ से बादल, से वर्षा 
और वर्षा से उत्तम कृषि होती है। 


यज्ञ की बैज्ञानिकता 

यज्ञ में निम्न सामग्रियों का प्राय: उपयोग होता है-आम, पलास, चन्दन, देवदार, बेल, बरगद, 
गूलर, पीपल, जायफल, इलायची, गुग्गल, सूखे, नारियल, चावल, गेहूँ, जो, मूँग, चना, किशमिश, 
छुआरा, ब्राह्मी, अदरक, लोंग, हल्दी, मुलहठी, बहेड़ा, दालचीनी, आँवला, चीनी, घी आदि। 


इसके अतिरिक्त यज्ञ में कस्तूरी, कर्पूर, दूध, दही आदि का भी उपयोग होता है। यज्ञ जितना 
छोटा अथवा बड़ा करना होता है, उसी अनुपात में यज्ञ कुण्ड छोटा या बडा होता है। 

समिधा:-यज्ञ में समिधा के लिये ऐसे वृक्षों का चयन किया जाता हे जिनसे (पलास, 
बरगद, पीपल, गूलर बेल आदि) कॉर्बन डाइ-ऑक्साइड की मात्रा बहुत कम निकलती हे ओर जो 
शीघ्र जल जाते हैं। इनका कोयला न बनकर राख ही बनती हे इसमें धुआँ भी बहुत कम निकलता 
है। 

घृत:-यज्ञ में गाय के घृत को सर्वोत्तम माना गया है। घी यज्ञ का प्रधान द्रव्य है। यह शरीर 
को तेज ओर बल देता हे। यज्ञ में डाला गया घी रोग निरोधक तथा वायुमण्डल को शुद्ध करता है, 
यह घी विष नाशक भी होता है। 

सामग्री:-यज्ञ में डाली जाने वाली हव्य वस्तुओं को सामग्री कहते हैं, हव्य वस्तुएँ भी चार 
प्रकार की होती हें। 

( १) सुगन्धित:-कस्तूरी, केसर, अगर, तगर, चन्दन, जायफल, इलायची, जावित्री आदि। 

(२) पुष्टिकारक:-इनमें घृत के अतिरिक्त दूध, फल, मूल, कन्द, गेहूँ, चावल, उड़द, तिल 
आदि पदार्थ होते हैं। यज्ञ में प्रयुक्त ये पदार्थ मनुष्यमात्र के शरीर को पुष्ट बनाते हें। 

(३ ) रोगनाशकः:-सोमलता, गिलोय, गुग्गल, अपामार्ग आदि पदार्थ यज्ञ में प्रयुक्त होकर 
विभिन्न रोगों को दूर करते हें। यज्ञ-चिकित्सा-पद्धति में अलग-अलग रोगों के निवारण के लिये 
अलग-अलग पदार्थों को यज्ञ में प्रयुक्त करने से वायुमण्डल को शुद्ध करने की इनमें असाधारण 
शक्ति होती है। 

(४) मिष्ट पदार्थ:-मीठे चीजे जेसे-गुड़, शक्कर, किशमिश आदि को यज्ञ में प्रयुक्त करने 
से वायुमण्डल को शुद्ध करने की इनमें असाधारण शक्ति होती हैं। 

यज्ञ में प्रयुक्त पदार्थों में विविध रासायनिक परिवर्तन होते हैं। सामान्यतया यज्ञाग्नि का 
तापमान 250-600 के मध्य होता हेै। प्रज्बलित पदार्थों के तापमान में 200-3000 से के बीच 


3. गीता 3.|| 

वृद्धि होती है। हव्य पदार्थों में उपस्थित सेल्युलोज एवं कार्बोहाइड्रेट्स का दहन होता है। कार्बनिक 
पदार्थ में उपस्थित हाइड्रोजन वायुमण्डल की ऑक्सीजन के साथ संयोग करके अधिक मात्रा में वाष्प 
का निर्माण करती हे। इसके साथ ही उसके दहन से धूम्र भी अधिक मात्रा में उत्सर्जित होता है। यज्ञ 
में प्रयुक्त पदार्थों के दहन से मिथाइल एवं एथिल एल्कोहल, एसिटेलडिहाइड, फार्मिक एवं एसिटिक 
अम्ल का निर्माण होता है। सुगन्धित पदार्थ वाष्पीकृत होकर वायु के साथ विसरित होते हैं, जिससे 
यज्ञीय परिवेश में सुगन्‍्ध की अनुभूति होती है। जब सारे वाष्पशील पदार्थ विसरित हो जाते हें, तब 
सूर्य के प्रकाश में प्रकाश-रासायनिक अभिक्रिया (7#०० लश्यगरांट॥] 7१८४०४०॥) प्रारम्भ होती है। यही 
"कारण हे कि यज्ञ प्राय: सूर्य के प्रकाश की पूर्ण उपस्थिति में ही सम्पन्न किये जाते हैं। इस प्रकार के 
परिवर्तन पराबेंगनी तथा अन्य लघु तरंग देशध्य वाले क्षेत्रों में होते हैं। 


वायु प्रदूषण की प्रमुख गैसों, यथा कार्बन मोनो ऑक्साइड, नाइट्रोजज तथा सल्फर डाइ 
ऑक्साइड के अत्यधिक सान्द्रता को भी यज्ञ के द्वारा नियन्त्रित किया जा सकता है। यज्ञ में पदार्थों 
का अपचयन क्रिया के द्वारा वायुमण्डल में ऋण विद्युतीय आवेश का आधिक्य हो जाता हे। बादलों 
के साथ संयुक्त होने पर ये उसके विषांश को समाप्त कर देते हैं। उत्तर प्रदेश के प्रदूषण नियन्त्रण 
मण्डल द्वारा यज्ञ क्षेत्र में पर्यावरण का अध्ययन किया गया तथा उसके निम्न विलक्षण प्रभाव प्रेषित 
किये गए। 


यज्ञ के पर्यावरणीय प्रभाव 


गैसें 
अवधि सल्फर डाइऑक्साइड नाइटस ऑकक्‍्साइड 
यज्ञ से पूर्व 3.36 .6 
यज्ञावधि में 2.82 .]4 
यज्ञ के पश्चात्‌ 0.80 ].02 
जल में बैक्टीरिया जीवाणु की स्थिति 
यज्ञ से पूर्व 4500 
यज्ञावधि में 2470 
यज्ञ के पश्चात्‌ ]250 
यज्ञ का रासायनिक व्िश्लेषण:ः- 
फॉस्फोरस 4076 मि.ग्रा/किग्रा, 
पोटेशियम 3407 मि.ग्रा/ किग्रा. 
केल्शियम 7822 मि.ग्रा./कि.ग्राण् 
मैग्नीशियम 6424 मि.ग्रा./कि.ग्रा. 


नाइट्रोजन 32 मि.ग्रा./कि. ग्रा. 

उपर्युक्त आँकडे यह स्पष्ट दर्शाते हें कि यज्ञ के द्वारा मृदा की उर्वरा शक्ति को बढाया जा 
सकता हे। 


विदेशी वैज्ञानिकों की दृष्टि में यज्ञोपचार:- 


यज्ञोपचार के बारे में न केवल भारत वरन्‌ विदेशी वैज्ञानिकों ने भी बहुत अनुसन्धान किये 
हैं, जिनका कुछ विवरण निम्नवत्‌ है। 


(।) रूस के वैज्ञानिक डॉ. शिरोविच ने अपनी पुस्तक 'नेचर' में पञ्चामृत के परीक्षण से 
निष्कर्ष निकाला है कि गाय के दूध में आण्विक विकिरण के प्रभाव से रक्षा करने की अद्भुत शक्ति 
है, जिससे गाय के गोबर से लिपा हुआ स्थान आण्विक विकिरण के काप्रभाव से पूर्ण सुरक्षित रहता 
है। यज्ञ में वायुमण्डल से ऑक्सीजन की अल्पतम मात्रा खर्च होती हे। 


(2) अमेरिका में न्यू जरसी शहर में अग्निहोत्र नामक संस्था हे, जो अमेरिका में प्रदूषण 
निवारण के लिये अग्निहोत्र का बडे पैमाने पर प्रचार कर रही है। उन्होंने यज्ञ से उत्पन्न फार्मेल्डीहाइड 
गेस में कीटाणुनाशक गुण प्रेषित किये हें। 

(3) रूस के चिकित्साविज्ञानी डॉ. एम. मोमियर ने अपनी पुस्तक ''एन्सिएंट हिस्ट्री ऑन 
मेडिसन' में लिखा हे कि रोगों के कीटाणुओं को समाप्त करने के लिये यज्ञ से सुलभ कोई पद्धति 
नहीं है। 

(4) फ्रांस के वैज्ञानिक प्रो. ट्रिलवर्ट ने यह निष्कर्ष निकाला है कि शक्कर के दहन से 
उत्पन्न धुएँ में पर्यावरण शोधन की शक्ति होती है। इससे क्षय रोग, चेचक, हैजा एवं तपेदिक के 
विषाणु नष्ट हो जाते हैं। 

(5) ब्रिटिश शासनकाल में चेन्नई के आयुक्त डॉ. के. किंग ने वहाँ प्लेग फैलने पर 
विद्यार्थियों को घी, केसर तथा चावल मिलाकर हवन करने का सुझाव दिया। 

इसी प्रकार सूरत में सन्‌ 994 में प्लेग फैलने पर वहाँ भी चिकित्सा विशेषज्ञों ने वातावरण 
को विषाणुरहित बनाने के लिये घी, मिश्रित धूप, हल्दी तथा कपूर जलाने की सलाह दी थी एवं 
सामग्रियों के लाखों पैकेट भी वितरित किए गये थे। 

(6) अमेरिकी वैज्ञानिक डॉ. हावर्ड ने अपने परीक्षण में पाया कि गायत्री मन्त्र के सस्वर 
उच्चारण से एक सैंकेड में ,0,000 तरंगे उत्पन्न होती हैं, जो दुर्भावानों को काफी हद तक शान्त 
कर देती हें। 

(7) पाश्चात्त्य वैज्ञानिक डॉ. हाले, डॉ. पामर एवं बुबे ने अपने शोध निष्कर्ष में बताया कि 
यज्ञीय अग्नि से गैस के रूप में अनेक पदार्थ निकलते हैं ये वायु में मिलकर सुगन्ध उत्पन्न करते हैं, 

जिससे वायु-प्रदूषण दूर होता है। यज्ञ के द्वारा एक स्थान पर वायु पुंजीभूत रूप में गरम होने से 
हल्की हो जाती हे ओर वह ऊपर उठती है। उसका स्थान दूसरे स्थान की वायु आकर लेती है। इस 
प्रकार दूरस्थ शुद्ध वायु के आने से वायु प्रदूषण दूर होता हे। 


अत; वायुमण्डल की परिशुद्धि के लिये यज्ञोपचार से बढ़कर और कोई शक्तिशाली माध्यम 
अब तक नहीं ढूँढा जा सका है। यज्ञ विश्व के सभी प्राणियों को स्वस्थ्य एवं सुखी बनाने में परम 
सहायक है। 


डॉ0 डी0 डी0 ओझा एवं एफ. एम. गिलानी 
ब्राह्मपुरी, हजारी चबूतरा 
जोधपुर 34200] 


यज्ञ एवं पर्यावरण संरक्षण 


राकेश भुटियानी एवं डॉ. देवराज खन्ना 
विकास के इस दोर में, मनुष्य के द्वारा वृक्षों का अन्धाधुधं दोहन, बढ़ता औद्योगिकीकरण 
एवं प्रकृति के साथ अनियमित छेड़छाड़ ने मानव जगत्‌ को अनेक प्रकार की बीमारियों व पर्यावरण 
असन्तुलन की समस्या के कटघरे में ला खड़ा किया है, जिसके परिणामस्वरूप सम्पूर्ण पृथ्वी (जल, 
थल एवं वायु) अपशिष्ट पदार्थों से परिपूर्ण हो गयी हे। आज पर्यावरण प्रदूषण से समस्त विश्व 
आक्रान्त है, पर्यावरण की समस्या आज सम्पूर्ण विश्व की जटिलतम समस्याओं में से एक है। आज 
विश्व के महान्‌ वैज्ञानिक इस पर्यावरण प्रदूषण के निवारण हेतु निरन्तर अनुसन्धानरत हें, परन्तु बढ़ती 
जनसंख्या, पर्यावरण के नियमित चक्र (इकोतन्त्र) के साथ छेड़छाड़, वक्षों का दोहन, बढ़ता 
औद्योगिकीकरण आदि पर्यावरणीय आपदाओं को निरन्तर जन्म देता जा रहा है। संसार की लगभग 
दस प्रतिशत नदियाँ पूरी तरह प्रदूषित हो गयी हैं। आज हम उस मुकाम पर खडे है जहाँ से वापस 
लौटना काफी कठिन हो गया है। यह पर्यावरण असन्तुलन हमें धीरे-धीरे विनाश की ओर ले जा रहा 
है, अत: वह समय आ गया है जब हमें अपने अस्तित्व के लिए पर्यावरण की सुरक्षा करना 
आवश्यक हो गया हे। 


प्राचीन ग्रन्थों के अनुसार सुरक्षित पर्यावरण ही हमारे अस्तित्व की रक्षा कर सकता हे। 
परित: आवरण अर्थात्‌ पर्यावरण ही जीवनचक्र को नियमित एवं नियन्त्रित करता है, परन्तु उसके 
साथ छेड़छाड़ या उसमें हानिकारक पदार्थों का लाना पर्यावरण के लिए हानिकारक है जिस कारण 
समस्त जीव संकट में आते जा रहे हैं, कुछ जीव तो पृथ्वी से पूर्णतः विलुप्त हो गये हैं, तथा कुछ 
विलुप्त होने की कगार पर खडे हैं। संसार के आदि ग्रन्थ वेदों में पर्यावरण के महत्त्व को ध्यान में 
रखकर इसे शुद्ध एवं संरक्षित करने की बात कही गई है। हमारे ऋषि-मुनि पुराने जमाने से पर्यावरण 
परिष्करण के लिए सुगन्धित व विभिन्न गुणों से युक्त पदार्थों को अग्नि में होम करते आये है। यहीं 
से 'यज्ञ' नामक शब्द भी उदृत हुआ, इसलिए “यजुर्वेद' में कहा गया हे:- 

यज्ञेन यज्ञमयजन्त देवास्तानि धर्माणि प्रथमान्यासन्‌। 

ते ह नाक॑ महिमान: सचन्‍्त यत्र पूर्वे साध्या: सन्ति देवा:॥ 

अर्थात्‌ श्रेष्ठ धर्मपरायण देवताओं ने प्रथम बार यज्ञ से यज्ञरूपी विराट्‌ सत्ता का यजन किया। 
इससे यज्ञीय जीवन जीने वाले महात्मा पूर्वकाल के साध्य देवताओं के निवास, स्वर्ग लोक को प्राप्त 
करते हैं। 

पर्यावरण प्रदूषण को नियमित नियन्त्रित करने के लिये वेदों ने 'यज्ञ' का ज्ञान हमें दिया है, 
जिसके अनुसार यज्ञ से प्राणवायु की उत्तम शुद्धि अर्थात्‌ पर्यावरण की शुद्धि होती है। अग्नि की 
उपासना केवल भारत में ही प्रचलित नहीं है, भारत के अतिरिक्त विश्व के कई देशों में “यज्ञ' 

पर्यावरण संरक्षण का सरलतम उपाय बन गया हे। सोवियत रूस के वैज्ञानिक शिरोविच ने गवय 
(दूध, मक्खन, घी, गोमूत्र, गोबर इत्यादि) के संपरीक्षण से निष्कर्ष निकलता है कि गाय के दृध में 
आण्विक प्रभाव से रक्षा करने की अद्भुत शक्ति है। गाय के घी को अग्नि में डालने पर उससे 
उत्सर्जित धुआँ आण्विक विकिरण के प्रभाव को काफी हद तक कम कर देता हे। इसके अतिरिक्त 
आज भी जापान के मन्दिरों में अगरबत्ती तथा जर्मनी में लेवेन्डर की बत्ती जलाई जाती है। पारसी 
लोग भी हिन्दुओं की तरह से ही शुद्ध पवित्र होकर यज्ञ करते हें। 

आधुनिक युग में पुनः स्वामी दयानन्द सरस्वती ने यज्ञ का वेज्ञानिक लाभ बताते हुए यज्ञ 
को स्वास्थ्य वर्धक, रोगनाशक व वायुशोधक (प्रदूषण नियन्त्रक) के रूप में निरूपित किया है। 

यज्ञ में प्रयुक्त होने वाले पदार्थों में मुख्यतया लकड़ी (समिधा)-आम, चन्दन, देवदार, बेल, 
पलाश इत्यादि। बसा युक्त पदार्थ-दूध, घी, सूखे नारियल आदि। सुगन्धित पदार्थ-चन्दन, कर्पूर, 
जायफल, इलायची आदि सम्मिलित होते हैं। इन पदार्थों का धुआँ पर्यावरण में फेले जीवाणुओं का 
विनाश करता है। लकड़ी के जलने पर “फार्मेल्डीहाइड' गैस लिकलती है, जो हानिकारक जीवाणुओं 
(बैक्टीरिया) को समाप्त करती है। डॉ0 टीलिट के प्रयोगों के अनुसार किशमिश, मुनक्का, मखाने 
आदि सूखे मेवों से हवन करने पर इससे उत्सर्जित धुआँ टाइफाइड के विषाणुओं की मात्रा आधे घंटे 
में तथा अन्य रोगों के विषाणुओं को दो घंटे में समाप्त कर देता है। यही कारण है कि ब्रिटिश 
शासन काल में मद्रास के सेनेटरी कमिश्नर डॉ0 कर्नल किंग ने वहाँ प्लेग फैलने पर विद्यार्थियों को 
घी, केसर तथा चावल को मिलाकर 'यज्ञ' करने का परामर्श दिया था। 

यज्ञ में प्रयोग की जाने वाली लकड़ी व अन्य सामग्री के प्रज्वबलन से दहनक्रिया मन्द हो 
जाती है। इसके अतिरिक्त इस क्रिया में ऑक्सीजन की कम मात्रा का प्रयोग होता है, फलस्वरूप 
उत्सर्जित कार्बन-डाईऑक्साइड की मात्रा भी कम होती हे जो आसपडोस के पेड पोधों द्वारा 
अवशोषित कर ली जाती है। अत: यज्ञ कार्बन-डाईऑक्साइड के चक्र को नियमित रखने में एक 
अहम्‌ भूमिका निभाता हे। यजुर्वेद में बताया गया है- 

स्वाहाकृते ऊर्ध्वनभसं मारुतं गच्छतम्‌।' 

अर्थात्‌ स्वाहा शब्द के साथ आहुति की क्रिया होती है तो आकाश में वायु ऊर्ध्वगति से 
ऊपर उठती है अर्थात्‌ यज्ञवायु की ऊर्ध्वगति प्रदूषकों को दूर कर देती हे। 

चिकित्सा शास्त्री एम0 मॉनियर ने अपनी पुस्तक 'एंसिएंट हिस्ट्री ऑन मेडिसन' में मुद्रित 
किया है कि रोगों के कीटाणुओं को समाप्त करने के लिए यज्ञ से सरल एवं सुलभ कोई पद्धति नहीं 
है। आयुर्वेद के सुप्रसिद्ध ग्रन्थ 'चरक संहिता' में लिखा हे कि क्षयरोग (टी0बी0) के कीटाणुओं को 
नष्ट करने के लिए यज्ञ एक सरल पद्धति है। अमेरिकी वैज्ञानिक डॉ0 हावर्ड स्टिंगुल ने अपने प्रयोगों 
के आधार पर पाया कि गायत्री मन्त्र 'ओरम्‌ भूर्भुवः स्व:। तत्सवितुर्वरेण्यं भर्गों देवस्थ धीमहि। धियो 
यो न: प्रचोदयात्‌' के सस्वर उच्चारण से । सेकेन्ड में 0,000 तरंगे उत्पन्न होती हैं, जो दुर्भावनाओं 

को काफी हद तक शान्त कर देती हैं। डॉ0 खन्ना (2003) ने अपनी पुस्तक “यज्ञ एवं वायु प्रदूषण' 
में प्रयोगों से सिद्ध किया है कि यज्ञ से वायु प्रदूषण किस प्रकार दूर किया जा सकता हे। 


अत: हम स्पष्ट रूप से यह कह सकते हैं कि यज्ञ हमारे पर्यावरण संरक्षण के लिए एक 
सरल एवं उच्चतम पद्धति हे। यज्ञ हमारे पर्यावरण के अतिरिक्त हमारे मन को भी शान्ति प्रदान करता 
है। पर्यावरण प्रदूषण को नियमित नियन्त्रित करने के लिए वेदों ने “यज्ञ' का ज्ञान हमें दिया है:- 


सं ते प्राणो वातेन गच्छताः समड्भगनि यजमत्रै: सं यज्ञपतिराशिषा॥।* 


अर्थात्‌ यज्ञ से प्राणवायु की उत्तम शुद्धि अर्थात्‌ पर्यावरण की शुद्धि होती है। अत: सम्पूर्ण 
विश्व के नागरिकों को इसकी महत्ता को समझना होगा, तभी हम अपनी आने वाली पीढी को एक 
स्वच्छ वातावरण प्रदान कर सकेंगे। 


इसके अतिरिक्त यज्ञ से होने वाले परिणाम इस प्रकार हैं- 


!. प्रतिदिन यज्ञ के करने से घर का वातावरण शुद्ध, पवित्र होकर पुष्टिदायक तत्त्वों से 
परिपूरित होता है। 


2. वातावरण में मानसिक तनाव से मुक्ति मिलती है तथा मन को शान्ति एवं प्रसन्नता का 
अनुभव होता हे। 


3. रोग प्रतिकारात्मक शक्ति बढ़ती हे एवं स्वास्थ्य लाभ होता है। 
4. व्यसनमुक्ति के लिये भी यज्ञ अत्यन्त प्रभावी एवं उपयुक्त पाया गया है। 
5. आयुर्वेद के अनुसार यज्ञ की भस्म में औषधीय गुण होते हें। 
6. यज्ञ की भस्म, उत्तम उर्वरक के रूप में भी उपयोगी सिद्ध हुई है। 
राकेश भुटियानी एवं डॉ. देवराज खन्ना 
जन्तु एवं पर्यावरण विज्ञान विभाग, 
गुरुकुल काँगड़ी विश्वविद्यालय 
हरिद्वार 

यज्ञ का दार्शनिक आधार 


सुभाष विद्यांलकार 
वैदिक संस्कृति में यज्ञ को समाज ओर सृष्टि का आधार माना गया है। यज्ञ का वास्तविक 
अभिप्राय है समाज ओर सृष्टि के सम्पूर्ण चर ओर अचर प्राणियों के प्रति त्याग और पारस्परिक 
सहयोग की भावना। लोकहित के लिये किए जाने वाले सभी कार्य यज्ञ माने जाते हैं। ऋग्वेद का 
आरम्भ ही यज्ञ से होता है जहाँ अग्निस्वरूप परमात्मा को “यज्ञस्थ देवम्‌' कहा गया है। यजुर्वेद के 
प्रथम मन्त्र 'इषे त्वोर्जे त्वा' में श्रेष्ठतमाय कर्मणः पद से यज्ञ का ही अभिप्राय है। शतपथ-ब्राह्मण 
में इस मन्त्र की व्याख्या में कहा गया है “यज्ञो बै श्रेष्ठतठमं कर्म” यज्ञ सबसे अधिक श्रेष्ठ कार्य है, 
क्योंकि यह लोकोपकार, प्रत्येक प्राणी की भलाई, जल और वायु को शुद्ध करने, पूजनीयजनों की 
सेवा सत्कार करने, समाज में परस्पर हितकारी भाव जगाने, दान की प्रेरणा करने के लिए किया 
जाता है। यजुर्वेद में प्रश्न किया गया है- 


पृच्छामि त्वा परमन्तं पृथिव्या: पृच्छामि यत्र भुवनस्य नाभि:॥ 


इस पृथिवी की परम (अन्तिम) अवधि कहाँ हे ओर इस सम्पूर्ण भुवन में रहने वाले 
प्राणिजगत्‌ की नाभि कहाँ पर हे? 
अगले मन्त्र में इस प्रश्न का उत्तर इन शब्दों में दिया गया हे-इयं वेदि: परो अन्तः 
पृथिव्या अयं यज्ञों भुवनस्य नाभि:॥' यह यज्ञवेदी पृथिवी की अन्तिम सीमा है और यह यज्ञ उत्पन्न 
प्राणियों की नाभि अर्थात्‌ केन्द्र है। पृथिवी गोल है ओर वृत्त का प्रत्येक बिन्दु या स्थान उसकी 
अन्तिम सीमा होती हे, इसलिए यज्ञवेदी जैसे श्रेष्ठ स्थान को पृथिवी की अन्तिम सीमा कहा गया है। 
यज्ञों से वातावरण शुद्ध होने के कारण जल और वायु की शुद्धि होती हे। इसलिए समय पर वर्षा 
होती है ओर अन्न उत्पन्न होता हे। अत: यज्ञ को संसार का केन्द्र कहा गया हे। 
अन्न खाने वाले प्रत्येक व्यक्ति का यह कर्त्तव्य है कि वह अन्न उत्पन्न करने में भी कुछ न 
कुछ योग दे। यही यज्ञकर्म है। मनुस्मृति में यह तथ्य इन शब्दों में कहा गया हे;- 
अग्नौ प्रास्ताहुति: सम्यगादित्यमुपतिष्ठते। 
आदित्याज्जायते वृष्टिवृष्टिरन्न॑ ततः प्रजा:॥* 
अग्नि में विधिपूर्वक दी हुई आहुति सूर्य तक भली भाँति पहुँचती है। सूर्य से वर्षा होती हे। 
वर्षा से अन्न उपजता है ओर अन्न से प्रजोत्पत्ति। 
तैतिरीयोपनिषद की ब्रह्मानन्दवल्ली में भी अन्न की महिमा का वर्णन किया गया है- 


!. शतपथ ।.7..5 
2. यजु0 23.69 
3. यजु0 23.62. 
4. मनु0 3.76 

अन्नाद्ठै प्रजा: प्रजायन्ते। या: काश्चपृथिवीं थख्रिता:। अथो अन्नेनेव जीवन्ति॥' 

श्रीमद्भगवदगीता के तीसरे अध्याय के दसवें श्लोक में “सह यज्ञा: प्रजा सृष्टवा' से लेकर 
]6वें श्लोक के अन्त “मोघं पार्थ स जीवति' तक विस्तार के साथ सम्पूर्ण सृष्टिचक्र का वर्णन 
किया गया है। महर्षि अरविन्द के अनुसार “यह सृष्टिचक्र परम ब्रह्म द्वारा प्रवर्तित एवं संचालित 
ब्रह्मचक्र है। यह परमात्मा का महायज्ञ है। हमें यज्ञ भावना से ओत-प्रोत होकर अपने लिये नियम 
कर्मो द्वारा इस सृष्टिचक्र को चलाते रहना चाहिए। सूर्य, चन्द्र, वायु और पृथिवी भी अपना नियम कर्म 
कर रहे हें। मनुष्य विज्ञान की शक्ति से प्रकृति पर विजय पाने का मिथ्या दम्भ करता है, किन्तु 
मनुष्य अपनी बुद्धि के अहंकार से प्रकृति पर विजय कदापि नहीं पा सकता। अपितु प्रक्रति के नियमों 
से छेडुछाड करके प्रकृति के कोप का शिकार होता है। प्रकृति के नियमों और रहस्यों को जानकर 
लोक कल्याण के लिये उनका सदुपयोग करना चाहिए। 


वेद के आधुनिक भाष्यकारों में महर्षि दयानन्द का नाम उल्लेखनीय है। उन्होंने किसी भी 
प्रकार से पूर्वाग्रह के विना भारतीय दृष्टि से गहराई के साथ नये ढंग से वेदमन्त्रों का भाष्य किया। 
उनकी भाष्य पद्धति को अपनाकर महर्षि अरविन्द ने मनोवेज्ञानिक आधार पर वेदमन्त्रों के अर्थ किए। 
महर्षि दयानन्द ने यज्ञ की परिभाषा इस प्रकार की है- 


“यज्ञ उसे कहते हैं कि जिसमें विद्वानों का सत्कार, यथायोग्य शिल्प अर्थात्‌ रसायन 
जो कि पदार्थ विद्या, उससे उपयोग और विद्यादि शुभगुणों का दान, अग्निहोत्र जिनसे वायु, 
वृष्टि, जल, औषधि की पवित्रता करके सब जीवों को सुख पहुंचाना है, उसको उत्तम मानता 
ह्‌। 

हमने दयानन्द जी की इस परिभाषा की उपेक्षा कर दी हे। हम यज्ञ के रूढि अर्थो में लेने 
लगे हैं। वेद की आधारभूत शिक्षा यज्ञमय जीवन का निर्माण हे। वेद के परमोद्धारक महर्षि दयानन्द 
एकमात्र ऐसे धर्माचार्य थे, जिन्होंने यूरोप में विकसित ज्ञान-विज्ञान तथा नये शिल्पों का स्वागत किया 
था, यद्यपि इसाइयों ओर मुसलमानों में वैज्ञानिकों का विरोध किया था। महर्षि भलीभाँति जानते थे 
कि ज्ञान-विज्ञान मनुष्यमात्र के कल्याण के लिए होता है। विज्ञान ही मानवमात्र का समान धर्म हे। 
विज्ञान प्रतिपादित अपोरुषेयत्व में निष्ठा रखना ही सच्ची आस्तिकता है। और इसी अपोरुषेय के प्रति 
नतमस्तक होना मनुष्य का सहज धर्म हे अपोरुषेय सृष्टि में विराट्‌ पुरुष के दर्शन करना और इस 
पुरुष के साक्षात्कार से व्यक्ति और समाज को शाश्वत नैतिक तत्त्व की ओर अग्रसर करना मनुष्य 
का स्वाभाविक धर्म है। दयानन्द जी ने समस्त मानव समाज को एक धर्ममंच पर, एक आस्तिकता 
पर ओर एक नेतिकता पर लाने का स्वप्न अपने हृदय में संजोया था। 


यजुर्वेद के ॥7 वें अध्याय में 'चित्यपरिषेक' अर्थात्‌ यज्ञवेदी को जल छिड़क कर पवित्र 
बनाने और चित्यारोहण' अर्थात्‌ यज्ञवेदि पर बेठने से सम्बद्ध मन्त्र हें। महर्षि दयानन्द के अनुसार 
!7वाँ अध्याय वर्षा विज्ञान से सम्बद्ध हे। 8वें अध्याय में वसोर्धारा अनुष्ठान अर्थात्‌ धनवृष्टि के मन्त्र 

हैं। इस अनुष्ठान के अनुसार यज्ञ करने वाला चार सौ एक घृताहुतियाँ देता है और आध्यात्मिक सभी 
प्रकार के ऐश्वर्य प्रदान करने की प्रार्थना करता है। इस अध्याय के प्रथम 27 मन्त्रों में सांसारिक, 
शारीरिक, मानसिक और आध्यात्मिक ऐश्वर्य प्रदान करने की प्रार्थना की गई है। इन सभी मन्त्रों के 
अन्त में “यज्ञेन कल्पताम्‌' शब्द प्रयुक्त हुए हें। महर्षि दयानन्द ने भाष्य करते समय लगभग प्रत्येक 
मन्त्र में 'यज्ञ' शब्द का अर्थ प्रसंगानुसार अलग-अलग किया है। उदाहरणार्थ ;- 


मन्त्र १२ ब्रीहयश्च मे यवाश्च मे माषाश्च मे-.............. यज्ञेन कल्पन्ताम। 
“'यज्ञेन सवन्निप्रदेन परमात्मना' 

“मन्त्र १३ अश्माच मे मृत्तिका च मे गिरयएच मे-............ यज्ञेन कल्पन्ताम। 
'यज्ञेन संगतिकरण योग्येन' 
मन्त्र १८ पृथिवी च मे इन्द्रश्च मे अन्तरिक्षं च म .................. यज्ञेन कल्पन्ताम। 
'यज्ञेन पृथिवीकालविज्ञापकेन ' 
मन्त्र १९ अश्शुश्च मे रश्मिश्च मे5दाभ्यएच मे .................... यज्ञेन कल्पताम। 
''यज्ञेन अग्निपदार्थोययोगेन्‌' 
मन्त्र २९ सुचश्च मे चमसाश्च मे वायव्यानि च मे.................... यज्ञेन कल्पन्ताम। 
'“यज्ञेन हवनादिना' 
मन्त्र २२ अग्निएच में धर्मएच मे अर्कश्च मे ................... यज्ञेन कल्पन्ताम। 
“'यज्ञेन संगतिकरणयोग्येन परमात्मना' 
मन्त्र २४-२५ एका च मे तिमस्रएच मे.................... यज्ञेन कल्पन्ताम। 


'यज्ञेन संगतिकरणेन योगेन, दानेन, वियोगेन वा अर्थात्‌! जोड़ गुणन, घटाना, भाग देना आदि 
अंकगणित द्वारा। 


मन्त्र २६ त््यविश्च मे त््यवी च मे दित्यवाट च मे.................... यज्ञेन कल्पन्ताम। 
''यज्ेन पशुपालनविधिना' त््यवीजडेढ वर्ष का बछड़ा, दित्यवाट-दो वर्ष का बेल। 
मन्त्र २७ पष्टवाट च मे पष्ठोही च म उक्षा चर मे................... यज्ञेन कल्पन्ताम्‌। 


'यज्ञेन पशुशिक्षाख्येन।' 
पष्ठवाटू-चार वर्ष का बेल, पष्टोही-चारवर्ष की गौ, उक्षा-साँड। 


महर्षि जब यज्ञ का अर्थ संगतिकरण करते हैं तो उनका अभिप्राय रसायनशास्त्र, धातुविज्ञान, 
शिल्प और भोतिकविद्या आदि से होता है। 


सृष्टि जब ज्ञानयज्ञ का नाम ही विद्या है। इसके दो भेद हें-परा और अपरा। मूर्त्त पदार्थों से 
सम्बद्ध ज्ञान अपरा विद्या है। अपरा विद्या, ईश्वर में निष्ठा उत्पन्न करती है, किन्तु परा विद्या हमें सृष्टि 
से उठाकर इस संसार के रचयिता तक ले जाती है। अमूर्त सृष्टि का ज्ञान परा विद्या हे। इस परा विद्या 

के पाँच विषय हें। ये पाँचों ही अमूर्त्त हैं। इनमें से अध्ययन का प्रथम विषय इन्द्रियाँ है, दूसरा प्राण, 
तीसरा मन या अन्तःकरण, चोथा जीवात्मा, पाँचवा विराट्‌ पुरुष या ब्रह्म। ये पाँचों तत्त्व निराकार हें। 
उपनिषदों में इसी परा विद्या का वर्णन है। परा विद्या का क्षेत्र भौतिक विज्ञान या रसायन शास्त्र के 
क्षेत्र से परे है। किन्तु परा विद्या के इन याँचों क्षेत्रों का विषय काल्पनिक नहीं हे। क्योंकि इन्द्रिय, 
प्राण, मन, जीवात्मा ओर परमात्मा इन पाँच की सहायता के विना हम किसी भी प्रकार का ज्ञान 
प्राप्त नहीं कर सकते। वेद का अध्ययन इसी दिशा में हमारा मार्ग प्रशस्त करता है। ज्ञान की कोई 
सीमा नहीं। परमात्मा की कोई थाह नहीं-“सत्यं ज्ञानमनन्तं ब्रह्म ' परमात्मा द्वारा रची इस सृष्टि की भी 
कोई थाह नहीं। परमात्मा, अज्ेय है ओर उसकी रचना का प्रत्येक कण भी अक्षेय है। अज्ञेय से 
अज्ञेय को समझने की योग्यता केवल ज्ञानी पुरुष में होती है। 


महर्षि अरविन्द के अनुसार “आधुनिक बुद्धि ने ईश्वर या सनातन ब्रह्म को और 
आध्यात्मिकता या परमात्म-स्थिति को निकाल दिया है। आधुनिक लोगों का जीवन केवल 
प्राण, हृदय और बुद्धि में है। किन्तु हमें इनसे परे आत्मा और सनातन ब्रह्म में निवास करना 
होगा।' 

अपने गीता प्रबन्ध ग्रन्थ में उन्होंने कहा हे कि गीता; ज्ञान कर्म और उपासना इन तीनों में 
सन्तुलन रखती है। गीता के अनुसार हमारे जीवन का प्रथम सोपान हे-कर्मयोग। भगवत्प्रीति के लिये 
निष्काम कर्मों का यज्ञ। द्वितीय सोपान हे ज्ञान योग। आत्म उपलब्धि, आत्मा और जगत्‌ के 
सत्स्वरूप का ज्ञान। परन्तु साथ-साथ निष्काम कर्म भी चलता रहता है। यहाँ कर्म मार्ग, ज्ञान मार्ग के 
साथ एक हो जाता है। तृतीय सोपान हे-भक्तियोग। परमात्मा की उपासना ओर खोज। यहाँ भक्ति 
पर जोर हे। पर ज्ञान भी गोण नहीं है। वह केवल उन्नत हो जाता हे। ओर कर्मों का यज्ञ भी जारी 
रहता हे। यहाँ ज्ञान, कर्म ओर भक्ति का त्रिविध मार्ग हो जाता है और यज्ञ का फल प्राप्त हो जाता 
है अर्थात्‌ भगवान्‌ के साथ योग। 

गीता का तृतीय अध्याय कर्म योग से सम्बद्ध हे। निष्काम कर्म से चित्त की शुद्धि हो जाती 
है। और ज्ञान का उदय हो जाता हे। कर्मयोगी अध्यात्म चेतना से युक्त होकर समस्त सृष्टि के साथ 
समरस हो जाता है। वह ब्राह्मी-स्थिति को प्राप्त करके भी लोक संग्रह के लिये कर्म करता है। 
कर्मयोगी भक्तिभाव से परिपूर्ण होकर अपने समस्त कर्म ईश्वर को अर्पण कर देता है। विषय भोगों 
में आसक्त होकर इन्द्रिय तृप्ति के निम्न स्तर पर जीने वाला मनुष्य जीवन के ऊँचे स्तर को कभी 
प्राप्त नहीं कर सकता। 'स्वार्थभाव एवं संकीर्णता से ऊपर उठकर परमार्थ भाव तथा उदारता से 
निष्काम कर्म करना यज्ञ करना है।' 


कर्मयोगी मान-अपमान के कुचक्र में कभी नहीं फँसता तथा व्यक्तिगत अपमान सहकर भी 
उत्तम लक्ष्य की पूर्त्ति में जुटा रहता है। कर्मयोगी, सरल, सात्तिक और सहनशील होता है। “दूसरों 
के कर्मों की परवाह किये विना मनुष्य को सदैव अपना कर्त्तव्य करते रहना चाहिये। क्योंकि 
स्वधर्मपालन में ही अपना कल्याण सन्निहित होता है।' 


“मनुष्य का अपना तथा समाज का कल्याण, कर्म पर ही आधारित है।' मनुष्य का 

कल्याण तथा संसार का कल्याण एक ही सिक्‍के के दो पहलू हैं। मनुष्य और समाज के हित कभी 
भी परस्पर विरोधी नहीं होते। व्यक्ति अपने स्वार्थ ओर अधिकार को त्याग कर आत्मबलिदान और 
कर्त्तत्यपालन कर परिवार को समृद्ध करता है। इसी प्रकार परिवार समाज को और समाज, राष्ट्र को 
और राष्ट्र सम्पूर्ण विश्व को समुन्नत करता है। “मनुष्य ईश्वर की सृष्टि में यज्ञभावना से कर्म करके 
सृष्टि के उद्देश्य की पूर्ति का उपकरण बनकर कृतार्थ हो जाता है।' प्रत्येक परिस्थिति में कर्मरत 
रहकर आत्मसन्तुष्ट योगी का जीवन धन्य होता है। नियत कर्म के अन्तर्गत ही अग्निहोत्र आदि 
द्रव्य-यज्ञ भी हें। 

““कर्मयोगी; अपने हृदय में विराजमान परमात्मा की वाणी को अन्तरात्मा की ध्वनि के 
माध्यम से सुनकर उसका अनुसरण करने में अपनी कृतार्थता मानता हे। अन्तरात्मा की वाणी उसके 
लिये परम सत्य होती है। वही उसके लिये शक्ति एवं शान्ति का अक्षय स्रोत होती है। सत्याचरण से 
मनुष्य; परमात्मा की कृपा का भाजन हो जाता हे तथा वह परमात्मा के भरोसे निश्चिन्त तथा निरन्तर 
प्रसन्न रहता है। 


सुभाष विद्यांलकार 
होलिकोत्सव 
7 मार्च 2004 


अग्निहोत्र का वैदिक-दार्शनिक आधार 


चन्द्रभूषण मिश्र 

धर्मार्म विषयक गम्भीर गवेषणा हमारे वेदों तथा सूत्र ग्रन्थों-धर्म सूत्रों, गृह्मसूत्रों आदि में 

विस्तार से प्राप्प है। अग्निहोत्र का मूल उत्स भी वहीं विद्यमान है। वर्णाश्रम धर्मानुसार ब्रह्मचारी जब 

गृहस्थ धर्म स्वीकार करते हुए दाम्पत्य बन्धन में आबद्ध होता था, तभी से अग्न्याधान करके 

अग्निहोत्र करना उसका अनिवार्य धर्म बन जाता था ओर यह क्रम प्रातः-सायं: जीवनपर्यन्त या 
संन्यासी होने तक चलता था। ऋग्वेद की ऋचा कहती हेै- 


उप त्वाग्ने दिवे दिवे दोषावस्तर्धिया वयम्‌। नमो भरन्त एमसि।' 

अर्थात्‌ हे जाज्वल्यमान्‌ अग्निदेव! हम आपके सच्चे उपासक हैं। श्रेष्ठ बुद्धि द्वार आपकी 
स्तुति करते हैं और दिन-रात, आपका सतत गुणगान करते हैं। हे देव! हमें आपका सात्रिध्य प्राप्त हो। 
अथर्ववेद में आया है- 

सायं सायं गृहपतिनों अग्नि: प्रातः प्रातः: सौमनसस्य दाता। 

बसोर्वसोर्वसुदान एधीन्धानास्त्वा शतंहिमा ऋधेम॥' 


अर्थात्‌ गार्हपत्य अग्निदेव हमें प्रत्येक प्रात:-सायं श्रेष्ठ मन प्रदान करने वाले हैं। हे अग्निदेव! 
आप श्रेष्ठ वेभव देते हुए हमारी वृद्धि करें। आपको हविष्यान्न से प्रदीप्त करते हुए हम सो वर्ष का 
जीवन प्राप्त करें। 


मनु ने भी ब्रह्मचारी के कर्त्तव्यों में अग्निहोत्र को प्रमुखता दी है- 

अग्नीन्धनं भेक्षचर्याम्‌,' अग्निहोत्रं च जुहुयादाद्यन्ते द्युनिशों: सदा।ँ' 
अग्निहोत्र का तात्पर्य- 

अग्निहोत्र शब्द अग्नि ओर होत्र का समुच्चय हे-अग्नये होत्रं हवन यस्मिन्‌ कर्मणि क्रियते 
तद्‌ अग्निहोत्रम। सामान्यतया अग्नि में आहुति समर्पण की प्रक्रिया अग्निहोत्र कहलाती है। तैत्तिरीय 
ब्राह्मण में अग्निहोत्र के सम्बन्ध में कहा गया हे-'यह वह कृत्य है, जिसमें अग्नि के लिये होम 
किया जाता है।” सायण का कथन हे-अग्नये होत्रं होमोउस्मिन्कर्मण इति। शतपथ-दब्राह्मण 
' अग्निहोत्र' को स्वर्गीय आनन्द प्रदान करने वाला कहता हे-नोहिं एषा स्वर्ग्या यदग्निहोत्रम्‌।' 


. ऋ0 |.].7 

निरुक्त में अग्नि का निर्वाचन प्रस्तुत करते हुए कहा गया है-अग्निः कस्मात्‌? 
अग्रणीर्भवति अग्र॑ यज्ञेषु प्रणीयते। अड्भं नयति सन्‍नममान:”" “जो अग्रणी रहता है, यज्ञादि में 
आगे-आगे ले जाया जाता है, अथवा जो सम्पर्क में आने वाले को अपने अड्डों जेसा बना लेता है 
अर्थात्‌ भस्म कर देता हे, वह अग्नि कहा जाता है।' यही भाव हलायुध कोशकार ने भी व्यक्त किया 
है-अद्भ्यन्ति अग्रयं जन्म प्रापयन्ति दक्षिणाग्निसभ्यावसथ्यौपासनाख्येषु षडग्निषु। यद्वा अक्भति 
ऊर्ध्व॑ गच्छति इति। तात्पर्य है कि सर्वप्रथम प्रकट हुए गार्हपत्य, आहवनीय, दक्षिणग्नि, सभ्य, 
आवसथ्य और औपासन संज्ञक छ: अग्नियों में जो हर्वि्द्रव्य होमे जाते हैं, वह अग्निहोत्र कहा जाता 
है। इसमें अग्नि सर्ववा ऊपर की ओर ही उठती रहती है। इसी अग्निहोत्र को “यज्ञ' भी कहते हैं। 


अग्निहोत्र की महिमा 

यह अग्निहोत्र अनेकानेक रूपों में प्रचलित यज्ञों में प्रमुख है, जेसा कि शतपथ-दब्राह्मण में 
कहा गया है-मुखं बा5एतद्यज्ञानां यदग्निहोत्रम* वस्तुत: 'अग्निहोत्र' यजन-याजन की प्रत्यक्ष प्रक्रिया 
का बोधक है, परन्तु वैदिक चिन्तन धारा में 'अग्निहोत्र' को उसमें कहीं ऊपर स्वीकारा गया हे-सूर्यो 
ह वा5अग्निहोत्रम सूर्य जिस प्रक्रिया से विश्व ब्रह्माण्ड में सृजन-पोषण का क्रम सम्पन्न करता है, 
वह अग्निहोत्र ही है। अन्यत्र “प्राण” को अग्निहोत्र कहा गया है, क्‍योंकि वह प्रत्येक प्राणी में यही 
(पोषण की) प्रक्रिया चलाता रहता हे- “प्राण एवागि्निहोत्रम्‌।'!" 

इससे यह सिद्ध होता है कि वेदिक ऋषियों को अग्निहोत्र का व्यापक स्वरूप अभीष्ट था। 
उसी का दिग्दर्शन सर्वत्र दिखायी देता है। 


'पुरुष सूकक्‍त' के नाम से प्रसिद्ध मन्त्र इसी तथ्य का उद्घाटन करते हैं- 
तस्माद्यज्ञात्सवहुत5ऋच: सामानि जक्ञषिरे। 
छन्दार्ईंसि जज्ञिरे तस्माद्यजुस्तस्मादजायत॥।'' 
उस विराट यज्ञ पुरुष से ऋग्वेद एवं सामवेद का प्रकटीकरण हुआ। उससे यजुर्वेद तथा 
(गायत्री आदि) छन्द (या अथर्ववेद) का प्रादुर्भाव हुआ। 
यत्‌ पुरुषेण हविषा देवा यज्ञमतन्वत। 
वसन्तो<स्यासीदाज्यं ग्रीष्म5 इध्म: शरद्धवि:॥** 
जब देवों ने विराट्‌ पुरुष रूप को हवि मानकर यज्ञ का शुभारम्भ किया, तब आज्य (घृत) 
वसन्‍्त ऋतु ईंधन (समिधा) ग्रीष्म ऋतु एवं हवि शरद्‌ ऋतु हुई। 

जीवन में यज्ञ की अनिवार्यता- 

तैत्तिरीय-संहिता में कहा गया है कि आत्मकल्याण के लिये जागरूक प्रत्येक व्यक्ति को 
देवऋण से उऋण होने के लिये यज्ञ करना चाहिए-जायमानो बै ब्राह्मणस्त्रभिऋणै ऋणवान्‌ 
जायते ब्रह्मचर्येण ऋषिभ्यो यज्ञेन देवेभ्यो प्रजया पितृभ्य:।*' 

गीता कहती है कि 'यज्ञ' का त्याग किसी भी स्थिति में नहीं करना चाहिए यज्ञ के 
अतिरिक्त किये गए अन्य कार्य बन्धन स्वरूप होते हैं- 


यज्ञ दानतपः कर्म न त्याज्यं कार्यमेव तत्‌। 
यज्ञों दानं तपश्चैव पावनानि मनीषिणाम्‌॥'* 
यज्ञार्थात्कर्मणो5न्यत्र लोको5यं कर्मबन्धन:।'५ 
अथर्ववेद के द्रष्टा का मानना है कि यज्ञहीन व्यक्ति का तेज नष्ट हो जाता है-अयज्ञियो 
हतवर्चा भवति।'' 
वैदिक और लोकिक क्रम में विकसित यज्ञों को ही श्रोतयज्ञ एवं स्मार्तयज्ञ का अभिधान 
प्राप्त हे। श्रोतयज्ञों में दर्शपोर्णमास, अग्निष्टोम, ज्योतिष्टोम, वाजपेय, अश्वमेध आदि प्रमुख हैं। स्मार्त 
यज्ञों में 'पञ्चयज्ञ' प्रमुख हें। 
यज्ञ एक पवित्र धर्म-कृत्य तो हे ही, साथ ही साथ वह उत्कृष्ट जीवन दर्शन भी है। यज्ञ, 
पवित्रता और परमार्थ का प्रतीक हे। अग्नि स्वयं पवित्र होती है और उसके सम्पर्क से अपवित्र वस्तुएँ 
भी पवित्र बन सकती हैं। अग्नि अपने लिये कुछ नहीं करती, उसके समस्त क्रियाकलाप परमार्थ के 


लिये ही सम्पन्न होते रहते हैं। यज्ञकृत्य का तो प्रधान उद्देश्य जन साधारण में परमार्थ, सत्यप्रवृत्ति एवं 
सत्प्रेरणा भरना हे। 


अग्निहोत्र का वास्तविक स्वरूप ही त्याग, सेवा सदाचार, परोपकार, उदारता, सहृदयता, 
आत्म-निर्माण आदि को जीवन में चरितार्थ करना है। जब तक यह परम्परा रही, हमारा सामाजिक 
जीवन हर दृष्टि से सुखद, समुन्नत ओर फलता-फूलता रहा, किन्तु इन प्रवृत्तियों के निर्बल होते ही 
सारा सामाजिक तन्‍त्र लडखडा गया। 


यज्ञीय अध्यात्म- 


ऐसे आचायों की आज भारी कमी हे, जो स्वयं मन से, अपने आचरण से ऐसा यज्ञ करें 
और यजमान को भी ऐसा ही आत्मत्याग का हवन करना सिखाएँ। यह भी इस संसार में एक बडा 
भारी अभाव हे। 

जब तक मन से यज्ञ करना न आये, तब तक हवन मात्र से यज्ञ का वास्तविक उद्देश्य पूरा 
नहीं हो सकता। यज्ञ का वास्तविक उद्देश्य अपने आपको परमात्मा के चरणों में सोंप देना है। मन, 
बुद्धि, चित्त, अहंकार का अन्तःकरण चतुष्टय, दसों इन्द्रियाँ, दसों प्राण, आन्तरिक सम्पदाओं को भी 
जीव जब परमात्मा को सौंपता हे, उनकी आहुति कर देता है, भगवान्‌ के लिये लगा देता है, तभी 
सच्चा यज्ञोद्देश्य प्राप्त होता है। इस प्रकार के यज्ञ की चर्चा उपनिषदों में विद्यमान है- 


यज्ञस्यात्मा यजमान: श्रद्धा पत्नी शरीरमिध्म उरो वेदि: लोमानि बहिं: वेद: शिखा हृदयं 
यूप:.............. वाग्होता, प्राण उदगाता, चक्षुरध्वर्य: मनो ब्रह्मा श्रोत्रमग्नीत्‌,.................. मुख 
तदाहवनीय:।” 

अर्थात्‌-इस आध्यात्मिक यज्ञ में आत्मा यजमान, श्रद्धा यजमान की पत्नी, शरीर समिधा, 
छाती वेदी, रोम (रोएं) बहि (कुशाए), वेद शिखा, हृदय यूप (यज्ञ स्तम्भ), वाणी होता, प्राण 
उद्ाता, चक्षु अध्वर्यु, मन ब्रह्मा, कान आग्नीध्र तथा मुख आहवनीय अग्नि हे। 

इसी प्रकार का वर्णन और भी है- 

वाग्वे यज्ञस्य होता। चक्षुर्वे यज्ञस्याध्वर्यु:। प्राणो वै यज्ञस्योट्तता। मनो वे यज्ञस्य 
ब्रह्मा।* 

अर्थात्‌-'वाणी यज्ञ की होता, चश्षु यज्ञ का अध्वर्यु, प्राण यज्ञ का उद्ाता ओर मन यज्ञ का 
ब्रह्मा है।' 

यज्ञ पुरुष भगवान्‌ को सर्वव्यापी मानकर उसे अपनी अन्तरात्मा में धारण करना ही 
आध्यात्मिक यज्ञ है। इस यज्ञ निष्ठा को सर्वत्र यज्ञ पुरुष का ही रूप देखने की ब्रह्म दृष्टि को योगीजन 
सदेव अपनाते रहते हैं। शास्त्रों में भी इसका समर्थन हे। सर्वव्यापक ब्रह्म, सदेव यज्ञ में विद्यमान रहता 
हे- 

ब्रह्मार्पणं ब्रह्म हविद्नह्याग्नौ ब्रह्मणा हुतम्‌। 
ब्रहौव तेन गन्तव्यं ब्रह्मकर्म समाधिना॥** 

अर्पण (हवन क्रिया) ब्रह्मा हे, हवि ब्रह्म है, ब्रह्म रूप अग्नि में हवन किया जाता है और 
ब्रह्म ही हवन करता है। इस प्रकार जिसकी बुद्धि में सभी कर्म ब्रह्मरूप हो जाते हैं, वह ब्रह्म को ही 
प्राप्त होता है। 


यज्ञ का दार्शनिक आधार 


आस्था को प्रभावित करने वाले विचार प्रवाह को दर्शन कहते हैं। समय, देश एवं काल की 
परिस्थितियों के अनुरूप विश्व के सभी दर्शन इसी लक्ष्य की आपूर्ति करते आये हैं। उनके स्वरूप 


]7. महानारायणो0 25/] 
।8. बृहदारण्यक 3//3-6 
9, गीता 4/24 

एवं प्रतिपादनों में भिन्नता हो सकती है, पर मूल प्रयोजन में नहीं। प्रकारान्तर में सभी दर्शनों का एक 
ही लक्ष्य हे-मानवीय चिन्तन को आदर्शनिष्ठ और सिद्धान्तनिष्ठ बनाना। ऐसे विचार प्रवाह देना, जिससे 
मनुष्य उत्कृष्टता की ओर चल पड़े। विश्व भर में प्रचलित समस्त आस्तिकवादी दर्शन अपने-अपने 
ढंग से इस लक्ष्य की ही आपूर्ति करते हें। मनुष्य श्रेष्ठ केसे बने, आदशों भरा जीवनयापन कैसे 
अपनाये, यही हे मूलभूत लक्ष्य, जिसके लिये अनेकों प्रकार के दर्शन समय-समय पर बने। मानव 
चिन्तन प्रवाह को श्रेष्ठता की ओर घसीट ले जाने में दर्शन की असामान्य भूमिका होती है। 


भारतीय ऋषियों की यह विशेषता रही है कि उन्होंने मानव के लिये सबसे अधिक उपयोगी 
एवं कल्याणकारी रहस्यों का इस प्रकार उद्घाटन किया है, जिसे अपनाने में कोई कठिनाई न हो। 
'यज्ञ' इसका सवोत्कृष्ट उदाहरण हे। यज्ञदर्शन में समाहित विचार एवं प्रेरणाएँ, आस्था परिशोधन एवं 
आदरशों की प्रतिष्ठापना के सशक्त माध्यम हें। इसमें सन्निहित विचार प्रवाह में मनुष्य को श्रेष्ठ, उदार 
एवं उदात्त बनाने के सारे तत्त्व विद्यमान हैं। इतने छोटे शब्द में उत्कृष्ट दर्शन के बे सारे तत्त्व विद्यमान 
हैं, जो आस्था को परिशोधित-परिमार्जित करते हैं। ऐसे किसी दर्शन की खोज करनी हो, जो विवादों 
से रहित एवं बोधगम्य हो, तो वह यज्ञदर्शन ही हो सकता है। 

यज्ञ अपने में एक समर्थ और समग्र दर्शन हे। इसकी सरल और सुबोध प्रेरणाओं में मनुष्य 
को उदार एवं उदात्त बनाने के वे सारे तत्त्व मौजूद हैं, जो संसार के अन्य किसी भी दर्शन में नहीं 
हैं। यही कारण है कि भारतीय संस्कृति में उसे सर्वश्रेष्ठ स्थान प्राप्त है। यज्ञीय दर्शन व्यक्ति एवं 
समाज को श्रेष्ठ, शालीन एवं समुन्नत बनाने में समर्थ है। अपने में वह समग्र हे ओर असीम 
संभावनाएँ समाहित किये हुए हे। यज्ञीय प्रेरणाओं को व्यवहार में उतारा जा सके, तो स्थायी 
सुख-शान्ति का मजबूत आधार बन सकता हे। 


यज्ञ के क्रिया पक्ष में कोई आस्था व्यक्त करने से इंकार कर सकता है, पर उसका दर्शन 
पक्ष इतना सशक्त एवं प्रेरणादायक है, जिसको देखकर किसी प्रकार के मतभेद की गुंजाइश नहीं हो 
सकती। वह इतना जबरदस्त हे कि एक नास्तिक भी सतन्निहित प्रेरणाओं की उपयोगिता को नकार नहीं 
सकता। महत्त्व तो क्रियापक्ष का भी कम नहीं है। आस्था परिशोधन एवं आदर्शवादिता की स्थापना में 
यज्ञप्रक्रिया एक सशक्त आध्यात्मिक पद्धति सिद्ध होती हैे। मनोविज्ञान के विशेषज्ञ जानते हैं कि 
मनुष्य स्वभावत: स्थूल प्रतीकों के माध्यम से कोई भी बात शीघ्रता से सीखता है। शिक्षण, प्रेरणाएँ 
उद्बोधन उतना काम नहीं करते, जितना की 'प्रतीक' करते हें। 


यज्ञ का निहितार्थ- 

यज्ञ शब्द के तीन अर्थ शास्त्रों (पाणिनीय धातुपाठ) में बताये गये हें- 
यजदेवपूजासंगतिकरणदानेषु . देवपूजन, 2. संगतिकरण और 3. दान। इन्हें व्यक्ति एवं समाज निर्माण 
के तीन महत्त्वपूर्ण आधार, तीन सिद्धान्त समझा जा सकता है। यज्ञ में सन्निहित इन तीनों आधारों को 
अपनाया जा सके, तो नवनिर्माण की समग्र प्रगति की सुदृढ़ आधारशिला तैयार हो सकती हे। 
देवपूजन के अनेक तात्पर्य व्यक्त किये गए हैं- 


क- इनज्यन्ते पूज्यन्ते देवा अस्मिन्निति यज्ञ:। (जिसमें देवताओं की पूजा हो, उसे यज्ञ कहते 

हैं। ख- इज्यन्ते सम्पूजिता: तृप्तिमासादन्ते देवा अनेनेति यज्ञ:। (जिस कार्य में देवगण पूजित 
होकर तृप्त हों, उसे यज्ञ कहते हैं। ग- इज्यन्ते पूज्यन्ते देवा अनेनेति यज्ञघ। (जिससे देवताओं की 
पूजा की जाये, उसे यज्ञ कहते हैं। 

यहाँ देवपूजन का भाव केवल देवगणों के पूजन से ही नहीं, प्रत्युत श्रेष्ठ व्यक्तित्व के धनी, 
ज्ञानीजनों-गुरुजनों-अपने से बड़ों के प्रति सम्मान व्यक्त करने से भी है। 
संगतिकरण का प्रयोजन 

क-यजनं धर्म-देश-जाति-मर्यादारक्षायै महापुरुषाणामेकीकरणं यज्ञ:। धर्म, देश, जाति की 
मर्धादा की रक्षा के लिये महापुरुषों को एकत्रित करना यज्ञ है। ख-इज्यन्ते संगतीक्रियन्ते 
विश्वकल्याणाय परिभ्रमणं कृत्वा महान्तो विद्वांसः बैदिकशिरोमणय: व्याख्यान-रत्लाकरा: 
निमन्यन्ते अस्मिन्निति यज्ञघ। विश्व कल्याण के लिये जगद्भ्रमण करके महापुरुषों द्वारा बडे-बडे 
विद्धानू, मूर्धन्य वैदिक, व्याख्यान-रत्नाकर लोग जहाँ आमन्त्रित किये जाते हों, उसे यज्ञ कहते हें। 
ग-इज्यन्ते स्वकीय बन्धु-बान्धवादय: प्रेमसम्मानभाज: संगतिकरणाय आहूयन्ते प्रार्थ्यन्ते च येन 
कर्मणेति यज्ञ:। जिस सदनुष्ठान में अपने बन्धु-बान्धव आदि स्नेहियों को परस्पर सम्मिलन के लिये 
आमन्त्रित किया जाये, उसे यज्ञ कहते हैं। 

संगतिकरण का व्यावहारिक अर्थ मिलजुलकर साथ-साथ श्रेष्ठ कार्यों को सम्पन्न करना है। 
अपने बराबर क॑ लोगों को साथ लेकर चलना है।” 
दान का भाव हे- 

क-यजनं यथाशक्ति देश-काल पात्रादिविचार-पुरस्सर-द्रव्यादित्याग:। यथाशक्ति 
देश-काल-पात्रादि विचार पुरस्सर द्रव्य के दान करने को यज्ञ कहते हें। ख-इज्यन्ते देवतोद्देशेन 
श्रद्धापुरस्सरं द्रव्यादि-त्यजते अस्मिन्निति यज्ञ:। जिसमें श्रद्धापूर्वक देवताओं के उद्देश्य से द्रव्य का 
त्याग किया जाये, उसे यज्ञ कहते हें। ग-इज्यन्ते सन्तोष्यन्ते याचका येन कर्मणा सः यज्ञ:। जिस 
कर्म से याचकों को संतुष्ट किया जाये, उसे यज्ञ कहते हें। 

'दान' का व्यावहारिक स्वरूप अपने से छोटों के प्रति स्नेह-सहयोग-आत्मीयता प्रदान करना 
है। इस प्रकार यज्ञ सभी के प्रति (बड़ों के प्रति, बराबर वालों के प्रति, अपने से छोटों के प्रति) 
सद्धर्म निभाना सिखाता है। मत्स्य पुराण में यज्ञ के लिये पाँच उपादान आवश्यक बताये गए हैं- 

देवानां द्रव्यहविषां ऋकक्‍्सामयजुषां तथा। 
ऋत्विजां दक्षिणानां च संयोगो यज्ञ उच्यते॥'*' 

जिस कर्म विशेष में देवता, हवनीय द्रव्य, वेदमन्त्र, ऋत्विज्‌ और दक्षिणा-इन पाँचों का 
संयोग हो, उसे यज्ञ कहते हं। 


20. ऋग्वेद ॥0.9..2 संगच्छध्वं संवदध्व.. 
2. मत्स्य0 ]4444 


अग्निहोत्र का वेदिक-दार्शनिक आधार 83 


भारत के इतिहास पर दृष्टिपात करने से स्पष्ट होता हे कि यज्ञमय जीवन के पुजारी विभिन्न 
परमार्थियों ने परमार्थ की जो विमलधाराएँ प्रवाहित कीं, उनमें आज भी आखिल विश्व निमज्जन कर 
आदर्श ग्रहण कर सकता है। उदाहरण स्वरूप पुरातन कालीन महर्षि दधीचि ने परमार्थ के महत्त्व को 
जानते हुए ओर दानवीय प्रवृत्ति के उन्मूलन के लिये अपनी अस्थियों का भी सहर्ष दान दिया। इन्द्र 
ने इन्हीं अस्थियों से वज्र बनाकर वृत्रासुर जैसे स्वार्थी को मारा था। अधुनातन काल के महात्मा 
गांधी, श्री सुभाषचन्द्र बोस आदि जितने महापुरुष अब तक हुए हैं, उन्होंने दूसरों के हित के लिये 
नवीनतम खोज की, कष्ट सहे, बलिदान दिए। हमारा इतिहास बताता है कि परमार्थी भावना से प्रेरित 
अधिकांश मानव जब परार्थ को अपने प्रत्येक कर्त्तव्य में स्थान देते हैं, तब विश्व में सुख ओर शान्ति 
बढ़ती हे। 

परोपकारी कर्मों को वेद में 'यज्ञकर्म' कहा गया है, इन यज्ञकर्मों से ही आत्मा की उन्नति 
होती है। यजुर्वेद में लिखा है- 


यज्ञेन यज्ञमयजन्त देवास्तानि धर्माणि प्रथमान्यासन्‌। 
ते ह नाक॑ महिमानः सचन्‍न्त यत्र पूर्वे साध्या: सन्ति देवा:॥'*'* 


अर्थात्‌ 'देव पुरुषों ने यज्ञ के द्वारा यज्ञ का यजन किया। वे (यज्ञ) ही मानव के लिये प्रथम 
(सर्वश्रेष्ठ) धर्म हुए। इस यज्ञ को करने वाले उन्नत होकर स्वर्गस्थ सुख को प्राप्त हुए, जहाँ पूर्व 
समय के साधक-देवगण निवास करते हें।' 


यज्ञ एक प्रशस्ततम कर्म है। यह विना यथार्थ ज्ञान के कभी होता नहीं। यथार्थ ज्ञान के 
जिज्ञासु को देव पुरुषों की संगति करनी चाहिए। देवपुरुषों के सत्संग और निरन्तर अभ्यास से ही 
स्वार्थबुद्धि समाप्त होकर मानवता आती है, सच्चे मानव को परमात्मा के दर्शन के लिये भटकना नहीं 
पड़ता। गीता में लिखा है-तस्मात्सर्वगतं ब्रह्म नित्यं यज्ञे प्रतिष्ठितम्‌। अर्थात्‌ सर्व व्यापक परमात्मा 
नित्य ही यज्ञ में प्रतिष्ठित हे। 
मानवजीवन की उन्नति का आधार-यज्ञ 
यज्ञीय जीवन बनाने में प्रबल इच्छुक जन परमात्मा से किन-किन शब्दों में प्रार्थना करते हुए 
तदनुकूल व्यवहार करते हैं, इसका उज्जवल चित्र निम्नलिखित वेद मन्त्रों में देखा जा सकता है- 
आयुर्यज्ञेन कल्पतां प्राणो यज्ञेन कल्पतां 
चक्षुर्यज्ञेन कल्पता श्रोत्रं यज्ञेन कल्पतां 
वाग्यज्ञेन कल्पतां मनो यज्ञेन कल्पतां 
आत्मा यज्ञेन कल्पतां ज्योतिर्यज्ञेन कल्पतां 
स्वर्यज्ञेन कल्पतां यज्ञों यज्ञेन कल्पताम्‌॥** 


22. यजुर्वेद 3.6 
23. यजुर्वेद 8.29 

'हमारी आयु यज्ञ के लिये हो और हम यज्ञ के लिये संसार में जीवित रहें। हमारी सामाजिक 
आत्मिक तथा शारीरिक शक्तियाँ सब यज्ञ के लिये हों, हमारे नेत्र यज्ञ के लिये हों अर्थात्‌ हम अपने 
नेत्रों का उपयोग परोपकार के लिये करें, हमारे नेत्र पराई बहिन-बेटियों को माता के समान और 
पराये धन को मिट्टी के ढेले के समान और दूसरों की आत्मा को अपनी आत्मा के समान देखें। 
हमारे कान पवित्र वेदों को सुनने वाले हों, दूसरे प्राणियों पर मुसीबत आने पर निष्काम सेवा करने 
का साहस इनमें हो। इन कानों से हम किसी की व्यर्थ निन्‍्दा न सुनें। हमारी वाणी समयानुकूल, 
संयत, सत्य व प्रिय बोलने वाली हो। हमारी वाणी में ओज ओर बल हो, ताकि हम, अपने गर्जन से 
दुष्टूचारियों की दुष्टता को दूर कर सकें ओर सदाचारी पुरुषों को परमार्थ के लिये संगठित करके 
लोकोपकार में लगा सकें। हमारे मन और आत्मा विकार रहित होकर प्राणिमात्र का शुभ चिन्तन करें। 
हमारा ज्ञान और स्व: (स्वत्व) यज्ञ के लिये हो और समस्त इन्द्रियों द्वारा किया गया परमार्थ कार्य 
भी यज्ञ के लिये ही हो, ताकि हमें कभी इन यज्ञ रूप कर्मों के कर्त्ता होने का अभिमान न हो सके। 


जीवन यज्ञ है। उसकी प्रत्येक श्वास एक आहुति है, जो इसको विधिवत्‌ सम्पन्न करता है, 
उसे रुग्ण्ता का कष्ट नहीं सहना पड़ता ओर वह पूर्णायुष्य प्राप्त करता है। छान्दोग्य उपनिषद्‌ में इस 
तथ्य और रहस्य पर अच्छा प्रकाश डाला गया है। 


उपनिषद्कार ने जीवन को वर्णाश्रम धर्म के अनुकूल चार भगों में बांटा है। क्रियाशील 
जीवन की पूर्ण आयु 96 शतायु के £ंतिम चार वर्ष थकान, असमर्थता भरे होने कौ बात सोचकर 
96 वर्ष को ही पूर्ण मान लिया है। प्रत्येक चरण 24 वर्ष का माना है। चौबीस इसलिये भी कि 
गायत्री महामन्त्र में 24 अक्षर हें। द्वितीय चरण योवन की उपमा मध्याह् काल से दी हे। इसके बाद 
शेष दो चरण वानप्रस्थ और संन्यास की परमार्थ युग्म की गणना करते हुए उन्हें एक में गिन लिया 
गया हे। इस प्रकार त्रिपदा गायत्री के तीन चरणों में जीवनक्रम के तीन विभाजनों की संगति बैठा दी 
गयी है। इस प्रकार संयम, पराक्रम, प्रखशता ओर परमार्थ के तीन भागों में विभक्‍त जीवनयज्ञ, 
प्रकारान्तर से गायत्री यज्ञ बन जाता है। 

इन तीन विभगों के तीन देवता हें-प्रथम चरण के वसु, द्वितीय चरण के रुद्र, तृतीय चरण 
के आदित्य। वसु संयम के, रुद्र पराक्रम के ओर आदित्य तेजस्विता के अधिष्ठाता हैं। जीवन का 
सदुपयोग भी इसी क्रम से होना चाहिए। सुख-शान्ति का यही मार्ग है। जीवन का विभाजन, उद्देश्य 
और उपयोग समझ लेने, तदनुरूप गतिविधियाँ निर्धारित करने, भूलों को सुधारने, सर्वशक्तिमान्‌ सत्ता 
से सन्मार्ग गमन में प्रेरणा-सहायता उपलब्ध करने वाली प्रार्थना करने से उन शोक-सन्तापों का शमन 
हो जाता है, जो जीवन-क्षेत्र के किसी न किसी वर्ग को रुग्ण एवं संकटग्रस्त रखे रहती हैं। 


यज्ञ के आधार पर एक सौ सोलह वर्ष जिया जा सकता है- 


छान्दोग्य उपनिषद्‌ में यज्ञीय जीवन जीने वाले को एक सौ सोलह वर्ष की आयु प्राप्त होने 
का रहस्य बडे रोचक ढंग से वर्णित है- 


पुरुषो बाव यज्ञ: तस्य यानि चतुर्विशति वर्षाणि, ततू प्रातःसवनं, चतुर्विशति अक्षरा 

गायत्री, गायत्र॑ प्रातःसवनं, तदस्य वसवोउन्वायत्ता: प्राणा वाब वसव एते हीदं॑ सर्व वासयन्ति॥* 


: मनुष्य का जीवन एक यज्ञ है। मनुष्य की आयु के प्रथम चोबीस वर्ष का प्रातःसवन 
(प्रात:कालीन यज्ञ) है। गायत्री छन्‍द चोबीस अक्षरों वाला हे, प्रात:ःसवन में गायत्री छन्‍्द का ही प्रयोग 
होता है, इस यज्ञ के साथ वसु देवता का सम्बन्ध है, प्राण ही (समस्त शक्तियों के निवास से) वसु 
कहलाते हें। 


अथ यानि चतुश्चत्वारिंशद्वर्षाणि तन्माध्यन्दिनं सबनं चतुश्चत्वारिंशदक्षरा त्रिष्टप्‌ त्रेष्टभं 
माध्यन्दिनं सवन॑ तदस्य रुद्रा अन्वायत्ता: प्राणा वाव रुद्रा एते हीदं सर्व रोदयन्ति॥*" 

(मनुष्य के जो योवन वाले अगले चोवालीस वर्ष हें, वह माध्यन्दिन-सवन का समय हे। 
त्रिष्टपू छन्‍द चोवालीस अक्षरों का होता है, इस माध्यन्दिन सवन में इसी त्रिष्टप्‌ छन्‍्द का प्रयोग होता 


है। इस यज्ञ के साथ रुद्र देवता का सम्बन्ध है। रुद्र ही प्राण हैं, क्योंकि इनके उत्क्रमण कर जाने से 
सब रोने लगते हें। 


अथ यान्यष्टाचत्वारिंशद्वर्षाणि तृतीयसवनं, अष्टाचत्वारिंशदक्षरा जगती जागत॑ तृतीयसवनं 
तदस्या अन्वायत्ता: प्राणा बावादित्या एते हीदं॑ सर्व आददते॥'' 


मनुष्य जीवन का शेष अगला 48 वर्ष, जीवन रूप दिन का तृतीय सवन हे-सायंकालीन यज्ञ 
है। जगती छनन्‍्द अड्तालीस अक्षरों का होता है और इस यज्ञ में इसी जगती छन्द का प्रयोग होता हे। 
इस तृतीय सवन के साथ आदित्य नामक प्राण का सम्बन्ध है। आदित्य ही प्राण है, क्योंकि वह ही 
सभी को ग्रहण करते हैं। 


उपर्युक्त तथ्य का समापन ओर फलबश्रुति बताते हुए उपनिषद्कार ने अन्त में इस आधार का 
अवलम्बन करके (प्रथम सवन के 24 वर्ष, द्वितीय सबन के 44 वर्ष तृतीय सवन के 48 वर्ष-कुल 
]6) वर्ष रोग मुक्त हुए महर्षि ऐतरेय का प्रमाण-उदाहरण प्रस्तुत करते हुए कहा है- 


एतद्ध सम ये तद्ठिद्वानाह महिदास ऐतरेय:ः स कि म एतदुपतपसि यो5हमनेन न 
प्रेष्यामीति, स ह षोडशं वर्षशतं आजीवत्‌ स ह षोडशं वर्षशतं जीवति य एवं बेद। 

इस उपासना (जीवन यज्ञ) को जानने वाले विद्वान महिदास ऐतरेय एक बार रोगी हुए और 
उस स्थिति में उन्होंने रोग से कहा-हे रोग! तू मुझे क्‍यों कष्ट देता हे? क्‍यों सन्‍्ताप देता है? में इससे 
नहीं मरूँगा। ऐसा दृढ़ निश्चयात्मक विचार व्यक्त करने से वे रोग-मुक्त हो गये ओर एक सो सोलह 
वर्ष तक जीवित रहे, जो व्यक्ति जीवन यज्ञ के इस तत्त्वज्ञान को जानता है और जीवन में उतारता 
है, वह एक सो सोलह वर्ष तक जीवित रहता हे। 


शतपथ-ब्राह्मण ने जिस यज्ञ को श्रेष्ठतटम कर्म कहा हे” जिसके करने से मानवमात्र का 


24. छान्दोग्य उपनिषद्‌ 
25. छान्दोग्य उपनिषद्‌ 
26. छान्दोग्य उपनिषद्‌ 
27. शतपथ ब्राह्मण .7..4 यज्ञो वे श्रेष्ठतमं कर्म। 

कल्याण संभव हे। (यज्ञा: कल्याणहेतव:), जो समस्त कामनाओं को पूर्ण करने वाला है (यज्ञो5यं 

सर्वकामधुक्‌), जो समस्त प्राणियों का पालनकर्त्ता है। (यज्ञों वे सर्वाणि भूतानि भुनक्ति)” तथा जो 

चुलोक एवं पृथ्वीलोक की प्रतिष्ठा है, अर्थात्‌ ये दोनों लोक यज्ञ पर आधारित हें। (चद्यावापृथिवी वे 

यज्ञस्य प्रतिष्ठा)” उस यज्ञ को जीवन में समुचित स्थान देकर जीवन को पूर्णता के लक्ष्य तक 
पहुँचाना ही सबके लिये श्रेयस्कर है। 

चन्द्रभूषण मिश्र 

वेदविभागाध्यक्ष 

शान्तिकुन्ज 

हरिद्वार। 


28. शतपथ 9.4.4.| 
209, काठक सं0 35.8 


अग्निहोत्र का वैदिक दार्शनिक आधार 


डॉ0 सतीश कुमारी 
वैदिक दार्शनिक आधार पर यदि हम अम्निहोत्र का व्याख्यान करना चाहें तो सर्वप्रथम हमें 
अग्निहोत्र शब्द के अर्थ की निरुक्ति करनी होगी। पाणिनीय व्याकरण के अनुसार “'अग्नि-ऊर्ध्वगमने ' 
धातु से अग्नि शब्द निष्पन्न होता है। इसका अर्थ है- जो द्रव्य स्वभावतः ऊपर को ओर ही गति 
करता है, उसे अग्नि कहा जाता है। यह एक दार्शनिक सिद्धान्त हे कि कार्य अपने कारण की ओर 
अवश्य जाता है। अग्नि का उद्भव वायु से होता है और वायु का आकाश से। अतः अग्नि 
ऊर्ध्वगमन ही करेगा और अपने अनुज वायु को अपना उत्पादन प्रदान करेगा। इस प्रकार अग्नि 
आदान-प्रदान का सशक्त साधन हे। होत्र शब्द “हु दानादानयो:' धातु से निष्पन्न होता है। होत्र शब्द 
का अर्थ है वह क्रिया जिसके माध्यम से ब्रह्माण्ड में या पिण्ड में दान तथा आदान क्रिया होती है। 
इस प्रकार इस अग्निहोत्र शब्द से भारतीय वाडम्मय में मानव की वह प्रक्रिया ज्ञात की जाती है। 
जिससे अग्नि को साधन बनाकर सांसारिक सुख समृद्दि का आदान एवं प्रदान किया जाता हे। 


यह एक वैज्ञानिक तथ्य है कि अग्नि में डाला गया पदार्थ नष्ट नहीं होता, अपितु वह 
सूक्ष्मातिसृक्षम बन कर अग्नि की ज्वालाओं-धूमलेखाओं के माध्यम से ऊपर उठता है और वायु के 
सहयोग से आकाश में व्याप्त हो जाता है। यह भी सर्वलोकानुभूत सत्य है कि अग्नि में डाला गया 
सुगन्धित द्रव्य, चारों ओर सुगन्ध फैलाते हुए सब लोगों को सुख तथा अग्नि में डाली गई मिर्चे या 
अन्य अपवित्र द्रव्य चारों ओर उत्कट तीक्ष्णता या दुर्गन्‍्ध फैलाते हुए, सब लोगों को दुःख प्रदान करते 
हैं। इस तथ्य के अतिरिक्त यह बात भी विज्ञान से साधित है कि अग्नि में भस्म हुए पदार्थों में 
रासायनिक परिवतेन होकर उनका गुण या अवगुण बढ़ भी जाता है। इस प्रकार अग्नि में समर्पित 
द्रव्य का परिमाणात्मक तथा गुणात्मक परिवर्तन भी हो जाता है। आयुर्वेद के लौह भस्म, रजत भस्म, 
स्वर्ण भस्म आदि इसके सुविदित उदाहरण हें। 


उपर्युक्त बातों से सुस्पष्ट हे कि मानव अग्नि में सुरुचिपूर्ण या कुरुचिपूर्ण द्रव्यों का प्रदान 
(होत्र) करके विश्व, ग्राम, परिवार तथा अपने लिए सुखद या दुःखद वातावरण बना सकता है। 
तत्त्ववेत्तओों का निर्णय है कि जिस प्रकार आकाश से वायु ओर वायु से अग्नि उत्पन्न हुआ, उसी 
प्रकार अग्नि से जल की उद्धूति होती है। स्पष्ट ही है कि आकाश अर्थात्‌ रिक्त स्थनों के वायु तथा 
जल को अग्नि अपने आदान-प्रदान से अनिवार्यतया प्रभावित करता है। अग्नि में डाले गये पदार्थ 
अपनी सुगन्ध या दुर्गन्‍्ध से ब्रह्माण्ड के जल वायु तथा पिण्ड के जलवायु को सुख या दुःख से युक्त 
कर देते हैं। इस प्रकार विश्व के पृथ्वी अप्‌ आदि पजञ्च महाभूत तथा शरीर के 
रस-रक्‍्त-मांस-मेदा-अस्थि-मज्जा-शुक्र रूपी सप्त धातु अग्निहोत्र-प्रक्रिया के आदान प्रदान से स्वस्थ 
तथा अस्वस्थ बनते रहते हें। 


उपर्युक्त सिद्धान्तों का अनुशीलन करने के पश्चात्‌ ही भारतीय मनीषियों ने ब्रह्माण्ड तथा 
पिण्ड को स्वस्थ एवं सुखद बनाने के लिए अग्निहोत्र को मानवजीवन का एक पवित्र कर्तव्य माना 

है। अग्निहोत्र को जीवनोपयोगी बनाने के लिए उसके स्वरूप का उत्तरोत्तर परिष्कार किया जाता रहा 
है। अग्नि को समर्पित करने के लिए जौ-तिल-घृत, तो सर्वज्ञात है ही, किन्तु अग्निहोत्र को 
अधिकाधिक उपयोगी बनाने के लिए उसमें जो द्रव्य सम्मिलित किए जाते रहे हैं। वे इस प्रकार हैं ;:- 
चन्दन-देवदार-आम-पीपल-गूलर-नीम आदि वृक्षों की लकडियाँ, गोघृत-शहद खाण्ड-दुध-फल 
आदि, छुआरा-किशमिश-बादाम-मुनक्का, लोंग-दालचीनी-जावित्री-कपूर आदि। 
गुग्गुल-कस्तूरी-केसर-अगर इलायची आदि तथा तुलसी-नागरमोथ-विविध वृक्षों के गोंद एवं गिलोय 
आदि ओषधियाँ इस प्रकार के पदार्थों का सम्मिश्रण करके जो कुछ बनाया जाता हे, उसे 
हृवन-सामग्री कहा जाता है। 


अग्निहोत्र के इस स्वरूप का विश्लेषण करने के पश्चात्‌ इस निष्कर्ष पर पहुँचने में कोई 
सन्देह ही नहीं रह जाता है कि यह कार्य समष्टि तथा व्यष्टि दोनों ही के लिए कितना पवित्र, कितना 
उपयोगी, कितना रमणीय, कितना स्वास्थ्य-वर्धक एवं कितना धर्मप्रधान कर्तव्य है। यही बात है कि 
श्रेष्ठ जीवन की प्रकल्पना करने वाले आर्य लोगों ने अग्निहोत्र को दैनिक जीवनचर्या का अनिवार्य अंग 
ही बना डाला। आज तक भी भारतीय जीवनपद्धति का श्रेष्ठ व्यक्ति प्रात:-सायं की संध्योपसना करके 
अग्निहोत्र अवश्यमेव करता है। अग्निहोत्र करने वाला व्यक्ति, सर्वप्रथम तो अपने शरीर एवं 
आस-पास के रोग कीटाणुओं का नाश करते हुए सुख-सुस्वास्थ्य एवं आनन्द की प्राप्ति करता है, 
इसके अन्तर अगिन द्वारा वायुमण्डल में पहुँचाई हुई हवन-सामग्री के सूक्ष्म परमाणु द्वारा अपने घर, 
ग्राम, प्रदेश एवं इसी क्रम से विश्व के रोगों का विनाश करते हुए सुख-समृद्धि वितरण करने का 
कारण बनता हे। 


इस प्रकार वेदिक काल से जो दार्शनिक चिन्तन आरम्भ हुआ इसने आज के वैज्ञानिक युग 

के मानव के मस्तिष्क में भी प्रत्यक्ष तथा परोक्ष दोनों ही प्रमाणों से साधित कर दिया कि अग्निहोत्र 

का दार्शनिक आधार बड़ा तर्कपूर्ण एवं पुष्ट है। अग्निहोत्र अग्नि के द्वारा विश्व सम्पत्ति व सुखों के 

आदान-प्रदान का नाम है। ऋग्वेद का आरम्भ ही अग्नि के महिमागान से होता है। अग्निहोत्र 
व्यक्तिश: ओर सामाजिक दोनों ही प्रकार से परम पुनीत कर्तव्य है। 

डॉ0 सतीश कुमारी 

प्राचार्या 

ऋषि संस्कृत महाविद्यालय 

खड़खडी, हरिद्वार 

डॉ0 लता गर्ग 
मनुष्य कर्मशील प्राणी है। प्रतिक्षण वह शुभ, अशुभ अथवा मिश्रित कर्म करता है, जिससे 
उसका भाग्य बनता है। इसलिए उज्ज्वल भविष्य के लिए श्रेष्ठ कर्म अपेक्षित हें। श्रेष्ठ कर्मों की श्रृंखला 
में यज्ञ को श्रेष्ठटम कहा गया है। यह कर्म का मूल भी है ओर कर्म से ही इसका उद्धव भी होता 
है।! यह प्राणी मात्र का उपकार करता है। स्वामी दयानन्द सरस्वती का कहना हे कि अग्नि में डाला 
हुआ पदार्थ सूक्ष्म होकर वायु के साथ दूर-दूर तक फैलकर वायु को शुद्ध कर देता है। जितना घृत 
और सुगन्धित पदार्थ मनुष्य खाता है, उतने द्रव्य के होम से लाखों मनुष्यों का उपकार होता हे, 
पृथ्वी की शुद्धि के साथ मनुष्य की शुद्धि होती है, रोगों का नाश होता है और उसे परम सुख 
मिलता हे। सम्भवत: इन्हीं गुणों के कारण वैदिक संस्कृति में यज्ञ को बहुत महत्त्व दिया गया हे। 
ब्रह्माण्ड के मूल में यज्ञ की सत्ता को स्वीकार किया गया हे। यह संसार रूपी चक्र की धुरी हे, 
सार्वभीम हे तथा सृजनशील भी हे।' यह देवताओं की वृद्धि का भी माध्यम हे तथा कामनाओं की 
पूर्ति करने वाला है।' यह स्वर्ग और अमृत का प्रदाता भी है।' यज्ञ के दार्शनिक आधार को समझने 
के लिए सर्वप्रथम यज्ञ का अर्थ जानना आवश्यक हे। 
यज्ञ शब्द यज्‌ धातु से नह प्रत्यय द्वारा व्युत्पन्न है। यज्‌ धातु देवपूजा, सड्गतिकरण तथा दान 
अर्थों की वाचक हे। यज्ञ में मन्त्रों के द्वारा देवताओं की स्तुति की जाती है, यह देवपूजा हे। 
सद्गतिकरण से तात्पर्य है विद्वानों की सद्गति अर्थात्‌ विचारों ओर भावों की सद्भति भावों की सड्भति 
से ही विश्व ठहरा हुआ है। यज्ञ में घृत तथा समिधाओं की आहुति दी जाती है, उसे भी सद्भतिकरण 
कहा जा सकता हे। परन्तु केवल अग्निकुण्ड में किया जाने वाला यज्ञ ही यज्ञ नहीं है, अपितु प्रकृति 
में निरन्तर यज्ञ क्रिया चलती रहती है। विश्व प्रकृति के प्राद्मण में सृजन और विकास की क्रिया हो 
या मन, प्राण ओर भूत का अनवरत संयोग-वियोग अथवा मानव शरीर में श्वास प्रश्वास, सभी तो 
यज्ञ है। यहाँ हमारा विवेच्य विषय यज्ञ का दार्शनिक विवेचन प्रस्तुत करना है। 


यज्ञ का दार्शनिक आधार ऋग्वेद के पुरुष सूक्‍त में दृष्टिगोचर होता हे। ब्रह्म द्वारा सृष्टि उत्पत्ति 
को ही दार्शनिक दृष्टि से यज्ञ की संज्ञा दी गई है।' समस्त सृष्टि एक यज्ञ है। यज्ञ के विना कोई सृष्टि 


!. क यज्ञो वे श्रेष्ठठमं कर्म ..4, ख श0ब्रा0 ।.7.3.5, ग यज्ञ: कर्म समुद्धव: 3/4 गीता 

2. सत्यार्थ प्रकाश, 3 समुल्लास 

३, $8202706 ॥5 ॥6 ३5९ 0 ॥6 ७०॥0६ शराहल भा6 #९९८परा०वआा0ए ?20एल ए //॥ ॥शगञए5. ॥ ॥8 (शा ॥॥0 
प्रा।एश$3|, "ीथि९60 9५ (006 35 ५९]| 35 0५ 70. 6 ॥&80075$ 0॥6 ४९०४६, 8५- ४९९८ ?॥9$. 

4, क यज्ञ इन्द्रमवर्धत 8.4.5 ऋक, ख वृषा यज्ञों वृष्ण: सन्तु यज्ञिया, 0.66.6 सायण भा0 ऋक0 

5. ये यज्ञेन दक्षिणया समकता इन्द्रस्य सख्यममृतत्वमानश। 0.62.] ऋक0 

6. माधवीया धा0 वृ0, पृ0 295 ,296 ह 

7. क-यत्पुरुषेण हविषा देवा यज्ञमतन्वत ऋ00.90.6. ख-॥ ९ ०णी ठाल्थांणा 8 खह€ ग९९१ 85 8 5407९. 


!90 गुरुकुल-शोध- भारती नवम्बर 2004 


नहीं हो सकती। सृष्टि के शाश्वत नियम ऋत एवं कर्म के साथ जिसकी एकरूपता है। सायण ने इसे 
मानस यज्ञ की संज्ञा दी हे।' यह सृष्टि रूपी यज्ञ यद्यपि पहेली की भाँति गूढ ओर रहस्यमय है, 
तथापि ऋषियों और मुनियों ने अपने अन्तर्चक्षुओं से इसे देखा, समझा और यह ज्ञान मन्त्रों के 
माध्यम से परवर्ती ऋषियों को प्रदान किया। इस सृष्टि रूप यज्ञ को समझने के लिए यज्ञ के उपादानों 
पर विचार करना आवश्यक हें। 


सर्वप्रथम उपादान है सृष्टिकर्ता अर्थात्‌ यज्ञकर्ता। पुरुषसूक्त में यज्ञकर्ता के विषय में लिखा 
गया है- 


हे यत्पुरुषेण हविषा देवा यज्ञमतन्वत।' 
देवा यद्यज्ञं तन्वाना अबध्ननू पुरुषं पशुम्‌॥*“ 

अर्थात्‌ देवताओं ने पुरुष की हवि से सृष्टि यज्ञ किया। एक अन्य मन्त्र में कहा गया है कि 
प्रोक्षित पुरुष रूप पशु से देवताओं ने, साध्यों ने अर्थात्‌ सृष्टि की उत्पत्ति के साधनभूत प्रजापति 
आदियों ने और मन्त्रद्रश् ऋषियों ने यजन किया।' यहाँ साध्य से तात्पर्य सृष्टि साधना योग्य प्रजापति 
आदि हैं, जो निरन्तर सृष्टि की साधना में लगे रहते हैं।? विश्वकर्मा को सम्बोधित एक अन्य सूक्‍त में 
भी सृष्टिकर्ता देवों को समस्त भुवनों का हवन करने वाला होता, ऋषि और पिता कहा गया हे।' 
प्रजापति विश्वरूपी यज्ञ का याजक, होता अथवा अध्वर्यु है। कर्त्ता भी यही है कर्म भी ओर करण 
भी वहीं हे। 


यज्ञ के लिए यज्ञकर्त्ता में यज्ञ करने की इच्छा का होना भी आवश्यक हेै। नासदीय सूकत में 
इस इच्छा को “काम” कहा गया हं, जो मन का प्रथम बीज था। सायण ने जिसके लिए 'सिसक्षा' 
शब्द का प्रयोग किया है। सृष्टि करने की इच्छा होने पर परमात्मा ने स्वयं ही एक से अनेक होने की 
कामना की। “एक वा इदं विबभूव सर्वम्‌!' एक से अनेक होने की इच्छा से तप उत्पन्न हुआ। 
सायण ने तप का अर्थ स्रष्टव्य का पर्यालोचन किया है।' कामना का सम्बन्ध जीवों के कर्म से हे। 
यदि जीवों के कर्म न हों तो अव्यय पुरुष के मन में सृष्टि उत्पन्न करने की इच्छा ही उत्पन्न नहीं हो 
सकती, क्योंकि कर्म का फल तभी भोगा जा सकता है जब संसार हो।” मैकडॉनल की दृष्टि में यही 

असत्‌ और सत्‌ के बीच की श्रृंखला बनती हे।' यह कामना ही प्राणशक्ति को सक्रिय करती है और 
सक्रियता पदार्थों को जन्म देती हे। 


यज्ञ में हवि का विशेष महत्त्व है। सृष्टि रूप मानस यज्ञ में पुरुष को ही हवि के रूप में 
प्रयुक्त किया गया। देवताओं ने यज्ञ करते हुए पुरुष रूप पशु को बाँधा तब इस यज्ञ की सात 
परिधियाँ थी और 2] समिधायें बनाई गई।' तब वसन्‍्त इसका घी था, ग्रीष्म ईन्धन तथा शरद्‌ हवि 
थे।” वसन्त ऋतु ग्रीष्म द्वारा प्रदीप्त प्राणाग्न को घी द्वारा समिद्ध करती है पोषण ओर संवर्धन करती 
है। सम्भवत: इसीलिए इस सृष्टि यज्ञ को 'कालयज्ञ' की संज्ञा दी गई है।' 


जिस पुरुष को हवि रूप में प्रयुक्त किया गया उसका स्वरूप व्यापक और असीमित है। 
जिसके हजार अर्थात्‌ असंख्य सिर, नेत्र तथा पैर हैं। इन तीनों अंगों के उल्लेख से तात्पर्य ज्ञान, 
क्रिया तथा शरीर का आधार हे। पुरुष ही सृष्टि के पदार्थों का पिण्ड भी बनता है और उन पिण्डों में 
क्रिया और ज्ञान भी उत्पन्न करता है। यह पुरुष पृथ्वी को सब ओर से व्याप्त करके उससे दस 
अंगुल बाहर भी स्थित है।' इस वर्णन द्वारा पुरुष के तीन रूपों का संकेत मिलता हे। आदि पुरुष, 
विराट्‌ पुरुष तथा उससे उत्पन्न पुरुष? आदि पुरुष अव्यय अर्थात्‌ शुद्ध तथा निष्क्रिय है, जो केवल 
आलम्बन के रूप में द्रष्ट और ज्ञाता बना रहता है। विराट्‌ प्रकृति पुरुष हे ओर विराट से उत्पन्न होने 
वाला पुरुष प्रकृति से आवृत पुरुष है, जिसका यज्ञ में बलिदान हो जाने पर समस्त विश्व बनता है।'' 
सायण ने विराट्‌ को ब्रह्माण्डदेह तथा उससे उत्पन्न पुरुष को “देहाभिमानी पुरुष' कहा है। प्रो0 लुई 
रेणु ने विराट्‌ को सृजनात्मक शक्ति से युक्त बताया हे। हिरण्यगर्भ सूक्‍त में इस विराट्‌ को ही 
हिरण्यगर्भ कहा गया हे तथा ब्रह्माण्ड पुराण में एक तेजोमय अण्ड से चतुर्मुख ब्रह्मा के उत्पन्न होने 
की कथा वर्णित है।" पीटर्सन का विचार हे कि हिरण्यगर्भ ही स्वर्णिम बीज हे।” ग्रिफिथ की दृष्टि 
में हिरण्यगर्भ के आधार पर समस्त संसार के उत्पादक ब्रह्म की धारणा पल्‍लवित हुई।” इन विचारों 
से इस बात को बल मिलता है कि सृष्टि के आदि में एक ऐसा दिव्य तत्त्व अवश्य था, जो विश्व 


परमेश्वरस्य मनसि अजायतेत्यर्थ। 0.29.4 पर सायणभाष्य 
।7. वैदिक माइथोलोजी, पृ0 23 
8. सप्तास्यासन्‌ परिधयस्त्रि: सप्त समिध: कृता: ॥0.90.5 ऋक0 
9, वसन्‍्तो5स्यासीदाज्यं ग्रीष्म इध्म: शरद्हवि:। ॥0.90.6 वही। 
20. वैदिकी, मुंशीराम शर्मा, पृ0 40 
2।. ऋक्‌ 0.90.। सहस्रशीर्षा पुरुष: सहस्राक्ष: सहम्रपात्‌ स भूमिं विश्वतो वृत्वाउत्यतिष्ठत्‌ दशाद्भुलम्‌। 
22. तस्माद्‌ विराडजायत विराजो5धघिपूरुष:। स जातोउत्यरिच्यत पश्चाद्‌ भूमिमथो पुर:। ]0.90.5 वही। 
23, वैदिक दर्शन, फतह सिंह, पृ0 206 
24. सायण भाष्य-वही। 
25. उद्धृत-ऋग्भाष्य संग्रह से लुई क॑ विचार, देवराज चानना। 
26. ब्रह्माण्ड पुराण ।/3 
27. हाइम्स ऑफ दि ऋग्वेद, पीटर्सन, पृ033। 
28. ऋ00.2. मन्त्र पर ग्रिफिथ की टिप्पणी 

का बीज, गर्भ, ब्रह्म का अण्ड अथवा प्रजापति नामों से वर्णित किया गया और जिसको जलों ने 
सर्वप्रथम धारण किया।” पुरुष का जो रूप सृष्टि-निर्माण में सहायक है, उसके चार पादों की कल्पना 
पुरुष सूकत में की गई है, वह अमृतत्त्व का स्वामी है, सम्पूर्ण प्राणी उसके पाद मात्र हैं। उसके बाकी 
तीन पाद स्वर्ग में अमृतरूप हैं। उस पुरुष के यद्यपि भाग नहीं किये जा सकते, क्योंकि वह एक 
है अव्यय है, उसके चार भागों की कल्पना उस असीम की अपेक्षा जगत्‌ का अल्पत्व दिखाने के 
लिए है। उसका जो पाद संसार के रूप में हे वही चेतन तथा अचेतन रूप में व्याप्त है। उसका एक 
पाद ही सृष्टि और संहार रूप में बार बार आता है ओर देव मनुष्य, तिर्यक्‌ आदि के रूप में 
विविधता को प्राप्त होता हुआ सर्वत्र व्याप्त हो जाता है।” 


वह ससीम रूप से पूरी सृष्टि में व्याप्त है, किन्तु असीम रूप से सृष्टि से बाहर भी। सृष्टि के 
रूप में व्यक्त भी हे ओर सृष्टि से परे होने से अव्यक्त भी। सायण ने उसके एक पाद को माया से 
आवृत कहकर वेदान्त प्रतिपादित मायोपाधि विशिष्ट ब्रह्म कहा है, जो सृष्टि और संहार रूप में 
दृष्टिगोचर होता है।'' 


उस पुरुष के मुख से ब्राह्मण, भुजा से क्षत्रिय, जंघाओं से वैश्य ओर पाँव से शूद्र उत्पन्न 
हुए।” शांकर भाष्य में इसका कारण माया को माना गया है। माया के कारण ही वह ब्रह्म एक होता 
हुआ भी विविधता को प्राप्त होता है-एक एवं परमेश्वर: कूटस्थनित्यो विज्ञानधातुरविद्यया मायया 
मायाविदनेकथा विभाव्यते।*" 


ब्राह्मण ज्ञान प्रधान है, क्षत्रियवर्ण कर्म प्रधानता को लक्षित करता है तो वैश्य पदार्थों की गति 
को ओर पैर (शूद्र) समस्त समाज के आधारभूत पदाथों की उत्पत्ति को सूचित करता है। देश की 
विविध आवश्यकताओं को पूर्ण करने के लिए इन सबकी आवश्यकता होती है जिसका आलंकारिक 
शैली में वर्णन किया गया हे। डॉ0 राधाकृष्णन्‌ का भी यही विचार है, कि देश को सही मार्ग 
दिखाने के लिए मस्तिष्क चाहिए, सुरक्षा के लिए मजबूत हाथ, जीवन चलाने के लिए भोजन तथा 
उसे पचाने के लिए पैर चाहिए। वैदिक काल में वर्ण व्यवस्था को द्योतित करने वाला यह सर्वप्रथम 
विवरण हे। “'सर्वात्मक पुरुष' की हवि वाले उस यज्ञ से जो जगत्‌ का निर्माण हुआ उस यज्ञ से 
दही एवं घृत की उत्पत्ति हुई, जिसे प्राणियों के पोषक तत्त्व तथा भोग्य पदार्थों का प्रतीक कहा जा 
सकता है। इसके अनन्तर वायवीय वन्य एवं ग्राम्य पशु उत्पन्न हुए।" ऋचाएँ, साम, छन्द एवं यजुष्‌ 


29, ऋग्वेद |0.82.6 

30. यस्य जी पूर्णा मधुना पदान्यक्षीयमाणा स्वधया मदन्ति। ।.54.4 

3. नासदीयसूक्त में उसके लिए 'तदेकम्‌' शब्द का प्रयोग किया गया है। 

32. त्रिपादुर्ध्व उदैत पुरुष: पादो5स्येहाभवत्‌ पुन: |0.90.4 

33. योजयं त्रिपात्पुरुष: संसाररहितो ब्रह्मस्वरूप: सो$यमूर्ध्य॑ उदेत्‌॥ तस्यास्थ सो5यं पादलेश: सो5यमिह मायायां 
पुनरभवत्‌।। सायण 0.90.4 

34. ब्राह्मणो5स्यथ मुखमासीद्‌ बाहू राजन्य: कृत:। उरू तदस्य यद्वैश्य: पद्भ्यां शूद्रोहजायत। सायण 0.90.2 

35. ब्रह्मसूत्र, ।.3.9 

36. तस्माद्चज्ञात्‌ सर्वहुत: सम्भृतं पृषदाज्यम्‌ पशून्‌ तांश्चक्रे वायव्यानारण्यान्‌ ग्राम्याश्च ये। 

बने।” अश्व, दोनों ओर दाँतों वाले पशु, गोएँ, बकरी और भेड़ आदि की उत्पत्ति भी हुई। इस प्रकार 
सर्गरचना एक प्रकार का यज्ञ ही है। वैदिक ऋषियों ने सर्ग का उद्धव यज्ञ में ही ढूँढा। सृष्टि रचना 
रूपी यज्ञ में आदि पुरुष को हवि रूप में प्रयुक्त किया गया। इस सृष्टि यज्ञ में ब्रह्म कारण हे, विश्व 
कार्य। ब्रह्म इसलिए ब्रह्म है, क्योंकि उसका विश्व के रूप में बंहण अर्थात्‌ विस्तार होता है। ब्रह्म को 
विश्वरूप में परिणत होने के लिए सीमित होना पड़ता हे। ब्रह्म का सीमित रूप ही पुरुष है। वह 
जिस शक्ति क द्वारा सीमित होता हे, वह 'स्वधा' हे। स्वधा को ही माया कहा गया हे।” 


इस प्रकार सृष्टि रूप यज्ञ की दार्शनिकता द्वारा ऋषियों ने जगत्‌ के पीछे विद्यमान उस 
शाश्वत नित्य एवं सनातन विधान की ओर संकेत किया, जिसके सहारे इस अनन्त सृष्टिचक्र का 
प्रवर्त हो रहा हे। ऋग्वेद की इस सृष्टि रूपी यज्ञ की दार्शनिकता का विशदीकरण परवर्ती वेदिक 
और पौराणिक साहित्य में दृष्टिगोचर होता हे। मैत्रायणी-संहिता,” शतपथ-ब्राह्मण का पुरुषमेधाप्रकरण" 
तथा तैत्तिरीय-आरण्यक में इसी विषय की व्याख्या है। ब्रह्मपुराण” में भी पुरुष सूक्त के कुछ मन्त्रों 
की व्याख्या दृष्टिगोचर होती है। इसी प्रकार पद्मपुराण के सृष्टि खण्ड में पुरुषसूक्त के अनुरूप सृष्टि 
उत्पत्ति का वर्णन किया गया है। आत्मज्ञान के द्वारा जीवन को सार्थक बनाना अर्थात्‌ परब्रह्म के 
वास्तविक स्वरूप को समझकर संसार की नश्वरता को जानकर परमात्मा में लीन हो जाना, यही इस 
यज्ञ की दार्शनिकता का प्रयोजन है। जीवन का चरम लक्ष्य भी तो मोक्ष है। 


डॉ0 लता गर्ग 

रीडर एवं अध्यक्ष (संस्कृत) 

मु0 ला0 ज0 ना0 खे0 गर्ल्स कॉलिज 
सहारनपुर 


37. ऋ0।0.90.8-0 तस्माद्यज्ञात्‌ सर्वहुत: ऋच: सामानि जजक्षिरे छन्दाश्सि जक्षिरे तस्माद्यजुस्तस्मादयाजत। तस्मादश्वा 
अजायन्त ये के चोभयादत:। गावो ह जकज्ञिरे तस्मात्‌ तस्माज्जाता अजावय:। ॥0.90.8-0 

38. वही ॥0.29.2 आनीदवात॑ स्वधया तदेकम्‌। 

39. मैत्रायणी-संहिता 4.03 

40. शतपथ-ब्राह्मण का पुरुषमेधाप्रकरण 0/2.2.2, 3 

4।. ब्रह्मपुराण 78/55-64 

जाती हैं, जिससे वायु ओर जल की शुद्धि होती है।' ऋषि दयानन्द जी ने यज्ञों का प्रयोजन वायु, 
जल की शुद्धि -और नीरोगता बतलाया है। 'सत्यार्थ प्रकाश' के तृतीय समुल्लास में यज्ञ के दो 
प्रयोजन बतलाये गये हैं। एक जलवायु की शुद्धि ओर दूसरा वेद की रक्षा। अग्निहोत्र और 
अश्वमेधादि यज्ञों में विभिन्न प्रकार के मन्त्र पढे जाते हैं। इन वेद मन्त्रों में अनेक प्रकार की उत्तम 
शिक्षाएँ दी गयी होती हैं। यज्ञों में मन्त्र पढ़ते समय उनमें दी गयीं शिक्षाएँ यजमान और पुरोहित के 
मनों पर अंकित हो जाती हैं ओर जिसका प्रभाव उनके व्यावहारिक जीवन पर पड़ता है। 

«महर्षि दयानन्द ने यज्ञों में पशुहिंसा का घोर विरोध किया है। वेदों में भी स्पष्ट शब्दों में 
पशुओं को मारकर उनके माँस की आहुतियाँ देने का विरोध किया गया हे। वेद में इस सम्बन्ध में 
कहा है कि “यजमान लोग पुरुष को हवि मानकर उससे जो यज्ञ करें, उससे विना कृत्य के यज्ञ 
करें, वह कहीं अधिक सारवान्‌ यज्ञ हे” वे यजमान मूर्ख हैं जो यज्ञ के अभिप्राय: को नहीं समझते 
तथा वेदों के अर्थ का नहीं जानते। वेद में यज्ञ के लिये अनेक स्थानों पर दूसरा शब्द 'अध्वर' 
प्रयुक्त किया है, जिसका अर्थ है-हिंसा से रहित यज्ञ। इस प्रकार यज्ञों में पशुहिंसा का निषेध करके 
महर्षि ने यज्ञवेदियों को पशुवधशाला बनने से बचा लिया। 

यज्ञ शब्द संस्कृत की जिस बज धातु से निष्पन्न होता हे, उसके देवपूजा, संगतिकरण और 
दान ये तीन अर्थ हैं। ये तीनों अर्थ यज्ञ रूपी शब्द में अन्तनिर्हित हैं। देवपूजा और संगतिकरण तथा 
दान बहुत अधिक व्यापक अर्थों और भावों से गर्भित हैं। दान से यज्ञ में हवि देने से सुगन्धि होती 
है। “इदन्न मम' की भावना तथा अहंकारशून्यता की शिक्षा मिलती है। यहाँ यह ध्यान रहे कि दान 
भी अहंकारशून्य होकर देना चाहिये। इस प्रकार महर्षि दयानन्द ने अग्निहोत्र के माध्यम से सभी 
मनुष्यों को प्राचीन वैदिक परम्परा तथा एक निश्चल एवं स्वार्थरहित पूजापद्धति प्रदान की और 
प्राचीन ऋषिमुनि प्रणीत वेदिक परम्परा को पुनर्जीवित किया। 


दयानन्द जी ने यह भी बतलाया कि अग्निहोत्र से ऋषियों ने तीनों, लोक, भूमि, अन्तरिक्ष 
ओर च्युलोक की पवित्रता के लिये देवयज्ञ का प्रावधान किया है, जो कि एक सर्वोत्तम पवित्र कार्य 
है। यज्ञ का अर्थ है-निःस्वार्थ भाव से दूसरों के कल्याण के लिये कार्य करना। नि:स्वार्थ भावना से 
ओत-प्रोत एवं श्रद्धाभाव से अग्निकुण्ड में आहुतियाँ डालने वालों के अन्तःकरण भी शुद्ध एवं पवित्र 
होते हैं, जहाँ उनके अन्तःकरण पवित्र होंगे, वहीं उनके कार्य भी शुभ एवं कल्याणकारी होंगे। यज्ञ 
का तात्पर्य ही प्राणिमात्र का कल्याण है। यज्ञ एक श्रेष्ठम कार्य है और यह भी कहा जा सकता हे 
कि जो भी संसार में श्रेष्ठटम कर्म हे, वही यज्ञ है। मनुष्य को अपना जीवन यज्ञमय बनाना चाहिये। 


5. ऋग्वेद-0.90.6. यत्पुरुषेण हविषा देवा यज्ञमतन्वत। 

जो मनुष्य यज्ञ का सम्पादन पूर्ण निष्ठा के साथ करते हैं, जीवन के प्रत्येक क्षेत्र में यक्ष का आचरण 
करते हैं, अपनी आयु, प्राण तथा आत्मा को यज्ञमय बनाते हैं वे दुःख और अन्धकार से ऊपर उठकर 
सर्वदा सुख एवं प्रकाशलोक को प्राप्त करते हैं।' 


अत: ईश्वर कृत इस सुन्दर रचना की पवित्रता हेतु जो मुख्य देव अग्नि में आहतियाँ दी 

जाती हैं, वे अन्तरिक्ष में वायु को शुद्ध ओर मेघों के जल को पवित्र करती हैं, जिससे वृष्टि होकर 

उत्तम औषधियाँ एवं अन्न आदि उत्पन्न होते हैं। और इस प्रकार पृथ्वी को भी शुद्ध करने के साथ 

आहतियाँ डालने वाले व्यक्तियों के अन्तःकरण में यह निष्काम-कर्म करने की भावना से शुद्ध एवं 
पवित्रता आती है, जो मोक्ष पर चलने का एक श्रेष्ठ निष्काम कर्म है। 

डॉ0 दीपा गुप्ता 

प्रवक्ता प्राचीन भारतीय इतिहास संस्कृति एवं पुरातत्व विभाग 

कन्या गुरुकुल महाविद्यालय 

हरिद्वार (उत्तरांचल) 


6. यजुर्वेद 7.68 

डॉ0 हेरम्ब पाण्डेय 
आर्य संसार की सबसे प्रबुद्ध जाति थी। उसने धर्म एवं कर्म के महत्त्व को भली प्रकार 
जाना ओर आत्मसात्‌ किया था। यही रहस्य हे उनके बोद्धिक एवं सामाजिक उत्कर्ष का। आर्य प्रकृति 
के सूक्ष्मातिसूक्ष्म परिवर्तन के प्रति संवेदनशील थे। प्राकृतिक घटनाएँ आर्यों को चिन्तन हेतु आधारभूमि 
प्रदान करती थी। आरयों ने विविधरूपा प्रकृति के नानात्व को देवत्व की महिमा से मण्डित किया, 
यद्यपि देवताओं के नानारूप परमपिता के प्रतीक मात्र ही थे। सम्भवत: उन्होंने प्रकृति के अनेक रूपों 
को देवत्व का स्थान देकर अपने चिन्तन को ही आलम्बन प्रदान किया था, जो उन्हें विषय से च्युत 
नहीं होने देता था। आयों की दिनचर्या पूर्णतः वैज्ञानिक थी, वे धर्म करते हुए कर्म तथा कर्म करते 
हुए धर्म करते थे। उनकी दृष्टि में धर्म ओर कर्म पृथक्‌ न होकर अविभाज्य एवं पृथक्‌ रूपेण 
अपरिभाषित थे। आरयों के इस चिन्तन का मोलिक रूप यज्ञ ही था। उस समाज में मानवकृत कर्मों 
में यज्ञ की सर्वाधिक प्रतिष्ठा थी। शतपथ-ब्राह्मण' में कहा गया हे कि मनुष्य द्वारा किये गए कर्मों में 
यज्ञ सर्वश्रेष्ठ है-“यज्ञों वै श्रेष्ठतमं कर्म। निरुक्‍्तकार यास्क ने यज्ञ शब्द की कर्मपरक व्याख्या को 
विशेष महत्त्व देते हुए कहा है कि यज्ञ का अर्थ यजन ही हे, क्‍योंकि यज्ञ किसी फलविशेष की 
कामना क॑ लिए किया गया मानवकृत कर्म है। यज्ञ याचनीय है, अत: इसे यज्ञ कहते हें-यज्ञः 
प्रख्यातं यजति कर्मेति नैरुक्‍्ता: याच्ञो भवतीति वा।' 


व्याकरणशास्त्र की दृष्टि से यज्ञ शब्द यज्‌ धातु से निष्पन्न है, जिसका अर्थ है पूजा अथवा 
देवता को आहार चढाना। कुछ विद्वानों के अनुसार यज्ञ शब्द दो धातुओं से बना है या अथवा यज्‌। 
या धातु जाना, मिलना अथवा उत्पन्न करना अर्थ में प्रयुक्त है तथा यज्‌ धातु देवपूजा, संगतिकरण 
तथा दान अर्थ में प्रयुक्त होती हे। (यज्‌-देवपूजासंगतिकरणदानेषु) यह अविवादित तथ्य है कि यज्‌ 
धातु का अर्थ पूजा अर्चन के अतिरिक्त अन्य नहीं हे। कुछ समाज वैज्ञानिकों की दृष्टि में यज्ञ के 
संगतिकरण का अभिप्राय एक समुदाय विशेष का सामूहिक भोज हे। यहाँ यह स्पष्ट हे कि एक 
समुदाय विशेष का तात्पर्य देवताओं के समूह से हे, जो यजमान द्वारा हव्य ग्रहण करने के निमित्त 
आहुत किये जाते हैं। अग्नि के माध्यम से दिया गया दान या देवताओं को उद्देश्य कर अग्नि को दी 
गयी भेंट यज्ञ है। व्यक्ति स्वयं या किसी पदार्थ को देवता के निमित्त (दान) भेंट में देता है उसी 
क्षण वह यज्ञ सम्पादित कर लेता है अर्थात्‌ यज्ञ के अर्थ में दान की जो मीमांसा है, वह सदा किसी 
बहुमूल्य वस्तु 'देवतोद्देशेन द्र॒व्यत्यागो याग:।' 

महर्षि दयानन्द के अनुसार यज्‌ (देवपूजासंगतिकरणदानेषु) धातु से यज्ञ शब्द सिद्ध होता है। 
“यो यजति विद्वद्भिरिज्यते वा स यज्ञ:' अर्थात्‌ जो सब जगत्‌ के पदार्थों को संयुक्त करता है और 


।. शतपथ ब्राह्मण |/7/3/5 
2, निरुक्‍त 3/4 

सब विद्वानों का पूज्य हे और ब्रह्मा से लेकर सब ऋषि-मुनियों का पूज्य था, है और होगा इससे उस 
परमात्मा का नाम यज्ञ हे, क्योंकि वह सर्वव्यापक है।* 


व्यापक अर्थ में शास्त्रों का अध्ययन, चिन्तन एवं अध्यापन भी एक प्रकार का यज्ञ ही हे; 
यह देवताओं के प्रति कृतज्ञता ज्ञापित करने का एक पृथक श्रद्धामूलक माध्यम हे। यज्ञ को सनातन 
धर्म का मेरुदण्ड माना गया है। आर्य योगक्षेम के लिए अग्नि का आधान कर देवताओं के निमित्त 
हव्यराशि प्रदान करते थे, इसी प्रक्रिया का विधिवत्‌ सम्पादन यज्ञ है। यज्ञ मानव सभ्यता के समान 
प्राचीन हे। विश्व की प्राचीन संस्कृतियों बेबीलोन, ग्रीक आदि में यज्ञ की अपनी विधियाँ प्रचलित 
थीं, जिनमें वेदिक यज्ञपद्धति से पर्याप्त साम्य था। निर्विवाद रूप से विश्व की सर्वाधिक प्राचीन 
उपलब्ध कृति ऋग्वेद में यज्ञ सम्बन्धी विधानों का नितान्त स्पष्ट उल्लेख प्राप्त होता हे। सर्वक्रान्त 
प्रज्ञासम्पन्न ऋषि दयानन्द के अनुसार ऋग्वेद अद्विततत्त्व का प्रतिपादक है। अग्नि, इन्द्र वरुण आदि 
जिन देवताओं का उल्लेख ऋग्वेद में प्राप्त होता हे, वे सभी एक परमात्मा के अंग मात्र हैं। उनका 
पृथक्‌ अस्तित्त्व नहीं है, वे परमपिता से पूर्णतः अविभकत हें।' इस दृष्टि से ऋग्वेदादि में अनेक ऐसे 
दार्शनिक तत्त्वों का सांकेतिक रूप से उल्लेख प्राप्त होता हे, जो देवाधिदेव-सम्बन्धी महर्षि दयानन्द 
के विचारों को परिपुष्ट करते हैं। इसी प्रकार के विषयों के अन्तर्गत ऋग्वैदिक ऋत को भी रखा जा 
सकता हे। निरुक्तकार यास्क ने ऋत का अर्थ यज्ञ या सत्य किया हे-ऋतं यज्ञ वा सत्यं वा 
आचार्य सायण ने भी एक ऋग्वैदिक मन्त्र के भाष्य में ऋत को यज्ञ का पर्याय बताया हे।' वेदिक 
वाडःमय में यज्ञ या ऋत को अखिल ब्रह्माण्ड में सर्वप्रथम उत्पन्न होने वाला तत्त्व बताया गया हे। 
इसके अनन्तर ही दिन-रात्रि एवं जल से परिपूर्ण समुद्र की उत्पत्ति हुई हे। ऋग्वेद के प्रसिद्ध पुरुष 
सूक्‍त में एक अद्भुत यज्ञ का सविस्तृत उल्लेख प्राप्त होता है।' इस यज्ञ से सम्पूर्ण सृष्टि की क्रमशः 
उत्पत्ति हुई। इस सर्वहुत यज्ञ के यजमान स्वयं प्रजापति थे, जिन्होंने पुरुषरूपी हवि से यज्ञ का 
सम्पादन किया। ऋग्वेद में ही एक अन्य स्थल पर अग्नि को सम्बोधित करते हुए कहा गया हे कि 
जो मनुष्य तुम्हारा यज्ञ करता हे, वह स्वर्ग में चन्द्र बन जाता है। एक अथर्ववेदीय मन्त्र में यज्ञ को 
धरा के धारक तत्त्व के रूप में वर्णित किया हे।” ब्राह्मणग्रन्थों में तो यज्ञसंस्था का पूर्ण साम्राज्य हे, 
जहाँ यज्ञ का विस्तृत एवं वैज्ञानिक विवेचन प्राप्त होता है। ब्राह्मणग्रन्थों में यज्ञ का इतना आदर है 
कि विश्व के सर्वश्रेष्ठ देवता प्रजापति को भी यज्ञ का ही रूप दिया गया हे। “एप वे प्रत्यक्ष यज्ञो वे 
प्रजापति: '॥” तैत्तिरीय ब्राह्मण में कहा गया है कि प्रजापति ने सर्वप्रथम यज्ञ को देखा एवं उसे 

सर्वविध कल्याण हेतु देवों के पास भेज दिया।' शतपथ-ब्राह्मण में यज्ञ को विष्णु का (यज्ञो वे 
विष्णु:) एवं नीलाभ में देदीप्यमान आदित्य का प्रतीक माना गया है।'” 


वैदिक वाडःमय के अध्येता पाश्चात्त्य विद्वानों ने भी इस तथ्य को स्वीकार किया हे कि 
ऋग्वेदादि में यज्ञ की एक सुदृढ़ परम्परा का स्पष्ट दर्शन होता है। प्रो0 हांग का अभिमत हे कि 
ऋग्वैदिक काल में यज्ञ न केवल पूर्णतया विकसित हो चुका था, अपितु उसके प्रतीकात्मक तथा 
रहस्योद्घाटनात्मक अर्थ भी निर्धारित हो चुके थे। ब्लूमफील्ड का कथन हे कि वैदिक कविता यज्ञ 
प्रधान हे तथा ऋग्वेद के पूर्व ही एक विस्तृत एवं संश्लिष्ट यज्ञविधान विकसित हो चुका था। 
मैक्डॉनल ने कहा हे कि ऋग्वैदिक काल में यज्ञविधान विकासित हो चुका था। मेक्डॉनल ने कहा हे 
कि ऋग्वेदिक काल का यज्ञविधान ब्राह्मणग्रन्थों के समान ही था। ओल्डेनबर्ग ने ऋग्वेद को 
मुख्यतया यज्ञपरक ही माना है।'” 


इस प्रकार के प्रमाण यज्ञ को ऋग्वेद से भी प्राचीन सिद्ध करते हें। विलक्षण मेधा सम्पन्न 
वैदिक आर्यों ने तपस्या से पवित्र हुए अपने अन्तस्‌ में यज्ञ के रहस्य का साक्षात्कार कर लिया था। 
यज्ञ उनके लिए सामान्य धार्मिक कर्मकाण्ड नहीं था, अपितु वह विलक्षण रहस्य से संबलित था। 
आर्यों के लिए यज्ञकर्म देहशुद्धि, इन्द्रियशुद्धि, अहंकारशुद्धि, चित्तशुद्धि का माध्यम था। वे जानते थे 
कि इस कर्म का फल स्वार्थ ही नहीं, परार्थ भी होता हे। इस कर्म से नया आवरण नहीं बनता है, 
प्रत्युत प्राचीन आवरण भी क्षीण होहा! है। यह मार्ग जीव को क्रमश: कल्याण के मार्ग की ओर 
अग्रसर करने में सहायता देता हे और अन्त में दिव्यज्ञान से युक्त करता है। इन्साइक्लोपीडिया 
ब्रिटेनिका का मत है कि यज्ञ वह पवित्र प्रक्रिया हे जिसके द्वारा अपावन एवं पावन (श्रेष्ठ) के मध्य 
सम्पर्क स्थापित किया जाता है।” यज्ञ के इसी निहितार्थ का दार्शनिक विवेचन ही गीता का मुख्य 
प्रतिपाद्य हे। गीता में कहा गया हे कि निष्कामभाव से किया गया योगस्थ कर्म ही यज्ञ है। यज्ञ के 
अतिरिक्त किये गए कर्म मनुष्य को बाँधते हैं - 

“यज्ञार्थात्कर्मणो 5न्यत्र लोको5यं कर्मबन्धन: '। गीता प्रजापति ने कल्प के आदि में सर्वप्रथम 
यज्ञ के अनन्तर प्रजा को रचकर उन्हें यह निर्दिष्ट किया कि यज्ञ द्वारा तुम वृद्धि एवं अभीष्ट को प्राप्त 
करो।” यज्ञ से अभिभूत हुए देव कामनाओं का वर्षण कर प्रजा की उन्नति करते हैं। यहाँ स्पष्ट निर्दिष्ट 
है कि यज्ञ का अवशिष्टन्न ग्रहण करने वाला समस्त पापों से मुक्त हो जाता है। यज्ञ ही वह धुरी हे 
जिस पर अवलम्बित हो सृष्टिचक्र गति करता है। सम्पूर्ण प्राणि अन्न से उत्पन्न होते हैं, अन्न वृष्टि से 
एवं वृष्टि यज्ञ से समुद्धृूत है। यज्ञ ही वह तत्त्व है, जहाँ सदेव जागरित अवस्था में स्वयं परब्रह्म 


।।. तैत्तिरीय ब्राह्मण |/3/2/5 

2. शतपथ ब्राह्मण !4//]/6 

।3, ब्लूम फील्ड-द रिलीजन ऑफ द वेदासू, पृ0-65 

।4. इन्साइक्लोपीडिया ब्रिटेनिका, वॉल्यूम- 8, 80-ए, 805-बी ) 
]5 गीता 3/9 

प्रतिष्ठित रहता है।* वेदिकवाडःमय यज्ञसंस्था को मुख्यतः तीन भागों में विभक्त करता हे-]-पाकयज्ञ 
2-हविर्यज्ञ 3-सोमयज्ञ 


गौतम-घधर्मसूत्र द्वारा निर्दिष्ट सात हविर्यज्ञों में अग्निहोत्र का स्थान दर्शपौर्णमास के अनन्तर 
द्वितीय है, यद्यपि याज्ञवल्क्य के अनुसार अग्निहोत्र हविर्यज्ञ नहीं है इसको पाकयज्ञ कहना चाहिए, 
क्योंकि हविर्यज्ञ में जो स्रुक्‌ लिया जाता हे वह अग्नि में छोड़ दिया जाता है, जबकि अग्निहोत्र में 
आहुति के पश्चात्‌ उसे आचमन कर खाया जाता हे।” परन्तु परम्परा अग्निहोत्र को हविर्यज्ञ की श्रेणी 
में ही रखती हे। 


ु अग्निहोत्र आजीवन सत्र है। शतपथ-ब्राह्मण के अनुसार वृद्धावस्था या मृत्यु ही अगिनहोत्र में 
व्यवधान उत्पन्न कर सकती हे।” अग्निहोत्र में अग्नि सायं कालिक दोनों सन्ध्याओं में नित्य किये 
जाने वाले यज्ञ को अग्निहोत्र कहते हें।*" 


आचार्य सायण ने अग्निहोत्र की दो व्याख्याएँ बहुवब्नरीहि एवं तत्पुरुष समास की दृष्टि से 
क्रमश: कर्म एवं हवि अर्थ में की हैं-जिस कर्म में अग्नि के लिए होत्र किया जाए वह अग्निहोत्र हे 
ओर तत्पुरुषपरक व्युत्पत्ति के अनुसार अग्निहोत्र का अर्थ हे-अग्नि के लिए दी गयी हवि।' 


अग्निहोत्र में घृत आज्यों के अतिरक्ति शालि अथवा दुग्ध की हवि दी जाती हे। 
आश्वलायान के अनुसार जो केवल पवित्र कर्तव्य समझकर अग्निहोत्र करता हे, उसे गो दुग्ध में होम 
करना चाहिए, परन्तु जो भोजन शक्ति यश प्राप्ति का इच्छुक है, वह यवागू, तण्डुल, दधि या घृत से 
होम करे।? अग्निहोत्र के लिए दार्शिकी (तीनों अग्नियों से सुसज्जित) वेदि अपेक्षित है। सर्वप्रथम 
अग्निहोत्र में गृहस्थ प्रज्वलित गार्हपत्याग्नि से एक पात्र में जलते हुए अंगार को लेकर आहवनीयाग्नि 
के पास मन्त्रोच्चारण के साथ जाता है। इस याग को दिन की दोनों सन्ध्याओं में सम्पादित करने के 
पीछे मनन्‍्तव्य यह था कि दिन में किये गए पापों के प्रायश्चित्त हेतु सायंकाल में एवं रात्रि में किये 
गए पापों के प्रायश्चित्त हेतु प्रातःकाल प्रार्थना करनी चाहिए। इस सन्दर्भ में एक अन्य मत यह है कि 
सांय आहुति ग्रहण करने के निमित्त देवतागण जब घर में प्रविष्ट होते हें, तो उनके लिए सायं यज्ञ है। 
इसी प्रकार प्रात: सूर्योदय के पूर्व आहुतियाँ इसलिए दी जाती हैं, क्योंकि देवों के घर से जाने के पूर्व 
ही आहतियाँ उन्हें प्राप्त हो जायें। आसुरी का कथन है कि सूर्यादय होने के पश्चात्‌ आहुति देने पर 
आहुति देने वाले का अग्निहोत्र उसी प्रकार व्यर्थ हो जाता हे, जैसे अतिथि के गमन के पश्चात्‌ शून्य 


6. गीता 3/॥5 तसस्‍्मात्सरव॑गतं ब्रह्म नित्यं यज्ञे प्रतिष्ठितम्‌। 

।7, गौतम-धर्मसूत्र 8/20 

]8. शतपथ ब्राह्मण 2/2/4/2। 

9. शतपथ-ब्राह्मण |2/4//| 

20. ते0 सं0 3/4/0 सायं प्रातरग्निहोत्रं जुहोति। 

2]. ते0ब्र0 2//2। पर सायण की व्याख्या- अग्नये होत्रं होमो5स्मिनू कर्मण इति बहुकब्रीहिव्युत्पत्त्यग्निहोत्रमिति 
कर्मनाम। अग्नये होत्रमिति तत्पुरुषव्युत्पत्त्या हविर्नाम।। 

22. आश्वलायान 2/3/-2 

गृह में उसके निमित्त खाद्य सामग्री लेकर जाना।” 


अग्निहोत्र अनिवार्य याग है। सत्याषाढ के मत में प्रत्येक द्विज के लिए तीनों अग्नियों की 
स्थापना के पश्चात्‌ अग्निहोत्र करना अनिवार्य हे, यहाँ तक कि रथकारों तथा निषादों के लिए भी 
यह सर्वथा करणीय है।” ऋषि जैमिनि के मत में अग्निहोत्र अनिवार्य है जो इसे पूर्ण विस्तार के 
साथ नहीं कर सकते, उन्हें भी करना चाहिए। केवल अभीष्ट सिद्धि के लिए ही विस्तार अपेक्षित 
है।'' 

अग्निहोत्र में प्रातः की आहुति सूर्य के लिए एवं सायं की आहुति अग्नि के लिए होती है। 
इसमें प्रत्येक के लिए चार-चार आहुतियों का विधान है। “अग्निर्ज्योति: ज्योतिरग्नि:ः स्वाहा' मन्त्र 
अग्नि के लिए एवं '“सूर्योज्योति: ज्योति: सूर्यः स्वाहा' मन्त्र सूर्य के लिए प्रयुक्त है। इस प्रकार 
अग्निहोत्र के प्रमुख देवता हैं सूर्य एवं अग्नि। शतपथ-ब्राह्मण में उल्लेख प्राप्त होता है कि प्रजापति 
ने सर्वप्रथम अग्नि एवं सूर्य को ही उत्पन्न किया, इसके बाद जगत्‌ को। सम्पूर्ण वेदिक वाडग्मय अग्नि 
एवं सूर्य की घनिष्ठता स्वीकार करता है। निरुक्‍्त के अनुसार दोनों प्रकाशक देव परस्पर एक दूसरे के 
प्रति जन्य-जनक भाव रखते हैं। अग्नि प्रातः सूर्य को उत्पन्न करता है-'एष प्रात: प्रसुवति' ओर 
सूर्य सायं अग्नि को उत्पन्न करता है-"एष सायं प्रसुवति'॥ शतपथ-ब्राह्मण में एक स्थल पर स्पष्ट 
उल्लिखित है कि अग्नि ही आकशस्थ सूर्य है।” ये दोनों देव प्रकाश स्वरूप हें। रात्रि का अन्धकार 
जब दृष्टि को आच्छादित करने लगता 6, तब अग्नितत्त्व ही है जो व्यक्ति के मार्ग को आलोकित कर 
प्रशस्त करता है, उसी प्रकार सूर्य दिन में जगत्‌ को आलोकित कर मार्ग दिखता है। यहाँ (इस यज्ञ 
के प्रसंग में) तात्पर्य भोतिक प्रकाश के समान ही आध्यात्मिक प्रकाश से भी हे। प्रकाश शब्द ज्ञान 
एवं सत्य के पर्याय के रूप में प्रयुक्त हे, इसके विपरीत रात्रि की कालिमा रूप अन्धकार अज्ञान एवं 
असत्य का द्योतक माना गया हे। मानवजीवन का परम ध्येय हे अन्धकार रूपी अज्ञान से मुक्त एवं 
ज्ञानरूपी प्रकाश से सायुज्य। प्रजापति द्वारा सर्वप्रथम (अग्निहोत्र के प्रसंग में) सूर्य एवं अग्नि की 
उत्पत्ति के पीछे यही अभिप्राय है कि ये प्रकाशक तत्त्व भौतिक प्रकाश के प्रदाता तो हैं ही, वे 
व्यक्ति के अन्तस्‌ के अन्धकार को भी दूर करते हैं। अग्नि की उत्पत्ति के पीछे यही अभिप्राय है कि 
ये प्रकाशक तत्त्व भौतिक प्रकाश के प्रदाता तो है ही, वे व्यक्ति के अन्तस्‌ के अन्धकार को भी दूर 
करते हैं। अग्नि या सूर्य रूप परमेश्वर की उपासना से व्यक्ति का अन्तस्‌ दिव्य ज्योति से युक्त होता 
है। यह अन्‍्तर्ज्योति व्यक्ति के चतुर्दिक्‌ उत्थान में सहायक हे। यह प्रकाश ही सत्कर्म का प्रेरक है। 
अग्निहोत्र का सम्पादक पाप कर्मों की ओर प्रवृत्त नहीं होता है। उसके अन्तस्‌ का प्रकाश ही उसे 
सन्मार्ग पर प्रवृत्त करता है। निर्मल भाव से अग्निहोत्र करने वाला व्यक्ति यदि किज्चित्‌ पाप कर्म भी 


23. शतपथ ब्रा. 2/2/4/7/ 
24, सत्याषाढ (3/) 

25. ऋषि जैमिनि 6/3/-7 
26. निरुक्‍त 7/] 

27. श0ब्रा0 9/2/3/2 

करता है तो साक्षी बने प्रकाशक देव उसके पापों को भस्म कर देते हैं। शतपथ-कब्राह्मण में स्पष्ट 
प्रतिपादित है कि अग्निहोत्र के अनुष्ठान से व्यक्ति अपने सब पापों से छूट जाता है।” अग्निहोत्र को 
स्वर्ग की सर्वश्रेष्ठ नोका कहा गया है।” ऋषि जैमिनि के अनुसार स्वर्ग की कामना के लिए अग्निहोत्र 
निधेय है।” यजुर्वेद के अनुसार ब्रह्मवर्चस्‌ की कामना के लिए तक्षा ने आरुणि के प्रति उपदेश दिया 
था कि “अग्नि एवं सूर्य तेजस्वरूप हैं”! इस तथ्य को समझकर जो अमग्निहोत्र करता है, वह 
ब्रह्मवर्चस्वी हो जाता है।' शतपथ-ब्राह्मण में कहा गया है कि सूर्य ही अग्निहोत्र हे।” यज्ञ कर्ममय 
होते हैं ओर सूर्य कर्मवाद का प्रवर्तक है। सूर्य (सविता) शब्द सू धातु से निष्पन्न हे, जिसका मूल 
अर्थ ही है-प्रेरित करना, उद्बुध करना या आगे की ओर अग्रसर करना। प्रसविता, प्रसव, आसुवत्‌, 
सवाय, सोषवीति, आसुव, परासुव आदि सभी अर्थ कर्म में प्रवृत्ति के ही द्योतक हें। यास्क ने सूर्य 
शब्द का निर्वचन 'सुवतेर्वा' किया जिसका अर्थ है-जो सम्पूर्ण विश्व को अपने अपने कमों में प्रवृत्त 
करता है, वह हे सूर्य।/ भगवद्वीता में सूर्य को कर्मवाद का महान्‌ प्रर्वतक कहा गया है। भगवान्‌ श्री 
कृष्ण ने कल्प के आदि में सर्वप्रथम सूर्य के प्रति ही कर्मयोग का उपदेश दिया था- 

इमं विवस्वते योगं प्रोक्तवानहमव्ययम। 

विवस्वान्‌ मनवे प्राह मनुरिक्ष्वाकवे5ब्रवीत्‌॥' 

अग्निहोत्र याग में सूर्य को महत्त्व देने के पीछे धारणा यही हे कि प्रातः तत्निमित्त प्रदत्त हवि 

को सूर्य ग्रहण कर सन्तुष्ट हो, यज्ञकरत्ता पर कृपा वृष्टि करे, जिससे निर्मल अन्तःकरण वाला वह 
अपने कर्मों से ऋत की व्यवस्था (प्रकृति के नियम) को परिपुष्ट करे। अग्निहोत्रकर्त्ता प्रकाशक देवों 
द्वारा नियन्त्रित जिन सत्कर्मों को करता है, वे ही उसके लिए दीर्घायुष्य के माध्यम बनते हें। 


कर्म का सम्बन्ध सूर्य के समान अग्निदेव से भी है। अग्नि शब्द अगू, अणि, इण्‌ जेसी 
गत्यर्थक धातुओं से सिद्ध होता है। गति के यहाँ तीन अर्थ हैं-जो ज्ञानस्वरूप, सर्वत्र जानने, प्राप्त होने 
और पूजा करने योग्य हे। अग्नि का ज्ञानस्वरूप होना इस तथ्य को प्रकाशित करता हे कि जब 
अग्निहोत्र का सम्पादक अग्निहोत्र को विधि-विधान से सम्पन्न करता है, तब प्रसन्न हो अग्निदेव उसे 
उत्तम बुद्धि से समन्वित करता है। यह निर्विवाद तथ्य है कि जो वस्तु जिसके पास प्रचुर मात्रा में 
होती है, वह उसी वस्तु को याची के लिए प्रदान करता है, इसलिए ज्ञानस्वरूप अग्नि द्वारा प्रदत्त 
ज्ञान से यजमान कर्तव्याकर्तव्य को जान लेता है। महर्षि दयानन्द ने एक अथर्ववेदीय मन्त्र के भाष्य 
में लिखा हे कि अग्नि (परमेश्वर) राज्य आदि व्यवहार अर्थात्‌ भौतिक कर्म तथा चित्त को सदा 


28. शतपथ ब्रा. 2/3//6 सर्वस्मात्‌ पाष्मनो निर्मुच्यते एवं विद्वानग्निहोत्रं जुहोति। 
29. श.ब्रा.-2-3-3-5 

30. ऋषि जैमिनि /4/4 अग्निहोत्रं जुहोति स्वर्गकाम:। 

3]. यजुर्वेद 3/9 

32, श0प० ब्रा0 2।3//] 

33. निरुक्त ।2-2 

34. गीता 4/] 

प्रकाशित करने वाला है।' 


ब्राह्मण-ग्रन्थों में अग्निहोत्र को अपराजित कहा गया है तथा उसके यजमान दम्पत्ति को 
अपराजेय बताया गया है। महर्षि दयानन्द ने ऋग्वेदादिभाष्यभूमिका में अथर्ववेद के एक मन्त्र की 
व्याख्या में इसी तथ्य को प्रकाशित किया हे-'यजमान अग्निहोत्र और ईश्वर की उपासना करते हुए 
सो हेमन्त ऋतु व्यतीत हो जाने के बाद तक धनादि पदार्थों से युक्त वृद्धि हेतु अभ्यर्थना करता है। 
गृह और आत्मा का रक्षक (गृहपति) अग्नि आरोग्य, आनन्द ओर बसु का प्रदाता हे।” इस प्रकार 
अग्निहोत्र केवल व्यक्ति को चतुर्दिक सुख-शान्ति ओर यश से सम्पन्न कर आरोग्य प्रदान करता है। 
रहस्व यह हे कि अग्निहोत्र स्वार्थसद्धि का ही माध्यम नहीं हे, अपितु इसका परमार्थिक उद्देश्य भी 
नितान्त महत्त्वपूर्ण है। इस सन्दर्भ में डॉ0 रामनाथ वेदालक्भार ने एक विद्वत्तापूर्ण लेख-'पर्यावरण, वेद 
की दृष्टि में' में अग्निहोत्र के निहितार्थ का प्रकाशन किया है। उनके अनुसार एक अग्निहोत्र वह हे 
जो धार्मिक विधि-विधानों के साथ मन्त्रपाठ आदि न करके विशुद्ध वेज्ञानिक या चिकित्सा शास्त्रीय 
दृष्टि से अग्नि में वायु-शोधक, कृमिनाशक पदार्थों का होम किया जाता है। आयुर्वेद के चरक, 
बृहत्रिघण्ट्रत्नाकार, योगरत्नाकर आदि ग्रन्थों में ऐसे कई योग वर्णित हैं, जिनकी आहुति अग्नि में देने 
से वायुमण्डल शुद्ध होता है। तथा श्वास द्वारा धूनी अन्दर लेने से रोग दूर होते हैं। वेद में अनके 
स्थलों पर अग्नि को पावक, अमीवचातन, पावकशोचिष्‌, सपतलदम्भन आदि विशेषणों से विशेषित 
करके उसकी शोधकता प्रदर्शित की हे।" 


अग्निहोत्र जगत्कल्याणकारी माना गया है। महर्षि दयानन्द ने कहा है कि जिस कर्म में अग्नि 
या परमेश्वर के लिए जल, पवन की शुद्धि या ईश्वर की आज्ञा पालन के अर्थ में होत्र (हवन 
अर्थात्‌) दान करते है, उसे अग्निहोत्र कहते हैं। एक यजुर्वेदीय मन्त्र की व्याख्या में स्वामी जी ने 
लिखा है कि वायु, औषधि तथा वर्षाजल की शुद्धि से सबसे उपकार के अर्थ में घृत आदि शुद्ध 
वस्तुओं ओर समिधा अर्थात्‌ आम्र, ढाक आदि काष्टों से अतिथि रूप अग्नि को नित्य प्रकाशित करना 
चाहिए। पुनः उस अग्नि में होम करने योग्य पुष्ट, मधुर, सुगन्धित अर्थात्‌ दुग्ध घृत, शकरा, गुड, 
केशर, कस्तूरी और रोगनाशक ओषधियाँ जो पूर्णतः शुद्ध द्रव्य हैं, हव्य के रूप में प्रयुक्त होनी 
चाहिए। कंशर, कस्तूरी आदि सुगन्धित, घृत, दुग्धादि पुष्टिकर, गुड़, शकरा आदि मिष्ट, बुद्धि, बल 
तथा धैेर्यवर्द्धध और सोम आदि रोगनाशक पदार्थ हैं, इनका नित्य होम करने से पवन ओर वर्षा जल 
की शुद्धि से पृथिवी के सब पदार्थों की जो अत्यन्त उत्तमता होती है, उसी से सब जीवों को अत्यन्त 
सुख प्राप्त होता है। अतः अग्निहोत्र कर्ता पुरुष इस उपकार से प्रत्यक्ष रूप में सुखलाभ एवं परोक्ष में 
ईश्वर का अनुग्रह प्राप्त करता है। इसीलिए अग्निहोत्र अवश्यमेव करणीय हे। 


35. स्वामी दयानन्द ऋग्वेदादिभाष्यभूमिका पृ0 94 

36. जे0ब्रा0 ।/4 सद्‌ वा अपराजितं। यदग्निहोत्रम। न ह वै पराजयते य एवं वेद। 

37. ऋग्वेदादिभाष्यभूमिका-पृ० 94 अथर्ववेद- 9.7.4. 

38. डॉ. रामनाथ वेदालंकार-पयावरण, वेद की दृष्टि में दीक्षालोक पृ० 604-623, स्वामी श्रद्धानन्द अनुसंधान प्रकाशन 
कन्द्र, हरिद्वार। 997। 

अग्निहोत्रकर्ता का संकल्प होता है कि 'में प्रीणयों के उपकारक पदार्थों को पवन ओर 
मेघमण्डल में पहुँचाने के निमित्त अग्नि को माध्यम के समान अपने सम्मुख स्थापित करता है। अग्नि 
हव्य को अन्य देशों में पहुँचाने वाला है, इसी कारण उसका नाम हव्यवाद्‌ भी हे।” 


यज्ञ-दर्शन के सन्दर्भ में विद्वान डॉ0 वासुदेव शरण अग्रवाल द्वारा व्यक्त किया गया उनका 
यह मत यहाँ प्रासंगिक लगता है कि 'प्राचीन भारतीय वैदिक समाज में यज्ञ का प्रयोजन प्रकृति को 
मित्र बनाकर प्रसन्न रखना था, क्योंकि मानव का समस्त भौतिक-सुख प्रकृति की विभिन्न शक्तियों से 
मेत्री होने पर ही सम्भव था, वह बड़ी ही व्यापक एवं महत्त्वपूर्ण आस्था थी, जो सदा हमारी 
संस्कृति के मूल में रही हे। 

यज्ञ के दर्शन तथा भोतिक महत्त्व को पाश्चात्त्य विद्वानों ने भी स्वीकार किया है। पाश्चात्त्य 
विद्वान्‌ बीएहीमन के अनुसार देवता कोई यन्त्र नहीं हे। देवता एवं मनुष्य का पारस्परिक सम्बन्ध 
उपादेय प्रकृति का होता है, न कि व्यावसायिक या सोदेबाजी का। सत्य यह है कि यह सम्बन्ध 
नैतिक अथवा जैविक नैतिक मूल्यों से सिद्धान्त से जुड़ा रहता है। वस्तुतः देवता नहीं अपितु यज्ञकर्म 
ही फलदायक होता है। अथवा यज्ञकर्म ही फल का रूप धारण कर लेता है। यज्ञकर्म उसी तरह का 
एक प्रयोग है जैसा कि प्रयोगशला में वैज्ञानिक द्वारा किया जाने वाला प्रयोग। यह प्रयोगशाला 
अध्यात्म की है, इसमें सत्य का परीक्षण किया जाता है।” उक्त पाश्चात्त्य विद्वानू का यह चिन्तन 
समस्त वैदिक यागों के सन्दर्भ में हे। इस प्रकार का अग्निहोत्र अध्यात्म-दर्शन एवं भोतिक उपादेयता 
से युक्त हो समाज के लिए नितान्त अनुकरणीय है। 


डॉ0 हेरम्ब पाण्डेय 
एन ॥/30 ए-9 नगवा 
वाराणसी-5 

अग्निहोत्र का स्वरूप एवं उसका बैदिक दार्शनिक आधार 


डॉ0 सोहन पाल सिंह आर्य 


वेदिक यज्ञ-स्वरूप एवं प्रकार 

विश्व के सांस्कृतिक एवं सभ्यतागत विकास में आयों का अनुपम योगदान रहा हे। अपने 
उद्धव से लेकर वर्तमानकाल पर्यन्त इस श्रेष्ठ तथा प्रगतिशील आर्यजाति' ने धर्म, दर्शन, शिक्षा, 
सभाज-व्यवस्था और आर्थिक एवं राजनैतिक प्रणाली के क्षेत्र में महान्‌ उपलब्धियाँ अर्जित कीं तथा 
प्रगति के अनेक सोपानों को पार किया हेै।' आर्यो के जीवन में वेदों एवं उनमें प्रतिपादित नाना प्रकार 
के यज्ञों का स्थान महत्त्वपूर्ण रहा हे। वस्तुत: उनके जन्म से मृत्यु पर्यन्त सभी कार्य-कलाप, दिशा, 
चिन्तन, शिक्षा ओर जीवनशैली आदि सभी पर यज्ञीय भावना एवं पुरुषार्थ की छवि आज भी 
भलीभाँति दृष्टिगोचर होती है।' यज्ञ विशेष प्रकार का कर्मवाद है,' जिसके दो मूल तत्त्व हैं-स्वाहा 
एवं इदन्न मम। यज्ञ धर्म का स्तम्भ हे ओर धर्म आरयों के लिये अर्थ, काम और मोक्ष-इन लोकिक 
तथा पारलोौकिक पुरुषार्थों की संसिद्धि का मूल आधार है। याज्ञिक, कर्मवाद का मूल स्रोत वेद है,' 
जिसे वैदिक साहित्य में श्रुति, निगम छन्द व मन्त्र नामों से भी पुकारा जाता हे। वेद उस 
ईश्वरीय-ज्ञान का पर्याय है, जिसे संसार में मनुष्य के व्यवहार-सम्पादन हेतु ईश्वर द्वारा सृष्टि के 
आदि में चार ऋषियों के अन्तःकरण में प्रकाशित किया गया। इसी कारण वेदों का ऋक्‌, यजु, साम 
और अथर्ववेद के रूप में चतुर्विध विभाजन हुआ।" सामान्यतः: सभी वेदों में ज्ञान, कर्म उपासना एवं 
विज्ञान सम्बन्धी मोलिक तत्त्वों का प्रतिपादन हुआ है, परन्तु कर्मवाद के दृष्टिकोण से यजुर्वेद का 
स्थान सर्वोपरि है, क्‍योंकि यजुर्वेद तो यज्ञ का वेद ही है। 'यज्ञ' एक ऐसा सर्वागपूर्ण वैदिक शब्द है, 
जो आर्यों की कर्मवाद से सम्बन्धित दृष्टि एवं पद्धति को ठीक ठीक अभिव्यक्त करने में सक्षम है।' 


वेदों के अनुसार प्रत्येक वह कार्य जो ऋत्‌ एवं सत्य विधान पर आधारित है, यज्ञ कहलाता 
है। शतपथ-ब्राह्मणकार के अनुसार 'यज्ञो वे श्रेष्ठठमं कर्म' है। यजुर्वेद में अस्सी प्रकार के होमों का 
उल्लेख आया हे।' यज्ञा: वै अनन्ताः के अनुसार यज्ञों की संख्या की गणना करना सम्भव नहीं हेै। 
यजुर्वेद में यज्ञ को संसार का केन्द्र बतलाया गया हे।” यजुर्वेद में 'यज्ञ को पवित्र, संसार का धारक 

5. वेदादियज्ञार्थ अभिप्रव॒ृत्य:-वेदांग ज्योतिष, 80 

6. अर्थवेबेद-]0.23.4, 20 

7. उप.पाद टिप्पणी-4 द्रष्टव्य। 

8 यजु0 23-58 

9. यजुर्वेद 23-62 

एवं सेकड़ों, हजारों धाराओं वाला कहा गया है।" यज्ञ शब्द की व्युत्पति यज्‌ धातु से नडः प्रत्यय 
करने से होती है, जिसका सामान्य अर्थ है 'देव पूजा" परन्तु संगतिकरण एवं दान अर्थ में भी यज्ञ 
का प्रयोग होता है। श्रौतसूत्र 4.2.2 के अनुसार 'देवतोददेशेन द्रव्यस्य त्यागो यज्ञ:' है। गीताकार ने 
यज्ञ को प्रजापति द्वारा सृष्टि के प्रारम्भ में प्रजा के साथ रचते हुये कहा है कि इस यज्ञ द्वारा तुम 
लोग वृद्धि को प्राप्त होओ और यह यज्ञ तुम्हारी कामनाओं को पूर्ण करे।? वैदिक साहित्य में दो 
प्रकार के यज्ञों की मुख्यतः चर्चा मिलती है। श्रोतयजज्ञ वे जिनका विधान साक्षात्‌ श्रुति या वेद में 
मिलता है।” स्मार्तयज्ञ वे जिनका विधान ब्राह्मण-ग्रन्थों एवं धर्मशास्त्रों, स्मृतियों में मिलता है, परन्तु 
यदि उद्देश्य भेद के अनुसार यज्ञों पर विचार करे तो उनके भी पुनः तीन भेद दिखलायी पड़ते हैं। 
जिनका विधान/संकेत श्रुति एवं स्मृति ग्रन्थों में पाया जाता है। वे हैं-नित्य नेमित्तिक और काम्य 
यज्ञ।* नित्य-यज्ञ के अन्तर्गत उन यज्ञों का विधान शास्त्रों में मिलता हे, जिनका आपत्काल को 
छोड़कर कभी अनध्याय नहीं होता, इसलिये इन्हें नित्यकर्म के अन्तर्गत स्वीकार किया जाता हे। 
दर्शपूर्णमास, चातुर्मास्य, पशुबन्ध ये नैमित्तिक यज्ञ कहलाते हैं। इनके अतिरिक्त गर्भाधान से लेकर 
अन्त्येष्टि पर्यनत सोलह संस्कार भी इसी श्रेणी के अन्तर्गत आते हैं। परन्तु वैदिक साहित्य में ऐसे यज्ञों 
का भी विधान किया गया है, जिनसे कामनाविशेष की पूर्ति होती है, ऐसे यज्ञ काम्य कहलाते हैं। 
इनके अन्तर्गत सोमयज्ञ का उल्लेख किया जा सकता है, जो अग्निहोष्टम अत्यग्निष्टोम आदि सात 
प्रकार का है। ज्योतिष्टोम से स्वर्ग की प्राप्ति होना प्रसिद्ध हे-ज्योतिष्टोमेन स्थर्गकामों यजेत। 
अश्वमेध, गोमेध, पुत्रेष्टि इत्यादि यज्ञ भी इसी श्रेणी के अन्तर्गत आते हैं।' 


यज्ञ एवं अग्निहोत्र- 

वैदिक कर्मकाण्ड में देवयज्ञ का महत्त्वपूर्ण स्थान है। मनुस्मृतिकार ने इसके लिये होम, हुत 
एवं देवकर्म इन शब्दों का यथाप्रसड्भ प्रयोग किया है। उपनिषदों में अग्निहोत्र, हविर्यज्ञ, अग्निविद्या, 
स्वरग्यमू, अग्निम्‌ नाचिकेत, अग्निम्‌ इत्यादि शब्दों का प्रयोग भी देवयज्ञ के अर्थ में हुआ है।' हवन, 
देवपूजा जैसे शब्दों का प्रयोग भी यदा-कदा वैदिक ग्रन्थों में दृष्टिगोचर होता हे। अग्निहोत्र के माध्यम 
से आयों के सृष्टि विज्ञान का तो बोध होता ही है, परन्तु इसके साथ-साथ उनकी समष्टि सम्बन्धी 
चिन्तनधारा, कर्त्तव्यबोध एवं समपर्णशीलता का भी पता चलता है। यजुर्वेद के अनुसार 'अग्नि के 
मध्य जिन पदार्थों का हवन किया जाता है, वे सूर्य और वायु को प्राप्त होते हैं, वे ही उन अलग 
हुये पदार्थों की रक्षा करके पृथ्वी पर छोड देते हैं, जिससे पृथ्वी में दिव्य औषधि आदि पदार्थ उत्पन्न 


0. यजुर्वेद ।.2-3 

]. अष्टा 03.3.90 यजयाचयतविच्छप्रक्षरक्षो नडः। 

]2. गीता 3.0-। 

3, भारतीय दर्शन परिभाषा कोश: डॉ0 दीनानाथ शुक्ल पृ0 206 
]4. उपर्युक्त पृ0-206 

5. वेद विज्ञान वीथिका: डॉ. दयानन्द भार्गव: पृ0 27 

]6. मनुस्मृति: भाष्यकार डॉ0 सुरेन्द्र कुमार अ. 3-70 से 75 

]7. उपनिएद्‌ अंक कल्याण पृ0 ॥90,9। 

होते हें और उनसे जीवों को सुख प्राप्त होता है। इस कारण सब मनुष्यों को सदेव यज्ञ का अनुष्ठान 
करना चाहिये। . 


पदार्थ-विज्ञान का यह सामान्य सिद्धान्त भी है कि कोई पदार्थ सर्वथा नष्ट नहीं होता, परन्तु 
जो अल्प बुद्धि मनुष्य ऐसा कहते हैं कि अग्नि में घृत आदि पदार्थों की आहुति देने से वे नष्ट हो 
जाते ह, उन्हें सटीक उत्तर देते हुए ऋषि दयानन्द लिखते हैं कि “किसी द्रव्य का ( कभी सर्वथा) 
अभाव नहीं होता। देखो! जहाँ होम होता है, वहाँ से दूर देश में स्थित पुरुष के नासिका से 
सुगन्ध का ग्रहण होता है। अग्नि में डाला हुआ पदार्थ सूक्ष्म होके फैल के वायु के साथ दूर 
देश" में जाकर दुर्गन्ध की निवृत्ति करता है।”” जो लोग ऐसा सोचते हैं कि दुर्गन्ध निवारण के 
लिये केसर, कस्तूरी सुगन्धित पुष्प आदि का प्रयोग लाभदायक हे। उन्हें लक्षित करते हुये ऋषि का 
कहना हे कि उस सुगन्ध का वह सामर्थ्य नहीं है कि गृहस्थ वायु को बाहर निकाल कर शुद्ध वायु 
को प्रवेश करा सके, क्योंकि उसमें भेदकशक्ति नहीं हे और अग्नि का ही सामर्थ्य है कि उस वायु 
को प्रवेश करा सके ओर दुर्गन्‍न्धयुक्त पदार्थों को छिलन्न-भिन्न और हल्का करके बाहर निकाल कर 
पवित्र वायु को प्रवेश करा देता है।” यज्ञाग्नि की रोगनिवारण की अद्भुत क्षमता को विश्व के अनेक 
वैज्ञानिकों मनीषियों ने प्रायोगिक आधार पर सत्य स्वीकार किया है। प्रो0 ट्रिलबर्ट (फ्रास) के शब्दों 
में “जलती हुई शक्कर के धुएँ में वायु शुद्ध करने की बड़ी शक्ति है, इससे हैजा, टी.बी. 
और चेचक आदि का विष शीघ्र हरी दूर हो जाता है।' डॉ0 एम ट्रेल्ट के शब्दों में 'मुनक्का, 
किशमिश और छुआरे आदि सूखे फलों को जलाकर हमने देखा है, हमें ज्ञात हुआ कि उनके धुएँ से 
ज्वर के कीटाणु आधे घण्टे में ओर अन्य रोगों के दो घण्टे में मर जाते हैं।' प्लेग टीके अविष्कारक 
डॉ0 हेफकिन के शब्दों में “अग्नि में गोघृत का हवन रोगाणुओं का विनाशकारी होता है।' 
इसी आधार पर आज होम द्वारा विभिन्न रोगों की चिकित्सा का प्रचलन पुन: प्रारम्भ हो गया है। 
अग्निहोत्र का पर्यावरण प्रदूषण एवं उससे जनित विकृतियों को दूर करने में विशेष रूप में प्रयोग 
किया जा सकता है, यह तथ्य विगत भोपाल गैस त्रासदी (988) के दौरान सामने आ चुका हेै। 


अग्निहोत्र-वस्तुत: अग्निहोत्र अथवा देवयज्ञ की बहुआयामी उपयोगिता से आज इंकार नहीं 
किया जा सकता। यह होम से सम्बन्धित नाना प्रयोगों से भी सिद्ध हो चुका है, परन्तु होम अग्नि में 
घृत आदि की आहुति देना मात्र ही नहीं है। इसका देववाणी, सामाजिक संगठन एवं आध्यात्मिक 
विकास से भी गहरा सम्बन्ध हे। इसे जानने के लिये अग्नि के स्वरूप प्रकार एवं कार्य पर दृष्टिपात 
करना आवश्यक हे। वैदिक ग्रन्थों में अग्नि को सर्वदेवत्व युक्त सत्ता बतलाया गया है-अग्निर्व सर्वा 
देवता:।” 


8. ऋषि दयानन्दकृत, यजुर्वेदभाष्य: 2-5, 

9. स0प्र0-पृ0 47 

20. स0प्र0-पृ0 47 

2]. डॉ0 जगदीश प्रसाद: यज्ञ और विज्ञान पृ0 3] 
22. मै0 सं0 .4.3 

शतपथ-ब्राह्मणकार ने भी अग्नि को सब देवताओं की आत्मा बतलाया है, यथा- अग्निर्वे 
सर्वेषां देवानामात्मा।' इसका कारण है कि अग्नि सब देवों का प्राण है। प्राणा अग्नि: अग्नि के 
विविध रूपों की चर्चा भी वैदिक ग्रन्थों में मिलती है और अग्नि को आहवानीय अग्नि कहा गया। 
पृथ्वी पर विद्यमान अग्नि गार्हपत्याग्नि है। तीसरी ऋताग्नि या श्रपणाग्नि है, जो औषधियों को पकाती 
है, यही दक्षिणाग्नि भी हे।* आध्यात्मिक दृष्टि से नाभि के नीचे का भाग गार्हपात्य हे। कण्ठ से ऊपर 
सिर तक आहवानीय अग्नि है। नाभि से ऊपर ओर कण्ठ से नीचे का भाग वेदि हे।” जिसमें प्राण 
का अपान में ओर अपान का प्राण में हवन होता है। यही प्राण-साधना का आधार भी है। वैदिक 
परम्परा में वाक्तत्त्व को वेदाग्नि भी कहा जाता है। यही सत्याग्नि भी है, इससे उत्पन्न तत्त्व ऋताग्नि 
या अमृत पद हे।* जिसकी प्राप्ति के लिये साधक नाना प्रकार के तप करता है।” अग्नि हवि के 
रूप में अन्न को ग्रहण करता है, इस कारण वह अन्नाद भी है। जठराग्नि के रूप में वह शरीर में 
अन्न को पचाती हे। देह में स्थित चेतना आत्माग्नि है, जो इन्द्रियों एवं मन के माध्यम से नाना विषय 
रूप अन्न को ग्रहण करती है एवं दोषों का पाचन करती है। वही लोक लोकान्तर में परिव्याप्त 
ब्रह्मग्न हे, जो अपने तप, ज्ञान, बल, क्रिया के जरिये सृष्टि के जन्म पालन, विकास, संरक्षण, 
सन्तुलन आदि के लिये जड़ता, विसंगति, दुरित आदि दोषों का पाचन करती हे। 


अग्नि का एक अन्य रूप भरत है, क्योंकि वह देवताओं के लिये हवि ले जाता हे।” वह 
एक होते हुए भी अनेक रूपों को धारण करता है।" जब अग्नि में सोम की आहुति दी जाती हे वह 
सवन कहलाता है, परन्तु जब उसमें घृत आहुति अर्पित की जाती है तो उसे हवन कहा जाता हे।' 
इसी कारणं अग्नि ही यज्ञ है। अग्नि के इस बहुआयामी रूप पर दृष्टिपात करते हुये कहा जा सकता 
है कि अग्निहोत्र अथवा देवयज्ञ के अनेक रूप सम्भव हैं। जिस वैदिक ऋषि ने अग्नि के जिस रूप 
को प्रधानता दी है उसी के अनुरूप अग्निहोत्र की अपनी परिकल्पना प्रस्तुत की है। उपनिषदों में 
अग्निहोत्र विषयक नाना परिकल्पनायें भलीभाँति पल्‍लवित हुई हैं, परन्तु इन सब की धुरी या केन्द्र तो 
दैनिक अग्निहोत्र ही है। अथर्ववेद का मन्त्र है- 


साय॑ सायं गृहपतिनों अग्नि: प्रातःप्रातः सौमनसस्य दाता॥ १॥ 


23. शत0ब्रा0 4.3.2.5 

24, डॉ0 दयानन्द भार्गव: वेद विज्ञान वीथिका, पृ058 

25. डॉ0 दयानन्द भार्गव: वेद विज्ञान वीथिका, पृ0 59 
26. डॉ0 दयानन्द भार्गव: वेद विज्ञान वीथिका, पृ0 60 
27. कठोप0 2.5 यदिच्छन्तो ब्रह्मचर्य चरन्ति। 

28. डॉ0 दयानन्द भार्गव: वेद विज्ञान वीथिका, पृ0 65 
29. कौ.ब्रा. 3.2 स वे देवेभ्यो हव्यं भरति। 

30. ऐ,ब्रा. ।.28 यदेनमेक॑ सन्त बहुधा विहरन्ति। 

3।. डॉ0 दयानन्द भार्गव: वेद विज्ञान वीथिका, पृ0 ।2 

32. मै.सं. 3.6. अग्नि वे यज्ञ: 


हा 

प्रात: प्रातर्गुहपतिनों अग्नि: सायं सायं सौमनसस्य दाता॥ २॥ 


अर्थात्‌ जो संध्याकाल में होम होता है, वह हुत द्रव्य प्रातःकाल तक वायु शुद्धि द्वारा 
सुखकारी होता है। जो प्रात:काल में होम किया जाता हे। वह हुतद्रव्य सायंकाल पर्यन्त वायु की शुद्धि 
द्वारा बल बुद्धि और आरोग्यकारक होता है। 


अग्निहोत्र का वैदिक दार्शनिक आधार 

इस विषय पर विचार करने के लिए वेदों में वर्णित दार्शनिक तत्त्वों पर विचार करना 
आवश्यक प्रतीत होता है। वेदों में 'ईशावास्यमिदं सर्वम्‌ ओ खम्ब्रह्म* हिरण्यगर्भ: समवर्त्तताग्रे भूतस्य 
जात: पतिरेक5आसीत्‌' इत्यादि मन्त्रों के माध्यम से एक परम चेतन, सत्ता का प्रतिपादन किया गया 
है। जो सर्वव्यापक सर्वशक्तिमान्‌, सर्वज्ञ, सर्वम्रष्टा एवं जगत्‌ का व्यवस्थापक हे। उसे ही दविद्वान्‌ इन्द्र, 
मित्र, वरुण, अग्नि, रथ, दिव्य, सुपर्ण, गुरुत्मान्‌ू, यम, मातरिश्वा इत्यादि अनेक नामों से पुकारते हें। 
वह पूर्ण पुरुष, आप्तकाम एवं सच्चिदानन्द स्वरूप हे। वह जीवों के कर्मानुसार भोग एवं मोक्ष की 
व्यवस्था करने हेतु प्रकृतिरूपी उपादानकारण से जगत्‌ की कुम्भकारवत्‌ रचना करता हे। जीव संख्या 
में अनेक, नित्य, चेतना युक्त, अल्पज्ञ अल्पसामार्थ्यवानू ओर कमों के स्वतन्त्रकर्ता तथा तदनुसार 
फलों के भोक्ता है। ऋग्वेद के में वर्णित रूपक के माध्यम से जगत्‌ रूपी पहेली एवं जीवों के 
बन्धन के कारण को समझाया गया हे। जिसके अनुसार प्रकृति रूपी वृक्ष पर ईश्वर एवं जीव रूपी 
दो सखा विराजमान है उनमें से ईश्वर वृक्ष के फल को केवल देखता है, किन्तु जीव उन फलों को 
चखता है। इस कारण बन्धन में पड़ जाता है।” दार्शनिक महत्त्व का एक महत्त्वपूर्ण प्रश्न यहाँ यह 
उपस्थित होता है कि जीवन प्रकृति के बन्धन से मुक्त कैसे हो? मनुष्य से भिन्न अन्य योनि या 
केवल भोग योनियाँ हे।* अतः इनमें जीवों के कूर्तृत्व एवं बन्धन मुक्ति का प्रश्न ही उत्पन्न नहीं 
होता। इसके लिए भोग द्वारा पाप कर्मो का क्षय एवं पुण्य कर्मों का अर्जज आवश्यक है, तभी जीव 
शुभ संस्कार, ज्ञान आदि की ओर उन्मुख हो सकता है। इसके लिए परमात्मा ने मानवयोनि का 
निर्माण किया है। जो कर्म एवं भोग योनि है। परन्तु मनुष्य पुण्य कर्मों की ओर अग्रसर कैसे हो? यह 
महत्त्वपूर्ण प्रश्न भी विचारणीय हे। इस सन्दर्भ में वैदिक ऋषियों ने यज्ञ की अवधारणा को प्रस्तुत 
किया जो वेदों का केन्द्रीय विषय भी हे। 


यज्ञ से सृष्टि होती है। सृष्टि दो पदार्थों का संयोग हे प्रकृति और पुरुष का। इसी प्रकार अग्नि 
ओर हवि का संयोग ही यज्ञ है। ईश्वर जीवों के भोग एवं मोक्ष की व्यवस्था करने हेतु सृष्टि की 
रचना करते हैं। स्वयं का प्रयोजन नहीं होता अन्यथा ईश्वर में अपूर्णता का दोष आरोपित हो जायेगा। 


33. अथर्व0 9.55/3-4 
34. स.प्र. पृ0 97 

35. यजु. 40.] 

36. यजु, 40.]7 

37. ऋ0.64.20 

38. मनुस्मृति, 2.53-72 


अग्निहोत्र का स्वरूप एवं उसका वैदिक दार्शनिक आधार 2]| 


इसी तरह यज्ञ भी स्वाहा और इदन्नमम पर आधारित होने के कारण ईश्वरीय व्यवस्था का पोषक, 
संवाहक तथा प्रेरक है। स्वाहा घृत एवं उत्तम सामग्री का अग्नि के प्रति समर्पण का द्योतक है।” 
इसी तरह इदन्न मम अहम्‌ भाव से मुक्ति का द्योतक है।” बस्तुत: इससे स्रष्टा के प्रति विनम्रता, 
स्वीकार्यता एवं कृतज्ञता भाव जागृत होता है, जो बन्धनचक्र से मुक्ति के लिए उपयुक्त मनः:स्थिति 
मानी जाती हे। अनेक उत्तमोत्तम भोगों की प्राप्ति के लिये भी यज्ञ निर्विवाद रूप से उपयोगी है। 
अथर्ववेद के अनुसार “ईजाना स्वर्ग यान्ति” अर्थात यज्ञ करने वाला सुख व समृद्धि को प्राप्त होता 
है।” “आयुर्यज्ञेन कल्पताम्‌' का आशय हे यज्ञ द्वारा आयु (स्वास्थ्य) प्राप्त कर सकते हैं।” यजुर्वेद 
के अनुसार यज्ञ से वर्षा एवं बुद्धि की वृद्धि होती है।” शास्त्रों में “स्वर्गकामो यजेत्‌' धन कामों 
यजेत्‌, पुत्र कामो यजेत्‌' इत्यादि का विधान प्रतिपादित किया गया है। जो यज्ञ के द्वारा सांसारिक 
भोगों की सिद्धि को दर्शाता हे। 

यज्ञ के वेदिक दार्शनिक आधार पर विचार करते समय ऋषि दयानन्द के मत का उल्लेख 
करना प्रस्तुत सन्दर्भ में इस कारण आवश्यक प्रतीत होता है, क्योंकि वे वेद वैदिक यज्ञपरम्परा के 
आधुनिक युग में पुनरुद्धारक के रूप में जाने जाते हैं। ऋषि का मत उपर्युक्त ईश्वरीय अनुकरण वाद 
एवं पाप निवारणवाद का अद्भुत. सामञ्जस्य प्रतीत होता हे। उनके शब्दों में जेसे परमेश्वर ने सब 
प्राणियों के सुख के अर्थ इस सब जगत्‌ के पदार्थ रचे हैं, वैसे मनुष्यों को भी परोपकार करना 
चाहिये। परोपकार शब्द का प्रयोग यहीं ऋषि दयानन्द ने यज्ञ के अर्थ में किया है। उनके शब्दों में 
अग्निहोत्र आदि जिनसे वायु वृष्टि औषधि को पवित्र करके सब जीवों को सुख पहुँचाना है, उनको 
उत्तम समझता हूँ।/ ऋषि का यह दृष्टिकोण ईश्वरीय अनुकरणवाद पर आधारित है। पाप निवारणवाद 
के सन्दर्भ में ऋषि का मत है कि होम न करने से पाप होता हे, क्योंकि मनुष्य के शरीर से जितनी 
दुर्गन्ध उत्पन्न होकर जल और वायु को दूषित कर रोगउत्पत्ति का निमित्त बनती है। उससे प्राणियों को 
दुःख प्राप्त होता है, उतना ही पाप मनुष्य को लगता है। इस पाप के निवारण हेतु उतना या उससे 
अधिक सुगन्ध वायु एबं जल में फेलाना चाहिये। 

उपर्युक्त मतों पर दृष्टिपात करने से इस निष्कर्ष पर पहुँचा जा सकता है कि यज्ञ ईश्वरीय 
विधान का अनुकरण है, वह व्यष्टि ओर समपष्टि में सामज्जस्य का अद्भुत साधन हे। प्रकृति क्षतिपूर्ति 
का इससे श्रेष्ठ, सुस्थापित, पवित्र एवं सद्यः फलदायक साधन अन्य नहीं हो सकता। वर्तमान भोग, 
भोतिकता एवं शोषणमूलक मानसिकता ने जहाँ आज सर्वत्र पर्यावरण-प्रदूषण, असन्तुलन, अशान्ति 
तथा नित नई-नई महामारियों के लिये अनुकूल परिस्थिति का निर्माण कर दिया है। जिसके चलते 


39. संस्कृत हिन्दी शब्दकोश, आप्टे पृ0 ।6] 
40. इदनन ममन"ूयह मेरा नहीं। 

4।. अथर्व. ॥8.4.2 

42. यजु0 8.29 

43. यजुर्वेद ।.9 

44. स0प्र0 568 

45. स.प्र. 48 

स्वयं मानवजाति के अस्तित्व पर ही विशालकाय प्रश्न चिह्न खड़ा हो गया हे। इससे मुक्ति पाने के 
लिये यज्ञीय पद्धति एवं जीवनशैली अपनाए जाने की आवश्यकता गहराई से अनुभव होने लगी हे, 
परन्तु इसके लिए यज्ञ के मूल में निहित दार्शनिक आधार एवं प्रेरक तत्त्वों पर भी चिन्तन मनन कंरने 
की युगीन आवश्यकता आज मनुष्य के सम्मुख उपस्थित हुई है। यह एक ऐसी ज्वलन्त चुनौती है, 
जिसे स्वीकार किये विना मनुष्य के अस्तित्व, विकास एवं उज्ज्वल भविष्य की कल्पना साकार नहीं 
हो सकती, जो कि वैश्वीकरण के वर्तमान दौर में हम सब की साझा माँग भी है। अत: यज्ञ की ओर 
लौटो वेद का यह सन्देश वर्तमान दौर में अधिक प्रासंगिकता से मुखरित हो गया है। 


डॉ0 सोहन पाल सिंह. आर्य 
दर्शन विभाग गु0का0वि0वि 
हरिद्वार. 


गीता में यज्ञ की आवधारणा 


डॉ. किशनाराम बिश्नाई, प्रभारी 
यज्ञ शब्द यज्‌ धातु से बना है। यज्‌ धातु के तीन अर्थ किये जाते हैं-देवपूजा, संगतिकरण 
तथा दान। ऋग्वेद में यज्ञ शब्द यजन, पूजन तथा उपासना के सन्दर्भ में प्रयुक्त हुआ हैं। 
ऐतरेय-ब्राह्मण, अशेष ब्राह्मणग्रन्थ, कल्प साहित्य, श्रौतसूत्र तथा गृह्मसूत्र इन्हीं यज्ञों से भरे पड़े हुए 
हैं। पूजा या उपासना का सम्बन्ध मनोमय कारण शरीर से है। संगतिकरण का सम्बन्ध प्राणमय 
सूक्ष्मशरीर है तथा दान का सम्बन्ध वाडमय स्थूल शरीर से है। कारणशरीर से की जाने वाली पूजा 
ज्ञान से जुडी है। सूक्ष्मशरीर से किया जाने वाला संगतिकरण उपासना से जुड़ा है तथा स्थूलशरीर से 
किया जाने वाला दान कर्म से जुड़ा है। दान का सम्बन्ध वाडमय स्थूलशरीर से है। ज्ञान अमृत यज्ञ 
है, उपासना देवयज्ञ हे तथा कर्म शुक्रयज्ञ है। मनुष्य कर्मरूप शुक्रयज्ञ को तो मुख्य मना लेता है और 
ज्ञानरूप अमृतयज्ञ तथा उपासना रूप देवयज्ञ को गौण कर देता है। यही प्रज्ञापराध है। इसी प्रज्ञापराध 
को हम बोलचाल की भाषा में भोतिकवाद या मेैटिरियलिज्म कहते हैं। 
देवयज्ञ इस भोतिकवाद से बचने का उपाय हे। देवयज्ञ में हम किसी द्रव्य की आहुति देते 
हैं। इस द्रव्य के दो भाग हैं। भूत एवं प्राण। उस आहुति द्रव्य का प्राण भाग यजमान के प्राणों को 
देवों के प्राणों से जोड़ देता हे। यही मनुष्य की आत्मा देवात्मा बन जाता है। यही अमृतत्त्व है। यही 
ज्योति है, यही देवत्व है-अपाम सोममृता अभूम, अगन्म ज्योतिरविदाम देवान्‌। आहुतिद्रव्य यजमान 
का वित्त हे और वित्त उसकी आत्मा ही हे-“यावद्वित्तं तावदात्मा'! यजमान आहुतिद्रव्य के माध्यम 
से अपनी आत्मा ही देवों को अर्पित करता है। यही देवों को यज्ञ द्वारा भावित करना हे। जिसके 
बदले में देव हमें भावित करते हैं, जो कि हमारे परम कल्याण का साधन बनता है। 
देवान्‌ भावयतानेन ते देवा भावयन्तु वः। 
परस्पर भावयन्तः श्रेयः परमवाप्स्यथ॥ 
आत्मार्पण किये विना देवताओं को भावित नहीं किया जा सकता। जो पुरोडाशादि हम देवों 
को देते है, देवगण उन पदार्थों को खाते नहीं हैं। देव न खाते हैं न पीते हैं, वे तो केवल हमारे 
अमृतभाव को देखकर ही तृप्त हो जाते हें। 
न वे देवा अश्नन्ति न पिबन्ति एते देवामृतं दृष्टवा तृप्यन्ति।' 
यहाँ अमृतभाव का अर्थ है कि हमारी समस्त सम्पदा और हमारे सारे कर्म सर्वजन सुखाय, 
सर्वजन हिताय हों, व्यक्तिगत स्वार्थसिद्धि के लिये नहीं। सभी सम्पदा विनश्वर है ओर सभी कर्म 
सान्‍्त फल देने वाले हैं, किन्तु जब हमारे अर्थ, क्रिया ओर ज्ञान लोककल्याण के लिये समर्पित हो 
जाते हैं तो वे अपने शान्तभाव को छोड़कर अनन्तभाव को धारण कर लेते हैं। यही भूमाभाव है, यही 


| गीता-3/।] 

अमृतभाव हे। जहाँ स्वार्थ हे वहीं त्रेगुण्य है, वहीं बन्धन हे। जहाँ परमार्थ है, वहाँ न त्रेगुण्य है और 
न बन्धन। 


परस्पर भावित करने का अर्थ हे सहयोग। एक दृष्टि प्रतिस्पर्धा की हे, दूसरी सहयोग की। 
प्रतिस्पर्डद़ा का अर्थ है कि हम दूसरे की उन्नति में बाधा डालें। सहयोग का अर्थ हे कि हम सबकी 
उन्नति में साधक बनें। जब हम सबकी उन्नति में साधक बनते हैं तो परमश्रेय की प्राप्ति होती है। 
व्यक्ति जहाँ भी जाता हे उसे सहयोग मिलता है। इसके विपरीत जहाँ बाधक बनने का भाव है, वहाँ 
सघर्ष ही संघर्ष हे। फल शून्य है। यदि हम विचार करें तो मनुष्य को प्रकृति ने इतना दिया है कि 
अभाव का नाम ही नहीं है, किन्तु हमने अपनी मूर्खता से प्रकृति के उस वैभव का आनन्द लेने के 
स्थान पर आपस में ही नहीं, प्रकृति से भी संघर्ष करने में अपनी शक्ति का अपव्यय करना चालू 
किया हुआ हे। 

आज विभिन्न राष्ट्रों का कितना अधिक धन संहारक शमस्त्रों के निर्माण में लग रहा है, क्योंकि 
हममें परस्पर भावित करने की दृष्टि न होकर एक दूसरे को नीचा दिखाने का भाव है। यदि इन 
संहारक शस्त्रों के निर्माण में खर्च होने वाली धनराशि का अर्धांश भी शिक्षा, चिकित्सा तथा पोषण 
पर खर्च किया जाये तो संसार का नक्शा ही बदल जायेगा। किन्तु यह तो तब ही होगा जब राष्ट्र 
परस्पर सहयोग की भावना रखखें। 


राष्ट्रों में सहयोग की भावना नहीं है, अपितु दूसरे राष्ट्रों के प्रति वैमनस्थ का भाव रखना 
देशभक्ति 'का पर्यायवाची माना जा रहा है। अनेक जातियों व वर्गों के लोग एक-दूसरे को उपेक्षा की 
दृष्टि से देखते हैं। राजनेता और व्यापारी अपना घर भरने में ही सारा पुरुषार्थ लगा रहे हैं। यहाँ तक 
कि लोक कल्याण का लक्ष्य लेकर चलने वाले धर्म सम्प्रदाय भी परस्पर एक-दूसरे का सहयोग करने 
के स्थान पर एक-दूसरे को काटने में लगे हुए हैं। फलस्वरूप धर्मस्थान भी राजनीति के अखाड़े बन 
गये हें। कहीं भी वह यज्ञीय भावना नहीं रही है कि मेरा नहीं प्राकृतिक शक्तियों का है। देवों का 
हे-इन्द्रं देवाय, इदन्न मम। जरा विचार करें कि क्‍या इस सृष्टि में एक परमाणु भी हम उत्पन्न कर 
सकते हें? समस्त सम्पदा हमें प्रकृति से ही प्राप्त हो रही हे। जल, वायु, पृथ्वी, सूर्य इन सबमें से 
हमने किसे पैदा किया हे कि हम उसे अपना कह सकें? सारा कच्चा माल हमें प्रकृति से मिलता हे, 
फिर उसे हम अपना कहने का दावा केसे कर सकते हैं? हम तो केवल कच्चे माल को एक रूप 
देने मात्र का काम करते हैं। कच्चा माल तो सब देवों का ही है, हम उसे निर्मित उत्पाद का रूप 
मात्र दे देते हैं। इस बात को समझ कर यदि हम प्रकृति की शक्तियों के प्रति कृतज्ञता का भाव रख 
सकें तो वे शक्तियाँ भी अवश्य हमें इष्ट भोग देंगी। किन्तु क्या देवऋण चुकाए विना हम प्रकृति की 
सम्पदा का भोग करेंगे तो यह चोरी न होगी? 


इप्टान्‌ भोगान्‌ हि वो देवा दास्यन्ते यज्ञभाविता:। 
तैर्दत्तानप्रदायैभ्यो यो भुक्डस्ते स्तेन एवं सः॥ 

प्रकृति की व्यवस्था है कि हमारे आवश्यकता की पूर्ति के लिये यज्ञ शेष हमें प्राप्त होता 
रहता है। सूर्य कितनी ऊर्जा निरन्तर हमें दे रहा है? वृक्ष कितनी ऑक्सीजन फेंक रहे हैं? पृथ्वी 
कितनी शस्य श्यामला हे? नदियाँ कितना अमृत जल प्रवाहित कर रही हैं? यह सब यज्ञशिष्ट है, जो 
इसे भोगता है, वह समस्त पापों से मुक्त हो जाता है। किसी नदी के किनारे आप प्रातःकाल घूमने 
चले जायें। शीतल मन्द समीर आपका स्वागत करेगी, वृक्षों पर बैठे पक्षी संगीत से आपका मन तृप्त 
कर देंगे। यह सब प्रकृति का निःशुल्क अवदान है, किन्तु हम किसी को क्‍या दे रहे हैं? केवल 
अपने लिये कमाते हैं, अपने लिये पकाते हैं ओर स्वयं ही अपना पेट भर लेने में अपनी कृतकृत्यता 
मान लेते हैं। गीता कहती है यह तो साक्षात्‌ पाप का खाना ही हुआ- 


यज्ञशिष्टाशिन: सन्‍्तः मुच्यन्ते सर्वकिल्विषै:। 
भुज्जन्ते ते त्वघं पापा ये पचन्‍्त्यात्मकारणात॥ 
वेद में बतलाया हे कि जो मनुष्य अन्न को न देवों को देता है न मित्रों को और अकेला ही 


समस्त सम्पदा को भोगता हे, वह पाप का भागीदार होता है। साथ ही ऐसी सम्पदा उस व्यक्ति की 
मृत्यु का भी कारण हो जाती है- 
मोघमन्नं विदन्ते अप्रचेता: सत्यं ब्रवीमि वध इत्स तस्य। 
नार्यमणं पुष्यति नो सखायं केवलाघो भवति केवलादी॥'" 
संसार में यज्ञविज्ञान का एक चक्र है। इस चक्र के सात स्तर हें। अक्षर से ब्रह्म उत्पन्न होता 
है, ब्रह्म से कर्म उत्पन्न होता है, कर्म से यज्ञ उत्पन्न होता है, यज्ञ से (पर्जन्य) बादल उत्पन्न होते हैं, 
बादल से वर्षा होती है, वर्षा से अन्न उत्पन्न होता है, अन्न से शरीर में शुक्र बनता है तो यह शुक्र ही 
प्रजा उत्पत्ति का प्रमुख कारण हे। यदि इन चक्रों का विवरण विस्तार से किया जाये तो वे इस प्रकार 
हैं। अन्न सात प्रकार के हैं-ज्ञान, कर्म, आकाश, जल, तेज, वायु और औषधि वनस्पति, किन्तु इनमें 
ओषधि वनस्पति ही मुख्य अन्न हैे। इसी से शरीर में शुक्र बनता हे और वह शुक्र प्रजोत्पति का हेतु 
है। यह एक यज्ञचक्र है। 
पर्जन्य से औषधि वनस्पति रूप अन्न की उत्पत्ति तो प्रत्यक्ष गोचर हे। ऋतुरूप संवत्सर यज्ञ 
से पर्जन्य की उत्पत्ति होती हे। ऋताग्नि से ऋत सोम की आहुति से जो ऋतुयज्ञ होता है, वही 
पर्जन्य को बनाता है। इसी संवत्सर यज्ञ के अनुकरण पर श्रौतयज्ञ होते हैं। इन श्रोतयज्ञों में चार कर्म 
होते हैं, जिनसे यज्ञ सम्पन्न होते हैं। वे चार कर्म- . होता, 2. अध्वर्यु, 3. उद्ाता और 4. ब्रह्मा द्वारा 
सम्पन्न होते हैं। हम कोई भी कार्य करें उसमें कर्म करने ही पड़ते हैं। पर्जन्य को उत्पन्न करने वाला 
जो संवत्सर यज्ञ है, उसमें अग्नि 'होता' बनता हे, वायु अध्वर्यु, आदित्य उद्ाता और बृहस्पति ब्रह्मा। 
तब जाकर वह ऋतुयज्ञ सम्पन्न होता है, जिससे पर्जन्य बनता है और वृष्टि होती है। 


यह यज्ञकर्म ब्रह्म अर्थात्‌ वेद से उत्पन्न होते हैं। होता अपना कर्म ऋग्वेद से, अध्वर्यु यजुर्वेद 

से उद्गाता सामवेद से तथा ब्रह्मा अथर्ववेद से सम्पन्न करता हें। यहाँ वेद वे तत्त्व हैं जो पदार्थ का 
निर्माण करते हैं, - सामवेद से उसका तेजोमण्डल बनता है तथा अथर्ववेद उस पदार्थ को सर्वांगीण 
बनाता है। 
ऋग्भ्यो जातां सर्वशो मूर्तिमाहु:, सर्वा गतिर्याजुषी हेव शाश्वत। 
सर्वतेज: सामरूप्यं ह शश्वतः सर्व हेदं ब्रह्माणा हेव सृष्टम॥'" 
जिन वेदों से हम परिचित हें, वे वेद ग्रन्थ हैं। इन ग्रन्थों में ऋक आदि तत्त्वों का निरूपण 
है। अतः उन्हें भी ऋग्वेद आदि नामों से कह दिया जाता है। जिस प्रकार वनस्पति का वर्णन करने 
वाले ग्रन्थ का नाम वनस्पति विज्ञान रख दिया जाता है। 
एक यज्ञचक्र हे, जिससे ये क्षर वेदतत्त्व उत्पन्न होता है। ऋक्‌ आदि तत्त्व क्षर हैं। वे अक्षर 
से उत्पन्न होते हैं। इसलिये ऋक्‌ आदि अपरा विद्या और अक्षरविद्या को पराविद्या कहा जाता है। 
अक्षर की पाँच कला हैं-ब्रह्मा, विष्णु, अग्नि और सोम। इनमें से अग्नि में सोम की आहुति पड़ने से 
जो यज्ञ होता है, उसी से ऋगादि उत्पन्न होते हें- 
तस्माद्यज्ञात्सवहुत5ःऋच: सामानि जक्षिरे। 
छन्दार<ईसि जज्ञिरे तस्माद्यजुस्तस्मादजायत॥।" 
वेद ही कर्म का मूल है। कर्म से ही क्रमश: यज्ञ, पर्जन्य, वृष्टि, अन्न तथा भूतों की उत्पत्ति 
होती है। यही सृष्टि का क्रम है। इस यज्ञकर्म के विना ब्रह्म प्राप्ति संभव नहीं, क्योंकि ब्रह्मयज्ञ द्वारा 
संसार की उत्पत्ति होती है जो इस यज्ञचक्र की अवहेलना करता हे वह ब्रह्म की प्राप्ति तो क्या कर 
पायेगा, वह तो वस्तुत: सांसारिक वैभव से भी वंचित हो जाता है, उसका पापपूर्ण जीवन व्यर्थ हे। 
अन्नाद्‌ भवन्ति भूतानि पर्जन्यादन्नसंभव:। 
यज्ञाद भवति पर्जन्यो यज्ञ: कर्म समुद्धव:॥* 
कर्म्म ब्रह्मोद्धवं विद्धि ब्रह्माक्षरसमुद्धवम।' 
तस्मात्सर्वगतं ब्रह्म नित्यं यज्ञे प्रतिष्ठितम्‌॥ 
इस प्रकार गीता में अनेक यज्ञों का वर्णन हुआ हे, किन्तु गीता का यह निर्णय हे कि सब 
यज्ञों में ज्ञानयज्ञ सर्वश्रेष्ठ हे। अन्य यज्ञों में द्रव्य की अपेक्षा रहती हे, इसलिये उन यज्ञों को द्रव्यमय 
यज्ञ कहा गया है। यदि हम किसी निर्धन की सहायता करना चाहें तो उसके लिये धन की अपेक्षा 
रहती है, किन्तु ज्ञानयज्ञ के लिये किसी द्रव्य की आवश्यकता नहीं है। ज्ञानयज्ञ के लिये केवल 
विवेक आवश्यक है। गीता की मान्यतानुसार ज्ञान होने पर समस्त कर्म समाप्त हो जाते हैं। कर्मयज्ञ 

को छोड़ना गीता के लिये अभिष्ट नहीं हे। यह बात गीता के अनेक श्लोकों में कही गयी हे। 


यज्ञ विज्ञान में एक महत्त्वपूर्ण बात यह है कि जब तक ग्राह्मशक्ति ग्रहण पदार्थ का विसर्जन 
नहीं करती, तब तक यज्ञकर्म संभव नहीं है। इसलिए यज्ञ में विसर्जन ही त्याग कहलाता है। इसमें 
प्रथम सहज त्याग तो अहम्‌ स्फरर्ति के द्वारा स्वाभाविक रूप से प्रकृति में हो रहा है, क्योंकि उसका 
विधान सृष्टि निर्माण के साथ ही निर्मित है। परन्तु दूसरा कर्म जो मानव के द्वारा सम्पादित होता हे, 
उस यज्ञ विज्ञान को ऋतम्भरा प्रज्ञा प्राप्त विश्व के महान्‌ वैज्ञानिक तपस्वी ऋषियों ने एक विशेष 
विज्ञान के द्वारा सृष्टि के विकृत विभाग को संतुलित एवं स्वस्थ्य करने के लिये एक विशेष पद्धति 
के द्वारा रचित किया हे। जो मानव क्रे लिये उपयोगी है, इसलिये यज्ञ एक सार्वभौम कर्म हे, जो 
मानवकल्याण के लिये आवश्यक कर्तव्य कर्म है। 


यज्ञ के माध्यम से जो आहुति दी जाती हे और आहुतिमय पदार्थ का शेषांश अमृत बनकर 

मानवता के लिये आरोग्यता, शान्ति, समृद्धि प्रदान करता है, जिसे वेद विज्ञान में अन्न, अन्नाद, पशु, 

सन्‍्तान, ब्रह्म की प्राप्ति एवं कीर्ति के रूप में बतलाया हे। इसलिये मानव को बोद्धिक सम्पदा का 
सदुपयोग करके यज्ञ के द्वारा विश्व-कल्याण का मार्ग सुदृढ़ करना चाहिए। 

डॉ. किशनाराम बिश्नाई, प्रभारी 

गुरु जम्भेश्वर धार्मिक अध्ययन संस्थान 

गुरु जम्भेश्वर विश्वविद्यालय 

हिसार। 

डॉ0 सत्यदेव निगमालंकार 
आचार्य पाणिनि के धातुपाठ में देवपूजा, संगतिकरण और दान-इन अर्थों में यज्‌ धातु 
भ्वादिगणान्तर्गत पठित है, जो उभयपदी है।' 'संस्कृत-धातुकोष:' में ]-य॑ज्ञ करना या हवन करना, 
2-देवपूजा करना, 3-अर्पण करना या देना, 4-संगति करना-ये चतुर्विध अर्थ यज्‌ धातु के दशशायि हैं।' 
यज्‌ धातु के इन्हीं अर्थों को प्राय: सभी धातुकारों ने स्वीकार किया है। इसी धातु से उणादि प्रत्यय 
करने पर 'यजु:' शब्द भी सिद्ध होता है। (क्षीरस्वामी ने “यजुःकाठकम्‌' शब्द का भी प्रयोग किया 
है।। इससे यह ज्ञात होता है कि क्षीरस्वामी कठशाखाध्यायी थे। इस समय तो कश्मीर में ही 
कठब्राह्मण प्राप्त होते हैं।) “यज्ञ: शब्द यज्‌ धातु से नह प्रत्यय करने पर सिद्ध होता हेै। 
वेदिक-कोष: में इस 'यज्ञ' पद के पन्द्रह नाम गिनाये हैं।' श्रीचन्ननीर कवि ने यज्‌ धातु को देवपूजा 
करना, धारण करना, कार्य करना और देना-इन अर्थों में व्याख्यात किया और यजति, यजते का अर्थ 
पूजयति, ददाति, धारयति, करोति-यह दर्शाया है। साथ ही यट्‌, याट्‌, याजी, यजन्‌ू, यजमान:, यक्‍्ता, 
यायजूक:-ये छ: पूजक अर्थ में; इष्टम्‌ इष्टि:, यष्टि,, यजनम्‌, याजनम्‌, यज्ञ:, याग:, इष्टव्यम्‌, यज्यम्‌, 
याज्यम्‌-ये दश शब्द देवपूजा अर्थ में ओर यजुस्‌ शब्द यजुर्वेद के अर्थ में दर्शाये हैं।! पाणिनीय 
वैयाकरण “यक्‍्ता' को यश्टा दर्शाते ह। इष्टि: ओर यहष्टि: में 'इष्‌' धातु हे। पाणिनीय वैयाकरण इृष्टम्‌, 
इष्टिः, इष्टिका इत्यादि शब्दों की सिद्धि यज्‌ धातु का सम्प्रसारण करके मानते हें। वस्तुत: सम्प्रसारण 
करने पर इष, उप, उष, -ये धातुएँ हैं और सम्प्रसारण न करने की स्थिति में यज, वप, वस ये 
धातुएँ स्वतन्त्र हैं। कदाचित्‌ ऐसी स्थिति का अवलोकन कर आचार्य यास्क ने कहा था-तद्य॒त्र 
स्वरादनन्तरान्तस्थान्तर्धातुर्भवति तद्‌ द्विप्रकृतीनां स्थानमिति प्रदिशन्ति।' अर्थात्‌ जहाँ या जिस 
धातुरूप में स्वर से पूर्व या पर व्यवधानरहित अन्तस्थ (यू, र्‌, लू, व्‌ में से कोई) वर्ण धातु के मध्य 
में हो, वह द्विस्वभाव धातुओं का स्थान हे, ऐसा आचार्य कहते हें। 


वस्तुत: निरुक्‍्तकारों के मत में “सब नाम आख्यात से उत्पन्न हुए हैं! जो पाणिनीय 
धातुपाठ में धातुओं के स्वरूप दृष्टिगत होते हैं, वे ज्यों के त्यों यास्ककाल में विद्यमान नहीं थे। 
जैसे-'ज' धातु के दो रूप हैं, यज्‌ ओर इजू। प्रथम रूप धातुपाठ-पठित और द्वितीय परिवर्तित है। 


|-भ्वादि0 728 यज देवपूजासंगतिकरणदानेषु। 

2-संस्कृत- पातुकोष:, रामलाल कपूर ट्रस्ट, बहालगढ़ सोनीपत, हरियाणा। 

3-उणादि0 2/।8 अर्तिपृवषि इत्युस्‌; क्षीर0 भ्वादि0 729 यजु:काठकम्‌। 

4-अष्टा0 3.3.90 यजयाच0। 

5-वैदिक-कोष:, पृ0 |।, श्लो0 ।6 यज्ञों बेनोइध्वरो मेधो विदथ: सवनं मख्:। इष्टिहोंता देवताता विष्णुरिन्दु: 
प्रजापति:। घर्म्म: नार्य्य: पञचदश यज्ञनामानि चक्षते।। 

6-काशकृस्न0 भ्वादि0 699 

7-निरु0 2.4.3 

पहले रूप का सादृश्य सब यकार वाले शब्दों में होगा ओर दूसरे का सकल इकार वालों में। इसी 
प्रकार इनके अनेक रूप अनेक फलों के उत्पन्न करने वाले होते हैं। धातु के तीन प्रकार संप्रसारणी, 
असंप्रसारणी और उभयविध हैं। जिस धातु में अकार आदि स्वर से पूर्व या पर अन्तःस्थ अर्थात्‌-(यू, 
र॒, लू, व्‌ में से कोई वर्ण हो, वह धातु द्विस्वभाव वाली होती है। जैसे-यज्‌ धातु में अकार से पूर्व 
'यू' आया है। इस धातु की दो प्रकृति हैं, सम्प्रसारण पक्ष में 'इष्टवान्‌, इष्ट: इष्टवा। और असम्प्रसारण 
पक्ष में-यष्टा, यष्टम्‌, यष्टव्यम्‌। इससे यह सिद्ध हुआ कि जहाँ एक प्रकार से अर्थसिद्धि न हो, वहाँ 
दूसरे प्रकार से करनी चाहिए, उपर्युक्त इष्टि: और यपष्टि: पद यही ज्ञापित कर रहे हैं। वामन शिवराम 
आप्टे ने यजू धातु के |-यज्ञ करना, त्याग पूर्वक पूजा करना तथा 2-आहुति देना ये अर्थ प्रदर्शित 
किये हैं।' 

ऋग्वेद में यज्‌ धातु के यजते, यजते, यजति, यजति, यजत:, यजन्‍न्ते, यजन्ते, यजन्ति, 
यजन्ति, यजसे, यजसि, यजसि, यजथ:, यजे, यजे, यजामि, यजामहे, यजामहे, यजे, यजाम:, 
यजामसि, यजामसि, यजाते, यजाते, यजातै, यजाति, यजाति, यजातू, यजासि यजासि, यजतु, यजन्ताम्‌, 
यजन्तु, यजस्व, यजस्व, यज>जा, यज>जा, यजध्वम्‌, यजामहे, यजाम, अयजन्त, अयजन्त, अयज:, 
ईजे, ईजे, ईजिरे, याटू, अया:, यक्षि, यक्षत्‌, यक्षताम्‌, यक्ष्व, यक्षि, इयक्षति, इयक्षन्ति, इयक्षसि, 
इयक्षान्‌-ये स्वस्भेद से अट्ठावन रूप प्राप्त होते हें। 

ऋग्वेद के भाष्यकारों में स्कन्दस्वामी, वेंकटमाधव, उद्रीथ और आचार्य सायण ने मन्त्रों 
अथवा मन्त्रांशों के अन्तर्गत समागत यज्‌ धातु का अर्थ प्राय: वैयाकरणों के अनुसार ही दर्शाया हे, 
किन्तु स्वामी दयानन्द ने वैयाकरणों द्वारा यज्‌ धातु के जो अर्थ किये हैं, उनका विस्तार भी किया हे, 
पुनरपि वह विस्तार देवपूजा, संगतिकरण और दान अर्थ को ही अपने अन्दर स्थापित किये हुए हे। 
अत: हम यजू धातु से अनुप्राणित उन मन्त्र एवं मन्त्रांशों को ही यहाँ प्रदर्शित कर रहे हैं - 


देवता मन्त्र /मन्त्रांश 
इध्म: समिद्धो5गिनिर्वा होत: पावक यक्षि च॥ ऋ0 .3.] 


]. 

2. इध्म: समिद्धोउग्नि्वा यज्ञ नो यक्षतामिमम्‌॥॥ ऋ0 .3.8 

3. विश्वेदेवा: देवेभियाहि यक्षि च॥ ऋ0 .4.] 

4. विश्वेदेवा: सेम॑ नो अध्वरं यज।॥। ऋ0 ।.4.। 

5. द्रविणोदा: यत्त्वा तुरीयमृतुभिद्रविणोदा यजामहे।। ऋ [.5.0 
6. मेधातिथि:काण्व: देवान्‌ देववयते यज॥| ऋ0 .5.2 

7. अग्नि: सेम॑ नो अध्वरं यज॥। ऋ0 .26.] 

8. अग्नि; यच्चिद्धि शश्वता तना देवन्देवं यजामहे।। ऋ0 .26.6 
9. विश्वेदेवा: यजाम देवान्यदि शक्‍नवाम॥ ऋ0 .27.3 

गुरुकुल-शोध- भारती नवम्बर 2004 
असघ्नोर्भारमयजो महो बसो।। ऋ0 .3.3 

जीवयाज॑ यजते सोमपा दिव:। ऋ0 [.3.5 

आसादय बर्लहिषि यक्षि च प्रियम्‌। ऋ0 .3.7 

स त्वं नो अद्य सुमना उतापरं यक्षि देवान्‌ सुवीर्या। ऋ0 .36.6 
यजा स्वध्वरं जन मनुयात॑ घृतप्रुषम्‌। ऋ0 ॥.45.] 
अर्वाज्चं देव्यज्जनमग्ने यक्ष्व सहृतिभि:। ऋ0 .45.0 
यजा नो मित्रावरुणा। ऋ0 .75.5 

यजा देवाँ ऋत॑ बृहत्‌। ऋ0 .75.5 

यजामहे सोमनसाय देवान्‌। ऋ0 .76.2 

देवाँ अयज: कविभि: कवि: सन्‌। ऋ0 .76.5 

सचा बोधाति मनसा यजाति। ऋ0 .77.2 

यमस्य जातममृतं यजामहे। ऋ0 8.83.5 

ख्रुचा यजाता ऋतुमभिश्ध्ववेभि:। ऋ0 ।.84.।8 

या १ धामानि हविषा यजन्ति। ऋ0 .9.9 

सुक्षेत्रिया सुगातुया वबसूया च यजामहे। ऋ0 ॥.97.2 
यज्ञ नो यक्षतामिमं सिध्रमद्य दिविस्पृशम्‌। ऋ0 ॥.42.8 
अवसृजनुपत्मना देवान्‌ यक्षि वनस्पते। ऋ0 .42.| 
कविहाता यजति मन्मसाधन:। ऋ0 .57.7 

उह्ारो न शुचिर्यजते हविष्मान्‌। ऋ0 ॥.80.3 

यजामहे वां मह: सजोषा हतव्येभिमित्रावरुणा नमोभि:। ऋ0 .53.] 
यज्ञेन यज्ञमयजन्त देवा;। ऋ0 .64.50 

यज्ञ नो यक्षतामिमम्‌। ऋ0 .88.7 

तेषां न: स्फातिमा यज। ऋ0 .88.0 

अग्नि यजध्वं हविषा तना गिरा। ऋ02.2. 

देवो देवान्यजत्वग्निरर्हन्‌। ऋ0 2.3. 

देवान्यक्षि मानुषात्पूवों अद्या ऋ0 2.3.3 

इन्द्र नरो बर्हिषदं यजध्वम्‌। ऋ0 2.3.3 

यक्षि चिकित्व आनुषक। ऋ0 2.6.8 

यस्माद्योनेरुदारिथा यजे तम्‌। ऋ0 2.9.3 

अग्नि: 
अग्नि: 
अग्नि; 
ह्न्द्रः 

ह्न्द्रः 
अग्नि: 
अग्नि; 
अश्विनो 
अग्नि: 
विश्वेदेवा: 
विश्वेदेवा: 
अश्विनो 
अश्विनो 
अग्नि 
अग्नि; 
अग्नि; 

इन्द्र: 

आप्री 
अग्नि; 
विश्वेदेवा: 

अग्ने 'यजस्व हविषा यजियान। ऋ0 2.9.4 
वृषा यजस्व हविषा विदुष्टर:। ऋ0 2.6.4 
यजस्व वीरि प्रविहि मनायत:। ऋ0 2.26.2 
आवक्षि देवाँ इह विप्र यक्षि च। ऋ0 2.36.4 
सखा सखीन्‍्त्सुमना यक्ष्यग्ने। ऋ0 3.4.] 

स देवान्यक्षदिषितो यजीयान्‌। ऋ0 3.4.3 
सेदु होता सत्यधरो यजाति। ऋ0 3.4.0 
अग्ने यजिष्ठटो अध्वरे देवान्देवयते यज। ऋ0 3.0.7 
यजिष्ठेन मनसा यक्षि देवान्‌। ऋ0 3.5.4 
देवान्देववते यज। ऋ0 3.29.]2 

देवावीर्देवान्‌ हविषा यजाति। ऋ0 3.29.8 


- सोमस्य नु त्वा सुषुतस्य यक्षि। ऋ0 3.53.2 


यजाम इन्नमसा वृद्धमिन्द्रम। ऋ0 3.32.7 

त्वामस्या व्युषि देवपूर्वे इतं कृण्वाना अयजन्त हव्ये:। ऋ0 53.8 
स यक्षद्देव्य॑ं जनम्‌। ऋ0 5.3.3 

प्रातर्यावाणा प्रथमा यजध्वम्‌। ऋ0 5.77.] 

अग्ने वित्ताद्धविषा यद्यजाम। ऋ0 .60.6 

आविवासन्तो मरुतो यजन्ति। ऋ0 5.45.4 

यक्ष्वामहे सौमनसाय रुद्रम। ऋ0 5.42.। 

उतानयो अस्मद्यजते वि चाव:। ऋ0 5.77.2 

प्रातर्यजध्वमश्विनो। ऋ0 5.77.2 

सो अग्न ईजे शशमे च मर्त;। ऋ0 6..9 

यथा होतर्मनुषो देवताता यज्ञेभि: सूनो सहसो यजासि। ऋ0 6.4.] 
स नो मन्द्राभिरध्वरे जिह्माभिर्यजामह:। ऋ0 6.6.2 

क ई स्तवाक: पृणात्को यजाते। ऋ0 6.47.5 

इन्द्रस्य वज्र हविषा रथ यज। ऋ0 6.47.27 

सेदु होता सत्यतरों यजाति। ऋ0 7.2.0 

यक्षद्वेवाँ अमृतान्पिप्रयच्च। ऋ0 7.7.4 

उशनन्‍्ता मित्रावरुणा यजेह। ऋ0 7.42.5 

68. रुद्र: त्यम्बक॑ यजामहे सुगन्धिं पुष्टिवर्धनम्‌। ऋ0 7.59.2 
69. यज्ञ: यजातू इत्‌। ऋ0 8.3.] 

70. अग्नि: देवो देवान्यजत्वग्निर्हन्‌। ऋ0 .0.2.2 

7]. जलम्‌ अपां नपातं हविषा यजध्वम्‌। ऋ0 0.30.3 

72. अग्नि: अज्जना यदग्निमयजन्त पञच। ऋ0 0.45.6 

73. अग्नि: यजामहे यज्ञियान्‌ हन्त देवान। 0.53.2 

94, पुरुष: तेन देवा अयजन्त साध्या ऋषयश्च ये। ऋ0 0.90.7 
75. पुरुष: यज्ञेन यज्ञमयजन्त देवा:। ऋ0 0.90.6 

76. अश्विनो परिज्मानेव यजथ: पुरुत्रा। ऋ0 0.06.3 

77. विश्वेदेवा: मह्ायं यजन्तु मम यानि हव्या। ऋ0 0.28.4 

78. मित्रावरुणो सुषुम्नेषितत्वता यजामसि। ऋ0 0.32.2 

79. उषा प्रति दध्मो यजामसि। ऋ0 0.72.3 


उपर्युक्त मन्त्रों में हमने प्राय: यज्‌ धातु से निष्पन्न समस्त धातु रूपों को देने का प्रयास किया 
है। स्कन्दस्वामी, वेंकटमाधव, उद्बीथ और सायणाचार्य ने यज्‌ धातु का अर्थ यज्ञ यम्पादन करना, 
अर्चना करना, पूजना, हव्य प्रदान करना, स्तुति करना, दान देना, उपासना करना, सख्य चाहना किया 
है, जबकि स्वामी दयानन्द ने सिद्धि करना, सम्पादित करना, शिल्पविद्या सम्पादन करना, साथ चलना, 
जाना, प्राप्त करना, मिलकर चलना, सत्कार करना, दान अथवा उपदेश देना, एक होना, पूजा करना, 
ग्रहण करना-अर्थ यज्‌ धातु के दिखाये हैं। गम्भीरता से ईक्षणोपरान्त ज्ञात होता है कि यज्ञ सम्पादन 
करना, पूजना, अर्चना करना, स्तुति करना, उपासना करना, उपदेश देना, पूजा करना, हव्य प्रदान 
करना इत्यादि ये सब अर्थ देवपूजा, संगतिकरण और दान के ही विस्तार रूप हैं अथवा यह भी कहा 
जा सकता है कि यजू्‌ धातु का विस्तारीकरण सभी अर्थों में समाया हुआ दृष्टिगत होता है। इस प्रकार 
यह कहा जा सकता है कि ऋग्वेद के भाष्यकारों ने यज्‌ धातु के वैयाकरण-सम्मत अर्थ ही प्रस्तुत 
किये हैं। 
डॉ0 सत्यदेव निगमालंकार 
रीडर, श्रद्धानन्द वेदिक शोध संस्थान 


गु.का.वि.वि. हरिद्वार 


कालिदास के काव्यों में यज्ञ-मीमांसा 


मंजुल गुप्ता 

वैदिक संस्कृति यज्ञ प्रधान रही है। भारत में वेदिक काल से ही यज्ञों को प्रमुख स्थान दिया 

जाता रहा है। यज्ञ हमारी जीवनचर्या के अभिन्न अंग रहे हैं। सारी क्रियाएँ-विवाह, जन्म, मृत्यु आदि 
सभी यज्ञ आधारित हैं। सारी सृष्टि भी यज्ञ से उत्पन्न हुई है, उस विराट्‌ पुरुष स्वरूप यज्ञ से सभी 
उत्पन्न हुए, ऋक्‌, यजु: साम उत्पन्न हुए, उसी से अश्व, गाय, अजा, पशु, उत्पन्न हुए। उस पुरुष हवि 
से देवों ने यज्ञ किया, वसन्‍त आज्य (घी) हुआ, ग्रीष्म इध्म (ईंधन) ओर शरद्‌ हवि। देवों ने यज्ञ से 
यज्ञ किया।' यज्ञ कई प्रकार के होते हैं, कुछ देनन्दिन यज्ञ हैं जेसे-पञ्च महायज्ञ जिनमें ब्रह्मयज्ञ, 
अग्निहोत्र, पितृयज्ञ, बलिवैश्वदेवयज्ञ और अतिथियज्ञ आते हैं।! इसके अतिरिक्त कुछ विशेष अवसरों 
पर किये जाने वाले यज्ञ हैं, जैसे-दर्शपौर्णमासादि यज्ञ। कुछ काम्य यज्ञ हें जो किसी विशेष इच्छा से 
किये जाते थे, जेसे-पुत्रेष्टि आदि यज्ञ। यज्ञ भी तीन प्रकार के होते थे, जैसे-प्रथम-एक दिन चलने 
वाले-एकाह, द्वितीय-दूसरे दिन से 2 दिन तक चलने वाले-अहीन, तृतीय-बारह दिन से सहस्र वर्ष 
पर्यन्त होने वाले सत्र। जितना भी कर्मकाण्ड है, वह सब क्रियामय हे ओर उसके भी दो भेद हैं-. 
परमार्थ पुरुषार्थ सिद्धरर्थ अर्थात्‌ ईश्वर स्तुति, उपासना, आज्ञापालन, धर्मानुष्ठान ज्ञान से मोक्ष साधने के 
लिये, 2. लोक व्यवहार की सिद्धि के लिये। यह भी दो प्रकार का है-निष्काम और सकाम। निष्काम 
मोक्ष के लिये सकाम अर्थ काम फल की सिद्धि के लिये। अग्निहोत्र से लेकर अवश्मेध पर्यन्त जो 
कर्मकाण्ड है, उनमें चार प्रकार के द्रव्यों का होम करना होता हे-सुगन्धगुणयुक्त यथा कस्तूरी, 
केशरादि 2. मिष्टगुणयुक्त यथा गुड, शहदादि 3. पुष्टिकारक गुणयुक्त, घी, दूध अन्नादि 4. रोग नाशक 
गुणयुक्त यथा सोमलता ओऔषध। इन चारों का परस्पर शोधन, संस्कार और यथायोग्य मिलाकर अग्नि 
में होम वायु और वृष्टि जल की शुद्धि करने वाला होता हे, इससे सब जगत्‌ को सुख होता है। यज्ञ 
परोपकार के लिये ही होता है, जैसा कहा गया हे-“यज्ञ: परोपकाराय एवं भवति। तथैव 
होमक्रियार्थानां, द्रव्याणां पुरुषाणां च यः: संस्कारो भवति स एव क्रतुधर्मो बोध्य:। एवं क्रुतना 
यज्ञेन धर्मों जायते नान्यथेति।' समाज में भिन्न-भिन्न वर्गों के लिये भिन्न-भिन्न प्रकार के यज्ञ थे, कुछ 
ऋषियों द्वारा किए जाते थे, कुछ राजाओं द्वारा जेसे अवश्मेध और कुछ सामान्यतया सभी के द्वारा 


|]. यजु. 3.5 ततो विराडजायत विराजो अधिपूरुष:। स जातो अत्यरिच्यत पश्चाद्भूमिमथोपुर:। यजु. 3।.6 
तस्माचज्ञात्स्वहुत: संभृतं पृषदाज्यम्‌। पशुंस्ताँश्चक्रे वायव्यानारण्या ग्राम्याश्व ये। यजु. 3.7 तस्माचज्ञात्सवहुत ऋच: 
सामानि जज्षिरे। छन्दाश्सि जज्षिरे तस्माद्यजुस्तस्मादजायत।। यजु, 3.8 तस्मादश्वा अजायन्त ये के चोभयोदत:। गावो 
ह जक्षिरे तस्मात्तस्माज्जाता अजावय:॥ यजु, 3.9 त॑ यज्ञ बहिंषि प्रौक्षन्‌ पुरुष जातमग्रत:। तेन देवा अयजन्त साध्या 
ऋषयश्च ये।। यजु. 3.4 यत्पुरुषेण हविषा देवा यज्ञमतन्वत। वसन्तो5स्यासीदाज्यं ग्रीष्म इध्म: शरद्धवि:॥ यजु. 3।. 
॥6 यज्ञेन यज्ञमयजन्त देवास्तानि धर्माणि प्रथमान्यासन। ते ह नाक॑ महिमान: सचन्त यत्र पूर्वे साध्या सन्ति देवा:॥ 
ऋग्वेदादिभाष्यभूमिका, सृष्टिविद्याविषय:, पृ0 |22-29 

. ऋग्वेदादिभाष्यभूमिका, पञ्चमहायज्ञविषय: पृ० 259-286, सत्यार्थ-प्रकाश, तृ0 समु0 पृ0 34, चतु0 समु0 पृ0 67 

. ऋग्वेदादिभाष्यभूमिका, पृ० 44-46 

किए जाते थे। 


कालिदास वैदिक धर्म और वैदिक संस्कृति के कवि हैं। उनका समय वैदिक धर्म के 
पुनरुत्थान का समय था। उनके काव्यों के नायक अधिकांशतः राजा हैं, अत: उनके काब्यों में 
राजाओं और ऋषियों द्वारा किये गए यज्ञों की प्रमुखता है। कालिदास की रचनाओं में अनेक प्रकार 
के यज्ञों के किये जाने का उल्लेख प्राप्त होता है। 


राजाओं द्वारा किए जाने वाले यज्ञों में अश्वमेध' प्रमुख यज्ञ रहा है, यह एक प्रकार से 
राजाओं के वीरत्व की घोषणा होती थी। अश्वमेध में यज्ञ का घोड़ा छोड़ा जाता था। उसके सुरक्षित 
लोट आने पर ही यज्ञ पूर्ण समझा जाता था। घोड़े की रक्षा के लिये 00-00 की संख्या में 
कवचधारी एवं दण्डधारी रक्षक नियुक्त किए जाते थे। 


यदि कोई उस घोडे को पकड़ता था तो उसे यज्ञ करने वाले राजा के सैनिकों से युद्ध करना 
पड़ता था। सामान्यतः पुत्र या पोत्र की अध्यक्षता में अश्वमेध यज्ञ का अश्व छोड़ा जाता था। अत: 
दिलीप ने रघु को नियुक्त कर दिया। रघुवंश में राजा दिलीप के अश्वमेध यज्ञ करने का वर्णन है।' 
राजा ने 99 यज्ञ पूरे कर लिये और सोंवे यज्ञ के लिये घोड़ा छोड़ा तो शक्र ने उसे चुरा लिया।' रघु 
के इन्द्र को ललकारने से भी यज्ञ की महिमा प्रकट हुई है। पाण्ड्य देश के राजा के वर्णन में 
उसके अश्वमेध यज्ञ का वर्णन है।' राजा दशरथ के यज्ञों का कालिदास ने अत्यन्त आलंकारिक 
वर्णन किया है। वे कहते हें कि राजा दशरथ ने अपना मुकुट उतारकर अश्वमेध यज्ञ करते समय 
तमसा और सरयू के किनारे सोने के खंभे गाढ़ दिये थे। वे मृगछाल पहनकर, हाथ में दण्ड लेकर, 
कुशा की तगड़ी बांधकर, चुपचाप हरिण का सींग लेकर, यज्ञ की दीक्षा लेकर बैठे। उस समय 
भगवान्‌ अष्टमूर्ति महादेव उनके शरीर में आ बैठने से उनकी शोभा और बढ़ गयी। यज्ञ समाप्त हो 


4. 08 उपनिषद्‌ ज्ञान खण्ड श्री राम शर्मा आचार्य पृ० 24-242 कुछ लोग यह मानते हैंकि अश्वमेघ यज्ञ में यज्ञ 
पूर्ण होने पर यज्ञ के अश्व को मार दिया जाता था परन्तु पं0 श्रीराम शर्मा आचार्य के अनुसार 'अश्व' शब्द शक्ति 
एवं गति का परिचायक हे। यह ब्रह्माण्ड गतिशील हे ओर जो इसे गतिशील बनाये रखता हे, उसे अश्व कहा गया 
है। ' अश्नोति व्याप्नोति' के अनुसार तीब्र गति से सञ्चरित होने वाले को अश्व कहना उचित है। यह अश्व मेध्य 
है। मेध शब्द यज्ञ का पर्यायवाची है। वह शक्ति का सज्जार जो विश्व का संवाहक है, निश्चित रूप से मेध्य 
अर्थात्‌ यजनीय है। इसका उपयोग यज्ञीय दिव्य अनुशासन में ही किया जाना चाहिये। मेध मेधृ धातु के तीन अर्थ 
हैं-मेधा, हनन और संगम-संयोजन। अत: इस विराट यज्ञीय प्रक्रिया को हिंसनीय या हननीय नहीं कह सकते। इसे 
मेध्य, मेधा से प्रभावित करने योग्य या ग्रहण करने योग्य अवश्य कह सकते हैं। यह संगम योग्य भी है ही। 

5 5 लव:-अश्वमेघ इति नाम विश्वविजयिनां क्षत्रियाणामूर्जस्वल: सर्वत्रपरिभावी महानुत्कर्षनिकष: भवभूति, 
उत्तरामचरितम्‌, चतुर्थ अंक, पृ0 24] 

6 रघुवंश 3.38 नियुज्य तं होमतुरंगरक्षणे धनुर्धरं राजपुत्रेरनुद्गरतठम। अपूर्णमेकेन शतक्रतूपम: शत क्रतूनामपविध्नमाप स;।। 

7 रघु0, 39 

8 रघुवंश 3.34 मखांशभाजां प्रथमो मनीषिभिस्त्वमेव देवेन्द्र सदा निगद्यसे। अजस्दीक्षाप्रयतस्य मदुरो: क्रियाविधाताय 
कथं प्रवर्तसे।। 

9 रघुवंश 6.6। प्रीत्याश्वमेधावभृथाद्रमूतें: सौस्नातिको यस्य भवत्यगस्त्य;। 

जाने पर जब वे स्नान करके पवित्र हुए, तब देवताओं के साथ बैठने योग्य दशरथ ने केवल नमुचि 
राक्षस के शत्रु जल बरसाने वाले एक इन्द्र के आगे ही अपना उन्नत मस्तक झुकाया।*” 


समुद्र को दिखाते हुए राम ने सीता से अपने पूर्वज सगर के यज्ञ (अश्वमेध) का वर्णन इस 
प्रकार किया है-गुरोर्यियक्षो: कपिलेन मेध्ये रसातलं संक्रमिते तुरड्गे। तदर्थमुर्वीमवदारयद्धिि: पूर्वे: 
किलायं परिवर्धितो नः:॥*' इक्ष्वाकीय राजाओं के द्वारा किए गये अश्वमेधों का व्यज्जन इन शब्दों में 
हुआ है यह नदी (सरयू) इक्ष्वाकुबंशी राजाओं की राजधानी अयोध्या से लगी रहती है। इसके तट 
पर यत्र तत्र यज्ञों के खंभे गड़े हुए हैं। अवश्मेघ यज्ञ करने के पश्चात्‌ सूर्यवंशी राजाओं द्वारा स्नान 
करने से इसका जल पवित्र हो गया हे।'* अश्वमेध यज्ञ पत्नी के साथ ही किया जाता था, इसका 
संकेत कवि ने राम के अश्वमेध यज्ञ के वर्णन में किया है।” राम ने सीता को छोड़कर दूसरा विवाह 
नहीं किया, उसकी ही प्रतिकृति को सहधर्मिणी रूप में यज्ञ में अपने पास बैठाया। राम के अश्वमेध 
यज्ञ का वर्णन कालिदास ने बडे विस्तार से किया है।** राम ने यज्ञ के लिये तीनों लोकों से ऋषियों 
को आमन्त्रित कर रखा था, अतः पृथ्वी से नहीं सप्तर्षिमण्डलादि दिव्य स्थानों से भी ऋषिगण उस 
यज्ञ में आये। चारों ओर से लोगों से युक्त अयोध्या लोकों की सृष्टि करने वाली पितामह की मूर्ति सी 
प्रतीत हुई। यज्ञ में सोने की सीता बैठाने से भी राम की प्रशंसा हुई।” इस यज्ञ की अन्य विशेषता 
थी कि आवश्यकता से अधिक सामग्री एकत्रित हुई थी और क्रिया में विध्न करने वाले राक्षस ही 
यज्ञ की रखवाली करने वाले थे। यज्ञ में ही लव और कुश ने रामायाण का गायन किया और 
वाल्मीकि के कहने पर सीता ने अपनी सत्यता प्रमाणित की और पृथ्वी में समा गई। यज्ञ के अन्त में 
ऋषियों ओर मित्रों को राम ने विदा कर दिया।" कुश के पुत्र अतिथि अश्वमेध के लिये दिग्विजय 
करने निकले।' अतिथि के बाद रघुवंशीय राजाओं में क्षेमधन्वा बड़े-बड़े यज्ञ करते थे।” इस प्रकार 
रघुवंश में अधिकतर राजाओं ने अश्वमेध यज्ञ किया और यज्ञोपरान्‍्त स्नान करके पवित्र हुए। 
अश्वमेध यज्ञ करने का उल्लेख मालविकाग्निमित्र में भी आया है। अग्निमित्र के पिता-पुष्यमित्र ने 
अश्वमेध यज्ञ किया था, जिसके घोडे की रक्षा के लिये अग्निमित्र के पुत्र वसुमित्र को नियुक्त किया 


0 रघुवंश, 9.20-22 क्रतुषु तेन विसर्जितमौलिना भुजसमाहतदिग्वसुना कृता:। कनकयूपसमुच्छुयशोभिनों वितमसा तमसा 
सरयूतटा:॥।. अजिनदण्डभूत॑ कुशमेखलां यतगिरं मृगशुडग्गपरिग्रहाम।. अधिवसस्तनुमध्वरदीक्षितामसमसभा : 
समभासयदीश्वर:॥ अवभृथप्रयतो नियतेन्द्रिय: सुरसमाजसमाक्रमणोचित:। नमयति सम स केवलमुन्नतं वनमुचे नमुचेररये 
शिर:।। 

। रघुवंश ॥3.3 

]2 रघुबंश 3.6। जलानि या तीरनिखातयूपा वहत्ययोध्यामनु राजधानीम। तुरद्गमेधावभूथावतीणैरिक्ष्वाकुभि: 
पुण्यतरीकृतानि।। 

।3 रघुबंश 4.87 सीतां हित्वा दशमुखरिपुनोंपयेमे तस्या एवं प्रतिकृतसखो यत्क्रतुनाजहार। 

]4 रघुवंश 5.58 तमध्वराय मुक्ताश्व॑ रक्ष: कपिनरेश्वरा:। मेघा: सस्यमिवाम्भोभिरभ्यवर्षन्रुपायनै :।। 

5 रघुबंश 6। । 

6 रघुवंश, 63-86 

]7 रघुवंश 7.76 पराभिसन्धानपरं यद्यप्यस्य विचेष्टितम्‌। जिगीषोरश्वमेधाय धर्म्यमेव बभूव ततू।। 

8 रघुबंश 8.2 धुरनिधायैकनिधि्गुणानां जगाम यज्वा यजमानलोकम्‌। 

गया था।” निम्न कथन से भी उक्त कथन की पुष्टि होती है।”” 


दिग्विजय करके राजा लोग विश्वजित यज्ञ करते थे जिसमें विश्व को जीतने के बाद अपना 
सर्वस्व दान कर देते थे।” यह विश्वजित्‌ यज्ञ सत्र होता था, इन्दुमती स्वयंवर में सुनन्दा राजाओं 
का परिचय देते हुए रघु के विश्वजित्‌ यज्ञ का उल्लेख करती हे।'* लम्बे समय तक (बारह दिन से 
सहस्र वर्ष पर्यन्त चलने वाले यज्ञ सत्र कहलाते थे। विश्वजित्‌ के अतिरिक्त अन्य सत्र में चलने वाले 
यज्ञों का उल्लेख भी कालिदास में मिलता है। यथा-वसिष्ठ के शब्दों से स्पष्ट है-हविषे दीर्घसत्रस्य 
या चेदानीं प्रचेतस:।** प्रचेतस्‌ (वरुण) ने दीर्घसत्र प्रारम्भ किया था। यथा अभिज्ञानशाकुन्तल के 
द्विक्ीय अंक के वर्णन से स्पष्ट हे कि रघुकुल के सभी राजा विध्यनुसार अग्निहोत्र करते थे।*५ 
रघुवंश के प्रथम सर्ग में ही राजाओं का उल्लेख करते हुए कालिदास कहते 
हैं- “यथाविधिहुताग्नीनाम्‌।''* दिलीप के यज्ञ का वर्णन करते हुए कहा है-“दुदोह गां स यज्ञाय 
सस्याय मधघवा दिवम्‌”” राजा दिलीप जो भी कर रूप में लेते थे, वह यज्ञ के लिये ही होता था, 
क्योंकि यज्ञ से देवता प्रसन्न और पुष्ट होते हें। रघु के यथाविधि यज्ञ सम्पन्न करने के लिये कहा गया 
है- “यथावद्विहिताध्वराय '** इन्दुमती स्वयंवर में सुनन्दा राजाओं का परिचय देती हुई उनके द्वारा किए 
गये यज्ञों से प्राप्त कीर्ति का उल्लेख करती है। यथा यज्ञों को निरन्तर करते हुए उस राजा परन्तप ने 
इन्द्र को इतना बुलाया कि शची के केश मन्दार से रहित पीले कपोलों पर झूलने लगे।'* राजा प्रतीप 
के गुणों का वर्णन करती हुई सहणताहुकारत्तर्वीय द्वारा अष्टादश द्वीपों में यज्ञ के खंभे गाड़ने का 


॥9 मालवि0 पञ्चम अंक, पृ0 3।, 3]2 जदप्पहुदि सेणावदी जण्णतुरंगरक्खणे णिउत्तो भट्टदारओ वसुमित्तो तदप्पहुदि 
तस्य आउसणिमित्तं णिक्कसदसुवण्णपरिमाणं दक्खिणं देवी दक्खिणी एहि परिग्गाहेदि।'' 

20 मालबि0 पञ्चम अंक पृ0 324 क-राजा-(उपदिश्य लेखं सोपचारं गृहीत्वा वाचयति) स्वस्ति यज्ञशरणात्‌ सेनापति: 
वैदिशस्थं पुत्रमायुष्मन्तमग्निमित्रं स्नेहातू परिष्वज्येदमनुदर्शयतिा। विदितमस्तु। योडसो राजयक्ञदीक्षितेन मया 
राजपुत्रशतपरिवृतं वसुमित्र गोप्तारमादिश्य वत्सरोपात्तनियमो निरर्गलस्तुरडगो विसृष्ट। ख-वही0 5.5 शेष॑ 
पुनर्वाचयति-तत: परान्पराजित्य वसुमित्रेण धन्विना। प्रसह्य हियमाणो मे वाजिराजो निवर्तित:॥ ग-वही0 पृ0 3।5 
सो5हमिदानीमंशुमता सगरपुत्रेणेव प्रत्याहृताश्वो यक्ष्य। तदिदानीमकालहीनं विगतरोषचेतसा भवता वधूजनेन सह 
यज्ञसेवनायागन्तव्यमिति। 

2। रघु0 4.86 स विश्वजितमाजहे यज्ञ सर्वस्वदक्षिणम्‌। 

22 रघु0 4.87 सत्रान्ते। 

23 रघु0 6.76 पुत्रो रघुस्तस्थ - पदप्रशास्ति महाक्रतोर्विश्वजित: प्रयोक्ता। च्ुर्दिगावर्जितसंभूतां यो 
मृत्पात्रशेषामकरोद्विभूतिम्‌। 

24 रघु0 ।.80 

25 अभिज्ञानशाकुन्तलम्‌-2.6 अनुकारिणि पूर्वेषां युक्तरूपमिदं त्वयि। आपत्नाभ्यसश्रेषु दीक्षिता: खलु पौरवा:। 

26 रघुवंश ।.6 

27 रघु0 ।.6 

28 रघु0 5.6 

29 रघु0 6.2। क्रियाप्रबन्धादयमध्वराणामजम्नरमाहूतसहसनेत्र:। शच्याश्चिरं पाण्डुकपोललम्बान्मन्दारशून्यानलकाँश्चकार।। 

उल्लेख करती हैं।*" इसी प्रकार नीपवंश में उत्पन्न सुषेण के परिचय में उसके यज्ञ करने का उल्लेख 
किया है।* राम के अग्निहोत्र का ज्ञान इन शब्दों से होता है कि किसी भी दशा में धारण की हुई 
अग्नियाँ छोड़ी नहीं जा सकतीं, अत: राम अग्निहोत्र की अग्नियों को आगे करके अयोध्या को 
छोड़कर चल पड़े।** कुश के पुन: अयोध्या में लोटने पर रघुवंशियों द्वारा किये गए यज्ञों का बोध 
उनके द्वारा गाड़े गये यज्ञ के खंभों से होता है।'* 

यद्यपि कुमारसम्भव में यज्ञ का अधिक वर्णन नहीं हे, परन्तु पार्वती के विवाह के यज्ञ का 
वर्ण है-स कारयामास॒ वधू पुरोधास्तस्मिन्समिद्धार्चिष लाजमोक्षम्‌।*  तथा-सा 
लाजधूमाज्जलिमिष्टगन्धं॑ गुरूपदेशाद्वदनं निनाय।" शिव के अग्निहोत्र करने का वर्णन हे, जिसमें 
प्रात: सायं संध्या की जाती है। यज्ञों का सम्पादन केवल राजा ही नहीं अपितु ऋषि लोग भी करते 
थे। परशुराम ने यज्ञों से लोकों को जीत लिया था।* वाल्मीकि का वर्णन करते हुए कवि ने इस बात 
को स्पष्ट किया है कि ऋषि लोग यज्ञ, हवन के लिये कुशा और इध्म (ईंधन) लाते थे।* आश्रमों में 
वेदी पर यज्ञ के लिये कुशादि बिछाई जाती थी।” यज्ञ में जलादि की भी आवश्यकता पड़ती थी 
जैसा कि कुमारसंभव में शिव ब्रह्मचारी वेश में पार्वती से पूछते हें-““अपि क्रियार्थ सुलभं 
समित्कुशं जलान्यपि स्नानविधिक्षमाणि ते।' 


यज्ञ के विभिन्न रूप थे यथा-अध्वर, यज्ञ, सवन इत्यादि। यज्ञ के लिये दीक्षा लेनी पड॒ती 
थी। अथ त॑ सवनाय दीक्षित: प्रणिधानादगुरुराश्रमस्थित:।'' विना विधि समाप्त किये नहीं जाया 
जा सकता थाए 


विभिन्न प्रयोजनों के लिये विशेष प्रकार के यज्ञ भी किये जाते थे। वातावरण की शुद्धि के 
लिये ऋषियों के आश्रमों में होने वाले यज्ञों का प्रयोजन इन शब्दों से बोधित होता है कि 
हवन-सामग्री की गन्ध से युक्त, पवन के कारण चारों ओर फेलते हुए एवं उठी हुई अग्नि के सूचक 


30 रघु0 6.38 संग्रामनिर्विष्टसहस्रबाहुरष्ठादशद्वीपनिखातयूप :। अनन्यसाधारणराजशब्दो बभूव योगी किल कार्त्तवीर्य:।॥ 

3] वही. 6/46 नीपान्वय: पार्थिव एष यज्वा गुणेर्यमाश्रित्य परस्परेण। 

32 रघु0 5.98 उदकृप्रतस्थे स्थिरधीसानुजो5ग्निपुर:सर:। अन्वित:पतिवात्सल्याद्‌ गृहवर्जमयोध्यया।। 

33 रघु0 ॥6.35 इत्यध्वन: कैश्चिदहोभिरन्ते कूलं समासाद्य कुश: सरणय्वा:। वेदिप्रतिष्ठान्बितसाध्वराणां यूपानपश्यच्छतशो 
रघूणाम्‌।। 

34 कु0सं0 7.80 

35 वही0 7.8। 

36 वही0 8.50 ईश्वरो5पि दिवसात्ययोचित॑ मन्त्रपूर्वमनुतस्थिवान्विधिम्‌। 

37 रघु0 ।2.84 लोकमुत ते मखार्जितम्‌। 

38 रघु0 4.70 तामभ्यगच्छद्रुदितानुसारी कवि: कुशेध्माहरणाय यात:। 

39 अ0 शा0 तृतीय अंक, पृ0 38 शिष्य-यावदिमान्वेदिसंस्तरणार्थ द्नृत्विग्भ्य उपनयामि 

40 कूृ0 सं0, 5.33 

4। रघु0 8.75, 76 असमाप्तविधिर्यतो मुनिस्तव विद्वानपि तापकारणम्‌। न भवन्तमुपस्थित: स्वयं प्रकृती स्थायपयितु 
पथरश्च्युतम्‌। 

उन धुओं ने आश्रम की ओर आते हुए अतिथियों को भी पवित्र कर दिया।” यज्ञ की अग्नि के धुएँ 
से वातावरण और आत्मा पवित्र होने का वर्णन राम के मुख से कवि ने इस प्रकार किया हे कि 
उसी यशस्वी (अगस्त्य) ऋषि की तीन (गार्हपत्य, दक्षिणाग्नि और आहवनीय) अग्नियों का 
हवन-सामग्री से मिश्रित वह धुआँ विमान के पास तक उठा चला आ रहा है जिसे सूँघते ही मेरी 
आत्मा पवित्र हो रही है।” निरन्तर यज्ञ करने से राजाओं की आत्मा शुद्ध रहती थी।* विधिपूर्वक 
अग्नियों में हवन की हवि से सूखे हुए धानों पर वृष्टि का वर्णन मिलता है।* 


राजा दशरथ ने पुत्र प्राप्ति के लिये पुत्रेष्टि यक्ष करवाया था, जिसका वर्णन कालिदास ने 
किया है।/ राजा जनक ने धरनुर्यज्ञ का निश्चय किया था।” मिथिला राजा जनक ने कौशिक ऋषि 
को धनुष यज्ञ में निमन्त्रित किया और उसके प्रति कुतृहल युक्त राम-लक्ष्मण को भी साथ में ले 
लिया। यज्ञों की क्रियाएँ यूप के साथ ही अवसित होती थीं, जैसे धनुर्यज्ञ के समाप्त होने का उल्लेख 
है।” रोगादि की शान्ति के लिये भी यज्ञ का महत्त्व था यथा शकुन्तला को रुग्ण सुनकर शिष्य 
कहता है-अहमपि तावद्दैतानिकं शान्त्युदूकमस्ये गौतमीहस्ते विसर्जयिष्यामि।'“” अभिज्ञानशाकुन्तल 
के प्रथम श्लोक में ही कालिदास ने शिव की स्तुति करते हुए यज्ञ के अडगों का भी निर्देश किया 
है। जो विधाता की प्रथम सृष्टि (जल) है, जो विधिपूर्वक दी गयी हवन-सामग्री को ग्रहण करने 
वाली (अग्नि) हे, जो होता के रूप में है।" यहाँ हवि, अग्नि, विधिहुतं, होत्री-ये सब यज्ञ के ही 
भाग हें। यज्ञ में होता होते थे, वसिष्ठ पर लिये होता शब्द का प्रयोग किया हे-““इति वादिन एवास्य 
होतुराहुतिसाधनम्‌।' ”' हवन या यज्ञ में यजमान भी होते थे, दिलीप को यजमान कहा है।” ऋषियों 
की हवन क्रिया निरन्तर होती थी जैसा कि-““वत्सस्य होमार्थविधेश्य शेषमृषिरनुज्ञामधिगम्य 
मातः।' 


अध्वर (यज्ञ) में दक्षिणा देने का विधान था क्योंकि विना दक्षिणा के यज्ञ पूर्ण नहीं समझा 


42 रघु0, 9.53 अभ्युत्थिताग्निपिशुनैरतिथीनाश्रमोन्मुखान्‌। पुनानं पवनोद्धूतेधूमेराहुतिगन्धिभि:॥ 

43 रघु0 ।3.37 त्रेताग्निन्धिधूमाग्रमनिन्द्यकीर्तेस्तस्येदमाक्रान्तविमानमार्गम्‌। प्रात्वा हविर्गन्धिरजोविमुक्त: समश्नुते में 
लघिमानमात्मा।। 

44 रघु0 ॥.68 सो5हमिज्या विशुद्धात्मा। 

45 रघु0 ॥.62 हविरावर्जितं होतस्त्वया विधिवदग्निषु। वृष्टिभवति सस्यानामवगृहविशोषिणाम्‌।। 

46 रघु0 0.4 ऋष्यश्रृंगादयस्तय सन्त: सन्‍्तानकांक्षिण.। आरेभिरे जितात्मन: पुत्रीयमिष्टिमृत्विज:।। 

47 रघु0 ॥.32 त॑ न्यमन्त्रयत संभृतक्रतुमैँथिल; स मिथिलां ब्रजन्वशी। राघवावषि निनाय बिभृतौ तद्धनु:श्रवणजं 
कुतृहलम्‌।। 

48 रघु0 ।.37 यूपवत्यवसिते क्रियाविधौ। 

49 अभि0 शा0, तृतीय अंक पृ0 38 

50 अभि0 शाए प्रथम अंक, पृ0 । या सृष्टि: स्रष्टराद्या वहति विधिहुतं या हविर्या च होत्री। 

5] रघु0 .82 

52 रघु0 .86 याज्यमाशंसितावन्ध्यप्रार्थनं पुनरत्रवीत्‌।'' 

53 रघु0 2.26 

जाता था। रघुवंश में यज्ञ में दी गयी दक्षिणा का उपमान रूप में उल्लेख किया गया है।* राजा 
दिलीप ने यज्ञ की दक्षिणा में ब्राह्मणों को गाँव दान किये थे।* यज्ञ करने वाले ब्राह्मणों को अपने 
द्वारा दान किये गए ग्रामों में जहाँ यज्ञ के चिह्न यूप गड़े हुए थे। कुश के पुत्र अतिथि को यज्ञ में 
उसके द्वारा प्रभूत दक्षिणा देने के कारण दूसरा कुबेर कहा जाने लगा था।* शरभड-्ग मुनि ने तो यज्ञ 
करते हुए अन्त में अपना शरीर भी होम कर दिया।” यज्ञ के प्रथम भाग का अधिकारी इन्द्र को ही 
समझा जाता था।* ब्रह्मा के लिये भी यज्ञ सम्बन्धी शब्दों का प्रयोग हुआ है, जैसे तुम ही हव्य 
(हवन-सामग्री) ओर होता (हवन करने वाले) भी हो।” देवताओं के लिये यज्ञ का भाग रखा जाता 
था। हर एवं कालिदास ने देवताओं के लिये “मंखांशभाजाम्‌'” “यज्ञांशभुजाम्‌।'' पद का प्रयोग 
किया हे। 


पञ्च महायज्ञों में रघुवंश में राजाओं के वेदाध्ययन, देवताओं की पूजा, अग्निहोत्र, वैश्वदेवों 
की उपासना और अतिथि का आदर करने तथा पितृयज्ञ के रूप में पितरो को जलाञ्जलि देने का 
उल्लेख मिल जाता है। अज के ब्रह्मययज्ञ, देवयज्ञ तथा पितृयज्ञ का वर्णन भी मिलता है।” अतिथि 
सत्कार को ही अतिथियज्ञ कहा जाता है। पार्वती के अतिथियज्ञ का वर्णन इस शब्दों में हुआ 
है- “तमातिथेयी बहुमानपूर्वया सपर्यया प्रत्युदियाय पार्वती।'” इसके अतिरिक्त उसके पितृयज्ञ ओर 
देवयज्ञ का उल्लेख भी मिलता हे।/ कालिदास ने अपने काव्यों में स्थान-स्थान पर यज्ञ को उपमान 
रूप में लिया है। यथा-“हुतहुताशनदीप्तवनश्रिय: प्रतिनेधिकनकाभरणस्थ यत।" 
तथा- 'स्वाभाविक॑ विनीतत्त्वं तेषां विनयकर्मणा। मुमूर्च्झसलहजं तेजो हविषेव हविर्भुजाम।'” 
अरुधन्ती से युक्त वसिष्ठ के लिये कवि ने यज्ञ की क्रिया को ही उपमान रूप में प्रयुक्त किया है।” 
' अभिज्ञानशाकुन्तलम्‌' के चतुर्थ अक में कण्व का शकुन्तला के विवाह के विषय में कथन उनकी 


54 रघु0 ॥.39 पत्नी सुदक्षिणेत्यासीदध्वरस्येव दक्षिणा।। 

55 रघु0 .44 ग्रामेष्वात्मविसृष्टेषु यूपचिह्ेषुयज्वनाम्‌। अमोघा: प्रतिगृहन्तावर्ध्यानुपदमाशिष:॥। 

56 रघु0 7.80 ऋत्विज: स तथा55नर्च दक्षिणाभिर्महाक्रतो। यथा साधारणीभूतं नामास्य धनदस्य च॥ 

57 रघु0 ॥3.45 अद: शरण्यं शरभडगनाम्नस्तपोवनं पावनमाहिताग्ने:। चिराय संतर्प्प समिद्धिरग्निं यो मन्त्रपूतां 
तनुमप्यहोषीत्‌। 

58 रघु0 3.44 

59 कु0सं0 2/5 त्वमेव हव्यं होता च। 

60 रघु0 3.44 

6] कु0 सं0 3.4 

62 रघु0, 7.30 ऋषिदेवगणस्वधाभुजां श्रुतयागप्रसवैः स पार्थिव:। अनृणत्वमुपेयिवान्बभौ परिधेर्मुक्त इवोष्णदीधिति:। 

63 कु0 सं0 5.3| 

64 वही0 7.27 “तामर्चिताभ्य: कुलदेवताभ्य: कुलप्रतिष्ठां प्रणणमय्य माता। अकारयत्‌ कारयितव्यदक्षा क्रमेण पादग्रहर्ण 
सतीनाम्‌।। 

65 रघु0 9.40 

66 रघु0 0.79 

67 रघु0 .56 विधे: सायंतनस्यान्ते स ददर्श तपोनिधिम्‌। अन्वासितमरुन्थत्या स्वाहयेव हविर्भुजम्‌।। 

यज्ञशीलता को ही दर्शाता हे।* शकुन्तला का वृत्तान्त कण्व को यज्ञशाला में जाकर ही विदित होता 
है जैसा कि प्रियंवदा के वचन से स्पष्ट हे। अनसूया के यह पूछने पर कि यह वृत्तान्त कण्व को 
किसने बताया, प्रियंबदा कहती है-““अग्गिसरणं पव्िठस्थ सरीरं बिना छन्दोमईए वाणिआए।'' 

दुष्यन्तेनाहितं तेजो दधानां भूतये भुव:। 

अवेहि तनयां ब्रह्मन्नग्निगर्भा शमीमिव॥* 

यज्ञ की अग्नि की प्रदक्षिणा करने का भी विधान था। यज्ञ अग्नियाँ, हव्यगन्ध से दुर्भाग्य को 

दूर करती तुम्हे पवित्र करें।" राजा ऋषियों से मिलते भी यज्ञशाला में ही थे जेसे शाडरर्गरव आदि के 
आने पर राजा दुष्यन्त कहते हें-“बेत्रवति। अग्निशरणमार्गमादेशय।'”' तथा प्रतीहारी-“एसो 
अहिणवसमज्जाणसस्सिरीओ सण्णिहिदहोमधेणू अग्गिसरणालिन्दो।'” यह तत्काल झाड़कर साफ 
की गयी यज्ञशाला की बैठक है, जहाँ हवन के लिये दुग्धादि देने वाली गाय भी बँधी है। यज्ञ के 
लिये श्रद्धा, विधि और वित्त की आवश्यकता होती है।” मारीच राजा को वर देते हुए कहते हैं-भवतु 
तव॒ बिडौजः प्राज्यवृष्टि:ः प्रजासु, त्वमपपि विततयज्ञोी वज़िणं भावयेथा:। 
गणशतपरिवर्तैरेवमन्योन्यकृत्यैर्नयतमुभयलोकानुग्रहश्लाघनीयै:॥* कुमारसम्भव में हिमालय को 
पवर्तराज बनाने का कारण यज्ञ में उसकी सहायता को दिया गया है।” पार्वती के सम्बन्ध में नारद 
द्वारा महादेव के वर रूप में सूचना देने पर समर्थन के रूप में यज्ञीय अग्नि को ही उपमान रूप में 
प्रस्तुत किया है। जैसे अग्नि से अतिरिक्त दूसरे तेज मन्त्रों से पवित्र हवि को नहीं ले सकते, वैसे ही 
हिमालय ने पार्वती के लिये अन्य वर की अभिलाषा छोड दी।” शिव के यज्ञ करने का वर्णन इन 
शब्दों में हुआ हे कि उसकी चोटी पर अपनी ही दूसरी मूर्ति अग्नि को समिधाओं से प्रज्वलित कर 
किसी (अदृश्य) इच्छा से तप करने लगे।” यज्ञ के यूप का भी उपमान रूप में वर्णन प्राप्त होता हे। 


68 अभिज्ञानशाकुन्तलम्‌-पृ0 57 दिट्ठिआ धूमाउलिददिट्ठणो वि जअमाणस्स पाउए एव्व आहुदी पडिदा। 

69 अभिज्ञानशाकुन्तलम्‌-4.4 

70 वही0 4.8 कण्व-वत्से। इत: सद्योहुताग्नीन्प्रदक्षिणीकुरुष्षष (ऋकक्‍्छन्दसा5शास्ते) अमी वेदिं पारित: क्लृप्तधिष्णया 
समिद्दन्त: प्रान्तसंस्तीर्णदर्भा:। अपध्नन्तो दुरितं हव्यगन्धेवेतानास्त्वां वह्य: पावयन्तु।। 

7। पञ्चम अंक, पृ0 74 

72 वही0 पृ0 79 

73 वही0 7.29 दिष्टया शकुन्तला साध्वी सदपत्यमिदं भवान्‌। श्रद्धा वित्त विधिश्चेति त्रितयं तत्समागतम्‌।। 

74 वही0 7.34 

75 वही0 ।.7 यज्ञांगयोनित्वमवेक्षय यस्य सार धरित्रीधरणक्षम॑ च। प्रजापति: कल्पितयज्ञभागं शैलाधिपत्य॑ 
स्वयमन्वतिष्ठत्‌।। 

76 वही0 ।.5। गुरु: प्रगल्भेषपि वयस्यतो5स्थास्तस्थौ निवृत्तान्यवराभिलाष:। ऋते कृशानोर्न हि. मन्त्रपूतमर्हन्ति 
तेजांस्यपराणि हव्यम्‌।। 

77 वही0 ।.57 तत्राग्निमाधाय समित्समिद्ध स्वमेव मूर्त्यन्तरमष्टमूर्ति। स्वयं विधाता तपसो फलानां केनापि कामेन 


कालिदास के काव्यों में यज्ञ-मीमांसा 23] 


ब्रह्मचारी के रूप में शिव पार्वती को कह रहे हैं कि अपने इस अभीष्ट से हट जाओ, कहाँ तो वह 
और कहाँ तुम। शमशान के खंभे से वैदिकी यूप का कार्य नहीं लिया जाता। अत: शिव तुम्हारे योग्य 
नहीं है। निम्नलिखित श्लोक में भी यज्ञ उपमान रूप में ही है। शिव पुत्र के लिये पार्वती को इसी 
प्रकार ग्रहण करना चाहते हैं जैसे यज्ञ में यजमान अग्नि को उत्पन्न करने के लिये अरिण को लाता 
है।” इन्द्र के समान लोगों को भी सो यज्ञों से प्राप्त यश के छिनने का डर होता था।" यज्ञ का फल 
अवश्यमेव प्राप्त करना चीहये, अत: रघु इन्द्र से प्रार्थना करते हें।" 


यद्यपि यज्ञ में विध्म डालना उचित नहीं समझा जाता था, परन्तु राक्षस लोग ऋषि-मुनियों के 
यज्ञ में विघध्न डालते ही रहते थे। इसका अनेकश: वर्णन मिलता हेै। यज्ञों में जो देवताओं का भाग 
होता था, उसे राक्षस छीनकर खा लेते थे।” अतः: विष्णु देवताओं को आश्वासन देते हैं कि अब 
यजमानों के द्वारा निर्धारित तुम्हारे भाग को राक्षस नहीं खा सकेंगे।' विघ्न रहित यज्ञ करने के लिये 
क्षत्रियवीरों (राजाओं) की आवश्यकता पड जाती थी। अत: एवं विश्वामित्र राजा दशरथ से राम 
लक्ष्मण को माँगने जाते हैं।/ विघ्नरहितक्रियासम्पन्न यज्ञ का ही महत्त्व था। मथुरातट पर रहने वाले 
मुनि लवणासुर द्वारा यज्ञ में विघध्न करने पर राम के पास गये थे।* राक्षासें द्वारा यज्ञ में विघ्न डालने 
का वर्णन शाकुन्तल में भी आया है, जब दो मुनिकुमार आकर राजा से प्रार्थना करते हैं कि महर्षि 
के न होने पर राक्षस यज्ञ में विघ्न उपस्थित कर रहे है। अत: आप सारथी के साथ कुछ रात आश्रम 
में रहें।” इसके अतिरिक्त शाकुन्तल के ही तृतीय अंक में सायंकाल का यज्ञकर्म आरम्भ होते ही 


तपश्चार।। 

78 वही0 5.73 निवर्तयास्मादीप्सितान्मन: क्‍व तद्ठिधस्त्वं कब च पुण्यलक्षणा। अपेक्ष्यते साधुजनेन वेदिकी श्मशानशूलस्य 
न यूपसत्तक्रिया।। 

79 6/28 

80 रघु0 3/48 अत: आहुर्तमिच्छामि पार्वतीमात्मजन्मने। उत्पत्तये हविभोंक्तुर्यजमान इवारणिम्‌। '' 

8। वही0 3.65 अमोच्यमश्वं यदि मन्यसे प्रभो तत: समाप्ते विधिनेव कर्मीण। अजद्धदीक्षाप्रयत: स मदुरु: क्रतोरशेषण 
फलेन युज्यताम्‌।। 

82 कु0 सं0 2.46 यज्वभि: संभृतं हव्यं विततेष्वध्वरेषु स:। जातवेदोमुखान्मायी मिषतामाच्छिनत्ति न:॥ 

४3 रघु0 0.45 अचिराद्यज्वभिर्भागं कल्पितं विधिवत्पुन:। मायाविभिरनालीढमादास्यध्वे निशाचरै:॥ 

४4 रघु0 ।।.। कौशिकेन स किल क्षितीश्वरो राममध्वरविघातशान्तये। काकपक्षधरमेत्य याचितस्तेजसां हि न वय: 
समीक्ष्यते।। 

85 रघु0 ॥.30 इत्यपास्तमखविध्नयोस्तयो: सांयुगीनमभिनन्द्य विक्रमम्‌। ऋत्विज: कुलपतेर्यथाक्रमं वाग्यतस्य निरवर्तयन्‌ 
क्रिया:। 

86 रघु0 ।5.2 लवणेन विलुप्तेज्यास्तामिस्रेण तमभ्ययु:। मुनयो यमुनाभाज: शरण्यं शरणार्थिन:॥। 

87 अभि शा0, द्वितीय अंक, पृ0 34 तत्रभवत: कण्वस्य महर्षेरसांनिध्याद्रक्षांस न इष्टिविध्नमुत्पादर्यान्ति, तत्कतिपयरात्र 
सारथिद्वितीयेन भवता सनाथीक्रियतामाश्रम इति। 


>> 
(++ 
( 

जलती हुई अग्नि वाली वेदियों के चारों ओर सायंकाल के बादलों के समान काले-काले और 
लाल-लाल डटरावनें राक्षस इधर-उधर फिरने लगे हैं।” 


इस प्रकार हम देखते हैं कि कालिदास के साहित्य में विभिन्न प्रकार के यज्ञों, उनकी विधि 

तथा महत्त्व अत्यन्त स्पष्ट रूप से लक्षित हुआ है। यह बात अवश्य है कि कालिदास ने अपने काव्यों 
में मुख्यतया राजाओं और ऋषियों द्वारा किए जाने वाले यज्ञों का ही उल्लेख किया है। 

मंजुल गुप्ता 

रीडर संस्कृत-विभाग 

दयानन्द विश्वविद्यालय 

रोहतक (हरयाणा) 


४8४ अभि शा0, तृतीय अंक 25 “'सायंतने सबनकर्मणि संप्रवृत्ते बेदीं हुताशनवतीं परित: पर्यस्ता:। छायाश्चरन्ति बहुधा 
भयमादधाना: सन्ध्यापयोदकपिशा: पिशिताशनानाम्‌।॥। 


कालिदास साहित्य में यज्ञ-सन्दर्भ 


डॉ0 ब्रह्मदेव 
समस्त कालिदास साहित्य प्राय: वैदिक संस्कृति से अनुप्राणित है। यज्ञ इस संस्कृति और 
चराचर जगत्‌ का प्राणभूत है। वह दो प्रकार से जाना जा सकता है-प्रथम 'द्रव्य यज्ञ” के रूप में एवं 
द्वितीय 'यज्ञ' शब्द को विवृत करने वाली 'यज्‌” धातु के देवपूजा, संगतिकरण तथा दान “द्रव्य-यज्ञ' 
अर्थात्‌ नित्य करणीय अग्निहोत्र और नैमित्तिक विश्वजित्‌ पुत्रेष्टि अश्वमेध जैसे यज्ञों के उल्लेख से 
गौरवशाली है। वही वहाँ का प्रत्येक पात्र अथवा कहिए कालिदास के समाज का आदर्श प्राय: 
'त्यागाय संभृतार्थानां सत्याय मितभाषिणाम्‌" का रहा है। वह यज्ञीय भावना का, उसके अर्थ को 
आत्मसात्‌ कर जीता है। उसके जीवन में मनसा, वाचा, कर्मणा “यज्ञ' शब्द के अर्थ जीवन्त हुए 
दृग्गोचर होते हैं, जो अधिक महत्त्वशाली हें, परन्तु इस लेख का वर्ण्य विषय मुख्यत: 'द्रव्य यज्ञ' को 
ही उल्लिखित करना है। प्रसंगत: कृत्रचित्‌ 'यज्ञ' के मूल अभिप्राय: का कथन भी रहेगा। प्रथमन्तावत्‌ 
इस यज्ञ को ऊर्जस्विता कहाँ से प्राप्त होती हे-यही कालिदास के अनुसार प्रस्तुत है। 


यज्ञ की धुरी आश्रम स्थलः- 


सुसंस्कारों से सुसज्जित मानव की सामाजिक रचना के मूल में आश्रमों तपोवनों का होना 
प्रतीत होता है। इसीलिए कालिदास साहित्य को जीवन्त-रूप देने वाले आश्रमों अथवा गुरुकुलों की 
महनीय परम्परा वहाँ देखी जाती हे। यज्ञीय अवधारण के उद्बाहक ब्रह्मचारी एवं वानप्रस्थी मुनि 
मोक्षमार्ग को वहाँ निवास करते हुए प्रशस्त करते हैं। इसी यज्ञीय भावना से मनुष्यमात्र को ओत-प्रोत 
देखने की इच्छा से शायद महर्षि स्वामी दयानन्द स्वीया शिक्षापद्धति का उल्लेख करते हुए 
सत्यार्थप्रकाश के तृतीय समुल्लास में विद्यार्थी की देनन्दिन चर्या में ब्रह्मययज्ञ और अग्निहोत्र को 
अवश्य करणीय कार्यों में रखते हैं। इससे प्राच्य तपोवनों की भाँति महर्षि का यही अभिप्राय ज्ञात 
होता हे कि आचार्य कुल को प्राप्त ब्रह्मचारी सर्वप्रथम सच्चिदानन्दस्वरूप परब्रह्म से अपना सम्बन्ध 
बनाये और सृष्टि विद्या को प्रतीकात्मक दृष्टि से यज्ञ के माध्यम से जाने वस्तुत: नियमत: किये जाने 
वाले अग्निहोत्र आदि नेतिक कार्य अन्तःकरण की शुद्धि के कारक होते हें।' उससे वेराग्य होगा, 
वेराग्य से अन्तःकरण में स्थेर्य आयेगा तत: ईश्वर की उपासना होगी, उससे दुःख दूर होंगे पुनश्ध 


है 


. रघुवंशमहाकाव्यम्‌ .7, चौखम्बा संस्कृत संस्थान, वाराणसी, षष्ठ संस्करण, वि.सं. 205]। 

प्राचीन भारत में आश्रमस्थलों का बड़ा महत्व रहा है। इसीलिए कालिदास के काव्यों की कथावस्तु उन्हीं के 

आसपास अपने यौवन को प्राप्त करती है। समस्त रघुवंश में अनेक आश्रमों का वर्णन है। कुमारसम्भव भी उनसे 

अछूता नहीं हे। मेघदूत में यक्ष स्वयं रामगिरि के आश्रमों में रह रहा है। अभिज्ञानशाकुन्तल में महर्षि कण्व का 

आश्रम मूर्त हुआ है। 

. अभिज्ञान शाकुन्तल 4.8, अमी वेदीं परितः क्लृप्तधिष्ण्या: समिद्वन्त: प्रान्तसंस्तीर्णदर्भा।। अपध्नन्तो दुरितं 
हव्यगन्धैवैतानास्त्वां वढ्य: पावयन्तु।। 


ही 


हा 

आनन्द की प्राप्ति और अन्ततोगत्वा मुक्ति अर्थात्‌ अपवर्गा यही मानवमात्र का अन्तिम लक्ष्य हे। 
जिसे यज्ञ जैसे माध्यमों द्वारा आचार्यवर्ग अपने छात्रों को समस्त जीवन की सुख सम्पदार्थ अपने कुल 
में सिखा देता था। यह परम्परा जहाँ वैदिक वाडःमय में देखने को मिलती है, वहीं कालिदास साहित्य 
भी उसका पोषक हे। यहाँ के आश्रमस्थल यज्ञविद्या की ही पुष्टि नहीं करते, वरन्‌ उसी में जीते हें। 
प्रात: साय नित्य होम-क्रिया से वातावरण सोरभमय बनाकर हर अवस्था में इस कार्य को करने की 
प्रेरणा वहाँ के वासियों के चित्त में तपोवन बैठा देते हैं, जिससे गृहस्थादि अवस्थाओं में भी वहाँ का 
अधीत छात्र उन परम्पराओं से प्रमाद नहीं करता। कालिदास वर्णित आश्रमों में अग्निहोत्र इतनी 
अध्विक मात्रा में किये जाते हें कि वहाँ की बेदियों के पार्श्ववर्ती वृक्षों के पल्‍लव भी भिन्न वर्ण की 
आभा को प्राप्त हैं। इससे प्रतीत होता है कि घृत का प्रभूत-मात्रा में प्रयोग किया जाता था। यही 
नहीं यज्ञों की ऐसी परम्पराएँ इन तपोवनों में चलती थीं कि निरन्तर चलने वाले ऐसे आयोजनों से 
ऋषि मुनियों के पवित्र शरीर अस्थिपज्जर मात्र रह जाते थे। कालिदास साहित्य में वर्णित आश्रम 
समस्त परा एवम्‌ अपरा विद्या के स्रोत हैं। वहाँ के वसिष्ठ जैसे महर्षियों की मन्त्रविद्या से शत्रु भी दूर 
से ही शान्त हो जाते हें- 


तब मन्त्रकृतो मन्त्रैर्दरात्प्रशमितारिभि:। 
प्रत्यादिश्यन्त इव मे दृष्टलक्ष्यभिदः शरा:॥ 
प्राचीन काल में आश्रमस्थलों का ऐसा प्रभाव था कि स्वयं राजा महाराजा वहाँ जा नतमस्तक 


होते थे ओर उनके तपोबल की प्रशंसा करते हुए देवीय आपदाओं तथा मानुषी आपदाओं का परिहर्त्ता 
उन्हें कहा करते थे- 


उपपन्नं ननु शिवं सप्तस्वड्भेषु यस्य मे। 
दैवीनां मानुषीणां चर प्रतिहर्ता त्वमापदाम्‌॥** 
दिलीप जैसा चक्रवर्ती सम्राट भी ऐसे आश्रमों में, जहाँ वे स्वयं अधीतविद्य होते थे, पहुँचकर 
वसिष्ठ जैसे महर्षि के ब्रह्मवर्चस अर्थात्‌ तेज वा वेद की वर्चस्विता शक्तिसम्पन्नता को ही अपनी प्रजा 


4. मुण्डकोपनिषद्‌ भाष्य स्वामी दर्शनानन्द उपनिषद्‌ प्रकाश नामक पुस्तक के अन्तर्गत, पृष्ठ 28 

5. अभिज्ञानशाकुन्तल, पृ0 246, चतुर्थ अडक में श्लोक संख्या सात के पश्चात्‌ काश्यप:-वत्से, इतः सच्यो 
हुताग्नीन्परदक्षिणी कुरुष्व। 

6. क-वही, 3.24 सायन्तने सबनकर्मणि संप्रवृत्ते वेदीं हुताशनवतीं परितः प्रयस्ताः। ख-रघुबंश ।.56, विधे 
सायन्तनस्यान्ते स ददर्श तपोनिधिम्‌। 

7. अभिज्ञानशाकुन्तल, .5 भिन्नो राग: किसलयरुचामाज्यधूमोद्मेन। 

8. रघुवंश, ।3.45, अद:ः शरण्यं शरभड्डनाम्नस्तपोवनं पावनाहिताग्ने:। चिराय संतर्प्पय समिद्धिरग्निं यो मन्त्रपूतां 
तनुमप्यहौषीत।॥ 

9. रघुवंश .6! 

0. रघुवंश .60 

की सुख-समृद्धि का कारणभूत स्वीकार करते थे।'' करें भी क्‍यों नहीं? क्योंकि प्राच्य परम्परानुसार ये 
ही आश्रमस्थल सम्पन्न अथवा विपन्न प्रजाजनों ओर राजाओं तक के बच्चों के बचपन को तरासने 
का कार्य करते थे। नित्य के अध्ययन-अध्यापन, यजन-याजन के द्वारा जागतिक समस्त अपदाओं का 
श्रेष्ठ नागरिक बनने से स्वयमेव शमन हो जाता था। इस प्रकार यही आश्रम मानव को तपस्वी और 
सुसंस्कारित कर जीवन जीने की कला सिखाता था। सन्निकटता मात्र से हर प्रकार के दुर्भावों को दूर 
कर मानव-जीवन के परमलक्ष्य का साधनभूत बनता था। आज इन आश्रमों की पुन: आवश्यकता 
है, प्राचीन याज्ञिक-प्रक्रियाओं द्वारा नितान्तसुखसम्पन्न बनने के लिए। 


राजा आदि के लिए यज्ञविधान- 


आश्रमस्थलों से विदितवेदितव्य हो, आचार्यकुल से दीक्षित राजकुमार अथवा सामान्यजन 
'प्रजातन्तुं मा व्यवच्छेत्सी: '' इव उपनिषद्‌ वाक्य को चरितार्थ करने के लिए गृहस्थ धर्म की पालना 
के लिए समाज में पदार्पण करता था। वह गृहस्थी हुआ भी याज्ञिक क्रियाओं की अवहेलना नहीं 
करता था, क्योंकि उसने पढ़ा था ओर फिर उसे जीवन में उतारा था कि अग्निहोत्र और स्वाध्याय 
प्रवचन नित्य करने हें।* यही परम्परा कालिदास साहित्य में चरिचार्थ हुई परिलक्षित होती है। 
उदाहरणार्थ अज द्वारा वहाँ प्रात:ःकालिक यज्ञादिविधि के निष्पादन का उल्लेख हे- 


अथ विधिमवसाय्य शास्त्रदृष्टं दिवसमुखोचितम्‌।" 
इसका अर्थ हे-वह शास्त्रीय विधि के अनुसार प्रात: के अग्निहोत्रादि कार्यों का निष्पादन कर 
दैनिक कार्यों का निर्वहन करता था। रघुकुल की तो यह परम्परा ही रही कि वे यथाविधि यज्ञों का 
आयोजन करते थे।* स्वयं दशरथ महाराज को अध्वरदीक्षित बतया गया है।” उन राजाओं की अपनी 
भव्य वेदियाँ होती थीं।* प्राच्चीन परम्परा के अनुसार महानदियों के तटों पर ही नगर हुआ करते थे 
ओर उन्हीं नदतटों पर ही प्रभूत यज्ञों की सौरभ वातावरण को सुगन्धित कर जनसमुदाय को 
आप्लावित करती थी।” यही नहीं ग्राम्य क्षेत्रों में भी यज्ञों के आयोजन सामान्य जनसमुदाय में 


). रघुवंश .63 ,पुरुषायुषजीविन्यो निरातडका निरीतय:। यन्मदीया: प्रजास्तस्य हेतुस्त्वद्ब्रह्मवर्चसम्‌।। 

2. क-अभिज्ञानशाकुन्तल, प्रथमाडक, श्लोक चोदह से पूर्व, राजा........... । पुण्याश्रमदर्शनेन तावदात्मान पुनीमहे। 
ख-तुलनीय-वही, श्लोक पन्द्रह के पश्चात्‌, राजा.................. विनीतवेषेण, प्रवेष्टव्यानि तपोवनानि नाम। 

3. तैत्तिरीयोपनिषद्‌, शिक्षावल्ली, एकादशो5नुवाक:। 

4. तैत्तिरीयोपनिषद्‌, नवमो5नुवाक:। अग्निहोत्रश्चस्वाध्यायप्रवचने च। 

|5. रघुवंश 5.76 

6. रघुबंश ।.6, यथाविधिह॒ताग्नीनाम्‌। 

|7. रघुवंश 9.2। अजिनदण्डभूतं॑ कुशमेखलां यतगिर मृम्मृड्गपरिग्रहाम। अधिवसंस्तनुमध्वरदीक्षितामसमसभा: 
समभासयदीश्वर :।। 

]8. रघुवंश 5.25, स त्वं प्रशस्ते महिते मदीये बरस श्चतुर्थोंउग्निरिवाग्न्यगारे। 

9. क-रघुवंश 9.20, क्रतुषु तेन विसर्जितमोलिना भुजसमाहतदिग्वसुना कृता:। कनकयूपसमुच्छुयशोभिनो वितमसा 
तमसासरयूतटा:॥ ख-रघुबंश 6.35 इत्यध्वन: कैश्चिदहोभिरन्ते कूल समासाद्य कुश: सरणय्वा:। वेदिप्रतिष्ठान्‌ 
वितताध्वराणां यूपानपश्यच्छतशो रघुणाम्‌।॥ 

अग्निहोत्रादि के प्रति अनुरक्ति को प्रकट करते हैं। प्रत्येक शुभकार्य से पूर्व होने वाले यज्ञानुष्ठान को 
ही उस कार्य की सुसम्पन्नता का कारण माना जाता था। विवाह काल में भी आज की तरह 
यज्ञीयाग्नि ही साक्षीभूत हुआ करती थी।” इस प्रकार ज्ञात होता हे कि कालिदास साहित्य आम जनता 
से लेकर राजाओं तक को यज्ञ का अधिकार देता दिखाई देता हे। 


राजाओं महाराजाओं द्वारा विशिष्ट यज्ञों का सम्पन्न करना भी कालिदास साहित्य में वर्णित है। 
समय-समय पर राजा अपने आप को चक्रवर्ती सम्राट्‌ निरूपित करने के लिए अश्वमेध यज्ञों का 
आयोजन करता था। स्वयं रघु अपने पिता दिलीप द्वारा आयोज्यमान सोवें अश्वमेध यज्ञ के घोडे के 
हरण"पर इन्द्रदेव से प्रश्न करते हुए कहता है- 


मखांशभाजो प्रथमो मनीषिभिस्त्वमेव देवेन्द्र सदा निगद्यसे। 
अजद्रदीक्षाप्रयतस्य मदगुरो: क्रियाविधाताय कथं प्रवर्त्तसे।'* 


निन्‍्तर यज्ञसम्बन्धी दीक्षा लेने में प्रवुत्त राजा दिलीप की ही भाँति अन्य रघुकुल के राजाओं 
द्वारा अश्वमेध यज्ञों का अनुष्ठान किया जाना भी वर्णित है।* अश्वमेध की तरह सर्वस्व दक्षिणा के 
रूप में अर्पित करने योग्य विश्वजित्‌,” पुत्रेष्टि" यज्ञों के संकेत भी कालिदास साहित्य में उपलब्ध 
होते हैं। जिस शासन व्यवस्था में स्वयं राजा इस प्रकार के यज्ञों में सर्वथधा समर्पित होगा, तो प्रजाजन 
क्यों नहीं? ए्वाभाविक हे 'यथा राजा तथा प्रजा' उस समय में भी चरितार्थ रही होगी यथा आज हे। 


यज्ञों में दक्षिणा- 

बडे-बडे यज्ञों का अनुष्ठान करवाने वाले ब्रह्मा आदि पुरोहितों को भरपूर दान दक्षिणाएँ भी 
समर्पित की जाती थीं, जिससे वे निरन्तर यजन-याजन करते रहते थे। महाराज रघु ने समस्त दिशाओं 
पर विजय प्राप्त कर लेने के पश्चातू विश्वजितू यज्ञ में अपना सर्वस्व अर्पित कर दिया था।” इसी 
प्रकार अतिथि के युवराजाभिषेक के समय स्नातकों को यज्ञनिमित्त पर्याप्त दक्षिणाएँ दी गई थीं।" 
अतिथि द्वारा किए गए अश्वमेध के पश्चात्‌ दी गई दक्षिणाओं से वह कुबेर की भान्ति धनद समझा 


20. रघुवंश [.44 ग्रामेष्वात्मविसृष्टेषु यूपचिह्रेषु यज्वनाम्‌। अमोघा: प्रतिगृह्नन्तावर्ध्यानुपदमाशिष :।। 

2]. रघुवंश 4.25 तस्मे सम्यग्घुतो वहिवाजिनीराजनाविधौ।। प्रदक्षिणार्चिव्याजेन हस्तेनेव जय॑ ददोौ॥ 

22. रघुवंश 7.20 तत्रार्चितों भोजपते: पुरोधा हुत्वाग्निमाज्यादिभिरग्निकल्प:। तमेव चाधाय विवाहसाक्ष्ये वधूवरौ 
सडद्गभमयाञउ्चकार।। | 

23. रघुवंश 3.44 

24. द्र0 रघुवंश 8.87, 7.76, ।7.80 आदि 

5. रघुवंश 4.86, स विश्वजितमाजह्ढे यज्ञ सर्वस्वदक्षिणम्‌। 

6. रघुवंश 0.4, ऋष्यश्रृद्भादयस्तस्य सन्त: सन्‍्तानकाडिश्षण:। आरेभिरे जितात्मान: पुत्रीयामिष्टिमृत्विज:।। 

27. क-रघुवंश 5.। तमध्वरे विश्वजिति क्षितीशं निःशेषविश्राणितकोषजातम्‌। ख-रघुवंश 6.76, पुत्रों रघुस्तस्य पद 
प्रशास्ति महाक्रतोर्विश्वजित: प्रयोक्ता। चतुर्दिगावर्जितसम्भुृतां यो मृत्पात्रशेषामकरोद्विभूतिम्‌।। 

28. रघुवंश ।7.7 स तावदभिषेकान्ते स्नातकेभ्यो ददो वसु। यावतैषां समाप्येरन्यज्ञ: पर्याप्तदक्षिणा:।॥ 


>> 


कालिदास साहित्य में यज्ञ-सन्दर्भ 237 


जाने लगा।” इस वर्णन से प्रतीत होता है कि यज्ञों का आयोजन दक्षिणा देने पर ही सफल स्वीकार्य 
था। वस्तुतः यज्ञ त्यागभाव को सिखाता है। जहाँ प्रजाजनों में राजा में यह भाव होगा वहाँ क्‍्योंकर 
कोई विपन्न होगा। सभी सुख समृद्धि से परिपूर्ण होंगे। 


स्‍त्री के लिए यज्ञ विधान- 


कालिदास साहित्य प्रचुर मात्रा में जहाँ यज्ञों का वर्णन करता है, वहाँ वह स्त्रियों को भी 
यज्ञविधि करने अथवा उसमें भाग लेने के अधिकार से मुक्त नहीं रखता। क्योंकि “यज्ञो बै श्रेष्ठतमं 
कर्म" इस ब्राह्मणग-वचन के अनुसार यज्ञ एक श्रेष्ठ कर्म है, वह किसे करणीय नहीं होगा? अत: 
वहाँ यज्ञनिष्पादन करती हुई स्त्रियों के संकेत हैं। कुमारसम्भव में चित्रित पार्वती तपश्चर्या करती हुई 
नित्य यज्ञ करती हैं” और उस यज्ञार्थ समिधाओं तथा कुश का चयन करती है।” शिव की सेवा में 
उपस्थित हुई पार्वती को बेदी का नित्य संमार्जन करने में भी दक्ष बताया गया है।” अभिज्ञानशाकुन्तल 
की नायिका शकुन्तला को भी ऋषि काश्यप द्वारा सद्यः हुताग्नि की प्रदक्षिणा करने का संकेत 
यज्ञवेदी पर जाने का अधिकार देता दिखाई देता है।* सीता का परित्याग कर देने के पश्चात्‌ यज्ञविधि 
में उसकी प्रतिकृति तक को स्थापित कर राम द्वारा यज्ञ करना क्‍या संकेत देता हे?” महर्षि वसिष्ठ 
अरुन्धती के सान्निध्य में सायन्तन य॑ज्ञानुष्ठानादि विधियाँ करते दिखाये गए हैं।* इस स्थल की व्याख्या 
करते हुए आचार्य मल्लिनाथ क्‍यों संकीर्ण दृष्टि रखते हुए “अन्वासनं चात्र पतिद्रताधर्मत्वेनोक्तं न तु 
कर्माक्गत्वेन' ऐसा कह गये हैं। यह अन्वासन कर्माड्र यज्ञरूप कर्म के लिए नहीं है, इस प्रकार 
लिखना चिन्त्य है, क्योंकि यहाँ दी गई उपमा जैसे स्वाहा ओर अग्नि की सम्पृक्‍्तता बतलाती हे वैसे 
ही अरुन्धती से तपोनिधि वसिष्ठ हे। अन्यथा, कालिदास की उपमा अचरितार्थ हो जायेगी। जबकि 
अन्यत्र' यही आचार्य एक स्त्री (पार्वती) को यज्ञ करते हुए वर्णित कर टिप्पणी नहीं करते। 


यज्ञ में प्रयुज्थमान पदार्थ- 

कालिदास साहित्य यज्ञ में प्रयुक्त होने वाले पदार्थों का उल्लेख भी करता है। यज्ञीयाग्नि को 
प्रजजलित करने के लिए समिधाओं की सर्वप्रथम आवश्यकता होती है। उस काल में उनका चयन 
सम्भवत: प्रतिदिन किया जाता था। कुल्हाड़ी से कटी हुई अथवा फाड़ी गई समिधाओं का प्रयोग नहीं 
होता था। शाकुन्तल के प्रथम अंक में राजा दुष्यन्त के आश्रम-प्रवेश के समय बैखानस कहते 


रच 


29, रघुवंश 7.80, ऋत्विज: स तथा55नर्च दक्षिणाभिर्महाक्रतो। 

30. शतपथ ब्राह्मण ।...5 

3]. कुमारसम्भव 5.6, कृताभिषेकां हुतजातवेदसं त्वगुत्तरासड्भवतीमधीतिनीम्‌। 

32. कुमारसम्भव 5.33, अपि क्रियार्थ सुलभं समित्कुशम्‌। 

33. कुमारसम्भव ॥.60, अवचितबलिपुष्पा वेदिसम्मार्जदक्षा। 

34. द्रष्टव्य-पादटिप्पणी सं. 5 

35. रघुवंश ।4.87, सीतां हित्वा दशमुखरिपुनोंपयेमे यदन्याम्‌॥। तस्या एवं प्रतिकृतिसखो यत्क्रतूनाजहार। 
36. रघुबंश .56, विधे: सायन्तनस्यान्ते स ददर्श तपोनिधिम्‌। अन्वासितमरुन्धत्या स्वाहयेव हविर्भुजम्‌।॥ 
37. मल्लिनाथ टीका कुमारसम्भव 5.6, हुतजातवेदसं हुताग्निकाम्‌। कृतहोमामित्यर्थ:। 


८ 


(४४ (3 ६» (3 

हैं- 'समिदाहरणायप्रस्थिता वयम्‌'।' ऐसा ही सन्दर्भ रघुवंश में भी उपलब्ध है- 
: बनान्तरादुपाब॒त्तै: स्कन्धासक्तसमित्कुशै:। 
पूर्यमाणमदृश्यागिनिप्रत्युद्यातैस्तपस्विभि:॥** 
कुमारसम्भव के संकेत से भी समिधाओं का संग्रहण प्रतिदिन किया जाना प्रतीत होता है।“ 
आचार्य स्वयं भी समिदाहरण के लिए वनभूमि में कालिदास द्वारा भेजा गया हे-तामभ्यगच्छद्‌ 
रुदितानुसारी कविः कुशेध्माहरणाय यात:।/' इस प्रकार समिधाचयन में शायद यही विज्ञान रहा 
होगा कि वृक्षों की अनावश्यक कटायी न होवे ओर स्वयं शुष्क ओर नीचे गिरी हुई समिधाओं का 
प्रयोग किया जाए। जिससे निरन्तर वे प्राण वायु का उत्सर्जन करते रहें। साथ ही वनभ्रमण से विभिन्न 
औषधीय पौधों की जानकारी होगी और उन्हें सामग्री के लिए प्रयुक्त करना यथा समय सम्भव होगा। 
यही कारण लगता हे कि कुमारसम्भव में कालिदास हिमालय पर्वत को यज्ञीय वस्तुओं के उद्रमस्थल 
के रूप में देखते हें।” विवाह काल में प्रयुक्त की जाने वाली सामग्री में शमीवृक्ष के पल्‍लवों ओर 
लाजा (>खील) प्रयोग इस समय की भाँति कालिदास के समय में भी होने का उल्लेख मिलता 
हे 8 


घृतादि द्रव्यों की प्राप्ति का साधन गाय से व्यतिरिक्त अन्य कोई पशु स्वीकार्य प्रतीत नहीं 
होता। उसी के घृत से यज्ञ कार्यो का निर्वहन किया जाता था। जिसके उद्धरण प्रचुर मात्रा में रघुवंश 
के प्रथम एवं द्वितीय सर्ग के माध्यम से विकीर्ण हुए प्राप्त होते हैं। यथा- 


हविषे दीर्घसत्रस्य सा चेदानीं प्रचेतस:। 

भुजड्गपिहितद्वारं पातालमधितिष्ठति॥ 

तां देवतापित्रतिथिक्रिया3र्थामन्वग्ययौ मध्यमलोकपाल:।*" 

नि:संदेह भरतीय संस्कृति में गौ का अतीव महत्त्वपूर्ण स्थान है, अत एवं इसी के पञ्चगव्य 
का आयुर्वेदोक्त ग्रन्थों में प्रयोग होता है। हर प्रकार से वही समाज का माता के समान कल्याण 
करती है। प्रकृति ओर गो से प्राप्त होने वाले हव्यों को भी मन्त्रपूत कर अग्नि को समर्पित करने के 


38. अभिज्ञानशाकुन्तल तेरहवें श्लोक से पूर्व गद्यभाग। 

39. रघुवंश ।.49 

40. द्रष्टव्य पूर्वोल्लिखित टिप्पणी सं. 32 

4]. रघुवंश ।4.70 

42, कुमारसम्भव ।.7, यज्ञाद्गयोनित्वमवेक्ष्य यस्य सार धरित्रीधरणक्षमं च। प्रजापति: कल्पितयज्ञभागं शैलाधिपत्य॑ 
स्वयमन्वतिष्ठत्‌।। 

43. रघुवंश 7.26, हवि: शमीपल्लवलाजगन्धी पुण्य; कृशानोरुदियाय धूम:। 

44. रघुवंश .80 

45. रघुवंश 2.6, अन्यत्र भी द्र॒ष्टव्य है-.82, 2.8, 2.26, 2.55, 2.66, 

संकेत कालिदास ने किये हैं।” आजकल कई सम्प्रदायों में विना मन्त्रों के अन्य बचनों से यज्ञ करते 
हुए देखा जाता है, वह अयज्ञीय है। क्‍योंकि परमेश्वर प्रदत्त वस्तुओं को उसी के वाक्यों से समर्पित 
किया जाना चाहिए, अन्यों से नहीं। 


यज्ञ से लाभ- 


प्रत्येक घर-घर में अग्निहोत्र होने पर निश्चित है रोगादि व्याधियों का अभाव ही रहेगा। इसी 
भावना का उन्लेख दशरथ के शासन का वर्णन करते हुए कवि कालिदास की लेखनी से हुआ 
है-जनपदे न गद: पदमादधौ” अर्थात्‌ राज्य में कहीं रोग ने स्थान नहीं बनाया था। क्‍योंकि हविधूम 
का सौरभ आत्मतत्त्व को रजोगुण से रहित कर उसकी पवित्रता व सात्विकता को बढ़ाता है।” मनुष्य 
की आत्मा को अगि्निहोत्र कुन्दन के समान विशुद्ध बना देता है।” यही नहीं, जहाँ यज्ञ कार्य चल रहा 
होता है, तब उसकी हविगन्ध पवन के सम्पर्क को प्राप्त कर पार्श्ववर्ती सभी मनुष्यों के मन-मयूर 
को आन्दोलित कर भावविभोर कर देती है, उन्हें पवित्रता से मस्त कर देती है।”" इस प्रकार 
सुगन्धमय वातावरण में पवित्र मन के रहते किसी प्रकार की व्याधि का होना नितान्त असम्भव ही हे। 
कालिदास ने याग से देव ऋण से मुक्ति का होना भी बताया हे।” देवों से यहाँ तात्पर्य पृथिवी, जल, 
वायु, वनस्पतियाँ आदि से है, जो हमें सर्वदा कुछ न कुछ देते ही रहते हैं। यज्ञ से वे पुष्ट होते हैं 
और परिणाम स्वरूप अधिक ऊर्जा का सज्चार हमारे लिए करते हैं। 


यज्ञ कार्य से देवीय आपदाओं का शमन भी होता है। यथासमय वृष्टि होती है। अनावृष्टि 
अथवा अतिवृष्टि का अभाव होता है।* स्वयं दिलीप आदि राजा पृथिवी की पालना करते हुए करादि 
के रूप में लिए जाने बाले धन से यज्ञादि का आयोजन करवाते थे, जिससे इन्द्रदेव प्रसन्न हुए समय 
पर वृष्टि किया करते थे- 


दुदोह गां स यज्ञाय सस्याय मधघवा दिवम्‌। 


46. कुमारसम्भव .5], ऋते कृशानोर्न हि मन्त्रपूतमर्हन्ति तेजांस्यपराणि हव्यम्‌। 

47. रघुवंश 9.4 

48. रघुवंश ।3.37, त्रेताग्निधूमाग्रमनिन्द्यकीरतेस्तस्येदमाक्रान्तविमानमार्गम। प्रात्वा हविर्गन्धि रजोविमुक्त: समश्नुते मे 
लघिमानमात्मा।। 

49. रघुवंश .68, इज्या विशुद्धात्मा। 

50. वही .53, अभ्युत्थिताग्नि पिशुनैरतिथीनाश्रमोन्मुखान। पुनानं पवनोद्धतेर्धमैराहुतिगन्धिभि:।। 

5]. रघुबंश 8.30 ऋषिदेवगणस्वधाभुजां श्रुत॒यागप्रसबै: स पार्थिव:। अनृणत्वमुपेयिवान्बभौ परिधेर्मुक्त इवोष्णदीधिति:।। 

52. रघुवंश .62 हविरावर्जितं होतस्त्वया विधिवदग्निषु। वृष्टिर्भवति सस्यानामवग्रहविशोषिणाम्‌।। 

सम्पदविनिमयेनोभौ दधतुर्भुवनद्वयम्‌॥'' 
इस प्रकार सर्वत्र सम्पन्नता थी। क्योंकि यज्ञ सभी अभीष्सित फलों का देने वाला कहा गया 
है। यही कारण था कि यज्ञ के विशिष्ट लाभों को व गुणों को देखते हुए सर्वसाधारण यज्ञों के प्रति 
अनुरक्‍्त था। 


निष्कर्ष एवं यज्ञ के प्रचार प्रसार के उपाय- 


* उक्त विवेचन से ज्ञात होता है कि कालिदास साहित्य वैदिक वाडर्मय की तरह यज्ञ महिमा 
से भरा पडा है। सर्वत्र यज्ञ का प्रचार प्रसार था। तदनुसार ही प्रजाजन अपने कर्त्तव्य कायों को किया 
करते थे, जिससे कहीं भी पर्यावरण दृषण आदि की समस्याएँ नहीं थी, न ही लोगों की अकालमृत्यु 
होती थी, सब स्वस्थ एवं प्रसन्नचित्त थे। 


आज अधिसंख्य जनसमुदाय यज्ञ को मात्र पूजापाठ का साधन स्वीकार करता है। यज्ञ महत्त्व 
को जानने वाले भी समयाभाव को कहते हुए भौतिक जगत्‌ की चकाचोंध में कुछ करते नहीं हें। 
आवश्यकता है यज्ञ के महत्त्व को वैज्ञानिक दृष्टि से समझने और समझाने की, जिससे वह हर स्थान 
पर प्रचारित प्रसारित हो सके। इसमें गे कारण देखे जा सकते हें। 

]. आज का भोौतिकवादी मानव सर्वत्र लाभ देखता है, अत: यज्ञ के वेशिष्टयों को प्रायोगिक 
रूप से सर्वसाधरण के सामने रखा जाए। 

2. यज्ञ में रोग प्रतिरोधक शक्ति है, उससे दमा, मधुमेह, मानसिक रोगों का निवारण केसे हो 
सकता हे? यह व्यवहारिक रूप में प्रदर्शित किया जाए। 

3. पर्यावरण दूषण यज्ञ के माध्यम से केसे दूर होता हे-यह भौतिक यन्त्रों से परीक्षित कर 
उसके आऑकडो को आधुनिक प्रचार माध्यमों से प्रचारित-प्रसारित किया जाये। 

4. पुरातन काल में वर्षष्टि यज्ञों का आयेजन होता था। आजकल भी कृत्रचित्‌ ऐसा कर्ण 
परम्परया सुना जाता है। इसे भी एक वैज्ञानिक रूप दिया जाए। उसका सामग्री चयन कर जहाँ 
अनावृष्टि से अकाल पडे हैं, वहाँ ऋषियों की परम्परा को मूर्त्तरूप देकर लोगों के समक्ष प्रस्तुत किया 
जाए। । 

5. यज्ञ से सम्बन्धित विशद शोध परियोजनाओं को विश्वद्यालय अनुदान आयोग अथवा 
अन्य आर्थिक सहायता देने वाली संस्थाओं से धन प्राप्त कर प्राचीन ऋषि मुनियों के विज्ञान को 
आज के परिप्रेक्ष्य में परीक्षित किया जाए। प्राप्त परीक्षणों के कारण राजसत्ता भी प्रभावित होगी ओर 


53. रघुवंश ।.26 

यज्ञों के आयोजनों में सहयोग देगी। 


6. सृष्टि-प्रक्रिया को यज्ञ-प्रतीक कैसे निरूपित करते हैं-यह विद्यालयों महाविद्यालयों एवं 
विश्वद्यालयों के छात्रों के समक्ष व्यवहारिकरूपेण दिखाया जाए, जिससे वे यज्ञ के महत्त्व को समझें 
ओर अपने जीवन में तद्बत्‌ आचरण करें। 


इन उपायों को तभी चरितार्थ किया जा सकता हे जब आर्यसमाज, सनातनमतावलम्बी अथवा 

अन्य जो यज्ञमहत्त्त को समझते हैं, वे पूर्ण सहयोग करें ओर गुरुकुल काँगड़ी जैसी संस्था के 

वेदोपाध्याय इस परिश्रम साध्य दुरूह कार्य को अपने सशक्त कन्धों पर लेकर आज के वैज्ञानिकों के 

सान्निध्य में बैठ निःस्वार्थ-भाव से यज्ञों का भोतिक संसाधनों के माध्यम से व्यावहारिक रूप देवें। 

अन्यथा वैदिक वाडः्मय अथवा कालिदास साहित्य उसको सबके सामने प्रकट करने में कथमपि 
सक्षम नहीं है। 

डॉ0 ब्रह्मदेव 

रीडर संस्कृत विभाग 

गुरुकुल काँगड़ी वि. वि. 

हरिद्वार 


अग्निहोत्र द्वारा ब्रह्माण्ड का पोषण 


भारत वेदालंकार 

मीमांसा दर्शन के प्रणेता आचार्य जेमिनि कहते हैं कि मनुष्य धर्मयुक्त कर्म करके ही जीवन 

में सुख-शान्ति एवं अपने परम लक्ष्य आनन्द को प्राप्त कर जीवन को सफल बना सकता है। और 

इसकी पुष्टि के लिये वह एक विधिवाक्य का प्रयोग करता हे-“अग्निहोत्रं जुहुयात्‌ स्वर्गकाम:। 

अर्थात्‌-हे मनुष्यो! यदि तुम स्वर्ग चाहते हो तो अग्निहोत्र का जीवन में प्रतिदिन सम्पादन करो। यह 

शास्त्रवाक्य स्वर्ग चाहने वाले सभी मनुष्यों को अग्निहोत्र करने के लिए प्रेरित कर रहा है। इसलिए 
सभी सुख-शान्ति चाहने वाले व्यक्तियों को अग्निहोत्र करना नित्यकर्म बना लेना उचित हे। 


अब विचारणीय प्रश्न यह है कि-हममें से स्वर्ग या सुख-शान्ति प्राप्त करना कौन नहीं 
चाहता? उत्तर होगा सभी लोग स्वर्ग (सुख) चाहते हैं। हम सबके सभी कार्यों के पीछे भी यही 
भावना छिपी बेठी है। यहाँ पर यह भी स्पष्ट करना उचित होगा कि स्वर्ग शब्द का अर्थ वेदोद्धारक 
महर्षि दयानन्द ने अपने स्वमन्तव्यामन्तव्य प्रकाश में किसी अलोकिक स्वर्ग के स्थान पर यथार्थ दृष्टि 
से सुख विशेष का नाम स्वर्ग और दुःख विशेष का नाम नरक बताया हे। 


इस प्रकार जहाँ लोक में लोगों में परस्पर प्रेम मेत्री, सोहार्द्, सामञज्जस्य, आदरभावना आदि 
विद्यमान हैं, वहीं धरती पर स्वर्ग है ओर इन सब चीजों के लिये अग्निहोत्र करना अनिवार्य कर्तव्य 
बताया गया है। 


अम्निहोत्र शब्द 'अग्नि' और 'होत्र' शब्द से मिलकर बना है। प्रथम शब्द अग्नि के दो अर्थ 
प्रयुक्त हुए हैं, एक जड़ अग्नि जो कि भौतिक अग्नि है, जिसका मुख्य धर्म दाहकता हे और दूसरा 
अग्नि का आध्यात्मिक अर्थ आत्मा ओर परमात्मा भी हे, जो कि चैतन्य प्रधान है। दूसरे 'होत्र' शब्द 
का अर्थ-हवि से है। आगे आचार्य एक वाक्य और प्रयोग करते हैं-“स्वर्गकामो यजेत।' ताण्ड्य 
ब्राह्मण कहता है कि स्वर्ग या सुख विशेष की कामना या इच्छा करने वाला यज्ञ करें।' क्‍योंकि यज्ञ 
या अग्निहोत्र करने से ब्रह्मण्ड के सभी पदार्थों का कल्याण या संवर्धन होता है। अग्निहोत्र-या यज्ञ 
शब्द के विद्वानों ने तीन अभिप्राय: ग्रहण किये हैं। [. देवपूजा 2. संगतिकरण 3. दान। 


प्रथम देवपूजा-देव से सीधा तात्पर्य जो हमें कुछ प्रदान करे। आचार्य यास्क इसके तीन 
अर्थ ग्रहण करते हैं- 'देवो दानाद्ठा द्वीपनाद्वा द्योतनाद्वा द्युस्थानो भवतीति वा। 

देव दो प्रकार के हैं-एक ज़ड़ देवता-जो 33 प्रकार के हैं- ।] रुद्र ओर ।2 आदित्य, 8 
वसु, एक इन्द्र, एक प्रजापति। दूसरे चेतन देवता-5 माने गये हैं-माता, पिता-आचार्य, अतिथि व 
परमात्मा।' 


।. ता0ब्रा0 ।6/5/5, अर्थसंग्रह अधिकारविधि-पृष्ठ-35 
2. निरुवन्त-6/5॥ 
3. ऋग्वेदादिभाष्यभूमिका-वेदविषयविचार, पृष्ठ 70-73 

इन सभी जड़ चेतन देवताओं की पूजा या सत्कार केवल-अग्निहोत्र द्वारा ही सभव है और 
सभी देवता ब्रह्मण्ड में ही निवास करते हैं। इसके अतिरिक्त ब्रह्माण्ड में निवास करने वाले सभी 
जीव-जन्तु और वनस्पतियाँ तथा समस्त जड़ जगत्‌, यहाँ तक की समस्त पर्यावरण, को अग्निहोद्र 
द्वारा वैदिक काल से पुष्टि प्रदान की जाती रही है और आज भी पुष्टि प्रदान की जा सकती है और 
की भी जा रही है, क्योंकि शतपथ-ब्राह्मण ने कहा है-“अग्निर्देवानां मुखम्‌' अर्थात्‌ सभी देवताओं 
का मुख अग्नि है। इसलिये अग्निहोत्र से वायुमण्डल शोधन होने से सभी जड़ एवं चेतन पदार्थ 
संवर्धन को प्राप्त करते हैं। इसी सन्देश की पुष्टि भगवान्‌ वेद भी कर रहे हैं-'अयं यज्ञों भुवनस्य 
नाभि: ' अर्थात्‌ अग्निहोत्र इस भुवन अर्थात्‌ ब्रह्माण्ड की नाभि है। आगे भगवान्‌ कृष्ण भगवद्वीता के 
तीसरे अध्याय के चौदहवें श्लोक में अर्जुन को इसी अग्निहोत्र की महिमा को बताते हुए कहते हैं- 


अन्नाद्‌ भवन्ति भूतानि पर्जन्यादन्नसम्भव:। 
यज्ञाद्‌ भवति पर्जन्य: यज्ञ: कर्मसमुद्धव:॥ 
कर्म ब्रह्मोद्धवं विद्धि ब्रह्माक्षरसमुद्धवम। 
तस्मात्सर्वगतं ब्रह्म नित्यं यज्ञे प्रतिष्ठितम॥* 
भावार्थ-हे अर्जुन। सम्पूर्ण प्राणी जगत्‌ अन्न से उत्पन्न होते हैं और अन्न की उत्पत्ति वृष्टि से 


होती है ओर अग्निहोत्र हम सबके शुभ एवं दानरूपी भावों एवं कर्मों से उत्पन्न होते हैं। इसी से 
सर्वव्यापी परम अक्षर ब्रह्म सदा ही यज्ञ में परोपकार रूपी कार्य में प्रतिष्ठित रहते हें। 
ऋग्वेद और अथर्ववेद का मन्त्र भी यज्ञ को करने की प्रेरणा देता है ओर कहता हे कि हे 
मनुष्य तुम यज्ञकर्म को कभी मत छोड़- 
मा प्रगाम पथो वयं मा यज्ञादिन्र सोमिन:। 
मान्त: स्थु्नों अरातय:॥ 
हे आनन्द प्रदान करने वाले परमेश्वर (इन्द्र) मुझसे यज्ञकर्म या मार्ग को कभी दूर मत 
करना। भगवान्‌ कृष्ण के “यज्ञाद्‌ भवति पर्जन्यः' का अभिप्राय: अग्निहोत्ररूप यज्ञकर्म से है, क्योंकि 
यज्ञ शब्द के बहुत विस्तृत अर्थ हैं, किन्तु पर्जन्य या वृष्टि (वर्षा) का निर्माण केवल अग्निहोत्ररूप 
यज्ञ से ही संभव है। इसलिये यज्ञ के अन्य अर्थों का ग्रहण यहाँ समीचीन नहीं है। आज के वर्तमान 
समय और भूतकाल में भी अग्निहोत्ररूप यज्ञ द्वारा वृष्टि और अतिवृष्टि का निवारण किया जाता रहा 
है। इस प्रकार अग्निहोत्र द्वारा ब्रह्माण्ड के सभी तत्त्वों का पोषण होता रहा है। 
यज्ञ शब्द अपने में विस्तृत अर्थ समाहित किये हुए है, जिसके अन्तर्गत प्रत्येक परोपकार के 
कार्य को यज्ञ नाम दिया जा सकता है यथा-किसी भूखे को भोजन प्रदान करना, धर्मशाला बनवाना, 


4. गीता ३/]4 
5, गीता 3/5 
6. ऋग्वदे-0/57/, अथर्ववषेद-]3/4-6 

वृक्ष लगवाना, नंगे व्यक्ति को वस्त्र देना-दीन-दुःखी की सहायता करना, विद्या दान करना आदि 
सभी कार्य यज्ञ हैं, किन्तु श्रेष्ठम कर्म संसार का अग्निहोत्ररूप यज्ञ ही है। इसलिये शतपथ-दब्राह्मण में 
कहा हे-“यज्ञो बै श्रेष्ठतमं कर्म।” महर्षि याज्ञवल्क्य कहते हैं कि इसका कारण यह है कि यज्ञकर्म 
से ब्रह्माण्ड के समस्त जड़-चेतन जगत्‌ का पोषण होता है, जबकि अन्य किसी कर्म के सीमित 
प्रभाव होते हैं। जेसे-यदि कोई व्यक्ति यज्ञशेष सभी प्राणियों में समान बाँटना चाहे तो अग्निहोत्र में 
हवि डालकर सबको समान वितरण कर सकता है, लेकिन किसी अन्य प्रकार से बाँटने पर वह 
केवर्ल' जिसको देंगे उसीको मिलेगा। किन्तु अग्नि में ही यह गुण विद्यमान है कि वह अपनी 
छेदन-भेदन शक्ति द्वारा पदार्थ को असंख्यों गुना बढ़ाकर ब्रह्माण्ड के सभी पदार्थों और प्राणियों को 
पुष्टि प्रदान करता है। क्योंकि अग्निहोत्र से उठने वाले शुद्ध ऑक्सीजन (जीवनी शक्ति) को कोई 
व्यक्ति अपने घर में या स्थान में सीमित नहीं कर सकता ओर यदि भेदभाव करना भी चाहे तो वायु 
को रोक नहीं सकता। इस प्रकार अग्निहोत्र का ब्रह्माण्ड के तत्त्वों की पुष्टि से गहरा सम्बन्ध हे। 


आज के पर्यावरण प्रदूषण सम्बन्धी भयावह स्थिति के निवारण का भी अग्निहोत्र से बढ़कर 
कोई उत्तम उपाय अभी तक दृष्टिगोचर नहीं हुआ है। चाहे ध्वनि, वायु, जल, पृथ्वी, अन्तरिक्ष और 
द्यो आदि सभी प्रकार के प्रदूषणों का दूर करने का अग्निहोत्र ही सर्वोत्तम उपाय हे। मन्त्रोच्चारण से 
ध्वनिप्रदूषण दूर होता हे। अग्निहोत्र में चार प्रकार के पदार्थों का मिश्रण किये जाने का विधान हे। वे 
पदार्थ ये हें-. सुगन्धित, 2. पौष्टिक, 3. मधुर और 4. रोगनाशक। ये सभी पदार्थ वायुमण्डल और 
ब्रह्माण्ड के प्रदूषणों को दूर करके ब्रह्माण्ड को शुद्ध करते हें ओर सभी जड़-चेतन प्राणियों के 
जीवन को प्रभावित करते हें। 


अग्निहोत्र के लाभ- 


|. संगतिकरण से परिवार, समाज ओर राष्ट्र की उन्नति होती है। 

2. यज्ञ के 'इदन्न मम' के भाव से मनुष्य में देवत्व के गुण आने लगते हैं, जिससे उसकी 
आध्यात्मिक उन्नति होती हे। वह परोपकार और निष्कामभाव से कर्म करने लगता है, जिससे वह 
अपना, समाज ओर संसार का कल्याण अधिक से अधिक करने में सक्षम हो जाता है ओर ऐसे 
देवतुल्य महात्मा व्यक्तियों से ब्रह्माण्ड का बहुत ही महत्त्वपूर्ण कार्य सम्पादन होता है। 

3. अग्निहोत्र में मन्त्र उच्चारण से ध्वनिप्रदूषण दूर होता है और वेदों की रक्षा भी होती हे। 


4. अग्निहोत्र से वायु, जल, पृथ्वी आदि की शुद्धि होकर वृष्टि द्वारा संसार को सुख प्राप्त 


7. शतपथ- | /7//2 

होता है अर्थात्‌ शुद्ध वायु का श्वासस्पर्श एवं खानपान से आरोग्य, बुद्धि बल ओर पराक्रम बढ़क॑ 
धर्म, अर्थ, काम ओर मोक्ष का अनुष्ठान पूरा होता हे। 


5. जब तक हमारे देश आर्यावर्त में होम (अग्निहोत्र) का प्रचार-प्रसार रहा, तब तक 
आर्यावर्त देश रोगों से रहित ओर सुखों से पूरित रहा। अब भी अग्निहोत्र का यदि प्रचलन प्रतिदिन 
होने लगे तो पुनः राष्ट्र में सुख शान्ति एवं रोगों पर बहुत कुछ नियन्त्रण प्राप्त किया जा सकता हे।' 

6. दुर्गान्धित वायु और जल से रोग से प्राणियों को दुःख और सुगन्धित वायु तथा जल से 
आरोग्य और रोग नष्ट होने से सबको सुख प्राप्त होता हे।" 


7. अग्नि में डाला हुआ पदार्थ सूक्ष्म होकर वायुमण्डल में फेलकर पास एवं दूर दोनों स्थानों 
की दुर्गन्धि की निवृत्ति कर सुगन्धित वायु का प्रसार करता है।'" 


8. जिस मनुष्य के शरीर से जितना दुर्गनध होके वायु और जल को बिगाड़ कर रोगोत्पति 
का कारण होने से प्राणियों को दुःख प्राप्त करता है, उतना ही पाप उस मनुष्य का होता है। इसलिये 
उस पाप के निवारणार्थ उतना सुंगन्‍न्ध व उससे अधिक वायु और जल में सुगन्धित फेलाना प्रत्येक 
मनुष्य का कर्तव्य है।'' 


9. जो अधिक दुर्गन्ध उत्पन्न होता हे सो मनुष्यों के ही सुख की इच्छा से होता है, इसलिये 
जब वायु ओर वृष्टि जल ओर वायु को बिगाड़ने वाला सब दुर्गन्‍्ध मनुष्यों के ही निमित्त से उत्पन्न 
होता हे तो इसका निवारण करना भी मनुष्य का ही कर्तव्य है।' 


[0. केशर, कस्तूरी आदि सुगन्ध, घृत, दुग्ध आदि पुष्ट, गुड शर्करा आदि मिष्ट और सोमलता 
आदि रोगनाशक ओषधि। जो ये चार प्रकार के बुद्धि, वृद्धि, शूरता, धीरता, बल ओर आरोग्य उत्पन्न 
करने वाले गुणों से युक्त पदार्थ हैं, उनका होम करने से पवन और वर्षा जल की शुद्धि करके शुद्ध 
पवन और जल के योग से पृथ्वी के सब पदार्थों में अत्यन्त उत्तमता होती हे। उससे सब जीवों को 
परम सुख होता है। इस कारण अग्निहोत्र कर्म करने वाले मनुष्यों को भी जीवों पर उपकार करने से 
सुख विशेष का लाभ मिलता है।'' 


]।. अग्निहोत्र से देवभावना का विकास होता हे, जिससे ब्रह्माण्ड में देवीभाव के लोगों की 


8. स0 प्र0 तृ0 स0 

9. स0 प्र0 तृ0 स0 

॥0. सत्यार्थप्रकाश-तृतीय समु0 

]]. सत्यार्थ प्रकाश-तृतीय समु0 

2. ऋग्वेदादिभाष्यभूमिका, वेदवि0 विचार, पृ0-53 
3. ऋ.वेदा.भा-प्रष्ठट-277 महर्षि दयानन्द 


246 गुरुकुल-शोध- भारती नवम्बर 2004 


प्रधानता होती है और संसार का अत्यधिक कल्याण होता है। 
2. वैदिक अग्निहोत्र द्वारा शारीरिक एवं मानसिक रोगों की चिकित्सा की जाती हे। 


]3. अग्निहोत्र द्वारा मानसिक चिन्तन को शुभ बनाकर संसार में 'वसुधेव कुटुम्बकम्‌' की 
भावना को विकसित किया जा सकता है। 

4. इसी से मनु महाराज कहते हैं कि जो मनुष्य प्रतिदिन अग्नि-होत्र यज्ञ को न करे 
उसको सज्जन, विद्वान्‌ लोग सब द्विजों के कर्मों से बाहर निकाल देवें अर्थात्‌ उसे शूद्रवत्‌ समझें। 

.. 5. ईश्वर ने सभी मनुष्यों को अग्निहोत्र करने की आज्ञा दी हे इसको जो नहीं करता वह 
पापी होके दुःख का भागी बनता हैे। इसलिये सभी मनुष्यों का कर्तव्य है कि संसार को प्रदूषण से 
बचाने के लिये सभी पुन: अग्निहोत्र-संस्कृति को धारण कर अग्निहोत्र करते हुए जीवन में 
सुख-शान्ति और आनन्द को प्राप्त करें। 


भारत वेदालंकार 

प्रवक्‍ता विज्ञान एवं कर्मकाण्ड विभाग 
गुरुकुल काँगड़ी वि. वि. 

हरिद्वार, 


सर्व वे पूर्ण७ स्वाहा 


डॉ0 मनुदेव बन्धु, 

अग्निहोत्र की सामान्य विधि-“अग्निहोत्रं जुहुयात्‌ स्वर्गकाम:' स्वर्ग (विशेष सुख) की 

कामना वाला व्यक्ति अग्निहोत्र करे। अग्निहोत्र करने के लिए घी, समिधा, हवन-सामग्री और 

मन्त्रपाठ इन चार वस्तुओं की आवश्यकता होती है। भूमि पर हवन कुण्ड बनाकर अथवा किसी धातु 

से निर्मित हवन कुण्ड में हवन करना चाहिए। हवन में पलाश, शमी, पीपल, बड़, आम, गूलर, बेल 

ओर नीम आदि की समिधा होनी चाहिए। हवन-सामग्री में चार प्रकार के द्रव्य होने चाहिए- कस्तूरी, 

केशर, अगर, तगर, श्वेतचन्दन, इलायची, जायफल, जावित्री आदि सुगन्धित द्रव्य; घृत, दुध, फल, 

कन्द, अन्न, चावल, गेहूँ, उड़द आदि पुष्टिकारक द्रव्य; गुड, मधु, मुनक्का, किशमिश, छुआरा, 

नारियल आदि मीठा द्रव्य सोमलता, गुग्गुल, गुडमार, नागरमोथा, कपूर, कचरी, गिलोय आदि 
रोगनाशक द्र॒व्यों का प्रयोग करना चाहिए। 


बेदों में यज्ञ सामग्री की चर्चा 
समिधाग्निं दुवस्यत घृतैबोंधयतातिथिम्‌॥। अस्मिन्‌ हव्या जुहोतन॥' 
समिधाओं से यज्ञाग्नि प्रजजलित करके उसे घृत से प्रबुद्ध करो। प्रदीप्त अग्नि में उत्तमोत्तम 
हवि की आहुतियाँ दो। 
घृतेन चछयावापृथिवी प्रोर्णवाथाम॥* 
यज्ञ के द्वारा घृत आदि से पृथिवी को भर दो। 
घृतेन द्यावापृथिवी पूर्येथाम॥' 
हे दम्पती! तुम यज्ञ के द्वारा लोक और पृथिवीलोक को घृताहुतियों से पूर्ण कर दो अर्थात्‌ 
यज्ञ का धूम सम्पूर्ण ब्रह्माण्ड में व्याप्त हो जाए। 
यमाय सोम॑ सुनुत यमाय जुहुता हवि:॥* 
हे यज्ञकर्ता! सोमलतादि यज्ञीय ओषधियों को खींचो (निचोड़ो) और फिर हवनीय द्र॒व्यों को 
अग्नि में डालो। 
अयम्बक॑ यजामहे सुगन्धिं पुष्टिवर्धनम। 
उर्वरुकमिव बन्धनान्मृत्योर्मुक्षीय माउमृतात्‌॥ 


. यजुर्वेद 3/ 

. यजुर्वेद 6/6 
यजुर्वेद 5/28 
ऋग्वेद 0/4/3 
यजुर्वेद 3/60 


फ़् ही ४०: 

इस मन्त्र में हविद्रव्यों की चारों श्रेणियों-सुगन्धित, पुष्टिकारक, रोगनाशक और मिष्ट का संकेत 
मिलता हे। ढ 


यज्ञ से ब्रह्माण्ड की शुद्धि 

आज पज्चभूतों के साथ सब कुछ अशुद्ध हो गया है। प्रदूषण इतना बढ़ गया है कि 
अमेरिका-कनाडा, इंग्लैण्ड जैसे देशों में तेजाबी वर्षा एक प्रमुख समस्या है। समस्त संसार पर्यावरण 
प्रदूषण से चिन्तित है। भारत के महानगरों में प्रदूषण की समस्या भयावह है। अग्निहोत्र उस महान्‌ 
प्रभु-द्धारा रचाये गए महान्‌ प्राकृतिक यज्ञ का ही एक रूप है। इसके द्वारा वायु की दुर्गन्‍्ध नष्ट होकर 
सुगन्ध फेलती है। वेद यज्ञ को वायु की शुद्धि के हेतु मानता है- 


बसो: पवित्रमसि शतधारं बसो पवित्रमसि सहस्रधारम।' 


यज्ञ असंख्यात संसार एवम्‌ अनेक प्रकार के ब्रह्माण्ड को धारण करने वाला तथा शुद्धि करने 
वला कर्म हे। 

वसो: पवित्रमसि झौरसि पृथिव्यसि मातरिश्वनो घर्मोइसि। 

विश्वधाअसि। परमेण धाम्ना दृंहस्व मा ह्वार्मा ते यज्ञपतिहरर्षीत्‌॥* 

इस मन्त्र का अर्थ करते हुए ऋषि दयानन्द लिखते हैं-'हे विद्यायुक्त मनुष्य! तू जो यज्ञशुद्धि 
का हेतु है, ज। विज्ञान के प्रकाश का हतु और सूर्य की किरणों में स्थिर होने वाला हे, जो वायु के 
साथ देश-देशान्तर में फेलने वाला है, जो वायु को शुद्ध करने वाला है, जो संसार को धारण करने 
वाला है तथा जो उत्तम स्थान से सुख को बढ़ाने वाला है, इस यज्ञ का त्याग मत कर। तेरे यज्ञ की 
रक्षा करने वाला यजमान भी उसको न त्यागे।' 


ऋषि दयानन्द ने यज्ञ को वायु-शुद्धि का सर्वोत्तम साधन माना है। इसीलिए वे लिखते 
हें- “जैसे यज्ञ के अनुष्ठान से वायु और वृष्टिजल की उत्तम शुद्धि और पुष्टि होती है, वैसी दूसरी 
उपाय से कभी नहीं हो सकती।" 


ऋषि दयानन्द और यज्ञ 

आधुनिक युग में यज्ञ और अग्निहोत्र के प्रबल समर्थक ऋषि दयानन्द हैं। यज्ञ के सम्बन्ध में 
उनके विचार सदा सार्वभौम ओर सम्पूर्ण ब्रह्माण्ड का कल्याण करने वाले है। वे लिखते हैं-“होम 
करने से पवन और वर्षा की शुद्धि से पृथिवी के सब पदार्थ की जो अत्यन्त उत्तमता होती है। 
उसी से सब जीवों को परम सुख होता है। इस कारण अग्निहोत्र करने वाले मनुष्यों को उस 
उपकार से अत्यन्त सुख का लाभ होता है और ईश्वर उन पर अनुग्रह करता है।” 


. यजुर्वेद ॥/3 

7. यजुर्वेद ॥/2 

. ऋग्वेदादिभाष्यभूमिका-वेदविषय विचार 
, ऋग्वेदादिभष्यभूमिका, पञ्चमहायज्ञविधि 


पः 


ः उ>ट 


सर्व वे पूर्ण स्वाहा 249 


ऋषि दयानन्द ने पूना में प्रवचन देते हुए कहा था-'पुष्टिवर्धन, सुगन्ध प्रसार और नैरोग्य 
ये तीन उपयोग होम अर्थात्‌ हवन करने से होते हैं। सुवृष्टि ओर वायु-शुद्धि होम-हवनादि से 
होती है, इसीलिए होम करना चाहिए।' 

पहले आर्य लोगों का ऐसा सामाजिक नियम था कि प्रत्येक पुरुष प्रातःकलीन स्नान के बाद 
आहुति देता था, क्योंकि प्रातःकाल में जो मल मूत्रादि की दुर्गन्ध उत्पन्न होती थी, वह इस प्रात:काल 
के हवन से दूर होती थी। इसी तरह सायंकाल में हवन करने से दिन भर की जमा हुई जो दुर्गन्ध 
होती थी उसका नाश होकर रातभर वायु निर्मल और शुद्ध चलती थी। “इन दिनों होम के न्यून होने 
से बारम्बार वायु बिगड़ रही है, सदा विलक्षण रोग उत्पन्न हो जाते हैं।'" 

ऋषि दयानन्द सत्यार्थप्रकाश में प्रश्नोत्तर के माध्यम से हवन की महत्ता पर प्रकाश डालते 
हुए लिखते हें- 

प्रश्न-होम से क्‍या उपकार होता है? 

उत्तर-सब लोग जानते हैं कि दुर्गन्‍्धयुक्त वायु और जल से रोग, रोग से प्राणियों को दुःख 
और सुगन्धित वायु तथा जल से आरोग्य और रोग के नष्ट होने से सुख प्राप्त होता है। 

प्रश्न-चन्दनादि घिसके किसी को लगावे वा घृतादि खाने को देवे तो बड़ा उपकार हो, अग्नि 
में डाल क॑ व्यर्थ नष्ट करना बुद्धिमानों का काम नहीं। 


उत्तर-जो तुम पदार्थ विद्या को जानते तो कभी ऐसी बात न कहते, क्योंकि किसी द्रव्य का 
अभाव नहीं होता। देखो, जहाँ होम होता है वहाँ से दूर देश में स्थित पुरुष की नासिका से सुगन्ध 
का ग्रहण होता हे वेसे दुर्गन्ध का भी। इतने ही से समझ लो कि अग्नि में डाला हुआ पदार्थ सूक्ष्म 
हो के फैलने के साथ दूर देश में जाकर दुर्गन्‍न्ध की निवृत्ति करता हे। 

प्रश्न-जब ऐसा ही हे तो केशर, कस्तूरी, सुगन्धित पुष्प और अगर आदि के घर में रखने से 
सुगन्धित वायु होकर सुखकारक होगा? 

उत्तर-उस सुगन्ध का वह सामर्थ्य नहीं है कि गृहस्थ वायु को बाहर निकाल कर शुद्ध वायु 
का प्रवेश करा सके, क्‍योंकि उसमें भेदकशक्ति नहीं है, और अग्नि ही का सामर्थ्य है कि उस वायु 
ओर दुर्गन्‍्धयुक्त पदार्थों को छिन्न-भिन्न ओर हल्का करके बाहर निकालकर पवित्र वायु का प्रवेश करा 
देता हे। 

प्रश्न-क्या इस होम करने के विना पाप होता है? 


उत्तर-हाँ, क्योंकि जिस मनुष्य के शरीर से जितना दुर्गन्‍्ध उत्पन्न हो के वायु और जल को 
बिगाड़ कर रोगोत्पत्ति का निमित्त होने से प्राणियों को दु:ख प्राप्त करता है, उतना ही पाप उस मनुष्य 
को होता है। इसलिए उस पाप के निवारणार्थ उतना सुगन्‍्ध वा उससे अधिक, वायु और जल में 
फैलना चाहिए और खिलाने-पिलाने से उसी एक व्यक्ति को सुख विशेष होता हे। जितना घृत और 


0. पूनाप्रवचन 20 जुलाई ।875 सातर्वाँ प्रवचन 

सुगन्धित पदार्थ एक मनुष्य खाता है, उतने द्रव्य के होम से लाखों मनुष्यों का उपकार होता हे। परन्तु 
जो मनुष्य लोग घृतादि उत्तम पदार्थ न खाबें तो उनके शरीर और आत्मा के बल की उन्नति न हो 
सके। इससे अच्छे पदार्थ खिलाना-पिलाना भी चाहिए। परन्तु उससे अधिक होम करना उचित हे 
इसलिए होम का करना अत्यावश्यक हे।'' 


बेद की रक्षा 

हवन वेदमन्त्रों को बोलकर ही करना चाहिए। संस्कारविधि और पज्चमहायज्ञविधि में हवन 
की सामान्य ओर विशेष विधियाँ दी गयी हैं। हवन की प्रत्येक क्रिया और आहुति मन्त्र पाठ के साथ 
होतीं हे। इससे वेद की रक्षा भी हो जाती है। 

प्रश्न-तो मन्त्र पढ़के होम करने का क्‍या प्रयोजन हे? 


उत्तर-मन्त्रों में वह व्याख्यान है कि जिससे होम करने के लाभ विदित हो जायें और मन्त्र 
की आवृत्ति होने से कण्ठस्थ रहें, वेद-पुस्तकों का पठन पाठन और रक्षा भी होवे।' 


यज्ञ से वर्षा 

प्राणीमात्र के लिए तीन पदार्थ अत्यावश्यक हैं-वायु, जल, और भोजन। मनुष्य तथा पशुओं 
का तो कहना ही क्‍या, इनके विना तो वृक्ष और पौधे भी जीवित नहीं रह सकते। यज्ञ न केवल वायु 
की शद्धि करता हे, अपितु वनस्पति जगत्‌ के लिए उपयोगी वर्षा में भी सहायक हे। 'तन्वतां यज्ञं 
बहुधा विसृष्टा।/' जब वर्षा कराने की आवश्यकता हो, तब बहुत से यज्ञ विविध प्रकार से करने 
चाहिए। 

अपामग्निस्तनुभि: संविदानो य ओषधीनामधिपा बभूव। 

स नो वर्ष बनुतां जातवेदा: प्राणं प्रजाभ्यो अमृतं दिवस्परि॥ 

मेघ में स्थित जलों की विद्युत्‌ जलों के शरीरभूत मेघों से मिलकर रहती है, जो कि 
वनस्पतियों का स्वामी-पालक है। वह समस्त पदार्थों में व्यापक अग्नि हमारे लिए वृष्टि को और 
आकाश से बरसते अमृत रूपी जल को ओर पशुओं के लिए प्राण देवे, वायु के संघर्ष से मेघों में 
बिजली उत्पन्न होती है। वह ऋण और धन रूप में पेदा होकर पुन: परस्पर मिलती है और कड़कती 
है। उनसे जलों में विशेष प्रकार की प्राणशक्ति और मेघों से जलों की वृद्धि भी होती है। ओषधियाँ 
अधिक जल पाती और प्रजाएँ सुखी होती हें।'' 


!]. सत्यार्थप्रकाश-तृतीय समुल्लास 

2. ऋषि दयानन्द-सत्यार्थप्रकाश, तृतीय समुल्लास 
]3. अथर्ववेद 4/5/6 

[4. अर्थवेद 4/5/0 

]5. अथर्ववेद 4/5/0, जयदेवभाष्य 


सर्व वे पूर्ण स्वाहा 25] 


निकामे-निकामे न पर्जन्यो वर्षतु।' 
हम जब-जब इच्छा करें अथवा हमें जब भी जल की आवश्यकता हो, तब-तब मेघ बरसें। 
अन्नेवैं धूमो जायते धूमादश्रमश्राद वृष्टि:।० 
अग्नि (यज्ञ) से धूम, धूम से बादल और मेघ से वृष्टि होती है। 
अग्नो प्रास्ताहुति: सम्यगादित्यमुपतिष्ठते। 
आदित्याज्जायते वृष्ट्रिवृष्टिरन्नं तत: प्रजा:॥*“ 
अग्नि में दी गयी आहुति सूर्यमण्डल में पहुँँचती है। उससे बादल बनते हें, वर्षा होती है, 
उससे अन्न की उत्पत्ति होती है, जिससे प्रजाओं की उत्पत्ति और जीवन चलता है। 
अन्नाद्‌ भवन्ति भूतानि पर्जन्यादन्नसम्भव:। 
यज्ञाद्धवति पर्जन्यो यज्ञ: कर्म समुद्धव:॥** 
अन्न से प्राणी उत्पन्न होते हैं, वर्षा से अन्न उत्पन्न होता है, यज्ञ से वर्षा होती है और श्रेष्ठ 
कर्म से यज्ञ होता है। 


यज्ञ से वर्षा किस प्रकार होती है? इस समस्या का समाधान हेतु वैदिक वृष्टिविज्ञान के क्षेत्र 
में पर्याप्त अनुसन्धान की आवश्यकता हे। शास्त्रकारों से यह प्रश्न अछता नहीं रहा। 
यज्ञ का प्राण स्वाहा 

जैसे हमारे शरीर में दस प्राणों का निवास हे। प्राणों से ही हम जीते हैं। श्वास धारण करते 
हैं। प्राण के चले जाने पर हम मर जाते हें, वैसे ही यज्ञरूपी शरीर का प्राण स्वाहा हे। हम अपनी 
प्रत्येक आहुति स्वाहा बोल कर डालते हैं। स्वाहा त्याग और सत्यता का सूचक है। यजमान को त्यागी 
ओर सत्यवादी होना चाहिए। जिस यज्ञ में स्वाहा का उच्चारण न हो, वह यज्ञ, यज्ञ नहीं होता। हमारा 


यज्ञ प्राणहित न हो जाए, अत: त्यागभाव से, प्राणिमात्र के कल्याण हेतु स्वाहा शब्द का उच्चारण 
अवश्य करना चाहिए। 


यज्ञ का आत्मा इदन्न मम' 


जिस प्रकार हमारे शरीर में आत्मा का निवास है। आत्मा के होने पर ही शरीर की सत्ता 
बनी रहती है। शरीर में सबसे पहिले आत्मा आता हे और अन्त काल में सबसे बाद में आत्मा शरीर 
से प्रस्थान करता है। आत्मा के निकल जाने पर शरीर को मृत घोषित कर दिया जाता है। ठीक उसी 
प्रकार यज्ररूपी शरीर में इदन्न मम ही इसका आत्मा है। 'इृदम्‌ न ममन्‍यह मेरा नहीं है।' यज्ञकर्त्ा 
सदा अपनी भावना में परोपकार और सर्वहित की कामना को अवश्य स्थान दे। सम्पूर्ण ब्रह्माण्ड के 


]6. यजुर्वेद 22/22 

7, शतपथ ब्राह्मण 5/3/5/7 
8. मनु03.76 

9. गीता 3/4 

कल्याण के लिए यज्ञ करे। वास्तव में यज्ञ यज्ञकर्त्ता के साथ-साथ सम्पूर्ण ब्रह्माण्ड में निवास करने 
वाले समस्त प्राणियों का कल्याण करता है। “इदन्न मम' की भावना ही याजक को परब्रह्म के निकट 
ले जाती है। उसका यज्ञ सकाम न होकर निष्काम हो जाता है। निष्काम यज्ञ अपने कर्म कर्ता को “न 
कर्म लिप्यते नरे' के अनुसार मोक्ष प्रदान करता है। जिस यज्ञ में से 'इदन्न मम' की भावना समाप्त 
हो जाती है तो वह यज्ञ आत्मा से विहीन हो जाता है। आत्मा से विहीन शरीर को घर से निकाल 
कर श्मशान घाट में ले जाकर जला दिया जाता है। 


सर्व. पूर्ण७ स्वाहा 

यज्ञ का समापन सर्व वै पूर्ण७ स्वाहा' से होता है। इससे यजमान को यज्ञ करने से 
पूर्णता प्राप्त होती है। उसे आनन्द की प्राप्ति होने लगती है। वह अपने में किसी प्रकार की न्यूनता 
का अनुभव नहीं करता। यज्ञ करने का सबसे बड़ा लाभ याजक में पूर्णता की भावना का उदय होना 
है। यही यज्ञ का फल है। यज्ञ एक अनिवार्य और अपरिहार्य कर्म है और उस कर्म का फल “सर्व 
वै पूर्ण७ स्वाहा' है। इसका शाब्दिक अर्थ है यह सब कुछ पूर्ण है। यज्ञ का आध्यात्मिक अर्थ भी 
यही है कि वह यज्ञ स्वरूप परमपिता परमात्मा मेरी समस्त कामनाओं को पूर्ण करे। पूर्णता की 
अनुभूति इतनी अधिक हो जाए कि फिर कुछ प्राप्ति की चाह ही न रहे। मेरे पास जो कुछ हे- सब 
यज्ञार्थ है। रज्ञशेष खाने वाला याजक साक्षात्‌ अमृत का सेवन करता है। मेरी दृढ़ मान्यता है कि यज्ञ 
से सम्पूर्ण ब्रह्माण्ड का कल्याण होता है। 


डॉ0 मनुदेव बन्धु, 

प्रोफेसर वेद विभाग, 

गुरुकुल काँगड़ी विश्वविद्यालय 
हरिद्वार 


बैदिक यज्ञ का तान्ब्रिक स्वरूप 


प्रो0 मान सिंह 
देवता के उद्देश्य से द्रव्य त्याग को 'यज्ञ कहा जाता है” 'शतपथ-ब्राह्मण में यज्ञ पज्चाड़ 
माना गया है। ये पाँच अड्भ हैं- देवता, हविद्रव्य, मन्त्र, ऋत्विक्‌ तथा दक्षिणा। एक आत्मा की 
विभिन्न विभूतियाँ अथवा शक्तियाँ ही देवता हैं, जो जगत्‌ का संचालन करती हैं। देवता शक्तिरूप 
होने के कारण स्वभावत: निराकार होते हुए भी सद्भूल्पवश तथा प्रयोजनानुसार आकार सम्पन्न भी है।' 
मूलतः: एक होने पर भी उपाधिभेद से नानाविध है, मूलतः: एक ओर अभिन्न होने पर भी बाह्य दृष्टि 
से अनेक एवं भिन्न है।' देवतारूपिणी शक्ति दो प्रकार की हे-व्यक्त तथा अव्यक्त। अव्यक्त शक्ति 
द्वारा कोई कार्य सम्पन्न नहीं होता, अतः कार्यसिद्धि हेतु शक्ति को उदबुद्ध करना पड़ता हे। 
कार्य-सम्पादन में शक्ति का अपक्षय होता है, जिसकी आपूर्ति उसे भक्ष्य समर्पित कर की जाती है। 
यही शक्ति का आहार हे, जिसे प्राप्त कर वह पुष्ट होती है और अपना संरक्षण करने में समर्थ होती 
है। अव्यक्त अथवा सुप्त शक्ति को किसी आहार की आवश्यकता नहीं होती, किन्तु वह निष्क्रिय 
होने से किसी कार्य की सिद्धि भी नहीं करती। कार्यसिद्धि हेतु उसे उदबुद्ध कर उसके अनुरूप 
आहार प्रदान करना होता है, अन्यथा वह कार्यक्षम नहीं हो सकती। यही देवता के उद्देश्य से 
द्रव्यत्याग है। देवताओं की तीन श्रेणियाँ हैं-आजानज-देवता, कर्म-देवता तथा आजान-देवता। इनमें 
आजानज-देवता तथा कर्म-देवता दिव्य लोक में रहकर अपने कृतकर्मों का फल भोगते रहते हैं। इनसे 
भिन्न, सृष्टि के आदिकाल में उद्धृत आजान-देवता स्तुति तथा आहुति से संतुष्ट हो कर्मफल प्रदान 
करते हैं। आजान-देवताओं का उपजीव्य यज्ञ में प्रदत्त आहुति-द्रव्य होता है। एक बार प्रदत्त हविद्रव्य 
का अंश “आहति' है। वह शक्ति सम्पन्न शब्दशशि जिसके कि प्रभाव से हवि भोग्यरूप से देवता के 
पास पहुँचता है, 'मन्त्र' कहलाती है। यज्ञ के सम्पादन के लिये आमन्त्रित विद्वान्‌ ब्राह्मण “ऋत्विक' 
हैं और उसे पारिश्रमिक रूप में प्रदत्त द्रव्य “दक्षिणा' यज्ञ में इन पाँचों ही अड्रों का होना आवश्यक 
माना जाता हे। हीनाड्ुयज्ञ अभीष्ट कार्यसिद्धि प्रदायक नहीं होता। 
कल्पसूत्रों तथा स्मृतियों में श्रोत एवं स्मार्त यज्ञों की सम्मिलित संख्या 2। है, जो सात-सात 
की तीन संस्थाओं में विभकत हें 
९. पाक यज्ञसंस्था:-ओपासनहोम, वेश्वदेव, पार्वण, अष्टका, मासि श्राद्ध, श्रवणा तथा 
शूलगव। २, हविर्यज्ञसंस्था:-अग्निहोत्र, दर्शपूर्णमास, आग्रयण, चातुर्मास्य, निरूढपशुबन्ध, सोत्रामणी 
तथा पिण्डपितयज्ञ। ३. सोमसंस्था:-अग्निष्टोम, अत्यग्निष्टोम, उक्थ्य, षोडशी, अतिरात्र, वाजपेय तथा 


. वाचस्पति मिश्र, भामती 'देवतामुद्िश्य हविरवमृश्य च तद्ठविषयसत्त्वत्याग इति यागशरीरम्‌।'' 

. अवलोकनीय यास्क, निरुक्त 7.4: “माहाभाग्याद्वेवताया एक आत्मा बहुधा स्तूयते। एकस्यात्मानो5न्ये देवा: प्रत्यड्भानि 
भवन्ति। 

. वही 7.7: 'अपि वापुरुषावधानामेव सतां कर्मात्मन एते स्यु:। यथा यज्ञों यजमानस्थ। एप चाख्यानसमय:।' 

. ऋग्वेद, ।.64.46: “एक सद्‌ विप्रा बहुधा वर्दान्ति', 3.55.9: 'महद्देवानामसुरत्वमेकम्‌।' 


>> 

आप्तोर्याम। 


इनमें पाकयज्ञों का निरूपण गह्मसूत्रों तथा स्मृतिग्रन्थों में किया गया हे और उनका सम्पादन 
गृह्य, आवसथ्य, ओपासन अथवा स्मार्त अग्नि में किया जाता है। हविर्यज्ञों तथा सोमयागों का सम्बंध 
श्रोताग्नि से हे, जो गार्हत्यय, आहवनीय, दक्षिणाग्नि तथा सभ्याग्नि भेद से चार प्रकार की होती है। 
इन यज्ञों का प्रतिपादन ब्राह्मणग्रन्थों तथा श्रोतग्रन्थों में उपलब्ध होता है। स्मार्त अग्नि वैवाहिक चतुर्थी 
होम के पश्चात्‌ अथवा देव या मानुष अपराध के कारण अग्रहण की स्थिति में दायकाल पर 
सम्पादित की जाती है। विविध पाकयज्ञों, संस्कारों और सीतायज्ञ आदि धार्मिक कृत्यों की अनुष्ठान 
इसी में किया जाता है। हविर्यज्ञों तथा सोमयागों के अनुष्ठान का अधिकार श्रौताग्नियों का ग्रहण करने 
वाले सपत्नीक यजमान ही को होता है। शतपथ-ब्राह्मण के अनुसार ब्राह्मण को वसन्‍्त में, राजन्य को 
ग्रीष्म में और वेश्य को वर्षा में अग्नियों का आधान करना चाहिये।' 'कात्यायन-श्रौतसूत्र' के अनुसार 
अग्नि का आधान अमावस्या को करना चाहिये। 

पजञ्चभूतात्मक ब्रह्माण्ड तथा मानव-शरीर दोनों मूलतः: एकरूप हैं-“यत्पिण्डे तदब्रह्माण्डे'। 
इन दोनों में विद्यमान/व्याप्त पुरुषरूप आत्मा भी एक ही है।' जिस प्रकार पुरुष के मन से चन्द्रमा, 
चक्षु से सूर्य, मुख से इन्द्र तथा अग्नि, प्राण से वायु प्रभृति देव; और नाभि से अन्तरिक्ष, शिर से 
घुलोक, पैरों से भूमि, श्रोत्र से दिशाएँ तथा इसी प्रकार अन्याय लोक उत्पन्न होकर ब्रह्माण्ड में 
अवस्थित हो गए, उसी प्रकार देवताओं ने मानव-शरीर में भी विभिन्न अबयवों में प्रवेश किया 
यथा-सूर्य चक्षु बन गया और वात प्राण।" पुरुषदेह में ब्रह्म प्रविष्ट हुआ और उसके ऊपर प्रजापति भी 
आकर रहता हे।' अत एव दविद्वान्‌ इस पुरुष को ब्रह्मरूप में मानता है, क्योंकि इसमें देवता उसी 
प्रकार रहते हैं जिस प्रकार गोष्ठ में गायें रहती हें। देहस्थ देवों को अन्य देवों के पुत्र माना गया 
है।'' ऐतरेयोपनिषद्‌ के अनुसार हिरण्यगर्भ के मुख से वाक, वाक्‌ से अग्नि, नासिका से प्राण, प्राण 
से वायु, चक्षु से आदित्य, श्रोत्र से दिशाएँ, त्वक्‌ से लोभ, लोभ से ओषिधि तथा वनस्पतियाँ, हृदय 
से मन, मन से चन्द्रमा, नाभि से अपान, अपान से मृत्यु, शिश्न से रेतस्‌ और रेतस्‌ से जल उत्त्पन्न 


(४ 


. श0ब्रा0 5.2..3.5 

. का0 श्रो0सू0 6.4.7.] 

, शुक्ल-यजुर्वेद मा. सं., 40.7: 'यो5सावादित्ये पुरुष: सो5सावहम्‌'। तैत्तिरीयोपनिषदू, 2.8: 'स यश्चायं पुरुषे 
यश्चासाविदित्ये स एक:।' 

8. ऋग्वेद, 0.90.3-4: “चन्द्रमा मनसो जातश्चक्षो: सूर्यों अजायत। मुखादिन्द्रश्चाग्निश्च प्राणाद्वायुरजायत।। नाभ्या 

आसीदन्तरिक्ष॑ं शीर्ष्णो द्यो; समवर्तत। पद्भ्यां भूमिर्दिश: श्रोत्रात्तथा लोकाँ अकल्पयन्‌॥ तुलनीय अर्थवेद, 0.7.33 

9. अथर्ववेद, ।.8, 3, 8, 30 

0. वही, ।.8 3।: सूर्यश्चक्षुर्वात: प्राणं पुरुषस्य वि भेजिरे। 

)।. वही, ।.8.30: शरीर ब्रह्म प्राविशच्छरीरेडधि प्रजापति:। 

।2. वही, ।.8.32: तस्माद्दे विद्वान्पुरुषमिदं ब्रह्मेति मन्यते। सर्वाह्मि स्मिन्देवता गावो गोष्ठ इवासते॥। 

3. वही, ।.8 ॥0 

4. ऐ0ठप0 [..4 

हुए। इसी उपनिषद्‌ में' जीवदेह में देवताओं के स्थानों का भी निर्देश हे-अग्नि ने वाक्‌ बनकर मुख 
में प्रवेश किया, वायु ने प्राण बनकर नासिका में प्रवेश किया, आदित्य चक्षु बनकर नेत्र में प्रविष्ट 
हुआ, दिशाएँ कान बनकर कानों में प्रविष्ट हो गईं, ओषधि तथा वनस्पतियों ने लोम बनकर त्वक में 
प्रवेश किया, चन्द्रमा मन बनकर हृदय में प्रविष्ट हो गया, मृत्यु ने अपान बनकर नाभि में प्रवेश 
किया और जल रेतोरूप होकर शिश्न में प्रविष्ट हो गया। इस प्रकार जीवदेह विविध देवताओं का 
अधिवास हे। यह देह अश्टचक्रा, नवद्वारा, अयोध्या (अपराजिता) देवनगरी है, जिसका प्रकाशमय 
(हिरण्य) कोश ज्योति से आवृत स्वर्ग है।* उस प्रकाशमय कोश में आत्मवान्‌ यक्ष है, ऐसी 
प्रकाशमयी पुरी में ब्रह्म आविष्ट होता है।' इन देवताओं की पुरुषदेह से पृथक्‌ बाह्य सत्ता मानते हुए 
उनके पुष्ट्यर्थ/प्रसादनार्थ अनुष्ठीयमान यज्ञ-बाह्य कर्म हे, जिसमें बाह्य साधनों की अपेक्षा रहती है, 
किन्तु इन्हें देह में आविष्ट मानते हुए किया जाने वाला यज्ञ एक आशभ्यन्तर कर्म है, जिसके लिये 
किसी भी बाह्य साधन की आवश्यकता नहीं होती। बाह्य यज्ञ की अपेक्षा आभ्यन्तर यज्ञ श्रेयान्‌ है। 
इसी से मनु ने विधियज्ञ से जययज्ञ को दश गुणा विशिष्ट माना है, उसमें भी उपांशु को सौगुणा और 
मानस को सहस्रगुणा माना गया हे, विधियज्ञयुक्त पाक-यज्ञ तो सब मिलकर जपयज्ञ की सोलहवीं 
कला भी नहीं है।* भगवान्‌ श्रीकृष्ण भी 'श्रीमद्धगवदगीता' में अपने-आपको नाना यज्ञों में जपयज्ञ 
स्वरूप घोषित करते हैं।” 


तान्त्रिक वाडुमय में यज्ञ के आभ्यन्तर स्वरूप का और अधिक विकास हुआ है। वेदिक 
यज्ञयागों में जिस प्रकार साधारण अग्नि को मन्त्रादिजन्य संस्कार द्वारा दिव्य अग्नि के रूप में परिणत 
किया जाता है और उसमें यगादि कर्मों का सम्पादन किया जाता है, उसी प्रकार तान्त्रिक होम में 
बाह्य अग्नि को संस्कारादि के प्रभाव से होमाग्नि, इष्टाग्नि तथा ब्रह्माग्नि के रूप में परिणत किया 
जाता है। दो अरणियों के परस्पर घर्षण से शास्त्रविधिना उत्पन्न, साधारण अग्नि से उत्कृष्ट अग्नि को 
पात्र विशेष में संगृहीत कर उमसें संयुक्त अशुद्ध क्रव्याद अग्नि को हटाकर निरीक्षण, प्रोक्षण, ताडन, 
अवगुण्ठन तथा अमृतीकरण इन पाँच उपायों से उसका शोधन किया जाता हेै। तत्पश्चात्‌ भावना द्वारा 
मूलाधार से सुषुम्णा-मार्ग में आगत चैतन्यरूप अग्नि को तृतीय नेत्र से बाहर निकालकर, उसे शुद्ध 
बाह्याग्नि में मिलाकर, उस संयुक्त अग्नि का शिववीर्यरूप से देवीगर्भरूप अग्निकुण्ड में निक्षेप किया 
जाता है, जो वागीश्वरी-गर्भ में वागीश्वर-बीज के निषेक का अनुकल्प है। इसके पश्चात्‌ इन्धन द्वारा 
उसका उपस्थान, उपासन तथा प्रज्वालन किया जाता है और साथ ही यह भावना की जाती है कि 
वागीश्वरी-गर्भ में अग्नि का धारण पोषण हे। तदन्तर भावना द्वारा अग्निदेव के पुंसवन, सीमन्तोन्नयन 
तथा जातकर्म संस्कार किये जाते हैं। नामकरण से पूर्व तक अग्नि 'होमाग्नि' नाम से व्यपदेश्य हे। 


5, ऐ0उप0 .2.4 

6. अथर्ववेद, 0.2.3। : अष्टाचक्रा नवद्वारा देवानां पूरयोध्या तस्यां हिरण्यय: कोश: स्वर्गो ज्योतिषा55वृत:।॥ 

7. वही, 0.2.32-33 

।8. मनुस्मृति, 2.85-86: “विधियज्ञाज्जपयज्ञों विशिष्टो दशर्भिगुणै:। उपांशु: स्याच्छतगुण: साहस्रो मानस: स्मृत:॥ ये 
पाकयज्ञाश्चत्वारो विधियज्ञसमन्विता:। सर्वे ते जपयज्ञस्य कलान्नाहन्ति षोडशीम्‌।।' 

9, गीता-0.25 'यज्ञानां जपयज्ञोउस्मि।' 

नामकरण द्वारा वह 'इश्गग्नि' का रूप धारण करता है। उपास्य देवता के नामानुसार उसके भी 
ललिताग्नि आदि नाम रखे जाते हैं। नामकरण के बाद भावना द्वारा ही अग्नि के विवाहपर्यन्त सब 
संस्कार सम्पन्न किए जाते हैं। तत्पश्चात्‌ परिषेचन, परिस्तरण आदि कर्मों के अन्त में हवन से पूर्व 
हवन-द्रव्य के अनुसार अग्निदेव का ध्यान किया जाता है। समिधाओं से होम की स्थिति में अग्नि 
का दण्डायमान रूप में और आज्यहोम की स्थिति में उपविष्ट रूप में ध्यान किया जाता है। तदनन्तर 
अग्नि को मन ही मन अलंकारों से विभूषित कर खुवा द्वारा उसकी हिरण्यादि सात जिह्नाओं में अथवा 
प्रयोजनानुसार एक ही जिह्ना में आहुति दी जाती हे। इनमें 'बहुजिह्ा' नाम्नी मध्यजिह्ा में इष्टस्वरूपा 
जगज्जननी का आह्वान कर पूजा करने के पश्चात्‌ अद्गदेवी, नित्या, ओघत्रय (अर्थात्‌ दिव्य, सिद्ध 
तथा मानव इन त्रिविध गुरुओं), आवरण-देवताओं और यक्लेश्वरी को निष्काम भाव से आहृति दी 
जाती है। तदन्तर प्रधान देवता की आहति का विधान है। उसके बाद महाव्याहति-होम की 
व्यस्त-समस्त रूप से समाप्ति कर ब्रह्मारपण-आहति द्वारा परब्रह्म में स्थिति प्राप्त की जाती है। इस 
प्रकार यज्ञकर्ता के नेत्र से निकलकर चिदग्नि के बाह्माग्नि में संयुक्त होने के बाद ही बाह्माग्नि 
होमाग्नि बनता हे। यह चेतन अथवा प्राणमय होता है। उसकी शरीर रचना के बाद उसमें चेतन्य का 
संचार किया जाता हे। उसके बाद उसकी दिव्यभाव में स्थिति होती है और उसमें पराशक्ति के बाह्य 
स्फुरण की प्रतीति की जाती हे। तत्पश्चात्‌ उसका ब्रह्माग्नि रूप में अनुभव कर ब्रह्मार्पण-कार्य 
सम्पादित किया जाता है। सभी यागों में संवित्‌ में निष्पन्न यह याग श्रेष्ठ है।" यही 'श्रीमद्धगवद्ीता' में 
संकेतित ब्रह्माग्नि में यज्ञ द्वारा यज्ञ का यजन है।” 'ऋग्वेद' के “यज्ञेन यज्ञमयजन्त देवा: में भी 
इसी का संकेत है। इस स्थिति में सभी कुछ ब्रह्म ही होता है। -अर्पण (सख़रुवादि), हविद्रव्य, अग्नि 
ऋत्विक/यजमान, हुत तथा यपष्टव्य आदि। श्रीकृष्ण इस स्थिति का संकेत करते हुए कहते हैं कि 
अर्पण अर्थात्‌ स्रुवादिक अर्पण-साधन भी ब्रह्म है, हवि अर्थात्‌ है, हविर्द्रव्य भी ब्रह्म है, ब्रह्मरूप 
अग्नि में बह्मरूप यज्ञकर्ता के द्वारा जो हवन किया जाता हे, वह भी ब्रह्म ही है, ब्रह्मकर्मसमाधिसम्पतन्र 
उस व्यक्त द्वारा जो गन्तव्य (प्राप्तव्य) है, वह भी ब्रह्म ही है- 

ब्रह्मर्पणं ब्रह्महवि्नह्याग्नी ब्रह्मणा हुतम। ब्रहोव तेन गन्तव्यं ब्रह्मकर्मसमाधिना॥* 

यही आत्मत्याग हे। धर्मसूत्रकार बोधायन के मत में भी सर्वयज्ञानुष्ठाताओं में आत्मयाजी श्रेष्ठ 
है-'सर्वक्रतुयाजिनामात्मयाजी विशिष्यते।' आधान के पश्चात्‌ जब अग्नियाँ यजमान में स्थित होती 
हैं तो गार्हपत्य उसके प्राणरूप, दक्षिणाग्नि उसके उपानरूप में, आहवनीय ध्यानरूप में ओर सभ्याग्नि 
तथा आवसथ्याग्नि क्रमश: उदान तथा समानरूप में रहती हें। ये पाँचों अग्नियाँ आत्मा में आहित 
रहती हैं, उस समय कोई बाह्य अग्नि नहीं रहती। अतः आत्मा ही में हवन होता है-“आत्मन्येव 


20. द्र॒ष्टव्य महामहोपाध्यायम डॉ. गोपीनाथ कविराज, “यज्ञ का रहस्य', भारतीय संस्कृति ओर साधना पटना: 
बिहार-राष्ट्रभाषा-परिषद, द्वितीय संस्करण, 977, पृ0 77-79। 

2।. गीता-4.25 'ब्रह्म्नावपरे यज्ञं य्ञेनेवोपजुह्नति '। 

22, ऋ0 0.90.6 

23, श्रीमद्धगवद्गीता, 4.24 

जुहोति।' यही आत्मयाग है। 'परशुरामकल्प' के अनुसार इस याग में सर्ववेद्य हव्य, इन्द्रियाँ खर॒वा, 
शक्तियाँ ज्यालाएँ, स्वात्मा शिव अग्नि ओर साधक स्वयमेव होता है।” 


तन्त्रों के अनुसार जपयज्ञ भी मानसयज्ञ में परिणत होकर आत्मयाग में पर्यवसित होता हे। 
जप-साधना में अजपा-जप सर्वोत्कृष्ट हे। अजपा-गायत्री हंसविद्या, आत्ममन्त्र, प्राणयज्ञ आदि विविध 
नामों से निर्दिष्ट हे। अजपा-जप श्वास-प्रश्वास के माध्ययम से सम्पाद्य साधना हे। एक अहोगात्र में 
मनुष्य के स्वाभाविक श्वास-प्रश्वास की संख्या प्राय: 2,600 है। “हम्‌' ध्वनि करता हुआ बाहर 
निकलने वाला श्वास 'प्रश्वास' हे ओर “सः' ध्वनि करता हुआ भीतर आने वाला श्वास- 'निःश्वास' 
है- “हडःकारेण बहिर्याति सः कारेण विशेत्पुन:।' साधक अपनी सामर्थ्य द्वारा श्वास-प्रश्वास की 
स्वाभाविक गति में विपर्यय उत्पन्न कर साधना बल से हंस' गति को 'सो5हम्‌' गति में परिवर्तित 
कर सकता हेै। ऐसा होने पर-“सः' अर्थात्‌ जीव अपने आत्मा का ध्यान करता हुआ, अपने जीवत्व 
का त्यागकर, हकारात्मक परमात्मभव को प्राप्त कर लेता हे-'सं: कारो ध्यायते जन्तुहंकारो जायते 
श्रुवम। क्‍ 

यज्ञ का गृढ़तम आदर्श आत्मयाग ही हे। आत्मसाक्षात्कार के साथ-साथ स्व-स्वरूप 
अवस्थिति ही इसका चरम फल है। यह वह परम लाभ हे, जिससे बढ़कर अन्य कोई भी लाभ नहीं 
होता, जिससे कुछ भी अधिक नहीं माना जा सकता-“यं लब्ध्वा चापरं लाभं मन्यते नाधिकं 
ततः '” परम सौभाग्य के उदय के फलस्वरूप ही जीव को यह स्थिति उपलब्ध हो पाती है। संभवत: 
परमरहस्यात्मक, आत्मरूप होने के कारण ही यज्ञ को 'शतपथ-ब्राह्मण' में ब्रह्मरूूप तथा विष्णुरूप' 
माना गया है और 'श्रीमद्धगवद्रीता में श्रीकृष्ण अपने आपको क्रतु तथा यज्ञरूप घोषित करते हैं।” 


प्रो0 मान सिंह 
60/3 मुंशी प्रेमचन्द मार्ग, नवीन नेहरू नगर, 
रुड़की-247667 


24. परशुरामकल्प .26 'सर्व॑ वेद्यं हव्यम्‌। 'इन्द्रियाणि स्रुच:, शक्तयो ज्वाला:, स्वात्मा शिव: पावक:, स्वयमेव होता।' 
25. श्रीमद्धगवद़ीता, 6.22 

26. शए0ब्रा0 3..4.5: ब्रह्मयज्ञ:। 

27. श0ब्रा0 ]..2.3: यज्ञों वे विष्णु:। 

28. गीता-9.6: अहक्रतुरह यज्ञ:। 

यज्ञ और पर्यावरण 


डॉ0 रामजीत मिश्र 
आर्य जाति का प्राचीन धर्म ग्रन्थ वेद है। वेदों में कर्मकाण्ड, उपासना काण्ड और 
ज्ञानकाण्ड-इन तीन विषयों का मुख्यतः वर्णन मिलता है। किन्तु इन तीनों में प्रधानता 'कर्मकाण्ड' की 
है। अत: यज्ञ ही वेदों का मुख्य विषय है। इसीलिये यज्ञों में वेदमन्त्रों का प्रयोग किया जाता है। 
वेदमन्त्रों के अभाव में यज्ञ नहीं हो सकते और यज्ञो से अन्यत्र वेद-मन्त्रों का ठीक-ठीक सदुपयोग 
नहीं हो सकता है। अत: वेद और यज्ञ अन्योन्याश्रित हैं अथवा बेद है तो यज्ञ है और यज्ञ है तो बेद 
है। विष्णुधमोत्तर पुराण के “बेदास्तु यज्ञार्थमभिप्रवृत्त:" इस वचन से तथा भगवान्‌ मनु के “दुदोह 
यज्ञसिद्धधर्थम्‌' इस वाक्य से स्पष्ट है कि वेदों का प्रादुर्भाव यज्ञों के लिये ही हुआ है। ब्रह्मपुराण के 
अनुसार यज्ञसिद्धि के लिये ऋग्वेद, यजुर्वेद और सामवेद का निर्माण हुआ हे।' 

'यज्‌' धातु से 'यज-याच-यत-विच्छ-प्रच्छ-रक्षो नडः' सूत्र से नडः प्रत्यय करने पर यज्ञ 
शब्द निष्पन्न होता है। 'यज्‌' धातु का देवपूजा, सद्गगतिकरण और दान-इन तीन अर्थों में प्रयोग 
मिलता है। यज्ञ में देवपूजा होती. है। इसमें देवताओ के लिये अनुष्ठान किया जाता है, देवता सम्पूजित 
होकर तृप्ति प्राप्त करते हैं। यज्ञ में देवतुल्य ऋषि-महर्षियों का सद्गगतिकरण होता है। धर्म-जाति की 
रक्षा के लिये महापुरुषों को एकत्रित किया जाता है। यहाँ अपने बन्धु-बान्धव आदि स्नेहियों को भी 
सद्गगतिकरण अर्थात्‌ परस्पर सम्मिलन के लिये आमन्त्रित करते हैं। यज्ञ में यथाशक्ति श्रद्धापूर्वक 
देश-काल-पात्रादि विचार पुरस्सर द्रव्य का त्याग किया जाता है। इनके अतिरिक्त यज्ञ शब्द के कुछ 
अन्य अर्थ भी हैं- जिस सदनुष्ठान द्वारा सम्पूर्ण विश्व का कल्याण हो, वह यज्ञ पद से अभिधेय है। 
जिस अनुष्ठान द्वारा आध्यात्मिक, आधिदेविक और आधिभौतिक इस तापत्रय का उन्मूलन सुकर हो, 
वह भी यज्ञ कहलाता है। यज्ञ का वेदप्रतिपाद्य अर्थ है- जहाँ पर देवता का उद्देश्य कर अग्नि में हवि 
(द्रव्य) का प्रक्षेप किया जाए, उसे यज्ञ कहते हैं। मत्स्यपुराुण के अनुसार जिस कर्मविशेष में देवता 
हवनीय द्रव्य वेदमन्त्र, ऋत्विज ओर दक्षिणा- इन पाँचों का संयोग हो, उसे 'यज्ञ' कहते हैं। यज्ञ को 
द्विधा विभक्‍त किया जा सकता है। पहला यज्ञ ओर दूसरा महायज्ञ। अपने ऐहिक तथा पारलोकिक 
कल्याण के लिये जो पुत्रेष्टि और विष्णुयाग आदि किये जाते हैं, उन्हें यज्ञ कहते हैं ओर जो 
विश्वकल्याणार्थ पञ्चमहायज्ञ आदि अनुष्ठित होते हैं, उन्हें महायज्ञ कहते हैं। यज्ञ ओर महायज्ञ के 
स्वरूप और विशेषता के सम्बन्ध में महर्षि अड्विरा का वचन ध्यातव्य है-यज्ञमहायज्ञौ 
व्यष्टिसमष्टिसम्बन्धात्‌। यज्ञ का फल आत्मोन्‍नति तथा आत्मकल्याण है, व्यष्टि से सम्बन्ध होने के 
कारण उसमें स्वार्थ की प्रधानता आ जाती है। महायज्ञ का फल जगत्‌ का कल्याण है, समष्टि से 
सम्बन्ध होने के कारण उसमें निःस्वार्थता की प्रधानता रहती है। 


. विष्णुधर्मोत्तर पुराण 2/04 
2. मनु0 ॥/23 
3. ब्रह्मपुराण ।/49 ऋचो यजूषि सामानि निर्ममे यज्ञसिद्धये। 

वर्तमान समय में श्रौतयज्ञों का प्रचार तो नहीं के बराबर है। गृहयसूत्रों में प्रतिपादित पाकयज्ञों 
का प्रचार किसी न -किसी रूप में अवश्य है। इनके अतिरिक्त पञ्चमहायज्ञों का भी उल्लेख मिलता 
है, जो नित्यकर्म के रूप में अनुष्ठेय माने गये हैं। ये सभी यज्ञ सात्त्तिक, राजसिक और तामसिक भेद 
से तीन प्रकार के कहे गये हैं। इनमें सात्तिकक यज्ञ का अनुष्ठान सर्वोत्तम कहा गया है। 


वेद, वेदाड़, पुराण और महाभारतादि ग्रन्थ यज्ञ की महत्ता पर विस्तार से प्रकाश डालते हं। 
श्रीमद्भागवत में कहा गया है-जो पुरुष श्रद्धापूर्वक यज्ञादि द्वारा देवताओं और पितरों का पूजन करता 
है, वह यज्ञों के प्रताप से चन्द्रलोक में जाकर सोमरस का पान करके पुन; इह लोक में आता है।' 
पद्मपुराण में यज्ञ की उपयोगिता प्रदर्शित करते हुए कहा गया हे कि यज्ञ से देवताओं का आप्यायन 
(वर्द्धन्‍) अथवा पोषण होता हे। यज्ञ द्वारा वृष्टि होने से मनुष्यों का पालन-पोषण होता है। इस प्रकार 
जगत्‌ का पालन-पोषण करने के कारण धर्मयज्ञ कल्याण के हेतु कहे जाते हैं।' 

कालिका पुराण के अनुसार यह सम्पूर्ण जगत्‌ यज्ञमय है-'सर्व॑ यज्ञमयं जगत्‌' सन्ध्या, 
तर्पण, बलिवेश्वदेव, देवपूजन, अतिथिसत्कार, ब्रत, जप, तप, कथाश्रवण, तीर्थयात्रा, अध्ययनाध्यापन, 
खान-पान, शयन, जागरण आदि नित्य और उपनयन विवाह-संस्कार आदि नैमित्तिक एवं पुत्रेष्टि आदि 
काम्यकर्म सभी यज्ञस्वरूप ही हैं। गीता में भगवान्‌ ने द्रव्ययज्ञ, तपोयज्ञ, योगयज्ञ, स्वाध्याय यज्ञ आदि 
का उल्लेख करके इन सभी को यज्ञ का ही रूप दिया हे।' जिस प्रकार मनुष्यों का यज्ञ नित्य हुआ 
करता है, उसी प्रकार प्रकृति और देवताओं का भी यज्ञ नित्य-निरन्तर चलता रहता हे। 

यज्ञ से देवगण, यज्ञ से समस्त प्रजा, यज्ञ से समस्त अन्नोपजीवी प्राणी ओर यज्ञ पर ही 
सम्पूर्ण भविष्य सदा निर्भर रहता है। इस तरह समस्त जगत्‌ ही यज्ञमय है। यज्ञ के लिये देवताओं 
और औषधियों की सृष्टि की गयी है। स्वयम्भू ने यज्ञ के लिये ही मनुष्यों की सृष्टि कर उनसे कहा- 
यज्ञ सबका कल्याण करने वाले, अत: यज्ञ करने में तत्पर रहो। यज्ञ के अवशिष्ट भाग का भोजन 
करने वाले, समस्त पापों से मुक्त हो जाते हें। महाभारत शान्तिपर्व के अनुसार तीनों लोकों में यज्ञ के 
बराबर कोई उत्तम वस्तु नहीं है। इसलिये दोषदुष्टि से रहित होकर मनुष्य को यज्ञ करना चाहिए। 
यज्ञहीन प्राणी आत्मपवित्रता के अभाव में छिन्न-भिन्‍न पत्तों की तरह नष्ट हो जाते हैं।' महार्षि 
भारद्वाज के “यागपर: पुरुषधर्म:' इस वचन के अनुसार यज्ञ मानवजाति का विशेष धर्म है। अतः 
मनुष्यों को अपना जीवन यज्ञमय बनाना चाहिए। 

पर्यावरण से तात्पर्य किसी वस्तु के पास-पड़ोस से है। पर्यावरणीय परिस्थितियाँ एक स्थान 
से दूसरे स्थान में बदलती रहती हैं। हमारे लिये उस पर्यावरण का महत्त्व सबसे अधिक हे, जिसमें 


. श्रीमद्भागवत 3/32/23 यजते क्रतुभिर्देवान्‌ पितृंश्च श्रद्धयान्वित:। गत्वा चान्द्रमसं लोक सोमपा;: पुनरेष्यति॥। 

. पद्मपुराण सृष्टि खण्ड 3/॥32 यज्ञेनाप्यायिता देवा वृष्ट्युत्सगेंण मानवा:। आप्यायन्ते धर्मयज्ञा यज्ञा: कल्याणहेतव:।। 
. कालिका पुराण 3॥/40 

. गीता 4/48 

. महाभारत शान्तिपर्व 6/53 अयज्ञों न च पूतात्मा नश्यति छिन्नपर्णवत्‌। 

मनुष्य रहता है। पृथ्वी मनुष्य का आवास हेै। वह पृथ्वी के पेड़-पौधों और जीव-जन्तुओं से 
अलग-थलग नहीं रह सकता, क्योंकि अपने भोजन और अन्य आवश्यकताओं की पूर्ति के लिए वह 
उन पर आश्रित है। अत: हमारे लिये यह आवश्यक हो जाता है कि हम अपनी इस पृथ्वी के सभी 
पेड-पोधों ओर जीव-जन्तुओं के पर्यावरण का अध्ययन करें। 


किसी प्रदेश विशेष में पाये जाने वाले पेड-पोधे ओर जीव-जन्तु उस प्रदेश के भौतिक 
पर्यावरण पर आश्रित होते हैं। इस प्रकार मनुष्य के पर्यावरण के दो मुख्य अंग है- एक भौतिक 
पर्यावरण तथा दूसरा जैव पर्यावरण। स्थल, जल और वायु भौतिक पर्यावरण के तत्त्व हैं। इसके 
विपरीत जैव पर्यावरण में पेड-पोधे और छोटे-बडे सभी जीव-जन्तु सम्मिलित हैं। भौतिक पर्यावरण 
तथा जैव पर्यावरण एक दूसरे को प्रभावित करते हैं। भौतिक पर्यावरण के बदलने से जैव पर्यावरण 
भी बदल जाता है। भौतिक पर्यावरण में कभी-कभी बहुत बडे परिर्वतन भी हुए हैं, जिससे पेड-पौधों 
और जीव-जन्तुओं की कुछ जातियाँ ही विलुप्त हो गयी हें। पर्यावरण में कुछ परिर्वतन तो प्राकृतिक 
प्रक्रियाओं के परिणामस्वरूप होते हैं, लेकिन विगत कुछ वर्षों में मनुष्य के क्रियाकलापों से भी 
पर्यावरण में बदलाव आया हे। 


मनुष्य जेव मण्डल का ही एक अंग है। मानव-इतिहास के प्रारम्भिक युगों में मनुष्य भी 
अन्य जीवों की भाँति पूरी तरह से अपने पर्यावरण पर ही आश्रित था। लेकिन कृषि के विकास से 
भोजन प्रचुर पात्रा में मिलने लगा। इसके फलस्वरूप लोग एक स्थान पर बस्तियाँ बसाकर स्थायी 
रूप से रहने लगे। कोयले, लोहे तथा अन्य खनिजों के खनन ने औद्योगिक क्रान्ति को जन्म दिया। 
मनुष्य के सभी क्रियाकलापों का एकमात्र उद्देश्य पर्यावरण से अपनी बढ़ती हुई आवश्यकताओं की 
पूर्ति करना हो गया है। विगत 20 वर्षो में जनसंख्या तेजी से बढ़ी है जिससे मनुष्य की 
आवश्यकताओं में भी वृद्धि हुई है। इन सबका दुष्प्रभाव भोतिक तथा जैविक पर्यावरण पर स्पष्ट 
झलकता है। शहरी तथा ओद्योगिक क्षेत्रों में बड़े पैमाने पर पर्यावरण का प्रदूषण हुआ है। पर्यावरण में 
हुए परिवर्तनों के कारण मनुष्य के अस्तित्व को ही खतरा पैदा हो गया हे। 


जनसंख्या की असाधारण वृद्धि एवं औद्योगिक प्रगति ने प्रदूषण की समस्या को जन्म दिया 
हैं। औद्योगिक तथा रासायनिक कूडे-कचरे के ढेर से पृथ्वी, वायु, जल प्रदूषित हो रहे हैं। आज के 
वातावरण में प्रदूषण कई रूपों में दिखायी पड़ता है-() वायु-प्रदूषण (2) जल-प्रदूषण (3) 
ध्वनि-प्रदूषण (4) रेडियोधर्मी-प्रदूषण (5) रासायनिक-प्रदूषणण (6) मानसिक प्रदूषण (7) 
सामाजिक प्रदूषण। 

भारतीय ऋषि-मुनियों ने प्रदूषण की इस समस्या की ओर न केवल गम्भीरता से ध्यान दिया 
अपितु इनसे बचने के लिये प्रत्येक व्यक्ति को सजग भी किया, ताकि भौतिक प्रदूषण की समस्या 
ही उत्पन्न न हो। इसके लिये उन्होंने भूमि, जल, वायु, तीनों में मातृत्व अथवा पितृत्त्व की प्रतिष्ठा 
की। माता भूमि: पुत्रोडहं पृथिव्या,, आपो3स्मान्‌ मातरः शुन्धयन्तु,'” तन्माता पृथिवी तन्पिता 


9. अथर्ववेद। 
0. यजुर्वेद 

द्यौ:''। पूज्य मुनियों ने लोगो को स्पष्ट रूप से परामर्श दिया कि वे इन्हें विकृत न करें। इन्हें परिकृष्त 
करते हुए निरन्तर मधुमान्‌ (अतिशय उपयोगी), जीवनप्रद ओर आरोग्यदायी बनाने के लिए प्रयत्नशील 
रहें।' 

यज्ञ एक प्रकार की प्रक्रिया है जिसका प्रत्यक्ष स्वरूप वनौषधियों की गुणवत्ता का 
भस्मीकरण विधि द्वारा विस्तृतीकरण प्रतीत होता है। यज्ञ के द्वारा उत्पन्न धुएँ से सुगन्‍न्ध का विस्तार 
शीघ्र हो जाता हे। मस्तिष्क शरीर का संवेदनशील एवं सक्रिय अंग है जिसे अन्य अंगों की अपेक्षा 
तीन गुना अधिक ऊर्जा की आवश्यकता होती है। प्राप्त जानकारी के अनुसार यज्ञीय वाष्प उक्त ऊर्जा 
की पूर्ति करने में पूर्णतः सक्षम है। आज भी जीवन के समस्त धार्मिक कायों से यज्ञ अविच्छिन्न रूप 
से जुड़ा हुआ है। जन्म से लेकर मृत्युपर्यन्त सम्पन्न होने वाले सभी संस्कार यज्ञपरक हैं। वैज्ञानिक 
दृष्टि से यज्ञ वातावरण की दुर्गन्‍न्ध को सुगन्ध में परिवर्तित करने का एक अमोघ साधन है। मनुष्य के 
लिए आवश्यक प्राणवायु के .परिशोधन में यज्ञ की मुख्य भूमिका है। पर्यावरण शुद्धिकरण में 
पेड-पौधों के योगदान को तो सभी ने स्वीकारा है, परन्तु यज्ञ द्वारा पर्यावरण संरक्षण सर्वथा संभव हे, 
इस बिन्दु पर पर्यावरणविदों ने खुलकर विचार व्यक्त नहीं किये हें। वैज्ञानिकों द्वारा यज्ञ में प्रयुक्त 
सामग्री के घटकों के जलने एवं भस्मीकरण से उत्पन्न धुँयें के द्वारा वायु-शुद्धिकरण एवं 
कीटाणुनाशक प्रभावों की जानकारी प्राप्त की जा रही हे। मेरे द्वारा इस शोध लेख में वातावरण 
शुद्धिकरण में यज्ञ की प्रभावशाली भूणिका की सार्थकता को वैज्ञानिक विश्लेषण द्वारा स्पष्ट करने का 
प्रयास किया गया है। हमारे ऋषि मुनि प्राचीन काल से पर्यावरण की शुद्धि के लिये सुगन्धित एवं 
विभिन्‍न गुण धर्म विशिष्ट पदार्थों को अग्नि में भस्म करते आये हैं। आधुनिक प्रयोगों के आधार पर 
प्रमाणित हुआ है कि यज्ञ पर्यावरण संरक्षण का सरलतम माध्यम है। सोवियत रूस के वेज्ञानिक 
शिरोविच ने स्पष्ट किया है कि दूध, मक्खन, घी, गोमूत्र एवं गोबर के संपरीक्षण से निष्कर्ष निकला 
है कि गाय के दुध में आण्विक विकिरण के दुष्प्रभाव से रक्षा करने की शक्ति होती है। गाय के 
गोबर से लिपा हुआ स्थान विकिरण के दुष्प्रभाव को कम करता है। गाय के घी को अग्नि में डालने 
पर उससे निकला हुआ धुआओँ वायुमण्डल में जीवाणुनाशक प्रभाव छोड़ता हे। 


पर्यावरण का जीव जगत्‌ से कितना घनिष्ठ सम्बन्ध है, इसकी सार्थक समझदारी ही पर्यावरण 
चेतना कहलाती है। पृथ्वी हम सबकी माता है, क्योंकि वह अनेक रूपों में समस्त जीवों का कल्याण 
करती है। जल ओर वायु भी देवता हैं। वृक्षों से हमें फल, लकड़ी औषधियाँ प्राप्त होती हैं। पीपल 
को देवता के रूप में पूजने का प्रचलन है। तुलसी को माता कहते हैं। पहाड़ों पर तरह-तरह के 
खनिज मिलते हें। वर्षा कराने में पहाड़ों की अहम्‌ भूमिका है। पर्यावरण के सभी घटकों का महत्त्व 
उपयोगिता और जीवन के लिये अनिवार्यता समझ कर उनमें देवत्त्व बुद्धि रखना भारतीयों में 
अतिविकसित पर्यावरण चेतना का प्रत्यक्ष तथा पुष्ट प्रमाण है। भारतीय संस्कृति कालजयी है, क्योंकि 


।।. यजुरवेद 


]2. यजुर्वेद 3/27-29 मधुवाता ऋतायते मधुक्षरन्ति सिनधव:। माध्वीर्न: सन्त्वोषधी:। मधुनक्तमुतोषसो मधुमत्पार्थिवं 
रज;। मधुद्यौरस्तु न: पिता। मधुमान्नो वनस्पतिर्मधुमान्‌ अस्तु सूर्य:। माध्वीर्गावों भवन्तु न; 

इसका केन्द्र पर्यावरण है, जो जीवन का आधार है। पवित्र नदियों का पूजन, सूर्य नमस्कार, अग्नि में 
आहुति देना आवश्यक माना जाता है। पूजा में केसर, चन्दन, जल, पान, सुपारी, नारियल, दूध, घृत, 
मिष्ठात्न का उण्योग होता है। यह सब भारतीय संस्कृति में धर्म-कर्म माना गया है। प्रदूषण की समस्या 
का स्थायी समाधान पर्यावरण मैत्री वाली संस्कृति को अपनाने से संभव है। अमेरिका, चिली, पोलैण्ड 
तथा पश्चिमी जर्मनी में अग्निहोत्र के प्रति विशेष रुचि बढ़ी है। वाशिंगटन में अग्निहोत्र 
विश्वविद्यालय की स्थापना हो चुकी हे। जर्मनी में यज्ञमय जीवन पर शोध चल रहे हैं। पर्यावरण 
संरक्षण संघ के प्रो0 एस0 सी0 मुले ने मेडिसिना एल्टरलनेटिया द्वारा आयोजित विश्व सम्मेलन में 
होम का प्रदर्शन किया था। उन्होंने बताया कि पृथ्वी तथा सूर्य के बीच निरन्तर बिगड़ता पर्यावरण 
यज्ञ के द्वारा अनुकूल बनाया जा सकता है। होम से ऑक्सीजन की पुनश्चक्रण प्रणाली में सन्तुलन 
बना रहता है। जलख्रोतों से सूर्य की किरणों की अवशोषण करने की क्षमता भी होम से बढ़ती हे। 
होम करने से पर्यावरण शुद्ध होता है। 


यज्ञ में प्रयुक्त होने वाली विभिन्न व॒क्षों की लकडियाँ औषधीय गुणों से सम्पन्न होती हें। 
देवदार की लकडी में 3 से 8 प्रतिशत तैल होता हे, जिसके जलने से कीटाणुनाशक धुआँ निकलता 
है। चन्दन की लकड़ी का धुआँ मच्छरों व अन्य जीवाणुओं को नष्ट करता है। बेल एवं ढाक के पेड 
भी धार्मिक आस्था से जुडे हैं। इनकी लकड़ी में भी ओषधीय गुण होते हैं। वसायुक्त पदाथों में दूध, 
घी, सूखा गोला भस्म होने के पश्चात्‌ आंशिक रूप में ऑक्सीकृत होकर वायुमण्डल में मिल जाते 
हैं। शेष भाग जो मुख्यतः अकार्बनिक होता है, यज्ञपात्र में रह जाता है। यज्ञ में जो राख रह जाती है, 
उसमें खनिज लवण एकत्रित रहते हैं। जिनमें औषधीय गुण होते हैं। सुगन्धित पदार्थों में कपूर, केसर, 
जावित्री, जायफल चन्दन आदि होते हैं जिनका धुआँ वायुमण्डल में उपस्थित जीवाणुओं को नष्ट 
करता हेै। प्राप्त जानकारी के अनुसार ब्रिटिश शासन के दौरान मद्रास में प्लेग फैलने पर वहाँ के 
सैनेटटी कमिश्नर डॉ0 कर्नल किंग ने निवासियों को घी, चावल एवं केसर मिलाकर हवन करने की 
सलाह दी थी। जब सूरत में यह बीमारी फैली थी तो भी वहाँ के डाक्टरों ने जनता से हवन करने 
की अपील की थी। अन्य पदार्थों जैसे गूगल, बूरा, किशमिश, मुनक्का, मखाने, काले तिल, सूखे मेवे 
से हवन करने पर डॉ0 टीलिट ने प्रमाणित किया कि इनके भस्मीकरण के दौरान उत्सर्जित धुएँ से 
टाइफायड के कीटाणु आधे घण्टे में समाप्त हो जाते हैं। चिकित्सा शास्त्री एमत्र मोनियर ने अपनी 
पुस्तक 'एंसियेण्ट हिस्ट्री ऑफ मेडिसिन' में लिखा हे कि रोगों के कीटाणुओं को नष्ट करने के लिए 
यज्ञ एक बहुत ही सशक्त एवं सरल उपाय हे। 

उक्त तथ्यों के आधार पर हम कह सकते हें कि यज्ञ न केवल हमारे आध्यात्मिक उत्थान 
एवं शान्ति की वृद्धि में मुख्य भूमिका निभाता है, वरन्‌ हमारे पर्यावरण को शुद्ध करने तथा आरोग्य 
प्रदान करने में भारी सहायक है। अत: आवश्यक है कि प्रत्येक व्यक्ति हवन करे, ताकि वायुमण्डल 
शुद्ध हो सके। सामूहिक रूप से भी समय-समय पर यज्ञों का आयोजन होना चाहिए, जिससे 
वायुमण्डल में व्याप्त हानिकारक जीवाणुओं से मुक्ति मिल सके। पर्यावरण से जुडे, वैज्ञानिक अब 
यज्ञ की दुहाई देने लगे हैं। चमत्कार है, यज्ञ में प्रयुक्त सामग्री के घटकों का, जिनमें औषधीय एवं 
जीवाणुनाशकों के समस्त गुण विद्यमान हैं, आवश्यकता है प्रचार की। 

भौतिक प्रदूषण के साथ साथ लोगों के मस्तिष्क भी घोर प्रदूषण के शिकार हैं, जैसे ईर्ष्या, 
द्वेष, घृणा आदि विकार मानसिक प्रदूषण के रूप हैं। कभी कभी ये विकार उभरकर भयंकर रूप में 
सामने आते हैं। 


हवन द्रव्यों का मन पर भी प्रभाव होता है। सोम्य द्रव्य जेसे घृत शहद, दुग्ध, शर्करा 
सोमलता आदि क्रोध, लोभ आदि मनोविकारों को दूर करते हैं, सुगन्धित पदार्थ जेसे-चन्दन, केसर 
कस्तूरी देवदार अगर, तगर, पदार्थ, गूगल, राल, लोवान इत्यादि काम, मोह आदि मनोविकारों और 
मध्यवर्ती पदार्थ जेसे-जो, रक्तचन्दन, खस, पापड़ा, कमलगट्टा आदि अहंकार को नष्ट करते हैं। यज्ञ 
रहस्य" (द्वितीय भाग) ग्रन्थ के अनुसार जल, दुग्ध, तिल का सम्बन्ध अन्नमय एवं प्राणमय कोष से, 
सुगन्धित पदार्थों का सम्बन्ध मनोमय कोष से, घृत एवं मधु का सम्बन्ध विज्ञानमय कोष से हे। 

यज्ञों में जो हवनीय-द्रव्यों की आहुतियों एवं वेदमन्त्रों के उच्चारण के प्रभाव से यज्ञ में भाग 
लेने वाले व्यक्ति पर एवं परिसरीय वायुमण्डल पर विशेष प्रभाव दृष्टिगोचर होता है। वेदमन्त्रों के 
उच्चारण से मन, आत्मा शुद्ध होकर सत्त्वगुण की वृद्धि होती है। पाप व ताप का नाश होता हे। 
आचार्यों ने विशेष लक्ष्य की सिद्धि के लिये विशेष आहुतियों का विधान बताया है। व्यक्ति को जिस 
प्रकार की साधना करनी है, उसी के अनुरूप विशिष्ट गुणधर्मयुक्त सामग्री का हवन में उपयोग करना 
चाहिए। यज्ञ में तुलसी की माला, क॒ुशासन, सूतनिर्मित वस्त्र का उपयोग करने और गोघृत, चन्दन, 
समिधा में पीपल, वट, उदुम्बर, श्णेत चन्दन, लघु एला, लोंग, जावित्री, गुडूची, बचा, नेत्रबाला, 
यष्टिमधु, कमल, केशर, वटजटा, नारियल, बादाम, मुनक्का, जव, सितोपला आदि सत्त्वगुण की सामग्री 
का हवन करने से सत्त्वगुण की वृद्धि होकर प्रज्ञापाध कम होते हैं। यज्ञ से आकाश में अदृश्य 
विद्युतीय तरंगें निर्मित होकर दूर-दूर तक फैलती हें, जिनके प्रभाव से लोगों के मन से द्वेष, पाप, 
वासना, अनीति, स्वार्थपरायणता मिट जाती है, जिससे मनुष्य को शारीरिक एवं मानसिक स्वास्थ्यलाभ 
होता है। इस तरह कूबुद्धि, कुविचार, दुर्गुण एवं दुष्कर्मों से व्यक्ति की दूषित मनोभूमि में यज्ञ से 
भारी सुधार होता हे। इसलिये यज्ञ को पापनाशक कहा गया है। यज्ञीय प्रभाव से सुसंस्कृत हुई 
विवेकपूर्ण मनोभूमि का प्रतिफल जीवन के प्रत्येक क्षण को स्वर्गीय आनन्द से भर देता है, इसलिये 
यज्ञ को स्वर्ग देने वाला कहा गया हे। 


यज्ञ की ऊष्मा मनुष्य के अन्तःकरण पर देवत्व की छाप डालती है। इससे सामाजिक प्रदूषण 
दूर होता है। जहाँ यज्ञ होता है वहाँ की भूमि एवं प्रदेश संस्कारों की छाप अपने अन्दर धारण कर 
लेते हैं और वहाँ जाने वालों पर भी दीर्घ काल तक प्रभाव डालते हें। प्राचीन काल में तीर्थ वहीं बने 
हैं, जहाँ बड़े-बड़े यज्ञ हुए थे। जिन थरों या जिन स्थानों में यज्ञ होते हें, वहाँ भी एक प्रकार का 
तीर्थ बन जाता है और वहाँ जिनका आगमन रहता है उनकी मनोभूमि उच्च, सुविकसित एवं 
सुसंस्कृत बनती हे। महिलाएँ छोटे बालक एवं गर्भस्थ शिशु विशेष रूप से यज्ञशक्ति से अनुप्राणित 
होते हैं, उन्हें सुसंस्कृत बनाने के लिये यज्ञीय वातावरण की समीपता बड़ी उपयोगी सिद्ध होती है। 


हारवर्ड विश्वविद्यालय के अमेरिकी प्रोफेसर डॉ0 माइकेल मैकलोरी ने पेरिस में हुयी एक 
पर्यावरण संगोष्ठी में कहा कि वायुमण्डल की महत्त्वपूर्ण परत स्ट्रेटेस्फीयर जो पृथ्वी के अल्ट्रावायलेट 
रैडिएशन के दुष्प्रभाव से बचाती है, जो निरन्तर कमजोर होती जा रही है। अल्ट्रावायलेट विकिरण से 

सुरक्षा करने वाली स्ट्रेटेस्फीयर की ओजोन परत तीव्र गति से कम सघन होती जा रही हे, ऐसी 
सम्भावना है कि ओजोन परत की दस प्रतिशत क्षमता शीघ्र ही नष्ट हो जायेगी। इसका कारण प्रो0 
माइकेल ने प्रदूषण के कारण वायुमण्डल में बढ़ती कार्बनडाई ऑक्साइड को बताया। इस रक्षा कवच 
के कमजोर पड़ने से अनेकों प्रकार से अन्तरिक्षीय हानिकारक विकिरणों का सामना पृथ्वी के 
जीवधारियों को करना पड़ सकता है। विशेषज्ञों का अनुमान है कि बढ़ता हुआ पर्यावरण असन्तुलन 
प्राकृतिक प्रकोपों को आमन्त्रित करेगा। इस असन्तुलन की परिणति प्रलय, हिमयुग जेसी 
विभीषिकाओं की ओर संकेत कर रही है। पर्यावरण परिशोधन से ही हम इस संकट से बच सकते 
हैं। वायुप्रदूषण को दूर करने का अग्निहोत्र बड़ा प्रभावी उपाय है, जिसकी उपयोगिता इंग्लैण्ड, 
अमेरिका, जापान, जर्मनी आदि देशों में भी परीक्षा द्वारा जान ली गयी है। महाराष्ट्र के स्वामी वसन्‍्त 
पराज्जपे ने अमेरिका के वाशिंगटन में अग्निहोत्र विश्वविद्यालय की स्थापना की हे, जहाँ रासायनिक 
खाद और कीटनाशक दवाओं के स्थान पर यज्ञ से फसलों के रोगों का इलाज किया गया है ओर 
मन्त्रोच्चा: तथा घी की आहुति से फसलों को चोगुना करने में सफलता मिली है। यज्ञ का नया 
वैज्ञानिक नाम है 'होम थेरेपी फार्मेसी '। 


' स्पष्ट है कि अब यज्ञ. केवल धार्मिक कर्मकाण्ड न रहकर पर्यावरणीय शुद्धि, कृषि सुधार 
मानवीय चिकित्सा में सहायक वैज्ञानिक उपहार बन चुका है। 


यज्ञ के द्वारा जो शक्तिशाली तत्त्व वायुमण्डल में फेलाये जाते हैं, उनसे हवा में परिसंचरण 
करते हुए असंख्य रोगों के कीटाणु सहज ही नष्ट हो जाते हैं। डी0 डी0 टी0 फिनायल आदि 
छिड॒कने, बीमारियों से बचाव करने की दवाएँ या इंजेक्शन लेने से कहीं अधिक कारगर उपाय यज्ञ 
करना है। साधारण रोगों एवं महामारियों से बचने का यज्ञ एक सामूहिक उपाय है। दवाओं में सीमित 
स्थान एवं सीमित व्यक्तियों को ही बीमारियों से बचाने की शक्ति है, पर यज्ञ की वायु तो सर्वत्र 
पहुँचती है और रोगनिवारण के लिए प्रयत्न न करने वाले प्राणियों की भी सुरक्षा करती है। मनुष्यों 
की ही नहीं, पशु-पक्षियों, कीटाणुओं एवं वृक्ष वनस्पतियों के आरोग्य की भी यज्ञ से रक्षा होती है। 
हमारे ऋषि-मुनि इसीलिए प्रतिदिन अग्निहोत्र करते थे। 


अत: हमें सदैव यज्ञानुष्ठान श्रद्धापूर्वक करना चाहिए जिससे पर्यावरण का परिशोधन और 

परिपोषण हो सके तथा समग्र विश्व हिंसा, रोग एवं तनाव से दूर शान्ति, समृद्धि, आरोग्य एवं 
कल्याण की ओर अग्रसर हो सके। 

डॉ0 रामजीत मिश्र 

अध्यक्ष, संस्कृत-विभाग 

बरेली कालेज, बरेली 


अयं यज्ञों भुवनस्य नाभि: 

डॉ. महेश विद्यालड्रार 
यज्ञ ही इस विश्व का केन्द्र या नाभि है। सम्पूर्ण सृष्टि का अस्तित्व यज्ञ-भावना पर निर्भर है। ब्रह्माण्ड 
में सूर्य, चन्द्र, तारे, पृथिवी, वायु, आकाश, वनस्पति आदि सभी यज्ञीय भावना से यज्ञ कर रहे हैं। इसी यज्ञीय 
प्रवाह से जड़-चेतन का अस्तित्व और जीवन चल रहा है। ब्रह्माण्ड में परमेश्वर द्वारा हो रहे, यज्ञ में व्यतिक्रम 
आने से अनेक प्रकार के रोग, समस्याएँ तथा कष्ट आना स्वाभाविक है। यज्ञ सृष्टि में सन्तुलन, व्यवस्था और 
जीवन प्रदान करता है। जीवन और जगत्‌ में यज्ञ की अनन्त महिमा, महत्त्व तथा उपयोगिता है। इसीलिये हमारी 

संस्कृति में यज्ञ को नित्यकर्म के साथ जोड़ा गया है। 


वेद की मान्यता है कि समस्त ब्रह्माण्ड में विद्यमान पृथिवीतत्त्व वेदि है और उस वेदि में ईश्वरीय 
व्यवस्था से होने वाला समग्र कार्यकलाप यज्ञ है।' प्रलय के समय में वह परम तत्त्व जिसे वेद 'आनीदवातं 
स्वधया तदेकम्‌' के द्वारा निरूपित करता है, जिसमें प्रकृति अपनी नामरूपात्मक सत्ता को तिरोहित करके 
समाविष्ट रहती है, वह परम पुरुष जब अपने चतुर्थ पाद से सृष्टि के लिये उन्‍्मुख होता है,, तब वह यज्ञ का 
आयोजन करता है। उस यज्ञ में जहाँ एक ओर प्रकृति हव्य बनती है, वहाँ परमात्मा का ज्ञान उसकी अग्नि हे। 
इन दोनों के संयोग से विराट्‌ की उत्पत्ति होती है, जिसका अधिष्ठाता अर्थात्‌ नियमनकर्त्ता पुरुष हे।' तत्पश्चात्‌ 
उस पुरुष नियन्त्रित विराट्‌ अथवा प्रकृति से नामरूपात्मक जगत्‌ अस्तित्व में आता हे। यह एक दिव्य यज्ञ हे 
जो प्रत्येक सृष्टि के आदि में सम्पन्न होता है। 


यज्ञभावना वैदिक संस्कृति का मूल मन्त्र है। सृष्टि की सम्पूर्ण व्यवस्था- उत्पत्ति, स्थिति, पालन, 
प्रलय आदि का चक्र यज्ञ-प्रक्रिया से चल रहा हे। वह जगत्‌ का सबसे बड़ा याज्ञिक है। उसका सृष्टि में निरन्तर 
यज्ञ चल रहा है। यह पृथिवी विशाल यज्ञवेदी है, जिस पर विविध प्रकार के यज्ञ हो रहे हैं। परमात्मा ने जब 
सृष्टि का निर्माण किया, मानो यज्ञ किया। इसलिये परमात्मा का एक नाम यज्ञ भी है। सृष्टि के कण-कण में 
निरन्तर यज्ञ चलता रहता है, कोई भी ऐसा पदार्थ नहीं है जो इस प्रक्रिया से अछता हो। प्रत्येक अणु अपनी 
आहुति दे रहा है, उसीका यह परिणाम है कि सृष्टि में सृजन कार्य चलता रहता है। प्रतिक्षण होने वाले यज्ञ के 
कारण ही सृष्टि नित-नूतन बनी रहती है। 


यह यज्ञीय भावना का ही प्रभाव है कि ब्राह्मणग्रन्थ का ऋषि रुद्र, वरुण, इन्द्र आदि देवताओं को 
अग्नि के विभिन्न रूपों में निरूपित करता है। वह कहता है कि जब अग्नि प्रदीक्त होकर द्योतित होता है, तब वह 


१. ऋ०१.१६४.३५. इय॑ वेदि: परो अन्त॑: पृथिव्या अय॑ यज्ञो भुवनस्थ नाभि: । 
२. ऋ०१०.१२९.२. | 

३. ऋ०१०,९०.३. पादो5स्य विश्वा भूतानि त्रिपादस्यामृतं दिवि। 

४. ऋ०१०.९०.५. तस्माद्विराजव्ठजायत विराजो अधि पूरुष: | 

रुद्र है, जब यही अग्नि प्रदीक्ततर होता है, तब वह वरुण है, जब यह प्रदीप्त होकर ऊँचे उठते हुए धूम समूह 
के साथ अत्यन्त वेग से प्रज्बलित होता है, तब वह इन्द्र है, जब इसकी ज्वालायें तिरछी होकर शान्त होती हैं, 
तब वह मित्र है, और जब यह अड्डार रूप में चमकता है, तब वह ब्रह्मा है। काण्वीय शतपथ-ब्राह्मण से भी 
उक्त कथन की पुष्टि हो जाती है।  रुद्र से प्रारम्भ होकर, ब्रह्म तक की अवस्थायें अग्नि के क्रमिक विकास को 
द्योतित करती हैं। ब्रह्म से पूर्व तक की सभी अवस्थाओं में क्रियाशीलता विद्यमान है, परन्तु ब्रह्म में पहुँचकर 
क्रिया निष्क्रिय हो जाती है। इस निष्क्रियता की प्राप्ति ही ब्रह्म है। दूसरे शब्दों में कह सकते हैं कि सकाम से 
प्रारम्भ होने वाले यज्ञ की परिणति निष्काम में होती है। सकामता में मन सक्रिय रहता है, निष्काम प्रवृत्ति होते 
ही मन की चञ्जलता जाती रहती है, यही यज्ञ की पूर्णता है। 


शतपथ-ब्राह्मण कहता है कि आत्मा ही यज्ञ है। जैमिनीय उपनिषद्‌ के अनुसार अव्यक्त पुरुष यज्ञ 
से ही व्यक्त होता है। गोपथ-ब्राह्मण रूपक के माध्यम से पुरुषरूपी यज्ञ की प्रतिष्ठा करता है। उसके अनुसार 
यज्ञरूपी पुरुष का हविर्धान शिर, आहवनीय मुख, सदस्‌ उदर, उक्थ अन्त:करण, मार्जालीय (वेदि के दक्षिण 
का वह स्थान जहाँ यज्ञपात्रों का मार्जन किया जाता है) और आग्नीध्रीय (वह स्थान जहाँ यज्ञाग्नि प्रज्वलित 
की जाती है) भुजायें और देवता अन्त:सदस्‌ के धिष्ण्य अर्थात्‌ यज्ञाग्नि स्थापन करने के स्थान हैं। * 


उपर्युक्त विवेचन से स्पष्ट हो जाता है कि यज्ञ ही आत्मा है, और वह अव्यक्त पुरुष यज्ञ से ही व्यक्त 
होता है, इसलिये सम्पूर्ण जगत्‌ यज्ञमय है। तैत्तिरिय-आरण्यक कहता है कि यज्ञ का मेघ ही हविर्धान है, विद्युत्‌ 
ही अग्नि है, वर्षा ही हवि है, मेघ-गर्जना ही वषट्कार है, वायु ही आत्मा है और अमावस्या ही स्विष्टकृत्‌ है। | 
यज्ञ की वेदि को शतपथ-नब्राह्मण की दृष्टि में इसलिये वेदि कहा जाता हे, क्योंकि यज्ञ के द्वारा वह विष्णु इस 


५. शत०्ब्रा०,२.३.२.९. 'अथ यत्रेतत्प्रथमः समिद्धो भवति, धूप्यत एवं तर्हिं हैष भवति रुद्र:।' 

६. शत०ब्रा०,२.३.२.१०. * अथ यत्रेतत्प्रदीत्तरों भवति, तहिं हेष भवति वरुण: ।' 

७. शत-ब्रा०,२.३.२.११. ' अथ यत्नैतत्प्रदीप्तो भवति, उच्चेर्धूम: परमया जूत्या बल्बलीति, तर्हि हेष भवतीन्द्र:।' 

८. शत०ब्रा०,२.३.२.१२. ' अथ यत्रैतत्प्रतितरामिव तिरश्रीवार्चि: संशाम्यतो भवति, तहिं हेष भवति मित्र: ।' 

९, शत०ब्रा०,२.३.२.१३. ' अथ यत्रेतदड्ढाराश्चाकाश्यन्त इव। तहिं हेष भवति ब्रह्म।' 

१०, का०शत०ब्रा०,३.१.२.१. “स यत्र ह वा एष प्रथमः संप्रधूप्य प्रज्बलति तद्ध वरुणो भवति, अथ यत्र संप्रज्वलितो 
भवत्यवरेणेव वर्षिमाणं तद्ध रुद्रों भवत्यथ यत्र वर्षिष्ठ ज्वलति तद्धेन्द्रो भवत्यथ यत्र नितरामर्चयों भवन्ति तद्ध मित्रो भवति, 
अथ यत्राड्रारा मल्मलायन्तीव तद्ध ब्रह्म भवति।' 

११. शत०ब्रा०,६.२.१.७. 'आत्मा वे यज्ञ:।' 

१२. मै०सं०,३.६.७. 'अजातो वे पुरुष:, स बे यज्ञेनेव जायते।' जे०उप०,३.३.४.८. 'अजातो ह बे तावत्पुरुषो यावन्न यजते। स 
यज्ञेनेव जायते।' 

१३. गो०ब्रा०,२.५.४. “पुरुषों वे यज्ञस्तस्य शिर एवं हविर्धानं मुखमाहवनीय उदरं सद:, अन्तरुक्थानि, बाहू मार्जालीयश्वाग्नीप्रीयश्व 
या इमा देवतास्ते5न्त: सदसं धिष्ण्या:, प्रतिष्ठे गार्हपत्यव्रतश्रपणाविति।' 

१४. तै०आ०,२.१४.१. “तस्य वा एतस्य यज्ञस्थ मेघो हविर्धानं विद्युदग्निर्वर्षर हविस्तनयिलुर्वषट्कारो यदवस्फूर्जति 

सो5 नुवषट्कारो वायुरात्मा5मावस्या स्विष्टकृत्‌।' 

सम्पूर्ण को प्राप्त कर लेता है। ' यह यज्ञ ही यजमान की आत्मा है। 


तैत्तिरिय आरंण्यक एक विस्तृत रूपक के द्वारा आत्मसाधना का रूप स्पष्ट करता हुआ कहता है कि 
यजमान यज्ञ की आत्मा है, श्रद्धा उसकी पत्नी है, शरीर समिध है, उरस्‌ ही वेदि है, लोम ही आसन है, शिखा 
ही वेद है, हृदय ही यज्ञमण्डप का स्तम्भ है, इच्छाएँ ही घृत हैं, क्रोध ही पशु है, तप ही अग्नि है, दम ही 
शमयिता है, वाक्‌ ही यज्ञ की दक्षिणा है, प्राण ही होता है, चक्षु ही उद्गाता है, मन ही अध्वर्यु है, श्रोत्र ही ब्रह्मा 
है, जो धारण किया जाता है, वह दीक्षा है, जो खाया जाता है, वह हवि है, जो पिया जाता है, वह सोमपान है . 
... -जो मरण है, वह यज्ञान्त स्नान है।इस प्रकार आत्मसाधनारूप यज्ञ का आधार यजमान है और वह 
श्रद्धारूपापत्नी के अभाव में सम्पन्न नहीं हो सकता। साधना का माध्यम शरीर होता है और यज्ञ विना समिधाओं 
के प्रारम्भ नहीं हो सकता, अत:, इस साधना में शरीर को समिधा बनाना पड़ता है। आत्मसाधना के मार्ग में 
विशेषरूप से इच्छा और क्रोध दोनों को छोड़ना पड़ता हे, अत:, ब्राह्मण का ऋषि इच्छाओं को घृत तथा क्रोध 
को यज्ञीय पशु बनाकर दोनों को तपरूपी अग्नि में भस्म करने का निर्देश देता है। सम्पूर्ण ब्रह्म को यज्ञमय 
देखता हुआ वह सम्पूर्ण भक्ष्य पदार्थ को हवि तथा सम्पूर्ण पेय को सोम के रूप में चित्रित करता है। इस 
आत्म-साधनारूपी यज्ञ की पूर्णता मरण के साथ होती है। 


शाह्लायन-आरण्यक का ऋषि इस आत्मसाधना रूपी यज्ञ का दर्शन कुछ भिन्न प्रकार से करता है। 
उसके अनुसार यह वेराज दश प्रकार या अग्निहोत्र है। इसका आहवनीय ही प्राण है, गार्हपत्य ही अपान है, 
अन्वाहार्य ही व्यान है, मन ही अग्नि है, मन्यु ही धूम है, दन्त ही ज्वालायें हैं, श्रद्धा ही अड्रार हैं, वाक्‌ ही 
पयस्‌ है, सत्य ही समित्‌ है, प्रजा ही आहुति है, वह आत्मतत्त्व ही रस है। इस प्रकार शरीर में स्थित प्राण, 
अपान, व्यान आदि वायु के प्रकार ही यज्ञ हैं। मन, मन्यु और श्रद्धा- ये तपरूप अग्नि के विभिन्न रूप हैं। वाक्‌ 
अर्थात्‌ ज्ञान, सत्य तथा प्रज्ञा- ये उस यज्ञाग्नि के आधार हैं और आत्मा इस यज्ञ का सार हे। 


उपर्युक्त उद्धरणों के अध्ययन से यह बात स्पष्ट हो जाती है कि बाह्य साधन जिनसे मन की प्रवृत्ति 
चञ्जल होती है, आत्मसाधना की दृष्टि से अनावश्यक हैं। वस्तुत:, ऋषि ऐसे यज्ञ का आयोजन करने का आग्रह 
कर रहा है, जिसमें समस्त कामनायें यज्ञ की भावना से प्रतिफलित होने वाली समष्टि में विलीन होकर नि:शेष 
हो जाती हैं। मनुष्य के सहज मनोविकार इस अग्नि का हव्य हैं। श्रद्धा, ज्ञान और सत्य- इस यज्ञ के मन्त्र हें 
तथा फल आत्मतत्त्व की प्राप्ति है। इस प्रकार ब्राह्मणग्रन्थ का ऋषि यज्ञ की परिणति अध्यात्म मानता है। यदि 


१५. शत>ब्रा०,१.२.५.७. 'तद्दनेन इमा£ सर्वाई समविन्दत, तस्माद्वेदिर्नाम।' 
१६. शत०ब्रा०,११.१.८.६. 'एष ह वै यजमानस्यामुष्मिल्लोक5 आत्मा भवति यद्यज्ञ: ।' 


१७, तै०आ०,१०.६४.१. “यज्ञस्यात्मा यजमान: श्रद्धा पत्नी शरीरमिध्ममुरों वेदिलोमानि बहिर्वेद: शिखा हृदयं यूप: काम आज्यं 
मन्यु: पशुस्तपोडग्निर्दम: शमयिता दक्षिणा वाग्घोता प्राण उद्ाता चश्षुरध्वर्युर्मनों ब्रह्मा वेत्रमग्नीद्‌ यावद्‌ प्रियते सा दीक्षा 
यदश्नाति तद्धविर्यत्‌ पिबति तदस्य सोमपानम्‌ . . . . . . यन्मरणं तदवभृथ: ।' 


१८, शा०आ०,१०.८. 'तदेतद्वैराज॑ दशविधमग्निहोत्र भवति, तस्य प्राण एवाहवनीयो5पानो गार्हपत्यो व्यानो5न्वाहार्यपचनो मनो 
धूमो मन्युररिर्दन्ता अड्भरश्श्रद्धा पयो वाक्‌ समित्‌ सत्यमाहुति: प्रज्ञात्मा स रस:।' 

यज्ञ उस अव्यक्त को व्यक्त करता है, तब उस यज्ञ का पर्यवसान व्यक्त के अव्यक्त होने में है। 


आज विश्व की सबसे बड़ी समस्या स्वार्थपरता है, यही पुरुषार्थचतुष्टय के अन्तिम सोपान मोक्षप्राप्ति में 
बाधक है। 'एकाकी खाने वाले केवल पाप का भक्षण कर रहा है” यह वैदिक दर्शन मानव की स्वार्थपरता पर 
अंकुश लगाता है। लेकिन यज्ञीय जीवन जीने वाला व्यक्ति मनुष्य की प्रगति में बाधक इस अविद्या से पार पा 
लेता है। यज्ञ में बार-बार 'इदं न मम' का पाठ करते हुए एक दिन वास्तव में “यह मेरा नहीं है' को व्यवहार 
के धरातल पर जीने लगता है। यदि कोई पूर्ण तन्मयता और समझते-बूझते हुए यज्ञ करता है तो उसे धीरे-धीरे 
समझ में आने लगता है कि यज्ञ से केवल मेरा लाभ नहीं हो रहा है, अपितु जड़-चेतन समस्त जगत्‌ उसके 
लाभ से लाभान्वित हो रहा हे। वह चाहकर भी उसके लाभ को अपने तक सीमित नहीं कर सकता, जब 
उसको इस बात का निश्चय हो जाता है, तब शने: शने: वह सबके लाभ में अपना लाभ देखने लगता है। यहीं 
से उसका अन्तस्‌ पवित्र होने लगता, यह पवित्रता ही यज्ञ का फल हे। गीता में भगवान्‌ कृष्ण कहते हैं कि 
यज्ञ, दान और तप इन तीनों का कभी त्याग नहीं करना चाहिये, क्योंकि ये मनीषियों को पवित्र करने वाले 
है। यदि किये गये यज्ञादि कर्म असात््तविक (सकाम) और विगुण हों तो भी परमात्मा के ओंकार नाम के साथ 
किये जाने पर सगुण और सात्त्विक हो जाते हैं।'' 


केवल स्वाहा-स्वाहा करने का नाम यज्ञ नहीं है, यज्ञ तो एक दर्शन है, जीवन जीने की एक कला हे, 
स्व-पर भेद से ऊपर उठने की साधना है, यह एक ऐसी विद्या है, जिसको आत्मसात्‌ करने के पश्चात्‌ और कुछ 
जानने को शेष नहीं रहता। जो यज्ञशेष का भोग करते हैं अर्थात्‌ दूसरों की आवश्यकताओं को अपनी 
आवश्यकता से अधिक महत्त्व देते हैं, उनके समस्त पाप निर्मल हो जाते हैं।' ऐसे यज्ञ में नित्य ब्रह्म प्रतिष्ठित 
रहता है।* जो श्रेष्ठ विद्वान अपने लाभालाभ की परवाह न करते हुए लोककल्याण रूपी यज्ञ के लिये समर्पित 
रहते हैं, वे सुख-दु:ख से ऊपर उठकर आनन्द को प्राप्त करते हैं। इसलिये ब्राह्मणग्रन्थ यज्ञ को श्रेष्ठतम कर्म 
कहते हैं।* अत: मानवमात्र का कर्तव्य है कि वह उक्त मार्ग का पथिक होकर अविद्या और विद्या दोनों पथों 
का अनुसरण करता हुआ अमृतत्व को उपलब्ध हो। 


डॉ. महेश विद्यालड्रार 
वरिष्ठ प्राध्यापक, मोतीलाल नेहरु कालेज, दिल्ली विश्वविद्यालय, दिल्ली. 


१९. ऋ०,१०.११७.६. केवलाघो भवति केवलादी। 
२०. गीता-१८.५. यज्ञदानतप:कर्म न त्याज्यं कार्यमेव तत्‌। यज्ञों दानं तपश्चैव पावनानि मनीषिणाम्‌॥ 


२१. गीता, शाड्डूरभाष्य-१७.२७. तद्‌ एतद्‌ यज्ञतपआदिकर्म असात्विकं विगुणम्‌ अपि श्रद्धापूर्वक॑ ब्रह्मण: अभिधानत्रयप्रयोगेण 
सगुणं सात्त्विकं सम्पादितं भवति। 


२२. गीता-३.१३. यज्ञशिष्टशिन: सन्‍्तो मुच्यन्ते सर्वकिल्विषे:। भुञ्ञते त्वघं पापा ये पचन्त्यात्मकारणातू।। 
२३. गीता-३.१५. तसस्‍्मात्सरव॑गत॑ ब्रह्म नित्य॑ यज्ञे प्रतिष्ठितम्‌। 

२४. अथर्व०१.१४.४. स्वर्यन्तो नापेक्षन्त आ झां रोहन्ति रोदसी। यज्ञ ये विश्वतोधारं सुविद्वांसो वितेनिरे।। 
२५. शत०ब्रा०१.७.१.५. यज्ञो वे श्रेष्ठ तमं कर्म। 


निवन्ध भेजने वाले विद्वानों से निवेदन 


गुरुकुल- शोध- भारती गुरुकुल काँगड़ी विश्वविद्यालय की पाण्मासिक शोध - 
पत्रिका है। यह प्रमुख रूप से बंद, बेदिक एवं लोकिक साहित्य, धर्म, दर्शन, 
संस्कृति, याग, आयुर्वेद तथा अन्य प्राच्यविद्या से सम्बन्धित शोधपरक आलेखों 
को प्रकाशित करने के लिये कृतसड्डल्प है। 


गुरुकुल- शोध - भारती म॑ शोधनिबन्ध मूल्याड्रन कराने के पश्चात्‌ ही प्रकाशित 
किये जाते हैं। अत: विद्वान्‌ लेखकों से अनुरोध है कि वे वही निबन्ध इस 
पत्रिका के लिये प्रस्तुत करें, जो सब प्रकार से शोध की कसौटी पर खरे हों। 
गुरुकुल-शोध भारती मं कबल शोध-निबन्ध ही प्रकाश किये जायेंगे। जिन 
लेखों में शोध प्रविधि का प्रयाग नहीं किया गया है, उनको प्रकाशित करना 
सम्भव नहीं हागा। 


शोध- निबन्ध मं लेखक का निष्कर्ष सुसद्भत, प्रमाण एवं तथ्यां पर आधारित 
तथा परम्परा से पाषित हाना चाहिये। 


अन्धविश्वास को बढ़ावा दन वाल निबन्धों का प्रकाशित करना सम्भव नहीं हो 
सकेगा, अत: अन्धविश्वास का समर्थन करने वाल निबन्ध कृपया न भजें। 


सभी विद्वानों से अनुराध है कि वे गुरुकुल-शोध - भारती के लिये कम्प्यूटर से 
टंकण कराये गये शोध - निबन्ध ही भेजं, जिसस लख तथा उसक उद्धरणां का 
शुद्धतम रूप में प्रकाशित किया जा सक। 

शोध निबन्ध मौलिक होना चाहिय। किसी अन्य विद्वान की पुस्तक अथवा 
निबन्ध की नकल करके निबन्ध भजना बौद्धिक अपराध तथा अपनी प्रतिभा का 
हनन हे। 

किसी अन्य पत्रिका में पूर्व प्रकाशित निबन्ध को पुन: प्रकाशित करन के लिये 
कृपया न भेजें। निबन्ध की मृलप्रति ही प्रकाशित करने के लिये भजं। 

वैदिक साहित्य से सम्बन्धित शोध-लेख प्रेषित करने वाले विद्वानों से अनुरोध 
है कि वे मन्त्र पर उदात्त, अनुदात्तादि स्वरों को अड्डित करें। 





क्र.सं. पुस्तक का नाम [_........ कीमतरु. 


. स्थामी श्रद्धानन्द 500 रु. 

2. बेद का राष्ट्रिय गीत 200 रु. 

3. श्रुतिपर्णा 95 रु. 

4... बैदिक साहित्य संस्कृति एवं समाज दर्शन 500 रु. 

5. वेद और उसकी वैज्ञानिकता 300 रु. 

6. शोध सारावली 220 रु. 

है! भारतवर्ष का इतिहास (दो खंडों में) 350 रु, प्रति खंड 

8... कक्‍्लासिकल राइटिंग ऑन वैदिक एण्ड संस्कृत लिट्रेचर 80 रु. 

9, दीक्षालोक 500 रु. 

१0, स्वामी श्रद्धानन्द के सम्पादकीय लेख 500 रु. 

). स्वामी श्रद्धानन्द की सम्पादकीय टिप्पणियां 450 रु. 

)2, कुलपुत्र सुनें 300 रु. 

3.._ग्लिम्पस आर्फे इनवायरमेन्टल परसेप्ट्स ऑफ वैदिक लिट्रेचर 50 रु. 

4. स्वामी श्रद्धानन्द समग्र मूल्यांकन 300 रु. 

5.  पं0 इन्द्रविद्यावाचस्पति कृतित्व के आयाम 300 रु. 

6. बातें मुलाकातें 25 रु. 

]7. वेदों की वर्णन शैलियां 50 रु. 

8... हिन्दी काव्य को आर्यसमाज की देन 400 रु. 

]9. श्रुति विचार सप्तक 500 रु. 

20. स्तूप निर्माण कला 55 रु. 

2].. ईशोपनिषद्भाष्य 40 रु. 

22... इन्द्रविद्यावाचस्पति 40 रु. 

23... भारतवर्ष का इतिहास (तृतीय खंड) 55 रु. 

24, अग्निहोत्र 25 रु. 

25... बेद विमर्श 25 रु. 

26. आधुनिक भारत में वकतृत्व कला की प्रगति 25 रु. 

27, आहार 35 रु. 

28... वैदिक वन्दना गीत 25 रु. 

29. ऋषिदेव विवेचन 25 रु. 

30. विष्णु देवता 25 रु. 

3]. सोम 20 रु. 

32. ऋषि दयानन्द का पत्र व्यवहार न्‍ 25 रु. 

33. अध्यात्म रोगों की चिकित्सा " 40 रु. 

34... गुरुकुल की आहुति |2 रु., 

35. ब्राह्मण की गौ 25 रु, 

36. ऋषि-रहस्य 25 रु. 

37. धर्मोपदेश (भाग प्रथम और द्वितीय) 25 रु. प्रति खंड 

38... वैदिक कर्त्तव्य शास्त्र 40 रु. 

39. मेरा धर्म 500 रु. 

40... गुरुकुल काँगड़ी विश्वविद्यालय कलेण्डर भाग-] 250 रु. 
विश्वविद्यालय से प्रकाशित होने वाली पत्रिकाओं का विवरण 

. 0९७ रुकुल पत्रिका वार्षिक मूल्य 00 रु. 

2. बैदिक पॉथ वार्षिक मूल्य 00 रु. 

3. प्राकृतिक एवं भौतिकीय शोध विज्ञान पत्रिका वार्षिक मूल्य 500 रु. 

4. आर्य भट्‌ट वार्षिक मूल्य 00 रु. 

नोट :- ये सभी पुस्तकें कुलसचिव, गुरुकुल कांगड़ी विश्वविद्यालय के नाम ड्राफ्ट भेजकर निम्न पते से प्राप्त की जा सकती है। 


क्रमांक | से 2 एवं क्रमांक 8 तथा 9 पर 50 प्रतिशत तथा अन्य सभी पुस्तकों पर 20 प्रतिशत की छूट देय है। 


पुस्तकें मंगाने का पता :- पुस्तकालयाध्यक्ष व्यवसाय प्रबन्धक्र, गुरुकुल काँगड़ी विश्वविद्यालय, हरिद्वार- २४९४०४ ( उत्तरांचरल ) 


